
începem aici lungul drum al editării operei ştiinţifice 
majore a lui Claude Levi-Strauss, fără a şti dacă vom fi în sta¬ 
re să ajungem pînă la ţintă, dar siguri de utilitatea acestei încer¬ 
cări. într-adevâr/puţine individualităţi au exercitat vreodată o a- 
scmenea influenţă asupra dezvoltării ştiinţelor umane ca Levi- 
Strauss : Durkheim, Frazer, Saussure, Boas, Mauss]] Wittgenstein, 
poate şi Roman Jakobson ori Milman Parry ar putea fi citaţi în 
acest context. Pentru a face o asemenea evaluare, trebuie să ad¬ 
mitem premisa că^există discipline umaniste în care confribuţiile 
savanţilor nu sînt simple dovezi de virtuozitate, ci sînt compara¬ 
bile şi însumabile, că ele se îmbină una tu alta şi împreună al¬ 
cătuiesc un edificiu al cunoaşterii, iar antropologia culturală ;este 
unul dintre acestea^ Un criteriu bibliografic şi unul de pertinenţă 
ar funcţiona într-o astfel de ierarhizare. 

^Contribuţiile fundamentale ale lui Levi-Strauss privesc o 
bună parte a antropologiei culturale, dar îndeosebi teoria rudeniei 
şi analiza- mitiiriior. în primul domeniu, analiza sa a permis for¬ 
malizarea tuturor sistemelor de căsătorie şi de nomenclatură a 
rudeniei, înţelegerea lor ca o formă generală de schimb. Prin 
cea din urmă susţinere ^"Levi-Strauss se recunoaşte ca un conti¬ 
nuator al lui Marcel Mauss, al cărui Eseu despre dar a modi¬ 
ficat ideile despre societate, introducînd pentru prima dată noţiu¬ 
nea unor mecanisme integrate destinate să relaxeze tensiunile. 

Creînd o metodă originală de analiza miturilor, Claude 
Levi-Strauss a descoperit pur şi simplu un continent necunoscut, 
acela al unei gîndiri mitice, asociative şi transformaţionale, în 
întregime necunoscută pînă atunciJ Această descoperire este înfă¬ 
ţişată în esenţă în monumentalele sale Mitologice: Crud şi gătit. 
De la miere la cenuşă. Omul gol şi Originea manierelor la 
masă. Cele patru volume, apărute în curs de opt ani la editura 
Pion, analizează fiecare cîte aproximativ două sute de mituri din 
cele două Americi. Analiza porneşte de la un mit de referinţă, 
cules de la populaţia bororo, una din cele mai bine studiate din 
America de Sud. Mitul acesta al căutătorului de păsări, indexat 
convenţional ca M 1? constituie punctul de plecare al unei 
călătorii fascinante şi aventuroase în cursul căreia descoperim o 
dimensiune a creaţiei omeneşti: caleidoscopul speculaţiei mitice. 
Antropologul subliniază că el nu explică în ce fel pîndesc 
oamenii, ci în ce fel apare construită arhitectura naraţiunii în 
culturile americane t atunci cînd sînt privite ţtinspn- culturil e 
europene. Totuşi înţelegerea acestei logici - sau a acestui fel de 
logică - s-a dovedit a fi de o importanţă esenţială pentru 
înţelegerea antichităţii greceşti, după cum o dovedesc lucrările 
lui Marcel Detienne, ale lui Jean-Paul Vemant şi ale unui întreg 
grup de istorici şi antropologi. Mai recent s-au făcut aplicaţii 
ale acestui mod de studiu asupra legendelor medievale, avînd ca 
rezultat interesantele cărţi ale lui Jean-Claude Schmitt, Jean- 
Pierre Albert şi alţii. Am putea spune că arheologia gîndirii a 
descoperit, în cazul gîndirii mitice, un monument din preistoria 
logicii. De altfel cercetătorul francez chiar susţine că o astfel de 
logică a calităţilor sensibile', (sus şi jos, umed şi uscat, proaspăt 
şi alterat) a precedat cu necesitate naşterea logicii în Grecia 
arhaică. 

Care este esenţa metodei lui Levi-Strauss? El întrebuin 
ţează o analiză semantică extrem de fină, pentru a semnala ana¬ 
logiile între secvenţe de mit aparent fără asemănare între ele. 
Lipsa de asemănare a secvenţelor este depăşită în momentul în 
care se recunosc transformările care afectează combinaţiile de 
elemente semantice. Cu alte cuvinte, secvenţele narative sînt tra¬ 
tate ca nişte fraze muzicale, în care aceleaşi note pot fi recu¬ 
noscute ca transpuneri, inversiuni sau modulări ale unei teme. 
Această idee nu fusese întrezărită de nimeni pînă la Levi- 

Strauss. Este adevărat că semanticianul francez de origine litua¬ 
niană Algirdas Greimas definise o clasificare fină a microele- 
mentelor semantice, şi făcuse chiar cercetări de naratologie. Şi 
mai demult, sovieticul V. Propp pretinsese a stabili o secvenţă 
standard de “funcţii narative”, a cărei origine data, după părerea 
lui, din neolitic. Dar semantica narativă rămînea o combinatorie 
greoaie de figuri preluate din analiza categoriilor gramaticale, 
conform credinţei că structura limbii determină direct structura 
naraţiunii. în al doilea rînd, orientarea dominantă în aceste 
cercetări era teoretică, şi nu empirică, adică se construiau 
diferite modele după dorinţa şi inspiraţia cercetătorului, iar aces¬ 
ta se mulţumea apoi să sublinieze anumite analogii cu fenomene 
cunoscute, conchizînd la aplicabilitatea modelului său. 

^Levi-Strauss porneşte în sens invers, studiind înţelesul 
miturilor în contextul societăţilor în care circulă, analizînd ritua¬ 
lurile, conceptele şi instituţiile specifice ale culturilor indigene, 
şi descoperind abia după aceea legătura formală a unor secvenţe 
care circulă de la o cultură la alta, inversate, transpuse, conden¬ 
sate. J 7 

Dar să părăsim pentru o vreme limbajul teoretic ab¬ 
stract, cu care se pot face, ca în lumea basmelor, paşi de şapte 
poşte fără a te mişca din cameră, şi să examinăm tratamentul 
particular al motivelor, adică să privim la lucru metoda lui 
Levi-Strauss. în loc de a expune pe rînd etapele efectiv parcurse 
de acesta în paginile cărţii pe care o aveţi în mînă, rezumînd 
astfel ceea ce veţi citi, vom folosi metoda lui, etimologic “felul 
lui de a merge”, pentru a ne plimba printre aceleaşi mituri, dar 
luîndu-le în altă ordine; vom cerceta transformările uneia din 
secvenţele pe care el nu a studiat-o în/tnod special, o secvenţă 
a cărei semnificaţie a fost desigur semnalată de el, dar o 
secvenţă mai puţin importantă, şi care joacă aici, întrucîtva, 
rolul unghiei din care reconstituim leul, rolul exerciţiului de 
şcoală, destinat să facă a părea uşor ceea ce în realitate este 
mult mai dificil. încă o dată, ceea ce vom spune aici reprezintă 
un fel de joc, o aplicaţie cu caracter pur didactic şi demonstra¬ 
tiv a metodei lui Levi-Strauss; el n-ar fi spus aceleaşi lucruri şi 
nu în fe]ul în care le vom spune noi. 

jîn mitul de referinţă (M,), eroul este la un moment dat 
abandonat de tatăl lui într-o postură periculoasă, agăţat de un 

baston în mijlocul unui perete de stîncă. Tînărul personaj se află 
astfel literalmente în aer. 

Conform concepţiei generale a lui Levi-Strauss, 
trăsăturile semantice ale unei situaţii se explică pentru noi nu 
neapărat în interiorul unui mit (mitul nu este o simplă combina¬ 
torie de trăsături semantice), ci într-o familie de mituri, culese 
eventual la epoci diferite şi pe un areal (aproape) oricît de ma¬ 
re. Astfel, mitul se deosebeşte într-un punct esenţial de roman, 
genul cel mai răspîndit- în lumea modernă: sensul romanului se 
află în romanul însuşi; dar sensul mitului se află în cultura în 
care este povestit, şi dincolo de această cultură, în ansamblul de 
schimburi din care s-a constituit fiecare din culturile unei regi¬ 
uni. Mitul nu este o operă, în sensul esteticii moderne; unitatea 
lui este unitatea gîndirii mitice, care se exprimă prin secole şi 
peste mii de kilometri. Pe de altă parte, orice mit are un carac¬ 
ter de totalitate organizată, “unde desfăşurarea povestirii explici- 
tează o structură subiacentă, independentă de raportul dintre 
anterior şi ulterior”; cu alte cuvinte, nu ordinea evenimentelor 
dă naştere sensului, ci sensul se desfăşoară de-a curmezişul, sau 
chiar în ciuda, ordinii evenimentelor.*! 

(_Revenind la mitul bororo. Trebuie să observăm că nu 
este prima dată cînd tatăl eroului nostru încearcă să-l omoare. 
Prima dată i-a cerut să-i aducă instrumente muzicale aflate în 
lacul duhurilor canibale (trei la număr, în trei tentative succe¬ 
sive); la sfatul bunicii, eroul a obţinut ajutorul unor animale 
zburătoare (păsări şi insecte), care au reuşit să fure instru¬ 
mentele deşi acestea, răsunînd, dădeau alarma. Deci avem de-a 
face cu o conjuncţie între apă şi aer realizată prin intermediul 
temei “animalelor serviabile”, în ocurenţă o pasăre-muscă, o po¬ 
rumbiţă şi o lăcustă. Duhurile buiogoe (care sînt peştii carnivori 
piranha) trăgeau cu săgeţi în aceste zburătoare, fără însă a le 
împiedica să-şi ducă prada la mal, în mîinile eroului. 

Suspendat în aer, personajul va izbuti pînă la urmă să 
ajungă pe platou. Stîncile din Mato Grosso, în ai căror pereţi 
cuibăresc papagalii ara, cu penaj în culori uimitoare, sînt de 
fapt nişte “martori de eroziune”, adică resturile unui podiş 
aproape complet erodat de ape, din care n-au mai rămas decît 
aceşti stîlpi uriaşi de stîncă, de altfel în bună parte acoperiţi 
de vegetaţia luxuriantă a junglei. Sus în vîrf, pe o insulă de 

cîteva zeci sau sute de metri pătraţi, te afli mai aproape de cer 
în toate sensurile, deoarece nu e lucru uşor să te mai dai jos. 
în cele din urmă eroul va coborî cu ajutorul unor vulturi hoitari 

urubu, care-1 vor depune pe sol, dar numai după ce, crezîndu-1 

mort, vor devora cîteva hălci din trupul lui. 

într-un mit parintintin (M 179 ), doi bătrîni se hotărăsc să 
prindă pui de vultur dintr-un copac. înfuriat de o replică 
grosolană a lui Canaurehu, Ipanitegue rupe scara şi pleacă, 
lăsîndu-1 pe acesta în copac, deci literalmente “în aer”. 
Canaurehu va fi salvat de vulturul pe al cărui pui voia să-l 

fure. Dar, mai mult, vulturul acesta va juca rolul “animalului 
serviabil”, hotărîndu-se să-l ajute pe Canaurehu să se răzbune. îl 
transformă pe bătrîn în vultur, îl antrenează să ridice în zbor 
greutăţi din ce în ce mai mari, şi amîndoi îl răpesc pe 

Ipanitegue, în ciuda săgeţilor pe care oamenii din sat le trag 
asupra lor, dueîndu-şi prada în copac, ca hrană pentru puiul 
scăpat de la o soartă tragică. Mînjindu-se cu sîngele şi cu bila 
victimei, diferite specii de păsări îşi vor dobîndi culorile pe care 
Ic au astăzi. 

Iată deci secvenţa eroului suspendat, inversată şi trans¬ 
formată: cel abandonat este un bătrîn şi nu un copil, stînca este 
înlocuită cu un arbore uriaş, vulturul (de astă dată un vultur- 
harpie şi nu un urubu) îşi va îndeplini rolul lui de salvator din 
M,. dar şi pe acela al celor trei animale serviabile. Secvenţa 
“atacului aerian” se recunoaşte ca transformare a aceleiaşi 
scheme în ambele mituri : trei zburătoare furînd succesiv trei 
prăzi vor fi înlocuite cu două care lucrează în tovărăşie; instru¬ 
mentul magic e înlocuit cu o victimă umană; cei care trag 
săgeţi sînt într-un caz duhurile canibale, în celălalt oamenii care 
vor să împiedice o scenă de canibalism ce yf petrece sub ochii 
lor (Canaurehu prefăcut în vultur îşi sfîşie fostul prieten sub 
ochii consătenilor, iar sîngele şi resturile de măruntaie cad în 
mijlocul pieţei satului). 

într-un alt mit (M l80 ), cules de la indienii mundurucu, 
eroul părăsit într-un copac este un pui de vultur, a cărui mamă, 
înccrcînd să prindă o broască ţestoasă, a fost trasă de aceasta la 
rundul apei şi se va îneca. Iată deci schema atacului aerian 
intr-o variantă care se sfîrşeşte tragic pentru atacator, şi legată 
de secvenţa abandonului în aer, dar în ordine inversă: întîi un 

atac aerian eşuat şi apoi, ca o consecinţă, abandonul. Polul sal¬ 
vatorului va fi îndeplinit şi aici de vulturi, anume de doi vulturi 
de specii deosebite, care cresc puiul şi-l învaţă să zboare şi să 
se antreneze la a ridica greutăţi mari, pentru a răzbuna moartea 
mamei sale. Ţestoasa va li răpită şi dusă în cuib, unde toate 
speciile de păsări îşi vor dobîndi culorile pe care le au astăzi 
din sîngele ei roşu, din bila albastră şi din grăsimea galbenă. 

Şi eroul din M, se va răzbuna (pe tatăl său care l-a 
abandonat la mijlocul peretelui de stîncă), dar nu ridieîndu-şi 
victima în aer şi ucigînd-o acolo; el se va preface, la fel ca şi 
Canaurehu, într-un animal (un cerb), îşi va străpunge persecu¬ 
torul şi-l va arunca în apă, unde va fi devorat de duhurile buio- 
goe, aceiaşi peşti piranha care nu putuseră împiedica furtul 
instrumentelor sacre; măruntaiele bărbatului vor pluti deasupra 
sub forma frunzelor, asemănătoare unor plămîni, ale unei plante 
acvatice. 

în M| 33 , mit al eschimoşilor din Alaska, un soţ îşi 
răzbună fratele ucis de soţia lui aruneînd-o pe aceasta într-un 
lac, unde este devorată de viermi, cu excepţia plămînilor, care 
plutesc la suprafaţă. într-un mit arekuna din Guyana (M| 36 ), un 
bărbat se răzbună pe soacra lui cu ajutorul unor cristale magice, 
care apoi sar în apă şi se transformă în peştii piranha; ficatul 
bătrînei, plutind pe apă, dă naştere plantei numite “mureru 
brava”, cu frunze roşii. Astfel, notează Levi-Strauss, “în cod 
«acvatic», viscerele corespund (...) plantelor de mlaştină”, pe 
cînd din alte mituri, operînd acelaşi fel de substituţii, putem 
constata că viscerele plutitoare corespund stelelor şi în special 
constelaţiei Pleiadelor. 

O altă serie de mituri (M 7 .| 2 ) ni-1 înfăţişează pe tînărul 
erou abandonat coborînd cu ajutorul jaguarului; dar jaguarul este 
stăpînul focului de bucătărie, şi el îl învaţă pe flăcău cum să 
gătească. Iată deci canibalismul pus în contrast cu hrana civi¬ 
lizată, care este vînatul gătit la foc, mediator fiind motivul per¬ 
sonajului părăsit în aer. într-adevăr, mitul spune că înainte de 
această intîmplare, indienii nu cunoşteau focul, şi mîncau putre¬ 
gai de lemn, ori came crudă uscată la soare pe pietre. în una 
din aceste versiuni (kayapo-kubenkranken, M x ), jaguarul, privind 
în sus la băiat, are grijă să-şi acopere gura. Ca să aflăm de ce 
face jaguarul acest gest, trebuie să citim mitul bororo numerotat 

55, unde o maimuţă, posesoare a focului de bucătărie, şi 
momentan aflată într-un copac, îi cere jaguarului, care o 
aşteaptă jos ca s-o mănînce, să deschidă gura: maimuţa cade ca 
o piatră în gîtlejul acestuia, ajunge în stomac, de unde va ieşi 
apoi tăindu-1 cu un cuţit şi ucigînd astfel jaguarul. 

Un mit mundurucu (M 10 |) ne-o înfăţişează pe ţestoasa 
părăsită în copac de prietenele ei maimuţele; un jaguar o invită 
să coboare, dar ea refuză, aşteaptă pînă cînd adoarme jaguarul 
şi, lăsîndu-se să cadă deasupra lui, îi sfărîmă craniul. Dar broas¬ 
ca ţestoasă, după cîte se crede în Amazonia, se hrăneşte cu 
putregai de lemn; ca urmare opoziţia dintre ea şi jaguar, stăpîn 
al focului de bucătărie, este din nou opoziţia dintre crud şi 
gătit, pe care o întîlnisem în M 55 , unde posesoarea focului de 
bucătărie este maimuţa (pe care jaguarul vrea s-o mănînce 
crudă). 

însă vulturii hoitari urubu, cate l-au scăpat pe tînărul 
erou bororo din închisoarea lui aeriană (M[), sînt descrişi, 
observă Levi-Strauss, ca “duşmani ai focului de bucătărie 
(deoarece mitul i-a zugrăvit hrănindu-se cu mortăciuni şi came 
crudă)”. Un proverb apinaye spune că, la naşterea unui băiat, 
“urubu se bucură fiindcă acesta va fi un vînător şi va lăsa 
mortăciuni în brusă”. Urubuşii sînt descrişi drept canibali şi în 
mitul krahd M I39 . Deci între cele două grupuri de mituri, M, pe 
dc o parte, în care eroul e salvat de urubu mîncători de putrezi¬ 
ciuni, M 7 _ i2 pe de alta, unde băiatul e salvat de jaguarul stăpîn 
al focului de bucătărie, există o opoziţie, sau mai exact o trans¬ 
formare inversă din punctul de vedere al sensului. Un alt fel de 
opoziţie există între toate aceste mituri şi un mit apapocuva 
(M 64 ), în care vulturii hoitari sînt stăpînii focului (invers decît 
în cele menţionate pînă acum). Eroul cultural Nianderyquey 
reuşeşte să fure focul printr-o stratagemă inimitabilă: se preface 
mort într-un chip atît de realist, îneît trupul lui începe să putre¬ 
zească. Hoitarii se adună în jurul lui şi se pregătesc să-l 
devoreze, aprinzînd focul în acest scop; eroul se ridică atunci 
şi i pune pe fugă. Putredul apare ca un al treilea termen, aflat 
dincolo de gătit, şi pe de-a-ntregul opus crudului, pentru că 
mîncătorii de came putredă sînt deja stăpîni ai focului de bucă¬ 
tărie. Ar exista deci un grad zero - hrana crudă - care 
reprezintă natura, şi două grade superioare, în ordine mîncarea 

gătită şi aceea putredă, care constituie forme ale culturii. Pentru 
a dărui focul de gătit unei omeniri consumatoare de came 
crudă, Nianderyquey trebuie să evoce mai întîi, prin arta sa 
mimică, polul putredului, astfel ca bucătăria să apară ca media¬ 
toare a două extreme. 

S-a remarcat poate că în M| hoitarii încep să-l devoreze 
pe eroul care pare mort, şi apoi dintr-o dată, deşi l-au împuţinat 
deja trupeşte, se grăbesc să-l salveze depunîndu-1 pe pămînt. 
Această secvenţă apare acum ca o transformare a celei din M m . 
în consecinţă, se poate trage concluzia că mitul bororo M! este 
un mit despre originea focului de bucătărie, ca şi M 7 . 12 şi M m . 
Levi-Strauss demonstrează aceasta şi cu alte argumente. Astfel 
hoitarii apar aici ca o variantă poziţională a jaguarului, întmcît 
reprezintă mîncarea gătită, nu însă înainte de a se fi evocat, în 
seria miturilor înrudite, forma cea mai “tare” a consumului de 
came crudă, canibalismul, atît în forma lui aeriană - vulturii - 
cît şi în forma lui acvatică - peştii piranha ca duhuri canibale. 

Astfel, peniru a explica originea focului de bucătărie, 
care-i scuteşte pe oameni de a mai mînca fîşii de came crudă 
uscată la soare (focul solar fiind opus focului de bucătărie ca 
factor natural şi excesiv faţă de un element cultural, moderat şi 
mediator) şi putregai de lemn (hrană împărţită cu broasca 
ţestoasă, şi echivalent al cărnii putrede consumate de hoitari), 
miturile îl aşează pe erou într-o poziţie suspendată, şi apoi îl 
salvează prin intermediul unui personaj care reprezintă una din 
alternative, fie aceea a putreziciunii şi “crudităţii”, fie aceea a 
focului solar, fie aceea a focului de bucătărie. 

într-un frumos mit kachuyana (M 16l )> eroul, un tînăr 
vînător, tocmai a afumat o micuţă maimuţă guariba. Dar forma 
ei, care o aminteşte pe cea umană, îl împiedică s-o mănînce. O 
priveşte lung în fiecare zi şi pînă la urmă ajunge să regrete că 
nu are o astfel de nevastă. Atunci maimuţa se preface în femeie 
şi-l slujeşte cu credinţă. Pînă cînd cei doi însurăţei fac o vizită 
familiei tinerei, domiciliată într-un arbore uriaş. A doua zi 
dimineaţă, vînătorul se va trezi singur în copac, rămas literal¬ 
mente în aer. Soţia l-a părăsit plecînd cu maimuţoiul lui de 
socru. Tînărul va fi salvat de... cine credeţi ? un vultur, care 
printr-un procedeu foarte puţin graţios, dă naştere lianelor din 
care se vor prepara otrăvurile de vînătoare asemănătoare curarei. 



15 


şi folosite anume la vînătoarea de guariba. Iată deci încă o dată 
tema canibalismului - canibalismul evitat - asociată cu aceea a 
eroului abandonat în aer. De astă dată, salvîndu-1, vulturul îi dă 
eroului tocmai mijlocul de a prinde maimuţe guariba şi de a le 
mînca, adică tocmai ceea ce fusese denunţat în exordiul mitului 
ca o formă de canibalism prin analogie. 

Eroul se căsătoreşte cu o femeie-vultur într-un mit 
guyanez (M 186 ); aceasta-1 va abandona pe ramurile unui copac. 
Aici ni se povesteşte că vulturii folosesc otrava, dar nu pentru a 
vîna maimuţe, ci pentru a pescui peşti. Inserîndu-se între natură 
şi cultură, otrava apare ca un produş cultural care acţionează pe 
cale naturală; Ixvi-Strauss va arăta că ea este asociată adesea 
cu seducerea de către un amant animal, tocmai datorită acestui 
caracter intruziv, intempestiv, rafinat cultural şi în acelaşi timp 
opus culturii, pe care-1 are. Ar trebui să vorbim în acest context 
de un mit guyanez (M 28 , warrau), unde un pescar agăţat pe o 
creangă, adică literalmente suspendat în aer, surprinde secretele 
unei vidme canibale care-1 va da jos şi-l va duce la ea acasă. 
Ar mai trebui să amintim şi de mitul arawak M 146 (Guyana), în 
care un copil care provoca moartea peştilor scăldîndu-se este 
atacat de peşti (un “atac fluvial” corespunzînd “atacului aerian”) 
|re cînd se odihneşte pe un buştean căzut de-a curmezişul rîului 
(un copac pe care eroul, suspendat deasupra apei, se află în 
poziţie aeriană)... Ar trebui să reluăm numeroasele şi complexe¬ 
le analize ale lui Ixvi-Strauss, la capătul cărora el conchide că 
"în mijlocul dipticului format din bărbatul căutător de păsări din 
llrazilia centrală şi orientală, şi din bărbatul pescuitor de peşti 
din Guyana, mitul parintintin inserează pasărea pescuitoare de 
oameni, ca să formeze un al treilea panou.” 

Ce poate să însemne această neîncetată, insesizabilă şi 
proteică variaţie? îmi închipui că cititorul, dacă nu cunoaşte deja 
opera lui L6vi-Strauss, şi confruntat dintr-o dată cu acest şir de 
coincidenţe şi de asemănări, are o senzaţie asemănătoare cu 
aicea dc a fi purtat pe valurile muzicii. Aceasta este de altfel 
analogia fundamentală pe care o face autorul, care-şi dedică 
lucrarea altei muzicii. Acum douăzeci de ani, pătrunzînd prima 
dală în hăţişul miturilor amazoniene interpretate de antropologul 
liauccz. am avut o altă senzaţie, şi anume aceea că mă aflu 
iuti o junglă sufocantă prin excesul formelor de viaţă. 

înfricoşătoare şi exaltantă nu datorită lipsei reperelor de ori¬ 
entare, ci din cauza abundenţei şi caracterului lor înşelător, - 
dar mai ales fascinantă prin nenumăratele posibilităţi pe care le 
deschide metodologia folosită. Am avut atunci, cu o claritate ca¬ 
re n-a pierdut nimic prin trecerea timpului, sentimentul că anali¬ 
za lui Claude Lcvi-Strauss revela o tehnologie intelectuală ale 
cărei consecinţe revoluţionare pentru cercetarea în ştiinţele 
umane nu se puteau evalua. ~7 


Ioan PÂNZARU 

Scopul acestei cărţi este să arate cum pot nişte categorii 
empirice, ca acelea de crud şi gătit, proaspăt şi stricat, ud şi ars 
clc., care pot fi definite cu precizie numai prin observaţia 
antropologică, aşezîndu-ne de fiecare dată din punctul de vedere 
al unei culturi anume, - cum pot ele să slujească drept unelte 
conceptuale pentru a se desprinde noţiuni abstracte şi a le în- 
lănţui în propoziţii. 

Ipoteza iniţială ne cere deci să ne aşezăm de la început 
la nivelul cel mai concret cu putinţă, adică în mijlocul unei po¬ 
pulaţii sau al unui grup de populaţii îndeajuns de apropiate prin 
habitat, prin istorie şi cultură. E vorba însă numai de o precau- 
ţiunc metodologică, inevitabilă desigur, dar care nu poate ascun¬ 
de sau limita proiectul nostru. Folosind un mic număr de mituri, 
luate din cîteva societăţi indigene care ne vor servi drept labo- 
ralor, vom efectua o experienţă a cărei semnificaţie, în caz de 
succes, va fi generală, de^vreme ce ea urmează să demonstreze 
că există o logică a calităţilor sensibile, să schiţeze demersurile 
şi să dezvăluie legile acesteia. 

Vom pleca de la un mit, provenit dintr-o societate, şi-l 
vom analiza apelînd mai întîi la contextul etnografic, apoi la al¬ 
ic mituri din aceeaşi societate. Lărgind mereu cîmpul anchetei, 
vom trece apoi la mituri originare din societăţi vecine, situîndu- 
Ic şi pc ele în contextul etnografic care le e propriu. Din aproa- 
|io în aproape, vom ajunge la societăţi mai îndepărtate, dar nu¬ 
mai cu condiţia ca fiecare tranziţie să fie motivată prin legături 
icalc de ordin istoric sau geografic, dovedite sau postulate în 
mod rezonabil. Nu vom găsi în lucrarea de faţă decît descrierea 

primelor etape ale acestei lungi călătorii prin mitologiile indi¬ 
gene ale Lumii Noi, voiaj care începe în America tropicală şi 
care prevedem că ne va duce pînă în regiunile septentrionale ale 
Americii de Nord. Dar, de la început şi pînă la sfîrşit, drept fir 
conducător ne va sluji un anume mit al indienilor bororo din 
Brazilia centrală; motivul nu e ipoteza că acest mit ar fi mai 
arhaic decît altele pe care le vom studia ulterior, nici faptul că 
l-am considera mai simplu sau mai complet. Cauzele datorită 
cărora s-a impus de la început atenţiei noastre sînt în mare mă¬ 
sură contingente. Am dorit însă ca expunerea sintetică să urme¬ 
ze în măsura posibilului demersul analitic, fiindcă ne-am încre¬ 
dinţat că în acest fel ar apărea cu atât mai mult în evidenţă 
legătura strînsă care, în acest soi de probleme, ni se pare că e- 
xistă între aspectul empiric şi cel sistematic, cu cît metoda ur¬ 
mată ar sublinia această corelaţie chiar de la început. 

De fapt, mitul bororo, care va fi desemnat în cele ce 
urmează ca mitul de referinţă, nu e nimic altceva - după cum 
vom încerca să arătăm - decît o transformare, mai mult sau mai 
puţin accentuată, a altor mituri ce provin fie din aceeaşi socie¬ 
tate, fie din altele, apropiate sau îndepărtate. Ar fi fost deci la 
fel de legitimă alegerea oricărui alt reprezentant al grupului ca 
punct de plecare. Interesul pe care-1 prezintă mitul de referinţă, 
'din acest punct de vedere, nu provine din caracterul lui tipic, ci 
mai degrabă ţine de poziţia lui răzleaţă în cadrul grupului. Prin 
problemele de interpretare pe care le ridică, poziţia aceasta ne¬ 
sistematică are într-adevăr meritul de a îndemna la reflecţii. 

* 

* * 

E de temut că întreprinderea noastră, chiar lămurită ast¬ 
fel, va suscita obiecţii preliminare din partea mitografilor şi a 
specialiştilor Americii tropicale. într-adevăr, ea nu se lasă îngră¬ 
dită de criterii teritoriale, sau de cadrele unei clasificări. Oricum 
am privi-o, se desfăşoară ca o nebuloasă, fără să adune nicioda¬ 
tă la un loc suma totală a elementelor din care-şi trage orbeşte 
substanţa, nădăjduind că realul îi va fi călăuză şi că-i va arăta 
un drum mai sigur decît cele pe care le-ar fi putut născoci ea. 
Pornind de la un mit ales, dacă nu arbitrar, atunci în temeiul 
unei simţiri intuitive care-i bănuieşte bogăţia şi fecunditatea. 

analizîndu-1 apoi în conformitate cu regulile stabilite în lucrările 
noastre anterioare (L.-S., 5, 6, 7, 9), constituim pentru fiecare 
secvenţă grupul transformărilor ei, fie în interiorul mitului însuşi, 
fie elucidînd raporturile de izomorfism între secvenţe extrase din 
mai multe mituri provenite din aceeaşi populaţie. Astfel ne ridi¬ 
căm deja, de la examinarea unor mituri anume, la cercetarea 
unor scheme conducătoare ce se ordonează pe aceeaşi axă. în 
fiecare punct al acestei axe unde se inserează o schemă, trasăm 
la verticală - dacă se poate spune aşa - alte axe care rezultă 
din aceeaşi operaţie, dar nu efectuată pornind de la miturile, 
aparent diferite, ale unei singure populaţii, ci de la mituri oare¬ 
cum analoge cu primele, deşi înregistrate la populaţii vecine. 
Prin aceasta, schemele conducătoare se simplifică, se îmbogăţesc 
sau se transformă. Fiecare din ele poate fi originea de unde 
pornesc alte axe, perpendiculare faţă de precedentele pe alte pla¬ 
nuri, axe pe care se vor insera curînd, printr-o dublă mişcare 
prospectivă şi retrospectivă, secvenţe extrase fie din mituri ale 
unor populaţii mai îndepărtate, fie din mituri neglijate la început 
ca inutile ori imposibil de interpretat, deşi aparţineau unor popu¬ 
laţii deja trecute în revistă. Pe măsură deci ce nebuloasa se 
extinde, nucleul ei se condensează şi se organizează. Filamentele 
rătăcite se unesc, lacunele se umplu, se stabilesc legături, din 
haos se iveşte ceva ce seamănă a ordine. Ca împrejurul unei 
molecule germinale, secvenţele ordonate în grupuri de trans¬ 
formări vin să se contopească în grupul iniţial, reproducîndu-i 
structura şi determinările. Se naşte astfel un corp multidimen¬ 
sional, a cărui organizare se dezvăluie în părţile centrale, pe 
cînd la periferie domnesc încă incertitudinea şi confuzia. 

Nu nădăjduim însă că materia mitică, dizolvată mai întîi 
de analiză, va ajunge în stadiul cînd va cristaliza în masă, 
oferind pretutindeni imaginea unei structuri stabile şi bine deter¬ 
minate. Pe lîngă faptul că ştiinţa miturilor abia învaţă să vor¬ 
bească, fericită dacă obţine fie şi numai nişte începuturi de re¬ 
zultate, sîntem siguri de pe acum că etapa ultimă nu va fi 
atinsă niciodată, de vreme ce, chiar dacă teoretic ar fi posibilă, 
nu există şi nu va exista niciodată vreo populaţie ori vreun 
grup de populaţii ale căror mituri şi etnografie (căci fără aceasta 
din urmă cercetarea miturilor e neputincioasă) să fie cunoscute 
în chip exhaustiv. Asemenea ambiţie ar fi chiar lipsită de sens. 

fiindcă e vorba de o realitate în mişcare, supusă veşnic acţiunii 
unui trecut care-o nimiceşte şi a unui viitor care-o preschimbă. 
Aproximaţia e evident foarte mare în fiecare caz ilustrat de lite¬ 
ratură, şi sîntem mulţumiţi dacă. dispunem de eşantioane şi de 
rămăşiţe. S-a văzut că e inevitabil ca punctul de plecare al 
analizei să fie ales la înlîmplare, fiindcă principiile de organiza¬ 
re a materiei mitice se află în ea însăşi, şi se dezvăluie numai 
progresiv. La fel de inevitabil este că punctul de sosire să se 
impună de la sine pe neaşteptate, atunci cînd un anumit stadiu 
al investigaţiei va arăta că obiectul ei ideal a atins o formă şi 
consistenţă suficiente pentru ca unele din proprietăţile lui latente 
să se afle dincolo de orice dubiu - şi mai ales să fie neîn- 
doioasă existenţa lui ca obiect. Ca şi în cazul microscopului 
optic, incapabil să dezvăluie observatorului structura ultimă a 
materiei, avem doar libertatea de a alege între diferite grade de 
mărire: fiecare dintre acestea indică un nivel de organizare al 
cărui adevăr e numai relativ, şi care, dacă-1 adoptăm, exclude 
perceperea altor nivele. 

Prin aceste consideraţii se explică, măcar pînă la un 
punct, caracteristicile unei cărţi care altminteri ar putea părea 
paradoxală. Deşi formează o lucrare completă, ale cărei con¬ 
cluzii se speră că vor da cititorului răspuns la întrebările puse 
din capul locului, ea se referă de multe ori la un al doilea vo¬ 
lum, îndărătul căruia se profilează poate deja un al treilea. 

Dar dacă aceste volume văd vreodată lumina tiparului, 
ele nu vor constitui o succesiune, ci mai degrabă o reluare a 
aceloraşi materiale, o abordare diferită a aceloraşi probleme, în 
nădejdea că vor apărea în relief proprietăţi rămase pînă atunci 
confuze sau neobservate; se va recurge la alte unghiuri de 
privire şi secţiunile histologice vor fi colorate altfel. Dacă inves¬ 
tigaţia continuă aşa cum dorim, nu se va dezvolta deci pe o 
axă lineară, ci în spirală: revenind cu regularitate asupra rezul¬ 
tatelor mai vechi, şi îmbrăţişînd noi obiecte numai întrucît cu¬ 
noaşterea lor făgăduieşte să îngăduie aprofundarea acelor cunoş¬ 
tinţe, din care nu posedam înainte decît rudimentele. 

(Nu va trebui să ne mirăm nici dacă această carte, con¬ 
sacrată mărturisit mitologiei, nu se fereşte să apeleze la basme, 
la legende, la tradiţii pseudo-istorice, şi nici să se refere în ma¬ 
re măsură la ceremonii şi la rituri .^Noi respingem, într-adevăr, 

opiniile pripite despre ce e şi ce nu e mitic, şi revendicăm, ca 
sft-i dăm o întrebuinţare, orice manifestare a activităţii mentale 
ori sociale a populaţiilor studiate, dacă în cursul analizei va 
reieşi că ne permite să completăm mitul sau să-l lămurim, chiar 
dacă ea însăşi nu constituie un acompaniament “obligat” al 
acestuia, în sensul pe care-1 dau termenului muzicienii (cf. 
asupra acestui aspect L.S. 5, cap. XII). în altă ordine de idei, şi 
deşi cercetarea se centrează asupra miturilor Americii tropicale, 
de unde au fost luate cea mai mare parte a exemplelor, numai 
nevoile analizei, pe măsură ce înaintează, decid dacă vor fi puse 
la contribuţie mituri provenind din regiuni mai îndepărtate, după 
obiceiul acelor organisme primitive care, deşi sînt deja înveşmîn- 
lalc într-o membrană, îşi mai păstrează capacitatea de a-şi arun¬ 
ca protoplasma în afara învelişului, şi de a şi-o extinde in chip 
uimitor pentru a. emite pseudopode: comportamentul pare mai 
puţin ciudat deîndată ce am verificat că. scopul vietăţii este de 
a captura şi asimila corpuri străine. în sfîrşiţ, ne-am ferit să 
invocăm clasificări preconcepute ale miturilor, împărţindu-le în 
cosmologice, sezoniere, divine, eroice, tehnologice, etc. Şi aici 
depinde numai de mitul supus la proba analizei să-şi dezvăluie 
natura şi să se lase clasat într-un tip; scop altminteri inaccesi¬ 
bil mitografului, atîta vreme cît . c întemeiază pe caracteristici 
externe şi izolate arbitrar. 

într-un cuvînt, trăsătura proprie acestei cărţi este de a 
mi avea subiect; mărginindu-se la început la studiul unui singur 
mit, ea trebuie să-şi asimileze materia altor două sute pentru ca 
să-şi atingă scopul, fie şi numai incomplet. Inspirată de grija 
de a se limita la o regiune geografică şi culturală bine delimi¬ 
tată, nu poate evita să capete din cînd în cînd înfăţişarea unui 
tratat de mitologie generălă. N-are început, pentru că la fel s-ar 
li dezvoltat şi dacă punctul ei de plecare s-ar fi aflat altunde¬ 
va; şi n-are nici sfîrşit, fiindcă numeroase probleme sînt tratate 
aici doar sumar, pe cînd altele, abia enunţate, aşteaptă o soartă 
mai bună. Ca să ridicăm această hartă, am fost siliţi să facem 
rcleveuri «în formă de stea»: constituind mai întîi un cîmp 
semantic în jurul unui mit, datorită etnografiei şi cu ajutorul 
ailor mituri, am repetat apoi aceeaşi operaţie pentru fiecare din 
ele; astfel îneît zona centrală, arbitrar aleasă, poate fi traversată 
de multe parcursuri, însă frecvenţa traversărilor scade pe 

măsură ce ne îndepărtăm de acest centru. Ca să obţinem pre¬ 
tutindeni un baleiaj cu aceeaşi densitate ar fi trebuit deci, ca 
acelaşi demers să fie repetat de mai multe ori, desenînd cercuri 
noi în jurul unor puncte situate la periferie. Dar în felul acesta, 
teritoriul primitiv ar fi fost lărgit. Analiza mitică apare deci ca 
o sarcină demnă de Penelopa. Fiecare progres dă o nouă sper¬ 
anţă, care depinde de rezolvarea unei noi dificultăţi. Dosarul nu 
poate fi închis niciodată. 

Să mărturisim totuşi că departe de a ne alarma, con¬ 
cepţia bizară a acestei cărţi ni se pare a fi semnul că am reuşit 
poate să captăm, datorită unui plan şi unor metode care ni s-au 
impus (mai degrabă decît ni le-am ales noi), unele dintre pro¬ 
prietăţile fundamentale ale obiectului de cercetare. Durkheim (p. 
142) spunea deja despre studiul miturilor: “Este o problemă difi¬ 
cilă care cere să fie tratată în sine, pentru sine, şi după o me¬ 
todă specială.” Sugera şi motivul acestei stări de lucruri, atunci 
cînd, mai departe (la p. 190), evoca miturile totemice, “ care, 
fără îndoială, nu explică nimic şi nu fac decît să mute dificul¬ 
tatea dintr-un loc în altul, dar, deplasînd-o astfel, dau măcar 
impresia că atenuează scandalul logic.” Definiţie profundă care 
credem că ar putea fi extinsă la întregul cîmp al gîndirii mitice, 
dîndu-i un sens mai deplin decît i-ar fi plăcut chiar autorului ei. 

într-adevăr, studierea miturilor pune o problemă 
metodologică, deoarece nu se poate conforma principiului car¬ 
tezian al împărţirii dificultăţilor în atîtea părţi cîte este nevoie 
ca să fie rezolvate. Nu există un capăt al analizei mitice, iar la 
sfîrşitul muncii de descompunere nu se poate izola o unitate 
secretă. Temele se dedublează la infinit. Atunci cînd crezi că 
le-ai putut despărţi unele de altele şi le ţii separate, îţi dai 
seama că se lipesc la loc, solicitate de afinităţi neprevăzute. în 
consecinţă unitatea mitului este numai tendenţială şi proiectivă, 
ea nu reflectă niciodată decît o stare sau un moment al mitu¬ 
lui. Fenomen imaginar implicat de efortul de interpretare, rolul 
ei este să dea mitului o formă sintetică, să-l împiedice de a se 
dizolva în confuzia contrariilor. S-ar putea spune, deci, că ştiinţa 
miturilor este una anaclastică, luînd acest termen vechi în sensul 
larg autorizat de etimologie, şi care admite în definiţia lui stu¬ 
dierea razelor reflectate împreună cu aceea a razelor frînte prin 
refracţie. Dar spre deosebire de reflecţia filozofică, care pretinde 

să urce pînă la • izvor, reflexele de care este vorba aici privesc 
nişte raze al căror focar nu poate fi decît virtual. Divergenţa 
secvenţelor şi temelor este un atribut fundamental al gîndirii 
mitice. Aceasta se manifestă sub forma unei iradieri pentru care 
nu se poate postula o origine comună decît numai prin 
măsurarea direcţiilor şi unghiurilor: punct ideal unde razele devi¬ 
ate de structura mitului ar urma să se întîlnească, dacă n-ar 
proveni de fapt din altă parte şi dacă n-ar fi rămas paralele 
de-a lungul întregului traseu. Aşa cum vom arăta în încheierea 
acestei cărţi, multiplicitatea de care este vorba ne oferă ceva 
esenţial, fiindcă ţine de caracterul dublu al gîndirii mitice, care 
coincide cu propriul ei obiect formînd o imagine omologă a 
acestuia, dar fără să reuşească vreodată a se contopi cu el, 
fiindcă evoluează pe un alt plan. Ocurenţa temelor traduce acest 
amestec de neputinţă şi de tenacitate. Fără a-şi da osteneala să 
plece de undeva sau să ajungă undeva, gîndirea mitică nu 
efectuează niciodată un parcurs complet. îi rămîne mereu cîte 
ceva neîmplinit. Ca şi riturile, miturile sînt in-terminabile. Şi 
vrînd să imite mişcarea spontană a gîndirii mitice, întreprinderea 
noastră, şi ea prea scurtă şi prea lungă în acelaşi timp, a fost 
nevoită să se supună exigenţelor mitului şi să-i respecte ritmul. 
Astfel se face că prezenta carte despre mituri e în felul ei un 
mit. Presupunînd că posedă o unitate, aceasta nu va apare decît 
prin distanţare, sau se va constitui dincolo de text. în cel mai 
bun caz, ea se va stabili în mintea cititorului. Dar cele mai 
multe reproşuri le vom căpăta fără îndoială pe planul criticii 
etnografice. Oricît de mare a fost grija noastrăde a ne informa, 
unele surse au fost neglijate, dacă nu ne-au rămas cu totul inac¬ 
cesibile 1 . Acelea pe care le-am întrebuinţat nu au fost reţinute 
toate în redactarea definitivă. Ca să nu îngreunăm peste măsură 
expunerea, ar trebui să triem miturile, să alegem anumite versi¬ 
uni şi să curăţăm unele motive de variantele lor. Vom fi acuzaţi 
că am modelat materia anchetei pe măsura proiectului nostru. 
Fiindcă dacă, dintr-o masă considerabilă de mituri, nu le-am fi 
reţinut decît pe cele favorabile demonstraţiei, aceasta şi-ar .fi 
pierdut mult din putere. Ar fi fost oare mai normal să ne stră¬ 
duim să cuprindem efectiv totalitatea miturilor cunoscute din 
America tropicală înainte să îndrăznim a ne ocupa de compara¬ 
rea lor ? 

Obiecţia capătă o greutate deosebită datorită 
circumstanţelor care au întîrziat această carte. Era aproape termi¬ 
nată, cînd a fost anunţată publicarea primului volum din 
Enciclopedia Bororo, şi am aşteptat ca lucrarea să ajungă în 
Franţa şi să fie în întregime cercetată de noi, ca să facem ulti¬ 
ma toaletă a textului. Dar, din acelaşi motiv, ar fi trebuit oare 
să întîrziem şi pînă la publicarea, peste doi sau trei ani, a celui 
de-al doilea volum al Enciclopediei, care va fi consacrat mituri¬ 
lor, şi a părţii care tratează despre numele proprii ? De fapt, 
studierea volumului care a apărut ne-a pferit o altă învăţătură, 
în ciuda bogăţiilor pe care le cuprinde. Fiindcă părinţii salesieni, 
înregistrîndu-şi schimbările de opinie cu multă placiditate (atunci 
cînd nu preferă să le treacă pur şi simplu sub tăcere), de îndată 
ce informaţia publicată de un autor nu coincide cu cea mai re¬ 
centă informaţie culeasă de ei înşişi, arată imediat foarte multă 
acribie. în ambele cazuri comit aceeaşi eroare de metodă. Faptul 
că o informaţie o contrazice pe altă pune o problemă, dar n-o 
rezolvă. Noi îi respectăm mai mult pe informatori: fie că e vor¬ 
ba de ai noştri sau de cei folosiţi odinioară de misionari, şi a 
căror mărturie are prin aceasta o valoare deosebită. Meritele 
salesienilor sînt atît de extraordinare îneît, fără a trăda recu¬ 
noştinţa pe care le-o arătăm, le putem face acest uşor reproş: au 
o supărătoare tendinţă de a crede că informaţia cea mai recentă 
le anulează pe toate celelalte. 

Nu punem o clipă la îndoială că luarea în considerare a 
altor documente, deja apărute sau care vor apărea, ne va afecta 
interpretările. Unele dintre acestea, avansate cu prudenţă, vor fi 
poate confirmate; altele vor fi părăsite sau modificate. Nu-i nimic, 
în discipline ca a noastră, cunoaşterea ştiinţifică înaintează cu paşi 
şovăitori, supusă biciului controversei şi îndoielii. Nerăbdarea de a 
decide între totul sau nimic, s-o lăsăm pe seama metafizicii. 
Pentru ca să ne considerăm întreprinderea validată, în ochii noştri 
nu e necesar ca ea să se bucure de o prezumţie de veridicitate 
timp de ani de zile şi pînă în cele mai mici amănunte.. E 
de-ajuns doar să i se recunoască meritul modest de a fi lăsat o 
problemă dificilă într-o stare ceva mai puţin proastă decît o 
găsise. Să nu uităm nici faptul că pentru ştiinţă nu pot exista 
adevăruri dobîndite. Savantul nu e omul care furnizează răspun¬ 
surile adevărate, ci e cel care pune adevăratele întrebări. 

Să mergem mai departe. Acei critici care ne-ar reproşa 
că n-am procedat la un inventar exhaustiv al miturilor sud-ame- 
ricane înainte de a le analiza, ar comite o gravă confuzie asupra 
naturii şi rolului acestor documente. Mulţimea miturilor unei po¬ 
pulaţii e o noţiune care ţine de discurs. Atîta timp cît popu¬ 
laţia nu se stinge din punct de vedere fizic sau moral, mulţimea 
acesta nu e niciodată un ansamblu închis. E ca şi cum i s-ar 
reproşa unui lingvist că scrie gramatica unei limbi fără să fi 
înregistrat totalitatea cuvintelor care au fost pronunţate de cînd 
există limba în cauză, şi fără a cunoaşte interacţiunile verbale 
care vor avea loc cît timp va exista limba. Experienţa dovedeşte 
că lingvistul poate elabora o gramatică a limbii pe care o stu¬ 
diază pornind numai de la un număr de fraze derizoriu, faţă de 
loate cele care ar putea fi colectate teoretic (fără să mai vorbim 
de acelea pe care nu le poate cunoaşte, fiindcă au fost pro¬ 
nunţate înainte de a se apuca el de lucru, sau în absenţa lui, 
sau pentru că se vor pronunţa mai tîrziu). Chiar şi o gramatică 
parţială, sau numai o schiţă de gramatică, sînt nişte achiziţii 
preţioase atunci cînd e vorba de limbi necunoscute. Sintaxa nu 
aşteaptă, ca să se manifeste, pînă cînd se vor recenza serii de 
fenomene teoretic ilimitate, fiindcă ea consistă în corpusul reg¬ 
ulilor după care se vor produce aceste evenimente. Or, ceea ce 
am încercat noi să facem e chiar o schiţă a sintaxei mitologiei 
sud-americane. Dacă discursul mitic se va îmbogăţi cu texte noi, 
va fi un prilej de a controla sau modifica felul în care s-au 
formulat anumite legi gramaticale, de a renunţa la unele şi de a 
descoperi altele noi. Dar în nici un caz nu ni se poate opune 
pretenţia de a descrie un discurs mitic total. Căci, după cum am 
văzut, o asemenea cerere n-are nici un sens. 

Ar fi mai serioasă o altă obiecţie. într-adevăr, ni s-ar 
putea contesta dreptul de a ne alege miturile din ce locuri 
dorim, de a explica un mit din Chaco printr-o variantă guya- 
neză, un mit ge prin analogul lui columbian. Dar, oricît de mult 
respect ar avea pentru istorie şi oricît de mult ar dori să profite 
de toate învăţămintele ei, analiza structurală refuză să se lase 
înţărcuită în perimetrele deja circumscrise de investigaţia istorică. 
Dimpotrivă, demonstrînd că mituri de provenienţă foarte diversă 
formează în mod obiectiv un grup, ea pune o problemă în faţa 
istoriei şi o invită să-i găsească rezolvarea. Am construit un 

grup, şi nădăjduim a fi adus dovada că e intr-adevăr un grup. 
E treaba etnografilor, a istoricilor şi a arheologilor să spună 
cum şi de ce. 

Să fie însă liniştiţi. Pentru a explica acest caracter de 
grup pe care-1 au miturile pe care ancheta noastră le-a apropiat 
unele de altele (ele au fost de altfel comparate pentru acest 
unic motiv), nu ne bizuim pe faptul că într-o zi critica istorică 
va putea reduce un sistem de afinităţi logice la enumerarea unei 
mulţimi de împrumuturi, succesive sau simultane, pe care le-au 
făcut unele de la altele populaţii contemporane sau mai vechi, 
peste distanţe şi intervale de timp adesea atît de mari, încît 
orice interpretare de acest fel ar fi prea puţin plauzibilă, şi în 
orice caz imposibil de verificat. Vom începe deci prin a-1 invita 
pe istoric să vadă în America indiană un Ev Mediu fără Roma: 
talmeş-balmeş născut la rîndul lui dintr-un sincretism străvechi, 
cu ţesătură desigur foarte slăbită, în sînul căruia au dăinuit ici 
şi colo, vreme de mai multe veacuri, focare de înaltă civilizaţie 
ca şi popoare barbare, tendinţe centralizatoare alături de forţe de 
fărîmiţare. Deşi aceste forţe de fărimiţare au învins în cele din 
urmă, prin jocul cauzelor inteme şi datorită sosirii cuceritorilor 
europeni, e sigur cu toate acestea că un grup, asemenea celui 
care face obiectul investigaţiei noastre, îşi datorează trăsăturile 
caracteristice faptului că s-a “cristalizat”, ca să spunem aşa, 
într-un mediu semantic deja organizat, ale cărui elemente slujis¬ 
eră deja pentru tot felul de combinaţii : nu atît, desigur, de 
dragul imitaţiei, cît pentru a îngădui unor societăţi mici dar 
numeroase să-şi afirme originalitatea proprie exploatînd resursele 
unei dialectici de opoziţii şi de corelaţii, în cadrul unei 
concepţii comune despre lume. 

O asemenea interpretare, pe care o vom lăsa în stadiul 
de schiţă, se bizuie evident pe nişte ipoteze istorice: marea 
vechime a populării Americii tropicale, deplasările repetate în 
toate sensurile a numeroase triburi, fluiditatea demografică şi 
fenomenele de fuziune, care au creat condiţiile unui sincretism 
foarte vechi, pe temeiul căruia s-au produs diferenţierile obser¬ 
vabile între grupuri; diferenţierile acestea nu reflectă nimic sau 
aproape nimic din condiţiile arhaice, ci sînt de cele mai multe 
ori secundare ori derivate. Analiza structurală validează deci, în 
ciuda perspectivei formale adoptate, interpretările etnografice şi 

istorice pe care le-am propus acum mai bine de douăzeci de ani 
şi care, considerate atunci aventuroase (cf. L.-S. 5, p. 118 sq, şi 
lot cap. VI), au cîştigat mereu teren de atunci încoace. Dacă 
din cartea de faţă se desprinde vreo concluzie etnografică, atunci 
e concluzia că populaţia g 6, departe de a fi “marginalii” 
închipuiţi în 1942, cînd se redacta volumul I din Handbook of 
South American Indians (ipoteză împotriva căreia protestam deja 
pe atunci), reprezintă dimpotrivă în America de Sud ca un fel 
de pivot, al cărui rol poate fi comparat cu acela jucat în 
America de Nord de culturile foarte vechi şi de supravieţuitorii 
lor ce sălăşluiesc în bazinele fluviilor Fraser şi Columbia. Cînd 
ancheta noastră se va strămuta în regiunile septentrionale ale 
Americii de Nord, temeiurile acestei comparaţii vor apărea mai 
limpede. 


* 

* * 

Era nevoie să evocăm măcar aceste rezultate concrete 
ale analizei structurale (cîteva altele, limitate la culturile 
Americii tropicale, vor fi expuse în cartea de faţă), pentru a-1 
pune pe cititor în gardă împotriva reproşului de formalism, sau 
chiar de idealism, care ni se adresează uneori. Nu duce oare 
această carte, într-o măsură încă şi mai mare decît lucrările 

noastre anterioare, pe cărările, care ar trebui să rămînă interzise, 
ale psihologiei, logicii şi filozofiei ? Nu contribuim astfel la a 
distrage etnografia de la adevărata ei misiune, care ar fi studiul 
unor societăţi concrete şi al problemelor pe care le pun, în 
acestea, raporturile între indivizi şi grupuri, dintr-un întreit punct 
dc vedere, social, politic şi economic ? Ni se pare că neliniştile 
acestea, exprimate de multe ori, se nasc dintr-o necunoaştere 

totală a sarcinii pe care ne-am atribuit-o. Şi, ceea ce e şi mai 
grav în ochii noştri, aruncă o îndoială asupra continuităţii pro¬ 
gramului pe care-1 urmărim metodic încă din Structurile ele¬ 
mentare ale rudeniei, fiindcă cel puţin împotriva acestei lucrări 

nu se poate aduce o asemenea învinuire cu temei. 

Şi dacă totuşi Gîndirea sălbatică reprezintă un fel de 
pauză în tentativa noastră, asta înseamnă numai că ne-am tras 
răsuflarea între două eforturi. Sigur că profitam de acest prilej 

ca să aruncăm o privire asupra panoramei ce se întindea înain¬ 
tea noastră, măsurînd astfel drumul parcurs, cercetînd itinerarul 
care ne mai rămînea, şi făcîndu-ne astfel o idee sumară despre 
ţinuturile străine pe care va trebui să le traversăm, chiar dacă 
ne hotărîsem să nu ne îndepărtăm niciodată prea mult de dru¬ 
mul nostru şi - cu excepţia braconajului mărunt - să nu ne 
aventurăm pe terenurile de vînătoare, prea bine păzite, ale filo¬ 
zofiei... Oricum, oprirea (deşi pentru unii era o sosire) avea să 
fie numai temporară, între prima etapă parcursă de Structuri şi 
cea de a doua, pe care vrea s-o înceapă cartea de faţă. 

Destinaţia mai ales rămînea neschimbată. E vorba şi de 
această dată ca, pornind de la experienţa etnografică, să inven¬ 
tariem ţarcurile mentale, să reducem datele aparent arbitrare la o 
ordine, să atingem nivelul unde se revelă necesitatea care e 
imanentă iluziilor libertăţii. Dincolo de ceea ce părea a fi con¬ 
tingenţa superficială şi diversitatea incoerentă a regulilor de 
căsătorie, am desprins în Structuri un număr mic de principii 
simple, prin intervenţia cărora se reduce la un sistem semnifi¬ 
cam ansamblul foarte complex de datini şi obiceiuri, ce par la 
prima vedere absurde şi sînt judecate îndeobşte chiar aşa. 
Totuşi, nimic nu garanta că aceste constrîngeri erau de origine 
internă. S-ar fi putut chiar ca ele să fie numai ecoul, în mintea 
oamenilor, al unor exigenţe ale vieţii sociale obiectivate în insti¬ 
tuţii. Răsunetul lor pe plan psihic ar fi atunci datorat unor 
mecanisme al căror mod de funcţionare e tot ce rămîne să fie 
descoperit. 

Mai decisivă va fi deci numai experienţa pe care o 
încercăm acum asupra mitologiei. Spre deosebire de fenomenele 
examinate înainte, mitologia nu are o funcţie practică evidentă; 
nu e în priză directă cu o realitate diferită de ea, care să aibă 
o mai mare obiectivitate decît ea, şi ale cărei ordine le-ar trans¬ 
mite unei minţi care pare cu desăvîrşire liberă să se lase în 
voia spontaneităţii sale creatoare. Prin urmare, dacă ar fi cu 
putinţă să demonstrăm că si în acest caz, aparenţa de arbitrar, 
ţîşnirea ideii aparent libere, născocirea pe care am putea-o crede 
nezăgăzuită, presupun şi ele la rîndul lor nişte legi care 
operează la un nivel mai profund, atunci ar deveni de ne¬ 
înlăturat concluzia eă spiritul, lăsat singur cu sine însuşi şi 
slobozit de obligaţia să cadă la învoială cu obiectele, e silit 

oarecum să se imite pe sine însuşi ca obiect; şi ca atare, 
întrucît legile lui de operare nu sînt fundamental diferite de ace¬ 
lea pe care le manifestă în cealaltă funcţie a sâ, îşi dezvăluie 
astfel natura lui de lucru printre alte lucruri. Fără a duce raţio¬ 
namentul chiar aşa de departe, e de ajuns că ne-am convins că 
dacă spiritul uman apare ca determinat chiar şi în miturile lui, 
cu atît mai mult trebuie să fie determinat pretutindeni 2 . 

Lăsîndu-se condusă de căutarea constrîngerilor mentale, 
problematica noastră se apropie de aceea a kantianismului, deşi 
călătorim pe alte căi, care nu ne duc la aceleaşi concluzii. 
Etnologul nu se simte obligat, ca filozoful, să ia ca punct de 
pornire al reflecţiei condiţiile de exercitare ale propriei sale 
gîndiri, sau ale unei ştiinţe care e ştiinţa societăţii şi vremii lui, 
ca să extindă apoi constatările acestea locale la un intelect a 
cărui universalitate nu va putea fi decît ipotetică şi virtuală. 
Fiind preocupat de aceleaşi probleme, el adoptă dimpotrivă un 
demers care e de două ori invers, în două chipuri diferite. Nu-i 
place ipoteza unui intelect universal, şi preferă observarea empi¬ 
rică a unor intelecte colective, ale căror proprietăţi, solidificate 
ca să spunem aşa, îi apar evidente prin nenumărate sisteme con¬ 
crete de reprezentare. Şi de vreme ce în ochii lui, care e omul 
unui mediu social, provenit dintr-o cultură, dintr-o regiune şi 
dintr-o perioadă istorică, sistemele acestea reprezintă toată gama 
variaţiilor posibile în sînul unui gen, el le va alege pe acelea 
care i se par cît mai divergente, nădăjduind că regulile de 
metodă care i se vor impune pentru a traduce sistemele acestea 
în al său propriu, şi reciproc, vor dezvălui pînă la urmă o reţea 
de constrîngeri fundamentale şi comune: e aici o gimnastică 
supremă, în care exerciţiul de reflecţie, împins pînă la limitele 
sale obiective (fiindcă limitele acestea au fost mai întîi reperate 
şi inventariate prin ancheta etnografică), scoate în relief fiecare 
muşchi şi fiecare articulaţie a scheletului, dezvelind astfel 
trăsăturile unei structuri anatomice generale. 

Recunoaştem pe deplin acest fispect al tentativei noastre 
în felul în care o caracterizează dl. Ricoeur, care pe bună drep¬ 
tate o califică drept “kantianism fără subiect transcendental 3 ”. Dar 
restricţia aceasta ni se pare departe de a semnala o lacună; 
vedem dimpotrivă în ea o consecinţă inevitabilă pe plan filozofic 
a opţiunii pe care am făcut-o pentru o perspectivă etnografică. 

deoarece, tot căutînd condiţiile în care sistemele de adevăruri 
devin reciproc convertibile, şi deci pot fi acceptabile simultan 
pentru mai mulţi subiecţi, ansamblul acestor condiţii devine el 
însuşi un obiect înzestrat cu o realitate proprie şi independentă 
de orice subiect. 

Gîndirea aceasta obiectivată, credem noi, nu e ilustrată 
de nimic mai bine decît de mitologie, şi mitologia îi demon¬ 
strează empiric realitatea. Nu uităm nici faptul că subiecţii vor¬ 
bitori, cei care produc şi transmit miturile, pot deveni conştienţi 
de structura şi modul de funcţionare al acestora, dar nu în mod 
normal, ci numai parţial şi intermitent. Cu miturile se întîmplă 
ca şi cu limbajul: subiectul care ar aplica în vorbire în mod 
conştient legile fonologice şi gramaticale, presupunînd că are 
cunoştinţele şi virtuozitatea necesare, şi-ar pierde aproape imediat 
şirul ideilor. în acelaşi fel, exerciţiul şi folosinţa gîndirii mitice 
cer ca proprietăţile ei să rămînă ascunse; altminteri se ajunge în 
situaţia mitologului care nu crede în mituri, pentru că se ocupă 
cu demontarea lor. Analiza mitică nu are şi nu poate avea ca 
obiect să arate cum gîndesc oamenii. în cazul particular care ne 
preocupă aici, e cel puţin îndoielnic că indigenii din Brazilia 
centrală concep realmente, dincolo de povestirile mitice care-i 
farmecă, sistemele de raporturi la care reducem noi aceste po¬ 
vestiri. Şi cînd, prin intemediul miturilor, validăm anumite 
expresii arhaice sau colorate din propria noastră limbă populară, 
se impune aceeaşi constatare, fiindcă noi ajungem la o conştien¬ 
tizare retroactivă sub un impuls dinafară, sub constrîngerea unei 
mitologii străine. Nu pretindem deci să arătăm cum gîndesc 
oamenii în mituri, ci cum se gîndesc miturile în oameni, fără 
ştirea acestora. 

Şi poate că se cuvine, aşa cum am sugerat, să mergem 
şi mai departe, făcînd abstracţie de orice subiect, şi ajungînd la 
a considera că, într-un anume fel, miturile se gîndesc între e/e 4 . 
Fiindcă aici e vorba să desprindem nu atît ce se află în mituri, 
(şi neaflîndu-se de altminteri în conştiinţa oamenilor), ci mai de¬ 
grabă sistemul de axiome şi de postulate care definesc cel mai 
bun cod posibil, care pot da o semnificaţie comună unor ela¬ 
borări inconştiente, făcute de minţi, societăţi şi culturi alese din¬ 
tre acelea între care descoperim cea mai mare depărtare. Cum 
miturile înseşi se bazează pe coduri de ordinul doi (codurile de 

ordinul întîi fiind acelea din care constă limbajul), cartea de faţă 
ar oferi atunci schiţa unui cod de ordinul trei, destinat să asi¬ 
gure traductibilitatea reciprocă a mai multor mituri. Acesta e 
motivul pentru care cartea poate fi considerată fără greşeală un 
mit: e mitul mitologiei. 

Dar nici codul acesta nu e inventat sau cerşit dinafară, 
cum nu sînt nici celelalte. E imanent mitologiei înseşi, iar noi 
nu facem decît să-l descoperim în ea. Un etnograf care lucra în 
America de Sud s-a mirat de felul în care ajungeau pînă la el 
miturile: “Fiecare narator sau aproape fiecare povesteşte în felul 
lui. Chiar şi pentru amănunte importante, marja de variaţie este 
enormă...” Totuşi, indigenii nu păreau prea neliniştiţi de starea 
aceasta de lucruri: “Un caraja care mă însoţea din sat în sat a 
ascultat o mulţime de variante de acest fel şi le-a primit pe 
fiecare cu o încredere aproape egală. Nu că n-ar fi observat 
contradicţiile, dar ele pur şi simplu nu-1 interesau...” (Lipkind 1, 
p. 251). Un comentator naiv venit de pe o altă planetă ar avea 
mai mult drept să se mire că (fiind aici vorba de istorie şi nu 
de mit), în mulţimea de lucrări consacrate Revoluţiei franceze, 
nu se reţin şi nu se lasă deoparte mereu aceleaşi incidente, iar 
episoadele relatate de autori diferiţi sînt prezentate în feluri 
deosebite. Şi totuşi, în aceste variante e vorba de aceeaşi ţară, 
de aceeaşi perioadă, de aceleaşi evenimente, a căror realitate se 
prefiră pe toate planurile unei structuri cu multe nivele. Deci 
criteriul de validitate nu se referă la elementele istoriei. Fiecare 
element urmărit izolat se dovedeşte inaccesibil. Dar măcar unele 
din ele devin ceva mai consistente, pentru că se pot integra 
într-o serie ai cărei termeni primesc mai multă ori mai puţină 
credibilitate, după cît de coerentă e ea global. 

în ciuda unor eforturi pe cît de meritorii, pe atît de 
indispensabile, pentru a dobîndi o altă cbndiţie, istoria, dacă e 
clarvăzătoare, va trebui să'cadă de acord că nu întotdeauna se 
desprinde de natura mitului. Ce e adevărat pentru istorie e cu 
atît mai adevărat pentru mit. Schemele mitice au în cea mai 
mare măsură caracterul de obiecte absolute, care, dacă n-ar fi 
influenţele externe, n-ar mai pierde şi n-ar mai cîştiga părţi noi. 
Rezultă de aici că, atunci cînd o schemă se transformă, 
transformarea afectează solidar toate aspectele schemei. Deci 
cînd un aspect al unui mit oarecare apare ininteligibil, e o 

metodă legitimă să-l tratezi, în chip ipotetic şi preliminar, ca pe 
o transformare a aspectului omolog al unui alt mit, inclus în 
acelaşi grup pentru nevoile cauzei, fiindcă se pretează mai bine 
la intepretare. Asta am şi făcut de mai multe ori: astfel, 
rezolvînd episodul cu botul acoperit al jaguarului din M 7 prin 
episodul invers al botului căscat din M 55 ; sau pe acela despre 
serviabilitatea reală a vulturilor hoitari din M[ pornind de la 
serviabilitatea lor mincinoasă din M 65 . Contrar faţă de ceea ce 
s-ar putea crede, metoda nu cade într-un cerc vicios. Ea implică 
doar că fiecare mit luat în parte există ca aplicaţie restrînsă a 
unei scheme pe care o putem desprinde progresiv cu ajutorul 
raporturilor de inteligibilitate reciprocă percepute între mai multe 
mituri. 

Vom fi probabil acuzaţi că interpretăm şi simplificăm prea mult 
în această folosire a metodei. Dincolo de faptul că, repetăm, nu 
pretindem că toate soluţiile avansate au o valoare egală, fiindcă 
am ţinut să subliniem noi înşine cît sînt unele de precare, ar fi 
ipocrit să nu ne ducem gîndul pînă la capăt. Aşadar le vom 
răspunde eventualilor noştri critici: ce contează ? Fiindcă, dacă 
scopul ultim al antropologiei este să contribuie la o mai bună 
cunoaştere a gîndirii obiectivate şi a mecanismelor ei, la urma 
urmei e acelaşi lucru dacă în cartea de faţă gîndirea indigenilor 
sud-americani capătă formă sub acţiunea gîndirii mele, sau a 
mea sub a lor. Ceea ce e cu adevărat important este ca spiritul 
uman, oricare ar fi identitatea vestitorilor lui ocazionali, să ma¬ 
nifeste aici o structură din ce în ce mai inteligibilă, pe măsură 
ce înaintează acest demers dublu reflexiv al celor două gîndiri 
acţionînd una asupra alteia, şi care pot fi pe rînd iasca sau 
scînteia din a căror unire va ţîşni luminarea lor comună. Şi 
dacă astfel se va dezvălui o comoară, nu vor avea nevoie de 
arbitru ca să şi-o împartă, fiindcă de la început s-a recunoscut 
(L.-S. 9) că moştenirea e ( inalienabilă şi că trebuie să rămînă 
indiviză. 

II 

La începutul acestei introduceri, declaram că am căutat 
să transcendem opoziţia dintre sensibil şi inteligibil situîndu-ne 
din capul locului la nivelul semnelor. într-adevăr, acestea îl 
exprimă pe primul prin celălalt. Chiar puţin numeroase, se 
pretează la combinaţii riguros ordonate care pot traduce, pînă în 
cele mai fine nuanţe, toată diversitatea experienţei sensibile. 
Astfel nădăjduim să atingem un plan pe care proprietăţile logice 
se vor manifesta ca atribute ale lucrurilor, întrun chip tot atît 
de direct ca gustul, sau ca parfumurile, a căror particularitate 
este că, excluzînd orice posibilitate de confuzie, trimit totuşi la 
o combinaţie de elemente care, dacă ar fi fost altfel alese sau 
ordonate, ar fi trezit în conştiinţă ideea unui alt parfum. Cu aju¬ 
torul noţiunii de semn, vom încerca deci, şi pe planul inteligi¬ 
bilului, nu numai al sensibilului, să reabilităm calităţile secunde 
în metodologia adevărului. 

Această căutare a căii de mijloc între exerciţiul gîndirii 
logice şi percepţia estetică trebuia fireşte să se inspire din 
exemplul muzicii, care a practicat-o dintotdeauna. Nu numai din 
punct de vedere general se impunea această apropiere. Foarte 
repede, aproape chiar de la începutul redactării, am constatat că 
era cu neputinţă să împărţim materia acestei cărţi după un plan 
care să respecte normele tradiţionale. Diviziunea în capitole 
viola mişcarea gîndirii, şi nu numai atît: o sărăcea, o mutila, 
tocea tăişul demonstraţiei. Paradoxal, se părea că, pentru ca 
demonstraţia să pară hotărîtoare, trebuia să i se lase mai multă 
supleţe şi libertate. Ne mai dădeam seama şi că ordinea de 
prezentare a documentelor nu putea fi lineară, şi că fazele 
comentariului nu se legau între ele după raportul simplu între 
înainte şi după. Era neapărat nevoie de artificii de compunere, 
ca să dăm uneori cititorului impresia unei simultaneităţi, iluzorie 
desigur, pentru că rămînea înlănţuit de ordinea povestirii; dar un 
echivalent de simultaneitate putea fi căutat prin alternanţa dintre 
un discurs consecvent şi un discurs difuz, sau grăbind ritmul 
după ce fusese încetinit, ori înmulţind exemplele şi rărindu-le 
apoi. Constatam astfel că analizele noastre se situau pe mai 
multe axe. Pe axa succesiunilor, desigur, dar şi pe cea a com- 
pacităţilor relative, ceea ce ne obliga să recurgem la forme care 

să evoce ceea ce sînt, în muzică, solo şi tuta) axa tensiunilor 
expresive şi a codurilor de înlocuire, în funcţie de care apăreau, 
în cursul redactării, opoziţii comparabile acelora dintre cînt şi 
recitativ, dintre ansamblu instrumental şi arie. 

Rezulta, din libertatea cu care ne dispuneam astfel 
temele pe mai multe dimensiuni, că decuparea în capitole izo- 
metrice trebuia să lase locul unei împărţiri în părţi mai puţin 
numeroase, dar mai voluminoase şi mai complexe, inegale în 
lungime, care ar constitui fiecare un întreg prin organizarea sa 
internă determinată de o anumită unitate de inspiraţie. Pentru 
acelaşi motiv, părţile nu puteau fi croite după un singur tipar; 
ci mai degrabă fiecare trebuia să se supună unor reguli de ton, 
de gen şi de stil cerute de natura materialelor întrebuinţate şi de 
aceea a mijloacelor tehnice utilizate în fiecare caz. Prin urmare 
şi aici, formele muzicale ne ofereau înlesnirea unei diversităţi 
deja etalonate de experienţă, deoarece comparaţia cu sonata, 
simfonia, cantata, preludiul, fuga etc. ne permitea să verificăm 
cu uşurinţă că şi în muzică se puseseră probleme de construcţie 
analoge acelora pe care le ridica analiza miturilor, şi pentru care 
muzica inventase deja soluţii. 

Dar în acelaşi timp, nu puteam ocoli o altă problemă: 
aceea a cauzelor profunde ale afinităţii, surprinzătoare la prima 
vedere, dintre muzică şi mituri (analiza structurală se mărgineşte 
să pună în valoare proprietăţile miturilor, asumîndu-le pur şi 
simplu şi transpunîndu-le pe un alt plan). Şi cu siguranţă că fă¬ 
ceam deja un mare pas înainte spre un răspuns, evocînd această 
invariantă a istoriei noastre personale pe care n-a zdruncinat-o 
nici o peripeţie, şi nici măcar fulgurantele revelaţii pe care le-au 
constituit pentru un adolescent audiţia lui Pelleas şi apoi a 
Nunţii 5 : e vorba de jertfa adusă încă din copilărie pe altarul 
“zeului Richard Wagner”. Fiindcă, dacă trebuie să recunoaştem 
în Wagner incontestabil pe părintele analizei structurale a 
miturilor (şi chiar a basmelor, de pildă Maeştrii), e cît se poate 
de revelator că analiza aceasta s-a făcut la început în muzici. 
Cînd sugeram deci că analiza miturilor era comparabilă cu aceea 
a unei mari partituri (L.-S., 5, p. 234), trăgeam numai consecinţa 
logică din descoperirea wagneriană că structura miturilor se 
dezvăluie cu ajutorul unei partituri. 

Totuşi, omagiul acesta liminar mai mult confirmă exis¬ 
tenţa problemei decît o rezolvă. Adevăratul răspuns se află, cre¬ 
dem noi, în caracterul comun al mitului şi al operei muzicale, 
acela că amîndouă sînt limbaje care transcend, fiecare în felul 
lui, planul limbajului articulat, avînd nevoie în acelaşi timp la 
fel ca acesta, şi spre deosebire de pictură, de o dimensiune 
temporală ca să se manifeste. Dar relaţia cu timpul e de o 
natură destul de specială : totul se petrece ca şi cum muzica şi 
mitologia n-ar avea nevoie de timp decît ca să-l dezmintă. 
Ambele sînt, înlr-adevăr, nişte maşini de suprimat timpul. Pe 
dedesubtul sunetelor şi ritmurilor, muzica operează pe un teren 
brut, care e timpul fiziologic al ascultătorului; timp iremediabil 
diacronic pentru că ireversibil, din care muzica ia segmentul 
care a fost consacrat ascultării ei şi-l transmută într-o totalitate 
sincronică şi închisă asupra ei înseşi. Audiţia operei muzicale, 
datorită organizării interne a acesteia, a imobilizat timpul care 
trece; ca o pînză ridicată de vînt, l-a prins şi l-a întors. Astfel 
încît, ascultînd muzică, în timpul cît o ascultăm, ajungem la un 
fel de nemurire. 

Se vede deja în ce fel seamănă muzica şi mitul, care şi 
el depăşeşte antinomia dintre un timp istoric şi revolut şi o 
structură permanentă. Dar, ca să justificăm pe deplin comparaţia, 
ea trebuie împinsă mai departe decît am făcut-o în altă lucrare 
(L.-S. 5, p. 230-233). Ca şi opera muzicală, mitul lucrează 
pornind de la un dublu continuu: unul extern, a cărui materie e 
constituită, într-un caz, de ocurenţe istorice sau crezute astfel, 
formînd o serie teoretic nelimitată, din care fiecare societate 
extrage, ca să-şi elaboreze miturile, un număr restrîns de eveni¬ 
mente pertinente; şi în celălalt caz, din seria tot atît de nelimi¬ 
tată a sunetelor fizic realizabile, din care fiecare sistem muzical 
îşi alege gama. Cel de-al doilea continuu este de ordin intern, 
îşi are sediul în timpul psiho-fiziologic al ascultătorului, ai cărui 
factori sînt foarte complecşi : periodicitatea undelor cerebrale şi 
ritmurilor organice, capacitatea de memorie şi puterea de atenţie. 
Mitologia pune în cauză mai mult aspectele neuropsihice, prin 
lungimea naraţiunii, recurenţa temelor, prin celelalte forme de 
reveniri şi paralelisme care, pentru a fi corect reperate, cer ca 
mintea ascultătorului să baleieze, dacă se poate spune, cîmpul 
povestirii, pe măsură ce acesta se desfăşoară înaintea lui. Toate 

acestea se aplică şi în muzică. Dar, alături de timpul psihologic, 
muzica se adresează şi timpului fiziologic şi chiar visceral, pe 
care nu-1 ignoră nici mitologia, de vreme ce o poveste istorisită 
poate fi “palpitantă”, fără însă ca rolul acestuia să fie la fel de 
esenţial ca în muzică : orice contrapunct îi rezervă ritmului car¬ 
diac şi respirator locul unei partituri mute. 

Să ne limităm la timpul acesta visceral pentru a simpli¬ 
fica raţionamentul. Vom spune că muzica operează cu ajutorul a 
două grile. Una e fiziologică, deci naturală; existenţa ei ţine de 
faptul că muzica exploatează ritmurile organice, şi că face astfel 
pertinente discontinuităţi care ar rămîne altminteri în stare 
latentă, înecate cumva în durată. Cealaltă grilă e culturală; ea 
constă într-o scară de sunete muzicale, ale căror număr şi inter¬ 
vale variază după culturi. Sistemul acesta de intervale oferă 
muzicii un prim nivel de articulare, în funcţie, nu de înălţimile 
relative (care rezultă din proprietăţile sensibile ale fiecărui 
sunet), ci din raporturile ierarhice care apar între notele gamei : 
astfel este distingerea lor în fundamentală, tonică, sensibilă şi 
dominantă, exprimînd raporturi pe care sistemele politonal şi 
atonal le amestecă, dar nu le anulează. 

Misiunea compozitorului e să altereze această discontinu¬ 
itate fără a o contesta în principiu : fie că invenţia melodică 
scobeşte lacune temporare în grilă, fie că tot temporar, îi astupă 
sau îi strîmtează găurile. Ba perforează, ba obturează. Şi ce se 
aplică la melodie se aplică şi la ritm, pentru că prin ritm timpii 
grilei psihologice, teoretic constanţi, sînt săriţi sau dublaţi, anti¬ 
cipaţi sau recuperaţi cu întîrziere. 

Emoţia muzicală provine anume din faptul că, în fiecare 
clipă, compozitorul scoate sau adaugă mai mult sau mai puţin 
decît prevede ascultătorul, care-şi închipuie că-i ghiceşte planul, 
însă nu-i în stare să-l descopere pe de-a-ntregul fiindcă e supus 
la o dublă periodicitate : aceea a cutiei lui toracice, care ţine 
de natura lui individuală, şi aceea a gamei, care ţine de educa¬ 
ţie. Cînd compozitorul scoate mai mult, simţim o minunată sen¬ 
zaţie de cădere; avem impresia că sîntem smulşi dintr-un punct 
stabil al solfegiului şi azvîrliţi în gol, dar asta numai pentru că 
punctul de sprijin care ni se va pune la îndemînă nu se afla în 
locul unde ne aşteptam noi. Cînd compozitorul scoate mai puţin, 
se întîmplă dimpotrivă: ne obligă să facem o gimnastică mai 

suplă decît sîntem în stare. Ba sîntem mişcaţi, ba sîntem siliţi 
să ne mişcăm, de fiecare dată mai mult decît ne-am fi crezut 
noi înşine în stare. Plăcerea estetică se făcută din această 
mulţime de stîrniri şi de răgazuri, de aşteptări înşelate şi 
răsplătite dincolo de aşteptare, rezultate din sfidările pe care ni 
le aruncă opera; şi din sentimentul acesta contradictoriu pe care 
ni-1 dă, că ne pune la o încercare de netrecut, chiar în clipa 
cînd se pregăteşte să ne pună la dispoziţie mijloacele miraculoa¬ 
se şi neprevăzute care ne vor îngădui să izbîndim. Planul com¬ 
pozitorului, încă echivoc în partitură, care ni-1 redă 

“...iradiind un mir 

Trădat chiar de cerneală în hohot sibilin,” 

el se actualizează, ca şi planul mitului, prin şi de către 
ascultător. în ambele cazuri se observă într-adevăr aceeaşi inver¬ 
sare a raportului între emiţător şi receptor, pentru că la urma 
urmei receptorul se descoperă semnificat el însuşi de mesajul 
emiţătorului: muzica trăieşte în mine, mă ascult pe mine în ea. 
Mitul şi opera muzicală apar astfel ca nişte dirijori, ascultătorii 
fiind nişte instrumentişti tăcuţi. 

Dacă ne întrebăm acum unde se află adevăratul focar al 
operei, va trebui să răspundem că e cu neputinţă de determinat. 
Muzica şi mitologia îl confruntă pe om cu nişte obiecte virtuale, 
a căror umbră singură e adevărată, cu nişte aproximaţii 
conştiente (o partitură muzicală şi un mit nu pot fi altceva) ale 
unor adevăruri destinate să rămînă pe veci inconştiente şi care 
le sînt consecutive. în cazul mitului, ghicim de ce există această 
situaţie paradoxală: ea ţine de raportul paradoxal care prevalează 
între împrejurările creaţiei - colective - şi regimul individual al 
consumului. Miturile n-au autor : de îndată ce sînt percepute ca 
mituri, oricare ar fi adevărata lor origine, încetează să mai 
existe altfel decît încarnate într-o tradiţie. Cînd se povesteşte un 
mit, ascultătorii individuali primesc un mesaj care la drept 
vorbind nu vine de nicăieri; din acest motiv i se atribuie o ori¬ 
gine supranaturală. E deci de înţeles că unitatea mitului e pro¬ 
iectată asupra unui focar virtual: dincolo de percepţia conştientă 
a auditorului, pe care deocamdată o traversează pur şi simplu, şi 
pînă la un punct în care energia iradiată astfel va fi consumată 

prin travaliul de reorganizare inconştientă declanşat la început. 
Muzica pune o problemă mult mai grea, fiindcă nu ştim nimic 
despre condiţiile mentale ale creaţiei muzicale. Cu alte cuvinte, 
nu ştim care-i diferenţa dintre minţile acelea rare care secretă 
muzică şi celelalte, nenumărate, în care acest fenomen nu se 
produce, deşi în general sînt sensibile la el. Diferenţa e totuşi 
atît de clară, şi se manifestă cu asemenea precocitate, încît 
bănuim numai că implică proprietăţi de o natură cu totul 
deosebită, situate probabil la un nivel foarte adînc. Dar faptul 
că muzica e un limbaj cu ajutorul căruia sînt elaborate mesaje, 
din care unele măcar sînt înţelese de imensa majoritate, pe cînd 
numai o minoritate infimă e în stare să le emită, şi faptul că, 
dintre toate limbajele, numai acesta e înzestrat cu trăsăturile 
contradictorii de a fi în acelaşi timp inteligibil şi intraductibil - 
fac din creatorul de muzică o fiinţă asemenea zeilor, iar din 
muzica însăşi, misterul suprem al ştiinţelor umane, în faţa căruia 
ele se poticnesc, şi care constituie cheia progresului lor. 

într-adevăr, am greşi dacă am invoca poezia, pretinzînd 
că şi ea ridică o problemă de acelaşi ordin. Nu toată lumea e 
poet, dar poezia foloseşte ca vehicul un bun comun, care e lim¬ 
bajul articulat. Se mulţumeşte să-l folosească după nişte reguli 
deosebite, pe care le hotărăşte singură. Dimpotrivă, muzica se 
slujeşte de un vehicul care e proprietatea ei, şi care, în afară de 
asta, nu mai poate fi folosit pentru nici o întrebuinţare generală. 
De drept măcar, dacă nu de fapt, orice om educat cum se 
cuvine ar putea scrie poeme, bune sau proaste; pe cînd invenţia 
muzicală presupune aptitudini speciale, care nu pot fi forţate să 
înflorească dacă nu sînt date. 


* 

* * 

Fanaticii picturii vor protesta desigur împotriva locului 
privilegiat pe care i-1 acordăm muzicii, sau cel puţin îl vor 
revendica şi pentru artele grafice şi plastice. Credem totuşi că 
din punct de vedere formal, materialele folosite, respectiv 
sunetele şi culorile, nu se situează pe acelaşi plan. Pentru a jus¬ 
tifica deosebirea, se zice uneori că muzica nu e în mod normal 
imitativă, sau mai exact că nu se imită decît pe ea însăşi, pe 
cînd, în faţa unui tablou, prima întrebare care-i trece prin cap 

spectatorului este ce reprezintă. Dar punînd azi problema în 
acest mod, ne-am izbi de cazul picturii non-fîgurative. Oare pic¬ 
torul abstracţionist nu poate invoca, în sprijinul a ceea ce face, 
precedentul muzicii ? Nu poate pretinde şi el că are dreptul să 
organizeze formele şi culorile, dacă nu în chip cu desăvîrşire 
liber, cel puţin după regulile unui cod independent de experienţa 
sensibilă, aşa cum face muzica în cazul sunetelor şi ritmurilor ? 

Propunînd o asemenea analogie, am fi victimele unei i- 
luzii grave. Căci, dacă în natură există “natural” culori, sunete 
muzicale nu există, decît întîmplător şi trecător: numai zgomote 7 . 
Sunetele şi culorile nu sînt entităţi de acelaşi nivel, şi nu se 
poate face o comparaţie legitimă decît între culori şi zgomote, a- 
dică între modul vizual şi cel acustic, deopotrivă în ordinea natu¬ 
rii. Or, se întîmplă că omul are aceeaşi atitudine faţă de amîn- 
două, fiindcă nu le dă voie să se elibereze de un suport. Se cu¬ 
nosc zgomotele confuze, ca şi culorile difuze, dar imediat ce e 
posibil să le discernem şi să le dăm o formă, ne străduim ime¬ 
diat să le identificăm, legîndu-le de o cauză. Petele de colo sînt 
un grup de flori ascunse pe jumătate în iarbă, trosnetele provin 
de la nişte paşi furişaţi, sau de la crengi mişcate de vînt... 

Nu există deci o adevărată paritate între pictură şi 
muzică. Prima îşi găseşte materia în natură : culorile sînt date 
înainte de a fi utilizate, iar vocabularul le atestă caracterul 
derivat pînă la desemnarea celor mai subtile nuanţe: bleumarin, 
bleu-nuit sau bleu-pctrole, vernil (verde de Nil) ori verde jad; 
galben pai, galben ca lămîia; roşu ca cireaşa etc. Altfel zis, în 
pictură nu există culori decît pentru că în natură există deja 
fiinţe şi lucruri colorate, şi numai prin abstragere putem des¬ 
prinde culorile de substratele lor naturale, şi le putem trata ca 
pe termenii unui sistem separat. 

Se va obiecta că despre culori poate să fie adevărat 
ceva care nu e adevărat despre forme. Formele geometriei, şi 
toate cele care derivă din ele, se oferă artistului ca deja create 
de cultură; nici ele, nici sunetele muzicale, nu provin din expe¬ 
rienţă. Dar o artă care s-ar limita la exploatarea acestor forme 
ar lua inevitabil o turnură decorativă. Ar ajunge limfatică fără 
măcar să aibă o existenţă proprie, doar dacă n-ar agrementa 
aceste forme agălîndu-se de obiecte, pentru a-şi trage din ele 
substanţa. E deci ca şi cum pictura n-ar avea la dispoziţie altă 

opţiune decît să semnifice fiinţele şi lucrurile încorporîndu-le 
propriilor operaţiuni, sau dacă nu, să participe la semnificaţia 
fiinţelor şi lucrurilor încorporîndu-se în ele. 

Ni se pare că această aservire congenitală a artelor 
plastice faţă de obiecte ţine de faptul că organizarea formelor şi 
culorilor în sînul experienţei sensibile (ceea ce se înţelege de la 
sine că e deja o funcţie a activităţii inconştiente a spiritului) 
joacă pentru aceste arte rolul de prim nivel de articulare a rea¬ 
lului. Numai datorită lui pot ele să introducă cea de a doua 
articulare, care constă în alegerea şi aranjarea unităţilor, şi în 
intepretarea lor conform imperativelor unei tehnici, unui stil şi 
unei maniere: adică să le transpună după regulile unui cod, ca¬ 
racteristic pentru un artist sau pentru o societate. Pictura merită 
să fie numită limbaj în măsura în care, care orice limbaj, ea 
constă într-un cod special ai cărui termeni sînt produşi prin 
combinarea unor unităţi mai puţin numeroase şi care ţin la rîn- 
dul lor de un cod mai general. Există totuşi o diferenţă faţă de 
limbajul articulat, care constă în aceea că mesajele picturii sînt 
primite mai întîi prin percepţia estetică, şi apoi prin percepţia 
intelectuală, pe cînd în cazul vorbirii se întîmplă invers. Cînd e 
vorba de limbajul articulat, intrarea în funcţie a celui de-al 
doilea cod obliterează originalitatea primului. De unde “carac¬ 
terul arbitrar” recunoscut semnelor lingvistice. Lingviştii sublini¬ 
ază aspectul acesta cînd spun că “morfemele, elemente de sem¬ 
nificaţie, se compun la rîndul lor din foneme, elemente de artic¬ 
ulare lipsite de semnificaţie” (Benveniste, p. 7). în limbajul 
articulat, prin urmare, primul cod nesemnificant este mijloc şi 
condiţie de semnificare pentru cel de-al doilea cod: astfel încît 
semnificaţia însăşi e limitată la un singur plan. Dualitatea se 
restabileşte în poezie, care preia valoarea virtual semnificantă a 
primului cod şi o integrează într-al doilea. într-adevăr, poezia 
lucrează asupra semnificaţiei intelectuale a cuvintelor şi con¬ 
strucţiilor sintactice, dar în acelaşi timp şi asupra proprietăţilor 
estetice, termeni potenţiali ai unui alt sistem, care întăreşte, 
modifică sau contrazice semnificaţia aceasta. în pictură e acelaşi 
lucru, pentru că opoziţiile de forme şi culori sînt întîmpinate ca 
trăsături distinctive ţinînd de două sisteme în acelaşi timp: acela 
al semnificaţiilor intelectuale, moştenit din experienţa comună şi 
rezultînd din decuparea şi organizarea experienţei sensibile în 

“lucruri”; iar pe de altă parte acela al valorilor plastice, care nu 
devine semnificativ decît cu condiţia să-l moduleze pe celălalt şi 
să i se integreze. Se angrenează astfel două mecanisme, punîn- 
du-1 în mişcare pe un al treilea, în care proprietăţile fiecăruia se 
cuplează cu ale celuilalt. 

înţelegem atunci de ce pictura abstractă, şi mai general 
toate şcolile care se proclamă “non-figurative”, îşi pierd puterea 
de semnificare : pentru că renunţă la primul nivel de articulare 
şi pretind că sînt în stare să subziste numai cu al doilea. 
Deosebit de instructivă în acestă privinţă e comparaţia care s-a 
pretins a se face între unele tentative contemporane şi pictura 
caligrafică chineză. Dar în primul caz, formele la care recurge 
artistul nu mai există şi pe un alt plan, unde să beneficieze de 
o organizare sistematică. Deci nimic nu ne dă posibilitatea să le 
identificăm ca forme elementare: ba mai degrabă e vorba de 
născociri ale capriciului, prin intermediul cărora se face o paro¬ 
die de combinatorică, folosind unităţi care nu sînt unităţi. Din 
contra, arta caligrafică se bazează în întregime pe faptul că 
acele unităţi pe care le alege, le aşează, le traduce prin 
convenţiile unui grafism, ale unei sensibilităţi, ale unei mişcări 
şi ale unui stil, au o existenţă proprie ca semne, fiindcă sis¬ 
temul scrierii le hărăzeşte să îndeplinească anumite funcţii, 
altele. Numai în asemenea condiţii e limbaj opera picturală, pen¬ 
tru că rezultă din adaptarea reciprocă şi contrapunctică a două 
nivele de articulare. 

Se vede şi de ce la rigoare nu se poate admite o com¬ 
paraţie între pictură şi muzică, decît dacă ne limităm la cazul 
picturii, caligrafice. Ca şi aceasta din urmă - dar pentru că e un 
fel de pictură de gradul doi - muzica trimite la un prim nivel 
de articulare creat de cultură: pentru caligrafie, sistemul ideogra¬ 
melor, pentru muzică, sistemul sunetelor muzicale. Dar, prin 
simplul fapt că e instaurată, ordinea aceasta explicitează nişte 
proprietăţi naturale: astfel, simbolurile grafice, mai ales acelea 
ale scrierii chineze, dovedesc proprietăţi estetice independente de 
semnificaţiile intelectuale pe care au misiunea de a le vehicula, 
şi tocmai aceste proprietăţi estetice îşi propune caligrafia să le 
exploateze. 

Sublinierea e de o importanţă capitală, fiindcă gîndirea 
muzicală contemporană respinge, formal sau tacit, ipoteza unui 

temei natural prin care se justifică obiectiv sistemul raporturilor 
postulate între notele gamei. Aceste raporturi s-ar defini exclusiv 
- după formula semnificativă a lui Schonberg - prin “ansamblul 
relaţiilor pe care le au sunetele unul cu celălalt.” Totuşi, 
învăţăturile lingvisticii structurale ar trebui să ne permită să 
depăşim antinomia falsă între obiectivismul lui Rameau şi con¬ 
venţionalismul modernilor. Ca urmare a decupajului pe care 
fiecare tip de gamă îl operează din continuul sonor, apar între 
sunete raporturi ierarhice. Raporturile acestea nu sînt dictate de 
natură, de vreme ce proprietăţile fizice ale unei scări muzicale 
oarecare le depăşesc considerabil, şi prin număr ca şi prin com¬ 
plexitate, pe acelea pe care le alege fiecare sistem ca să-şi con¬ 
stituie din ele trăsăturile pertinente. Nu e mai puţin adevărat că 
orice sistem modal sau tonal, sau chiar politonal ori atonal, se 
sprijină, ca şi orice sistem fonologie, pe proprietăţi fiziologice şi 
fizice, reţinînd numai unele din acestea, printre toate cele care 
sînt disponibile în număr probabil nelimitat, şi că exploatează 
opoziţiile şi combinaţiile la care se pretează ele, ca să elaboreze 
un cod, a cărui funcţie e să deosebească între semnificaţii. Deci 
în aceeaşi măsură ca şi pictura, muzica presupune o organizare 
naturală a experienţei sensibile, ceea ce nu înseamnă că o 
primeşte în mod pasiv. 

Ne vom feri totuşi să uităm că pictura şi muzica 
întreţin relaţii inverse cu această natură care le vorbeşte. Natura 
îi oferă spontan omului toate modelele de culori, şi cîteodată 
chiar şi materia lor în stare pură. Ca să picteze, e suficient să 
le refolosească. Dar am subliniat că natura produce zgomote, şi 
nu sunete muzicale; cultura posedă monopolul acestora, fiindcă 
ea creează instrumentele şi cîntul. Diferenţa se reflectă în 
limbaj : nu descriem nuanţele culorilor în acelaşi fel cu ale 
sunetelor. Pentru culori întrebuinţăm aproape mereu metonimii 
implicite, ca şi cum cutare galben ar fi nedespărţit de percepţia 
vizuală a paielor sau a lămîii, cutare negru, de arderea 
fildeşului, din care a rezultat, sau un anume brun, de un pămînt 
pulverizat. în timp ce lumea sonorităţilor e larg deschisă 
metaforelor. Dovadă Ies sanglots longs des violons de l’automne 
(“suspinele prelungi ale viorilor toamnei”), “un clarinet e o 
femeie iubită” etc. Cultura descoperă desigur şi culori pe care 
crede că nu le-a împrumutat de la natură. Ar fi mai drept să 

zicem că le redescoperă, pentru că în această privinţă natura e 
de o bogăţie cu adevărat inepuizabilă. Dar, în afara cazului deja 
discutat al cîntecului păsărilor, sunetele muzicale n-ar exista pen¬ 
tru om dacă nu le-ar fi inventat. 

Deci numai post festum, şi ca să zicem aşa retroactiv, 
le recunoaşte muzica proprietăţi fizice sunetelor, şi preia unele 
dintre acestea pentru a-şi întemeia pe ele structurile ei ierarhice. 
Să spunem oare că acest demers nu se deosebeşte de acela al 
picturii care, tot post festum, ajunge să recunoască existenţa 
unei fizici a culorii, de la care se reclamă mai mult sau mai 
puţin deschis ? Dar în acest fel, pictura organizează intelectual, 
prin intermediul culturii, o natură care îi era deja prezentă ca 
organizare sensibilă. Muzica parcurge un traseu exact invers: 
fiindcă îi e deja prezentă cultura, dar sub formă sensibilă, 
înainte ca s-o organizeze intelectual cu ajutorul naturii. Faptul 
că ansamblul asupra căruia lucrează e de ordin cultural explică 
de ce muzica se naşte cu desăvîrşire liberă de legături reprezen- 
taţionale, în timp ce acestea reţin pictura sub stăpînirea lumii 
sensibile şi sub autoritatea organizării lumii într-o mulţime de 
“lucruri”. 

Or, în această structură ierarhizată a gamei, muzica îşi 
află primul nivel de articulare. Există deci un paralelism frapant 
între ambiţiile acelei muzici zise concretă prin antifrază, şi 
ambiţiile acelei picturi numite, ceva mai adecvat, abstractă. 
Repudiind sunetele muzicale şi făcînd apel exclusiv la zgomote, 
muzica concretă se pune într-o situaţie care poate fi formal 
comparată cu aceea a oricărei picturi : se constrînge să se lim¬ 
iteze la datele naturale. Şi, ca şi pictura abstractă, se străduieşte 
mai întîi să dezintegreze sistemul de semnificaţii actuale sau vir¬ 
tuale în care datele acestea figurează ca elemente. înainte de a 
folosi zgomotele colecţionate, muzica concretă are grijă să le 
facă de nerecunoscut, pentru ca auditorul să nu poată ceda 
tendinţei naturale de a le raporta la sunete iconice: farfurii 
sparte, fluier de locomotivă, tuse, ramură frîntă. Astfel anulează 
un prim nivel de articulare, al cărui randament e drept că ar fi 
foarte sărac în acest caz, deoarece omul percepe şi deosebeşte 
foarte prost zgomotele, poate din cauza solicitării imperioase la 
care e supus de o categorie de zgomote privilegiate : acelea ale 
limbajului articulat. 

Cazul muzicii concrete cuprinde prin urmare un paradox 
ciudat. Dacă ar fi păstrat valoarea reprezentaţională a sunetelor, 
ar fi avut la dispoziţie o articulare primă, putînd să instaureze 
astfel un sistem de semne care fac să intervină a doua articu¬ 
lare. Dar chiar şi cu acest sistem nu s-ar putea exprima aproape 
nimic. Ca să ne convingem, e de ajuns să ne închipuim cam ce 
gen de poveşti s-ar putea istorisi cu ajutorul zgomotelor, cu 
condiţia să fie înţelese, şi în acelaşi timp emoţionante. De unde 
soluţia adoptată, de a denatura zgomotele ca să se facă din ele 
pseudo-sunete; dar atunci devine imposibil să definim între aces¬ 
tea raporturi simple, care să formeze un sistem deja semnificam 
pe alt plan, şi să fie capabile să constituie baza unei a doua 
articulări. Degeaba se îmbată muzica concretă cu iluzia că 
vorbeşte : nu face decît să tropăie pe alături de sens. 

De aceea nu vom comite greşeala de neiertat care 
constă în a confunda cazul muzicii seriale cu acela al muzicii 
concrete. Luînd partea sunetelor cu fermitate, muzica serială, 
stăpînă pe o gramatică şi pe o sintaxă rafinate, se situează evi¬ 
dent în tabăra muzicii, la a cărei salvare chiar va fi contribuit 
poate. Dar, deşi problemele ei sînt de altă natură şi se pun pe 
alt plan, oferă totuşi anumite analogii cu cele discutate în para¬ 
grafele precedente. 

Ducînd pînă la capăt eroziunea particularităţilor indivi¬ 
duale ale sunetelor, care începe cu adoptarea gamei temperate, 
gîndirea serială pare a nu mai accepta între ele decît un grad 
de organizare foarte slab. E ca şi cum ea ar urmări să 
descopere cel mai scăzut grad de organizare compatibil cu 
menţinerea unei scări a sunetelor muzicale transmise de tradiţie, 
sau mai exact, să distrugă o organizare simplă, impusă parţial 
dinafară (deoarece rezultă dintr-o alegere între posibile preexis¬ 
tente), ca să lase cîmp liber unui cod mult mai suplu şi mai 
complex, dar promulgat prin dictat: “Utilizînd o metodologie 
determinată, gîndirea compozitorului creează obiectele de care 
are nevoie şi forma necesară ca să le organizeze, de fiecare 
dată cînd trebuie să se exprime. Gîndirea tonală clasică e înte¬ 
meiată pe un univers definit de gravitaţie şi atracţie, gîndirea 
serială, pe un univers în perpetuă expansiune” (Boulez). în mu¬ 
zica serială, spune acelaşi autor, “nu mai există scară precon¬ 
cepută, forme preconcepute, adică structuri generale în care se 

inserează o gîndire particulară.” Să remarcăm că aici termenul 
de “preconceput” acoperă un echivoc. Din faptul că structurile şi 
formele imaginate de teoreticieni s-au dovedit cel mai adesea 
artificiale şi cîteodată greşite, nu urmează că nu există nici o 
structură generală, pe care ar putea-o desprinde într-o zi o anali¬ 
ză mai bună a muzicii, luînd în considerare toate manifestările 
ei în timp şi spaţiu. Unde ar fi lingvistica, dacă, tot criticînd 
gramaticile constituente ale unei limbi, elaborate de filologi în 
diverse epoci, ar fi ajuns să creadă că limba e lipsită de gra¬ 
matică constituită ? Sau dacă diferenţele de structură gramaticală 
manifestate între limbile particulare ar fi descurajat-o, împie- 
dicînd-o să urmeze căutarea dificilă, dar esenţială, a unei gra¬ 
matici generale? Şi mai ales, trebuie să ne întrebăm ce se 
întîmplă într-o asemenea concepţie cu primul nivel de articulare 
indispensabil limbajului muzical la fel ca oricărui alt limbaj, şi 
care constă tocmai în structuri generale ce permit, fiindcă sînt 
comune, codarea şi decodarea unor mesaje particulare. Oricît de 
adîncă ar fi prăpastia de neînţelegere care desparte muzica con¬ 
cretă de cea serială, se pune problema de a şti dacă, atacînd 
una materia şi cealaltă forma, ele nu cedează utopiei secolului, 
care-şi propune să construiască un sistem de semne cu un sin¬ 
gur nivel de articulare. 

Susţinătorii doctrinei seriale vor răspunde fără îndoială 
că renunţă la primul nivel ca să-l înlocuiască prin al doilea, dar 
compensează pierderea prin inventarea unui al treilea nivel, 
căruia îi încredinţează rolul îndeplinit odinioară de al doilea. 
Am avea deci tot două nivele. După era monodiei şi după cea 
a polifoniei, muzica serială ar marca înscăunarea unei “polifonii 
de polifonii”; ea ar integra o lectură mai întîi orizontală şi apoi 
verticală, sub forma unei lecturi “oblice”. în ciuda coerenţei sale 
logice, argumentului îi scapă esenţialul: pentru orice limbaj, e 
adevărat că prima articulare nu e mobilă, cu excepţia unor li¬ 
mite înguste. Şi îndeosebi nu e permutabilă. într-adevăr, funcţiile 
respective ale celor două articulări nu se pot defini în abstract, 
sau una în raport cu cealaltă. Elementele pe care a doua articu¬ 
lare le promovează la funcţia semnificantă de ordin nou trebuie 
să-i parvină dotate deja cu proprietăţile necesare, adică marcate 
deja prin şi pentru semnificaţie. Dar asta nu e cu putinţă decît 
numai în măsura în care elementele sînt nu numai scoase din 



48 


natură, ci şi organizate în sistem încă de la primul nivel de 
articulare: ipoteză vicioasă, numai dacă nu admite că sistemul 
preia anumite proprietăţi ale unui sistem natural, care instituie 
condiţiile a priori aie comunicării pentru nişte fiinţe analoge 
prin natură. Altfel zis, primul nivel constă în raporturi reale dar 
inconştiente, şi care datorează acestor două atribute faptul că pot 
funcţiona fără a fi cunoscute sau corect interpretate. 

Or, în cazul muzicii seriale, această ancorare în natură 
este precară, dacă nu absentă. în mod ideologic numai, sistemul 
poate fi comparat cu un limbaj. Fiindcă, invers faţă de limbajul 
articulat, care nu se poate despărţi de temelia lui fiziologică şi 
chiar fizică, celălalt pluteşte în derivă după ce şi-a tăiat chiar el 
amarele. Ca o corabie fără velatură pe care căpitanul, sătul s-o 
tot vadă slujind de ponton, a slobozit-o în largul mării, fiind în 
sinea sa convins că, dacă va supune viaţa la bord regulilor unui 
protocol minuţios, va putea împiedica echipajul să simtă nostal¬ 
gia unui port de bază şi să se întrebe ce destinaţie are... 

De altminteri nu vom contesta că opţiunea aceasta va fi 
fost inspirată de mizeria vremurilor. Poate că aventura în care 
s-au aruncat pictura şi muzica chiar se va termina pe ţărmuri 
noi, preferabile acelora pe care au sălăşluit atîtea veacuri, şi 
unde recoltele se făcuseră rare. Dar dacă se va întîmpla aşa 
ceva, va fi fără ştirea navigatorilor şi fără voia lor, pentru că, 
cel puţin în cazul muzicii seriale, o asemenea eventualitate era 
respinsă cu îndărătnicie. Ea nu-şi propune să navigheze spre alte 
pămînturi, nici chiar spre tărîmuri cu aşezare necunoscută şi cu 
existenţă ipotetică. Răsturnarea propusă e mult mai radicală: 
numai călătoria e reală, nu şi ţărmul, iar rutele sînt înlocuite 
prin reguli de navigaţie. 

Oricum ar fi, alta e chestiunda asupra căreia vrem să 
insistăm. Chiar cînd par să navigheze în formaţie, disparitatea 
între pictură şi muzică e în continuare manifestă. Fără să-şi dea 
seama, pictura abstractă îndeplineşte în viaţa socială, în fiecare 
zi mai mult, rolul acordat odinioară picturii decorative. Deci 
divorţează de limbaj, conceput ca sistem de semnificaţii, pe cînd 
muzica serială rămîne discurs: perpetuînd şi exagerînd tradiţia 
Lied-ului, adică a unui gen în care muzica, uitînd că vorbeşte o 
limbă proprie, ireductibilă şi suverană, se face slujnica vorbei. 
Dependenţa aceasta faţă de altă vorbire nu trădează oare o 

incertitudine? Nu se ştie dacă, în lipsa unui cod împărtăşit 
echitabil, mesajele complexe chiar vor fi primite de destinatarii 
cărora totuşi trebuie să le fie adresate. Un limbaj ale cărui bala¬ 
male au fost sfărîmate va tinde inevitabil să se desfacă, iar 
bucăţile, care altădată serveau ca mijloc de articulare reciprocă a 
culturii cu natura, vor cădea fie într-o parte, fie în cealaltă. 
Ascultătorul constată asta în felul lui, fiindcă folosirea de către 
compozitor a unei sintaxe extraordinar de subtile (permiţînd 
combinaţii cu atît mai numeroase cu cît tipurile de generare 
aplicate celor douăsprezece semitonuri dispun, ca să-şi înscrie 
meandrele, de un spaţiu cu patru dimensiuni definit prin 
înălţime, durată, intensitate şi timbru) are pentru auditor repercu¬ 
siuni fie pe planul naturii, fie pe planul culturii, dar rareori pe 
ambele: fie că nu simte din părţile instrumentale decît gustul 
timbrelor acţionînd ca stimulent natural al senzualităţii; fie că, 
tăind aripile oricărei veleităţi de melodie, recursul la intervalele 
mari dă părţii vocale aerul, desigur fals, de a fi un sprijin ex¬ 
presiv al limbajului articulat. 

în lumina consideraţiilor precedente, referirea la un 
univers în expansiune, pe care am întîlnit-o sub pana unuia din 
cei mai eminenţi gînditori ai şcolii seriale, capătă o importanţă 
deosebită. Fiindcă arată că şcoala aceasta s-a hotărît să-şi joace 
soarta ei şi soarta muzicii pe un pariu. Fie reuşeşte să depă¬ 
şească distanţa tradiţională care-1 desparte pe ascultător de com¬ 
pozitor, şi - răpindu-i celui dintîi facultatea de a se raporta 
inconştient la un sistem general - îl va obliga în acelaşi timp, 
dacă trebuie să înţeleagă muzica, să reproducă singur actul indi¬ 
vidual de creaţie. Prin puterea unei logici interne mereu noi, 
fiecare operă îl va smulge deci pe ascultător din pasivitate, îl 
va face solidar cu elanul ei, astfel încît diferenţa între muzică şi 
audiţie nu va mai fi de natură, ci de grad. Fie lucrurile se vor 
petrece altfel. Căci, vai, nimic nu ne garantează că într-un 
univers în expansiune toate corpurile au aceeaşi viteză, sau că 
se deplasează în aceeaşi direcţie. Analogia astronomică invocată 
sugerează mai degrabă situaţia inversă. S-ar putea deci ca muzi¬ 
ca serială să ţină de un univers în care muzica nu-1 ia cu sine 
pe ascultător pe propria ei traiectorie, ci se îndepărtează de el. 
Zadarnic încearcă el s-o ajungă din urmă: în fiecare zi îi apare 
mai îndepărtată şi mai de neatins. Şi curînd, prea îndepărtată ca 

să-l mai emoţioneze, numai ideea ei va mai rămîne accesibilă, 
înainte de a se pierde pînă la urmă sub bolta noptatecă a 
tăcerii, pe care oamenii n-o vor mai desluşi decît sub chipul 
unor scurte şi fugare scînteieri. 


* 

* * 

Cititorul poate fi descumpănit de această discuţie despre 
muzica serială, care pare nelalocul ei la începutul unei lucrări 
consacrate miturilor indienilor sudamericani. Ea se justifică prin 
proiectul nostru de a trata secvenţele fiecărui mit, şi miturile 
înseşi în relaţiile lor reciproce, ca pe părţile instrumentale ale 
unei opere muzicale, asimilînd studiul lor aceluia al unei sim¬ 
fonii. Pentru că procedeul nu-i legitim decît cu condiţia ca să 
apară un izomorfism între sistemul miturilor, care e de ordin 
lingvistic, şi cel al muzicii, despre care intuim că e un limbaj 
fiindcă îl înţelegem, dar a cărui originalitate absolută, care-1 dis¬ 
tinge de limbajul articulat, ţine de faptul că e intraductibil. 

■ Baudelaire a făcut remarca profundă că dacă fiecare 

ascultător simte lucrarea într-un fel propriu, totuşi se constată că 
“muzica sugerează idei analoge în creiere diferite” (p. 1213). 
Altfel zis, ceea ce pun în cauză muzica şi mitologia la cei care 
le ascultă sînt structuri mentale comune. Punctul de vedere pe 
care l-am adoptat implică deci recursul la structurile generale pe 
care le repudiază muzica serială, şi cărora le contestă chiar rea¬ 
litatea. Pe de altă parte, structurile nu pot fi numite generale 
decît cu condiţia să li se recunoască un fundament obiectiv, din¬ 
coace de conştiinţă şi de gîndire, pe cînd muzica serială se vrea 
operă conştientă a spiritului şi afirmare a libertăţii lui. în dezba¬ 
tere se strecoară probleme de ordin filozofic. Vigoarea ambiţiilor 
sale teoretice, metodologia foarte strictă, strălucitele reuşite 
tehnice desemnează şcoala serială, mai degrabă decît şcolile de 
pictură non figurativă, ca să ilustreze un curent al gîndirii con¬ 
temporane care trebuie cu atît mai mult să fie bine deosebit de 
structuralism, cu cît au împreună trăsături comune: abordare 
hotărît intelectuală, preponderenţă acordată aranjamentelor siste¬ 
matice, neîncredere în soluţiile mecaniciste şi empiriste. Prin 
presupoziţiile sale teoretice totuşi, şcoala serială se situează la 
antipodul structuralismului, ocupînd faţă de el un loc comparabil 

cu acela avut altădată de libertinajul filozofic faţă de religie. Cu 
această diferenţă însă că astăzi culorile materialismului sînt 
apărate de gîndirea structurală. 

în consecinţă, departe de a constitui o digresiune, dia¬ 
logul nostru cu gîndirea serială reia şi dezvoltă teme deja abor¬ 
date în prima parte a acestei introduceri. Arătăm astfel îndeajuns 
că, deşi în mintea publicului are loc o confuzie frecventă între 
structuralism, idealism şi formalism, e de ajuns ca structuralis¬ 
mul să întîlnească în drum un formalism sau un idealism 
adevărat, pentru ca să se manifeste la lumina zilei propria lui 
inspiraţie, care e deterministă şi realistă. 

într-adevăr, ceea ce afirmăm despre orice limbaj ni se 
pare încă şi mai sigur cînd e vorba de muzică. Dacă dintre 
toate lucrările omului ni s-a părut că aceasta e cea mai potrivită 
ca să ne dea învăţătură despre esenţa mitologiei, motivul e per¬ 
fecţiunea de care se bucură. între două tipuri de sisteme de 
semne diametral opuse - pe de o parte limbajul muzical, pe de 
alta limbajul articulat - mitologia ocupă o poziţie mijlocie; ca 
s-o înţelegem, trebuie s-o privim din ambele perspective. Totuşi, 
atunci cînd optezi, aşa cum am făcut în cartea de faţă, să 
priveşti dinspre mit spre muzică, mai degrabă decît dinspre mit 
spre limbaj, cum am încercat în lucrările anterioare (L.-S. 5, 6, 
8, 9), locul privilegiat care-i revine muzicii apare şi mai clar. 
Abordînd comparaţia, am invocat acea proprietate comună mitu¬ 
lui şi operei muzicale de a opera prin adaptarea a două grile, 
una internă şi una externă. Dar în cazul muzicii, grilele acestea, 
care nu sînt niciodată simple, se complică pînă la dedublare. 
Grila externă sau culturală, formată de scara intervalelor şi 
raporturilor ierarhice între note, trimite la o discontinuitate virtu¬ 
ală; aceea a sunetelor muzicale care sînt deja în sine obiecte 
integral culturale, pentru că se opun zgomotelor, singurele date 
sub specie naturae. Simetric, grila internă sau naturală, de ordin 
cerebral, e întărită de o a doua grilă internă, care e, dacă se 
poate spune aşa, încă şi mai integral naturală; aceea a ritmurilor 
viscerale. în muzică, aşadar, medierea dintre natură şi cultură, 
care are loc în sînul fiecărui limbaj, devine o hipermediere: de 
ambele părţi se consolidează ancorele. Aflată la frontiera dintre 
două domenii, muzica face să-i fie respectată legea mult dincolo 
de limitele pe care celelalte arte se feresc să le treacă. Atît spre 

natură cît şi spre cultură, ea îndrăzneşte să meargă mai departe 
decît ele. Aşa se explică în principiu (dacă nu în geneza şi 
funcţionarea sa, care rămîn, aşa cum am spus, marele mister al 
ştiinţelor umane) puterea extraordinară a muzicii de a acţiona 
simultan asupra minţii şi asupra simţurilor, de a stîmi deopotrivă 
ideile şi emoţiile, de a le contopi într-un flux în care încetează 
să mai existe unele alături de altele, altfel decît ca martori şi ca 
interlocutori. 

Vehemenţa aceasta nu găseşte în mitologie decît o 
imitaţie ştearsă. Totuşi, limbajul ei manifestă cel mai mare 
număr de trăsături comune cu cel al muzicii, nu numai pentru 
că, din punct de vedere formal, înaltul grad de organizare 
internă creează o rudenie între ele, ci şi pentru motive mai 
adînci. Muzica aşează individul în faţa rădăcinilor lui fiziologice, 
mitologia, la fel, în faţa rădăcinilor lui sociale. Prima ne 
răscoleşte măruntaiele, cealaltă, ca să spunem aşa, trezeşte în 
noi grupul. Şi pentru asta folosesc maşinile acestea culturale 
extraordinar de subtile care sînt instrumentele muzicale şi 
schemele mitice. în cazul muzicii, dedublarea mijloacelor în 
instrumente şi cînt reproduce, prin reunirea lor, chiar dedublarea 
naturii şi culturii, deoarece cîntul ştim că se deosebeşte de 
limba vorbită prin aceea că cere participarea trupului întreg, 
strict disciplinat însă de regulile unui stil vocal. Şi aici prin 
urmare muzica îşi afirmă pretenţiile în chip mai complet, mai 
sistematic şi mai coerent. Dar, dincolo de faptul că miturile sînt 
de multe ori cîntate, chiar şi recitarea lor e însoţită de o disci¬ 
plină corporală: interdicţia de a moţăi, de a sta jos etc. 

în cuprinsul acestei cărţi (partea I, I, d) vom stabili că 
există un izomorfism între opoziţia dintre natură şi cultură, pe de 
o parte, şi cea dintre cantitate continuă şi cantitate discretă. Ne 
putem deci bizui, pentru a ne sprijini teza, pe faptul că nenu¬ 
mărate societăţi trecute şi prezente concep raportul dintre limba 
vorbită şi cînt după modelul celui dintre continuu şi discontinuu. 
Asta înseamnă într-adevăr că în sînul culturii cîntul diferă de 
limba vorbită precum cultura diferă de natură; cîntat sau nu, dis¬ 
cursul sacru al mitului se opune în acelaşi fel discursului profan. 
Tot la fel, adesea se compară cîntul şi instrumentele muzicale cu 
măştile; echivalente pe plan acustic cu ceea ce măştile sînt pe 
plan plastic (care pentru acest motiv, în special în America de 

Sud, le sînt asociate moral şi fizic). în acelaşi fel, muzica şi 
mitologia pe care o ilustrează măştile se află simbolic apropiate. 

Toate aceste comparaţii rezultă din învecinarea muzicii 
cu mitologia pe aceeaşi axă. Dar din faptul că, pe axa aceasta, 
muzica e la antipodul limbajului articulat, rezultă că muzica, lim¬ 
baj complet şi ireductibil la celălalt, trebuie să fie ea însăşi ca¬ 
pabilă să îndeplinească aceleaşi funcţii. Considerată global şi în 
raportul ei cu celelalte sisteme de semne, muzica se apropie de 
mitologie. Dar în măsura în care funcţia mitică este ea însăşi un 
aspect al discursului, trebuie să fie cu putinţă să identificăm în 
discursul muzical o funcţie specială, avînd o afinitate particulară 
cu mitul, care, dacă se poate spune, se va înscrie ca un 
expozant de ridicare la putere al afinităţii generale deja constatate 
între genul mitic şi genul muzical examinate în ansamblu. 

Se vede imediat că există o corespondenţă între muzică 
şi limbaj din punctul de vedere al varietăţii funcţiilor. în ambele 
cazuri se impune o primă distincţie, după cum funcţia îl 
priveşte în principal pe destinator sau pe destinatar. Termenul de 
“funcţie fatică”, introdus de Malinowski, nu e riguros aplicabil 
la muzică. Totuşi e limpede că aproape toată muzica populară - 
cîntul coral, cîntul care acompaniază dansul etc. - şi o parte 
considerabilă a muzicii de cameră servesc în primul rînd ca să 
le facă plăcere executanţilor (cu alte cuvinte destinatorilor). E 
vorba aici de un fel de funcţie fatică subiectivată. Amatorilor 
care “fac cvartet’’ puţin le pasă dacă au ascultători sau nu; şi se 
poate să prefere să n-aibă. înseamnă că şi în acest caz chiar, 
funcţia fatică e însoţită de o funcţie conativă, execuţia în comun 
suscitînd o armonie gestuală şi expresivă care e unul din scop¬ 
urile căutate. Această funcţie conativă e mai importantă decît 
cealaltă atunci cînd considerăm muzica militară şi muzica de 
dans, al căror obiectiv principal e să comande gesticulaţia celor¬ 
lalţi. în muzică şi mai mult decît în lingvistică, funcţia fatică şi 
funcţia conativă sînt inseparabile. Ele se situează de aceeaşi 
parte a unei opoziţii al cărei pol opus va fi rezervat funcţiei 
cognitive. Aceasta din urmă predomină în muzica de teatru sau 
de concert, care ţinteşte mai întîi - dar nici aici exclusiv - să 
transmită mesaje "încărcate de informaţie unui auditoriu care 
joacă rol de destinatar. 

La rîndul său, funcţia cognitivă se analizează în mai 
multe forme, care corespund fiecare unui gen particular de 
mesaj. Formele sînt aproximativ aceleaşi cu cele deosebite de 
lingvist sub numele de funcţie metalingvistică, funcţie 
referenţială şi funcţie poetică (Jakobson 2, cap. XI şi p. 220). 
Numai cu condiţia să recunoaştem că există mai multe feluri de 
muzică putem depăşi aparenţa contradictorie a predilecţiilor 
noastre pentru compozitori foarte diferiţi. Totul se lămureşte din 
clipa în care înţelegem că ar fi inutil să vrem să-i aranjăm în 
ordinea preferinţei (încercînd de pildă să aflăm dacă sînt mai 
mult sau mai puţin “mari” unul faţă de altul); de fapt ei ţin de 
categorii distincte, după natura informaţiei ai cărei purtători se 
fac. în această privinţă, i-am putea împărţi grosso modo pe 
compozitori în trei grupe, între care există toate trecerile şi toate 
combinaţiile. Bach şi Stravinsky vor apare atunci ca muzicienii 
“codultfi”, Beethoven, dar şi Ravel, ca muzicienii “mesajului”, 
Wagner şi Debussy ca muzicienii “mitului”. Cei dintîi 
explicitează şi comentează în mesajele lor regulile unui discurs 
muzical; ceilalţi povestesc; ultimii îşi codează mesajele pornind 
de la elemente care sînt deja de ordinul povestirii. Desigur că 
nici o piesă a acestor compozitori nu se reduce integral la vre¬ 
una din aceste formule, care nu pretind să definească opera în 
întregul ei, ci numai să sublinieze importanţa relativă acordată 
fiecărei funcţii. Tot din dorinţa de simplificare ne-am mărginit 
să cităm numai trei cupluri, asociind în fiecare vechiul şi mo¬ 
demul 8 . Dar chiar şi în muzica dodecafonică distincţia rămîne 
pertinentă, pentru că ne permite să-i situăm, în raporturile lor 
respective, pe Webern de partea codului, pe Schonberg de 
partea mesajului şi pe Berg de partea mitului. 

Cît despre funcţia emotivă, şi ea există în muzică, 
deoarece, ca s-o izoleze ca factor constitutiv, argoul profesional 
dispune de un termen special împrumutat din germană; 
“Schmalz”. Totuşi, e clar, pentru motivele deja indicate, că rolul 
ei ar fi şi mai greu de izolat decît în cazul limbajului articulat, 
de vreme ce am văzut că în drept, dacă nu întotdeauna în fapt, 
funcţia emotivă şi limbajul muzical sînt coextensive. 

* 

* * 

Vom trece mult mai repede peste comentariile pe care 
le cere, în cartea de faţă, recurgerea din cînd în cînd la simbo¬ 
luri cu aer logico-matematic, pe care nu e bine să le luăm prea 
în serios. între formulele noastre şi ecuaţiile matematicianului, 
asemănarea e cu totul superficială, fiindcă cele dintîi nu sînt 
aplicaţii de algoritmuri care, folosite riguros, permit înlănţuirea 
sau condensarea unei demonstraţii. Aici e vorba despre altceva. 
Unele analize de mituri sînt atît de lungi şi de minuţioase încît 
ar fi greu să le ducem pînă la capăt fără a dispune de o 
scriere prescurtată, un soi de stenografie care să ne ajute să 
indicăm iute un itinerar ale cărui linii mari sînt sezisate de 
intuiţie, dar pe care nu-1 putem parcurge fără riscul de a ne 
rătăci, dacă nu am făcut mai întîi recunoaşteri pe zone. For¬ 
mulele pe care le scriem cu simboluri împrumutate din mate¬ 
matici, pentru motivul principal că există deja în tipografie, nu 
pretind deci să dovedească nimic, ci mai degrabă să anticipeze 
o expunere discursivă ale cărei contururi le subliniază, sau s-o 
rezume, pertniţînd perceperea sinoptică a ansamblurilor complexe 
de relaţii şi de transformări a căror descriere amănunţită a putut 
pune la grea încercare răbdarea cititorului. Departe deci de a 
înlocui descrierea aceasta, formulele se mărginesc s-o ilustreze 
sub o formă simplificată, care ni s-a părut de ajutor, dar pe 
care unii o vor considera superfluă, reproşîndu-i poate că încîl- 
ceşte expunerea principală, adăugind o imprecizie peste alta. 

Sîntem mai conştienţi decît oricine că dăm accepţii foarte 
vagi noţiunilor de simetrie, inversiune, echivalenţă, omologie, 
izomorfism... Le folosim pentru a desemna pachete mari de 
relaţii între care percepem confuz că există ceva comun. Dar 
dacă analiza structurală a miturilor are un viitor, felul în care şi-a 
ales şi utilizat conceptele la începuturile ei va face obiectul unei 
critici severe. Va trebui ca fiecare termen să fie definit din nou, 
şi limitat la o întrebuinţare anume. Mai ales, categoriile grosolane 
pe care le utilizăm ca pe nişte unelte întîmplătoare vor trebui 
analizate în categorii mai fine şi aplicate metodic. Numai atunci 
vor fi miturile pasibile de o adevărată analiză logico-matematică, 
şi atunci vom fi poate iertaţi, pe temeiul acestei mărturisiri de 
umilinţă, că ne-am jucat cîndva schiţîndu-i naiv contururile. La 

urma urmei, trebuie că studiul ştiinţific al miturilor ascunde difi¬ 
cultăţi formidabile, de vreme ce cercetătorii au şovăit atît de 
îndelungă vreme să-l întreprindă. Oricît de greoaie e această carte, 
abia se laudă c-a ridicat un colţişor al vălului. 

Uvertura noastră se va încheia deci cu cîteva acorduri 
melancolice, după mulţumirile deja rituale care trebuie adresate 
unor colaboratori vechi: dl. Jacques Bertin, în laboratorul căruia 
au fost desenate hărţile şi diagramele, dl. Jean Pouillon pentru 
notele sale, fiindcă o parte din această carte a făcut obiectul 
unui curs, d-ra Nicole Belmont care m-a ajutat la documentare 
şi la index, d-na Edna H. Lemay, care a asigurat dactilo¬ 
grafierea, soţia mea şi dl. Isac Chiva, care au recitit şpalturile. 
Dar a venit vremea să încheiem în felul anunţat. Cînd mă uit la 
acest text indigest şi confuz, încep să mă îndoiesc că publicul 
va avea impresia că ascultă o lucrare muzicală, aşa cum ar vrea 
s-o prezinte planul şi titlurile capitolelor. Ceea ce veţi citi 
aminteşte mai degrabă de comentariile scrise despre muzică, 
pline de paragrafe aţoase şi de abstracţiuni anapoda, ca şi cum 
muzica ar putea fi lucrul despre care se vorbeşte, ea, al cărei 
privilegiu e că ştie să spună ceea ce nu poate fi spus în nici 
un alt chip. Şi aici ca şi acolo, prin urmare, muzica lipseşte. 
După această constatare dezabuzată, fie-mi îngăduit măcar, drept 
consolare, să nădăjduiesc că cititorul, trecînd graniţele sîcîielii şi 
plictiselii, va fi transportat, prin aceeaşi mişcare ce-1 va înde¬ 
părta de carte, spre muzica aflată în mituri, aşa cum a păstrat-o 
textul lor integral, avînd, pe lîngă armonie şi ritm, acea semnifi¬ 
caţie tainică pe care m-am străduit atît de trudnic s-o cuceresc, 
dar nu fără a o lipsi astfel de puterea şi de maiestatea ce pot 
fi recunoscute în cutremurarea celui care o surprinde în starea 
sa dintîi: ascunsă în cotloanele unei păduri de imagini şi de 
semne, şi încă învăscută în vraja care-i îngăduie să trezească 
emoţia, pentru că astfel rămîne neînţeleasă. 



PARTEA ÎNTÎI 


TEMĂ ŞI VARIAŢIUNI 



I. Cînt Bororo 

a) Aria căutătorului de păsări 

b) Recitativ 

c) Prima variaţiune 

d) Interludiul discretului 

e) Urmarea primei variaţiuni 

f) A doua variaţiune 

g) Coda 


n. 


Varia[iuni Ge 

a) Prima variaţiune 

b) A doua — 

c) A treia — 

d) A patra — 

e) A cincea — 

f) A şasea — 

g) Recitativ 


variaţiune 

variaţiune 

variaţiune 

variaţiune 

variaţiune 



CÎNT BORORO 


a) ARIA CĂUTĂTORULUI DE PĂSĂRI 

Indienii bororo din Brazilia centrală, al căror teritoriu se 
întindea pe vremuri din valea superioară a rîului Paraguay şi 
pînă dincolo de valea rîului Araguaya, printre alte mituri îl 
povestesc pe acesta: 

•M, (mitul de referinţă). Bororo: o xibae e iari, 
“papagalii ara şi cuibul lor”. 

De mult, de mult de tot, s-a întîmplat că 
femeile s-au dus în pădure ca să culeagă frunze de pal¬ 
mier pentru a confecţiona din ele bă: teci peniene oferite 
adolescenţilor cu prilejul iniţierii. Un băiat şi-a urmărit 
mama pe ascuns, a luat-o prin surprindere şi a violat-o. 

Cînd ea s-a întors, soţul ei a observat resturi 
de pene smulse care rămăseseră încă agăţate de centura 
ei făcută din scoarţă de copac, pene ca acelea din 
podoabele tinerilor. Bănuind vreo aventură, a poruncit să 
aibă loc un dans, ca să afle care adolescent purta astfel 
de podoabă. Dar, spre stupoarea sa, constată că numai 
fiul său poate fi în cauză. Bărbatul cere să se facă un 
nou dans, dar rezultatul e acelaşi. 

Convins că a fost înşelat şi dornic de răz¬ 
bunare, îşi trimite fiul la “cuibul” sufletelor, ca să-i 
aducă maraca cea mare pentru dans (bapo), pe care şi-o 
doreşte. Tînărul se sfătuieşte cu bunica, şi ea îi 
dezvăluie că se va afla în primejdie de moarte; îi reco¬ 
mandă să obţină ajutorul păsării-muscă. 

Cînd însoţit de pasărea-muscă eroul ajunge la 
sălaşul acvatic al sufletelor, el aşteaptă pe mal, iar 
pasărea-muscă zboară iute, taie frînghiuţa cu care e 
legată maraca: instrumentul cade în apă şi răsună: “jo!”. 
Alarmate de zgomot, sufletele trag săgeţi. Dar pasărea- 
muscă zboară atît de iute, încît ajunge nevătămată pe 
mal cu prada ei. 

Tatăl îi porunceşte atunci fiului să-i aducă 
maraca cea mică a sufletelor, şi acelaşi episod se repro¬ 
duce cu aceleaşi amănunte, animalul serviabil fiind de 
astă dată jurili cel cu zbor ager (Leptoptila sp., un soi 
de porumbiţă). în cursul unei a treia expediţii, tînărul 
pune mîna pe buttore: zurgălăi foşnitori făcuţi din copite 
de caetetu (Dicotyles torquatus) înşirate pe un şnur care 
se poartă înfăşurat în jurul gleznei. E ajutat de lăcusta 
cea mare (Acridium cristatum, E.B., voi. I, p. 780), al 
cărei zbor e mai încet decît al păsărilor, aşa fel că e 
nimerită de mai multe săgeţi, dar nu ucisă. 

Furios că-şi vede planurile dejucate, tatăl îl 
invită pe fiu să vină cu el ca să prindă papagali ara, 
ale căror cuiburi se află pe pereţi stîncoşi. Bunica nu 
prea ştie cum l-ar putea feri de noul pericol, dar îi dă 
nepotului un băţ magic, de care s-ar putea agăţa în caz 
de cădere. 

Cei doi bărbaţi ajung la poalele peretelui de 
stîncă; tatăl ridică o prăjină lungă, şi-i porunceşte fiului 
să se urce pe ea. Abia a ajuns acesta în dreptul 
cuiburilor, că tatăl doboară prăjina; băiatul apucă numai 
să-şi înfigă băţul într-o crăpătură. Rămîne agăţat în gol, 
ţipînd după ajutor, în vreme ce tatăl pleacă. 

Eroul nostru zăreşte o liană apropiată; o apucă 
şi se caţără cu greutate pînă în vîrf. După ce se o- 
dihneşte, începe să caute de mîncare, fabrică un arc şi 
săgeţi din crengi, vînează şopîrle care se găsesc din 
belşug pe podiş. Omoară o mulţime, şi pe cele care-i 
prisosesc le agaţă la brîu şi la brăţările de bumbac pe 
care le poartă la braţe şi la glezne. Dar şopîrlele moarte 
se strică, răspîndind o duhoare atît de cumplită, încît 
eroul leşină. Vulturii hoitari (Cathartes urubu, Coragyps 

atratus foetens ) se abat asupra lui, devorînd mai întîi 
şopîrlele, apoi sfîşiind chiar trupul nefericitului, începînd 
cu fesele. Trezit de durere, eroul îi izgoneşte pe agre¬ 
sori, dar numai după ce i-au descărnat complet dosul. 
Sătule, păsările devin salvatoare: îl apucă pe erou cu 
ciocul de centură şi de brăţările de la braţe şi de la 
glezne, ridicîndu-1 în zbor şi aşezîndu-1 uşurel la poalele 
muntelui. 

Eroul îşi vine în fire, “ca şi cum s-ar fi trezit 
dintr-un vis”. I-e foame, mănîncă poame sălbatice, dar 
îşi dă seama că, lipsit de posterior, nu poate păstra 
hrana, care-i cade din trup nedigerată. Năucit la început, 
băiatul îşi aduce aminte că bunica lui povestea un basm, 
al cărui erou rezolva aceeaşi problemă modelîndu-şi un 
posterior artificial dintr-un terci de tubercule zdrobite. 

După ce reuşeşte astfel să-şi recapete integrita¬ 
tea fizică şi să se sature în cele din urmă, se întoarce 
în sat, în locul căruia găseşte numai terenul părăsit. 
Rătăceşte multă vreme căutîndu-i pe ai lui. într-o zi, 
întîlneşte nişte urme de paşi şi de baston, pe care le 
recunoaşte ca fiind ale bunicii lui. Merge după urme, 
dar, ferindu-se să fie văzut, se preface într-o şopîrlă, a 
cărei purtare îi uimeşte îndelung pe bătrînă şi pe 
celălalt nepot al ei, fratele mezin al primului. în cele 
din urmă se hotărăşte să li se arate sub adevărata lui 
înfăţişare. Ca să ajungă la bunica lui, eroul se trans¬ 
formă pe rînd în patru păsări şi un fluture neidentificaţi. 
Colb. 2, p. 235-236. 

în noaptea aceea izbucni o furtună violentă 
însoţită de vijelie, astfel încît s-au înecat toate focurile 
satului, cu excepţia celui al bunicii, de la care a doua 
zi dimineaţă toată lumea cere jar, mai ales cea de a 
doua soţie a tatălui ucigaş. Ea îşi recunoaşte fiul vitreg, 
crezut mort, şi fuge să-şi vestească soţul. Ca şi cum nu 
s-ar fi întîmplat nimic, acesta îşi ia maraca rituală şi-l 
întîmpină pe fiu cu cîntecele cu care se salută întoar¬ 
cerea călătorilor. 

Totuşi eroul vrea să se răzbune. într-o zi, pe 
cînd se plimba prin pădure cu frăţiorul lui, rupe o 

creangă din copacul api, ramificată ca un com de cerb. 
învăţat de fratele mai mare, cel mic cere şi obţine de 
la tatăl lor să poruncească o vînătoare colectivă; 
prefăcut în micul rozător mea, găseşte fără a fi văzut 
locul unde tatăl său s-a aşezat la pîndă. Eroul îşi pune 
atunci pe frunte coamele false, se preschimbă în cerb, 
şi îşi atacă tatăl cu un asemenea elan încît îl străpunge. 
Continuîndu-şi galopul, se îndreaptă spre un lac în ca- 
re-şi aruncă victima. Aceasta e devorată neîntîrziat de 
duhurile buiogoe care sînt peşti canibali. Din festinul 
macabru nu mai rămîn la fundul apei decît osemintele 
curăţate de came şi plămînii, care plutesc deasupra sub 
forma unor plante acvatice ale căror frunze se spune că 
seamănă cu nişte plămîni. 

întors în sat, eroul se răzbună şi pe soţiile 
tatălui său (din care una e propria lui mamă). 


Mitul e şi subiectul unui cîntec, numit xobogeu, 
aparţinînd clanului paiwoe de care aparţinea eroul (Colb. 3, p. 
224-229; 343-347). O versiune mai veche se sfirşeşte după cum 
urmează. Eroul declară; Nu mai vreau să trăiesc cu aceşti 
orarimugu care m-au chinuit, şi ca să mă răzbun pe ei şi pe 
taică-meu, am să le trimit vîntul, frigul şi ploaia. Atunci îşi 
duse bunica într-o ţară îndepărtată şi frumoasă, şi se întoarse 
sa-i pedepsească pe indieni aşa cum spusese (Colb. 2, p. 236). 


b) RECITATIV 


1. Se ştie că satul bororo constă teoretic din opt colibe 
colective, adăpostind fiecare mai multe familii şi aşezate în cerc 
în jurul unei pieţe în mijlocul căreia se află casa bărbaţilor. Un 
diametru est-vest împarte satul în două jumătăţi. La nord locu¬ 
iesc cera, în cele patru colibe aparţinînd respectiv clanurilor (de 
la est la vest): badegeba cobugiwu “şefii de sus”; bokodori 
“mare tatu”; ki “tapir”; badegeba cebegiwu “şefii de jos”. La 
sud locuiesc tugare, în cele patru colibe ale clanurilor (de la 
vest la est): 



- Localizarea principalelor triburi citate. 

iwaguddu “gralha azul” (o pasăre: Uroleuca cristatella)\ aror6 
“omidă”; apibord “palmier acuri” (Attalea speciosa ); paiwd sau 
paiwoe “maimuţă guariba” (Alouatta sp.). De fiecare parte, axa 
est-vest se consideră a continua pînă în “satele sufletelor”, peste 
care domnesc, în vest, eroul cultural Bakororo a cărui emblemă 
e trompeta traversieră de lemn (ika); în est, eroul cultural 
Itubore a cărui emblemă este rezonatorul (panna) format din 
tigve golite şi găurite, lipite una de alta cu ceară. 

în toate cazurile observate, clanurile erau de obicei 
împărţite în subclanuri şi neamuri; altele dispăruseră, şi dis¬ 
punerea generală era mai complexă. Pentru a ilustra structura 
socială a indienilor bororo, sîntem deci obligaţi să alegem între 
trei formule: fie, aşa cum am făcut aici, un model teoretic şi 
simplificat; fie planul cutărui sat individual, rezultat al unei evo¬ 
luţii istorice şi demografice de însemnătate pur locală (L.-S. 0); 
fie, în fine, aşa cum face E.B. (voi. I, p. 434-444) fără s-o 
spună explicit, un model sincretic care consolidează într-o 
schemă unică informaţii obţinute din mai multe surse indigene. 
Pentru traducerea numelor de clanuri, urmăm E.B. ( ibid p. 438), 
care precizează unele sensuri rămase multă vreme nesigure. 



Fig. 2. - Schema teoretică a satului bororo (după C. Albisetti) 

Jumătăţile şi clanurile sînt exogamice, matrilineare şi 
matrilocale. Căsătorindu-se, fiecare bărbat trece aşadar linia ce 
desparte jumătăţile, şi adoptă ca reşedinţă coliba clanului 
nevestei sale. Dar în casa bărbaţilor, unde femeile nu au voie 

Fig. 3. - Schema teoretică a satului bonom (după EB., voi I, p. 436) 

să intre, el continuă să ocupe acelaşi loc, în sectorul atribuit 
clanului şi jumătăţii sale. în satul Kejara unde am locuit în 
1935, casa bărbaţilor era orientată după axa nord-sud (planul în 
L.-S. 0, p. 273; 3, p. 229). Fără explicaţii sau comentarii, E.B. 
(ibid., p. 436, 445) se raliază la această opinie, deşi, din 1919 
pînă în 1948, împreună sau separat, Colbacchini şi Albisetti n-au 
încetat să afirme despre coliba bărbaţilor că era orientată pe o 
axă est-vest. Te poţi pierde în presupuneri în legătură cu această 

răzgîndire tardivă care ne confirmă observaţiile, dar contrazice tot 
ce au scris salesienii despre acest subiect de mai bine de 
patruzeci de ani. Trebuie oare să admitem că în toţi aceşti ani 
s-au întemeiat pe o singură observaţie, aceea a satului de pe Rio 
Barreiro (fotografii din 1910 în Colb. 2, p. 7 şi 9), construit în 
apropierea misiunii la îndemnurile călugărilor, şi care prezenta 
mai multe anomalii (plan pătrat în loc de rotund, “indienii 
nefăcînd diferenţă între cerc şi pătrat” (sici; casa bărbaţilor înzes¬ 
trată cu patru intrări coFespunzînd punctelor cardinale, şi la care 
duceau treisprezece potecijy Chiar dacă ar fi fost cazul, mărturiile 
mai recente nu invalidează neapărat observaţiile vechi. Citind 
E.B., ai adesea impresia că autorii, ca şi predecesorii lor, au 
pornit în urmărirea unui adevăr unic şi absolut, care la bororo 
n-a existat probabil niciodată. Respectînd în această privinţă 
mărturiile informatorilor, salesienii n-au respectat poate în aceeaşi 
măsură şi divergenţele dintre ei. Politicos, dar ferm, îi invitau 
atunci pe indigeni să facă un conciliu, şi să se pună de acord 
asupra a ceea ce trebuia să devină unicitatea dogmei. Astfel, de 
la Colb. 1 la Colb. 2, apoi la 3 şi în fine la E.B., trecînd prin 
Albisetti (cf. bibliografia), se observă un dublu proces de 
îmbogăţire şi de sărăcire: informaţiile şi amănuntele se acu¬ 
mulează, pentru a ajunge la prodigioasa sumă care făgăduieşte să 
fie Enciclopedia; dar în acelaşi timp contururile se aspresc, indi¬ 
caţii sau sugestii mai vechi dispar, fără ca să se poată şti întot¬ 
deauna dacă e vorba de greşeli corectate pe drept cuvînt, sau 
despre adevăruri părăsite pentru că autorii nu se puteau împăca 
cu ideea că realitatea bororo nu e dintr-o bucată. Totuşi dacă, 
aşa cum au descoperit salesienii înşişi între cursurile superioare 
ale rîurilor Mquira şi Corrientes, osemintele morţilor au fost 
depuse în grote din stînci, în loc să fie cufundate în apă, în 
conformitate cu obiceiul respectat pretutindeni, şi asta pînă la o 
epocă relativ recentă judecind după starea de conservare a res¬ 
turilor găsite (E.B., voi. I, p. 537-541), cum am putea să nu 
prevedem o diversitate de obiceiuri în alte domenii, a căror 
importanţă nu era desigur mai mare decît aceea pe care indigenii 
o acordau riturilor lor funerare? în mai multe rînduri, E.B. 
exprimă opinia că bororo sînt descendenţii unei populaţii venite 
din Bolivia, şi deci înzestrate la pornire cu o civilizaţie mai 
înaltă decît cea actuală, cuprinzînd în special folosirea metalelor 

preţioase. Ar fi zadarnic să credem că în cursul acestei migraţii 
indigenii şi-au putut conserva toate trăsăturile vechii lor or¬ 
ganizări, şi că aceasta n-a suferit ici şi colo sc himb ări multiple 
şi variate după locuri, sau după deosebirile de habitat (bororo 
încă se mai împart în orientali şi occidentali, iar p rimii în cei de 
pe podişul nisipos şi cei din văile mlăştinoase); sau în sfirşit, 
sub influenţa unor populaţii vecine care ţin ele însele de culturi 
foarte neasemănătoare, fie în est, în vest, în nord sau în sud. 

2. Clanurile se deosebesc prin rangul ocupat în ierar¬ 
hia socială, prin embleme, prin privilegii şi interdicţii relative 
la tehnica şi stilul obiectelor manufacturate, în fine prin cere¬ 
monii, cîntece şi nume proprii care sînt apanajul fiecăruia. în 
această privinţă, numele protagoniştilor mitului de referinţă ne 
oferă indicaţii utile, pe care le vom aduna cu titlu provizoriu, 
pînă ce va apare al doilea volum din Enciclopedia Bororo 
despre care ştim deja că se va ocupa cu numele proprii. 

Eroul se numeşte Geriguiguiatugo. Numele acesta, 
menţionat de E.B. (voi. I, p. 689), nu figurează în lista de 
nume a clanului paiwoe din Colb. 3 (glosar de nume proprii, 
p. 441-446). El se descompune în: atugo, “pictat”, 
“împodobit”, adjectiv care, cînd e substantivat, desemnează 
jaguarul; şi: geriguigui, “broască ţestoasă de uscat” 
(djerighighe “kăgado”, B. de Magalhâes, p. 33; jerigigi 
“numele unei varietăţi de căgado”, E.B., voi. I, p. 689) sau 
“constelaţia Corbului” (Colb. 1, p. 33-34; 2, p. 220; 3, p. 
219,420). Cea din urmă accepţie, abandonată de Ei. (voi. I, 
p. 612-613) în favoarea unei alte constelaţii, va fi îndelung 
discutată în continuarea acestei lucrări (partea a patra, II). 
Eroul poartă şi numele de Toribugo, desigur de la: tori 
“piatră”; cf. Colb. 3 lexic (p. 446): tori bugu, mase. şi fem., 
“como pedra”. Reiese din E.B.,(vol. I, p. 981) că în limba 
sfîntă, broasca ţestoasă jerigigi e numită: tori tabowu “aceea 
(a cărei carapace e) ca o piatră”, ceea ce apropie cele două 
nume. Broasca ţestoasă e unul din eponimele clanului paiwoe 
(Colb. 3, p. 32), de care ştim că aparţine eroul. în virtutea 
regulii matrilineare de filiaţie, trebuie să fie şi clanul mamei 
lui, care se numeşte Korogo. După E.B. (voi. I, p. 746) 
cuvîntul koroge denumeşte într-adevăr un trib duşman, învins 
şi ulterior asimilat ca un subclan paiwoe. 

Mama şi fiul fiind tugare, tatăl aparţine jumătăţii 
alterne, fiindcă jumătăţile sînt exogame: deci va fi cera. După 
glosarul de nume proprii din Colb. 3 (p. 441), numele său, 
Bokwadorireu (din: bokwaddo “copac jatoba ?”) aparţine clanu¬ 
lui badegeba cebegiwu “şefii de jos”, care e într-adevăr în 
jumătatea cera. 

A doua soţie a tatălui se numeşte Kiareware. Numele e 
doar menţionat în E.B. (voi. I, p. 716). 

3a. Mitul începe prin evocarea riturilor de iniţiere. 
Acestea durau un an după Colb. 3; mai multe luni după E.B. 
( ibid ., p. 624-642), pînă la primul deces din sat, astfel încît faza 
finală a iniţierii să poată conincide cu riturile funebre. în ciuda 
acestei contradicţii, care nu e desigur de neocolit, ambele surse 
oescriu în acord viaţa grea a novicilor, care străbat, conduşi de 
bâtrîni, un traseu de sute de kilometri (“dezenas e dezenas de 
leguas”, id., p. 641). Cînd în cele din urmă se întorc, pletoşi şi 
slabi, se acoperă complet cu frunziş, pentru ca mamele să-i 
recunoască, să-i spele, să-i epileze şi să-i pieptene. Novicii 
săreau ritual peste un foc, şi ceremonia reîntoarcerii se încheia 
cu un scăldat general la rîu (Colb. 3, p. 239-240). Mamele îşi 
primeau băiatul “plîngînd amarnic şi ţipînd şi văitîndu-se ca la 
moartea unei fiinţe dragi. Plîngeau pentru că din acea clipă 
băiatul emancipat se desprindea de societatea femeilor şi intra în 
cea a bărbaţilor. Tot din acea clipă tînărul avea să poarte pînă 
la sfîrşitul vieţii un bâ, teaca peniană...” (/. c., p. 171-172; 
E.B., voi. I, p. 628,642). 

3b. Chiar de această teacă peniană e vorba la început în 
mit. Indigenii atribuie născocirea ei eroului Baitogogo cu care 
vom face cunoştinţă în curînd (M 2 , p. 74-76). înainte, “ei nu-şi 
găureau buza de jos şi nu. purtau cornet penian; nu cunoşteau 
nici una din podoabele pe care le au astăzi, nu se vopseau cu 
urucu...” (7.c., p. 61). Cuvîntul bâ ar mai însemna şi “ou”, “tes¬ 
ticul” (B. de Magalhăes, p. 19); dar, după E.B. (voi. I, p. 189), 
ar fi vorba de două cuvinte distincte. 

3c. După cele mai vechi versiuni ale mitului, “femeile 
se duc în pădure, cu o zi înainte de iniţiere, ca să culeagă 
frunze de babassu [Orbignia sp.] pentru bâ-ul destinat băiatului. 
Femeile îl fac şi bărbaţii îl pun...” (Colb. 3, p. 172). Lectura 
aceasta e dezminţită viguros de E.B. (voi. I, p. 641), care 

afirmă că frunzele de palmier sînt culese “de bunici şi de 
unchi, sau mai exact de rudele apropiate ale mamei 
novicelui”(id.). 

Dezacordul acesta pune o problemă ciudată. într-adevăr, 
textul primitiv al mitului şi traducerea italiană juxtalineară 
exclud ambiguitatea: 

ba - gi maerege e maragoddu-re. Korogo 

II bâ gli antenati essi lavorarono. Korogo 

(numele mamei) 

"gameddo aremme e - bo 9 u - ttu - re 

anche dorine colle essa andâ 

Lucrarea următoare (în portugheză) a părinţilor salesieni, 
scrisă în colaborare de Colbacchini şi Albisetti (Colb. 3), 
menţine integral această versiune. Şi totuşi, dacă ne raportăm la 
textul bororo, reprodus iarăşi în partea a doua, constatăm că 
începutul mitului a fost modificat: 

Koddoro gire maregue e maragoddure. 

Esteira el a antepassados eles trabalbavam. 

Korogue utture aremebo jameddo 

Korogue foi mulheres com tambem 

(Colb. 3, p. 343) 

Altfel spus, şi fără ca traducerea liberă în portugheză 
sau comentariul etnografic să se fi schimbat, textul bororo şi 
juxta lui nu mai sînt aceleaşi: expediţia în pădure rămîne femi¬ 
nină, dar în loc să aibă ca scop culegerea frunzelor de palmier 
pentru a se face din ele teci peniene, nu mai e vorba decît de 
strînsul paielor pentru a face rogojini, ^‘esteira”. Avem oare de-a 
face cu o altă versiune a mitului, obţinută mai tîrziu de la un 
alt informator ? Nicidecum: cu excepţia notaţiei, cele două ver¬ 
siuni - cea din 1925 şi cea din 1942 - sînt identice. Ba mai 
mult: fiind amîndouă fragmentare, se întrerup exact în acelaşi 
punct. Modificarea textului din 1942 nu poate fi deci atribuită 
decît scribului indigen (salesienii au fost ajutaţi succesiv de doi 
sau trei informatori cu ştiinţă de carte). Retranscriind un mit, îi 

va fi trecut prin minte că un amănunt nu era conform cu obi¬ 
ceiurile pe care le observase el însuşi sau care i se povestiseră, 
şi se va fi încumetat să corecteze textul, ca să-l armonizeze cu 
ceea ce considera el că e realitatea etnografică. Iniţiativa aceas¬ 
ta, rămasă neobservată în 1942, a fost probabil remarcată mai 
tîrziu; de unde schimbarea bruscă din E.B., care întăreşte inter¬ 
pretarea pe care am avansat-o mai sus, în legătură cu o alta de 
acelaşi fel. Se poate prevedea deci de pe acum că textul şi 
comentariul mitului nostru de referinţă, aşa cum vor apare în 
volumul al doilea al Enciclopediei Bororo, vor elimina definitiv 
orice referinţă la participarea femeilor în fabricarea tecilor 
peniene. 

Sînt supărătoare aceste libertăţi luate cu textul mitic. 
Aşa cum am demonstrat altundeva (L.-S. 6), un mit poate să 
contrazică realitatea etnografică la care pretinde că se referă, dar 
distorsiunea face totuşi parte din structura lui. Sau mitul păstrea¬ 
ză amintirea unor obiceiuri dispărute, ori încă în vigoare, dar în 
altă zonă a teritoriului tribal. în cazul care ne preocupă, 
lecţiunea primitivă merita cu atît mai multă atenţie cu cît noile 
materiale şi noile interpretări care se găsesc în E.B. întăresc 
legătura, atestată real sau simbolic de mit, dintre impunerea tecii 
peniene şi reglementarea raporturilor între sexe, caracteristică 
societăţii bororo. Tînărul va avea dreptul să se însoare numai 
după impunerea bâ-ului (p. 628). “Naşul” însărcinat să fabrice 
teaca şi s-o pună nu trebuie numai să aparţină jumătăţii alterne 
faţă de cea a novicelui: “se iau întotdeauna în considerare şi 
subclanurile din care tînărul şi-ar putea alege nevasta; naşul va 
trebui să fie din aceleaşi clanuri” (p. 639). La bororo, într-ade- 
văr, exogamia jumătăţilor se complică prin reguli preferenţiale 
de alianţă înlre subclanuri şi neamuri (p. 450). La sfîrşitul cere¬ 
moniei, “novicele îi oferă naşului hrană, păstrînd acelaşi protocol 
ca o soţie faţă de soţul ei” (p. 629). 

Ultimul fapt este capital, fiindcă Colb. 2 postula o 
relaţie inversă între novice şi naş. Comentînd o povestire în 
limbă bororo despre riturile de iniţiere: 

emma - re - u ak’ oreddu"ge - re - u 

csso proprio (ecco qui) la tua moglie costui 

autorul conchidea că “în mintea indienilor, se părea că 
jorubadare (naşul) reprezenta viitoarea soţie” (p. [105] şi n. 4). 
Colb. 3 (p. 172) menţine aceeaşi interpretare. 

întemeindu-se pe o nouă relatare scrisă de un informator 
cu ştiinţă de carte, E.B. afirmă că e vorba de un sens greşit, şi 
că simbolismul sexual al bă-ului este mai complex. După textul 
cel nou, bunicii şi fraţii mai mari ai novicelui îşi procură mai 
întîi un mugure (sau un lăstar, port. “broto”) de palmier babassu 
şi-l dăruiesc bărbatului pe care l-au ales să joace rolul de naş, 
spunîndu-i: “acest (mugure), într-adevăr, va fi soţia ta”. Ajutat 
de fraţii mai mari şi mai mici (viitorii “cumnaţi” ai novicelui), 
naşul se grăbeşte atunci să transforme foliolele frunzei în teci 
peniene pe care novicele le va purta toată noaptea în jurul 
capului, înşirate ca o coroană. Cînd vine dimineaţa, naşul e a- 
dus în faţa novicelui astfel împodobit, şi se repetă formula mai 
sus citată. După care se ia o teacă pe care novicele o ţine mai 
întîi între dinţi; trebuie ca el să privească în sus cînd se insta¬ 
lează teaca, astfel încît să nu poată vedea operaţia care se face 
în doi timpi: la început provizoriu, apoi definitiv.. 

Teza după care “lăstarul de babassu şi teaca peniană... 
reprezintă sexul feminin, fiindcă sînt numite soţii ale naşului” 
(E.B., voi. I, p. 640), dacă ar fi confirmată, ar înnoi ideile teo¬ 
retice despre simbolismul tecii peniene în America de Sud şi în 
alte locuri. Fără să ne aventurăm pe această cale, ne vom 
mărgini să subliniem una din implicaţiile ei; ritualul ar identifica 
teaca peniană, şi materialul din care e făcută, nu cu sexul femi¬ 
nin în genere, ci cu femeile din jumătatea, şi chiar din clanul şi 
din subclanul novicelui, cu care subclanul naşului se căsătoreşte 
preferenţial: deci acelea care ar putea fi “soţiile” naşului, şi care 
sînt chiar acelea cărora versiunea controversată a mitului le 
atribuie un rol activ în culegerea frunzelor de palmier, sugerînd 
astfel aceeaşi identificare printr-un mijloc figurat. 

în starea actuală a cunoştinţelor, nu putem totuşi consi¬ 
dera definitiv dobîndită interpretarea din E.B. în formula rituală; 
emmareu ak-oreduje, “acesta va fi soţia ta”, subiectul gramatical, 
asupra identităţii căruia există un anume echivoc, este subînţeles. 
Colbacchini crezuse la început că e vorba de naş, într-un dis¬ 
curs ţinut novicelui. Dar chiar dacă, aşa cum se pare, regimul 
trebuie inversat, ar putea fi vorba de novice la fel de bine ca şi 

de mugure sau de teacă, şi observaţia deja citată de la p. 629 
ar favoriza prima soluţie. 

Oricum, răspunsul dat la această întrebare nu e esenţial 
pentru demonstraţia noastră, care are nevoie doar ca expediţia în 
pădure, cu care se deschide povestirea, să aibă un caracter spe¬ 
cific feminin. Or, asta rămîne adevărat şi în versiunea modifi¬ 
cată, şi în versiunea primitivă, fiindcă ambele spun că mama 
eroului se dusese în pădure “cu celelalte femei”. Culegerea 
paielor pentru confecţionarea rogojinilor, evocată în versiunea 
modificată, ar evoca,'dacă mai e nevoie, caracterul acesta inva¬ 
riant, pentru că la bororo era o ocupaţie feminină, în opoziţie 
cu ţesutul, treabă masculină (Colb. 1, p. 31-32). 

4. Indienilor bororo le place să prindă papagali ara 
tineri, pe care-i cresc apoi în sat ca să-i jumulească periodic de 
pene. Pereţii slîncoşi pe care cuibăresc păsările se înalţă la 200 
sau 300 de metri deasupra şesului mlăştinos. Ei formează mar¬ 
ginea meridională şi occidentală a platoului central înclinat pro¬ 
gresiv către nord, pînă la bazinul Amazonului. 

5. Ara ocupă un loc important în gîndirea indigenă pen¬ 
tru două motive. Penele de ara, păstrate cu grijă împreună cu 
ale altor păsări (tucan, egretă, vultur-harpie etc.) în cutii de 
lemn, slujesc la confecţionarea diademelor, coroanelor, la împo¬ 
dobirea arcurilor şi altor obiecte. Pe de altă parte, bororo cred 
înlr-un ciclu complicat de transmigraţii ale sufletelor; se crede 
că pentru o vreme ele se încarnează în ara. 

6. Faptul că tatăl intră la bănuieli numai văzînd penele 
rămase după viol agăţate în centura soţiei lui se explică prin 
contrastul care există la bororo între veşmîntul masculin şi cel 
feminin. Bărbaţii umblă goi cu excepţia tecii peniene, dar poartă 
bucuros în viaţa de fiecare zi (şi întotdeauna cu ocazia sărbăto¬ 
rilor) găteli bogate de blănuri, de pene multicolore, sau din 
scoarţă pictată cu motive variate. Acestei ţinute i se opune cea 
a femeilor, care sînt îmbrăcate cu un cache-sexe din scoarţă 
albă (neagră cînd sînt indispuse, B. de Magalhăes, p. 29, 30; 
E.B., voi. I, p. 89) şi cu o centură înaltă - aproape un corset - 
tot din scoarţă, dar de culoare închisă. Ornamentele feminine 
constau mai ales în banduliere de bumbac vopsite în roşu de 
urucu (Bixa orei 1 ana), culoare care păleşte repede, şi în pandan¬ 
tive şi coliere din colţi de jaguar sau din dinţi de maimuţă, pe 

care le poartă numai în zilele de sărbătoare. Albeaţa lor de 
smîntînă scoate atunci în relief cu o strălucire discretă g ama de 
ocru, roşu întunecat şi brun a costumului ■ feminin, a cărui sobri¬ 
etate aproape austeră se opune în chip izbitor policromiei 
strălucitoare a podoabelor masculine. 

7a. în mitul de referinţă apar mai multe specii de ani¬ 
male: pasărea-muscă, porumbiţa, lăcusta, şopîrla, vulturul hoitar, 
cervideul. Vom reveni mai tîrziu asupra lor. Mea, “colia” (Colb. 
3, p. 430), Dasyprocta aguti, este un rozător menţionat printre 
eponimele clanului paiwo6 (J.c., p. 32). 

7b. Informaţiile disponibile actualmente nu ne permit să 
identificăm cu precizie ce este pogoddri (bobotâri, Colb. 2, p. 
135), “un fel de cartof’, din care eroul îşi fabrică un posterior 
nou. După E.B. (voi. I, p. 882), ar fi vorba de o varietate de 
tubercul comestibil asemănător cu cara, ale cărei frunze se 
fumează precum tutunul: o dioscoree de pădure, se precizează la 
p. 787. Vom reveni asupra ei într-un volum ulterior, în care 
vom discuta motivul pe care mitografii americani îl numesc cu 
expresia “anus stopper”. Răspîndirea lui e într-adevăr foarte vas¬ 
tă în Lumea Nouă, de vreme ce-1 întîlnim în America de Nord 
din New Mexico pînă în Canada, cu o frecvenţă deosebită în 
mitologia triburilor din statele Oregon şi Washington (coos, 
kalapuya, kathlamet etc.). 

7c. Nu sîntem siguri nici care e copacul din care îşi fa¬ 
ce eroul coame false, şi care în bororo se numeşte api. Glosarul 
lui Colb. 3 (p. 410) dă: app’ i “sucupira”, sens confirmat de 
E.B. (voi. I, p. 77): appi “sucupira” ( Onnosia sp.), dar cf. şi p. 
862: paro i “sucupira” (o leguminoasă). De fapt, acest termen 
de origine tupi referă la mai multe specii, în special Bowdichia 
virgilioides a cărei duritate şi structură rămuroasă ar corespunde 
destul de bine cu întrebuinţarea descrisă în mit, şi de asemenea 
Pterodon pubescens (Hoehne, p. 284). 

7d. în schimb, nu există nici o îndoială asupra spiritelor 
canibale buiogoe, plur. de la buiogo: “piranha” ( Serrasalmus 
gen., E.B., voi. I, p. 520), care bîntuie rîurile şi lacurile din 
Brazilia centrală şi meridională, şi a căror voracitate e celebră 
pe bună dreptate. 

8. Cîntecul menţionat la sfîrşitul mitului a fost publicat 
de Albisetti (p. 16-18), în limba zisă “arhaică” şi prin urmare 

intraductibil chiar pentru salesieni. Textul pare să evoce o bătă¬ 
lie între albi şi indieni; uciderea urubu-ului cu cap roşu de către 
fratele său mezin pasărea japuira (un soi de grangur); expediţia 
căutătorului de păsări pe abruptul stîncos; preschimbarea lui în 
cervideu, pentru a-şi ucide tatăl; şi scufundarea acestuia în apele 
lacului, “ca şi cum ar fi fost o egretă”. 


c) PRIMA VARIA ŢIUNE 

Motivul iniţial al mitului de referinţă constă într-un 
incest cu mama, de care se face vinovat eroul. Totuşi, această 
vinovăţie pare să existe mai mult în mintea tatălui, care-i doreşte 
moartea fiului şi-şi bate capul s-o provoace. Dar mitul însuşi nu 
se pronunţă, deoarece eroul solicită şi obţine ajutorul bunicii, 
datorită căreia va ieşi învingător din încercări. Pînă la urmă, 
numai tatăl apare ca vinovat: vinovat că a vrut să se răzbune. Şi 
el va fi cel ucis. 

Această curioasă detaşare faţă de incest apare şi în alte 
mituri. Cum ar fi acesta, unde soţul ofensat e de asemenea 
pedepsit pînă la urmă: 


• M 2 . Bororo: originea apei, a gătelilor şi a 
riturilor funebre 


în timpurile îndepărtate cînd amîndoi şefii satu¬ 
lui aparţineau jumătăţii tugare (şi nu cera, ca în ziua de 
azi), provenind, cel dintîi din clanul arore, iar cel de-al 
doilea din clanul apibore, trăia un şef principal numit 
Birimoddo, “piele frumoasă” (Cruz 1; Colb., p. 29) şi 
poreclit Baitogogo. (înţelesul acestui cuvînt va fi discu¬ 
tat mai jos.) 

într-o zi, cînd soţia lui Baitogogo - din clanul 
bodokori al jumătăţii cera - plecă în pădure după poame 
sălbatice, băieţelul ei ţinu s-o însoţească; dar cum ea 
refuză, el o urmări pe ascuns. 

Astfel văzu cum mama lui fu violată de un 
indian din clanul ki, membru al aceleiaşi jumătăţi ca şi 

ea (şi deci “fratele” ei în terminologia indigenă). 
Anun(at de copil, Baitogogo începe prin a se răzbuna 
pe rival, rănindu-1 cu săgeţi pe rind, în umăr, în braţ, 
în şold, în fesă, în gambă, în fată, şi îi vine de hac în 
cele din urmă cu o rană mortală sub coaste; după care, 
în timpul nopţii, îşi sugrumă nevasta cu o coardă de 
arc. Ajutat de patru tatu de specii diferite: bokodori 
(tatu mare, Priodontes giganteus); gerego (“tatu liso”, 
E.B. voi. I, 687, “tatu-bola”, Dasypus tricinctus, B. de 
Magalhăes, p. 33); enokuri (“tatu-bola do campo”, E.B., 
voi. I, p. 566); okwaru (varietate de “tatu-peba”, id., p. 
840), sapă o groapă chiar sub patul soţiei şi o îngroapă 
acolo, avînd grijă să astupe gaura şi s-o acopere cu o 
rogojină pentru ca nimeni să nu descopere fapta. 

Totuşi, băieţelul îşi caută mama. Ajuns numai 
piele şi os, înlăcrimat, urmează diferite piste false pe 
care-1 îndrumă ucigaşul. Pînă la urmă, într-o zi cînd 
Baitogogo a ieşit să ia aer împreună cu a doua soţie, 
copilul se preschimbă în pasăre ca să-şi caute mama, şi 
lasă un găinat pe umărul lui Baitogogo. Excrementul 
germinează dînd naştere unui arbore uriaş (jatoba, 
Hymenea courbaril). 

Slînjenit şi umilit de acestă povară, eroul pleacă 
din sat şi duce o viată rătăcitoare în brusă. Dar de 
fiecare dată cînd se opreşte ca să se odihnească, 
provoacă apariţia unor lacuri şi unor rîuri, fiindcă pe 
vremea aceea nu exista încă apă pe pămînt. De fiecare 
dată cînd apare o apă, copacul se micşorează şi pînă la 
urmă dispare. 

Totuşi, fermecat de peisajul înverait pe care-1 
crease, Baitogogo se hotărăşte să nu se mai întoarcă în 
sat, lăsînd ca şef în locul lui pe tatăl său. Şeful secun¬ 
dar, cel care comanda în lipsa lui, face la fel şi-l ur¬ 
mează: aşa s-a întîmplat că dubla şefie a ajuns în 
jumătatea cera. Devenind eroii culturali Bakororo şi 
Itubord (cf. mai sus, p. 64), foştii şefi nu se vor mai 
întoarce să-şi viziteze concetăţenii decît ca să le 
dăruiască găteli, ornamente şi instrumente muaicale pe 
care, în exilul lor voluntar, le născocesc şi le fabrică 10 . 

Cînd se întorc pentru prima dată în sat, superb 
împodobiţi, părinţii lor, deveniţi succesori, sînt speriaţi 
la început; apoi îi întîmpină cu cîntecele rituale. Akario 
Bokodori, tatăl lui Akaruio Borogo, tovarăşul lui 
Baitogogo, le cere eroilor (care aici se pare că nu mai 
sînt doi, ci o întreagă cohortă) să-i dea toate podoabele 
lor. Mitul se încheie printr-un episod la prima vedere 
enigmatic: “Nu i-a ucis pe cei care-i aduceau mult, dar 
i-a ucis pe cei care i-au adus puţin” (Colb. 3, p. 201-306). 


d) INTERLUDIUL DISCRETULUI 


Ne vom opri o clipă asupra acestui episod, care nu pri¬ 
veşte nemijlocit demonstraţia noastră, dar pe care e folositor să-l 
elucidăm pentru a sublinia ce poziţie centrală ocupă aceste două 
mituri în filozofia bororo, şi pentru a ne justifica astfel opţiunea. 

Şi în mitul de referinţă, şi în cel pe care l-am rezumat 
adineauri, eroul ţine de jumătatea tugar6. Or, ambele mituri sînt 
prezentate de Colbacchini ca povestiri etiologice: primul explică 
“originea vîntului şi a ploii” ( I.c ., p. 221), iar al doilea, “origi¬ 
nea apei şi a ornamentelor” (j'd., p. 201). Ambele funcţii cores¬ 
pund cu rolul atribuit eroilor din jumătatea tugar6, adică "puter¬ 
nici”!?). Creatori sau demiurgi, de cele mai multe ori ei răspund 
de existenţa lucrurilor: rîuri, lacuri, ploaie, vînt, peşti, vegetaţie, 
obiecte manufacturate... Mai degrabă preoţi decît vrăjitori, eroii 
cera (cuvînt interpretat uneori cu sensul de “cei slabi” 11 ) intervin 
ulterior, ca organizatorii şi gestionarii unei creaţiuni ai cărei 
autori au fost tugar<5: ei nimicesc monştri, repartizează speciilor 
de animale hrana lor proprie, pun ordine în sat şi în societate. 

Din acest punct de vedere există deci deja un paralelism 
între cele două mituri. Fiecare din ele pune în scenă un etou 
tugar6, care creează, fie o apă de provenienţă celestă după ce 
s-a îndreptat spre în sus (căţărîndu-se pe o liană care atîma), fie 
o apă de provenienţă terestră după ce a fost respins spre în jos 
(copleşit de creşterea unui copac a cărui greutate e nevoit s-o 
ducă). Pe de altă parte, apa celestă e malefică fiindcă provine 
din furtuna badogebague (pe care Bororo o deosebesc de ploile 

blînde şi binefăcătoare butaudogud, cf. Colb. 3, p. 229-230; vom 
reveni asupra acestei opoziţii care nu se mai regăseşte în EJ3.; 
cf. mai jos, p. 267 sq.), pe cînd apa terestră e benefică; contrast 
care trebuie apropiat de împrejurările, simetrice şi inverse, ale 
creaţiunilor respective: primul erou e despărţit involuntar de satul 
lui, din cauza răutăţii tatălui; cel de-al doilea se desparte şi el 
de sat, dar voluntar, şi însufleţit de un sentiment de bunăvoinţă 
faţă de tatăl lui, căruia îi încredinţează funcţiile deţinute 12 . 

După aceste indicaţii preliminare, să ne întoarcem la 
episodul masacrului de care se face vinovat un anume Akario 
Bokodori. Regăsim personajul cu un rol analog, şi sub numele - 
diferit numai prin transcriere, dar asemenea incertitudini sînt 
frecvente în sursa pe care o folosim - de Acaruio Bokodori, tot 
un membru al clanului “şefilor de sus” (cf. Colb. 3, glosar de 
nume proprii, p. 442; Akkaruio bokkodori (Sîc), mase. şi fem., 
“celebru prin găteala lui (de unghii) de tatu mare”). Iată mitul: 

• M 3 . Bororo: după potop. 

După potop, pămîntul s-a repopulat; dar înainte, 
- oamenii se înmulţeau alît de repede îneît Meri, soarele, 
s-a speriat şi s-a gîndit cum ar putea face ca să le mic¬ 
şoreze numărul. 

Porunci deci întregii populaţii a unui sat să 
treacă un rîu mare pe o punte făcută dintr-un trunchi de 
copac pe care-1 alesese el, foarte şubred. Puntea se rup¬ 
se într-adevăr sub greutate, şi pieriră toţi, cu excepţia 
unui bărbat numit Akaruio Bokodori, care mersese mai 
încet pentru că avea picioarele diforme. 

. Cei care au fost luaţi de vîrtejuri aveau părul 
ondulat sau creţ; cei care s-au înecat în apă liniştită 
aveau părul fin şi neted. Asta s-a văzut după ce 
Akaruio Bokodori i-a înviat pe toţi descîntînd cu acom¬ 
paniament de tobă. I-a adus înapoi într-adevăr mai întîi 
pe buremoddodogud, apoi pe rarudogud, pe bitodudogud, 
pe pugaguegeugud, pe rokuddudogud, pe codogud, şi la 
urmă de tot pe boiugud, care erau preferaţii lui. Dar din 
toţi noii sosiţi i-a primit numai pe aceia ale căror daruri 
îi plăceau. Pe toţi ceilalţi i-a ucis cu săgeţile, ceea ce 

i-a adus porecla de Mamuiauguexeba, “Ucigaşul", sau 
de Evidoxeba, “Dă-raoartea” (Colb. 3, p. 231 şi 241-242). 

Acelaşi personaj figurează într-un alt mit: şi aici îşi 
ucide tovarăşii, dar ca să-i pedepsească pentru că nu i-au arătat 
cinstirea cuvenită unui şef, şi pentru că se tot certau între ei 
(Colb. 3, p. 30). Povestirea aceasta e din nefericire prea frag¬ 
mentară ca s-o putem utiliza. 

Cunoaştem deci două mituri în care un erou din 
jumătatea cera, avînd acelaşi nume, decimează un popor de 
“sculaţi din morţi” purtători de daruri, fiindcă le găseşte prea 
modeste 13 . într-un caz, natura cadourilor nu e precizată; în 
celălalt, ştim că e vorba de găteli şi de ornamente rituale, repar¬ 
tizate inegal după clanuri, dar asupra cărora fiecare clan are o 
proprietate exclusivă, fie că din acest punct de vedere e procla¬ 
mat “bogat” sau “sărac”. Gătelile şi ornamentele slujesc astfel 
pentru introducerea unor inegalităţi diferenţiale în sînul societăţii. 

Dar să-l cercetăm mai cu atenţie pe M 3 , care, deşi 
puţin explicit în legătură cu cadourile, se arată în schimb foarte 
precis în alte două privinţe. Mai întîi, acest mit pretinde să dea 
seamă de ce există inegalităţi diferenţiale în înfăţişarea fizică (în 
loc de aparenţa socială): e episodul cu felurile de păr. Apoi, 
printr-o enumerare care rămîne destul de enigmatică în stadiul 
actual al cunoştinţelor noastre, dar în care desinenţa /-gu6/ 
indică forme de plural 14 , mitul evocă grupuri umane distincte şi 
separate, probabil populaţii sau triburi: grupuri înzestrate cu o 
valoare diferenţială, nu dincoace de societate (aşa ca diferenţele 
fizice), ci dincolo. Fie, în primul caz, diferenţe între indivizi în 
sînul grupului; şi, în al doilea, diferenţe între grupuri. în raport 
cu acest dublu aspect al lui M 3 , M 2 se situează la un nivel 
intermediar: acela al diferenţelor sociale dintre subgrupuri în 
sînul unui grup. 

Se pare deci că ambele mituri, luate împreună, se referă 
la trei domenii, fiecare în parte fiind la origine continuu, dar în 
care e indispensabil să se introducă o discontinuitate pentru a 
putea fi conceptualizat. în fiecare caz, discontinuitatea aceasta se 
obţine prin eliminarea radicală a anumitor fracţiuni din continuu. 
Acesta e astfel sărăcit, iar elementele mai puţin numeroase 
rămase sînt acum în largul lor, putînd să se desfăşoare în 

acelaşi spaţiu, pe cînd distanţa care le desparte e acum sufi¬ 
cientă pentru ca să nu impieteze unele asupra celorlalte sau ca 
să nu se confunde între ele. 

Trebuia ca oamenii să devină mai puţin numeroşi pentru 
ca tipurile fizice vecine să poată fi clar deosebite. Căci, dacă am 
admite existenţa unor clanuri sau populaţii purtătoare de daruri 
neînsemnate - adică a căror originalitate distinctivă e atît de 
slabă pe cît e cu putinţă a se închipui - ne-am expune riscului 
ca între două clanuri sau între două populaţii date să se inter¬ 
caleze un număr nelimitat de alte clanuri sau popoare, fiecare 
fiind atît de puţin diferit de vecinii nemijlociţi, încît pînă la 
urmă se vor confunda. Or, în orice domeniu, un sistem de sem¬ 
nificaţii s& poate construi numai pornind de la cantitatea discretă. 

Limitată numai la bororo, interpretarea precedentă e 
fragilă. Totuşi dobîndeşte ceva mai multă putere dacă o 
apropiem de interpretarea analogă pe care am propus-o în 
legătură cu mituri ale altor populaţii, dar a căror structură for¬ 
mală seamănă cu cea care tocmai a fost schiţată. Pentru ca să 
se poată constitui cele 5 mari clanuri din care ojibwa cred că 
s-a născut societatea lor, a trebuit ca din 6 personaje supranatu¬ 
rale să rămînă numai 5, unul din ele fiind alungat. Cele 4 
plante “totemice” ale indienilor tikopia sînt singurele pe care au 
reuşit să le păstreze strămoşii atunci cînd un zeu străin a furat 
mîncarea pe care divinităţile locale o pregătiseră pentru ca să-l 
sărbătorească (L.-S. 8, p. 27-29; 36-37; 9, p. 302). 

în toate aceste cazuri prin urmare, un sistem discret 
rezultă printr-o distrugere de elemente, sau prin scăderea lor 
dintr-o mulţime primitivă. Iarăşi în toate cazurile, autorul acestei 
sărăciri este el însuşi un personaj schilod: cei 6 zei ojibwa sînt 
orbi din proprie voinţă, şi-şi surghiunesc tovarăşul vinovat că 
şi-a ridicat legătura de pe ochi. Tikarau, zeul hoţ al indienilor 
tikopia, se preface şchiop ca să poată fura ospăţul. Akaruio 
Bokodori şchiopătează şi el. Orbii sau şchiopii, chiorii sau 
ciungii sînt figuri mitologice frecvente în lume, care ne des¬ 
cumpănesc pentru că starea lor ne apare ca o lipsă. Dar, tot aşa 
cum un sistem devenit discret prin scădere de elemente devine 
mai bogat logic, deşi e numeric mai sărac, tot aşa miturile le 
conferă adesea infirmilor şi bolnavilor o semnificaţie pozitivă: ei 
încarnează modurile medierii. Noi ne închipuim infirmitatea şi 

boala ca nişte privaţiuni de flintă, deci ca un rău. Totuşi, dacă 
moartea e la fel de reală ca şi viata şi dacă, prin urmare, nu 
există decît fiinţă, toate condiţiile, chiar şi patologice, sînt pozi¬ 
tive în felul lor. “Fiinţa împuţinată” are dreptul să ocupe un loc 
întreg în sistem, deoarece e singura formă imaginabilă de trecere 
între două stări “pline”. 

în acelaşi timp este clar că miturile pe care le-am com¬ 
parat oferă tot atâtea soluţii originale pentru a rezolva problema 
trecerii de la cantitatea continuă la cantitatea discretă. Pentru 
gîndirea ojibwa, se pare că e de ajuns să scazi o unitate din 
continuu pentru ca să obţii discretul. Una e de rangul 6, cealal¬ 
tă de rangul 5. O creştere cu o cincime a distanţei între ele¬ 
mente le îngăduie acestora să se instaleze în discontinuitate. 
Soluţia tikopia este mai costisitoare: la origine, mîncămrile erau 
în număr nedeterminat, şi a trebuit să se sară de la acestă nede¬ 
terminare (deci de la o cifră ridicată şi chiar teoretic nelimitată, 
de vreme ce mîncărurile primitive nu sînt enumerate) la 4, pen¬ 
tru a garanta caracterul discret al sistemului. Presimţim motivul 
acestei diferenţe: clanurile tikopia sînt chiar în număr de 4, şi 
mitul trebuie să treacă, dar cu un preţ ridicat, prăpastia care 
desparte imaginarul de trăit. Sarcina indienilor ojibwa e mai 
puţin grea; deci ei pot s-o plătească mai ieftin, scăzînd 
socoteala numai cu o unitate. într-adevăr, cele 3 clanuri primi¬ 
tive nu sînt mai reale decît cele 6 fiinţe supranaturale care le-au 
întemeiat, de vreme ce societatea ojibwa se compunea de fapt 
din mai multe zeci de clanuri legate de cele 5 “mari” clanuri 
din mit printr-o filiaţie pur teoretică. într-un caz, aşadar, mer¬ 
gem de la mit la realitate; în celălalt, nu ieşim din mit. 

ANSAMBLU PHMT1V 

t * J * t • 

OJIBWA . 


■mom ■ . . . . 

1 2 1 4 S • 7 ■ «t. 

BOR ORO . ■ ■ -< — ——— 



Fig. 4. - Trei exemple de trecere mitică de la cantitatea 
continuă la cantitatea discretă. 

Indienii tikopia şi ojibwa pot evalua diferit costul tre¬ 
cerii de la continuu la discontinuu: dar cele două ordini rămîn 
omogene din punct de vedere formal. Se compun în fiecare caz 
din cantităţi asemenea şi egale între ele. Cantităţile sînt doar 
mai mult sau mai puţin numeroase - cu puţin mai mult într-un 
caz decît în celălalt la ojibwa (unde cele două cifre nu diferă 
decît printr-o unitate); considerabil mai mult într-un caz decît în 
celălalt la tikopia, unde, dintr-o cifră n nedeterminată dar ridi¬ 
cată, trebuie să cădem dintr-o dată la 4. 

Soluţia bororo este originală în raport cu precedentele. 
Ea concepe continuul ca o sumă de cantităţi, pe de o parte 
foarte numeroase, pe de alta toate inegale, înşirîndu-se de la 
cele mai mici la cele mai mari. Mai ales, în loc ca discontinuul 
să rezulte din scăderea uneia oarecare din cantităţile însumate 
(soluţia ojibwa), sau din scăderea unui număr considerabil de 
cantităţi însumate, dar încă oarecare şi echivalente (soluţia 
tikopia), indienii bororo fac ca operaţia să aibă loc, în mod e- 
lectiv, asupra cantităţilor celor mai mici. La urma urmei, discon¬ 
tinuul bororo consistă deci în cantităţi inegale între ele, dar 
alese printre cele mai mari, şi despărţite de intervale cîştigate 
asupra continuului primitiv, intervale corespunzînd spaţiului ocu¬ 
pat anterior de cantităţile cele mai mici (fig. 4). 

Or, modelul logic se potriveşte admirabil cu societatea 
bororo 15 aşa cum a putut fi observată empiric: clanurile sînt 
aici, într-adevăr, bogate sau sărace, şi fiecare îşi veghează cu 
străşnicie privilegiile, mai mult sau mai puţin numeroase, dar 
care se traduc, pentru cei mai înstăriţi, prin folosinţa ostentativă 
a unor bunuri pămînteşti: costume, găteli, ornamente, bijuterii. 
Mitul nii numai că dă seama de aceste inegalităţi diferenţiale; 
dar îi consolează şi în acelaşi timp îi intimidează pe cei umili, 
îi consolează, fiindcă aceşti săraci recenţi n-au fost aşa întot¬ 
deauna; ca supravieţuitori ai unui masacru în care au pierit alţii 
încă mai săraci ca ei, au totuşi un loc printre aleşi. Dar îi şi 
intimidează, proclamînd că sărăcia îi ofensează pe zei. 

E cu putinţă ca altădată clanurile ojibwa să fi fost ie¬ 
rarhizate; e sigur că la tikopia exista o ordine de preseanţă între 
cele 4 clanuri ca şi între neamurile lor. Dacă analiza noastră e 
exactă, ar trebui totuşi să se verifice că diferenţele sociale nu 
au avut la aceste două popoare acelaşi caracter ca la bororo; că 

ele erau mai ideologice şi mai puţin reale, adică nu se tra¬ 
duceau, invers decît la bororo, printr-un drept inegal la însuşirea 
bogăţiilor. în cazul ojibwa, insuficienţa documentaţiei nu ne per¬ 
mite să răspundem. La tikopia, ipoteza e făcută plauzibilă prin 
remarca lui Firth (p. 358) că ierarhia socială nu reflecta reparti¬ 
zarea bunurilor. Fără a împinge mai departe ipotezele, n-am 
vrut, în digresiunea care precede, decît să scoatem în evidenţă 
poziţia centrală pe care o ocupă miturile noastre, şi faptul că 
aderă la contururile esenţiale ale organizării sociale şi politice 16 . 


e) URMAREA PRIMEI VARIAŢIUNI 


în mitul lui Baitogogo (M 2 ) ca şi în mitul de referinţă 
(Mi), incestuosul apare mai puţin vinovat decît soţul ofensat 
care încearcă să se răzbune. într-adevăr, de fiecare dată, răzbu¬ 
narea, şi nu incestul, cheamă o sancţiune supranaturală. 

Or, mitul cel de-al doilea pe care l-am prezentat nu 
numai că ne confirmă această atitudine faţă de incest, dar ne şi 
pune pe calea unei interpretări. Eroul se numeşte Baitogogo, 
poreclă al cărei sens este “cel închis” (Colb. 3, p. 29). Vom 
eluda paralela care se impune cu o poreclă sinonimă ce se în- 
tîlneşte la celălalt capăt al continentului, în miturile indienilor 
klamath şi modoc. Problema va fi reluată în altă parte, şi ne 
rezervăm să stabilim atunci că ambele ocurenţe se supun acelu¬ 
iaşi tip de interpretare. 

Nu vom postula nici că nu există în spatele acestei 
porecle nimic altceva decît ceea ce reiese din contextul sintag¬ 
matic. E posibil, şi chiar verosimil, ca termenul să trimită la un 
ansamblu paradigmatic, în care bororo ar fi pandantul indienilor 
karaja, care sînt poate mai puţin net matrilineari. La aceştia din 
urmă, Lipkind (2, p. 126) şi Dietschy (p. 170-174) au semnalat 
o instituţie veche: aceea a fiicei claustrate sau închise, moşteni¬ 
toare nobilă supusă unor prohibiţii diverse. Oricît de obscure ar 
fi indicaţiile culese, la rîndul lor ele evocă instituţia irocheză a 
“copiilor păstraţi în puf’. Dar metoda pe care o urmăm ne 
împiedică pentru moment să atribuim funcţiilor mitice semnifi¬ 
caţii absolute, pe care în acest stadiu ar Irebui să le căutăm în 

afara mitului. Procedeul acesta, prea frecvent în mitografie, con¬ 
duce aproape inevitabil la jungism. Pentru noi nu se pune pro¬ 
blema să găsim din capul locului, pe un plan care-1 transcende 
pe cel al mitului, semnificaţia poreclei lui Baitogogo, şi nici să 
descoperim instituţiile extrinsece de care ar putea fi legată, ci 
numai să desprindem prin context semnificaţia ei relativă într-un 
sistem de opoziţii dotat cu valoare operatorie. Simbolurile nu au 
o semnificaţie intrinsecă şi invariabilă, nu sînt autonome faţă de 
context. Semnificaţia lor e mai întîi de poziţie. 

Ce au deci în comun eroii celor două mituri? Cel din 
M! (al cărui nume ridică o problemă atît de particulară încît e 
mai bine s-o examinăm mai tîrziu, cf. mai jos p. 283) comite 
un incest cu mama, dar pentru că la început refuzase să se 
despartă de ea, pe cînd ea pleca în această misiune strict femi¬ 
nină, care - după versiunea cea mai veche - consistă în a 
culege din pădure frunze de palmier, destinate confecţionării 
tecilor' peniene oferite băieţilor în cursul iniţierii, şi care sînt 
simbolul despărţirii lor de lumea feminină. S-a văzut (la p. 71) 
că versiunea corectată arbitrar slăbeşte acest aspect fără să-l 
anuleze. Abuzînd de mama sa, eroul dezminte deci situaţia so¬ 
ciologică. Poate că e prea tînăr pentru iniţiere; dar nu mai e 
destul de tînăr ca să participe la culesul cu care se Qcupă 
femeile, fie că acesta e un act prealabil ţinînd de iniţiere sau 
nu. Termenul ipareddu, care i se aplică mereu în mit, “desem¬ 
nează în mod normal un băiat care a atins o anumită dezvoltare 
fizică, chiar înainte de pubertate şi înainte de a fi primit teaca 
peniană... Cînd ajung la condiţia de ippare (plural), băieţii încep 
să lipsească din coliba maternă pentru a frecventa casa 
bărbaţilor” (E.B., voi. I, p. 623). Or, departe de a se resemna 
la această slăbire progresivă a legăturilor materne, eroul le 
strînge, printr-o acţiune a cărei natură sexuală o aşează dincolo 
de iniţiere, deşi el însuşi se află dincoace de ea. în chip de 
două ori paradoxal, se întoarce deci la sînul matern, chiar în 
clipa cînd ceilalţi fii vor fi definitiv înţărcaţi.. 

Desigur că Baitogogo, eroul din M 2 , se situează sub 
toate raporturile exact la opusul celuilalt: e un adult, iniţiat, 
căsătorit, tată de familie. Dar fiind prea puternic afectat de 
incest, comite şi el un abuz de posesivitate. Mai mult, îşi su¬ 
grumă soţia şi o îngroapă în taină, adică îi refuză acea dublă 

înhumare care face din îngroparea temporară (în piaţa satului, 
loc public şi sacru, şi nu în coliba familială, loc privat şi pro¬ 
fan) un stadiu preliminar imersiuniii definitive a osemintelor 
(curăţate de came, vopsite, şi împodobite cu un mozaic de pene 
lipite, în fine adunate într-un coş) în apa unui lac sau a unui 
rîu; căci apa e sălaşul sufletelor, şi condiţia necesară pentru a li 
se asigura supravieţuirea. în sfirşit, Baitogogo comite o greşeală 
simetrică şi inversă faţă de cea a lui Geriguiguiatugo: acesta e 
un copil care “abuzează” de maică-sa atunci cînd a pierdut dre¬ 
ptul s-o facă; Baitogogo e un soţ care “abuzează” de soţia lui: 
privîndu-şi fiul de mamă, atunci cînd acesta are dreptul la ea. 

Dacă vom conveni, cu titlu de ipoteză de lucru, să 
interpretăm porecla celui de-al doilea erou prin numitorul comun 
al funcţiilor lor semantice respective, atunci termenul de “închis” 
va conota o atitudine particulară faţă de lumea feminină, faţă de 
care purtătorul poreclei - sau omologul lui - refuză să se distan¬ 
ţeze, căutînd dimpotrivă să se refugieze în ea, sau s-o domine 
mai mult sau mai multă vreme decît e voie. închisul, claustra¬ 
tul, sihastrul, va fi cel care, cum am zice noi, “se agaţă de 
fustele maică-si”, bărbatul care nu se poate desprinde de această 
societate a femeilor în care s-a născut şi unde a crescut 
(reşedinţa fiind matrilocală), ca să se adauge societăţii mascu¬ 
line, de două ori distinctă de cealaltă: fizic, pentru că 
sălăşluieşte în casa bărbaţilor, în mijlocul satului, pe cînd coli¬ 
bele feminine sînt pe circumferinţă; şi mistic, pentru că societa¬ 
tea bărbaţilor încarnează pe lumea aceasta societatea sufletelor 
(aroe), şi fiindcă ea corespunde sacrului, în opoziţie cu lumea 
profană şi feminină. 


* 

* * 

Deşi ne-am interzis ca în acest stadiu să invocăm argu¬ 
mente de ordin paradigmatic, e cu neputinţă să trecem sub 
tăcere un mit mundurucu (• M 4 ), care evocă o practică uimitor 
de apropiată de aceea pe care am reconstituit-o, numai că la 
mundurucu, care sînt patrilineari, după cît se pare, de curînd 
convertiţi la reşedinţa matrilocală, claustrarea unui băiat adoles¬ 
cent (fie că e vorba de o instituţie reală sau de o propunere 

mitică) are ca scop să-l protejeze pe tînăr împotriva în¬ 
drăznelilor lumii feminine. Deci după ce (M )6 ) fiul său a pierit 
ca victimă a porcilor sălbatici, deşi luase precauţia să-l frece cu 
amidon ca să pară bolnav şi neînstare să se ridice, eroul cultu¬ 
ral Karusakaibe şi-a făcut un fiu fără mamă, dînd viaţă unei 
statui pe care o sculptase dintr-un trunchi de copac. Grijuliu să 
pună un băiat atît de drăguţ la adăpost de pofte (M 150 ), l-a 
închis într-o celulă construită special în interiorul colibei şi 
păzită de o bătrînă, pentru ca nici o altă femeie să nu se poată 
apropia şi privi înăuntru (Murphy 1, p. 71, 74). 

Cu puţin mai depărtaţi de bororo, matrilineari şi matrilo- 
cali ca şi ei, indienii apinaye şi timbira îi claustrau pe novici în 
cursul celei de a doua faze a iniţierii, izolîndu-i, cu ajutorul 
unor rogojini întinse pe prăjini, într-un colţ al colibei materne. 
Această segregare dura 5 pînă la 6 luni, timp în care nu puteau 
să fie nici văzuţi, nici auziţi (Nim. 5, p. 59; 8, p. 184 şi fig. 13). 
Or, după mărturia sursei noastre, ritul acesta era în strînsă le¬ 
gătură cu reglementarea căsătoriei; “odinioară, majoritatea acestor 
pepye (iniţiaţi) se căsătoreau foarte repede după celebrarea ritu¬ 
alului, şi se mutau în coliba soacrei” (Nim. 8, p. 185). 
“Ceremonia finală, în cursul căreia viitoarele soacre îi duceau pe 
iniţiaţi legaţi de o frînghie, era reprezentarea brutală a căsătoriei 
iminente” (id„ p. 171). 


* 

* * 

Să reluăm acum mitul lui Baitogogo (M 2 ) de acolo de 
unde l-am lăsat. 

Pedeapsa îi vine eroului prin fiul lui, pe care a vrut 
să-l facă să se piardă în pădure. Acesta se transformă în pasăre, 
şi îşi transformă tatăl, prin găinaţ, în personaj arborifer. 

Indienii bororo au o clasificare tripartită a regnului ve¬ 
getal. După cum spune mitul, primele plante au fost în ordine: 
lianele, copacul jatoba, plantele de mlaştină (Colb. 3, p. 202). 
Tripartiţia corespunde manifest celor trei elemente; cerul, pămîn- 
tul, apa. Prefăcîndu-se în pasăre, copilul se polarizează ca per¬ 
sonaj celest; făcînd din tatăl său un arborifer, şi chiar un 
purtător de jatoba (copacul principal al pădurii), îl polarizează 

pe acesta ca personaj terestru, fiindcă pămîntul e suportul plan¬ 
telor lemnoase. Baitogogo nu va reuşi să se descotorosească de 
copac, adică să se elibereze de natura sa pămîntească, decît 
creînd apa, element mediator între cei doi poli: chiar acea apă 
pe care o refuzase (pentru că încă nu exista) rămăşiţelor soţiei 
lui, împiedicînd astfel comunicarea între lumea socială şi lumea 
supranaturală, între morţi şi vii. 

După ce a restabilit pe plan cosmic, prin intermediul 
apei, medierea pe care o respinsese pe plan mistic, va deveni 
eroul cultural căruia oamenii îi datorează gătelile şi ornamentele: 
adică mediatorii culturali care îl transformă pe om din individ 
biologic în personaj (toate ornamentele avînd o formă şi o de¬ 
coraţie prescrise anume, după clanul purtătorului); şi care, înlo¬ 
cuind carnea pe scheletul curăţat în prealabil al mortului, îi con¬ 
stituie un trup spiritual şi fac din el un spirit, adică un media¬ 
tor între moartea fizică şi viaţa socială. 

Să cădem deci de acord la a rezuma mitul după cum 
urmează: 

Un abuz de alianţă (uciderea soţiei incestuoase, lipsind 
astfel un copil de mamă) complicat cu un sacrilegiu - care e 
altă formă de lipsă de măsură - (îngroparea femeii, care e lip¬ 
sită astfel de înmormîntarea acvatică, condiţie a reîncarnării), 
provoacă disjuncţia polilor cer (copil) şi pămînt (tată). 
Responsabilul, exclus prin această dublă greşeală din societatea 
oamenilor (care e o societate “acvatică” precum societatea 
sufletelor, al cărei nume îl poartă) restabileşte contactul între cer 
şi pămînt creînd apa; şi, stabilindu-se el însuşi în sălaşul 
sufletelor (de vreme ce tovarăşul său şi el devin eroii Bakororo 
şi Itubore, şefii celor două sate din lumea de dincolo), resta¬ 
bileşte contactul între morţi şi vii, dezvăluindu-le celor din urmă 
ornamentele şi gătelile corporale, care slujesc în acelaşi timp de 
emblemă în societatea oamenilor, şi de carne spirituală în comu¬ 
nitatea sufletelor. 

f) A DOUA VARJAŢIUNE 


Lucrarea lui Colbacchini şi Albisetti conţine şi un alt 
mit, al cărui erou pare să ilustreze prin conduită înţelesul pe 
care l-am dat, cu titlu de ipoteză de lucru, numelui de 
Baitogogo. El se numeşte de altfel Birimoddo, care este, după 
cum s-a văzut, numele adevărat al lui Baitogogo. Există totuşi o 
dificultate: Birimoddo este numele unui clan arore, din jumătatea 
tugare (Colb. 3, p. 201, 206, 445; E.B., voi. I, p. 277; Rondon, 
p. 8), pe cînd noul erou aparţine clanului bokodori din 
jumătatea cera; totuşi, şi sora lui, şi el însuşi poartă numele de 
Birimoddo (Colb. 3, p. 220-221). E mai bine deci să nu căutăm 
argumente în asemănarea numelor. 

• M 5 . Bororo: originea bolilor. 

Pe vremea cînd bolile erau încă necunoscute şi 
cînd oamenii nu ştiau ce e aceea suferinţă, un adoles¬ 
cent refuza cu încăpăţînare să frecventeze casa bărba¬ 
ţilor, şi rămînea închis în coliba familială. 

Mîniată de această purtare, bunica lui se apropie 
în fiecare noapte, pe cînd el doarme, şi, aşezîndu-se pe 
vine deasupra feţei nepotului, îl otrăveşte cu emisia gazelor 
intestinale. Băiatul auzea zgomotul şi simţea mirosul urît, 
dar nu înţelegea pricina. Bolnav, slăbit şi plin de bănuieli, 
se preface că doarme şi descoperă în sfîrşit ticăloşia babei, 
pe care o ucide cu o săgeată ascuţită străpungînd-o atît de 
adînc prin anus încît maţele îi ies afară. 

Cu ajutorul unor tatu - în ordine, okwaru, 
enokuri, gerego, bokodori (secvenţa din M 2 inversată, cf. 
mai sus, p. 74) - sapă în taină o groapă în care înmor- 
mîntează cadavrul, chiar în locul unde dormea bătrîna. 
şi acoperă pămîntul răscolit cu o rogojină. 

în aceeaşi zi, indienii organizează o expediţie 
de pescuit cu “otravă” 17 , pentru a-şi asigura cina. A 
doua zi după omor, femeile se întorc la locul de pescuit 

pentru a culege ultimii peşti morţi. înainte de a pleca, 
sora lui Birimoddo vrea să-şi lase bebeluşul în grija 
bunicii; aceasta nu răspunde, din motive foarte înte¬ 
meiate. Atunci ea îşi lasă copilul pe creanga unui 
copac, zicîndu-i s-o aştepte pînă se întoarce. Pruncul 
părăsit se preface în termitieră. 

Rîul e plin de peşti morţi; dar, în loc să facă, 
precum tovarăşele ei, mai multe drumuri ca să-i care, 
ea îi înfulecă lacom. începe să i se umfle burta, şi sim¬ 
te dureri îngrozitoare. 

Aşadar începe să geamă, şi pe cînd se vaită 
astfel, din trupul ei încep să iasă bolile: toate bolile, cu 
care infectează satul, semănînd moartea printre bărbaţi. 
Aceasta e originea bolilor. 

Cei doi fraţi ai criminalei, pe nume Birimoddo 
şi Kaboreu, se hotărăsc s-o ucidă cu un ţăruş. Unul îi 
taie capul şi-l aruncă într-un lac de la răsărit, celălalt îi 
taie picioarele, şi le aruncă într-un lac de la apus. Şi 
fiecare îşi înfige în pămînt ţăruşul (Colb. 3, p. 220-221. 
în E.B., voi. I, p. 573, se găseşte începutul unei alte 
versiuni). 

Prin structura sa deosebită, mitul acesta pune probleme 
de o asemenea complexitate, încît analiza sa va fi făcută în cu¬ 
prinsul cărţii în mai multe etape, şi pe bucăţi. Nu vom releva 
aici decît acele caractere care-1 leagă de grupul miturilor anali¬ 
zate mai sus. 

Mai întîi, eroul este un “Baitogogo”, sihastru voluntar 
închis în coliba familială, adică în lumea feminină, pentru că-i 
repugnă să-şi ia locul în casa bărbaţilor 11 *. 

Oare bororo au cunoscut altădată o instituţie socio-reli- 
gioasă păstrată încă în miturile lor sub forma motivului “băiatu¬ 
lui claustrat”? Paralelele karaja, apinaye, timbira şi mundurucu 
ne-ar îndemna s-o admitem. Se impun totuşi două remarci. Mai 
întîi, miturile nu pretind să evoce un obicei, ci mai degrabă o 
atitudine individuală, care contravine imperativelor de ordin 
moral şi social. Apoi, şi mai ales, observarea empirică a socie¬ 
tăţii bororo ne orientează spre obiceiuri simetrice, deşi opuse. 
Cum s-a notat mai sus, femeile sînt acelea care, în momentul 

iniţierii, se văicăresc pentru că se despart definitiv de fiii lor, şi 
nu invers. în schimb, există totuşi un obicei bororo legat de un 
“băiat claustrat”: acela zis al “logodnicului ruşinos”. Trebuia ca 
rudele soţiei să-l violenteze pe tînărul căsătorit, mutîndu-i 
lucrurile personale la noua locuinţă fără să-l consulte. Lui îi tre¬ 
buie multă vreme ca să se hotărască să se mute; va continua să 
locuiască în casa bărbaţilor timp de mai multe luni, “pînă îi 
trece ruşinea de a fi devenit soţ” (Colb. 3, p. 40) 19 . 

De fapt, în consecinţă, mirele rămînea claustrat în casa 
bărbaţilor, din repulsia de a se integra unei lumi feminine 
definită prin viaţa conjugală, la care-i dădea acces iniţierea. 
Situaţia evocată de mituri este inversă, fiindcă e vorba de un 
adolescent care se claustrează într-o lume feminină definită de 
viaţa domestică, căreia i se pune capăt prin iniţiere. 

Ca şi Mi şi M 2 , M 5 îşi afişează caracterul etiologic; 
explică originea bolilor, în timp ce mitul lui Baitogogo explica 
mai întîi, originea apei terestre, şi apoi, pe de o parte, pe aceea 
a ornamentelor, pe de altă parte aceea a riturilor funerare. Or, 
tot aşa cum riturile acestea atestă trecerea de la viaţă la moarte 
(iar ornamentele trecerea inversă), bolile, care sînt o stare inter¬ 
mediară între viaţă şi moarte, sînt uneori considerate în America 
(şi mai ales manifestarea lor comună, febra) ca fiind analoge 
unui veşmînt 20 . 

în al treilea rînd, şi aici eroul refuză victimei omagiile 
funebre, lipsind-o de mormînt acvatic. Luînd locul bunicii, cea¬ 
laltă femeie îşi polarizează copilul sub formă pămîntească (ter- 
mitiera) şi apoi abuzează de acea apă care fusese refuzată. 
Bolile apar ca termen mediator între pămînt şi apă, adică între 
viaţă în lumea aceasta şi moarte dincolo. 

în sfîrşit, negarea termenului mediator îşi găseşte origi¬ 
nea, ca şi în celelalte mituri, într-o apropiere abuzivă, nemediati- 
zată, între băiatul adolescent şi societatea femeilor, pedepsit aici 
de acea bunică ce-şi asfixia nepotul. 

Dacă ţinem seama de faptul că, după un scurt mit pub¬ 
licat de Colbacchini (3, p. 211) în continuarea celui al lui 
Baitogogo, crearea peştilor o completează şi o desăvîrşeşte pe 
aceea a apei, vom fi cu atît mai uimiţi de unitatea profundă a 
miturilor M 2 şi M 5 , al căror erou (sau eroină) se numeşte 
Birimoddo (sînt trei eroi: 1° cel poreclit Baitogogo; 2° tînărul 

asfixiat; 3° sora lui, vinovată de originea maladiilor). Dacă am 
consolida într-adevăr aceste mituri, am obţine un ciclu global 
începînd cu un incest între frate şi soră (în sens clasificatoriu), 
continuînd cu exteriorizarea apei (fără peşti), apoi cu un incest 
pe dos (bunică - nepot) urmat imediat de contrariul unui incest 
(abandonarea unui fiu de către mamă), şi încheiat cu interi¬ 
orizarea peştilor (fără apă). în primul mit (M 2 ), victimele sînt, 
una sîngerată (deci cu vărsare de sînge), cealaltă sugrumată (fără 
vărsare de sînge). în al doilea mit (M 5 ) două victime sînt despi¬ 
cate (fără vărsare de sînge), una prin efectul unei acţiuni ex¬ 
terne (trasă în ţeapă), cealaltă prin efectul unei acţiuni interne 
(plesneşte de prea multă mîncare), şi împrăştie murdărie 
deopotrivă, fie în sens metonimic (gazele), fie metaforic (bolile 
exalate ca nişte văicăreli): murdărie pe care, în M 2 , vinovatul a 
primit-o sub formă de găinaţ şi pe care, în M 5 , un vinovat (tot 
de a fi “abuzat” de lumea feminină) o primeşte sub formă de 
gaze intestinale. 

Dacă vom conveni să notăm: 

a) M 2 = originea gătelilor (p) şi a riturilor funerare (r); 

M 5 = — bolilor (m) 


f 

b) p,r= (moarte —> viaţă) 
f 

m = (viaţă —> moarte) 

vom fi îndreptăţiţi să extragem din M 2 relaţiile pertinente: 
tată / fiu; tată = pămînt; fiu = cer; 


pe care le regăsim transforni.iiL. in M 5 . 


mamă / fiu; fiu = pămînt; mamă = apă. 

Am verificat că nişte mituri bororo, superficial etero¬ 
gene, privind un erou numit Birimoddo, ţin de un acelaşi grup, 
caracterizat prin schema următoare: o concepţie lipsită de mă¬ 
sură despre raporturile familiale aduce cu sine disjuncţia unor 
elemente normal legate. Conjuncţia se restabileşte datorită intro¬ 
ducerii unui termen intermediar, a cărui origine îşi propune s-o 
schiţeze mitul: apa (între cer şi pămînt); gătelile corporale (între 
natură şi cultură); riturile funerare (între vii şi morţi); bolile 
(între viaţă şi moarte). 


g) CODA 


Căutătorul de păsări nu se numeşte Birimoddo; şi nu 
poartă nici porecla de Baitogogo. Dar: 

1) numele lui are şi el o conotaţie estetică, cuprinzînd 
cuvîntul atugo care înseamnă “împodobit, pictat”, pe cînd sensul 
numelui Birimoddo este “piele frumoasă”; 

2) se poartă ca un “sihastru” fiindcă, prin incestul cu 
mama, îşi mărturiseşte dorinţa de a rămîne claustrat în lumea 
feminină. 

3) Ca şi ceilalţi eroi, cel din M( e cît pe aci să piară 
de pe urma unei spurcări: şopîrlele putrezite care-1 acoperă. 
Chiar şi sub alte raporturi, aventurile lui pot apare ca nişte 
transformări ale aventurilor eroilor din M 2 şi M 5 . 

4) într-adevăr, numai suprapunînd M] şi M 2 regăsim 
clasificarea triunghiulară a vegetalelor de care a fost vorba deja. 
Episodul central din M 2 îl asociază pe erou cu plantele lem¬ 
noase (copacul jatoba); un episod iniţial şi episodul final din Mj 
îl asociază pe erou cu plantele aeriene (liana care-i salvează 
viaţa), apoi cu plantele acvatice (cărora Ie dau naştere organele 
interne ale tatălui său înecat). 

5) Trei eroi masculini definiţi ca fii (M,, M 2 ) sau ca 
nepot (M 5 ) sînt, în trei mituri distincte, victimele unei slăbiri 
asupra căreia insistă textul. Or, cauzele acestei slăbiri, diferite 
pentru fiecare mit, sînt totuşi într-un raport de transformare: 

M, (privaţiune de hrana oferită de o soră) —> 

M 2 (privaţiune de mamă, care oferea hrana) —> 

M 5 (absorbţie de antihrană [gaze] “oferită” de o bunică) 

6) La fel, M, şi M, reprezintă repleţia sub forme inversate: 

M, (incapacitate de a păstra hrana ingerată) —> 

M 5 (incapacitate de a evacua hrana ingerată) 

7) M h M 2 şi M 5 au în comun numai anumite trăsături 
dintr-o armătură pe care o putem reconstitui sincretic după cum 
urmează: la început un incest, adică o conjuncţie abuzivă; la 
sfîrşit, o disjuncţie care se operează datorită apariţiei unui ter¬ 
men care joacă rolul de mediator între cei doi poli. Totuşi, 
incestul pare să lipsească în M 5 , şi termenul mediator în M,: 

M, M 2 M 5 

Incest.+ + ? 

Termen mediator.? + + 


Este oare chiar aşa? Să privim lucrurile mai de aproape. 

Aparent absent din M 5 , incestul figurează aici în două 
feluri. Primul e direct, deşi simbolic, deoarece e vorba de un 
băiat care se încăpăţînează să rămînă claustrat în coliba maternă. 
Incestul apare şi în al doilea mod, real de data asta, dar indi¬ 
rect. Consistă în purtarea bunicii, în care se exprimă o promis¬ 
cuitate incestuoasă triplu inversată: cu o bunică, şi nu cu o 
mamă; pe cale posterioară, şi nu anterioară; şi imputabilă unei 
femei agresive şi nu unui bărbat agresiv. E atît de adevărat 
încît, dacă vom compara cele două incesturi în opoziţie diame¬ 
trală: cel din M 2 care este “normal” şi “orizontal”, între colate¬ 
rali apropiaţi (frate şi soră), de iniţiativă masculină, şi afară din 
sat; şi cel din M 5 care este “vertical” între rude mai îndepărtate 
(bunică şi nepot) şi care se realizează, după cum am văzut, sub 
o formă negativă şi inversată - mai mult, e de iniţiativă femi¬ 
nină şi se desfăşoară, nu numai în sat, ci chiar în colibă; 

noaptea, şi nu ziua se verifică, Irecînd de la M 2 la M 5 , o 
răsturnare radicală a singurei secvenţe care le e comună: aceea 
a celor patru tatu, enumeraţi în M 2 de la cel mai mare la cel 
mai mic, şi în M 5 de la cel mai mic la cel mai mare 21 . 

Se va admite uşor că greşeala eroului din M, aduce 
după sine o disjuncţie: ca să se răzbune, tatăl îl expediază mai 
întîi în ţara morţilor, şi apoi îl părăseşte pe stîncă - între cer şi 
pămînt - ; în sfîrşit, eroul rămîne multă vreme blocat în vîrf, 
apoi despărţit de ai săi. 

Dar unde se află termenul mediator? 

Ne propunem să demonstrăm că M, (mitul de referinţă) 
face parte dintr-un grup de mituri care explică originea gătitului 
alimentelor (deşi acest motiv e aparent absent din el); că 
bucătăria e concepută de gîndirea indigenă ca o mediere; în 
fine, că acest aspect rămîne voalat în mitul bororo pentru că 
acesta se prezintă ca o inversiune, sau o răsturnare, a unor 
mituri provenind de la populaţii vecine, care văd în operaţiunile 
culinare activităţi mediatoare între cer şi pămînt, între viaţă şi 
moarte, între natură şi societate. 

Ca să demonstrăm aceste trei idei, vom începe prin a 
analiza mituri provenind de la diverse triburi din grupul lingvis¬ 
tic ge. Aceste triburi ocupă o regiune vastă care se învecinează 
cu teritoriul bororo la nord şi la est. Avem de altminteri oare- 
cari motive să credem că limba bororo ar putea fi o ramură 
îndepărtată a familiei ge. 



n 


VARIAŢIUNI GE 

(şase arii urmate de un recitativ) 


Episodul căutătorului de păsări, care formează partea 
■centrală a mitului de referinţă, se regăseşte la ge în poziţie 
iniţială, în mitul de origine a focului, din care posedăm versiuni 
pentru toate triburile ge centrale şi orientale care au putut fi 
studiate pînă în prezent. 

Vom începe cu versiunile grupului septentrional, kayapo, 
care ar putea să fie acei kaiamodogue menţionaţi mai sus (cf. 
Colb. 2, p. 125, n. 2), deşi astăzi se înclină spre identificarea 
celor din urmă cu chavante (E.R., voi. I, p. 702). 


a) PRIMA VARIAŢIUNE 


• M 7 . Kayapo-gorotire: originea focului. 


Observînd o pereche de ara care-şi făcuseră cuib 
în vîrful unei stînci abrupte, un indian îl duce pe tînărul 
său cumnat, numit Botoque, ca să-l ajute să prindă puii. 
îl pune să se suie pe o scară improvizată, dar, ajuns în 

dreptul cuibului, băiatul pretinde că nu vede decît două 
ouă. (Nu e clar dacă minte sau spune adevărul.) 
Cumnatul i le cere; căzînd, ouăle se schimbă în pieţe 
care-1 rănesc la mînă. Furios, ia scara şi pleacă, fără a 
înţelege că păsările erau vrăjite (oaianga) [?]. 

Botoque rămîne prizonier timp de mai multe zile 
în vîrful stîncii. Slăbeşte; foamea şi setea îl obligă să-şi 
consume propriile excremente. în sfîrşit, zăreşte un jaguar 
pestriţ, purtînd un arc şi săgeţi şi vînat de tot felul. Ar 
vrea să-l cheme în ajutor, dar amuţeşte de frică. 

Jaguarul vede umbra eroului pe pămînt; 
încearcă zadarnic s-o prindă, ridică privirea, îl descoase, 
repară scara, îl invită pe Botoque să coboare. Speriat, 
acesta şovăie multă vreme; în fine se hotărăşte, şi 
jaguarul prietenos îi propune să încalece pe spinarea lui, 
şi să vină la el acasă pentru a se hrăni cu came friptă. 
Dar tînărul nu cunoaşte înţelesul cuvîntului “fript”, 
fiindcă în vremea aceea, indienii nu cunoşteau focul şi 
se hrăneau cu came crudă. 

La jaguar acasă, eroul vede un trunchi mare de 
jatoba care arde; alături, grămezi de pietre cum fac azi 
indienii ca să-şi construiască cuptoarele (ki). Ia prima 
masă cu came gătită. 

Dar soţiei jaguarului (care era o indiană) nu-i 
place de tînăr, pe care-1 numeşte me-on-kra-tum (“fiu 
străin, sau abandonat”); cu toate astea, jaguarul, care 
n-are copii, se hotărăşte să-l înfieze. 

în fiecare zi, jaguarul pleacă la vînătoare, 
lăsîndu-şi fiul adoptiv cu soţia, care-i arată o aversiune 
crescîndă; nu-i dă să mănînce decît carne veche şi 
uscată şi frunze. Cînd băiatul se plînge, ea îl zgîrie pe 
obraz, şi sărmanul trebuie să-şi caute scăparea în 
pădure. 

Jaguarul îşi ceartă nevasta, dar degeaba. într-o 
zi, îi dă lui Botoque un arc nou şi săgeţi, îl învaţă să 
se servească de ele şi-l sfătuieşte să le utilizeze împotri¬ 
va maşterei, dacă e nevoie. Botoque o ucide pe aceasta 
cu o săgeată în piept. Înspăimîntat, fuge, luînd cu el 
armele şi o bucată de came friptă. 

Ajunge noaptea în satul lui, găseşte culcuşul 
maniei pe pipăite, se face recunoscut nu fără greutate 
(fiindcă era crezut mort); îşi istoriseşte povestea, împarte 
carnea. Indienii se hotărăsc să obţină focul. 

Cînd ajung la locuinţa jaguarului, nu e nimeni 
acolo; şi cum femeia a murit, vînatul ucis în ajun a 
rămas crud. Indienii îl frig, şi iau cu ei focul. Pentru 
prima dată au lumină noaptea în sat, pot să mănînce 
came gătită şi să se încălzească la căldura vetrei. 

Dar jaguarul, înfuriat de nerecunoştinţa fiului 
său adoptiv, care i-a furat “focul şi secretul arcului şi 
săgeţilor”, va rămîne plin de ură faţă de toate fiinţele, 
şi mai ales faţă de neamul omenesc. Numai lucirea 
focului a mai rămas să ardă încă în pupilele lui. 
Vînează cu colţii şi mănîncă carnea crudă, fiindcă a 
jurat să renunţe la carnea friptă (Banner I, p. 42-44). 

b) A DOUA VARIAŢIUNE 

• M 8 . Kayapo-kubcnkrankcn: originea focului 

Odinioară, oamenii nu posedau focul. Cînd 
ucideau vînat, tăiau carnea în fîşii subţiri pe care le în¬ 
tindeau pe pietre pentru ca să se usuce la soare. Se mai 
hrăneau şi cu putregai de lemn. 

într-o zi, un bărbat zări doi papagali ara luîn- 
du-şi zborul din gaura unei stînci. Ca să le jefuiască 
cuibul, îl pune să se suie pe tînărul său cumnat (fratele 
soţiei) pe un trunchi de copac crestat în prealabil. Dar 
în cuib nu există decît pietre rotunde. O discuţie care 
degenerează în ceartă se încheie ca în versiunea prece¬ 
dentă. Se pare totuşi că aici, băieţelul, provocat de cum¬ 
natul său, aruncă pietrele cu bună ştiinţă, şi-l răneşte. 

Soţiei sale, care e neliniştită, bărbatul îi spune 
că băieţelul s-a rătăcit, şi se preface că-1 caută pentru 
a-i înşela bănuielile. în vremea asta, mort de foame şi 
de sete, eroul ajunge să-şi mănînce excrementele şi să-şi 
bea urina. A rămas numai cu pielea pe oase, cînd trece 

un jaguar purtînd pe umeri un porc din specia caetetu; 
fiara îi zăreşte umbra şi încearcă s-o prindă. De fiecare 
dată, eroul se dă îndărăt şi umbra dispare: “Jaguarul 
privi în toate părţile, apoi, acoperindu-şi gura, ridică 
fruntea şi-l zări pe om pe stîncă.” începe un dialog. 

Se dau explicaţii, se parlamentează ca în versi¬ 
unea precedentă. Eroul înspăimîntat nu consimte să 
călărească direct pe jaguar, dar acceptă să se aşeze pe 
caetetu pe care-1 poartă acesta în spinare. Ajung astfel 
la sălaşul jaguarului, a cărui soţie se îndeletniceşte cu 
torsul: “îl aduci pe fiul altuia”, îi reproşează ea soţului. 
Fără să se tulbure, el o anunţă că-1 va lua pe băiat de 
tovarăş, îl va hrăni şi-l va îngrăşa. 

Dar soţia jaguarului nu vrea să-i dea tînărului 
came de tapir, lăsîndu-1 să mănînce numai din cea de 
cerb, şi ameninţîndu-1 cu ghearele de fiecare dată. Sfă¬ 
tuit de jaguar, băiatul o ucide pe femeie cu arcul şi 
săgeţile primite de la protectorul său. 

Duce cu sine “bunurile jaguarului”: fire de 
bumbac tors, came, jăratec. întors în sat, e recunoscut 
de sora, apoi de mama sa. 

E convocat la ngobe (casa bărbaţilor), unde-şi 
povesteşte aventura. Indienii hotărăsc să se prefacă în 
animale pentru a fura focul: tapirul va purta trunchiul, 
pasărea yao va stinge jarul căzut pe drum, cerbul va 
căra carnea, pecari firele de bumbac. Expediţia reuşeşte 
şi bărbaţii îşi împart focul (Metraux 8, p. 8-10). 

c) A TREIA VARIAŢIUNE 

• Mg. Apinaye: originea focului. 

în crăpătura unui perete de stîncă, un bărbat 
zăreşte un cuib de ara în care se află doi pui. îşi aduce 
tînărul cumnat, îi porunceşte să se caţere pe un trunchi de 
copac doborît şi curăţat, pe care l-a proptit de stîncă. Dar 
băiatul se sperie, fiindcă păsările-şi apără cu străşnicie puii. 
Furios, bărbatul răstoarnă trunchiul de copac şi pleacă. 

Eroul rămîne blocat în crăpătură timp de cinci 
zile, suferind de foame şi de sete. Nu îndrăzneşte să se 
mişte, şi păsările, care zboară pe deasupra lui fără frică, 
îl acoperă de găinaţ. 

Se întîmplă că trece pe acolo un jaguar, vede 
umbra, şi încearcă s-o prindă în zadar. Eroul scuipă pe 
pămînt ca să-i atragă atenţia, şi se angajează un dialog. 
Jaguarul cere cei doi pui de pasăre; eroul i-i aruncă 
unul după altul, iar jaguarul îi înfulecă pe loc. Apoi pu¬ 
ne la loc trunchiul de copac, îl îmbie pe băiat să co¬ 
boare, îi promite că nu-1 va mînca şi-i va da apă ca 
să-şi astîmpere setea. Nu fără şovăială, eroul se execută, 
jaguarul îl ia în spinare şi-l duce pînă la un rîu, unde 
acesta se satură de băut şi adoarme. Jaguarul îl trezeşte 
ciupindu-1, îl curăţă de murdă.ria care-1 acoperă, şi-l 
anunţă că vrea să-l înfieze, pentru că n-are copii. 

în casa jaguarului se vedea un trunchi mare de 
jatoba culcat şi arzînd la un capăt. în acele timpuri, 
indienii nu cunoşteau focul şi mîncau carnea crudă, 
uscată la soare. “Ce fumegă acolo?” întrebă flăcăul. “E 
focul”, răspunse jaguarul. “La noapte, o să vezi, o să te 
încălzească." Şi-i dădu băiatului o bucată de carne 
friptă. Acesta mîncă, apoi adormi. La miezul nopţii se 
trezi, mîncă iarăşi, şi adormi din nou. 

Dimineaţă, jaguarul pleacă la vînătoare şi 
băiatul se aşează pe creanga unui copac pentru ca să-i 
aştepte întoarcerea. Dar către prînz i se făcu foame şi 
se întoarse acasă, unde o rugă pe soţia jaguarului să-i 
dea de mîncare. “Ce-ai zis?” răcni ea arătîndu-şi colţii. 
“Ia te uită!” Înspăimîntat, eroul aleargă în întîmpinarea 
jaguarului, povestindu-i incidentul. Jaguarul îşi ceartă 
femeia, care făgăduieşte să nu mai facă. Dar scena se 
repetă a doua zi. 

Ascultînd sfaturile jaguarului (care i-j dat un 
arc şi săgeţi şi l-a învăţat cum să le folosească, luînd 
drept ţintă o termitieră), băiatul o ucide pe femeia agre¬ 
sivă. Tatăl lui adoptiv îl aprobă, îi dăruieşte provizii de 
came friptă şi-i explică în ce fel să se întoarcă în satul 
lui coborînd pe firul unui pîrîu. îi spune totuşi să aibă 

grijă, în cazul cînd va au/i chemări, să răspundă numai 
acelora ale stîncii şi ale copacului aroeira, rămînînd surd 
la “blînda chemare a arborelui putred”. 

Eroul se aşterne la drum, răspunde la primele 
două chemări, şi - uitînd recomandările jaguarului - şi 
la a treia. Din cauza aceasta, viaţa oamenilor e scurtată. 
Dacă băiatul ar fi răspuns numai la primele două 
chemări, oamenii ar fi trăit tot atît de mult cît stînca şi 
cît aroeira. 

Puţin mai tîrziu, băiatul aude o altă chemare şi 
răspunde. E Megalonkamdure, un căpcăun, care încearcă 
să treacă drept tatăl eroului, folosind deghizări diverse 
(păr lung, podoabe pentru urechi), dar fără succes. După 
ce în cele din urmă eroul îi descoperă identitatea, 
căpcăunul îl învinge în luptă şi-l vîră în coşul pe care-1 
poartă în spinare. 

Pe drum, căpcăunul se opreşte ca să vîneze 
nişte coati. Din fundul coşului, eroul îl sfătuieşte să-şi 
cureţe poteca de buruieni înainte de a-şi continua dru¬ 
mul. Astfel izbuteşte să fugă, lăsînd în locul lui un 
bolovan. 

întors acasă, căpcăunul le făgăduieşte copiilor o 
bucăţică aleasă, ceva şi mai bun decît coati. Dar în fun¬ 
dul coşului nu găsesc decît un bolovan. 

în vremea aceasta băiatul a ajuns din nou în 
sat, unde-şi povesteşte aventurile. Toţi indienii pornesc 
la drum ca să aducă focul, ajutaţi de trei animale: 
păsările jaho şi jacu vor stinge jarul căzut, tapirul va 
duce butucul uriaş... Jaguarul îi primeşte cu bunăvoinţă: 
“L-am înfiat pe copilul tău”, îi spune el tatălui băiatu¬ 
lui. Şi le-a dăruit focul oamenilor (Nim. 5, p. 154-158). 

O altă versiune (M 9a ) diferă de aceasta în mai 
multe privinţe. Cei doi bărbaţi sînt respectiv socru şi 
ginere. Soţia jaguarului, care e o torcătoare expertă (cf. 
M h ), se arată la început primitoare, şi cînd ameninţă, 
eroul o ucide din proprie iniţiativă, dezaprobat de jaguar 
care nu crede că nevastă-sa era rea. Cele trei chemări 
de care e vorba apoi sînt aceea a jaguarului însuşi, 

care-1 va călăuzi pe erou de departe pînă în satul lui, 
cea a pietrei şi cea a lemnului putred; dar nu ni se 
spune cum a reacţionat eroul la ultimele două. Cînd 
indienii se duc să caute focul, jaguarul se arată şi mai 
primitor decît în versiunea precedentă, fiindcă le con¬ 
voacă el însuşi pe animalele care vor ajuta la transport, 
îi refuză pe caetetu şi pe queixada, dar acceptă ca 
tapirii să ducă butucul, iar păsările vor ciuguli jăratecul 
căzut (C.E. de Oliveira, p. 75-80). 

Varianta aceasta menţine deci relaţia de alianţă şi dife¬ 
renţa de vîrstă dintre bărbaţi, care sînt, după cum vom vedea 
mai jos, proprietăţile invariante ale grupului. Dar la prima 
vedere, ea inversează în mod atît de surprinzător funcţia de 
“donator de soţie” şi pe aceea de “primitor”, încît la început am 
fi tentaţi să conchidem la o greşeală lingvistică. într-adevăr, tex¬ 
tul a fost cules direct în portugheză de la un indian apinaye, 
care, împreună cu trei tovarăşi, venise la Belem pentru un 
demers pe lîngă autorităţi. De fiecare dată cînd e posibilă com¬ 
paraţia cu textele culese aproximativ în aceeaşi perioadă de 
Nimuendaju, dar la faţa locului, constatăm că versiunile acestui 
apinaye de la Belem, deşi mai stufoase, conţin mai puţine infor¬ 
maţii (cf. mai departe, p.215). Se va nota totuşi că în M 9a soţia 
jaguarului apare mai puţin ostilă decît oriunde altundeva, iar 
jaguarul se arată încă şi mai prietenos decît în M 9 , unde e deja 
foarte amical: fără a-şi considera nevasta vinovată, nu e supărat 
pe erou că a ucis-o; manifestă o solicitudine deosebită pentru a 
le dărui focul indienilor, şi organizează el însuşi transportul. 

O dată observate acestea, anomalia semnalată în para¬ 
graful precedent se lămureşte. La apinaye, ca şi la celelalte 
popoare matrilineare şi matrilocale, tatăl femeii nu este propriu-zis 
un “donator”. Rolul acesta incumbă mai degrabă fraţilor tinerei 
fete, care, în plus, nu atît îşi “dau” sora viitorului ei soţ, cît îl 
“iau” pe acesta, obligîndu-l simultan la căsătorie şi la reşedinţa 
matrilocală (Nim. 5, p. 80). în condiţiile acestea, raportul socru- 
ginere apare mai puţin, în M 9a , ca un raport de alianţă inversat, 
cît mai degrabă ca un raport de alianţă destins, fiindcă e oarecum 
situat la gradul al doilea. Aspectul acesta reiese bine dintr-o com¬ 
paraţie a lui M 9a cu mitul de referinţă, unde filiaţia matrilineară 
şi reşedinţa matrilocală sînt de asemenea factori pertinenţi: 

M, 


A = (O) 


M. 


A = (O) 


(O) = A 


Am avea deci în M 9a o variantă în care toate relaţiile 
familiale, ca şi atitudinile morale corespunzătoare, sînt deopo¬ 
trivă slăbite. Din toate punctele de vedere, aceasta va fi versi¬ 
unea cea mai slabă de care dispunem. 


d) A PATRA VARIAŢIUNE 

• Mjq. Timbira orientali: originea foca lui. 

Odinioară, oamenii nu cunoşteau focul, şi-şi 
încălzeau carnea expunînd-o la soare pe o piatră lată, ca 
să nu fie chiar de tot crudă. 

Pe vremea aceea, s-a întîmplat că un bărbat l-a 
dus cu el pe tînărul lui cumnat ca să caute pui de ara pe 
stînci. Puii se apără şi băiatul nu îndrăzneşte să-i apuce. 

Furios, bărbatul trînteşte scara şi pleacă. Eroul 
rămîne blocat, suferind de sete, acoperit de găinaţ, “ast¬ 
fel îneît s-a umplut de viermi; iar puilor de pasăre nu 
le-a mai fost frică de el.” 

Urmarea e la fel ca în versiunea apinaye. Se 
explică totuşi că soţia jaguarului e însărcinată şi că nu 
poate suferi nici cel mai mic zgomot; de aceea se înfurie 
cînd eroul mestecă zgomn'r. _amea friptă pe care i-o dă 
tatăl său adoptiv. Dar degeaba, carnea este prea crocantă 
şi. nu poate să nu facă zgomot. Cu armele primite de la 
jaguar, o răneşte pe soţia acestuia în labă şi fuge. îngre¬ 
unată de sarcină, aceasta renunţă,-să-I mai urmărească. 

Eroul îi povesteşte Centura tatălui său, care-şi 
cheamă tovarăşii. Sînt aşezaţi alergători din loc în loc 

pînă la casa jaguarului, şi începe o cursă de ştafetă: 
buşteanul aprins trece din mînă în mînă şi ajunge pînă 
în sat. în zadar îi imploră soţia jaguarului să-i lase mă¬ 
car un tăciune: broasca rîioasă scuipă pe tot jarul rămas 
şi-l stinge (Nim. 8, p. 243). 


e) A CINCEA VARIAŢIUNE 

• M n . Timbira orientali (grupul kraho): 
originea focului. 


Cei doi eroi civilizatori Pud şi Pudlere trăiau 
odinioară împreună cu oamenii şi-i lăsau să folosească 
focul. Dar cînd au plecat, au luat focul cu ei, iar oame¬ 
nii au ajuns să mănînce came crudă, uscată la soare, şi 
“pau puba”. 

în acea vreme a avut loc expediţia cumnaţilor. 
Cel mai tînăr, părăsit pe un perete stîncos, plînge prin¬ 
tre păsările mîniate: “După două zile, păsările se 
obişnuiră cu el. Ara i se găinăţa pe cap, unde mişunau 
viermii. îi era foame...” 

Urmarea e conformă cu celelalte versiuni. Soţia 
jaguarului e însărcinată şi îşi îngăduie să-l sperie pe 
băiat, ameninţîndu 1 că-1 mănîncă. Jaguarul îi dezvăluie 
băiatului taina arcului şi săgeţilor, iar acesta, urmîndu-i 
sfatul, îi răneşte soţia în labă, apoi fuge. Indienii, aflînd 
de toate acestea, organizează o alergare de ştafetă pentru 
a intra în posesia focului: “Dacă n-ar fi fost jaguarul, ar 
mînca şi azi came crudă.” (Schulz, p. 72-74.) 

într-un alt context, un mit kraho, relativ la vizita unui 
alt erou uman la jaguar, conţine remarca următoare, care leagă 
direct motivul focului de cel al sarcinii: “Soţia jaguarului era 
foarte însărcinată (sic), în ajunul naşterii. Totul era pregătit pen¬ 
tru naştere, şi mai ales un foc bun care ardea, pentru că 
jaguarul e stăpînul focului.” (Pompeu Sobrinho, p. 196.) 

f) A ŞASEA VARIAŢIUNE 

• M l2 . Sherente: originea focului. 

într-o zi, un bărbat a hotărît să-l ducă pe 
tînărul său cumnat în pădure, ca să prindă nişte papa¬ 
gali ara din scorbura unui copac. îl puse să se suie pe 
o prăjină, dar, ajuns în dreptul cuibului, băiatul minţi, 
pretinzînd că în cuib nu sînt decît ouă. Faţă de insis¬ 
tenţele bărbatului rămas jos, eroul luă o piatră albă pe 
care o ţinea în gură şi o aruncă. Căzînd, piatra se 
schimbă în ou şi se strivi de pămînt. Nemulţumit, 
tovarăşul său îl părăsi pe erou în vîrful copacului, unde 
rămase blocat timp de cinci zile. 

Trece un jaguar, care-1 zăreşte pe băiatul 
cocoţat sus, îl întreabă ce-a păţit, îi cere prizonierului 
să-i dea să mănîncc cei doi pui de pasăre (care erau 
într-adevăr în cuib), îl pofteşte să sară jos şi, răcnind, îl 
prinde cu labele. Băiatul se sperie, dar jaguarul nu-i 
face nici un rău. 

Jaguarul îl poartă în spinare pînă la un pîrîu. 
Deşi băiatul e însetat, nu are voie să bea, fiindcă, 
explică jaguarul, apa este a vulturilor urubu. La fel se 
întîmplă la pîrîul următor, a cărui apă este a “păsărele¬ 
lor”. Ajuns la un al treilea pîrîu, eroul bea cu atîta 
lăcomie încît îl seacă, fără să-i mai lase nici o picătură 
crocodilului, stăpînul apei, în ciuda rugăminţilor acestuia. 

Eroul e prost primit de femeia jaguarului, care-i 
reproşează soţului ei că i-a adus “copilul ăsta slab şi 
urît”. îi porunceşte băiatului s-o caute de păduchi, şi, 
cînd îl ţine între labe, scoate un răget ca să-l sperie. El 
se plînge jaguarului, care-i dăruieşte un arc, săgeţi, po¬ 
doabe, îl aprovizionează cu carne friptă şi-l trimite 
înapoi în sat, după ce l-a sfătuit ca, dacă soţia lui îl 
urmăreşte, să ochească în carotidă. Totul se întîmplă aşa 
cum a prevăzut el, şi soţia lui e ucisă. 

Puţin mai tîrziu, băiatul aude zgomot. Sînt cei 
doi fraţi ai lui, care-1 recunosc şi care aleargă s-o 



104 


anunţe pe mamă; la început ea nu crede că i s-a întors 
copilul, pe care-1 credea mort. Dar acesta nu vrea să se 
întoarcă imediat şi se ascunde. Se arată cu ocazia cere¬ 
moniei funerare aikman. 

Toţi se minunează văzînd carnea friptă pe 
care-o aduce. “Cum a fost gătită?” - “La soare”, 
răspunde cu încăpăţînare băiatul, care în cele din urmă 
îi va dezvălui adevărul unchiului său. 

Se pregăteşte o expediţie ca să i se fure focul 
jaguarului. Trunchiul incandescent este adus de păsări 
bune alergătoare: mutum şi găinuşa de apă, pe cînd în 
urma lor, jacu ciuguleşte jăratecul căzut (Nim. 7, p. 
181-182). 


g) RECITATIV 


1. Ca şi bororo, indienii kayapo, apinaye şi timbira sînt 
matrilocali. Sherente sînt patrilocali şi patrilineari. în celelalte 
grupuri ge, principiul de filiaţie nu e clar, iar autorii l-au inter¬ 
pretat în diferite chipuri. 

Pînă la un punct, aceste aspecte ale structurii sociale se 
reflectă în mit. Eroul bororo din M, se lăsa recunoscut la 
început de bunica lui şi de frăţior; cel din cele două versiuni 
kayapo (M 7 , M«), numai de mama lui, sau de mamă întîi şi apoi 
de soră; nu există indicaţii comparabile în versiunile apinaye 
(M 9 ) şi kraho (M n ); în versiunea timbira (M,„), se lasă recunos¬ 
cut de tată; şi în versiunea sherente (M, 2 ), de fraţi. 
Corespondenţa nu reflectă deci decît parţial o opoziţie între rude 
materne şi paterne; dar contrastul dintre cele două tipuri de struc¬ 
tură socială este net marcat, mai ales între bororo şi sherente. 

2. Eroul din M 7 se numeşte Botoque. Termenul desem¬ 
nează discurile de ceramică, de lemn sau de scoică pe care ma¬ 
joritatea indienilor ge le poartă prinse în lobii urechilor, şi 
cîteodată şi într-o gaură practicată în buza inferioară. 

3. Cuptorul de pietre ki, menţionat în M 7 , trimite la o 
tehnică culinară proprie indienilor ge şi necunoscută de vecinii 
lor bororo, ca şi de triburile de limbă tupi. 

Locul ei în mituri va fi studiat separat. 

4. Animalele serviabile figurează în mai multe versiuni: 


m 8 

m 9 

M,o 

M,2 

tapir 

tapir 

mutum 


pasăre yao 

jaho 




jacu 

jacu 


ccrvidcu 




porc 


broască rîioasă 



găinuşă de apă 

Rostul lor este de: 

a) a duce buşteanul: tapir (M 8 , M 9 ); 

mutum şi găinuşă de apă (M 12 ); 

b) a duce carnea: cerb (M 8 ); 

c) a duce firele de bumbac: porc (M 8 ); 

d) a ciuguli jăratecul căzut: yao, jaho (M 8 , M 9 ); 

jacu (M 9 , M 12 ); 

e) a stinge jarul rămas: broasca rîioasă (M| 0 ). 

Yao, jaho: un tinamid, Grypturus sp.; jacu: alt galinaceu 
(cracid - are guşa roşie pentru că a înghiţit jarul); mutum: Crax 
sp. Porcul pecari, adesea deosebit de caetetu în miturile noastre, 
e fără îndoială pecari cu buze albe (numit şi queixada): 
Dicotyles labiatus, Tayassu pecari. Caetetu ar fi deci pecari cu 
zgardă: Dicotyles torquatus, Tayassu tajacu. Cea de a doua spe¬ 
cie e mai mică, solitară sau slab gregară; prima trăieşte în tur¬ 
me (cf. mai jos, p. 129 sq.). 

5. Arborele aroeira: M 9 nu precizează aici dacă e vorba 
de aroeira alb ( Lytbraea sp.), de aroeira moale (falsul arbore de 
piper, Schinus molie), sau de aroeira roşu ( Schinus terebinthi- 
folius). Contextul sugerează că e vorba de o esenţă tare. 

6. Megalonkamdure (M 9 ). Nimuendaju (5, p. 156) dă 
etimologia: me-galon “imagine, umbră, fantomă, romb pentru 
produs zgomote”. Se va compara în M,, numele umbrei eroului, 
pe care jaguarul încearcă zadarnic s-o prindă: mepa/garon 
“umbră, duh, apariţie înfricoşătoare” (Schultz, p. 72, n. 59; cf. 
Pompeu Sobrinho: megahon “duh, suflet, geniu”, p. 195-196), şi 

termenul kayapo men karon: “După moarte omul devine men 
karon... fantomă duşmănoasă şi persecutoare, de supărare că şi-a 
pierdut viaţa, şi din gelozie pentru cei care au rămas printre 
vii.” (Banner 2, p. 36, cf. şi p. 38-40 şi Lukesch 2, me-karon, 
“suflet omenesc, fantomă”.) 

7. Episodul vînătorii de coati (Nasua socialis) din M 9 
are o răspîndire foarte vastă. îl regăsim pînă în America de 
Nord, unde ratonii îi înlocuiesc pe coati. Mai aproape de aria 
considerată aici, episodul există sub o formă foarte puţin modifi¬ 
cată la guaranf-mbya din Paraguay: 

• M n . Guaranf-mbya: căpcăunul Charia. 

Căpcăunul Charia a găsit cîţiva coati şi a ucis 
unul. Eroul Kuaray (Soarele) se sui într-un copac şi 
Charia trase cu o săgeată în el. Soarele se prefăcu mort 
şi defecă. Charia culese excrementele, le înveli în frunze 
de crin şi le puse în coşul din spinare, împreună cu ca¬ 
davrul, sub coati. Apoi se duse la pescuit, lăsîndu-şi 
coşul pe mal. Soarele profită de ocazie ca să fugă, 
după ce puse un bolovan la fundul coşului. 

Charia soseşte la cabană, fetele privesc în coş: 
“Uite-1 pe Niakanrachichan! Uite şi excrementele lui!” 
Fetele scot coati: “Uite coati... iar asta... e un bolo¬ 
van!” Nu mai era decît un bolovan sub coati (Cadogan, 
p. 80-81; altă versiune in Borba, p. 67-68). 

8. Alergarea de ştafetă (M 10 , M n ). E o instituţie ge 
binecunoscută de altminteri. Alergătorii transportă efectiv nişte 
“butuci”: trunchiuri de lemn tăiate şi vopsite. La kraho, aceste 
alergări aveau loc după vînătorile colective. în alte triburi, au 
un caracter cînd ceremonial, cînd recreativ. Uneori “cursele la 
copac” erau urmate de alergări de ştafete, alteori ele însele 
aveau acest caracter. Nici o indicaţie anume nu le leagă de mi¬ 
turile noastre. 

9. “Pau puba” (M n ). Schultz comentează: “în kraho, 
pi(n)yapok; informatorul spune că e mult în pădure, dar că as¬ 
tăzi nu se mai mănîncă ! A fost imposibil să aflu despre ce e 
vorba” ( l.c ., p.72, n. 56). în sherente, Nimuendaju dă: puba 

“pastă de manioc fermentată” (6, p. 39) 22 . Cf. kayapo: bero “a 
puba, a mandioca amolecida na agua” (Banner 2, p.49). La 
tenetehara, puba desemnează consistenţa moale şi păstoasă a 
maniocului pus la înmuiat (verbul pubar) pînă la descompunere 
(Wagley-Galvăo, p. 39). Cuvîntul este portughez: “Puba se spune 
despre maniocul înmuiat şi fermentat, după ce a fost îngropat în 
noroi timp de mai multe zile” (Valdez, art. “puba”). Vom găsi 
mai departe (p. 214 sq.) şi ale motive ca să admitem că, la fel 
ca în M g , e vorba aici de lemn putrezit (pau: “lemn”). 

10. Satul sherente e împărţit în două jumătăţi patrilin- 
eare, patrilocale şi exogamice, fiecare cuprinzînd trei clanuri 
plus un clan “străin”, adică în total 8 clanuri, ale căror colibe 
sînt aşezate în formă de potcoavă deschisă spre vest. Jumătatea 
de nord se numeşte Sdakran, jumătatea de sud Shiptato. Prima e 
asociată cu luna, cea de a doua cu soarele. 

în mitul nostru (M, 2 ), cumnatul cel rău este Sdakran, 
victima lui shiptato, aşa cum reiese dintr-o glosă a lui 
Nimuendaju: 


Cînd a trebuit să fie furat butucul aprins ai 
jaguarului, mutum-ul şi găinuşa de apă l-au apucat cele 
dintîi. Mutum-ul, al cărui moţ a rămas de atunci încreţit 
din cauza căldurii, aparţinea clanului [shiptato] care a 
primit apoi numele de kuze “foc”, şi ai cărui membri 
au cîteodată din această cauză părul buclat şi brun- 
roşcat. Membrii clanurilor kuze şi krenprehi [clan 
sdakran aşezat faţă-n faţă cu kuze, la extremitatea de 
răsărit a cercului satului, de o parte şi de alta a axei ce 
separă jumătăţile] erau singurii fabricanţi oficiali ai 
majorităţii podoabelor distinctive destinate celorlalte cla¬ 
nuri din jumătăţile lor respective... Krenprehi împodo¬ 
beau toate obiectele făcute de ei cu pene caudale de ara 
roşu.,, şi în schimb primeau de la kuze, care locuiau în 
faţa lor, găteli din blană de jaguar.” (Nim. 6, p. 21-22) 

E deci firesc ca în mit sdakranul să caute ara, iar ship¬ 
tato să fie înfiat de jaguar. Pe de altă parte, vom apropia de 
această glosă “ornamentală” numele eroului kayapo din M 7 , ca 
şi miturile bororo analizate în capitolul precedent, care evocă şi 

ele, cum am văzut, originea gătelilor proprii fiecărui clan, şi 
care pun în scenă eroi ale căror nume înseamnă “vopsit” sau 
“piele frumoasă”. 

Sărbătoarea funerară aikman (M 12 ) era destinată să cin¬ 
stească memoria unor membri eminenţi ai tribului la puţin timp 
după înhumare. Toate satele erau invitate, şi în timpul sărbătorii, 
tabăra fiecăruia reproducea aranjamentul clanurilor şi jumătăţilor 
(Nim. 6, p. 100-102). 


* 

* * 

în ansamblu, cele 6 versiuni pe care le-am rezumat 
seamănă pînă la a se confunda. Astfel, se va nota relaţia invari¬ 
antă (cu excepţia cazului deja discutat din M 9a ) dintre cei doi 
oameni: soţ de soră şi frate de soţie respectiv, cel dintîi mai în 
vîrstă, cel de-al doilea mai tînăr. Totuşi, se observă diferenţe 
referitoare la amănunte, dar care nu mai puţin sînt semnificative. 

1. La originea certei se află cînd timiditatea eroului, 
care nu îndrăzneşte să pună mîna pe pui (M 9 , l0 , n ), cînd rău¬ 
tatea lui: îşi înşeală cu bună ştiinţă cumnatul (M 12 ). Sub acest 
raport, M 7 şi M s ocupă o poziţie intermediară, poate numai da¬ 
torită impreciziei textului. 

2. După variante, spurcarea eroului e slabă sau tare: 
acoperit de dejecţiile păsărilor în M 9 , M| 0 , M n ; silit să-şi 
mănînce propriile dejecţii în M 7 şi M 8 . 

3. Atenţia jaguarului e atrasă spontan în M 7 , M s , M 9a , 
M 12 (?); provocată în M 9 , M 10 , M m . 

4. Jaguarul urcă.pînă la prizonier în M 8 , îl întîmpină 
jos în celelalte versiuni. în schimb, jaguarul nu primeşte nici un 
premiu în M ? , M 8 ; în toate celelalte texte, cere şi obţine puii 
de pasăre. 

5. Soţia jaguarului e ucisă în M 7 , M s , M 9 , M 9a , M, 2 ; 
rănită numai în M n şi M ]0 . 

6. Jaguarul se arată binevoitor faţă de oameni în M 9 şi 
Mg a ; răuvoitor în M 7 . în celelalte texte indicaţiile lipsesc. 

Dacă distingem, în fiecare caz, o atitudine tare (+) şi 
una slabă (-), obţinem tabelul următor: 



m 7 

M8 

M 9a 

m 9 

M 10 

M u 

m 12 

Purtarea eroului 

(+) 

(+) 

- 

- 

- 

(-) 

+ 

Spurcarea eroului 

+ 

+ 

- 


- 

- 

0 

Atenţia jaguarului 

+ 

+ 

+ 

- 

- 

- 

0 

Demersul jaguarului 

- 

+ 

- 

- 

- 

- 

- 

Dezinteresul jaguarului 

+ 

+ 

- 

- 

- 

- 

- 

Soarta soţiei 

+ 

+ 

+ 

+ 

- 

- 

+ 

Antagonismul jaguar/oameni 

+ 

0 

- 

- 

0 

0 

0 


Cu convenţiile care preced, versiunile kayapo apar deci 
ca nişte versiuni în acelaşi timp coerente şi relativ puternice, iar 
versiunile apinaye şi timbira-kraho apar coerente şi relativ slabe. 
Versiunea sherente apare din acest punct de vedere ca înzestrată 
cu o coerenţă internă mai mică: ea e mai tare decît toate cele¬ 
lalte sub anumite raporturi (atitudinea răutăcioasă a eroului faţă 
de ai săi, subliniată de două ori: îşi înşeală cumnatul, apoi pe 
săteni; în plus, dispariţia sa echivalează cu o moarte, şi produce 
sîngerarea mortală a soţiei jaguarului cu o săgeată înfiptă în 
carotidă); dar din alte puncte de vedere, ea se apropie mai mult 
de versiunile slabe. Se remarcă în sfîrşit o inversiune uimitoare: 
în M 7 , ouăle se transformă în pietre; în M, 2 , o piatră se trans¬ 
formă în ou. Structura mitului sherente (M, 2 ) contrastează deci 
cu cea a celorlalte versiuni, lucru care se explică poate parţial 
prin structura socială a indienilor sherente, care după cum am 
văzut se opune net celei a celorlalţi ge. Vom reveni mai 
departe. 

în plus faţă de aceste elemente comune, la care variază 
numai modurile de realizare, cîteva mituri conţin motive particu¬ 
lare care la prima vedere nu par a se mai regăsi în celelalte 
versiuni. Acestea sînt: 

1. Episodul cu caetetu; eroul nu consimte să-l încalece 
pe jaguar decît prin intermediul acestuia (M a ). 

2. Originea vieţii scurte şi păţania cu căpcăunul (M 9 ). 

3. Sarcina soţiei jaguarului (M ]0 , M n ) şi faptul că nu 
suportă zgomotele (M l0 ). 

4. Furtul apei crocodilului (M 12 ). 

5. Capcana despăducheatului, care o înlocuieşte pe aceea 
a hranei (M 12 ). 

Remarcă. - Punctele 3 şi 5 sînt legate între ele. 
într-adevăr, variaţiile de atitudine ale soţiei jaguarului formează 
un sistem, care poate fi schematizat provizoriu după cum 
urmează: 


soţia jaguarului 


hrănitoare nehrănitoare (M| 2 ) 


hrană bună hrană proastă (M 7 , M 8 ), 

1 sau refuz de hrană (M 9 , Mu) 


(0) intoleranţă la zgomot (M 10 ) 

conducînd la refuz de hrană. 

Semnificaţia celorlalte particularităţi nu se va lămuri 
decît progresiv. Fiecare implică, într-adevăr, că mitul care o cu¬ 
prinde aparţine, sub acest raport, de unul sau mai multe alte 
grupuri de transformări, al căror sistem total - şi pluridimensio¬ 
nal - trebuie să fie reconstituit mai întîi. 



PARTEA A DOUA 

I. SONATA BUNELOR MANIERE 
II. SCURTĂ SIMFONIE 



I. Sonata bunelor maniere 

a) Profesiunea de indiferenţă 

b ) Rondoul caetetului 

c) Politeţea puerilă 

d) Rîsul stăpînit 

II. Scurtă simfonie 

Mişcarea întîi: ge 
Mişcarea a doua: bororo 
Mişcarea a treia: tupi 



I 


SONATA BUNELOR MANIERE 

a) PROFESIUNEA DE INDIFERENŢĂ 


Miturile bororo ne-au părut a manifesta o indiferenţă 
ciudată faţă de incest: personajul incestuos face figură de victi¬ 
mă, pe cînd ofensatul e pedepsit pentru că s-a răzbunat, sau 
pentru că s-a hotărît să se răzbune. 

O indiferenţă comparabilă se regăseşte în miturile ge: 
aceea a jaguarului faţă de soţia lui. Pentru el nimic nu pare să 
fie important, decît siguranţa fiului său adoptiv (nepotului în 
M, i); îi ia partea împotriva scorpiei, îl încurajează să-i reziste 
şi-i oferă şi mijloacele. Şi cînd în cele din urmă eroul se hotă¬ 
răşte s-o ucidă, el urmează pur şi simplu sfatul jaguarului, care 
primeşte vestea văduviei sale cu multă filozofie: “N-are nici o 
importanţă!”, îi răspunde el asasinului tulburat. 

Putem nota o remarcabilă simetrie între aceste conduite 
indiferente: 

1° în ambele cazuri, cel în cauză este un soţ. Totuşi, 
soţii bororo (tatăl căutătorului de păsări şi Baitogogo) nu sînt 
indiferenţi, chiar dimpotrivă; şi sînt pedepsiţi pentru că nu sînt. 
Asta în timp ce soţii ge (jaguarii) sînt cu adevărat indiferenţi, şi 
mitul le trece această atitudine la activ. 

2° într-un caz, în consecinţă, soţii sînt obiect de indiferenţă: 
ei pătimesc de pe urma indiferenţei pe care mitul o arată faţă de 
un act pe care ei sînt singuri care-1 consideră criminal; în celălalt 
caz sînt subiect de indiferenţă. S-ar putea spune că, trecînd de la 
bororo la ge, relaţia între “figură” şi “fond” este, ca să spunem aşa, 
inversată: fondul (contextul mitic) exprimă la bororo acea indiferenţă 
pe care o exprimă o figură (aceea a jaguarului) la ge. 

3° Non-indiferenţa soţilor bororo se manifestă cu ocazia 
unui incest. Indiferenţa soţilor ge se manifestă cu ocazia unui 
act care, rămînînd o lipsă de măsură, este contrariul unui incest: 
uciderea unei mame de către “fiul” ei. 

4° în miturile bororo, raporturile familiale (aici perti¬ 
nente) sînt întemeiate pe rudenia adevărată şi pe filiaţie; în 
miturile ge, sînt fondate pe rudenia adoptivă şi pe alianţă. 

Motivele acestei indiferenţe vor apare mai clar, dacă 
vom începe prin a prezenta un mit al indienilor ofaie-chavante 
din sudul podişului Mato-Grosso. Clasificaţi odinioară în familia 
lingvistică ge, indienii ofaie constituie actualmente o familie 
independentă. 


• M, 4 . Ofaie: soţia jaguarului. 

Femeile se duseseră să adune lemne din zona 
defrişată prin incendiere. Una din ele, încă adolescentă, 
a zărit un hoit de queixada pe care-1 lăsase acolo un 
jaguar. “Tare mi-ar place, exclamă ea, să fiu fiica 
jaguarului ! Aş avea came pe săturate !” - “Nimic mai 
uşor”, răspunse jaguarul apărut pe nesimţite. “Vino cu 
mine. N-o să-ţi fac nici un rău.” 

Tînăra a fost căutată în z.adar; s-a crezut pînă 
la urmă că o mîncase jaguarul. 

Dar într-o zi ea se reîntoarse; fu recunoscută 
întîi de surioara ei, apoi de părinţi. Povesti că soţul ei 
jaguarul o ţinea în belşug, şi că ar fi încîntat să-i 
aprovizioneze şi pe indieni. “Ce vînat preferă ei ?” - 
“Orice !” - “Ba da, jaguarul vrea să ştie !” - “Păi, 
tapirul.” - “Ne-am înţeles, zise femeia, dar aveţi grijă ca 
stîlpii colibei să fie zdraveni: jaguarul va pune carnea 
pe acoperiş.” 

Şi a doua zi, tatăl constată că acoperişul 
cabanei e plin de came bine friptă. Toţi se ospătează. 
Două zile mai tîrziu. provizia e reînnoită. 

După o vreme, jaguarul, obosind să care atîta 
carne, îşi trimite nevasta cu oferta de a se muta în sat. 
Fie ! zice tatăl. (îi era frică de jaguar, dar îi plăcea 

carnea.) De altfel, femeia îi lămureşte că jaguarul nu 
vrea să-şi aşeze coliba prea aproape de aceea a socrilor; 
se va instala puţin mai încolo, ca să nu fie văzut. 

Femeia plecă; începea să ştie şi ea să vîneze, 
la fel ca jaguarul. A doua zi dimineaţa, coliba indienilor 
era acoperită de came: caetetu, queixada, tatu, paca, 
erau de toate. 

Şi jaguarul veni să locuiască alături de indieni. 
Cumnatul său se împrieteneşte cu noua familie, care-1 
aprovizionează cu vînat fin: jaho, mutum, inhambu, 
macuco. Dar bunica e cam nemulţumită: tînăra femeie 
se transformă încet-încet în fiară. Are trupul pătat cu 
negru, îi cresc gheare la mîini şi la picioare; numai faţa 
rămîne omenească, în ciuda colţilor care încep să se 
lungească. De acea, bătrîna face o vrajă şi-şi ucide 
nepoata. 

Tatăl nu e prea afectat, dar familia întreagă se 
teme de jaguar. Cumnatul se duce la el: i-a murit ne¬ 
vasta; nu vrea să se răzbune ? Va primi oare o soră a 
moartei în locul ei ? - “Ba nu, răspunde jaguarul, nici 
vorbă. O să plec. Nu vă port pică. Poate că, peste 
multă vreme, vă veţi mai aduce aminte de mine...” 

Şi jaguarul plecă în fugă, supărat de omor, şi 
împrăştiind groaza în jur cu răgetele sale; dar acestea 
veneau întotdeauna de departe (Ribeiro 2, p. 129-131). 

Deşi mitul pune accentul pe carnea deja friptă, şi nu pe 
focul de bucătărie, este evident foarte aproape de miturile ge, şi 
dezvoltă aceeaşi temă: satisfacţiile culinare provin de la jaguar, 
dar pentru ca oamenii să se poată bucura de ele fără riscuri, 
trebuia ca soţia jaguarului să fie eliminată, exigenţă în faţa 
căreia, în ambele cazuri, jaguarul se înclină cu bunăvoinţă şi cu 
o indiferenţă proclamată. 

Desigur că mitul ofaie s-ar putea intitula “jaguarul acasă 
la oameni” şi nu, ca miturile ge, “omul acasă la jaguari”. Cu 
toată acestă inversiune, şi ofaie şi ge sînt la fel de expliciţi: 
soţia jaguarului este o fiinţă umană (cf. M 7; “soţia jaguarului, 
care era o indiană...”), şi totuşi, oamenii au mai multe motive 
să fie înspăimîntaţi de ea decît de fiară. E soţia jaguarului, dar 

acesta nu prea ţine la ea. Ea e o fiinţă omenească, dar oamenii 
o ucid pe ea, şi nu pe el. 

Datorită transformării pe care o ilustrează mitul ofaie, 
putem rezolva această aparentă contradicţie, reţinînd numai pro¬ 
prietăţile care rămîn invariante la nivelul grupului. 

Jaguarul şi omul sînt termeni polari, a căror opoziţie 
este dublu formulată în limbajul obişnuit: unul mănîncă crud, 
celălalt gătit; şi mai ales, jaguarul îl mănîncă pe om, dar omul 
nu-1 mănîncă pe jaguar. Contrastul nu e numai absolut: el 
implică faptul că între cei doi termeni există un raport fondat 
pe o reciprocitate nulă. 

Pentru ca toate cele ce posedă astăzi omul (iar jaguarul 
nu le mai posedă) să poată să-i fi venit de la jaguar (care le 
poseda odinioară, atunci cînd omul era lipsit de toate), trebuie 
deci să apară între ei posibilitatea unei relaţii: acesta e rolul 
femeii (umane) a jaguarului. 

Dar, odată transferul îndeplinit, prin intermediul femeii: 

a) Femeia devine inutilă, de vreme ce şi-a îndeplinit 
rolul de condiţie prealabilă; singurul pe care-1 juca. 

b ) Supravieţuirea ei ar fi contradictorie cu situaţia fun¬ 
damentală care se defineşte prin reciprocitate nulă. 

Trebuie deci ca nevasta jaguarului să fie suprimată. 

b) RONDOUL CAETETULUI 


Demonstraţia care precede ne va ajuta să rezolvăm în 
acelaşi spirit o altă problemă: aceea pe care o pune rolul de 
intermediar de călărie, atribuit caetetului în M x . Trupul acestui 
animal, probabil ucis Ia vînătoare de jaguar, oferă cumva terenul 
pe care se operează apropierea omului şi a fiarei. într-un con¬ 
text puţin diferii, versiunea ofaie îi atribuie acelaşi rol unei 
queixada (cf. mai sus, p. 114), al cărei hoit, dorit de eroina u- 
mană, o “apropie” pe aceasta de jaguar. în sfîrşit, un mit tuku- 
na (M 53 ), despre care vom vorbi mai departe, face din caetetu 
(pecari cu zgardă) primul vînat oferit de jaguar bărbatului pe 

care fiicele lui vor să-l ia de bărbat (Nim. 13, p. 150). Fie un 
grup cu trei transformări: 


Ofaie (M|„) 
Tukuna (M53) 
Kayapo (M 8 ) 


Jaguari 

mascul 

femelă, prietenoasă 
(femelă, duşmănoasă) 


Termen mediu 
queixada 
caetetu 
caetetu 


Oameni 

femeie prietenoasă 

bărbat 

bărbat 


în ambele mituri, queixada, singur sau însoţit de caetetu, 
apare la sfîrşit în loc să apară la început. în M 8 , queixada, 

(= pecari) are ca funcţie să aducă în sat firele de bumbac, 

despre care se poate presupune că sînt lucrate de soţia jaguaru¬ 
lui în cadrul diviziunii sexuale a muncii, aşa cum confirmă de 
altminteri M 9a . Medierea Iui o dublează deci - pe aceea îndepli¬ 
nită de caetetu la începutul aceluiaşi mit. în M 9a , o pereche de 
caetetu şi alta de queixada sînt recuzaţi de jaguar în calitate de 
purtători de foc. Menţiunea aceasta, al cărei singur scop este 
excluderea, e cu atît mai remarcabilă, cu cît se află într-o vari¬ 
antă în care, după cum am subliniat (p. 99-100), soţia, jaguarului 
este net mai puţin ostilă, iar soţul ei şi mai prietenos, decît în 

celelalte mituri ale grupului. Recursul la un termen mediator ar 

fi deci superfluă. 

Pentru a justifica acest rol al caetetului, nu e de ajuns 
să spunem că el slujeşte de hrană deopotrivă jaguarilor şi oame¬ 
nilor, pentru că această condiţie e satisfăcută de mai multe 
specii de vînat. Alte mituri ne pun pe calea unei soluţii. 


• M| 5 . Tenetehara: originea porcilor sălbatici. 


Tupan (eroul cultural) călătorea însoţit de finul 
lui. Ajunseră într-un sat ai cărui locuitori erau înrudiţi 
cu băieţelul, şi Tupan li-1 încredinţa lor. Dar ei se pur- 
tară foarte prost cu copilul, care i se plînse lui Tupan 
la întoarcerea acestuia. 

Furios, Tupan îi porunci finului său să culeagă 
pene şi să le îngrămădească în jurul satului. Cînd se 
adunară destule. Ic dădu foc. încercuiţi de flăcări, 
locuitorii alergau încoace şi încolo, fără a putea scăpa. 
Încct-încet. strigătul lor devenea un guiţat, pentru că se 

prefăcură toţi în pecari şi în alţi porci sălbatici, iar cei 
care reuşiră să fugă în pădure deveniră strămoşii por¬ 
cilor sălbatici de astăzi. Pe finul său Marana ywa, 
Tupan îl făcu Stăpînul porcilor (Wagley-Galvăo, p. 134). 

• M, 6 . Mundurucu: originea porcilor sălbatici. 

Era în anotimpul secetos şi toată lumea vîna în 
pădure. Demiurgul Karusakaibe se instalase, împreună cu 
fiul său Korumtau, într-un adăpost ceva mai departe de 
tabăra principală. Pe vremea aceea, nu se cunoştea alt 
vînat cu păr decît caetetu, şi deci oamenii vînau numai 
acest animal, cu excepţia lui Karusakaibe care vîna 
pasărea inhambu 23 . Şi în fiecare zi îşi trimitea fiul în 
tabăra surorilor lui [“la vecini”, Coudreau], ca să 
schimbe păsările inhambu pe caetetu ucişi de soţii lor. 
Nemulţumite de acest procedeu, mătuşile băiatului se 
supără în cele din urmă şi-l fac de ruşine [aruncîndu-i 
numai penele şi pieile; Tocantins, p. 86 şi Coudreau; 
Kruse 3], El se întoarce plîngînd şi-i povesteşte tatălui 
ce-a păţit. 

Karusakaibe îi porunceşte fiului să încer- 
cuiască tabăra cu un zid de pene care formează o 
boltă pe deasupra [în timpul operaţiunii, băiatul se 
preface succesiv în pasăre şi în broască rîioasă, Kruse 
3], Apoi Karusakaibe suflă în interior nori de fum de 
tutun.' Locuitorii sînt ameţiţi, şi cînd demiurgul le 
strigă: “Mîncaţi-vă hrana!”, ei cred că li se porunceşte 
să copuleze: “de aceea începură să facă dragoste 
scoţînd icniturile obişnuite”. Se transformă toţi în 
porci sălbatici. Frunzele cu care-şi astupă nările, pen¬ 
tru a se apăra de fum, devin rituri; iar trupul lor se 
acoperă cu părul pe care li-1 aruncă dinafară 
Karusakaibe, păr luat de la furnicar. 

Ceilalţi indieni, care rămăseseră în satul perma¬ 
nent, nu ştiau nimic despre soarta tovarăşilor lor. în 
fiecare zi, Karusakaibe se ducea în taină la grajdul de 
pene [“muntele de porci”, Kruse 3], şi momea un sin¬ 
gur porc prin uşa întredeschisă, punînd în faţa acesteia 

un pic de hrană. îl ucidea cu săgeata, închidea uşa la 
loc şi se întorcea în sat cu vînatul. 

în lipsa eroului, Daii'ru (înşelătorul) îi smulge 
lui Korumtau taina ţarcului; dar din nebăgare de seamă 
lasă porcii să fugă... (Murphy 1, p. 70-73) 24 . 

• M| # . Kayapo-kubenkranken: originea porcilor sălbatici. 


Aşezîndu-şi tabăra deoparte, împreună cu fiul 
lui, eroul cultural O’oimbre îl trimite pe acesta să ceară 
merinde de la rudele sale materne. Copilul este prost 
primit, şi ca să se răzbune, O’oimbre confecţionează o 
vrajă din pene şi din ghimpi, pentru a preface toţi 
oamenii din sat în pecari. Rămîn închişi în colibă ca 
într-un grajd, de unde Takake, rivalul şi cumnatul lui 
O’oimbre scoate unul (prin acelaşi procedeu ca în mitul 
precedent) şi-l ucide. O’oimbre obţine o mărturisire de 
la fiul lui Takake, se duce la staul şi eliberează 
pecarii... (Metraux 8, p. 28-29). 

Versiunea aceasta (din care n-am reţinut decît cîteva 
elemente) ne interesează în mod deosebit, fiindcă provine 
dintr-un trib ge, iar miturile tenetehara şi mundurucu (aceste po¬ 
pulaţii sînt nişte tupi periferici) ne ajută s-o precizăm. Miturile 
mundurucu şi kayapo sînt de acord în a limita metamorfoza la 
pecari sau porcii sălbatici, diferiţi de caetetu. Rîtul pecarilor este 
- se spune în versiunea kayapo - “mult mai lung”; versiunea 
mundurucu adaugă că aceşti caetetu au părul negru şi scurt, 
amestecat cu alb, pe cînd porcii sălbatici au părul negru curat şi 
mai lung. De altfel, în limba timbira, queixada se spune /klu/, 
iar termenul care-1 desemnează pe caetetu e format prin simplă 
sufixare cu diminutivul /-re/ (Vanzolini, p. 161). Fie: 

1) caetetu: rît mai scurt, păr scurt amestecat cu alb; 

2) “pecari” sau “porc sălbatic”: rît mai lung, păr lung şi negru; 

ceea ce confirmă identificarea propusă mai sus: 1) pecari cu 
zgardă (Dicotyles torquatus)-, 2) pecari cu buze albe ( D. 
labiatus). Această ultimă specie, căreia miturile îi atribuie o 

origine umană, este “violentă, zgomotoasă, gregară; îşi orga¬ 
nizează apărarea colectivă şi poate opune vînătorului o rezistenţă 
de temut” (Gilmore, p. 382). 

Cele trei mituri ne permit să aflăm care e poziţia seman¬ 
tică a ambelor specii: ele sînt asociate şi opuse în sînul unui 
cuplu deosebit de apt să traducă medierea între umanitate şi ani¬ 
malitate, deoarece unul din termeni reprezintă, dacă se poate 
spune aşa, animalul prin destinaţie, pe cînd al doilea este animal 
prin destituirea unei naturi umane originare, dezminţită de purtarea 
asocială: strămoşii pecarilor au fost oameni care s-au arătat 
“neomenoşi”. Caetetu şi pecari sînt deci semi-umani: cei dintîi în 
sincronie, ca jumătate animală a unei perechi a cărei cealaltă 
jumătate este de origine umană; cei din urmă în diacronie, pentru 
că au fost oameni înainte de a ajunge la animalitate: 


a 

> 

n 

Ta 

O 

z 

h—1 

m 


Dacă, aşa cum e cu putinţă, miturile mundurucu şi 
kayapo ar păstra amintirea unei tehnici de vînătoare dispărută 
astăzi, constînd în a hăitui turmele de pecari în nişte ţarcuri” 
unde ar fi fost păzite şi hrănite, ca să fie sacrificate pe măsura 
nevoilor, prima opoziţie ar fi dublată de o a doua: semiumani 
pe planul mitului, pecarii ar fi, pe planul activităţii tehno-eco- 
nomice, animale semidomestice. Ar trebui atunci să admitem că 
aspectul al doilea îl explică şi-l întemeiază pe primul. 

Dar nu e necesar să ne întrebăm din ce motiv indienii 
din Brazilia centrală rezervă tayassuideelor un loc aparte: e de 


SINCRONIE 


uman 







B 

animal 



queixada caetetu 

ajuns că am permutat acest termen într-un număr de contexte 
suficient pentru a-i cunoaşte conţinutul semantic. Căutăm să 
determinăm sensul, şi nu să descoperim etimologia. în afara 
unor ocazii favorabile, dar rare, cînd cele două întreprinderi se 
suprapun şi care sînt imposibil de anticipat, e mai înţelept să le 
distingem cu grijă. 

* 

* * 

Ne dăm în schimb seama de ce episodul caetetului fi¬ 
gurează într-o versiune kayapo (M 8 ), mai degrabă decît în versi¬ 
unile celorlalte grupuri: se ştie, într-adevăr, că versiunile kayapo 
sînt “tari” în raport cu celelalte. Opoziţia dintre cei doi termeni 
polari - om şi jaguar - e marcată aici cu o vigoare fără egal: 
atitudinea finală a jaguarului, “plin de ură împotriva tuturor 
fiinţelor şi în special împotriva neamului omenesc”, implică fap¬ 
tul că de la început era deja despărţit de om. O pereche 
hărăzită unui divorţ atît de radical nu s-ar fi putut alcătui - nici 
măcar provizoriu - fără intervenţia unui termen mediator. Mitul 
ofaie (M m ), în care funcţionează acelaşi mediator, este şi el o 
versiune “tare”, dar disjuncţia definitivă o afectează aici în 
acelaşi timp şi pe soţia umană, transformată în jaguar şi apoi 
ucisă, şi pe soţul ei animal, care dispare pentru totdeauna după 
ce a căpătat un aspect înfricoşător. 

Pe de altă parte, dacă analizele ce precedă sînt exacte, 
va trebui să acordăm o atenţie deosebită relaţiilor de rudenie 
evocate de miturile de origine ale pecarilor. Mitul tenetehara 
(M 15 ) nu prea este explicit, de vreme ce se mărgineşte să indice 
faptul că eroul cultural are un fin (“afilhado”) şi că se ceartă 
cu rudele acestuia din urmă. Dacă totuşi, aşa cum sugerează 
sursa (Wagley-Galvăo, p. 103), finul acesta e şi “nepot” (fiul 
surorii), relaţia dintre demiurg şi rudele băiatului este aceeaşi cu 
cea descrisă în mitul mundurucu (M [6 ), unde demiurgul, cu fiul 
său de data asta, se opune surorilor unuia (mătuşile celuilalt) şi 
soţilor lor. în mitul kayapo (M 1[t ), eroul O’oimbre îşi trimite 
fiul să cerşească hrană de la rudele materne, şi apoi se ceartă 

cu cumnatul său Takake, soţul surorii. E vorba deci tot de un 
conflict între aliaţi, dar asemănarea se opreşte aici. 

într-adevăr, configuraţia de rudenie şi de alianţă evocată 
în miturile tenelehara şi mundurucu: 


M 


15 




A 


O = 


A 


Tupan 


I- 

A 

Karusakaibe 


1 

O = 


A 


A 

Maranaywa 


A 

Korumtau 


ar fi greu de conceput la kayapo, unde legăturile cele mai 
intime prevalează între frate şi soră, pe cînd între soţ şi soţie 
domneşte un antagonism latent, care se extinde la familia 
maternă a acesteia (Banner 2, p. 16). Aceeaşi pare să fi fost 
situaţia la bororo la începutul perioadei de evanghelizare, după 
cum o atestă un pasaj important din prima carte a lui 
Colbacchini: “Este absolut interzis bărbaţilor dintr-o dinastie 
[=jumătate] să vorbească şi să rîdă cu femeile din cealaltă di¬ 
nastie, şi chiar să le privească sau să pară că le-au observat 
prezenţa. Regula aceasta e respectată meticulos şi scrupulos. 
Orice vîrstă ar avea, bărbaţii care ar întîlni pe drum, sau ori¬ 
unde altundeva, una sau mai multe femei, nici măcar nu vor 
pleca dacă stau pe loc: vor evita să le privească, sau vor în¬ 
toarce ochii în direcţie opusă, ca şi cum ar vrea să-şi arate ast¬ 
fel dorinţa de a evita chiar şi riscul sau prilejul ca privirile lor 
să se întîlnească. Orice încălcare a acestui precept tradiţional ar 
fi considerată extrem de gravă; vinovatul ar deştepta indignarea 
publică şi ar fi blamat de toţi, pentru că, în genere, schimbul 
de priviri sau de zîmbete între persoane de sex opus, aparţinînd 
unor dinastii diferite, este privit ca un act imoral şi dăunător.” 

“Niciodată femeile dintr-o dinastie nu se vor lăsa vă¬ 
zute, în timp ce mănîncă sau beau, de bărbaţii din cealaltă 
dinastie şi vice versa. Dar nu există nici o interdicţie compara¬ 
bilă între indivizi din aceeaşi dinastie, fie că sînt bărbaţi sau 
femei. Aşa dar, dacă vedem o femeie şi un bărbat stînd de 
vorbă, putem deduce imediat că provin din aceeaşi rădăcină 
dinastică, deoarece în public chiar şi un soţ şi o soţie respectă 
regulile precedente, deşi mai puţin scrupulos; ar fi totuşi greu 
de închipuit ca un bărbat să vorbească sau să glumească în 
public cu propria lui soţie, s-o aşeze lîngă el sau măcar să stea 
împreună, cu excepţia ocaziilor cînd pleacă amîndoi ca să 
culeagă fructe, tubercule, sau alte roade ale pădurii. Fiindcă 
acestui gen de activitate i se recunoaşte un caracter privat.” 
(Colb. 1, p. 49-50.) 

în astfel de societăţi vom putea deci postula că linia de 
ruptură va trece, nu intre fraţi, ci între aliaţi: 


A±0 


A 


Asta se şi produce în M,,, dar cu preţul unei alte transformări, 
remarcabile. 

Există într-adevăr o congruenţă generală între perechea 
de eroi culturali mundurucu şi perechea kayapo: Karusakaibe 
mundurucu este omologul lui Takake kayapo. O relaţie compara¬ 
bilă există între Daiîru mundurucu şi O’oimbre kayapo: amîndoi 
sînt nişte înşelători avînd înfăţişarea unui tatu, care comit ace¬ 
leaşi greşeli şi sînt vinovaţi de aceleaşi accidente. 

Dar cînd e vorba de conflictul dintre aliaţi, care e la 
originea transformării unuia din cele două grupuri în porci, 
rolurile se inversează: 

M , 6 M,k 

1 [- 1 

La o = aJ -> La o*aJ 

demiurgul îi cedează locul înşelătorului. La mundurucu, 
Karusakaibe. jignit de soţii surorilor lui, îi transformă pe aceştia 
în porci. Este deci răspunzător de originea porcilor sălbatici, pe 
cînd eroul-tatu Daiîru va fi răspunzător de rărirea sau de 
pierderea lor. în mitul kayapo. eroul-tatu O’oimbre ia locul 
demiurgului Takake ca responsabil de originea porcilor, aceştia 
fiind reprezentaţi de alt grup de aliaţi. 

Mai tîrziu totuşi, funcţiile rămîn neschimbate, astfel 
îneît, în mod aparent prea puţin logic, mitul kayapo îi atribuie 
lui O’oimbre, mai întîi originea porcilor, apoi pierderea lor. 
Pentru aceasta, trebuie construită o povestire bizară unde O’oim¬ 
bre transformă sătenii în porci şi apoi se poartă-ca şi cum ar fi 



Fig. 5. - Relaţia dintre miturile kayapo şi miturile mundurucu 

uitat de acest eveniment, pe cînd Takake - care n-a participat 
deloc la el - acţionează ca şi cum ar fi singurul informat. 
Această contradicţie internă a versiunii kayapo arată că nu poate 
fi decît o elaborare secundară a versiunii mundurucu. în raport 
cu aceasta din urmă, versiunea “dreaptă”, cea a indienilor 
kayapo, prezintă o dublă torsiune, cea de a doua torsiune avînd 
ca efect s-o anuleze pe prima şi să restabilească paralelismul cu 
urmarea povestirii mundurucu (fig. 5). 

E cu putinţă deci să reducem versiunea kayapo la versi¬ 
unea mundurucu, simplifieînd-o prin anularea reciprocă a torsiu¬ 
nilor pe care le cuprinde, şi deci să considerăm ca fundamentală 
numai relaţia de alianţă evocată de această ultimă versiune, care 
se referă, reamintim, la relele tratamente la care este supus un 

frate de femei de către soţii surorilor lui (altfel zis, un “donator 
de soţie” este bruscat de “primitori”) 1 '’. 

Or, şi de această dată, mitul ofaie (M (4 ) oferă veriga 
lipsă, care ne îngăduie acum să legăm mitul de origine a por¬ 
cilor sălbatici de acela de origine a focului de bucătărie. M |4 
subliniază într-adevăr că, la fel ca viitorii pecari, jaguarul este 
în poziţia de primitor de soţie faţă de un grup uman. Dar e un 
cumnat binevoitor, care Ic dă bărbaţilor focul dc bucătărie - sau 
carnea friptă - în schimbul soţiei pe care a primit-o de la ei, pe 
cînd porcii sălbatici sînt încarnarea animală a unor cumnaţi 
răuvoitori, care refuză hrana, se tocmesc, sau o dau în mod 
insolent. 

Prin urmare, coerenţa internă a seriei gc a “căutătorului 
de păsări” apare şi mai puternică decît bănuisem. înţelegem într- 
adevăr că toate miturile din acest grup pun în scenă nu una, ci 
două perechi de cumnaţi: mai întîi, căutătorul de păsări (care 
este un donator de soţie) şi soţul surorii lui căruia îi refuză 
(intenţionat sau nu) păsările; apoi, acelaşi căutător de păsări 
(acţionînd ca ambasador al speciei umane) şi jaguarul, căruia 
oamenii i-au dat o femeie, şi care. în schimb, cedează focul şi 
hrana gătită omenirii: 


Prima pereche 


r 

A = O 


(cumnat uman 
răutăcios) 


A doua pereche 

I -i 

A = O (A) 

(jaguar : I 

cumnat bun) 

A 


căutător 
de păsări 




Trebuie deci ca soţia umană a jaguarului să fie irevoca¬ 
bil pierdută pentru omenire (adică schimbată în jaguar, în mitul 
ofaie). de vreme ce experienţa atestă că, la rîndul lui, jaguarul a 
pierdut la fel de irevocabil focul şi folosirea cărnii gătite. 

în mitul bororo al căutătorului de păsări (M,), această 
configuraţie e numai transformată: un fiu refuză să-i cedeze 
mama tatălui (asta exprimă conduita lui incestuoasă), şi tatăl se 
răzbună în acelaşi fel în care, în miturile ge, cel mai mare din¬ 
tre cumnaţi se răzbună pe cel mai tînăr (care refuză să-i cedeze 
puii de pasăre): 


A = O 

'- 1 

A 


Dacă ţinem seama de faptul că filiaţia este clar matri- 
lineară la bororo, vedem că situaţia fundamentală e neschimbată: 
fiul nu aparţine grupului tatălui, ci aparţine grupului aliaţilor 
prin căsătorie. Făcînd să intervină implicit principiul de filiaţie, 
mitul de referinţă produce deci transformarea: 

\+ i r— i 

La (0) = a J -> L(A) o*a . 

în congruenţă cu aceea pe care am relevat-o în mitul despre 
originea porcilor sălbatici, cînd se trece de la versiunea 
mundurucu la versiunile kayapo şi bororo (p. 415, n. 1). 

în cazul indienilor bororo, ale căror instituţii sociale par, 
mai complet decît în alte părţi, în armonie generală cu principiul 
matrilinear care le inspiră, transformarea provine, cum s-a spus, 
din faptul că mitul de referinţă obligă la evocarea regulii matri- 
lineare de filiaţie, spre deosebire de miturile ge M B pînă la , 2 , 
care definesc numai prin alianţă legătura de rudenie dintre cei 
doi protagonişti masculini. La kayapo-kubenkranken, la fel de 
hotărît matrilocali ca şi bororo, dar fără jumătăţi exogamice, şi 
poate chiar fără regulă unilineară de filiaţie (Dreyfus), noţiunea 
de reşedinţă matrilocală e aceea care determină transformarea, aşa 
cum arată M l8 invocînd două certuri succesive, în loc de una: 
prima, între fiul lui O’oimbre şi bărbaţii din ngobe (Metraux 8, 
p. 28), pentru a explica de ce tatăl şi fiul (solidari în casa 
bărbaţilor) s-au dus să locuiască în afara satului, altfel zis, cum 
au scăpat astfel de reşedinţa matrilocală; şi cea de a doua, între 

fiu şi “rudele sale materne”, mai uşor de conceput prin faptul că 
e deja despărţit de ei. într-un mod care nu e mai puţin logic, şi 
care ţine de confuzia dintre funcţia demiurgului şi cea a 
înşelătorului, personajul copilului se află şi el dedublat în M| K . 

Nu trebuie deci să ne mirăm văzînd că indienii bororo 
tratează tema relaţiilor între aliaţi prin inversiunea sistematică a 
conţinutului: 


• M 2 o- Bororo: originea bunurilor culturale. 

Odinioară bărbaţii din clanul bokodori 
(jumătatea Cera) erau nişte duhuri supranaturale care 
duceau o viaţă veselă în colibe făcute din puf şi pene, 
numite “cuiburi de ara”. Cînd doreau ceva, îl trimiteau 
pe unul din fraţii mai tineri la sora lor, ca să obţină 
lucrul dorit de la soţul ei. 

I-au trimis vorbă de pildă că aveau poftă de 
miere; mierea pe care cumnatul i-a invitat s-o mănînce 
era groasă, vîscoasă şi plină de spumă, fiindcă se cul¬ 
case cu soţia lui înainte de a merge s-o culeagă. 

Fraţii femeii se retraseră jigniţi, şi hotărîră să 
caute în fundul apei o piatră cu care se puteau găuri 
cojile de nuci de palmier şi scoicile: mijloc tehnic de 
fabricare a unor ornamente ca pandantivele şi colierele, 
în cele din urmă descoperă acea piatră, şi cu ajutorul ei 
isprăvesc ceea ce aveau de găurit. Izbînda îi face să 
izbucnească într-un rîs triumfal, distinct de rîsul care 
exprimă o voioşie profană. Acest “rîs forţat” sau “rîs de 
sacrificu” este numit “rîsul sufletelor”. Locuţiunea mai 
desemnează şi un cîntec ritual, care aparţine clanului 
bokodori [cf. E.B., voi. I, p. 114], 

Curioasă să afle cauza strigătelor pe care le 
aude de departe, femeia îşi spionează fraţii şi încalcă 
astfel opreliştea de a privi în interiorul colibei de pene. 
După un asemenea afront, bărbaţii bokodori se hotărăsc 
să dispară. Mai întîi împart în chip solemn între neamuri 
podoabele care vor constitui privilegiul fiecăruia, apoi se 
aruncă toţi împreună într-un rug aprins (cu excepţia 
rudelor lor deja căsătorite, care vor perpetua neamul). 

Abia incineraţi, se transformă în păsări: ara 
roşu, ara galben, şoim, uliu, egretă... Ceilalţi locuitori ai 
satului se hotărăsc să părăsească un loc devenit atît de 
lugubru. Numai sora se întoarce la intervale regulate la 
locul sacrificiului, unde culege plantele care au crescut 
în cenuşă: urucu, bumbac şi tigve, pe care le împarte 
alor săi (Cruz 2, p. 159-164). 

E limpede că şi acest mit, precum acelea despre origi¬ 
nea porcilor sălbatici, evocă relaţii între rude prin alianţă. Se 
desfăşoară în acelaşi fel, utilizînd aceeaşi sintaxă, dar cu 
“cuvinte” diferite. Cele două tipuri de cumnaţi locuiesc de 
asemenea la o oarecare distanţă unii de ceilalţi; însă de data 
asta, donatorii de soţii sînt asimilaţi cu nişte păsări (nu cu nişte 
vînători de păsări); sînt celibatari şi locuiesc ei înşişi în nişte 
colibe de pene, unde duc o existenţă paradisiacă, în loc să-i 
închidă ei pe nişte bărbaţi căsătoriţi - surorile şi cumnaţii lor - 
într-o asemenea colibă, silindu-i să sufere efectele unui blestem. 

în mitul nostru, ca şi în acelea care se referă la porcii 
sălbatici, donatorii de soţii scontează prestaţii alimentare din 
partea primitorilor: came sau miere. Dar în timp ce în M ]6 de 
pildă, refuzul acestor prestaţii (sau acordarea lor în silă) 
provoacă mai întîi o activitate sexuală dereglată a vinovaţilor, 
urmată de transformarea lor în porci, aici se întîmplă invers: 
activitatea sexuală, interzisă în timpul culegerii mierii, provoacă 
ceea ce echivalează cu un refuz de prestaţie (fiindcă prestaţia 

constă într-o miere de nemîncat), urmată de transformarea vic¬ 
timelor (şi nu a vinovaţilor), mai întîi în eroi culturali inventa¬ 
tori ai gătelilor şi ai tehnicii lor de fabricaţie, apoi, prin 

autodafe, în păsări, ale căror culori devin atunci niai frumoase 
şi mai strălucitoare (şi deci mai potrivite ca să servească de 

materie primă pentru podoabe). Or, ne amintim că în grupul de 
mituri despre porcii sălbatici, donatorii de soţii îşi păstrau natura 
umană şi-şi transformau cumnaţii - prizonieri în coliba lor plină 
de fum - în porci, a căror funcţie este naturală (să slujească 

drept hrană), nu culturală. Numai armătura rămînc neschimbată, 
după formula: 

M 2 o 

(donatori: primitori):: (păsări: oameni):: (oameni: porci) 

Se va nota şi că relaţia de alianţă este conceptualizată 
sub forma unei opoziţii: natură / cultură, dar întotdeauna adop- 
tînd punctul de vedere al donatorilor de soţii: primitorii de 
femei au calitatea de oameni, numai cînd donatorii sînt ei înşişi 
spirite. Altminteri, sînt animale: jaguar sau porc. Jaguar, cînd 
natura tinde spre cultură, de vreme ce jaguarul e un cumnat 
care se poartă politicos, şi care le dăruieşte oamenilor artele 
civilizaţiei. Porc, atunci cînd cultura se degradează în natură, 
porcii sălbatici fiind nişte foşti oameni care s-au purtat grosolan, 
şi care, în loc să Ic îndulcească viaţa de zi cu zi cumnaţilor (în 
schimbul nevestelor primite), n-au avut altceva mai bun de făcut 
dccît să abuzeze sexual; altfel zis, în loc să dea în ordinea cul¬ 
turii, au luat în ordinea naturii. 

Analiza lui M 20 verifică ipoteza noastră conform căreia 
mitul bororo respectă codul miturilor ge şi tupi corespunzătoare 
(M l5 , M l6 , dar cu preţul unei distorsionări a mesajului, 

care se referă la originea unor bunuri culturale proprii unui 
anume clan, în locul unei resurse alimentare reprezentate printr-o 
anume specie. La fel, se va verifica faptul că, pentru a trans¬ 
mite acelaşi mesaj de data aceasta, un mit bororo despre origi¬ 
nea porcilor sălbatici trebuie să recurgă la un mit modificat: 

• M 2I . Bororo: originea porcilor sălbatici. 

Zi după zi, bărbaţii mergeau la pescuit şi nu 
aduceau nimic. Se întorceau trişti în sat, nu numai pen¬ 
tru că veneau cu mîinile goale, ci şi pentru că femeile 
erau supărate pe ei şi le făceau o primire neplăcută. 
Ajunseseră chiar să-şi sfideze soţii. 

Aşadar femeile vestiră că aveau să pescuiască 
chiar ele. Dar de fapt, se mulţumeau să cheme vidrele, 
care intrau în apă şi pescuiau în locul lor. Femeile se 
întorceau încărcate de peşte, şi de fiecare dată cînd 
bărbaţii voiau să-şi ia revanşa, se întorceau mofluzi. 

După o vreme, bărbaţii începură să bănuiască 
ceva. Rugară o pasăre să le spioneze pe femei şi astfel 
aflară ce se petrecea. A doua zi, bărbaţii se duseră la 
rîu, chemară vidrele şi le sugrumară una cîte una. O 
singură vidră le scăpă. 



130 


Acum era rîndul lor să rîdă de neveste, care nu 
mai prindeau nimic. De aceea ele hotărîră să se 
răzbune. Le dădură bărbaţilor o băutură făcută din fructe 
de piqui (Caryocar sp.), din care avuseseră grijă să nu 
scoată ţepii nenumăraţi care înconjoară sîmburele 27 . 
Sufocîndu-se din cauza ţepilor care le rămăseseră în gît, 
bărbaţii guiţau: “u, u, tî, tî”; şi se preschimbară în porci 
sălbatici, care guiţă aşa (Colb. 3, p. 259-260). 

* 

* * 


în consecinţă, se verifică ansamblul proprietăţilor următoare: 

1) La bororo, originea porcilor sălbatici (M 2 |) apare ca 
o funcţie a disjunctiei: 

(O* A). 

2) Disjuncţia inversă: 

(A O = A), 

care guverna la mundurucu originea porcilor sălbatici, produce 
atunci la bororo (M 20 ) originea bunurilor culturale (diferite de 
porcii sălbatici, resursă naturală). 

3) Cînd aveam: 

M, 6 


(A O) —> (originea porcilor sălbatici), 

opoziţia sociologică dintre termenii polari (donatori de soţii, 
primitori de soţii) se realiza sub forma: 

prost vînător (de păsări) / buni vînători (de caetetu) 

Cînd avem: 

M 2I 

(O ^ A) —> (originea porcilor sălbatici). 

opoziţia sociologică (de data asta, dintre soţi şi soţii), se reali¬ 
zează sub forma: 

pescari proşti / pescăriţe bune. 

Deci: 

a) [ M|6 «/»H M21 (0/1)1 

adică o întărire a opoziţiei, de vreme ce donatorul soţiei din 
M l6 ucide totuşi vînat (deşi mai prost decît cel al cumnaţilor 
lui), pe cînd soţii din M 2 i nu pescuiesc nimic; şi: 


wrM, 6 ,. _. i-Jm,,, „ 

L '“(vînat = aer u fnmmt)J L 2 (vinat=apa)l 
Or, în acelaşi fel în care avem pentru: 
r *-| 

[Mundurucu (A 0 = A)] /[Bororo (0 * A) ] , 

16 /donatori vânători pescuitoare \| 

^ de soţii depăsăr/ depeşti 

se va verifica mai departe (p. 328-331) că, simetric, pentru 


r #—| 

[Bororo (A 0 = A)]/[Mundurucu, etc (0 * A) ] 
vom avea: 

<fc soţii 


[ 


<fc soţii 

4) Transformarea de mai sus: 


^ 16 (vînat = aer u fămîht) 


unt)] - ^t ^ 21 (vânata apăj 


poate fi dezvoltată: 

16 (resurse naturale s aer u fămînt)] 

20 (bunuri culturale = apă u aer)] 

— * [ ^ 21 (bunuri culturale = apă u pămînt)] 

altfel spus: în M 2 «, bărbaţii “pescuiesc” în rîu instrumentul cul¬ 
turii (sfredelul de piatră), apoi se transformă în păsări, de la 
care vor proveni penele ornamentale, tot aşa cum. în M 2 i, 
femeile pescuiesc peştele, apoi îi transformă pe bărbaţi în porci. 

Mai mult, “pescarii” din M 2I) acţionează ca duhuri 
supranaturale (“sufletele” al căror “rîs” îl inaugurează), pe cînd 
pescăriţele din M 21 acţionează prin intermediul vidrelor, fiinţe 
naturale. 


5) în sfîrşit, toate aceste operaţiuni îşi au echivalentul la 
nivelul codului acustic: 

a) M i6- (originea porcilor sălbatici) = ^ (ţipete amoroase u guiţat animal); 

b) Mjjj: (originea bunurilor culturale ) = ^ (rîs sacru IJ rîs profan); 

c) Mjp (originea porcilor sălbatici) = ^ (guiţat animal II ţipete amoroase); 

de vreme ce transformarea bărbaţilor în porci din M 2I rezultă, 
invers faţă de ceea ce se petrece în M, 6 , dintr-o disjuncţie a 
soţilor care se ciocnesc, şi nu din unirea lor carnală. 

* 

* * 


Să ne oprim aici un moment, ca să reflectăm asupra 
demersului urmat. Am început prin a pune o psoblemă de 
amănunt: cea a rolului caetetului din M R , coroborată cu 
menţionarea unui queixada la începutul lui M l4 , care e şi el 
deopotrivă un mit despre originea bucătăriei. Întrebîndu-ne care 
e poziţia semantică a porcilor sălbatici, am fost nevoiţi să 
examinăm miturile despre originea acestor animale. Analiza aces¬ 
tor mituri ne-a sugerat două concluzii: pe de o parte, există, 
dintr-un anumit punct de vedere (cel al relaţiilor de alianţă), un 
izomorfism între miturile din primul grup (originea bucătăriei) şi 
cele din al doilea (originea porcilor); pe de altă parte, fiind 

izomorfe, şi deci suplimentare, cele două grupuri se completează 
şi formează ceea ce, ca să-i subliniem natura ideală, am putea 
numi un metasistem (fig. 6). 


incidentul— 

caetetului 

Mituri despre 

originea 

bucătăriei 


Mituri despre 
originea 
porcilor 
sălbatici 


SI complementar S2 

Fig. 6. - Mituri despre bucătărie (hrană gătită) 
şi mituri despre came (hrană crudă) 

Metasistemul acesta se raportează la condiţia donatorului 
de soţie, adică a bărbatului aflat în posesia unei surori sau fiice, 
şi condamnat să intre în legături cu nişte fiinţe a căror natură i 
se pare ireductibilă la a sa proprie. Mereu asimilabile unor ani¬ 
male, aceste fiinţe se împart în două categorii: cea a jaguarului, 
cumnat binefăcător şi serviabil, donator al artelor civilizaţiei; şi 
cea a porcului, cumnat răufăcător, utilizabil numai sub specie 
naturae: ca vînat (pentru că a fost imposibil chiar şi să fie 
domesticit) 28 . 

Rezultatele acestea oferă mai întîi un interes teoretic. 
Detaliul de la care am plecat ţine de conţinut, şi în continuarea 
demersului nostru, conţinutul acesta se întoarce ca să zicem aşa 
pe dos: devine o formă. înţelegem astfel că în analiza structura¬ 
lă conţinutul şi forma nu sînt entităţi distincte, ci puncte de 
vedere complementare, pe care e indispensabil să le adoptăm 
pentru a aprofunda unul şi acelaşi obiect. Mai mult, nu numai 
că acest conţinut s-a preschimbat în formă; din simplu amănunt 
cum era la început, s-a dezvoltat în sistem, de acelaşi tip şi de 
acelaşi ordin de mărime ca şi sistemul iniţial, care-1 conţinea la 

început ca pe unul din elementele lui. în sfîrşit, cele două sis¬ 
teme mitice (grupa căutătorului de păsări pe de o parte, grupa 
originii porcilor, pe de altă parte) manifestă două tipuri de 
raporturi între ele: sînt parţial izomorfe şi suplimentare pentru 
că pun problema alianţei matrimoniale; şi, tot parţial, sînt hete- 
romorfe şi complementare, fiindcă din alianţa matrimonială, 
fiecare reţine numai un aspect. 

Să facem acum încă un pas înainte şi să ne situăm cu 
hotărîre la nivelul metasistemului, care integrează cele două sis¬ 
teme S, şi S 2 în felul unui diptic, în care donatorul de soţie 
(care e termenul lor comun) examinează alternativ cele două 
tipuri posibile de cumnaţi: la stînga, bunul jaguar, la dreapta, 
porcul cel rău. în paginile precedente am elucidat regulile care 
permit transformarea unei scene în cealaltă, sau, dacă preferăm, 
pe S| (mituri al căror erou e un căutător de păsări) şi S 2 
(mituri despre originea porcilor). Demonstraţia noastră ar fi vali¬ 
dată decisiv dacă ar fi cu putinţă ca acelaşi demers să se 
repete, dar în sens invers, pornind de data asta de la mituri 
privind originea jaguarului, ca să ajungem înapoi la căutătorul 
de păsări. Asta vom încerca să facem acum. 

• M 22 . Matako: originea jaguarului. 

Un bărbat se duse la pescuit împreună cu soţia 
sa. Se căţără într-un copac, ca să prindă nişte papagali, 
pe care apoi i-i arunca nevestei lui. Dar aceasta îi 
mînca. “De ce mănînci papagalii?” întrebă el. De îndată 
ce bărbatul coborî, femeia îi sfărîmă ceafa dintr-o 
muşcătură. Cînd se întoarse în sat, copiii alergară să 
vadă ce le aducea. Ea le arătă capul tatălui lor, şi 
pretinse că era un cap de tatu. în timpul nopţii îi mîncă 
şi pe copii şi fugi în brusă. Se prefăcuse în jaguar. 
Jaguarii sînt femei (Metraux 3, p. 60-61). 

• M 23 . Toba-pilagâ: originea tutunului. 

O femeie se duse într-o zi cu soţul ei să caute 
peruşi ( Myopsitta monachus). Bărbatul se căţără într-un 
copac în care se aflau mai multe cuiburi, şi-i aruncă 

soţiei vreo treizeci de pui. îşi dădu seama însă că 
femeia îi mînca. Înspăimîntat, luă o pasăre mai mare şi 
o azvîrli zicînd: “Ai grijă, e un pui, dar poate zbura!” 

Femeia alergă după pasăre, şi bărbatul folosi 
prilejul ca să coboare şi s-o ia la fugă: i-era frică să 
nu-1 mănînce şi pe el. Dar soţia îl urmări şi, ajungîn- 
du-1 din urmă, îl ucise. Apoi îi tăie capul, pe care-1 
puse într-un sac, şi se hrăni cu restul trupului pînă ce 
avu burta plină. 

Abia întoarsă în sat, femeii i se făcu sete. 
înainte de a se duce la izvor, care e ceva mai departe, 
le interzice celor cinci copii ai ei să se atingă de sac. 
Dar cel mai mititel priveşte înăuntru, şi le dă de veste 
celorlalţi, care îşi recunosc tatăl. Aflînd acestea, tot satul 
se sperie şi o ia la fugă, cu excepţia copiilor. Cînd 
mama se întoarse, se miră că satul e pustiu, iar copiii 
îi spun că locuitorii au plecat după ce i-au insultat. Au 
fugit de ruşine pentru propria lor răutate. 

Indignată, femeia vrea să-şi răzbune copiii şi-i 
urmăreşte pe săteni. îi ajunge din urmă şi-i măcelăreşte, 
mîncîndu-şi victimele pe loc. Acelaşi episod se repetă de 
mai multe ori. Înspăimîntali de acest du-te-vino sîngeros, 
copiii vor să fugă. “Nu mişcaţi, le spune mama, sau vă 
mănînc.” Copiii o imploră. “Ba nu, să nu vă fie frică, 
răspunde ea.” Nimeni nu reuşea s-o ucidă; şi de jur 
împrejur se duse buhul că aici era o femeie-jaguar. 

în taină, copii sapă o groapă şi o acoperă cu 
frunziş. Cînd mama îi anunţă că le-a venit rîndul să fie 
mîncaţi, o iau la fugă. Ea-i urmăreşte şi pică în cap¬ 
cană. Copiii se duc să-i ceară ajutor lui Carancho (eroul 
cultural: un falconideu, Polyborus plancus, deopotrivă 
prădător şi mîncător de stîrvuri, cf. Ihering), care-i 
sfătuieşte să scobească un trunchi de copac (Chorisia 
insignis ) şi să se ascundă înăuntru împreună cu el. 
Femeia-jaguar încearcă să sfîşie copacul cu ghearele, dar 
ghearele îi rămîn înfipte în lemn. Carancho iese şi o 
ucide. Cadavrul este ars pe un rug. Patru sau cinci zile 
mai tîrziu, din cenuşă creşte o plantă. Aşa a apărut 
tutunul. 

Din ghearele ei se făcură zgărzi pentru cîini, şi 
fură trimise zgărzi în toate satele, pentru ca nimeni să 
nu se îndoiască de moartea femeii-jaguar (Metraux 5, p. 
60-62). 

O altă versiune precizează că femeia-jaguar îl sedusese 
pe soţul unei surate (l.c., p. 62-64). 

• M 24 . Tereno: originea tutunului 

Era odată o femeie care era vrăjitoare. Mînjea 
cu sînge menstrual răsadurile de caraguata (o bromelia- 
cee ale cărei frunze centrale au pete roşii la bază), pe 
care i le dădea apoi soţului ei să le mănînce. Informat 
de fiul său, bărbatul anunţă că pleacă să caute miere în 
brusă. 

După ce şi-a bătut una de alta tălpile sandalelor 
de piele “ca să găsească mai uşor miere”, descoperă un 
stup la baza unui copac, şi alături un şarpe. Păstrînd 
mierea curată pentru fiul lui, pregăteşte pentru soţie un 
amestec făcut din miere şi din carnea embrionilor de 
şarpe, extraşi din pîntecele şerpoaicei, pe care a ucis-o. 

Abia a început femeia să mănînce din porţia ei, 
că simte nişte mîncărimi pe tot corpul. Scărpinîndu-se 
mereu, îşi anunţă soţul că are să-l mănînce. Bărbatul 
fuge şi se caţără în vîrful unui copac unde se află un 
cuib de papagali. Pentru moment, o potoleşte pe vidmă 
azvîrlindu-i, unul după altul, cei trei pui care se află în 
cuib. Pe cînd ea aleargă după cel mai mare, care zbură¬ 
tăceşte de colo-colo încercînd să-i scape, soţul fuge în 
direcţia unei gropi săpate de el însuşi pentru a prinde 
vînatul. El o ocoleşte, dar femeia cade înăuntru şi 
moare. 

Bărbatul astupă groapa şi o veghează. Din ea 
creşte o plantă necunoscută. Curios, omul usucă frunzele 
la soare, iar noaptea, în taină, le fumează. Tovarăşii săi 
îl surprind şi-i pun întrebări. Aşa au intrat oamenii în 
posesia tutunului (Baldus 3, p. 220-221; 4, p. 133). 

Grupul acesta de mituri din Chaco pune probleme foarte 
complexe, cu care ne vom mai reîntîlni în cursul lucrării. Ne 
vom mărgini pentru moment la cele care interesează direct 
demonstraţia. 

Vom nota la început că grupul se referă cînd la originea 
jaguarului, cînd la aceea a tutunului, cînd la ambele deodată. 
Tutunul creează numai el singur o legătură cu miturile despre 
originea porcilor sălbatici, unde tutunul joacă un rol decisiv, şi 
care, din această privinţă, pot fi ordonate după cum urmează: 

T (oameni -» porci) = ^ (fum de tutun, M !6 ), ^ (fum de pene, M 15 ), 

^ (vrajă din pene, M| 8 ). 

Faptul că, în această serie, funcţia deplin semnificantă îi 
aparţine fumului de tutun, rezultă mai întîi din acest mod de a 
ordona seria, singurul logic satisfăcător; apoi din caracterul 
derivat al lui M ]a în raport cu M l6 , stabilit deja în mod inde¬ 
pendent; în fine, şi mai ales, din versiunea cariri, pe care am 
păstrat-o pentru această ocazie. 


• M 2 5 - Cariri: originea porcilor sălbatici şi a 
tutunului. 

Pe vremea cînd demiurgul trăia încă împreună 
cu oamenii, aceştia l-au rugat să le dea să guste porci 
sălbatici, care nu existau încă. Bunicul (numele demiur¬ 
gului) a profitat de faptul că toţi indienii erau plecaţi, şi 
că în sat rămăseseră numai copiii mai mici de zece ani, 
pentru ca să-i preschimbe pe aceştia în purcei. Cînd 
indienii se întoarseră, îi sfătui să meargă la vînătoare, 
dar în acelaşi timp făcu în aşa fel încît toţi purceii 
urcară la cer, cu ajutorul unui copac înalt. Văzînd 
aceasta, oamenii se luară după purcei şi, ajungînd în 
cer, începură să-i ucidă. Demiurgul le porunci atunci 
furnicilor să doboare copacul, pe care broaştele rîioase îl 
apărară cu spinarea. De aceea au astăzi pielea spatelui 
umflată, în urma muşcăturilor primite. 

Furnicile izbutesc să doboare copacul. Neputînd 
coborî, indienii îşi leagă cap la cap centurile pentru a 
face o frînghie. Dar cum aceasta era prea scurtă, căzură 
unul după altul şi-şi rupseră oasele: “De acolo vine că 
avem degetele de la mîini şi de la picioare rupte în 
atîtea locuri şi că ne îndoim trupul pe la rupturile păţite 
de strămoşii noştri din căderea aceea.” 

întorşi în sat, indienii se ospătară cu carnea 
copiilor lor preschimbaţi în purcei. îl rugară pe Bunicul 
să coboare din cer (unde-i urmase pe copii), şi să se 
întoarcă în sat: “dar el nu vru şi le dădu tutunul ca 
să-i ţină locul; îl numesc Badze, şi de aceea aduc 
ofrande tutunului din cînd în cînd” (Martin de Nantes, 
p. 221-231). 

Oricît de desfigurat ar fi acest mit, repovestit de un 
misionar de la sfîrşitul secolului XVII, care nu pierdea nici un 
prilej de a-şi arăta dispreţul faţă de credinţele indigene, se 
observă cu uşurinţă că are o afinitate foarte strînsă cu celelalte 
mituri despre originea porcilor sălbatici: mai ales cu mitul 
mundurucu (M 16 ). în amîndouă cazurile, fie tutunul, fie bătrînul 
Tutun, operează disjuncţia familiei umane, în oameni de o parte 
şi porci de cealaltă. Dar există şi diferenţe semnificative. 

La mundurucu, precum şi în celelalte mituri ge şi tupi 
pe aceeaşi temă, ruptura întrerupe o legătură de alianţă; ea 
respectă umanitatea fraţilor femeilor, şi le respinge surorile, şi 
pe soţii acestora, către animalitate. Dimpotrivă, în mitul cariri, 
disjuncţia afectează o legătură de filiaţie, fiindcă separă pe 
părinţi de copii. 

Am relevat deja o transformare de acelaşi tip în unele 
mituri bororo (p. 126). O frază ambiguă a lui Martin de Nantes: 
“Femeile îşi dominau de obicei bărbaţii” {Le., p. 8), ar putea 
însemna că, la fel ca bororo, cariri erau matrilineari şi matrilo- 
cali. Dar problema pusă de mitul lor e mai complexă. 

Mai întîi, să spunem că ruptura unei legături de filiaţie 
apare, deşi în fundal, şi în versiunile mundurucu (M 16 ), warrau 
(M 17 ) şi kayapo (M )8 ). Acolo se spune într-adevăr că împrăştie- 
rea porcilor sălbatici, eliberaţi (sau adunaţi) din imprudenţă sau 
din răutate de către un înşelător, aduce d.upă sine dispariţia 

fizică a fiului eroului. Dispariţia aceasta se explică prin conside¬ 
raţii de acelaşi ordin ca şi acelea invocate mai sus pentru a o 
intepreta pe aceea a soţiei umane a jaguarului (p. 115). Produs 
şi simbol al alianţei matrimoniale, copilul îşi pierde funcţia 
atunci cînd alianţa se sfărîmă din cauza transformării primitorilor 
de soţii în porci. Miturile subliniază într-adevăr această funcţie, 
care e de a servi de intermediar între cumnaţi. 

Desigur, în realitate, orice donator este şi un primitor. Dar 
în această privinţă miturile mundurucu (M 4 şi M, 6 ) au mare grijă 
să-l scutească pe eroul cultural Karusakaibe de inconvenientele unei 
situaţii ambigue. “Fără tată şi fără mamă” şi aflat în posesia exclu¬ 
sivă a unui copil (Tocantins, p. 86), Karusakaibe este deja, ca să 
spunem aşa, în afara circuitului. Se înlîmplă la fel într-o altă versi¬ 
une (M| 09c ), care face din el un bastard părăsit de mamă şi cules 
de un animal hrănitor (Kruse 3, voi. 46, p. 920; cf. mai jos, p. 
428, n 58). E prezentat cîteodată ca tatăl a doi copii pe care nu i- 
a procreat nici o femeie. Sau este căsătorit cu Sikrida (Shikirida), 
care se numea Aybamăn înainte să se transforme temporar în 
peşte. Această Sikrida este ba mama fiului mai mare al demiurgu¬ 
lui, Korumtau (Korumtawbe, Carutau, Caru-Tanî, după versiuni), 
dar atunci ea l-a conceput de departe, fecundată doar de cuvîntul 
lui Karusa-Kaibe, căci, precizează această versiune, eroul “n-a avut 
niciodată raporturi sexuale cu o femeie” (Kruse 3, voi. 46, p. 920). 
Ba Sikrida apare numai după naşterea sintetică a celui de-al doilea 
fiu al demiurgului: acesta o ia de nevastă numai cu scopul ca ea 
să-i îngrijească pruncul. Ca mamă adevărată, Sikrida îşi seduce pro¬ 
priul fiu (Stromer, p. 133-136). Ca îngrijitoare a celuilalt fiu, îl 
seduce şi pe el (Kruse 3, voi. 47, p. 993), sau nu reuşeşte să le 
împiedice pe femeile din sat să-l seducă (Tocantins, p. 87-88). 

Direct sau prin persoană interpusă, soţia, teoretic obţinu¬ 
tă de la “donatorii de soţii”, se poartă deci ca o persoană im¬ 
plicată; şi sub două forme extreme, fiindcă e seducătoare şi 
incestuoasă. Mai mult, după ce şi-a pierdut fiul mai mare, vic¬ 
timă a porcilor sălbatici, demiurgul îşi fabrică un alt fiu, sculp¬ 
tat dintr-un trunchi de copac: adică fără să ajungă în poziţia de 
primitor de soţie, fiindcă în acest moment şi-a transformat deja 
donatorii în vînat. 

, Mitul cashinawa (M 19 ) oferă o uimitoare inversiune a 
acestei scheme: transformarea părinţilor şi fraţilor în porci sălbatici 

rezultă din refuzul unei fete de a fi dată de ei în căsătorie. Şi ea 
rezolvă problema găsind într-o cutie (echivalentul feminin al 
trunchiului sculptat de demiurgul mundurucu) un fiu fără tată şi 
fără frate, cu care se va căsători (Abreu, p. 187-196). 

în al doilea rînd, mitul cariri se regăseşte la bororo 
transformat foarte puţin: e mitul despre originea stelelor, de care 
va fi vorba mai departe (p. 155). Să ne mărginim la a indica 
deocamdată că în acest mit copiii urcă la cer pentru că s-au 
arătat lacomi (cariri: pentru că părinţii lor au fost lacomi). 
Mamele lor încearcă în zadar să-i urmărească, şi, căzînd jos pe 
pămînt, se prefac în animale (cariri: părinţii care i-au urmărit 
pînă în cer încearcă să coboare, şi în urma căderii dobîndesc un 
schelet articulat, transformîndu-se astfel în oameni veritabili). 

Rudenia dintre M 25 , M, 5 , M 16 (originea porcilor sălbati¬ 
ci) se stabileşte deci datorită tutunului, dar sub rezerva trans¬ 
formărilor: axă orizontală —> axă verticală; alianţă —> filiaţie. 
Iar rudenia dintre M 25 şi M 34 (care e un mit de origine, nu 
numai a stelelor, ci şi a animalelor sălbatice) se stabileşte în 
funcţie de axă (verticală) şi în funcţie de legătura de rudenie 
(filiaţie), sub rezerva transformărilor: femei —> bărbaţi, şi: regres 
la animalitate —> ajungere la umanitate. 

* 

* * 


în aceste condiţii, e interesant de aflat cum concep 
bororo originea tutunului. Două mituri se referă la aceasta. Iată-1 
mai întîi pe primul: 

• M 26 . Originea tutunului (I). 

Bărbaţii se întorceau de la vînătoare, şi, cum e 
obiceiul, le chemau pe neveste fluierînd, pentru ca ele 
să le vină înainte şi să-i ajute să care vînatul. 

Astfel, o femeie, numită Aturuaroddo, luă pe 
umăr o bucată dintr-un şarpe boa ucis de soţul ei; sîn- 
gele care curgea din came o pătrunse şi‘ o fecundă. 

“Fiul sîngelui” aflat încă în pîntecele mamei, 
stă de vorbă cu ea şi-i propune s-o ajute să culeagă 
poame sălbatice. Iese sub forma unui şarpe, se suie în 
copac, culege şi aruncă fructele pentru ca să le adune 
mama lui. Aceasta ar vrea să fugă, dar şarpele o prinde 
din urmă şi se întoarce în sălaşul lui uterin. 

îngrozită, femeia îşi încredinţează taina fraţilor 
ei mai mari, care se aşează la pîndă. Abia a ieşit şar¬ 
pele ca să se suie în pom, că mama lui o ia la fugă; 
şi cînd el coboară ca s-o prindă, fraţii îl ucid. 

Cadavrul este ars pe rug, şi din cenuşă se 
născură urucu, arborele de răşină, tutunul, porumbul şi 
bumbacul... (Colb. 3, p. 197-199). 

Mitul acesta e riguros simetric cu miturile toba şi 
tereno despre originea tutunului (M 23 , M 24 ): 

M 23 _ 24 Un soţ (A, alianţă) are o soţie jaguar; distrugătoare pe 
cale orală a unui soţ urcat în vîrful unui copac 
M 2 5 O mamă (O, filiaţie) are un fiu şarpe; protectoare pe 
cale vaginală a unui fiu urcat în vîrful unui copac 

// 

M 2 3_24 în vederea căutării unor animale (păsări) pe care soţia 
n-ar trebui să le mănînce (dar pe care le mănîncă); disjuncţie 
datorită soţului 

M 26 în vederea căutării unor vegetale (fructe) pe care mama 
ar trebui să le mănînce (dar pe care nu le mănîncă); disjuncţie 
datorită mamei 

// 

M 2 3_24 Mamă ucisă de aliaţi (= copii, în filiaţie patrilineară); 
victima incinerată este originea tutunului. 

M 26 Fiu ucis de rude (= unchi materni, în filiaţie matrilinea- 
ră); victima incinerată este originea tutunului. 

Al doilea mit bororo despre originea tutunului trimite la 
eroul Baitogogo (M 2 ) care, după ce s-a instalat în sălaşul său 
acvatic, a pus “tutunul sufletelor” în burta unui peşte: 

• M 2 7 - Bororo: originea tutunului (2). 

Nişte pescari îşi făcuseră sălaş pe malul apei ca 
să-şi frigă peştii. Unul din ei deschise cu cuţitul burta 
unui kuddogo (peşte neidentificat; port. “abotoado”, E.B., 
voi. I, p. 748) şi găsi tutunul înăuntru. 

Ascunde peştele şi fumează numai noaptea, 
ferindu-se de tovarăşii săi. Aceştia simt mirosul, şi-l 
surprind. Abia atunci se hotărăşte să împartă cu ei. Dar 
indienii înghiţeau fumul în loc să-l sufle. “Nu trebuie să 
fumaţi aşa,” le explică un duh supranatural care luase 
înfăţişarea unui vampir. “Faceţi mai întîi: pufff..., 
zicînd: bunicule, primeşte fumul şi îndepărtează de mine 
răul ! Dacă nu, o să fiţi pedepsiţi; pentru că tutunul 
ăsta îmi aparţine”. Indienii nu-1 ascultară; de aceea, în 
dimineaţa următoare, deveniseră aproape orbi, prefăcuţi 
în ariranha 29 . Aceasta e pricina pentru care ariranhas au 
ochii mici (Colb. 3, p. 211-212). 

De data aceasta raportul de simetrie se stabileşte cu 
mitul cariri despre originea tutunului, fiindcă între pămînt şi cer, 
tutunul juca rolul de mediator, rol pe care-1 are şi aici, dar 
între pămînt şi apă (datorită credinţei bororo în sălaşul acvatic 
al sufletelor). Pentru că oamenii au dobîndit un schelet articulat, 
spune mitul cariri, au devenit fiinţe umane adevărate, şi pot 
obţine atunci să nu li se întrerupă de tot legăturile cu cerul, 
prin intermediul ofrandelor către tutun. Pentru că oamenii au 
refuzat să facă ofrande de tutun, explică mitul bororo, au încetat 
să fie oameni adevăraţi şi au devenit animale condamnate să 
trăiască “la suprafaţa” apei, şi în plus oarbe: lipsite de 
deschideri spre exterior, datorită “continenţei” lor excesive, 
tradusă prin refuzul de a expira fumul tutunului (“pentru că 
n-au văzut tutunul”, spune Colb. 2, p. 211). 

în fine, ca să desăvîrşim demonstraţia unităţii grupului, 
vom nota recurenţa motivului fumătorului clandestin în M 24 , 

M 27 , ca şi într-o variantă ashluslay, citată de Metraux (5, p. 
64), a miturilor toba despre originea tutunului, cu intervenţia 
unei bufniţe care, prin funcţia sa de sfătuitor al oamenilor, ne 
aminteşte de vampirul din M 27 . într-adevăr, clandestinitatea 
întăreşte (sau înlocuieşte, în mitul ashluslay) continenţa fără 
măsură, de vreme ce în America de Sud, actul de a fuma este 
esenţialmente social, şi în acelaşi timp stabileşte comunicarea 
dintre oameni şi lumea supranaturală. 

Nu vom uita că miturile despre originea tutunului ne-au 
trezit mai ales atenţia în măsura în care unele dintre ele se 
referă şi la originea jaguarului, şi pentru că nădăjduiam că 
miturile despre originea jaguamlui ne vor aduce înapoi la tema 
căutătorului de păsări. Şi chiar asta se şi întîmplă: soţul femeii- 
jaguar este un căutător de păsări (cf. M 22 , M 23 , M 24 ), rudă cu 
eroii mitului de referinţă (M,) şi cu cei ai miturilor ge despre 
originea focului (M 7 _| 2 ). 

în toate aceste mituri, eroul se suie într-un copac (sau 
pe o stîncă) ca să prindă pui de papagal. La fel, în toate, 
păsările sînt destinate unui partener rămas jos: fie un cumnat 
care e mai intii un cumnat uman, apoi un cumnat animal; fie o 
soţie mai intii umană, apoi animală. 

Eroul din M 7 _ l2 îi refuză păsărelele cumnatului său 
uman - care h-are intenţia să le mănînce; dar le acordă cumna¬ 
tului animal, ca să le mănînce. 

în schimb, eroul din M 22 . 24 îi hărăzeşte păsărelele soţiei 
sale umane; dar, observînd că ea le mănîncă (şi devenind prin 
asta conştient de natura ei animală), i le refuză, de vreme ce 
substituie puilor mici nişte păsări capabile să zboare, şi deci 
mai greu de prins (M 23 , M 24 ). Aceste păsări sînt, dacă putem 
zice aşa, dincolo de pui, după cum ouăle aruncate de eroul din 
M 7 şi M 12 erau dincoace. 

în miturile ge, puii oferiţi jaguarului mascul îi permiteau 
eroului să şi-o facă binevoitoare pe fiară, şi deci să se apropie 
de ea; în miturile toba, matako, tereno, îi permiteau eroului să-l 
îndepărteze de el pe jaguarul femelă. 

în sfîrşit, pretutindeni, focul joacă un rol: fie ca foc 
“constructor”, în miturile ge care se referă la originea focului de 
bucătărie; fie ca foc distrugător, în miturile din Chaco despre 

originea jaguarului şi a tutunului, pentru că atunci este vorba de 
un rug crematoriu, din cenuşa căruia se va naşte totuşi tutunul: 
adică o plantă pe care, înainte de a o consuma, oamenii o 
expun la soare în loc s-o gătească pe vatra domestică - care 
este deci tratată în mod anticulinar, exact aşa cum tratau 
oamenii carnea înainte de a cunoaşte focul (M 7 . 12 ); şi care e 
arsă în timp ce e ingerată, ceea ce este un alt mod anticulinar 
de a trata un aliment. 

Totul se leagă deci: fumul tutunului naşte porcii sălba¬ 
tici, de la care vine carnea. Pentru a frige această came, trebuie 
ca un căutător de păsări să obţină de la jaguar focul de 
bucătărie; în fine, ca să se descotorosească de jaguar, trebuie ca 
un alt căutător de păsări să-i ardă cadavrul într-o vatră, dînd 
astfel naştere tutunului. Relaţia dintre cele trei grupuri de mituri 
poate fi figurată prin schema următoare, care ilustrează şi justi¬ 
fică în acelaşi timp titlul de “rondou” dat acestei părţi: 



Fig. 7. - Miturile cărnii, focului şi tutunului 

NOTĂ. - Pentru a obţine transformările bororo, se vor 
aplica regulile următoare: 

1. foc —» apă 

fiindcă: a ) căutătorul de păsări din Mj este un stăpîn al apei celeste, 
stingător al focului de bucătărie; b) tutunul îşi are originea în apa tere¬ 
stră, sălaşul peştilor (M27). 

Sau: 

2. foc —» foc; 

dar atunci trebuie, după M 26; 

2.1 jaguar ( 2= foc) -» şarpe ( sapă) 
în cazul 1, se va transforma apoi: 

1.1 tutun expirat —» tutun ingerat (după M27); 

1.2 porci sălbatici —> “ariranhas” (după M27). 

Apoi: 

1.2.1. came —> peşte 

în virtutea lui M 2 j unde “ariranhas” sînt puse ca stăpîne ale peştilor, 
pe cînd bărbaţii sînt preschimbaţi în porci pentru că au ingerat cu 
lăcomie fructe înţepătoare (care n—ar fi trebuit să fie astfel) în loc de 
tutun (în M27); care tutun, după M 2 g, nu e bun decît cu condiţia să fie 
înţepător: “Cînd tutunul era tare, bărbaţii ziceau: e tare ! e bun ! Dar 
cînd nu era tare, ziceau: e rău ! nu înţeapă !” (Colb. 3, p. 199 ). 
în sfîrşit, ciclul se închide prin Mj 2 |, care face din vidre (“ariranhas”) 
stăpînele focului; fie, în raport cu miturile ge despre originea focului 
(M 7 .| 2 ) : 

1.2.2. jaguar —> “ariranhas” 

Se cade să ne oprim o clipă asupra transformării 1 . 2 . 1 ., a 
cărei validitate pare la prima vedere contestabilă. într-adevăr, dacă sub¬ 
stituim peştele vidrelor, pentru că unele sînt stăpînele celuilalt, aceasta 
implică faptul că, în virtutea aceluiaşi principiu, se substituie porcilor 
sălbatici carnea: trebuie deci ca porcii sălbatici să nu fie numai 
“carne”, aşa cum ne-am mulţumit să admitem pînă în prezent, ci şi - 
în mod analog cu vidrele - stăpîni ai hranei; în ocurenţă, stăpînii 
cărnii. Or, cum ar putea porcii să se afle în acelaşi timp în poziţie de 
hrană şi de stăpîni ai acestei hrane? 

Etnografia verifică totuşi această exigenţă a priori a analizei 
formale. în ce le priveşte pe ariranhas, mai întîi prin M 2( , în care 
aceste animale joacă efectiv rolul de stăpîni ai peştilor; apoi prin faptul 
că bororo folosesc o plantă magică zis “a ariranhei”: ipie uiorubo, cu 
care se frpacă plasele pentru a asigura un pescuit rodnic (E.B., voi. I, 
p. 643 - 644 ). 

Planta corespunzătoare, controlată de porcii sălbatici (jugo, 
adică Dicotyles labiatus; Dicotyles torquatus se numeşte: jui), se 
numeşte în bororo: jugo-doge eimejera uiorubo : “plantă care 
călăuzeşte, conduce, o turmă de porci sălbatici”. E vorba de palmierul 
acuri (Attalea speciosa ), ale cărui fructe le plac porcilor; de aceea şefii 
indieni împrăştie frunze de acuri prin sat “penru ca supuşii lor să-i 
asculte aşa cum porcii sălbatici îşi ascultă căpetenia” (E.B., voi. I, p. 
692). Dacă vidra este heteronomă, stăpînă a unei alte specii decît a sa 
proprie, porcul este autonom, pentru că porunceşte propriei sale specii. 
Ne dăm seama deci cum de-1 poate prezenta gîndirea indigenă în 
acelaşi timp în chip de carne, şi de stăpîn al cărnii. 

în sprijinul perechii de opoziţii: ariranha / porc sălbatic, vom 
reţine şi faptul că, în M 2 i» bărbaţii se preschimbă în porci pentru că au 
înghiţit indistinct pulpa şi spinii fructelor, pe cînd ariranhas au reputaţia 
că mănîncă numai carnea peştilor mari, lăsînd deoparte capul şi oasele 
(Ihering, voi. 32, p. 373). Un mit guyanez explică îndelung de ce vidra 
consumă corpul crabului şi lasă deoparte cleştii (K.G. 1, p. 101-102). 

c) POLITEŢEA PUERILĂ 

Am stabilit că există un raport de simetrie între cum¬ 
naţii din grupul ge. Simetria aceasta se manifestă şi în alt fel. 

Un bărbat îi cere tînărului frate al soţiei sale să se caţe¬ 
re pînă la un cuib ca să-i prindă nişte păsări pe care şi le do¬ 
reşte. în loc să se execute, băiatul îi dă cumnatului său umbra 
în loc de pradă. într-adevăr, după versiuni: nu îndrăzneşte să-şi 
apuce prada; sau aruncă, în loc de păsări, nişte ouă care se 
strivesc de pămînt; sau aruncă, în loc de ouă, nişte pietre care-1 
rănesc pe cumnat. 

Cînd apare al doilea “cumnat”, jaguarul, eroul adoptă 
faţă de el o purtare de două ori inversă. Mai întîi, nu-1 lasă pe 
jaguar să se înverşuneze asupra umbrei lui aşternută pe pămînt: 
în loc să-şi bată joc de eforturile ridicole ale fiarei, se demască. 
Şi cînd jaguarul îl întreabă ce e în cuib, îi spune adevărul şi, 
în două rînduri (pentru că există două păsări) îi dă prada. 

Vom demonstra că, deoarece eroul se stăpîneşte, faţă de 
jaguar, să fie batjocoritor şi înşelător - mai exact, pentru că îşi 
stăpîneşte rîsul - jaguarul nu-1 mănîncă, ci îi comunică artele civilizaţiei. 

Faptul e atestat de numeroase mituri americane: nu 
există situaţie mai comică, şi care să-l acopere mai bine pe 

cineva de ridicol, decît cea a personajului care lasă prada pentru 
umbră sau care se străduieşte să prindă umbra în loc de pradă. 
Ca dovadă, iată un mit al indienilor warrau din Guyana, destul 
de explicit ca să ne mulţumim cu el; cu atît mai mult cu cît şi 
celelalte elemente ale acestui mit vor fi mai tîrziu conectate cu 
cele extrase la început: 

• M 28 . Warrau: originea stelelor. 

Au fost odată doi fraţi, dintre care primul năs¬ 
cut era un mare vînător. în fiecare zi se ducea ceva 
mai departe în căutarea vînatului, astfel încît într-o zi 
ajunse la un pîrîu pe care nu-1 văzuse niciodată. Se 
căţără într-un copac de pe mal, pentru a pîndi animalele 
care vor veni să bea apă. Deodată văzu o femeie care 
se apropia bălăcindu-se, şi nu pricepea ce făcea aceasta. 
De fiecare dată cînd vîra mîna în apă, culegea doi 
peşti; şi de fiecare dată mînca unul şi-l punea pe celă¬ 
lalt în coş. Era o femeie foarte înaltă, o fiinţă suprana¬ 
turală. Pe cap avea o tigvă, pe care din timp în timp o 
scotea şi o arunca în apă făcînd-o să se învîrtească pre¬ 
cum un titirez. Atunci femeia se oprea ca s-o privească, 
şi apoi îşi relua drumul. 

Vînătorul îşi petrecu noaptea în copac, şi se 
întoarse în sat în ziua următoare. îşi povesti aventura tî- 
nărului său frate, care-i imploră să-i permită să-l înso¬ 
ţească, ca să vadă “o asemenea femeie, în stare să 
mănînce atîţia peşti.” - “Nu, răspunse cel mai mare, 
pentru că tu rîzi din nimica toată, şi ai putea să rîzi de 
ea.” Dar mezinul făgădui să-şi păstreze seriozitatea, şi 
fratele său se lăsă înduplecat. 

Ajuns la pîrîu, fratele cel mare se sui în copac, 
care era puţin mai înapoia malului; ca să nu piardă 
nimic din privelişte, mezinul ţinu morţiş să se suie 
într-un copac mai bine plasat, şi se aşeză pe o creangă 
ce se întindea deasupra apei. Femeia apăru curînd, şi 
făcu din nou ceea ce mai făcuse. 

Cînd ajunse dedesubtul fratelui mai tînăr, îi zări 
umbra aruncată deasupra apei. încearcă s-o prindă, nu 

reuşeşte şi se încăpăţînează: “îşi scufunda mîna repede, 
mai întîi pe o parte, şi apoi pe cealaltă, făcînd nişte 
gesturi atît de ciudate, nişte răsuciri atît de caraghioase, 
încît băiatul, care era chiar deasupra ei, nu se putu ţine 
să nu pufnească în rîs văzînd aceste încercări zadarnice 
de a apuca umbra în locul prăzii. Şi rîdea, rîdea, fără 
să se poată opri.” 

Atunci femeia ridică privirea şi-i descoperi pe 
cei doi fraţi; îi porunci celui mai tînăr să se dea jos, 
dar el refuză. Furioasă că fusese luată în rîs, femeia 
trimise nişte furnici veninoase (Eciton sp.) să-l atace; 
ele îl înţepară şi-l muşcară pe băiat atît de tare, încît, 
ca să scape de ele, nu avu încotro şi se aruncă în apă. 
Femeia îl prinse şi-l mîncă. 

Apoi puse mîna şi pe fratele mai mare, pe 
care-1 aşeză în crtşul ei bine închis. întoarsă la coliba 
ei, puse jos coşul, interzicîndu-le celor două fete ale ei 
să-l atingă. 

Dar de cum întoarse ea spatele, fetele se 
grăbiră să deschidă coşul. Fură fermecate de aparenţa 
fizică a eroului şi de talentele lui de vînător. De fapt, 
amîndouă se îndrăgostesc de el, şi cea mai tînără îl 
ascunde în hamacul ei. 

Cînd vidma se pregăteşte să-şi ucidă şi să-şi mănînce 
prizonierul, fetele îşi mărturisesc greşeala. Mama lor acceptă să-l 
cruţe pe acest ginere neprevăzut, cu condiţia ca el să pescuiască 
pentru ea. Dar oricît de mare ar fi cantitatea adusă, vidma 
înghite tot, cu excepţia a doi peşti. Iar eroul se osteneşte atît de 
tare, încît se îmbolnăveşte. 

Fata cea mică, devenită soţia lui, se învoieşte 
atunci să fugă împreună cu el. într-o zi, îi spune 
soacrei că i-a lăsat, ca de obicei, peştele prins în 
pirogă, şi că trebuie să se ducă să-l ia (un pescar nu-şi 
cară singur peştele, de frică să nu-şi piardă norocul). 
Dar sub pirogă el a aşezat un rechin (sau un crocodil); 
vidma e înfulecată. 

Fata cea mare descoperă omorul, îşi ascute 
cuţitul şi-l urmăreşte pe vinovat. Fiind cît pe-aci să fie 
ajuns din urmă, acesta îi porunceşte soţiei să se suie 

într-un copac, iar el urcă după ea. Totuşi nu îndeajuns 
de repede, deoarece cumnata lui îi taie un picior. 
Piciorul se însufleţeşte şi devine Mama păsărilor 
(Tinamus sp.). încă se mai pot vedea, noaptea, pe cer, 
soţia eroului (Pleiadele); mai jos, eroul însuşi (Hyadele), 
şi încă şi mai jos, piciorul tăiat (centura lui Orion) 
(Roth 1, p. 263-265; pentru o variantă mai îndepărtată, 
cf. Verissimo in: Coutinho de Oliveira, p. 51-53). 

Mitul acesta merită să ne reţină atenţia din mai multe motive. 
Mai întîi, pentru că e s*îns înrudit cu alte mituri care au 
fost deja examinate: mitul bororo despre originea bolilor (M 5 ), a 
cărui eroină, la fel de lacomă de peşte, şi “vidmă” în felul ei, va 
fi dezmembrată aşa cum e dezmembrat aici eroul, vinovat de 
uciderea vidmei. Avem deci trei motive comune, deşi distribuite 
altfel: cel al vidmei, cel al peştilor şi cel al dezmembrării. Vidma 
warrau este şi ea înrudită cu aceea din miturile apinaye (Mţ) şi 
mbya-guaram (M 13 ), care capturează un erou cocoţat într-un 
copac (versiunea mbya), şi-l închide în coş ca să-l mănînce 
împreună cu cele două fete ale ei. în fine, şi alte mituri, pe 
tema alianţei între jaguari şi oameni, conţin motivul prizonierului 
ascuns, de care se îndrăgostesc fiicele “căpcăunului”. 

Din punct de vedere formal, mitul warrau pune în evi¬ 
denţă o proprietate a gîndirii mitice pe care vom avea adesea 
ocazia s-o invocăm în interpretările noastre. Ne amintim că 
jocul vidmei, descris la începutul mitului, consta în a pescui de 
fiecare dată doi peşti, din care mînca unul şi-l păstra pe 
celălalt. Se pare că purtarea aceasta remarcabilă n-are altă 
funcţie decît s-o prefigureze pe aceea pe care vidma o va avea 
faţă de cele două victime umane ale ei: o va mînca pe una, şi 
o va arunca pe cealaltă în coş. Primul episod nu-şi e deci sufi¬ 
cient sieşi. E introdus ca un tipar în care se va închega materia 
episodului următor, care, fără asta, ar fi rămas prea fluidă. Căci 
mitul, şi nu vidma, insistă ca să fie trataţi în mod diferit doi 
fraţi, unul discret şi unul neruşinat: ambii la fel de buni să 
mulţumească pofta de mîncare a unui căpcăun, cu condiţia să 
nu fie vorba chiar de un căpcăun maniac, ale cărui ticuri sînt 
imaginate de mit numai pentru ca să capete un sens retrospec¬ 
tiv. Exemplul acesta scoate deci limpede în relief caracterul de 

totalitate organizată pe care-1 oferă orice mit, unde desfăşurarea 
povestirii explicitează o structură subiacentă, independentă de 
raportul dintre anterior şi ulterior. 

în sfîrşit, mai ales situaţia iniţială evocată de mit e 
chiar aceea a căutătorului de păsări: erou blocat într-un loc 
înalt, copac sau stîncă, şi descoperit de un “căpcăun”, real sau 
prezumtiv, cînd îl trădează umbra aruncată dedesubt. Diferenţele 
pot fi atunci enunţate după cum urmează. într-un caz, înălţarea 
eroului este voluntară; îşi bate joc de căpcăun cînd acesta vrea 
să-i prindă umbra; în sfîrşit, slujeşte drept hrană căpcăunului, 
sau (dacă nu şi-a bătut joc de el) trebuie să-l hrănească cu 
peşte, aliment acvatic. în celălalt caz, înălţarea lui e involuntară; 
are grijă să nu-şi bată joc; şi e hrănit de căpcăun cu vînat, ali¬ 
ment terestru (după ce l-a hrănit el însuşi cu păsări; aliment 
aerian). 

Mitul warrau pune deci în scenă, pe de o parte, un per¬ 
sonaj feminin, lacom, şi în poziţie “acvatică” (la începutul mitu¬ 
lui, bălăcindu-se în apă şi mîncînd peşti; la sfârşitul mitului, 
înaintînd prea departe în apă, şi fiind mîncată de un peşte); pe 
de altă parte, un personaj masculin, temperant (la începutul mit¬ 
ului abţinîndu-se să rîdă; la sfârşitul mitului, aprovizionînd-o pe 
vidmă cu o hrană din care el nu mănîncă de loc sau aproape 
de loc), şi în poziţie “celestă” (la începutul mitului, instalat pe 
ramura unui copac înalt; la sfârşitul mitului, transformat în con¬ 
stelaţie). 

Această triplă opoziţie, între mascul şi femelă, între sus 
şi jos, între moderat si imoderat, constituie armătura unui alt 
grup de mituri pe care e indispensabil să-l introducem înainte 
de a continua. Ele se referă la originea femeilor. 

• M 29 . Sherente: originea femeilor. 


Odinioară, femeile nu existau şi bărbaţii practi¬ 
cau homosexualitatea. Unul dintre ei fu însărcinat, şi, 
cum nu putea naşte, muri. 

într-o zi, cîţiva bărbaţi văzură, reflectată în apa 
unui izvor, imaginea unei femei care se ascundea în vîr- 
ful unui copac. Timp de două zile, încercară să prindă 

oglindirea. în sfîrşit, un bărbat ridică ochii şi văzu 
femeia; o făcură să coboare, dar, cum toţi bărbaţii o 
pofteau, o tăiară în bucăţi şi le împărţiră. Fiecare îşi 
înveli bucata într-o frunză, şi puse pachetul într-o 
crăpătură din zidul colibei (aşa cum se face de obicei 
pentru a păstra un obiect). Apoi plecară la vînătoare. 

La întoarcere, trimiseră înainte un cercetaş, care 
constată, şi le dădu de veste, că fiecare bucată se 
preschimbase într-o femeie. Puma ( Felis concolor ), care 
primise o bucată de piept, se alese cu o femeie frumoa¬ 
să; sariema ( Cariama cristata, Microdactylus cristatus), 
care trăsese prea mult de bucata ei, căpătă una slabă. 
Dar fiecare bărbat obţinu o femeie, şi de acum înainte, 
cînd se mai duseră la vînătoare, îşi luară şi femeia cu 
ei (Nim. 7, p. 186). 

Mitul acesta provine de la unul din triburile ge care 
ne-au permis să constituim grupul miturilor de origine a focului. 
Dar în Chaco se găsesc tot felul de variante, din care, în ciuda 
distanţei, cea a indienilor chamacoco este uimitor de apropiată 
de textul sherente: 

• M 30 . Chamacoco: originea femeilor. 

Fiind bolnav şi culcat în hamac, un tînăr 
întrezări vulva mamei sale, care se urcase pe acoperişul 
colibei ca să-l repare. Aprins de dorinţă, aşteptă să se 
întoarcă şi o violă. Apoi nu se putu stăpîni şi-i dezvălui 
secretul măştilor, pe care ea îl împărtăşi suratelor ei, 
deşi femeile nu trebuie să-l cunoască. 

Cînd bărbaţii îşi dădură seama de asta, uciseră 
toate femeile, cu excepţia uneia, care, prefăcută în cerb, 
izbuti să scape. Dar nu le prea venea la socoteală să 
facă ei înşişi treburile femeieşti. 

într-o zi, un bărbat trece pe sub copacul în 
care se ascunde supravieţuitoarea. Ea scuipă ca să-i 
atragă atenţia. Bărbatul încearcă să se suie în copac, dar 
, nu poate din cauza penisului în erecţie; renunţă, nu însă 
înainte de a fi stropit trunchiul cu spermă. Apar ceilalţi 

bărbaţi, şi reuşesc s-o prindă pe femeie urcînd în 
copacii vecini. O violează, şi o taie în bucăţi care, 
căzînd, se îmbibă de spermă. Fiecare bărbat ia o bucată 
şi o duce acasă. Apoi pleacă toţi la pescuit. 

Doi şamani, trimişi înainte ca cercetaşi, pretind 
unul după altul că vulturii au mîncat bucăţile de femeie. 
Indienii se întorc atunci în sat, şi-l găsesc populat cu 
femei şi cu copii. Fiecare obţine soţia ieşită din bucata 
lui. Bucăţile de coapsă dăduseră femei grase; degetele, 
femei slabe (Metraux 4, p. 113-119). 

Iată acum şi alte două versiuni din Chaco: 

• M 31 . Toba-pilagâ: originea femeilor. 

Altădată, bărbaţii aveau obiceiul să vîneze şi 
să-şi pună proviziile de vînat pe acoperişul colibelor, 
într-o zi cînd ei lipseau de acasă, femeile coborîră din 
cer şi furară toată carnea. Acelaşi incident se repetă a 
doua zi, şi bărbaţii (care nu ştiau că există femei) îl 
puseră pe Iepure ca paznic. 

Dar Iepure dormi toată ziua, iar carnea friptă 
dispăru. în ziua următoare. Papagal stătu de pază, 
ascuns într-un copac, şi văzu femeile, care aveau un 
vagin cu dinţi. La început tăcut şi nemişcat. Papagal 
aruncă un fruct din copac în femeile care se ospătau 
dedesubt. Femeile se învinovăţesc întîi una pe cealaltă, 
apoi îl descoperă pe Papagal şi se ceartă care să şi-l ia 
de soţ. Aruncă unele în altele cu diverse proiectile, din 
care unul îi taie limba lui Papagal. Devenit mut, şi 
neputîndu-se exprima prin gesturi, nu le poate explica 
bărbaţilor ce s-a întîmplat. 

E rîndul lui Uliu să stea de pază; are grijă să 
ia cu el două bastoane de aruncat. Cel dintîi nu-şi 
nimereşte ţinta şi le îngăduie femeilor să-l descopere, 
dar, deşi ele se ceartă iarăşi ca să-l ia de soţ, şi apoi 
încearcă zadarnic să-l ucidă aruncînd în el cu diverse 
lucruri, Uliu reuşeşte să taie, cu al doilea baston al său, 
una din cele două frînghii de care se slujeau femeile ca 

să coboare din cer şi să se urce la loc (o 
frînghie pentru femeile drăguţe şi cealaltă pentru 
cele urîte). Mai multe femei cad şi se înfig în 
pămînt, nu fără ca Uliu să fi prins două pentru 
propria sa folosinţă. 

îşi strigă atunci tovarăşii. Numai Iguană îl 
aude, dar cum are nişte urechi foarte mici, ceilalţi 
bărbaţi nu vor să admită că auzul lui e mai fin decît al 
lor. în sfîrşit. Uliu reuşeşte să se facă auzit... 

Tatu scoate femeile din pămînt şi le împarte 
tovarăşilor săi (Metraux 5, p. 100-103). 

în ultima sa parte, pe care am scurtat-o mult, mitul 
explică felul în care bărbaţii au reuşit să le vină de hac vagine¬ 
lor cu dinţi, şi cum şi-au dobîndit caracterele distinctive mai 
multe specii animale. Nu trebuie într-adevăr să uităm că în tim¬ 
purile mitice, oamenii se confundau cu animalele. Pe de altă 
parte, miturile din acest grup nu pretind numai să dea seamă 
despre originea femeilor, ci şi despre diversitatea lor: de ce sînt 
tinere sau bătrîne, grase sau slabe, drăguţe sau urîte, şi chiar de 
ce unele sînt chioare. Izomorfismul astfel afirmat între diversi¬ 
tatea speciilor animale (externă) şi diversitatea (internă) a părţii 
feminine a unei specii anume, nu e lipsit de savoare, nici de 
semnificaţie. 

Mai trebuie să notăm în sfîrşit că mitul precedent evocă 
în două rînduri primejdiile care ameninţă viaţa omenească, sub 
forma şerpilor veninoşi şi a mortalităţii infantile. Aceasta din 
urmă provine din faptul că Porumbiţa a fost însărcinată prima, 
din pricina dispoziţiei iubeţe a soţului ei; or, porumbeii au o 
sănătate fragilă. Vom regăsi acest gen de probleme cînd o vom 
discuta pe aceea care se referă la viaţa scurtă, în mitul apinaye 
despre originea focului (M 9 ; cf. mai jos, p. 193-212). 

• M 32 . Matako: originea femeilor. 

Odinioară, oamenii erau nişte animale înzestrate 
cu darul vorbirii. N-aveau femei, şi se hrăneau cu peşte 
pe care-1 pescuiau în cantităţi enorme. 

într-o zi, îşi dădură seama că li s-au furat me¬ 
rindele, şi lăsară un papagal de pază. Cocoţat în vîrful 

unui pom, acesta văzu femeile, care coborau din cer 
alunecînd pe o frînghie. Ele mîncară cît putură, şi 
adormiră la umbra copacului. în loc să dea alarma, aşa 
cum primise poruncă, papagalul începu să arunce cu 
crenguţe în femei, care se treziră şi descoperiră pasărea. 
O bombardară cu grăunţe, din care una o nimeri în 
limbă, care a rămas neagră de atunci. 

Iguana aude zgomotul luptei şi-şi alarmează 
tovarăşii; dar cum se crede că e surdă, n-o ascultă 
nimeni. Cît despre papagal, a devenit mut. 

A doua zi, de pază stă şopîrla, dar femeile o 
prind şi-i smulg limba. Acum a rămas şi ea mută. 
Bărbaţii discută între ei şi îl pun pe şoim să păzească 
satul; femeile nu-1 văd, deoarece culoarea penelor lui se 
confundă cu aceea a trunchiului copacului pe care stă 
cocoţat. Uliul dă alarma; bombardat cu proiectile de 
femei, reuşeşte totuşi să taie frînghia. De atunci bărbaţii 
au avut neveste (Metraux 3, p. 51). 

Sfîrşilul mitului matako, precum acel al mitului toba, ne 
explică de ce unele femei au devenit chioare, din cauza unei 
greşeli a talu-ului, cînd a săpat ca să scoată femeile care se 
înfipseserâ în pămînt, şi cum le-au descotorosit bărbaţii pe femei 
de vaginul lor cu dinţi. Metraux (5, p. 103-107) a studiat pe 
scurt distribuţia acestui mit, care e cunoscut din Argentina pînă 
în Guyana. La nord de sherente, a căror versiune am rezumat-o, 
e cunoscut la cariri şi la arawak din Guyana (Martin de Nantes, 
p. 232; Farabee 1, p. 146). 

Versiunea cariri nu conţine motivul femeii “celeste”, dar 
se apropie de versiunea sherente prin aceea că femeile se nasc 
din bucăţile unei victime sacrificate. Versiunea taruma a lui 
Farabee este inversată în raport cu cele precedente, deoarece 
femeile sînt mai întîi în poziţie joasă, pescuite de bărbaţi (deci 
acvatice, în loc de celeste); în schimb, are în comun cu versiu¬ 
nile argentiniene motivul paznicilor înşelători sau neglijenţi. 
Caduveo, care erau odinioară vecinii meridionali ai indienilor 
bororo, povestesc (• M 33 ) că demiurgul a scos omenirea primi¬ 
tivă din fundul unui lac din care oamenii ieşeau pe furiş ca să-i 
fure peştele; totul a continuat pînă cînd o pasăre pusă de strajă 

a dat alarma, după ce alte cîteva înaintea ei adormiseră (Ribeiro 
1, p. 144-145). Această versiune aberantă pare a fi martorul 
unei “falii” mitologice care trece printre triburile din Chaco şi 
bororo, la care mitul se reconstituie cu toate caracterele sale 
structurale, în ciuda unui conţinut diferit, şi deşi poziţia femeilor 
este inversată (cf. mai sus, p. 138): 

• M 34 . Bororo: originea stelelor. 


Femeile se duseseră să culeagă porumbul, dar 
nu reuşeau să aibă o recoltă bună. Atunci au luat cu 
ele un băieţel, care a găsit mulţi ştiuleţi. Au pisat 
porumbul pe loc, ca să facă turte şi plăcinte pentru 
bărbaţi, cînd se vor întoarce de la vînătoare. Băieţelul a 
furat o mulţime de grăunţe şi le-a ascuns în tuburi de 
bambus; le aduse bunicii lui, rugînd-o să-i facă o 
plăcintă pentu tovarăşii lui şi pentru el. 

Bunica se execută, iar copiii se ospătară. După 
care, ca să nu se afle de furt, îi tăiară limba bătrînei, 
apoi pe aceea a unui ara domestic, şi puseră în libertate 
toţi ara care erau crescuţi în sat. 

Temîndu-se de mînia părinţilor lor, fugiră în 
cer, căţărîndu-se pe o liană noduroasă pe care pasărea- 
muscă acceptase s-o lege acolo sus. 

în vremea aceasta, femeile se întorc în sat şi-şi 
caută copiii. Degeaba o întreabă pe bătrînă şi pe papa¬ 
gal, care nu mai au limbă. Dna dintre femei zăreşte 
liana şi şirul de copii care se caţără. Aceştia rămîn 
surzi la rugăminţi, ba chiar se grăbesc şi mai tare. 
Mamele înspăimîntate se urcă după ei, dar hoţul, care 
era ultimul din şir, taie liana imediat ce ajunge în cer: 
femeile cad şi se zdrobesc de pămînt, unde se 
preschimbă în animale şi în fiare sălbatice. Drept 
pedeapsă pentru răutatea lor, copiii, transformaţi în stele, 
privesc în fiecare noapte condiţia tristă a mamelor lor. 
Ceea ce se vede sclipind pe cer sînt ochii lor (Colb. 3, 
p. 218-219). 

Cu mitul warrau, porniserăm de la originea stelelor. 
Iată-ne întorşi tot la ea. Pe de altă parte, la fel ca în miturile 
din Chaco, persoana care era de pază în sat - aici bunica - 
devine mută (în acelaşi timp cu papagalul, animal domestic la 
bororo). Mutismul acesta e pus în corelaţie cu surzenia, fie a 
unor animale intermediare (paznici ai satului, sau cercetaşi), fie 
a unor termeni polari, dar aflaţi tot în situaţie de intermediari 
(copii la jumătatea drumului între cer şi pămînt, care se arată 
surzi la rugăminţi). în ambele cazuri, disjuncţia survine între 
indivizi masculi şi indivizi femele; dar într-un caz, e vorba de 
soţi virtuali şi de femei care n-au procreat încă; în celălalt, e 
vorba de mame şi de fii (taţii nu figurează, în acest mit ai 
indienilor bororo matrilineari, decît “pentru menţiune”). în 
Chaco, disjuncţia reprezintă situaţia iniţială, şi la sfîrşit se 
rezolvă ca o conjuncţie. La bororo, conjuncţia reprezintă situaţia 
iniţială şi pînă la urmă se rezolvă ca o disjuncţie (de altfel 
extremă: stelele de o parte, animalele de altă parte. Pretutindeni, 
unul din polii opoziţiei se caracterizează prin lăcomie (femeile 
celeste în Chaco, copii stelari la bororo), iar celălalt pol, prin 
moderaţie (bărbaţii care-şi economisesc voluntar carnea sau 
peştele; femeile, involuntar zgîrcite cu boabele). Alături putem 
vedea tabloul transformărilor. 

Ar fi interesant de studiat acest grup pentru sine, sau să 
facem din el punctul de plecare al unui studiu mai general, care 
ne-ar aduce înapoi la unele din miturile pe care le-am abordat 
printr-un alt unghi. Am văzut că mitul bororo despre originea 
stelelor (M 34 ) este strîns înrudit prin structură cu mitul cariri 
despre originea porcilor sălbatici (M 25 ), care din perspectiva pe 
care o aveam atunci, părea să ocupe o poziţie marginală. M 34 
are şi el o simetrie directă cu M 28 , în funcţie de o opoziţie 
care le e proprie între “popularea” cerului (cu constelaţii) şi 
popularea pămîntului cu specii animale. Cît despre miturile toba 
şi matako (M 3 ,, M 32 ), ele trimit la mitul mundurucu despre 
originea porcilor sălbatici (M 16 ) prin intermediul unui tatu stîn- 
gaci (care intervine şi în mitul kayapo pe aceeaşi temă (M 18 ) în 
persoana lui O’oimbre); în sfîrşit, la miturile bororo din prima 
parte (M 2 , M 5 ), unde nişte tatu joacă un rol simetric celui pe 

3. Voluntar sau nu, eroul acţionează ca un provocator: 
pufneşte în rîs că fratele neruşinat din mitul warrau; aruncă 
fructe sau crenguţe ca să-l sîcîie pe antagonist, la fel ca papa¬ 
galul din miturile toba şi matako; îi trezeşte dorinţa şi refuză 
s-o satisfacă, precum femeia chamacoco. 

Aproape toate miturile evocă cel puţin două din aceste 
conduite. Păsările paznici din miturile din Chaco sînt descoperite 
fără îndoială numai datorită purtării lor indiscrete, deoarece le 
provoacă pe femeile adormite, sau amorţite de digestie. 
Alarmate, acestea îl poftesc pe papagal să se joace cu ele, sau 
îl atacă, şi-i taie limba. în schimb, păsările care sînt paznici 
buni au grijă să nu se angajeze în conversaţie: hoitarul fluieră, 
vulturul ştie să tacă la momentul oportun. 

Pe de altă parte, paznicii răi - papagalul, iguana - nu 
izbutesc să-şi avertizeze tovarăşii: fie pentru că sînt surzi (nu 
sînt crezuţi, pentru că n-ar fi putut auzi nimic), fie pentru că 
sînt muţi (şi deci nu se pot face înţeleşi). Sau încă, în cazul 
şamanilor trimişi ca cercetaşi de strămoşii chamacoco, pentru că 
sînt înşelători sau martori mincinoşi. 

După o mică istorioară bororo (• M 35 ), papagalul, care 
face “kra, kra, kra”, ar fi un copil de om, transformat pentru că 
a înghiţit nemestecate fructe coapte sub cenuşă şi încă fierbinţi 
(Colb. 3, p. 214). Şi aici, mutismul este rezultatul incontinenţei. 

Dar care e de fapt sancţiunea purtării eroului în toate 
aceste mituri? Sînt două sancţiuni. Pe de o parte, bărbaţii obţin 
femeile, pe care nu le posedau. Pe de altă parte, comunicarea 
dintre cer şi pămînt este întreruptă, datorită unui animal care se 
abţine să comunice, sau mai exact, se abţine de la abuzurile de 
comunicare, cum pot fi numite batjocura şi sîcîiala; sau alt¬ 
minteri, aşa cum demonstrează cazul eroinelor sherente şi 
chamacoco, tăiate în bucăţi - abuzul de comunicare poate consta 
în a lăsa pe cineva să ia umbra drept pradă, contrar purtării 
căutătorului de păsări. 

Armătura poate fi astfel redusă la o dublă opoziţie, pe 
de o parte între comunicare şi non-comunicare, pe de altă parte 
între caracterul moderat sau imoderat atribuit uneia sau 
celeilalte: 

M 28 

M 30-32 

M 34 


(warrau, 

(Chaco, 

(Bororo, 


originea stelelor) 

originea stelelor) 

originea stele 

Comunicare (+) 

Non-comunicare (-) 

+ 

± 

- 

Moderat (+) 

Imoderat (-) 

- 

- 

- 


Iată-ne în sfîrşit în măsură să definim purtarea căută¬ 
torului de păsări. Ea se situează la egală distantă între aceste 
două conduite deopotrivă de dezastruoase prin imoderaţie (pozi¬ 
tivă sau negativă): să-l provoci ori să-l batjocoreşti pe căpcăunul 
care ia umbra drept pradă; sau să refuzi comunicarea cu el 
arătîndu-te surd sau orb, adică insensibil. 

Ce semnificaţie acordă deci gîndirea mitică acestor 
purtări opuse? 


d) RÎSUL STĂPÎNIT 

Mitul warrau (M 28 ) sugerează că aventurile căutătorului 
de păsări (M 7 _| 2 ) s-ar fi putut sfîrşi altfel. Şi el e un copil; ce 
s-ar fi întîmplat dacă, asemenea omologului său. warrau în faţa 
vidmei, ar fi fost apucat de un rîs nestăpînit, la vederea 
jaguarului care încerca zadarnic să-i prindă umbra? 

O întreagă serie de mituri, care se referă la rîs şi la 
consecinţele lui fatale, confirmă că o asemenea peripeţie ar fi 
plauzibilă, şi ne permit să întrezărim care ar fi urmările ei. 

• M 36 . Toba-pilagâ: originea animalelor. 

Demiurgul Nedamik îi supune pe cei dintîi 
oameni la o încercare, gîdilîndu-i. Cei care rîd sînt 
preschimbaţi în animale terestre sau animale acvatice: 
primii fiind prada jaguarului, ceilalţi fiind în stare să-i 
scape refugiindu-se în apă. Aceia dintre oameni care 
sînt în stare să rămînă imperturbabili devin jaguari sau 
bărbaţi vînători (şi învingători) de jaguari (Mdtraux 5, 
p. 78-84). 



. X • M 37 . Mundurucu: ginerele jaguarului. 

Un cerb o luă de soţie pe fiica unui jaguar, 
fără să bănuiască, de altminteri, fiindcă pe vremea aceea 
toate animalele aveau chip omenesc. într-o zi se hotărî 
să-şi viziteze socrii. Soţia îl previne: părinţii ei sînt răi 
şi vor ţine morţiş să-l gîdile. Dacă cerbul nu-şi poate 
ţine rîsul, va fi mîncat. 

Cerbul iese învingător din această încercare, dar 
înţelege că socrii lui sînt nişte jaguari, atunci cînd aceştia 
aduc un cerb ucis la vînătoare şi se apucă să-l mănînce. 

A doua zi, cerbul anunţă că va merge el la 
vînătoare, şi aduce un jaguar mort drept pradă. E rindul 
jaguarilor să se înspăiraînte. 

De atunci, cerbul şi jaguarii se pîndesc unul pe 
altul. “Cum dormi tu ?” îl întreabă jaguarul pe ginere. - 
“Cu ochii deschişi, răspunde acesta, şi veghez cu ochii 
închişi. Dar tu ?” - “Eu, tocmai pe dos.” D<; aceea 
jaguarii nu îndrăznesc să fugă cîtă vreme cerbul doarme. 
Dar imediat ce se trezeşte, crezîndu-1 adormit, ei o iau 
la fugă, pe cînd cerbul goneşte în direcţia opusă 
(Murphy 1, p. 120). 

• M 38 . Mundurucu: ginerele maimuţelor. 

Un bărbat se căsători cu o femeie-maimuţă 
guariba (Alouatta sp.) care avea înfăţişare de om. Cînd 
fu însărcinată, se hotărîră să-i viziteze pe părinţii ei. 
Dar femeia îşi previne soţul că ai ei sînt oameni răi: să 
nu rîdă de ei sub nici un motiv. 

Maimuţele îl invită pe bărbat la un ospăţ cu 
frunze de cupiuba (Goupia glabra) care produc ebrietate. 
Complet beat, tatăl maimuţă începe să cînte, iar 
strîmbăturile lui simieşti îl fac pe bărbat să rîdă. Furios, 
maimuţoiul aşteaptă ca ginerele să se îmbete şi el, şi-l 
părăseşte într-un hamac agăţat în vîrful unui copac. 

Bărbatul se trezeşte, constată că e singur şi nu 
e în stare să coboare. Albinele şi viespile îl eliberează 
şi-l sfătuiesc să se răzbune. Bărbatul îşi ia arcul şi 

săgeţile, îi urmăreşte pe maimuţoi şi-i ucide pe toţi, cu 
excepţia soţiei lui însărcinate. Mai tîraiu, aceasta se va 
uni incestuos cu propriul ei fiu; din unirea aceasta se 
trag toate maimuţele guariba (Murphy 1, p. 118). 

• M 39 . Arawak din Guyana: risul interzis. 

Diferite incidente mitice se referă la o vizită la 
maimuţe, de care nu trebuie să rîzi sub pedeapsa cu 
moartea, şi la primejdia care te pîndeşte dacă rîzi de 
duhurile supranaturale sau dacă le imiţi glasul (Roth 1, 
p. 146, 194, 222). 

Vom reveni mai departe asupra transformării: jaguar —» 
maimuţă. Pentru moment, problema care se pune e aceea a im¬ 
portanţei rîsului şi semnificaţiei lui. Mai multe mituri ne permit 
să răspundem la întrebare; 

• M 4 o. Kayapo-gorotir6: originea tisului. 

Un bărbat rămăsese să lucreze la grădină în 
timp ce tovarăşii lui vînau. Făcîndu-i-se sete, se duse la 
un izvor din pădurea vecină, pe care-1 cunoştea, şi, toc¬ 
mai cînd să bea, auzi un murmur ciudat care venea de 
sus. Ridică ochii, şi văzu o fiinţă necunoscută, atîmată 
de o creangă cu picioarele. Era un Kuben-nieprd, fiinţă 
cu trup omenesc, dar cu aripi şi picioare de liliac. 

Creatura se dădu jos. Nu ştia să vorbească pe 
limba oamenilor, dar îl mîngîie pe bărbat, ca să-şi arate 
intenţiile prieteneşti. Dar duioşia ei plină de entuziasm 
se exprima cu ajutorul unor mîini reci şi al unor unghii 
ascuţite, care-1 gîdilară pe om şi-l făcură să izbucnească 
în primul hohot de rîs. 

Fu adus într-o peşteră care semăna cu o 
locuinţă înaltă din pietre, unde locuiau liliecii; aici omul 
observă că pămîntul, pe care nu se aflau nici un obiect 
sau unealtă, era acoperit de dejecţiile liliecilor care 
stăteau agăţaţi de boltă. Pereţii erau împodobiţi în 
întregime cu picturi şi desene. 

Gazdele îl primiră pe bărbat cu noi mîngîieri; 
nici nu mai putea de atîta gîdilat şi de atîta rîs. Ajuns 
la capătul puterilor, leşină. îşi recăpătă cunoştinţa mult 
mai tîrziu, cînd izbuti să fugă şi se întoarse în sat. 

Indienii aflară cu indignare la ce chinuri fusese 
supus tovarăşul lor. Organizară o expediţie de pedeapsă 
şi încercară să-i afume pe toţi liliecii în timpul somnu¬ 
lui, dînd foc la un morman de frunze uscate, în peşteră, 
după ce în prealabil astupaseră intrarea. Dar toate ani¬ 
malele fugiră printr-o deschizătură din vîrful bolţii, mai 
puţin un pui care fu prins. 

încercară să-l crească în sat, cu mare greutate. 
Animalul învăţă să meargă, dar trebui să i se instaleze 
o stinghie de care se agăţa noaptea cu picioarele ca să 
doarmă cu capul în jos. în curînd muri. 

Războinicul indian dispreţuieşte rîsul şi gîdilatul, 
care nu sînt bune decît pentru femei şi copii (Banner 1, 

p. 60-61). 

Acelaşi motiv se întîlneşte în cosmologia indienilor 
guarayu din Bolivia: pe drumul (jare-i duce la Marele Strămoş, 
morţii trebuie să treacă prin diferite încercări, din care una 
constă în aceea că sînt gîdilaţi de o maimuţă marimono (Atclcs 
paniscus) cu unghii ascuţite. Victima care ar rîde ar fi devorată 
(• M 41 ). Poate că pentru acest motiv, ca şi kayapo, bărbaţii 
guarayu dispreţuiesc rîsul, pe care-1 consideră o comportare fe¬ 
minină (Pierini, p. 709 şi n. 1). 

Paralelismul acesta între mitologia Braziliei orientale şi 
mitologia boliviană e confirmat de un mit al indienilor tacana 
(• M 42 ), care sînt şi ei un trib bolivian. Mitul se referă la o 
femeie care s-a căsătorit fără să ştie cu un bărbat liliac, care se 
teme de lumină. De aceea el lipseşte de acasă în timpul zilei, 
sub pretextul că lucrează la grădină. Seara îşi anunţă sosirea 
cîntînd din fluier. în cele din urmă va muri de mîna soţiei lui, 
supărată de atitudinea unui liliac care o privea rîzînd, şi în care 
ea nu-şi recunoscuse soţul (Hissink-Hahn, p. 289-290). 

Indienii apinaye au un mit analog celui kayapo, deşi 
tema rîsului nu apare de loc (• M 43 ). Se recunoaşte totuşi 
peştera liliecilor şi ieşirea ei aflată în vîrf; încheierea, relatînd 

tristul sfîrşit al puiului de liliac făcut prizonier, este aceeaşi. în 
versiunea apinaye, liliecii sînt duşmanii oamenilor, pe care-i 
atacă şi cărora le sfărâmă capul cu securi ceremoniale în formă 
de ancoră. Afumate, animalele izbutesc să fugă, nu fără a le 
lăsa oamenilor securile ceremoniale şi o mulţime de găteli (Nim. 
5, p. 179-180; C.E. de Oliveira, p. 91-92). 

După un alt mit apinaye (• M^), securile acestea fuse¬ 
seră luate de femei, atunci când s-au despărţit de bărbaţi după 
ce aceştia uciseseră crocodilul pe care îl luaseră ele drept 
amant. Din nefericire, satului masculin îi lipseşte una dintre 
securi, pe care doi fraţi o vor obţine de la sora lor (Nim. 5, p. 
177-179). 

Să rămînem însă la lilieci. E uimitor că, în amân două 
miturile ge în care figurează, rolul lor constă în a-1 sau a-i 
deschide pe erou (eroi), fie făcîndu-i să “plesnească” de rîs, fie 
crăpîndu-le capul. Deşi au fără îndoială o conotaţie sinistră, 
liliecii apar peste tot ca stăpîni ai bunurilor culturale, la fel ca 
jaguarul în alte mituri ge. Bunurile acestea constau fie în picturi 
rupestre 30 , fie în securi ceremoniale (cf. Ryden); şi poate în 
instrumente muzicale în mitul tacana. 

• M 45 . Tereno: originea vorbirii. 

După ce i-a extras pe oameni din măruntaiele 
pămîntului, demiurgul Orekajuvakai a vrut să-i facă să 
vorbească. Le-a poruncit să se aşeze în şir unul după 
celălalt, şi l-a chemat pe puiul de lup ca să-i facă să 
rîdă. Lupul făcu tot felul de maimuţăreli (sic), îşi muşcă 
şi coada, dar degeaba. Atunci Orekajuvakai îl chemă pe 
micul broscoi rîios roşu, care înveseli pe toată lumea cu 
mersul lui comic. Cînd acesta trecu a treia oară de-a 
lungul şirului, oamenii începură să vorbească şi să rîdă 
în hohote... (Baldus 3, p. 219). 

• M 46 . Bororo: soţia jaguarului 

(parţial; cf. mai jos, p. 426, n. 50). 

Ca să scape cu viaţă, un indian trebuise să se 
înduplece să-şi dea fata după jaguar. Cînd ea era în¬ 
sărcinată şi aproape de soroc, jaguarul, plecînd la 

vînătoare, u puse în vedere să nu rîdă, orice s-ar fi întîm- 
plat. Ceva mai tîrziu, tînăra aude glasul schimonosit şi 
caraghios al unei larve mari (al mamei jaguarului, în 
unele versiuni), care încearcă astfel s-o facă să-şi piardă 
seriozitatea. Femeia îşi ţine rîsul, dar degeaba: tot îi scapă 
un zîmbet. Cuprinsă pe loc de dureri cumplite, îşi dă 
sufletul. Jaguarul se întoarce la vreme ca să facă un fel 
de operaţie cezariană cu ghearele. îi scoate din cadavru 
şi-i salvează astfel pe cei doi gemeni, care vor deveni 
eroii culturali Bakororo şi Itubore (Colb. 3, p. 193). 

Un mit analog (• M 47 ) al indienilor kalapalo de pe 
Xingu superior transformă episodul rîsului în acela al unui vînt 
emis de soacră, şi de care ea o învinuieşte pe noră (Baldus 4, 
p. 45). Fie: 

M 46 M 47 

Imputat/interzis .- + 

Sus/jos.+ 

Intern/ extern .+ - 

într-un mit guyanez (• M 4g ) o femeie este dusă în cer 
pentru că nu şi-a putut stăpîni rîsul, privind baletul unor mici 
broaşte ţestoase (Van Coli, p. 486). 

• M 49 . Mundurucu: sofia şarpelui. 

O femeie avea ca amant, un şarpe. Sub pretex¬ 
tul de a culege fructe de sorveira (Couma utilis ), ea se 
ducea în fiecare zi în pădure ca să se întîlnească cu 
şarpele care locuia chiar într-un astfel de arbore. Făceau 
dragoste pînă seara, şi, cînd venea timpul să se des¬ 
partă, şarpele îi arunca de sus destule fructe pentru ca 
femeia să-şi umple coşul. 

Cuprins de bănuieli, fratele îşi pîndeşte sora, 
care e însărcinată. Fără să-i poată vedea amantul, o 
aude pe aceasta strigînd în timpul hîrjonelilor amoroase: 
“Nu mă mai face să rîd atîta, Tupasherebe (numele 
şarpelui) ! Mă faci să rîd atît de tare că mă scap pe 

mine !” în cele din urmă, fratele îl vede pe şarpe şi-l 
ucide... 

Mai tîrziu, feciorul pe care-1 avu femeia de la 
şarpe îşi răzbună tatăl (Murphy 1, p. 125-126). 

• Mşq. Toba-pilagâ: soţia şarpelui. 

Era odată o fată căreia nu înceta să-i curgă 
sîngele menstrual. “Nu mai termini cu indispoziţia ?” 
era întrebată mereu. “Numai cînd e soţul meu aici.” Dar 
nimeni nu ştia care era soţul ei. Mai mult, fata rîdea 
fără încetare. 

în cele din urmă se descoperă că fata şedea 
toată vremea aşezată în coliba ei, chiar deasupra găurii 
în care locuia soţul ei, pitonul. 1 se întinde o capcană 
acestuia şi e ucis. Şi cînd fata dă naştere la şase 
şerpişori, sînt ucişi şi ei. Fata se transformă în iguană 
(Metraux 5, p. 65-66). 

O remarcă în legătură cu acest ultim mit. Fluxul men¬ 
strual al eroinei încetează numai, zice ea, cînd soţul ei “e aici”, 
adică atunci cînd împrejurările fac să fie, ca să spunem aşa, 
astupată. Pentru că “fetele cu şarpe” au în America de Sud 
această caracteristică uimitoare: în mod normal sînt deschise. 
Eroina unui mit bororo deja rezumat (M 26 ) fusese fecundată 
accidental de sîngele unui şarpe ucis de soţul ei la vînătoare. Şi 
fiul şarpe conceput astfel stă de vorbă cu ea, iese din matrice 
şi intră la loc după cum pofteşte (cf. mai sus, p. 141). Aceeaşi 
indicaţie într-un mit tenetehara (• M 51 ): fiul amantei şarpelui 
iese din sînul matern în fiecare dimineaţă, şi se întoarce seara. 
Fratele mamei o sfătuieşte pe aceasta să se ascundă, şi-l ucide 
pe copil (Wagley-Galvâo, p. 149). într-un mit warrau (• M 52 ), 
femeia îl transportă în trupul ei chiar pe amant, care o părăseşte 
doar uneori, ca să se suie în copacii fructiferi şi s-o aprovizio¬ 
neze (Roth 1, p. 143-144). 

Seria mitică examinată adineauri ne permite deci să sta¬ 
bilim o legătură între rîs şi diverse modalităţi de deschidere cor¬ 
porală. Rîsul este deschidere; e cauza deschiderii; sau deschi¬ 
derea însăşi apare ca o variantă combinatorie a rîsului. Nu e 

deci surprinzător dacă gîdilatul, cauza fizică a rîsului 
C^ 36 J 7 /to, 4 i) P° ate fi înlocuit de alte cauze, tot fizice, ale unei 
deschideri corporale: 

* Mţj. Tukuna: ginerele jaguarului. 

Un vînător rătăcit ajunge la sălaşul jaguarului. 
Fiicele jaguarului îl poftesc să intre, nu fără a-i fi 
explicat că maimuţa pe care o urmărea el era animalul 
lor familiar. Cînd se întoarce jaguarul şi simte miros de 
came omenească, soţia lui îl ascunde pe vînător sub 
acoperiş. Jaguarul aducea un caetetu penlru cină [cf. 
mai sus, p. 116]. După ce a cerut să-i fie înfăţişat omul 
tremurînd de frică, şi după ce l-a lins din cap pînă în 
picioare, fiara îşi scoate blana, ia înfăţişare omenească, 
şi stă la taclale cu oaspetele lui pînă la ora cinei. 

Totuşi, soţia jaguarului îl anunţă în secret pe 
vînător că va trebui să mănînce o came foarte ardeiată, 
dar că nu trebuie să se arate stînjenit de aceasta. Cina 
arde gura într-adevăr, dar omul reuşeşte cu chiu cu vai 
să-şi ascundă suferinţa. Jaguarul e încîntat, îl felicită, 
şi-i arată drumul spre sat. 

Dar vînătorul se rătăceşte şi se întoarce la 
jaguar, care-i arată un alt drum; iar se rătăceşte, iar se 
întoarce. Fetele jaguarului îi propun să le ia de soţii; 
bărbatul acceptă, şi jaguarul încuviinţează. 

într-o zi, după multă vreme, se întoarse în sat 
să-şi vadă părinţii. Mama lui observă că devenise fioros, 
iar trupul său începuse să se acopere cu pete, ca blana 
jaguarului. Ea îl vopsi tot în negru cu praf de cărbune. 
El fugi în pădure, unde soţiile sale omeneşti îl căutară 
pretutindeni. N-a mai fost văzut niciodată (Nim. 13, p. 
151-152). 

Mitul acesta se leagă după două axe de simetrie 
diferite, pe de o parte - cu inversiunea sexelor - de mitul ofaie 
despre femeia jaguarului, pe de altă parte, de mitul mundurucu, 
referitor, ca şi acesta, la un străin devenit ginerele jaguarului. în 
cazul din urmă, sexele sînt neschimbate, dar asistăm la o dublă 

transformare: din cerb (M 37 ), eroul a devenit om (M 53 ), şi încer¬ 
carea la care e supus nu mai constă în gîdilatul destinat să-i 
provoace rîsul (M 37 ), ci într-o tocană ardeiată, ca să-l facă să 
geamă (M 53 ). Mai mult, cerbul are grijă să nu-i mănînce hrana 
jaguarului (care-i este omologă: came de cerb), pe cînd omul 
mănîncă hrana jaguarului, deşi-i e heterologă (de nemîncat, pen¬ 
tru că prea condimentată). Prin urmare omul se identifică defini¬ 
tiv cu jaguarul, pe cînd cerbul se desparte definitiv de el. 

Din acest izomorfism între cele două mituri, care ar 
merita un studiu separat, rezultă că rîsul provocat de gîdilat, şi 
gemetele smulse de ardei pot fi tratate ca variante combinatorii 
ale deschiderii corporale şi, aici îndeosebi, ale deschiderii orale. 

în fine, şi ca să terminăm cu rîsul, trebuie să notăm că 
în America de Sud (ca şi în alte regiuni ale lumii), unele mituri 
pun în legătură rîsul cu originea focului de bucătărie, ceea ce 
ne dă o garanţie suplimentară că, întîrziind asupra temei rîsului, 
nu ne îndepărtăm de subiectul nostru: 

• Tukuna: originea focului şi a planelor cultivate 

(parţial; cf. mai jos, p. 223). 

Odinioară, oamenii nu cunoşteau nici maniocul 
dulce şi nici focul. O bătrînă primise de la furnici taina 
maniocului, şi prietenul ei, pasărea de noapte (o specie 
de înghitevînt: Caprimulgus sp.) îi aducea focul (pe 
care-1 aducea ascuns în cioc) ca să-şi fiarbă maniocul, 
în loc să-l încălzească expunîndu-1 la soare, sau ţinîn- 
du-1 sub braţ. 

Indienilor le plac la nebunie turtele bătrînei, şi 
vor să ştie cum le prepară. Ea le răspunde că le pregă¬ 
teşte la căldura soarelui. înveselită de minciună, pasărea 
izbucneşte în rîs, şi i se văd flăcări ieşind din gură. îi 
deschid ciocul cu forţa şi-i iau focul. De atunci, 
înghitevîntul are un cioc larg (Nim. 13, p. 131 ) 31 . 

Deşi motivul rîsului nu figurează explicit în el, e util să 
introducem aici un mit bororo care se referă la originea focului, 
şi care ne va permite să legăm consideraţiile care preced de 
ansamblul argumentaţiei noastre. 

• Mgg. Bororo: originea focului. 


Odinioară, maimuţa era ca un om: n-avea peri, 
se plimba cu piroga, se hrănea cu porumb şi dormea 
într-un hamac. 

într-o zi deci, maimuţa naviga însoţită de un 
prea (Cavia aperea) şi se nelinişti văzîndu-1 că roade 
lacom porumbul îngrămădit pe fundul pirogii, fiindcă se 
întorceau de la plantaţia lor: “Opreşte-te, îi zise ea, sau 
o să găureşti barca, o să intre apă, o să ne înecăm, tu 
n-o să scapi, şi o să te mănînce peştii piranhas”. Dar 
prăa continua să roadă, şi se întîmplă tocmai ce 
prevăzuse maimuţa. Cum ştia foarte bine să înoate, 
aceasta izbuti să-şi înfigă mîna în branhiile unui piranha 
şi, ducîndu-şi prada, ajunse singură la mal. 

Ceva mai tîrziu, se întîlni cu jaguarul, care se 
minună la vederea peştelui şi se invită singur la cină. 
“Dar, întreabă el, unde este focul ?” Maimuţa îi arată 
jaguarului soarele care cobora spre orizont, scăldînd 
depărtările într-o lumină de jăratic: “Acolo, zise ea. Nu 
vezi ? Du-te să-l aduci”. 

Jaguarul se duce pînă foarte departe şi se 
întoarce, mărturisindu-şi neizbînda. “Ba da, reia maimu¬ 
ţa, uite-1 acolo, roşu şi înflăcărat: ! Fugi, fugi o dată ! 
Şi de data aceasta, du-te pînă la foc, ca să ne putem 
frige peştele ?' Şi jaguarul aleargă... 

Atunci maimuţa inventează tehnica producerii 
focului prin învîrtirea unui băţ proptit de altul, pe care 
oamenii o vor învăţa mai apoi de la ea. Aprinde un foc 
bun, frige peştele şi-l mănîncă în întregime, lăsînd 
numai oasele. După care, se suie într-un copac - unii 
spun că era un jatoba - şi se cocoaţă în vîrf. 

Cînd jaguarul se întoarce rupt de oboseală, 
înţelege că a fost victima unei păcăleli şi se indignează: 
“Afurisita asta de maimuţă, o s-o ucid dintr-o muşcă¬ 
tură ! Dar unde-i ?” Jaguarul mănîncă mai întîi resturile 
peştelui, apoi o caută pe maimuţă după urme, dar fără 
succes. Maimuţa fluieră, fluieră din nou. în sfîrşit, 
jaguarul o vede şi-i cere să coboare, dar aceasta refuză. 

de teamă ca, în ciuda asigurărilor jaguarului, acesta să 
n-o ucidă. Jaguarul provoacă atunci un vînt puternic, 
care clatină vîrful copacului; maimuţa se agaţă, dar în 
curînd puterile îi slăbesc şi nu se mai ţine decît cu o 
mînă. “îmi dau drumul, îi strigă ea jaguarului, deschide 
gura !” Jaguarul deschide botul cît poate de tare, iar 
maimuţa, coborînd, dispare înăuntru. Ajunge în burta 
fiarei. Şi jaguarul, mîrîind şi lingîndu-se pe bot, intră în 
pădure. 

Dar lucrurile stau cam prost pentru el, fiindcă 
maimuţa atîta se zbînţuie în burta lui, încît se simte 
rău. O imploră pe maimuţă să stea liniştită: degeaba. în 
cele din urmă maimuţa îşi ia cuţitul, deschide burta 
jaguarului şi iese. îl jupoaie pe jaguarul în agonie, şi-i 
taie pielea în fîşii cu care-şi împodobeşte fruntea. 
Întîlneşte un alt jaguar, însufleţit de intenţii ostile. 
Maimuţa îi atrage atenţia asupra gătelilor ei, şi, înţe- 
legînd astfel că interlocutorul este un ucigaş de jaguari, 
fiara se sperie şi fuge (Colb. 3, p. 215-217). 

înainte de a aborda analiza acestui mit capital 32 , vom 
face cîteva observaţii preliminare. Prea este aici tovarăşul impru¬ 
dent, încăpăţînat şi nenorocos al maimuţei. Piere datorită 
lăcomiei care provoacă crăparea pirogii (adică deschiderea unui 
obiect manufacturat, care ţine de cultură, în locul - cf. M 5 - 
unui corp fizic, care ţine de natură). Prda se situează astfel la 
jumătatea drumului între paznicii neglijenţi din miturile toba- 
matako (care sînt astupaţi: adormiţi, surzi sau muţi), şi 

eroul imprudent din mitul warrau M 28 (care plesneşte de rîs), 
dar în acelaşi timp, în poziţie excentrică (cultură în loc de 
natură; şi hrană vegetală, pe care o mănîncă el însuşi, afectînd 
un obiect exterior, în loc de hrană animală - peşte sau came - 
mîncată de altul, şi afectînd corpul propriu). 

La ofaid, care au fost odinioară vecinii meridionali ai 
indienilor bororo, prda figurează în mit ca acela care a introdus 
printre oameni focul şi bucătăria (rol atribuit maimuţei, tovarăşul 
prea-ului, în miturile bororo): 

• M 55 . Ofai6: originea focului. 

Odinioară, mama jaguarului era stăpîna focului. 
Animalele s-au înţeles ca să fiiie un tăciune. Tatii-u! 
încearcă primul: se duce la băţrînă, pretinde că i-e frig, 
cere şi obţine îngăduinţa de a se încălzi. O gîdiiă pe 
bătrînă sub braţe ca s-o adoarmă, şi cînd simte că 
muşchii i se lasă moi, ia un tăciune şi fuge. Dar 
femeia se trezeşte şi fluieră ca să-i dea de veste fiului 
ei, jaguarul. Acesta îl prinde pe tatu, şi-i ia tăciunele. 

Acelaşi ghinion îl au şi cotia, apoi tapirul, 
maimuţa capucin, maimuţa urlătoare, în sfîrşit toate ani¬ 
malele. îi era dat prda-ului, animal neînsemnat, să 
reuşească acolo unde toate celelalte au dat greş. 

Dar pr6a procedează altfel. Ajunge la locuinţa 
jaguarului şi spune de-a dreptul: “Bună ziua, bunico, ce 
mai faci? Am venit să iau focul.” La care pune mîna 
pe un tăciune, îl atîmă la gît şi pleacă (de comparat: 
Matako in Metraux 3, p. 52-54 şi 5, p. 109-110). 

Alarmat de fluieratul mamei şale, jaguarul vrea 
să-i taie drumul pr6a-ului; dar acesta reuşeşte să-l evite. 
Jaguarul porneşte în urmărire, dar pr6a e cu mai multe 
zile înaintea lui. îl ajunge în sfîrşit din urină pe celălalt 
mal al fluviului Parană. “Să stăm de vorbă”, îi zice 
prda jaguarului. “Acum că ai pierdut focul, va trebui să 
găseşti un alt mijloc de trai.” în vremea aceasta, tăciu¬ 
nele (despre care ceea ce urmează sugerează că era mai 
degrabă un butuc) continuă să ardă, “devenind cu atît 
mai uşor de dus.” 

Pr6a este un animal înşelător. Aşa era şi pe 
vremea aceea; de aceea izbuti să-l păcălească pe jaguar 
explicîndu-i că nici un aliment nu e mai sănătos decît 
carnea crudă şi sîngerîndă. “Am înţeles, zise jaguarul, să 
încercăm”, şi dă o lovitură de labă peste botul prea- 
ului, scurtîndu-I, aşa cum a şi rămas de atunci. Convins 
în cele din urmă de către pr6a (care se face astfel vino¬ 
vat de primejdia pe care o reprezintă azi jaguarul pentru 
oameni), că mai există şi alte prăzi, jaguarul îi dă o 
lecţie de bucătărie: “Dacă te grăbeşti, aprinde un foc. 

înfige carnea în frigare şi ffige-o; dacă ai destul timp, 
coace-o într-un cuptor săpat în pămînt, încins dinainte, 
învelind carnea în frunze şi punînd deasupra jar şi 
pămînt.” - în timpul acestor explicaţii, tăciunele arde de 
tot şi se stinge. 

Jaguarul îl învaţă atunci pe prea tehnica focului 
prin sfredelire, şi prea începe să străbată lumea, 
aprinand focuri peste tot. Folosirea focului ajunge pînă 
în satul lui, unde tatăl prea-ului şi ceilalţi locuitori îi 
fac o primire triumfală. Se mai văd încă în brusă res¬ 
turile calcinate ale focurilor aprinse de prea (Ribeiro 2, 
p. 123-124). 

Mitul acesta ofaie face după cum se vede tranziţia între 
mitul bororo despre inventarea focului de către maimuţă, 
tovarăşul unui prea, şi miturile ge despre furtul focului de la 
jaguar de către oamenii ajutaţi de animale, sau transformaţi în 
animale. într-adevăr, prea îi fură focul jaguarului (ca şi anima¬ 
lele din miturile ge), şi, după ce l-a pierdut, îi învaţă pe 
oameni tehnica de producere a focului, ca maimuţa din mitul 
bororo. 

Tot în legătură cu prea, se va fi observat că mitul 
explică în treacăt de ce animalul are botul scurt. Chestiunea e 
importantă, pentru că am văzut mai sus (M Ig ) că indienii 
kayapo îi disting pe caetetu de queixada după lungimea riturilor 
respective. O remarcă a lui Vanzolini (p. 160) sugerează că şi 
timbira se conduc după prezenţa sau absenţa cozii ca să distingă 
între ele speciile de rozătoare. Două specii de rozătoare figu¬ 
rează în miturile pe care le-am examinat pînă în prezent. Prea 
(Cavfa aperea) este micul tovarăş al maimuţei (M 55 ) sau 
“frăţiorul” animalelor (M 56 ); cotia sau aguti (Dasyprocta sp.) 
este fratele mai mic al eroului din mitul de referinţă (M,). Pe 
de altă parte, un mit kayapo (• M 57 ; Metraux 8, p. 10-12) 
vorbeşte despre două surori, dintre care una s-a transformat în 
maimuţă, iar cealaltă în paca (Coelogenys paca). Despre 
Dasyprocta sp., un zoolog spune că ”e specia cea mai impor¬ 
tantă ca sursă de hrană în tot timpul anului”; şi despre 
Coelogenys paca, “că e un vînat din cele mai apreciate” 
(Gilmore, p. 372). Aguti ( Dasyprocta ) cîntăreşte 2 pînă la 4 kg. 

iar paca, pînă la 10 kg. Ştim din mitul ofai6 (M 56 ) că prda 
este considerat un animal foarte mic, din toate cel mai 
neînsemnat. Rudă apropiată a cobaiului, are 25 pînă la 30 cm 
lungime, şi, în sudul Braziliei, e dispreţuit chiar şi ca vînat 
(Ihering, art. “Pr6a”). 

Adunînd toate aceste elemente, am fi tentaţi să stabilim 
între două specii de rozătoare, sau între o specie de rozător şi o 
specie de maimuţă, o relaţie analogă cu aceea stabilită de mituri 
între cele două specii de porci. Opoziţia între lung şi scurt 
(aplicată la rîtul şi la părul porcilor, cf. M 1618 , şi p. 119) ar 
sluji şi la opunerea a două grupuri, altminteri asociate: maimuţa 
şi prda (M 55 ), maimuţa şi paca (M 57 ), şi, pe motivul poziţiilor 
lor similare în Mj, M 55 şi M 134 , cotia şi prda... Dar nu ştim cu 
precizie dacă opoziţia se întemeiază pe mărimea relativă, pe 
lungimea botului, pe prezenţa sau absenţa cozii. Ea există totuşi, 
de vreme ce un mit mundurucu (• M 58 ) explică în ce fel le-au 
făcut animalele un vagin femeilor, pe vremea cînd acestea n- 
aveau aşa ceva. Vaginele făcute de aguti erau lungi şi subţiri, 
iar cele făcute de paca, rotunjite (Murphy 1, p. 78). 

Dacă ipoteza (pe care numai o înaintăm aici cu pru¬ 
denţă) ar fi confirmată, s-ar putea stabili o echivalenţă cu 
miturile despre originea porcilor sălbatici, sub forma: 

a) 


ritul: 

părul: 


UNGULATE: 


queixada (110 cm) > 

caetetu (90 cm) 

lung 

scurt 

lung 

scurt 


b) ROZĂTOARE: 


paca (70 cm) > 

aguti (50 cm)> 

prea (30 cm) > 

şobolanul (Cercomys) 



“bot scurt” (ofaie) 


“fără coadă”^ 


“fără coadă... 

...coadă lungă” 

(timbira) 

“vagin rotunjit... 

...vagin alungit” 
(mundurucu) 

a) Vinar mare: (queixada: caetetu):: (lung: scurt). 

b) Vinar mic: (maimuţă: rozătoare x, y ):: (rozător x: rozător y):: (lung: scurt). 

Sub acest raport, s-ar putea trata atunci grupul care a 
fost examinat ca pe o transformare slăbită a grupului ce 
cuprinde mituri despre originea porcilor sălbatici, ceea ce ne-ar 
îngădui să le legăm pe acestea din urmă printr-o legătură supli¬ 
mentară de grupul miturilor despre originea focului. Opoziţia 
între vînat mare şi mic este de altfel dată direct de aceste 
mituri. Despre Karusakaibe, răspunzător de originea porcilor, 
indienii mundurucu spun că "înainte de el exista numai vînatul 
mărunt; el a făcut să apară vînatul mare" (Tocantins, p. 86). 
Conceptualizarea perechii queixada-caetetu sub forma unui cuplu 
de opoziţii este confirmată de un comentariu al lui Cardus (p. 
364-365), de inspiraţie evident indigenă. 

Cercetarea aceasta ne-ar duce mai departe decît putem 
să mergem în limitele pe care ni le-am impus, şi preferăm deci 
să demonstrăm legătura dintre cele două grupuri de mituri 
despre originea focului (furat de la jaguar, sau învăţat de la 
maimuţă ori de la prea) 34 utilizînd o metodă mai directă. 

E clar, într-adevăr, că mitul bororo despre originea 
focului (M 55 ) şi miturile ge pe aceaşi temă (M 7 . 12 ) sînt riguros 
simetrice (tabel, p. 178). 

Dacă opoziţia: maimuţă / prea ar putea fl interpretată, 
aşa cum am formulat ipoteza, ca o formă slabă a opoziţiei: 
queixada / caetetu, am dispune de o dimensiune suplimentară, 
pentru că această a doua opoziţie trimite la opoziţia: soţ de soră 
/ frate de soţie, adică la relaţia dintre cei doi eroi ai miturilor 
ge. Dar există o dovadă încă şi mai convingătoare a validităţii 
reconstrucţiei noastre. 

Versiunea kayapo-kubenkranken (M 8 ) conţine un amă¬ 
nunt ininteligibil în sine, dar pe care numai mitul bororo (M 55 ) 
îl poate elucida. Indienii kayapo spun într-adevăr că, atunci cînd 
jaguarul înalţă capul şi-l descoperă pe erou pe stîncă, are grijă 
să-şi acopere gura. Or, maimuţa din mitul bororo, în momentul 
în care simte că va scăpa creanga, îi cere jaguarului să deschidă 
gura, ceea ce el şi face. Fie, într-un caz, o conjuncţie mediati- 
zată (deci salutară) care se operează de jos în sus; şi, în celălalt 
caz, o conjuncţie nemediatizată (deci dezastruoasă), care se 

operează de sus în jos. Mitul kayapd se luminează deci prin 
mitul bororo: dacă jaguarul kayapri nu şi-ar fi acoperit botul cu 
laba, eroul ar fi căzut înăuntru şi ar fi fost înghiţit: aceasta e 
tocmai soarta maimuţei bororo. într-un caz, jaguarul se închide, 
în celălalt se deschide, purtîndu-se, fie ca paznicii surzi şi muţi 
din miturile toba-maţako (M 31 _ 32 ), fie ca fratele care rîde (în loc 
să devoreze) din mitul warrau (M 2g ): acela care, pentru că s-a 
“deschis”, este el însuşi devorat. 

Pe de altă parte, mitul bororo despre originea focului ne 
ajută să precizăm poziţia semantică a maimuţei, care se situează 
între aceea a jaguarului şi cea a omului. Ca şi omul, maimuţa 
se opune jaguarului; ca şi jaguarul, e stăpînul focului pe care 
oamenii nu-1 cunosc. Jaguarul este contrariul omului; maimuţa e 
mai degrabă contraponderea lui. Personajul maimuţei este consti¬ 
tuit astfel din bucăţele, împrumutate cînd de la un termen, cînd 
de la celălalt. Unele mituri o permutează cu jaguarul (M 3g ); 
altele, precum acela care tocmai a fost analizat, o permutează 
cu omul. în sfirşit, cîteodată apare sistemul triunghiular complet: 
indienii tukuna explică într-un mit (• M 60 ) că “stăpînul 
maimuţelor” avea înfăţişare de om, deşi aparţinea unui neam de 
jaguari (Nim. 13, p. 149). 

Examinînd ansamblul miturilor referitoare la ris, sîntem 
izbiţi de o contradicţie aparentă. Aproape toate îi atribuie risului 
consecinţe dezastruoase, din care cea mai frecventă e moartea. 
Numai unele îl asociază cu evenimente pozitive: dobîndirea 
focului de bucătărie (M54), originea vorbirii (M 45 )... Este locul 
să amintim că bororo disting două feluri de ris: cel care rezultă 
dintr-o simplă gîdilare fizică sau morală, şi risul triumfal al 
invenţiei culturale (M 20 ). De fapt, opoziţia natură / cultură este 
subiacentă tuturor acestor mituri, aşa cum am indicat deja în 
legătură cu cele care-i pun în scenă pe lilieci (M^, M 43 ). 
Animalele acestea încarnează într-adevăr o disjuncţie radicală 
între natură şi cultură, bine ilustrată de grota lor lipsită de orice 
mobilă, redusă deci la nişte pereţi bogat împodobiţi, contrastând 
cu duşumeaua acoperită de dejecţii (M^). în plus, liliecii 
monopolizează simbolurile culturii: picturi rupestre, securi cere¬ 
moniale. Prin gîdilatul şi mîngîierile lor, provoacă un ris în 
ordinea naturii: pur fizic şi oarecum “în gol”. Deci un ris. 

vorbind în sens propriu, ucigaş, care joacă de altminteri rolul de 
variantă combinatorie a deschiderii craniilor cu securea, în M 43 . 
Situaţia este exact inversă faţă de cea din M 45 , unde un erou 
civilizator “deschide” oamenii conducîndu-i la un spectacol, în 
scopul ca ei să ajungă să se poată exprima prin limbajul articu¬ 
lat pe care liliecii nu-1 cunosc (M^), deoarece aceştia nu au 
altă opţiune decît aceea a “anticomunicării”. ' 

M 55 2 animale: / maimu(ă> prea / aventură acvatică / animal (<) prea 
îndrăzneţ / animal (<) iese din scenă (mort) 

M 7 _|2 2 bărbaţi: / bărbatul a > bărbatul b / aventură terestră / bărbat 
(>) prea timorat / iese din scenă (viu) 


M 55 animal (>) izolat / întîlnire cu jaguarul / mediere negativă maimuţă- 
jaguar I) vînat acvatic (peşte) oferit şi refuzat de maimuţă; 

2) jaguarul înghite maimuţa. 

M 7 . 12 om (<) izolat / întîlnire cu jaguarul / mediere pozitivă jaguar-om 
1) vînat aerian (păsări) cerut de jaguar şi acordat; 2) jaguarul evită să 
înghită omul. 

II 

M 55 maimu(a îl face pe jaguar să ia reflexul (= umbra focului) drept 
foc / maimuţa stăpîn al focului virtual / maimuţa, stăpîn al obiectelor 
culturale (pirogă, beţe de aprins focul, cuţit) 

M 7 _|2 omul nu-1 lasă pe jaguar să ia umbra drept pradă / jaguarul, 
stăpînul focului actual / jaguarul, stăpînul bbiectelor culturale (arc, 
butuc aprins, fire de bumbac) 

// 

M55 maimuţă sus, jaguar jos / jaguar căpcăun i conjuncţie impusă i 
maimuţă în burta jaguarului 

M742 om sus, jaguar jos / jaguar hrănitor / conjuncţie negociată / om 
pe spinarea jaguarului 

// 

M 55 2 jaguari (sex nemarcat) / I jaguar ucis, celălalt plecînd / piele 
smulsă jaguarului (obiect natural) 

M 7 .|2 2 jaguari (1 mascul, I femelă) I I jaguar ucis, celălalt părăsit / 
focul smuls jaguarului (obiect cultural) 



II 


SCURTĂ SIMFONIE 

MIŞCAREA ÎNTÎI: GE 


Activitatea căreia ne-am consacrat pînă în prezent ne-a 
îngăduit să apropiem multe mituri între ele. Dar, grăbiţi să 
întărim şi să consolidăm legăturile cele mai aparente, am lăsat 
ici şi colo să atîme fire care trebuie înnodate înainte ca să se 
poată afirma că, aşa cum credem noi, toate miturile deja exami¬ 
nate îşi au locul lor într-un ansamblu coerent. 

Să încercăm deci să cuprindem dintr-o singură privire 
tapiseria pe care am alcătuit-o din bucăţi, şi să facem ca şi 
cum ar fi deja isprăvită, fără să ţinem socoteală de lacunele 
care au mai rămas. Toate miturile noastre se împart în patru 
grupuri mari, caracterizate două cîte două prin purtările antitetice 
ale eroului. 

Primul grup pune în scenă un erou continent: îşi reţine 
gemetele cînd i se dă o hrană iritantă (M 53 ); îşi stăpîneşte rîsul 
cînd e gîdilat (M 37 ) sau cînd asistă la ceva comic (M 7 _ ]2 ). 

Eroul celui deal doilea grup este dimpotrivă 
incontinent: pufneşte în rîs cînd interlocutorul său gesticulează 
(M 2lf , M 38 , M 48 ), sau vorbeşte pe un ton caraghios (M 46 ). Nu 
rezistă cînd e gîdilat (M^). Sau nu se poate controla să nu 
deschidă gura mîncînd, şi ca urmare mestecă zgomotos (M, 0 ); 
să nu deschidă urechile ascultînd, şi aude astfel chemarea fan¬ 
tomelor (M 9 ). Sau iarăşi, nu-şi poate ţine sfincterele închise, fie 
pentru că rîde prea tare (M 49 , M 50 ), fie pentru că - aşa ca în 
mitul de referinţă - are dindărătul devorat (M,); sau în sfirşit 
pentru că e un ucigaş flatulent (M 5 ). 

Continenţă şi incontinenţă, închidere şi deschidere, se 
opun deci mai întîi ca manifestări de măsură şi lipsă de măsură. 
Dar se văd imediat constituindu-se două grupuri complementare 
faţă de precedentele, în care continenţă ia o valoare de lipsă de 
măsură (pentru că e împinsă prea departe), şi unde incontinenţa 
(dacă nu e împinsă prea departe) apare, dimpotrivă, ca o con¬ 
duită plină de măsură. 

Continenţă lipsită de măsură este aceea a eroilor insensi¬ 
bili sau tăcuţi (M 29 , M 30 ); şi a eroilor lacomi, care nu pot eva¬ 
cua normal hrana pe care o “conţin” şi care deci rămîn închişi 
(M 35 ) sau condamnaţi la o formă letală de evacuare (M 5 ); sau 
iarăşi, a unor eroi indiscreţi sau imprudenţi care adorm, sînt 
(crezuţi) surzi, sau (devin) muţi (M 3I , M 32 ). Huxley (p. 149-150) 
a sugerat că procesul digestiv e asimilabil, pe planul mitului, cu 
o operă de cultură, şi în consecinţă, procesul invers, vomismen- 
tul, corespunde unei regresiuni de la cultură la natură. Există cu 
siguranţă ceva adevărat în această interpretare, dar, cum se 
obişnuieşte în analiza mitică, nu poate fi generalizată dincolo de 
un context particular. Se cunosc numeroase cazuri, în America 
de Sud şi în altă parte, unde vomismentul are o funcţie seman¬ 
tică exact inversă: mijloc de a transcende cultura, mai degrabă 
decît semnalul unei întoarceri la natură. Pe de altă parte, s-ar 
cuveni să adăugăm că digestia se opune, sub acest raport, nu 
numai vomismentului, ci şi ocluziei intestinale, primul fiind o 
ingestie răsturnată, celălalt o excreţie împiedicată. Femeia din 
mitul bororo (M 5 ) exsudează peştii sub formă de boli, neputînd 
să-i evacueze; băieţelul lacom dintr-un alt mit bororo (M 35 ) îşi 
pierde darul vorbirii, pentru că nu reuşeşte să vomite fructele 
fierbinţi pe care le-a înghiţit. Strămoşii tereno (M 45 ) dobîndesc 
darul vorbirii, pentru că rîsul le-a deschis buzele. 

Incontinenţa măsurată aparţine eroilor care ştiu să comu¬ 
nice cu adversarul în mod discret şi, am zice, menţinîndu-se 
dedesubtul pragului comunicării lingvistice; lăsîndu-se demascat 
în tăcere (M 7 , M 8 , M, 2 ), scuipînd pe jos (M 9 , M| 0 ), sau 
fluierînd (M 32 , M 55 ). 

Aşadar, fie că e vorba să nu cedezi iluziei comice, să 
nu rîzi (pentru cauze fizice sau psihice), sau să nu faci zgomot 
mîncînd (şi atunci fie că zgomotul provine din masticaţie, sau 

din gemetele smulse de o hrană ardeiată), toate miturile noastre 
au în comun o dialectică a deschiderii şi închiderii operînd la 
două nivele: cel al orificiilor superioare (gură, ureche), şi cel al 
orificiilor inferioare (anus, meat urinar, vagin) 35 ; în sfîrşit, 
deschiderea se traduce cînd printr-o emisie (zgomot, excreţie, 
exsudaţie, exhalaţie), cînd printr-o recepţie (zgomot). 

Se ajunge astfel la o schiţă de sistem: 


■ 

M, 

m 5 

m 9 

M,o 

M 4 6 

^49,50 

m 53 

sus 


a exsuda 

a auzi 
prea mult 

a mesteca 

zgomotos 

a rîde 

a rîde 

a geme 

JOS 

a evacua 

fără digestie 

a trage 
vînturi 



a urina 

a menstrua 



Dacă suprapunem opoziţia: sus / jos, cu o a doua 
opoziţie: anterior / posterior, şi dacă punem din acest punct de 
vedere că: 


gură: ureche:: vagin: anus, 


tabloul precedent poate fi simplificat: 



M, 

m 5 

m 9 

M 10 

M 4 6 

M 4 9 i 5() 

M„ 

Sus (+) / jos (-) 

- 

- 

+ 

+ 

+ 


+ 

Anterior (+) / 
posterior (-) 

+ 

_ 

_ 

+ 

+ 

+ 

+ 

Emisie (+) / 
recepţie (-) 

+ 

+ 

- 

+ 

- 


+ 


(Deşi pun problema în termeni formal identici, M 1( j şi 
M 53 diferă prin soluţie, deoarece în M 5 , v eroul reuşeşte să 

rămînă tăcut, deşi hrana jaguarului îi arde gura, iar în M 10 , eroul 
face zgomot mîncînd, atît de crocantă este hrana jaguarului.) 

MIŞCAREA A DOUA: BORORO 


Să revenim acum la miturile adunate în prima parte. Ce 
este comun între mitul de referinţă (M,) şi grupul ge referitor 
ia originea focului (M 7 _, 2 )? La prima vedere, numai episodul 
căutătorului de păsări. în ce priveşte restul, mitul bororo începe 
cu o poveste de incest care nu apare explicit în miturile ge. în 
schimb, acestea din urmă se construiesc în jurul vizitei la 
jaguar, stăpînul focului, care se presupune a fi la originea ali¬ 
mentelor gătite; nimic asemănător nu apare în mitul bororo. O 
analiză grăbită ne-ar putea îndemna să conchidem că episodul 
căutătorului de păsări a fost împrumutat, fie de bororo, fie de 
ge, şi inserat, de către unii sau de către ceilalţi, într-un context 
complet diferit de contextul său de origine. Miturile ar fi deci 
făcute din bucăţi şi bucăţele. 

Ne propunem să demonstrăm că e vorba dimpotrivă 
chiar de acelaşi mit, şi că divergenţele aparente dintre versiuni 
trebuie să fie tratate ca produse ale transformărilor ce au loc în 
sînul unui grup. 

în primul rînd, toate versiunile (bororo: M,; şi ge: 
M 712 ) evocă folosirea unui arc şi a unor săgeţi, confecţionate 
din crengi. Unii lasă a se înţelege că trebuie să vedem aici ori¬ 
ginea armelor de vînătoare, necunoscute încă de oameni, ca şi 
focul, şi a căror taină s-ar fi aflat tot în posesia jaguarului. 
Mitul bororo nu conţine episodul jaguarului, dar faptul că eroul 
rărăcit şi înfometat improvizează arcul şi ' săgeţile în vîrful 
peretelui stîncos, atestă că această creare, sau re-creare, a armelor 
de vînătoare, este un motiv comun întregului ansamblu luat în 
considerare. Se va observa de altminteri că inventarea arcului şi 
săgeţilor, în lipsa jaguarului (absent din mit) se potriveşte perfect 
cu inventarea focului de către maimuţă, în lipsa (momentană) a 
jaguarului, în M 55 , în timp ce, după miturile ge, eroul primeşte 
direct de la jaguar (în loc să le inventeze) arcul şi săgeţile gata 
confecţionate, iar focul gata aprins. 

Să ajungem la divergenţa cea mai gravă. Toate miturile 
ge (M 7 pînă la M ]2 ) se prezintă ca mituri de origine: e vorba 
de originea focului. Motivul acesta pare complet absent din 
mitul bororo. Să fie într-adevăr aşa? 

Autorii lucrării Os Bororos orientais fac în două rînduri 
o observaţie importantă în legătură cu acest mit. El se referă, 
spun ei, la “originea vîntului şi ploii” (Colb. 3, p. 221, 343). în 
plus, fac anumite consideraţii geologice asupra eroziunii pluviale, 
asupra lateritizării solului, formării pereţilor abrupţi şi a “mar¬ 
mitelor” formate la picioarele acestora datorită şiroirii. în 
anotimpul ploios, marmitele, care de obicei sînt pline de pămînt, 
se umplu cu apă, şi seamănă cu nişte recipiente. Remarca 
aceasta, care nu trimite la nici un incident din mit, deşi îi 
slujeşte drept introducere, ar fi deosebit de sugestivă, dacă, aşa 
cum se întfmplă de multe ori în lucrare, ar repeta glosa unui 
informator. într-adevăr, miturile ge, de care încercăm să apro¬ 
piem mitul de referinţă, se referă expres la originea bucătăriei. 

Dar mitul bororo nu face aluzie decît la o singură fur¬ 
tună, şi nimic în text nu indică a fi fost vorba de cea dintîi. 
Ne amintim că eroul se întoarce în sat şi că, în timpul primei 
nopţi petrecute acolo, se dezlănţuie o furtună violentă, care 
stinge toate vetrele, cu excepţia uneia singure. Totuşi concluzia 
primei versiuni publicate a lui M| sugera limpede caracterul eti¬ 
ologic al mitului (cf. mai sus, p. 62), şi deşi această frază nu 
mai figurează în versiunea a doua, comentariul confirmă faptul 
că indigenii interpretează mitul în acest fel. Mitul bororo ar fi 
deci şi el un mit de origine: nu a focului, ci a ploii şi vîntului, 
care sînt - în această privinţă textul este clar - opusul focului, 
de vreme ce-1 sting. Ca să spunem aşa: antifocul. 

Mai mult. dacă furtuna a stins toate vetrele din sat, mai 
puţin aceea din coliba în care s-a refugiat eroul 36 , acesta se află 
pentru moment în situaţia jaguarului: este stăpînul focului, şi toţi 
locuitorii din sat trebuie să i se adreseze lui pentru a obţine jă¬ 
ratic, ca să-şi aprindă focul pierdut. în acest sens, ,şi mitul boro¬ 
ro se referă la originea focului, deşi prin preteriţie. Diferenţa 
faţă de versiunile ge ar ţine atunci de modul mai slab în care 
motivul acesta e tratat în el. într-adevăr, evenimentul se situează 
în viaţa istorică a vieţii săteşti, şi nu în timpurile mitice, arătînd 
introducerea artelor civilizaţiei. în primul caz, focul e pierdut de 



184 


o colectivitate restrînsă, care înainte îl avea; în cazul celălalt, 
este acordat întregii omeniri, care înainte îl ignora. Totuşi, versi¬ 
unea kraho (M m ) oferă o formulă intermediară, de vreme ce 
omenirea (întreagă) este privată de foc de către eroii culturali, 
care o părăsesc ducînd focul cu ei 37 . 

Demonstraţia precedentă ar fi întărită şi mai bine dacă 
ar fi cu putinţă să interpretăm numele purtat de eroul mitului 
de referinţă: Geriguiguiatugo, pornind de la: gerigigi, “lemn de 
foc”, şi atugo, “jaguar”, adică: jaguarul stăpîn al lemnelor de 
foc, pe care îl cunoaştem ca pe un erou ge, vizibil absent din 
miturile bororo, dar care ar apare în filigran prin etimologia 
numelui atribuit unui personaj care, după cum am văzut, îi 
îndeplineşte cu exactitate funcţia. Ar fi totuşi riscant să pornim 
pe această cale, deoarece transcrierile de care dispunem sînt 
dubioase din punct de vedere fonologie. Pe de altă parte, se va 
verifica în cele ce urmează (p. 284) exactitatea etimologiei 
avansate de Colbacchini şi Albisetti, fără ca să trebuiască să 
excludem a priori faptul că acelaşi nume ar putea avea mai 
multe interpretări. 

Oricum, nu mai avem nevoie de dovezi suplimentare ca 
să recunoaştem că mitul bororo aparţine aceluiaşi grup cu 
miturile ge, şi că se află în raport de transformare cu ele. 

Transformarea consistă în: 

1° slăbirea opoziţiilor, în ce priveşte originea focului; 

2° inversiunea conţinutului etiologic explicit, care aici 
este originea vîntului şi ploii: antifocul; 

3° permutarea eroului, care ocupă locul atribuit jaguaru¬ 
lui în miturile ge, şi anume de stăpîn al focului; 

4° inversiunea corelativă a legăturilor de filiaţie: jaguarul 
ge este tatăl (adoptiv) al eroului, pe cînd eroul bororo, core¬ 
spunzător jaguarului, este un fiu (adevărat) al unui tată uman; 

5° permutarea (echivalentă cu o inversiune) a atitudinilor 
familiale: în mitul bororo, mama este “apropiată” (incestuoasă), 
tatăl “îndepărtat” (ucigaş); în versiunile ge, dimpotrivă, tatăl 
adoptiv este “apropiat”: protector al copilului, ca o mamă - îl 
duce în spate, îl curăţă, îl adapă, îl hrăneşte - şi împotriva 
mamei - pe care-şi îndeamnă fiul s-o rănească sau s-o ucidă 
pe cînd mama adoptivă este îndepărtată, pentru că e însufleţită 
de intenţii ucigaşe. 

în sfîrşit, eroul bororo nu este un jaguar (deşi exercită 
discret funcţia acestuia), dar ni se spune că pentru a-şi ucide 
tatăl se transformă în cerb. Problemele relative la poziţia seman¬ 
tică a cervideelor în mitologia sudamericană vor fi discutate în 
altă parte, şi ne vom limita deocamdată la a formula regula 
care ne va permite să transformăm acest episod într-un episod 
corespunzător din grupul ge. Acesta din urmă pune în scenă un 
jaguar adevărat, care nu-şi ucide fiul “fals” (adoptiv), deşi 
această purtare ar fi fost conformă şi, cu natura jaguarului (car¬ 
nivor), şi cu aceea a eroului (în situaţie de pradă). Invers, în 
mitul bororo, un fals cerb (eroul deghizat) îşi ucide tatăl 
adevărat, deşi această purtare e în contradicţie şi cu natura cer¬ 
bului (ierbivor), şi cu natura victimei (vînător la pîndă). Ne 
amintim, într-adevăr, că această crimă are loc în timpul unei 
vînători conduse de tată. 

Numeroase mituri nord- şi sudamericane pun jaguarul şi 
cerbul în corelaţie şi în opoziţie în sînul aceluiaşi grup. Ca să 
ne limităm aici la nişte triburi relativ apropiate de bororo, e 
semnificativ faptul că indienii kayuâ din sudul Mato Grosso-ului, 
a căror afiliere lingvistică ridică semne de întrebare, fac din 
jaguar şi din cerb primii stăpîni ai focului (• Schaden p. 
107-123). Aceste două specii, aici asociate (dar la originea tim¬ 
purilor), sînl opuse într-un mit mundurucu (M 37 ). Şi mituri tuku- 
na (• M 63 ) cărora li se cunosc echivalente în America de Nord 
(anume la menomini) ne explică faptul că odinioară cerbii erau 
jaguari antropofagi, sau că nişte eroi transformaţi în cerbi pot, 
din pricina aceasta, să joace rolul, fie de victimă, fie de ucigaş 
(Nim. 13, p. 120, 127, 133). 

MIŞCAREA A TREIA: TUPI 


Avem şi alte motive ca să admitem că mitul bororo se 
referă la originea focului, în ciuda discreţiei sale extreme în 
această privinţă. Anumite amănunte, pe care trebuie să le 
cercetăm atent, par a fi într-adevăr ecoul altor mituri despre 
originea focului, care la prima vedere nu au nici o asemănare 
cu cele din grupul ge, şi care provin .dintr-o altă familie lingvis¬ 
tică: grupul guarani. 

După indienii apapocuva (• M m ), care la mijlocul seco¬ 
lului al XlX-lea trăiau la extremitatea sudică a statului Mato 
Grosso: 

Eroul civilizator Nianderyquey s-a prefăcut mort 
o dată, într-un mod atît de realist, încît trupul lui a 
început să putrezească. Vulturii hoitari urubu, care erau 
atunci stăpînii focului, s-au adunat în jurul cadavrului, şi 
au aprins un foc ca să-l frigă. Abia l-au pus pe jar, că 
Nianderyquey se ridică, izgoni păsările, luă focul şi-l dădu 
oamenilor (Nim. 1, p. 326 sq.; Schaden 2, p. 221-222). 

Mai bogată este versiunea paraguayană a aceluiaşi mit: 

• M 65 . Mbya: originea focului. 

După ce primul pămînt a fost nimicit printr-un 
potop trimis drept pedeapsă pentru o unire incestuoasă, 
zeii au creat un al doilea, trimiţîndu-şi acolo fiul, 
Nianderu Pa-pa Miri. Acesta făuri alţi oameni şi se 
gîndi să le dăruiască focul, pe care atunci nu-1 aveau 
decît vrăjitorii-hoitari. 

Nianderu îi explică atunci fiului său broscoiul 
rîios că se va preface mort, şi - că acesta va trebui să 
fure jăratic de îndată ce Nianderu, venindu-şi în fire, îl 
va împrăştia. 

Vrăjitorii se apropie de cadavru, pe care-1 gă¬ 
sesc exact cît trebuie de gras. Sub pretextul că-1 învie, 
aprind un foc. Alternativ, eroul se agită şi se preface 
mort, pînă cînd vrăjitorii adună destul jăratic, pe care-1 
iau eroul şi fiul său, aşezîndu-1 în cele două bucăţi de 
lemn care vor sluji de acum încolo oamenilor pentru a 
produce focul prin sfredelire. Drept pedeapsă pentru ten¬ 
tativa lor de canibalism, vrăjitorii vor rămîne vulturi 
mîncători de hoituri, “fără respect pentru lucrul mare” 
(cadavrul), şi care nu vor atinge niciodată viaţa desă- 
vîrşită (Cadogan, p. 57-66). 

Deşi vechii autori n-au semnalat acest mit la tupinamba, 
el se întîlneşte destul de des la triburile de limbă tupi, sau la 

acelea asupra cărora s-a exercitat influenţa tupi. Din bazinul 
amazonian provin mai multe versiuni: tembe, tenetehara, tapi- 
rape, shipaia. Altele vin din Chaco şi din nord-estul Boliviei: 
choroti, tapiete, ashluslay, guarayu. Mitul e cunoscut şi la 
botocudo (Nim. 9, p. 111-112), şi la nişte vecini nemijlociţi ai 
indienilor bororo: bakairi şi tereno. Din Guyana şi pînă în 
regiunile septentrionale ale Americii de Nord, îl găsim reprezen¬ 
tat din belşug, dar sub o formă modificată, deoarece tema furtu¬ 
lui focului lipseşte, fiind înlocuită de prinderea unei fiice a vul¬ 
turilor, a căror vigilenţă eroul o înşeală prefăcîndu-se în hoit 
(cf. de exemplu G.G. Simpson, p. 268-269, şi discuţia generală 
a lui Koch-Grtinberg 1, p. 278 sq.). Iată, cu titlu de exemplu, 
trei versiuni tupi ale mitului de origine a focului: 

• M 66 . Tembe: originea focului. 

Odinioară, vulturul regal era stăpînul focului, iar 
oamenii trebuiau să-şi usuce carnea la soare. Se hotărîră 
într-o zi să-şi însuşească focul, şi uciseră un tapir. Cînd 
hoitul se umplu de viermi, vulturul regal coborî din cer 
împreună cu ai săi. Îşi scoaseră haina de pene şi 
apărură sub formă omenească. După ce aprinseră un foc 
mare, împachetară viermii în frunze şi-i puseră la fript 
[cf. M| 05 ].Oamenii se ascunseseră nu departe de 
mortăciune, şi, după o primă tentativă care se soldă cu 
un eşec, izbutiră să fure focul (Nim. 2, p. 289). 

• M 67 . Shipaia: originea focului. 

Ca să-i smulgă focul păsării de pradă care era 
stăpînul lui, demiurgul Kumaphari se prefăcu că e mort 
şi că putrezeşte. Hoitarii urubu îi devorară cadavrul, dar 
pajura avusese grijă să pună focul la loc sigur. 
Demiurgul se prefăcu atunci că moare sub formă de 
căprior; dar pasărea nu se lasă înşelată. Kumaphari se 
preschimbă în cele din urmă în doi arbuşti, între care 
pajura se hotărăşte să-şi depună focul. Demiurgul şi-l 
însuşeşte, iar pajura se învoieşte să-l înveţe arta de a 
produce focul prin frecare (Nim. 3, p. 1015). 

• M 68 Guarayu: originea focului. 


Un om lipsit de foc se scăldă odată într-o apă 
putredă, apoi se întinse pe pămînt ca şi cum ar fi 
murit. Hoitarii negri, stăpînii focului, se abătură asupra 
lui ca să-l frigă şi să-l mănînce, dar omul se ridică 
deodată şi împrăştie jăratecul. Aliatul lui, broasca 
rîioasă, aşteptase acest moment ca să înghită un tăciune. 
Surprinsă de păsări, trebui să-l dea înapoi. Omul şi 
broasca îşi repetă încercarea şi reuşesc. De atunci, 
oamenii posedă focul (Nordenskiold 2, p. 155). 

Mitul bororo nu menţionează explicit originea focului; 
dar s-ar putea spune că ştie că acesta e subiectul lui veritabil 
(pe care-1 prefaţează de altfel cu un potop, ca în mitul guarani), 
încît restituie aproape literal episodul eroului transformat în hoit 
(aici costumat în mortăciune, pentru că s-a îmbrăcat în şopîrle 
putrezite) şi excitînd pofta de mîncare a urubuşilor. 

în sprijinul acestei apropieri se poate invoca şi faptul că 
mitul bororo conţine un amănunt care rămîne de neînţeles dacă 
nu va fi interpretat ca o transformare a unui amănunt cores¬ 
punzător din mitul guarani. Cum să ne explicăm, într-adevăr, că 
în mitul de referinţă, hoitarii urubu, fără a-şi devora victima în 
întregime, îşi întrerup ospăţul ca s-o salveze (cf. p. 60) ? Nu se 
întîmplă aceasta oare fiindcă, în mitul guarani, vulturii sînt vin¬ 
decători, care-şi frig victima sub pretext c-o învie, şi nu reuşesc 
s-o mănîncp ? Secvenţa aceasta se inversează pur şi simplu în 
mitul bororo, unde hoitarii consumă efectiv - dar crudă - (o 
parte din) victimă, şi apoi se poartă ca nişte vindecători (salva¬ 
tori) veritabili. 

Se ştie că gîndirea bororo este impregnată de mitologie 
tupi. în ambele culturi, acelaşi mit ocupă un loc esenţial: acela 
al soţiei umane a jaguarului, mamă a doi eroi civilizatori. Şi 
versiunile bororo modeme (Colb. 1, p. 114-121; 2, p. 179-185; 
3, p. 190-196) rămîn uimitor de apropiate de aceea culeasă în 
secolul al XVI-lea de Thevet la tupinamba (M % ; Metraux 1, p. 
235 sq). 

Dar cum trebuie interpretate caracterele proprii, prin care 
se deosebeşte mitul nostru de referinţă de miturile de origine a 

locului, de care l-am apropiat ? Ele ar putea rezulta din situaţia 
istorică şi geografică a indienilor fcororo, prinşi - dacă se poate 
spune - între grupurile guarani şi grupurile ge 3B , împrumutînd 
elemente şi de la unii şi de la alţii, şi contopind teme al căror 
randament etiologic ar fi scăzut, dacă nu chiar dispărut, din 
pricina aceasta. 

Ipoteza e plauzibilă; dar e insuficientă. Ea nu explică, 
într-adevăr, faptul că fiecare mitologie şi fiecare grup de mituri 
luate separat formează, aşa cum a arătat discuţia noastră, ansam¬ 
bluri coerente. E deci neapărată nevoie să considerăm problema 
şi sub unghiul formal, şi să ne întrebăm dacă miturile ge, pe de 
o parte, şi miturile tupi, de cealaltă, nu ţin de un ansamblu mai 
vast care le cuprinde şi în sînul căruia se diferenţiază ca 
mulţimi subordonate. 

Se observă imediat că aceste submulţimi au anumite ca¬ 
ractere comune. Mai întîi, ele derivă focul de la un animal, care 
l-a cedat oamenilor sau i-a lăsat să i-1 fure: hoitar într-un caz, 
jaguar în celălalt. în al doilea rînd, fiecare specie e definită prin 
regimul ei alimentar:, jaguarul e un prădător, consumator de came 
crudă; vulturul, un hoitar, consumator de came stricată. Şi totuşi, 
toate miturile ţin cont de elementul putreziciune: mulţimea ge, 
foarte slab şi aproape prin aluzie, cu incidentul eroului acoperit 
de găinaţ şi de vermină. Mulţimea bororo, pe care am cercetat-o 
la început, e un pic mai netă (Mj: eroul costumat în hoit; M 2 : 
eroul spurcat cu găinaţ de către fiul lui transformat în pasăre; 
M 5 : eroul “putrefiat” de vînturile bunicii sale; M s : eroina 
exsudînd bolile în chip de evacuare intestinală). Şi după cum am 
văzut, mulţimea tupi-guarani este perfect explicită. 

Se verifică astfel faptul că miturile ge de origine a 
focului, ca şi miturile tupi-guarani pe aceeaşi temă, operează cu 
ajutorul unei duble opoziţii; între crud şi gătit pc de o parte, 
între proaspăt şi stricat de cealaltă. Axa care uneşte crudul şi 
gătitul e caracteristică pentru cultură, cea care uneşte crudul şi 
stricatul, pentru natură, deoarece gătitul însoţeşte transformarea 
culturală a crudului, aşa cum putrefacţia este transformarea lui 
naturală. 

în mulţimea globală reconstituită astfel, miturile tupi- 
guarani ilustrează un demers mai radical decît miturile ge: pen¬ 
tru gîndirea tupi-guarani, opoziţia pertinentă este între gătit (al 

cărui secret era deţinut de vulturi) şi putrefacţie (care defineşte 
astăzi regimul lor alimentar); pe cînd pentru ge, opoziţia perti¬ 
nentă este între gătitul alimentelor şi consumarea lor în stare 
crudă, aşa cum face de atunci înainte jaguarul. 

Mitul bororo ar putea traduce atunci un refuz, sau o 
incapacitate, de a alege între cele două formule, şi trebuie să 
căutăm motivul. El marchează tema putreziciunii mai tare decît la 
ge; tema carnivorului răpitor este aproape absentă. Pe de altă 
parte, mitul bororo adoptă punctul de vedere al omului cuceritor, 
adică al culturii (eroul lui M, inventează el însuşi arcul şi 
săgeţile, precum maimuţa din M 55 - corespondentul natural al 
omului - inventează focul pe care jaguarul nu-1 cunoaşte). 
Miturile ge şi tupi-guaranf (mai apropiate sub acest raport) se 
situează mai mult din perspectiva animalelor jefuite, care e cea a 
naturii. Dar graniţa dintre natură şi cultură se deplasează totuşi, 
după cum îi considerăm pe ge sau pe tupi. La cei dintâi, ea trece 
între crud şi gătit; la cei din urmă, între crud şi stricat. Indienii 
ge fac deci din mulţimea (crud + stricat) o categorie naturală; 
tupi fac din mulţimea (crud + gătit) o categorie culturală. 

FUGA CELOR CINCI SIMŢURI 


Parţială şi provizorie, încercarea de sinteză la care ne-a 
condus cea de a doua parte nu e absolut convingătoare, fiindcă 
lasă de o parte fragmente importante din mitul de referinţă, 
despre care n-am demonstrat că se află şi ele în grupul ge. Or, 
metoda pe care o urmăm nu e legitimă decît cu condiţia să fie 
exhaustivă: dacă ne-am permite să tratăm divergenţele aparente 
dintre mituri despre care afirmăm că ţin de acelaşi grup, ca pe 
rezultatul, ba al unor transformări logice, ba al unor accidente 
istorice, am deschide larg uşa interpretărilor arbitrare: pentru că 
am putea întotdeauna s-o alegem pe cea mai comodă, şi să 
solicităm logica acolo unde istoria nu ne e de ajutor, întorcîn- 
du-ne la cea din urmă atunci cînd prima nu ne mai e favora¬ 
bilă. Atunci, analiza structurală s-ar baza numai pe petiţii de 
principiu, şi şi-ar pierde singura justificare, ce rezidă în codajul 
deopotrivă unic şi cel mai economic, la care ea ştie să reducă 
mesajele a căror complexitate era foarte stînjenitoare şi care, 
înainte de intervenţia ei, păreau cu neputinţă de descifrat. Fie 
analiza structurală reuşeşte să epuizeze toate modalităţile con¬ 
crete ale obiectului ei, fie ne pierdem dreptul de a o aplica la 
oricare din aceste modalităţi. 

Dacă am lua textul în sens literal, episodul expediţiei în 

regatul sufletelor, în care tatăl ofensat se aşteaptă ca fiul lui să 

piară, există numai în mitul bororo. Aceasta pare cu atît mai 
evident cu cît episodul e consecinţa directă a purtării inces¬ 
tuoase a eroului, care lipseşte şi ea din miturile ge. 

Să cercetăm episodul mai îndeaproape. Eroul e trimis în 
lumea acvatică a sufletelor cu o misiune precisă. Va trebui să 

fure trei obiecte, care sînt în ordine: maraca cea mare, maraca 

cea mică şi şnurul cu zurgălăi. Deci trei obiecte destinate să 

facă zgomot, ceea ce explică - textul fiind formal în această 
privinţă - de ce le-a ales tatăl; el nădăjduieşte că fiul nu va 
putea pune mîna pe ele fără să le mişte din loc, şi că astfel 
alarmate, sufletele se vor însărcina să-l pedepsească pe 
îndrăzneţ. Această chestiune fiind precizată, apar anumite 
apropieri cu miturile ge. 

Dar înainte de a ne lămuri în privinţa aceasta, se 
cuvine să subliniem că miturile ge analizate constituie incon¬ 
testabil un grup. Ştim deja asta, din simplul fapt că diferitele 
versiuni pe care le posedăm, deşi inegal dezvoltate şi mai mult 
ori mai puţin bogate în amănunte, se suprapun pe contururile 
lor esenţiale. Mai mult, populaţiile de la care provin aceste 
mituri nu sînt toate chiar cu adevărat distincte, şi nici una nu e 
cj totul deosebită de celelalte: kraho şi canella sînt subgrupuri 
Limbira orientale, timbira la rîndul lor ţinînd de un ansamblu 
mai vast al căror reprezentanţi occidentali sînt apinaye (probabil 
şi kayapo), despărţirea datînd de cîteva secole cel mult, aşa cum 
o dovedesc legendele care-i păstrează amintirea. încă şi mai 
recentă, fiindcă datează din 1936, este despărţirea dintre 
kubenkranken şi gorotire 39 . 

Din punct de vedere metodologic, de data aceasta ne 
aflăm într-o situaţie inversă faţă de cea pe care o evocam adi¬ 
neauri. Cînd adopţi un punct de vedere structural, n-ai voie să 
invoci ipoteze isiorico-culturale de fiecare dată cînd principiile 
de la care te reclami altminteri se lovesc de dificultăţi de 
aplicare. Pentru că atunci argumentele istorico-culturale s-ar 
reduce la nişte simple presupuneri, improvizate pentru nevoi de 
moment. în schimb, avem cu siguranţă dreptul şi chiar datoria 
să ţinem cont cu scrupulozitate de concluziile la care au ajuns 
etnografii prin studiu istoric şi lingvistic, atunci cînd ei înşişi le 
consideră solide şi bine întemeiate. 

Dacă istoric vorbind, actualele triburi ge au o origine 
comună, acele mituri ale lor care« au analogii între ele nu con¬ 
stituie un grup numai din punct de vedere logic; formează chiar 
şi o familie, care posedă o existenţă empirică. E deci îngăduit 
să invocăm versiunile cele mai amănunţite ca să depună mărtu¬ 
rie alături de celelalte, sub rezerva ca versiunile sărăcite să nu 
se deosebească de cele bogate decît prin lipsurile lor. într-ade- 
văr, dacă două versiuni tratează divergent acelaşi episod, devine 

necesar ca în limitele acestei submulţimi să fie invocată din nou 
noţiunea de transformare. 

Odată enunţate regulile acestea de metodă, ne putem 
îndrepta atenţia către un aspect pe care-1 ilustrează cel puţin 
două versiuni (M 9 , M 10 ), din cele şase care au fost rezumate, 
ale mitului ge despre originea focului. Ca şi mitul bororo, deşi 
cu ajutorul unei afabulaţii diferite, miturile apinaye şi timbira 
pun o problemă legată de zgomot. 

Aceasta e foarte clar în mitul timbira (M| 0 ). Cules de 
jaguar, eroul, ca şi omologul său bororo, se găseşte în primejdie 
de moarte dacă îndrăzneşte să facă zgomot: eroul bororo, lăsînd 
să-i scape instrumentele sonore, eroul timbira mcstecînd zgomo¬ 
tos carnea friptă, şi exasperînd-o astfel pe soţia însărcinată a 
protectorului său. Problema care li se pune celor doi eroi - şi 
s-ar putea chiar zice: încercarea care li se impune - consistă 
deopotrivă în a nu face zgomot. 

Să trecem acum la mitul apinaye (M9), din care acest 
motiv lipseşte aparent. îl înlocuieşte însă altul, care lipseşte în 
altă parte: originea vieţii Scurte. Uitînd sfaturile jaguarului, eroul 
răspunde la mai multe chemări decît ar fi trebuit, adică se lasă 
el însuşi tulburat de zgomote. I se îngăduia să răspundă la 
chemările sonore ale stîncii şi ale lemnului dur, şi dacă el n-ar 
fi făcut nimic altceva, oamenii ar fi trăit tot atît de mult ca şi 
regnul mineral şi vegetal; dar cum el răspunde deopotrivă şi la 
“dulcea chemare a lemnului putred”, durata vieţii omeneşti va fi 
de acum înainte scurtată 40 . 

Cele trei mituri (M t , M 9 , M| 0 ) - bororo, apinaye şi tim¬ 
bira - pot fi deci aduse sub acest raport la un numitor comun, 
care este: o purtare rezervată, sub pedeapsa cu moartea, faţă de 
zgomot. în Mi şi M 10 , eroul nu trebuie să-i provoace pe ceilalţi 
prin zgomot, dacă nu, va muri; în M 9 , nu trebuie să se lase 
provocat de toate zgomotele, căci, în funcţie de pragul acustic 
la care va reacţiona, oamenii (adică ceilalţi ) vor muri mai mult 
sau mai puţin repede. 

în M, şi M, 0 , eroul este subiect de zgomot; face puţin 
zgomot, dar nu mult. în M 9 , este obiect de zgomot şi poate 
percepe mult, nu un pic. Nu se poate oare presupune că, în 
toate cele trei cazuri, caracterul vieţii pe pămînt - de a fi, prin 

durata ei măsurată, o mediatizare a opoziţiei dintre existenţă şi 
nonexistenţă - e conceput ca în funcţie de imposibilitatea omu¬ 
lui de a se defini fără ambiguitate faţă de tăcere şi de zgomot? 

Numai versiunea apinaye formulează explicit această 
propoziţie metafizică. Particularitatea asta e însoţită de o alta, 
fiindcă mitul apinaye e în acelaşi timp şi singurul în care figu¬ 
rează episodul căpcăunului. Aceste două particularităţi sînt legate 
între ele. O Iernă va face această demonstraţie. 

Să justificăm mai întîi care e locul “vieţii scurte” în- 
tr-un mit de origine a focului. Un mit al indienilor karaja, care 
nu sînt ge, dar al căror teritoriu se învecinează cu cel al popu¬ 
laţiei apinaye în valea rîului Araguaya, mai la sud, face ca le¬ 
gătura dintre cele două teme să fie foarte aparentă: 

* Mjq. Karaja: viaţa scurtă. 

La începutul timpurilor, oamenii trăiau împreună 
cu strămoşul lor Kaboi în măruntaiele pămîntului, acolo 
unde strălucea soarele cînd afară era noapte şi invers. 
Din cînd în cînd se auzea strigătul sariemei (Cariama 
cristata, Microdactylus cristatus), pasăre din savană, şi 
într-o zi Kaboi se hotărî să meargă în direcţia din care 
se auzea acest zgomot. însoţit de cîţiva oameni, ajunse 
la un orificiu prin care nu putu trece, fiindcă era obez; 
numai tovarăşii săi ajunseră la suprafaţa pămîntului, pe 
care începură s-o exploreze. Se găseau o mulţime de 
fructe, albine şi miere; ei observară şi copaci morţi şi 
lemne uscate. îi aduseră lui Kaboi eşantioane din tot 
ceea ce găsiseră. Acesta le cercetă şi trase concluzia că 
pămîntul era frumos şi rodnic, dar că prezenţa lemnului 
mort dovedea că acolo totul era destinat să piară. Era 
mai bine să rămînă acolo unde erau. 

Fiindcă, în regatul lui Kaboi, oamenii trăiau 
pînă ce, din cauza vîrstei, nu se mai puteau mişca. 

O parte din “copiii” lui n-au vrut să-l asculte 
şi au venit să se stabilească la suprafaţa pămîntului. 
Pentru acest motiv, oamenii mor mult mai repede decît 
semenii lor care au hotărît să rămînă în lumea subterană 
(Ehrenreich, p. 79-80). 

După o altă versiune care nu conţine motivul lemnului 
mort, lumea aceasta subterană era acvatică: “moartea nu exista 
în fundul apelor”. Pe de altă parte, strigătul sariemei se aude 
acolo cu ocazia unei expediţii pentru culesul mierii (Lipkind 1, 
p. 248-249). 

Oricum ar fi, ca în mitul apinaye, cauza primă a vieţii 
scurte se află deci într-o receptivitate imprudentă faţă e un zgo¬ 
mot: oamenii aud strigătul păsării şi, plecînd în căutarea ei, 
găsesc lemnul mort. Versiunea apinaye condensează cele două 
episoade, fiindcă eroul aude direct “chemarea lemnului putred.” 
Versiunea aceasta e condusă deci mai viguros sub acest aspect, 
şi opoziţia pertinentă e aici mai acuzată: 

Mţt lemn dur / lemn putred 

M 70 : lemn viu / lemn mort 

Alegerea sariemei (seriema, cariama etc.) confirmă 
această apropiere. Indienii shucuru din Pemambuco văd în ea o 
fostă amantă a soarelui, pentru că nu cîntă decît atunci cînd 
plouă, şi, cred ei, ca să-l cheme (Hohenthal, p. 158). E deci 
normal ca ea să-i atragă şi să-i călăuzească pe oameni în 
direcţia astrului zilei. Mai mult, am mai întîlnit-o pe sariema, 
căsătorită cu o femeie slabă şi urîtă, pentru că a tras prea mult 
de bucata de came din care a ieşit aceasta (M 20 ); iar ţăranii din 
interiorul Braziliei spun despre carnea de sariema, sau numai 
despre copanele ei, că nu e comestibilă fiindcă-i viermănoasă, 
între chemarea unei păsări a cărei came e stricată şi a cărei 
nevastă e deteriorată 4 ', şi chemarea lemnului putred, afinitatea e 
deci mai mare decît apare la prima vedere. 

Comparaţia dintre versiunile apinaye şi karaja despre 
originea vieţii scurte prezintă şi interesul că ne arată legătura 
dintre acest motiv şi acela al originii bucătăriei. Pentru a se 
aprinde focul trebuie adunat lemn mort, trebuie deci să i se 
atribuie acestuia o valoare pozitivă, deşi este privaţiune de viaţă, 
în acest sens, a bucătări înseamnă a asculta “chemarea lemnului 
putred”. 

Mai mult: viaţa civilizată cere nu numai focul, ci şi 
plantele cultivate pe care acest foc ne permite să le gătim. Or, 

indigenii din Brazilia centrală pregătesc şi fertilizează solul 
incendiind ierburile, dar nu sînt în stare, cu securile lor de 
piatră, să doboare copacii pădurii. Trebuie să întreţină zile în¬ 
tregi focuri la poalele trunchiurilor, pentru ca lemnul viu să fie 
consumat încet şi să cedeze la muşcătura unor unelte rudimenta¬ 
re. Acest “gătit” preculinar al lemnului viu pune o problemă 
logică şi filozofică, fapt care rezultă din interdicţia constantă de 
a se doborî lemn “viu” pentru încăzire. La origine, povestesc 
mundurucu, nu exista lemn de foc, nici uscat nici putred. Exista 
numai lemn viu (Kruse 2, p. 619). “După cît se ştie, indienii 
yurok nu doborau niciodată lemn viu ca să-l ardă; aceeaşi 
regulă era respectată şi de ceilalţi indieni din California, şi 
probabil de toţi indigenii americani înainte de introducerea 
securilor de metal. Lemnul de ars provenea din copaci morţi, 
încă în picioare sau căzuţi.” (Kroeber, in: Elmendorf, p. 220, n. 
5.) Prin urmare numai lemnul mort este un combustibil autori¬ 
zat. încălcarea acestei prescripţii ar echivala cu un canibalism 
faţă de lumea vegetală 42 . Şi totuşi, agricultura prin incendiere îl 
obligă pe om să ardă lemnul viu, ca să obţină plantele culti¬ 
vate, pe care-şi va interzice să le gătească altminteri decît pe un 
foc de lemn mort. Faptul că un obscur sentiment de vinovăţie e 
asociat tehnicii agricole care face dintr-o anumită formă de cani¬ 
balism condiţia preliminară a unei alimentaţii civilizate, e confir¬ 
mat de un mit timbira (• M 71 ). Eroul este un indian care s-a 
ars din întîmplare în grădina lui pentru că a călcat pe trunchiul 
unui arbore căzut care mai ardea încă pe dinăuntru. Rana e 
considerată de nevindecat, şi omul ar fi murit dacă nişte fan¬ 
tome binevoitoare (cele ale bunicilor săi) nu i-ar fi sărit în aju¬ 
tor. Dar faptul că a suferit o asemenea leziune şi că a scăpat îl 
face pe erou capabil să vindece la rîndul lui violente dureri 
abdominale, datorate ingerării cămii fripte, care a fost dusă la 
gură cu mîinile spurcate de sîngele de la vînătoare (Nim. 8, p. 
246-247): dureri interne în loc de rană externă, dar rezultînd tot 
din conjuncţia a ceea ce e mort cu ceea ce e' viu 43 . 

Deci nu arbitrar apare în mitul apinaye (M g ) “chemarea 
lemnului putred” pentru a se trece de la obţinerea focului de 
bucătărie la întîlnirea cu un căpcăun canibal. Am arătat deja că 
între viaţa scurtă şi obţinerea focului de bucătărie există o le¬ 
gătură intrinsecă. Şi acum înţelegem că, la nişte agricultori- 

incendiatori, chiar şi bucătăria vegetariană poate fi indisociabilă 
de un “canibalism” deopotrivă vegetarian. Viaţa scurtă se mani¬ 
festă în două feluri: fie prin moarte naturală - bătrîneţe sau 
boală - aşa cum li se întîmplă copacilor cînd “mor” şi se trans¬ 
formă în lemn de foc; fie prin moartea violentă primită de la 
un duşman care poate fi un canibal - deci un căpcăun - şi care 
e întotdeauna canibal cel puţin în accepţie metaforică, fie şi 
numai sub forma defrişorului care atacă un arbore viu. E logic 
deci ca în mitul apinaye episodul întîlnirii cu căpcăunul (care 
este o “umbră” sau o “fantomă”) să-l urmeze fără tranziţie pe 
acela al “chemării lemnului putred” (deci tot al unei fantome), 
în acest fel, moartea se introduce sub ambele sale aspecte. 

* 

* * 


Totuşi, mitul apinaye pune o problemă pe care n-am 
rezolvat-o încă. Ce sens trebuie să dăm acestei bizare chemări 
care vine de la o fiinţă, vegetală sau minerală, lipsită de pute¬ 
rea de articulare? 

Mitul enumeră cele trei chemări la care eroul va trebui 
să răspundă sau să rămînă surd. De la cea mai tare la cea mai 
slabă, sînt chemările stîncii, a copacului aroeira de esenţă tare şi 
în fine a lemnului putred. Avem indicaţii asupra valorii simboli¬ 
ce a lemnului putred în mitologia ge: este o antihrană 
vegetală 44 , singura pe care o consumau oamenii înainte de intro¬ 
ducerea tehnicilor agricole. Mai multe mituri ge, asupra cărora 
vom reveni, atribuie dăruirea plantelor cultivate unei femei-stea, 
coborîtă pe pămînt ca să ia de bărbat un muritor. înainte, 
oamenii îşi mîncau carnea cu putregai de lemn în loc de 
legume (apinaye: Nim. 5, p. 165; timbira: Nim. 8, p. 245; 
kraho: Schultz, p. 75; kayapo: Banner 1, p. 40, Metraux 8, p. 
17-18). 

Or, episodul căpcăunului arată cum eroul îşi înşeală 
răpitorul, lăsîndu-i în locul său o piatră ca s-o mănînce. Piatra, 
stînca, apar deci ca temenul simetric şi invers al cărnii 
omeneşti. Umplînd astfel căsuţa vidă cu singurul termen culinar 
rămas încă disponibil, carnea animală, obţinem tabelul următor: 

stîncă came omenească ] 

lemn f lemn tare came animală J came 

l lemn putred plante cultivate 

Ce înseamnă aceasta? Seria celor trei “chemări” cuprin¬ 
de, în ordine inversă, o partiţie a alimentaţiei în trei categorii: 
agricultură, vînătoare, canibalism. în plus, aceste trei categorii, 
pe care le-am putea numi “gustative”, sînt codate în termenii 
unui alt sistem senzorial: cel al auzului. în fine, simbolurile 
auditive folosite au proprietatea remarcabilă de a sugera imediat 
celelalte două codaje senzoriale: unul olfactiv, celălalt tactil, 
cum se poate vedea mai jos: 


COD: 

auditiv 

gustativ 

olfactiv 

tactil 

STTNCÂ: 

chemare . 
zgomotoasă! 

. plante cultivatei 

1 imputrescibil 

tare 

LEMN TARE: 

i 1 

i carne animală J 

\ ^ 

i 

LEMN PUTRED 

chemare ' 

blîndă 

‘came omenească' 

' putred 

moale 


Acum înţelegem sensul foarte precis care trebuie dat vocalismu- 
lui pietrei şi lemnului: emiţătorii de zgomot trebuie aleşi în aşa 
fel încît să posede şi alte conotaţii senzoriale. Sînt nişte opera¬ 
tori care permit exprimarea izomorfismului tuturor sistemelor de 
opoziţii care ţin de sensibilitate, şi deci afirmarea ca totalitate a 
unui grup de echivalenţe care asociază viaţa şi moartea, alimen¬ 
taţia vegetală şi canibalismul, putreziciunea şi imputrescibilitatea, 
moliciunea şi duritatea, tăcerea şi zgomotul. 

* 

* * 


Se poate face dovada; fiindcă posedăm, de la aceleaşi 
populaţii, sau de la populaţii mai mult sau mai puţin vecine, 
variante ale miturilor deja examinate, dar în care se erifică trans¬ 
formarea unui codaj senzorial într-un alt codaj senzorial. Dacă 
apinaye codează limpede opoziţia morţii şi vieţii cu ajutorul unor 
simboluri auditive, kraho utilizează un codaj clar olfactiv: 

• Mj 2 - Kraho: viaţa scurtă. 

într-o zi, indienii au prins un pui de-al duhu¬ 
rilor acvatice Kokridho, duhuri pe care dansatorii mas¬ 
caţi le închipuie în ceremonii (după un informator de-al 
lui Schultz, ar fi ploşniţe de apă) 45 .. în noaptea urmă¬ 
toare, Kokridho ieşiră din apă şi invadară satul ca să-şi 
ia înapoi puiul. Dar împrăştiau o asemenea duhoare, 
încît toată lumea a murit (Schultz, p. 151-152). 

Un informator kraho restituie codajul auditiv adăugind 
că Kokridho cîntă atît de tare “RRRRRRR”, încît nu-i plăcut 
să-i auzi. Amănuntul acesta aminteşte că bororo desemnează cu 
acelaşi cuvînt: aige, romburile sfîrîitoare şi un duh acvatic (E.B. 
I, p. 17-26). Timbira, al căror mit de origine despre Kokrit 

(= Kokridho) este puţin diferit (• M 73 ) insistă şi ei asupra fap¬ 
tului că aceştia put (Nim. 8, p. 202). Jivaro (• M 74 ) cred că 
mirosul de putreziciune a apărut în acelaşi timp cu demonii 
(Karsten 2, p. 515). Un mit ofaie (• M 75 ) atribuie apariţia 

morţii duhorii unui om-mufetă (jaratatâca, un mustelid), care a 
fost ulterior transformat în acest animal (Nim. 1, p. 378) 46 . 

Cele trei chemări din mitul apinaye se regăsesc, în 
codaj olfactiv, la shipaia, al căror mit despre originea vieţii 

scurte aproape ar putea să se intituleze: cele trei mirosuri: 

• Myg. Shipaia: viaţa scurtă. 

Demiurgul dorea să-i facă pe oameni nemuri¬ 

tori. Le-a spus să stea pe malul apei şi să lase să trea¬ 
că două pirogi; dar pe a treia vor trebui s-o oprească, 
să-l salute şi să-l îmbrăţişeze pe Duhul care va fi în ea. 

în prima pirogă se afla un coş cu carne stri¬ 
cată, care puţea îngrozitor. Oamenii îi ieşiră înainte, dar 
duhoarea îi respinse. Ei credeau că în această pirogă se 
afla moartea. Dar moartea se afla în a doua pirogă şi 
avea chip omenesc. De aceea oamenii îi făcură o bună 
primire şi o îmbrăţişară. Cînd demiurgul apăru în a treia 
pirogă, fu nevoit să constate că oamenii aleseseră 

moartea, spre deosebire de şerpi, copaci şi stînci care îl 
aşteptaseră pe Duhul nemuririi. Dacă oamenii ar fi făcut 
şi ei la fel, la bătrîneţe şi-ar fi schimbat pielea ca şerpii 
şi ar fi întinerit ca ei (Nim. 3, p. 385). 

Codajul tactil era deja implicit dat în seria: stîncă, lemn 
tare, din mitul apinaye. El apare într-un mod mai explicit înlr-un 
mit tupi: 


• Myy. Tenetehara: viaţa scurtă. 

Primul om creat de demiurg trăia în nevino¬ 
văţie, deşi avea un penis mereu în erecţie, căruia tot în¬ 
cerca să-i provoace detumesccnţa stropindu-1 cu supă de 
manioc. Urmînd sfatul unui duh acvatic (ulterior castrat 
şi ucis de soţul ei), prima femeie îl învăţă pe acesta 
cum să-şi înmoaie penisul prin coit. Cînd demiurgul 
văzu penisul flasc, se înfurie şi zise: “De acum înainte, 
o să ai un penis moale, o să faci copii şi o să mori; 
copilul tău va creşte, va face şi el un copil şi va muri 
la rîndul lui” (Wagley-Galvăo, p. 13I) 47 . 

La tribul urubu, care e vecin, Huxley (p. 72-87) a pus 
bine în evidenţă rolul fundamental pe care-1 joacă în filozofia 
indigenă categoriile de “tare” şi “moale”. Ele slujesc pentru a 
distinge între moduri ale vorbirii, tipuri de conduită, feluri de 
viaţă, şi chiar între două aspecte ale lumii. 

Codul vizual ne va reţine mai multă vreme, datorită 
problemelor pe care le ridică. Iată mai întîi un mit care com¬ 
bină codul vizual cu altele: 

• M^g. Caduveo: viaţa scurtă. 

Un şaman celebru se duse la creator ca să afle 
prin ce mijloc pot fi întineriţi bătrînii şi făcuţi să 
înmugurească arborii morţi. Se adresă mai multor 
locuitori ai lumii de dincolo, pe care-i ia drept creatorul 
însuşi, dar care-1 lămuresc că nu sînt decît părul lui, 
resturile de unghii tăiate, urina... în sfîrşit, ajunge la 
destinaţie şi îşi prezintă cererea. Duhul lui păzitor îl 



203 


învăţase să nu fumeze sub nici un pretext din pipa cre¬ 
atorului, să nu primească ţigara de foi (ci dimpotrivă să 
i-o smulgă cu brutalitate) şi în sfîrşit, să nu se uite la 
fiica lui. 

După ce a trecut cu succes aceste trei încercări, 
şamanul obţine pieptenul de înviat morţii şi răşina 
(= seva) care face să înverzească lemnul. Era deja pe 
drumul de întoarcere, cînd fata creatorului îl ajunse din 
urmă ca să-i dea o bucată de tutun pe care o uitase. Ea 
îi strigă tare să se oprească. Eroul se întoarse fără să 
vrea şi văzu un deget de la piciorul tinerei femei, pe 
care această simplă privire o lăsă gravidă. De aceea cre¬ 
atorul îl ucise imediat după întoarcere, şi-l luă lîngă el 
ca să-şi îngrijească femeia şi copilul. De atunci, oamenii 
nu se mai pot feri de moarte (Ribeiro 1, p. 157-160; 
Baldus 4, p. 109). 

Utilizînd un codaj pur vizual, un al doilea mit tenetehara 
dă o interpretare aparent diferită de cea din M 77 vieţii scurte: 

• M 79 . Tenetehara: viaţa scurtă (2). 

O tînără indiană dădu în pădure peste un şaipe, 
care deveni amantul ei şi de la care avu un fiu, născut 
deja adolescent. în fiecare zi, băiatul mergea în pădure 
ca să facă săgeţi pentru mama sa, şi în fiecare seară se 
reîntorcea în pîntecele ei. Fratele femeii îi surprinse taina 
şi o convinse să se ascundă, imediat ce fiul o va părăsi. 
Cînd acesta se întoarse seara şi vru, ca de obicei, să 
pătrundă în matricea mamei sale, aceasta dispăruse. 

Adolescentul o consultă pe bunica sa şerpoaica, 
şi ea îl sfătui să-şi caute tatăl. Dar el nu prea avea 
chef; de aceea, la sosirea nopţii, se preschimbă în rază 
de lumină şi se urcă la cer, luîndu-şi cu el arcul şi 
săgeţile. De îndată ce ajunse sus, îşi rupse armele în 
bucăţele mărunte care deveniră stele. Cum atunci toată 
lumea dormea, cu excepţia păianjenului, el fu singurul 
martor al acestui spectacol. Pentru acest motiv, păian¬ 
jenii (spre deosebire de oameni), nu mor cu vîrsta, ci-şi 

schimbă numai pielea. înainte, şi oamenii şi celelalte 

animale îşi schimbau pielea cînd îmbătrîneau, dar de 

atunci încoace mor (Wagley-Galvăo, p. 149). 

în acest mit regăsim fata cu şarpele, al cărei sex e 
deschis, permiţîndu-i astfel soţului, sau fiului, să se adăpostească 
înăuntru după dorinţă (cf. p. 166-169). Din acest punct de 
vedere, cele două mituri tenetehara despre originea vieţii scurte 
diferă între ele mai puţin decît se pare, deoarece în primul 
femeia este de asemenea iniţiată în viaţa sexuală de un şarpe 
acvatic, pe care-1 invită la coit bătînd într-o tigvă pusă pe apă. 
După o versiune urubu (M 70 ), acest şarpe e un penis lung de 
un kilometru, fabricat de demiurg pentru a le satisface pe femei, 
fiindcă, la origine, bărbaţii erau asemenea copiilor şi asexuaţi 
(Huxley, p. 128-129). în primul mit tenetehara (M 77 ) uciderea 
şarpelui o lipseşte pe femeie de partener şi o incită să-şi seducă 
soţul, fapt de pe urma căruia apar viaţa, moartea şi succesiunea 
generaţiilor. în mitul urubu, după ce şarpele a fost ucis, demiur¬ 
gul îi tăie trupul în bucăţi pe care le împărţi bărbaţilor în chip 
de penis individual; de pe urma acestui fapt, femeile îşi vor 
concepe copiii în burtă (şi nu într-o oală, ca înainte), şi vor 
naşte în dureri. Dar cum trebuie să interpretăm cel de al doilea 
mit tenetehara ? 

Punctul de plecare este acelaşi: conjuncţia unei femei 
(sau a unor femei, • M 80 ) cu un şarpe. Conjuncţia aceasta e ur¬ 
mată de o disjuncţie, şi apoi, în toate cele trei cazuri, de o îm- 
bucătăţire: penisul şarpelui tăiat (M 77 ), capul şarpelui tăiat şi 
trupul îmbucătăţit (M 80 ), fiu-şarpe definitiv izolat de trupul ma¬ 
mei sale (M 81 ). Dar în primele două cazuri, îmbucătăţirea se 
proiectează temporal sub formă de periodicitate: penisul masculin 
va fi alternativ tare şi moale, generaţiile vor urma generaţiilor, 
viaţa şi moartea vor alterna, femeile vor naşte în suferinţă... în 
al treilea caz (M 79 ), îmbucătăţirea se proiectează în spaţiu: fiul- 
şarpe (mort, ca şi ceilalţi şerpi, pentru natura sa ofidiană, deoa¬ 
rece refuză să se întoarcă la tatăl său) îşi rupe arcul şi săgeţile 
în bucăţi care, împrăştiate pe cerul nocturn, vor deveni stele. 
Deoarece păianjenul a fost martorul ocular al acestei îmbu- 
cătăţiri, pentru el, şi numai pentru el, periodicitatea (schimbarea 

pielii) are valoare de viaţă, în timp ce pentru om are valoare de 
moarte. 

în consecinţă, codul vizual îi îngăduie lui M 79 să creeze o 
dublă opoziţie. Mai întîi, între vizibil şi non-vizibil, pentru că 
păianjenii treji n-au fost numai martorii unui spectacol deosebit: 
înainte nu era nimic de văzut; cerul nocturn era întunecat şi uni¬ 
form, şi, ca să fie “spectaculos”, trebuia ca stelele să vină să-l 
ocupe şi să-l lumineze. în al doilea rînd, spectacolul acesta origi¬ 
nar e calificat, deoarece rezultă din îmbucătăţirea opusă integrităţii. 

Analiza e confirmată de un grup de mituri tukuna care 
se referă şi ele Ia originea vieţii scurte, situînd-o însă într-o 
perspectivă diferită, poate din cauza vechii credinţe a indienilor 
tukuna într-un rit care Ie permite oamenilor să obţină nemurirea 
(Nim. 13, p. 136): 


• M 81 . Tukuna: viaţa scurtă. 

înainte vreme, oamenii nu cunoşteau moartea. 
Se întîmplă că o fată, izolată cu ocazia pubertăţii, nu 
răspunse la chemarea (zeilor) nemuritori, care-i pofteau 
pe oameni să-i urmeze. Apoi comise greşeala suplimen¬ 
tară să răspundă la chemarea Duhului Bătrîneţe. Acesta 
intră în chilia ei şi făcu schimb de piele cu tînăra. Pe 
loc duhul redeveni adolescent, iar victima Iui se prefăcu 
în babă veştejită... De atunci, oamenii îmbătrînesc şi 
mor (Nim. 13, p. 135). 

Mitul acesta face tranziţia între cel apinaye (M 9 , tema 
chemărilor) şi al doilea mit tenetehara (M 79 , schimbarea pielii). 
Ultima temă reiese încă şi mai bine din mitul următor: 

• M 82 . Tukuna: viaţa lungă. 

O fecioară, închisă în chilia de pubertate, auzi 
chemarea nemuritorilor. Le răspunse îndată şi le ceru 
nemurirea. Printre invitaţi (la o sărbătoare care avea loc 
atunci) era o tînără fată logodită cu Broască Ţestoasă; 
dar ea-1 dispreţuia pe acesta, fiindcă se hrănea cu ciu¬ 
perci de pom, şi-I urmărea cu atenţiile ei pe Şoim. 

în tot timpul serbării, ea rămase afară din 
colibă, împreună cu iubitul ei, cu excepţia cîtorva 
minute, cînd intră ca să bea bere de manioc. Broască 
Ţestoasă observă ieşirea ei grăbită, şi o blestemă: brusc, 
pielea de tapir pe care şedeau aşezaţi fecioara şi 
invitaţii se înălţă în aer, fără ca Broască Ţestoasă să fi 
avut vreme să se urce şi el. 

Cei doi amanţi văd pielea şi pasagerii ei, aflaţi 
deja sus în cer. Fraţii fetei îi aruncă o liană ca să urce 
pînă la ei; dar o previn să nu deschidă ochii. Ea nu se 
supuse şi strigă: “Liana e prea subţire! Se va rupe!” 
Liana se rupe într-adevăr. în cădere, fata şe preschimbă 
în pasăre. 

Broască Ţestoasă sparse ulcelele pline cu bere 
şi aceasta, care era plină de viermi, se împrăştie pe 
pămînt, de unde furnicile şi celelalte creaturi care-şi 
schimbă pielea o linseră; de aceea ele nu îmbătrînesc. 
Broască Ţestoasă se prefăcu în pasăre şi-şi ajunse din 
urmă tovarăşii în lumea de sus. Se mai pot vedea şi azi 
pe cer pielea de tapir şi pasagerii ei: formează aureola 
lunii (altă versiune: Pleiadele) (Nim. 13, p. 135-136). 

Ne vom ocupa ceva mai departe de aspectul astronomic 
al codajului vizual, şi ne vom mărgini aici la o analiză formală. 
Din acest punct de vedere, e un paralelism frapant între acest 
mit şi cel de-al doilea mit tenetehara despre originea vieţii 
scurte (M 79 ): o femeie se uneşte cu un amant interzis: şarpe, 
şoim); urmează o disjuncţie (cauzată de frate în M 79 ; pe care 
fraţii încearcă zadarnic s-o repare în M 82 ), nişte obiecte sînt 
rupte (fie în cer, M 79 ; fie pe pămînt, M s2 ). Nişte insecte care-şi 
schimbă pielea “iau act” de această îmbucătăţire şi devin nemu¬ 
ritoare. Apar corpuri cereşti. 

Mitul tukuna este totuşi mai complex decît mitul tenete¬ 
hara, ceea ce ni se pare că provine din două motive. Mai întîi, 
aşa cum s-a indicat deja, tukuna cred că omul poate atinge 
nemurirea. Nemurirea de acest.fel, pe care o putem numi “abso¬ 
lută”, aduce o dimensiune suplimentară, care se adaugă nemuririi 
“relative” a insectelor. Mitul tenetehara (M 79 ) se mulţumeşte să 
opună mortalitatea absolută a oamenilor imortalităţii relative a 

insectelor, pe cînd cele două mituri tukuna (care se completează 
reciproc) presupun un sistem triunghiular ale cărui vîrfuri sînt 
ocupate de nemurirea şi imortalitatea umană, absolute amîndouă, 
şi de nemurirea relativă a insectelor. A! doilea mit tukuna (M g2 ) 
concepe ambele forme de nemurire, aceea a oamenilor fiind 
superioară, pentru că absolută, celei a insectelor: de unde inver¬ 
siunea planurilor de îmbucătăţire, şi corelativ a obiectelor 
îmbucătăţite: arme masculine sau vase feminine, fie în cer 
(M 79 ), fie pe pămînt (M 82 ). în această privinţă, trecerea de la 
stele (M 79 ) la aureola lunară sau la Pleiade (M 82 ) este deosebit 
de semnificativă, pentru că e vorba în al doilea caz de 
fenomene cereşti care (aşa cum vom vedea în cazul Pleiadelor, 
cf. mai jos, p.276 sq.) se situează de partea continuului, care 
este şi continuul nemuririi absolute în opoziţie cu nemurirea rel¬ 
ativă sau periodică 48 . 

Un alt motiv al complexităţii lui M a2 ţine poate de fap¬ 
tul că tukuna par să fie deosebit de sensibili la o problemă de 
logică culinară, ce rezultă din locul important pe care-1 ocupă în 
viaţa lor ceremonială băuturile fermentate. Pentru ei, berea este 
o băutură de nemurire, sau poate fi: 

• M 84 . Tukuna: băutura nemuririi. 

Sărbătoarea pubertăţii se apropia de sfîrşit, dar 
unchiul tinerei fecioare era alît de beat, îricît nu mai 
putea oficia. Un zeu nemuritor apăru sub forma unui 
tapir. O răpi pe fată şi o luă de soţie. 

La multă vreme după aceea, ea se întoarse în 
sat cu pruncul în braţe, şi-i rugă pe ai ei să prepare o 
bere deosebit de tare pentru sărbătoarea epilării fratelui 
ei mezin. Asistă la ceremonie împreună cu soţul ei. 
Acesta adusese puţină băutură de-a Nemuritorilor, şi-i 
dădu fiecărui participant să guste un pic. Cînd se 
îmbătară cu toţii, plecară împreună cu tinerii căsătoriţi 
ca să locuiască în satul zeilor (Nim. 13, p. 137). 

Dar în acelaşi timp, ca şi M 82 , mitul se referă la o 
băutură a cărei preparare se află la jumătatea drumului dintre 

fermentaţie şi putrefacţie, sau mai exact, în legătură cu care se 
pare că, datorită tehnicii folosite de indigeni, fermentaţia şi 
putrefacţia merg inevitabil împreună. Am făcut deja aluzie la 
faptul acesta (p. 420, n. 22). E tentant să pui această dualitate 
în corelaţie cu aceea, atît de ciudată la prima vedere, a 
eroinelor: pe de o parte, fecioara claustrată, silită să postească, 
şi care “fermentează” am putea zice, ajungînd la pubertate; pe 
de altă parte, fata desfrînată, care-şi dispreţuieşte logodnicul 
Broască Ţestoasă pentru că e un “mîncător de putreziciuni”, şi e 
îndrăgostită de Şoim: un “mîncător de crudităţi” (soiul acesta de 
falconide se hrăneşte cu păsărele, precizează o notă a lui 
Nimuendaju). Sînt deci de faţă trei regimuri alimentare, aşa cum 
există trei nemuriri: sau, dacă preferăm, şi ca să rămînem numai 
la ceea ce spune mitul, două nemuriri, una simplă (cea a oame¬ 
nilor deveniţi nemuritori), cealaltă ambiguă (cea a insectelor 
care-şi schimbă pielea), şi două regimuri alimentare (unul simplu 
dar neomenesc: hrana crudă; celălalt omenesc, şi chiar sacru, 
dar ambiguu: hrana care nu poate fermenta fără a putrezi). 

în orice caz, nu am introdus aceste mituri tukuna decît 
pentru a defini mai bine unităţile codului vizual, şi constatăm că 
pentru această operaţie categoriile noastre lingvistice sînt puţin 
potrivite. Opoziţia pertinentă este izomorfă cu aceea dintre 
obiectele întregi şi obiectele sfărîmate; cu cea dintre cerul 
întunecat şi uniform, şi cerul luminos, ţintuit cu stele; în fine, 
cu aceea dintre un lichid închis într-un recipient unde formează 
o masă omogenă, şi acelaşi lichid împrăştiat şi plin de viermi. 
Deci, dintre întreg şi îmbucătăţit, neted şi grunjos, inert şi 
foşgăitor, continuu şi discontinuu. La rîndul lor, opoziţiile aces¬ 
tea sînt izomorfe cu altele, care ţin de alte forme ale sensi¬ 
bilităţii: proaspăt şi putred, tare şi moale, zgomotos şi tăcut 
(cald şi rece, într-o mică versiune arikena, cf. Kruse 4, p. 409). 

Aceste coduri senzoriale nu sînt simple, şi nu sînt sin¬ 
gurele folosite. Astfel, codul vizual există sub forma brută a 
unei opoziţii între vizibil şi invizibil. Dar, pe lîngă faptul că 
această opoziţie e specificată imediat, codul vizual funcţionează 
la alte nivele. în partea a patra, ne vom ocupa îndelung de 
codul astronomic; şi în a cincea, de un cod estetic care e deja 
prezent în miturile care au fost examinate pînă acum, şi care 
permite să se opună sariema - pasăre plîngăreaţă şi urîtă, soţul 

unei femei urîte, responsabilă de apariţia morţii - jaguarului 

bogat pictat şi împodobit^, ai cărui colţi şi blană servesc pen¬ 
tru cele mai frumoase găteli, ca şi vărului acestuia, puma, pos¬ 
esorul unei neveste frumoase, spre deosebire de sariema (M 29 ). 
în fine, în partea a doua am pus în evidenţă, în legătură cu 
miturile despre originea porcilor sălbatici, un adevărat codaj 
sociologic care utilizează opoziţii întemeiate pe legăturile de 
alianţă şi de rudenie. 


* 


* 


* 


înainte de a încheia provizoriu cu codurile senzoriale, e 
neapărat necesar să rezolvăm o contradicţie. Cînd se trec în 
revistă miturile relative la durata vieţii omeneşti, se constată că, 
în funcţie de exemplul ales, polii fiecărei opoziţii sensibile iau 
valori diferite. în M 9 , la fel ca în M 70 şi M 8I , se spune că, 
pentru a se bucura de o viaţă lungă sau de nemurire, oamenii 
nu trebuie să se arate receptivi faţă de un zgomot slab: chemare 
“blîndă” şi “înceată” a lemnului putred, strigăt îndepărtat al 
sariemei, chemarea Duhului Bătrîneţe. Să examinăm acum un alt 
mit despre viaţa scurtă, care provine, ca şi M 70 , de la karaja: 

• M 85 . Karaja: viaţa scurtă (2). 

După ce o broască rîioasă i-a furat focul pe 
care nu voia să li-1 dea oamenilor, demiurgul se căsători 
cu o tînără indiană. Cedînd insistenţelor socrului ei, se 
învoi să-i ceară vulturului regal luminariile cereşti: 
stelele, luna, soarele, care erau indispensabile pentru a 
lumina pămîntul. Demiurgul îl rugă apoi pe vultur să-i 
înveţe pe oameni, prin intermediul lui, artele civilizaţiei. 
După care pasărea (pe care demiurgul o atrăsese 
prefăcîndu-se mort) îşi luă zborul. în acea clipă, soacrei 
demiurgului îi trecu prin cap să-l întrebe cum se putea 
reda bătrînilor tinereţea. Răspunsul veni de foarte sus şi 
de foarte departe. Copacii şi anumite animale l-au auzit, 
dar oamenii nu (Baldus 4, p. 82). 

Regăsim în acest mit opoziţia dintre moarte şi viaţă, 
care e elementul invariant al grupului. Dar în loc ca această 
opoziţie să fie codată sub forma: a auzi / a nu auzi, ordinea 
termenilor este inversată. Ca să trăiască mult, eroii din M 9 , M 70 
şi M 81 ar fi trebuit să nu audă un zgomot slab. Acum se întîm- 
plă contrariul. Aceeaşi dificultate se repetă în legătură cu codul 
olfactiv. După miturile kraho (M 72 ) şi ofaie (M 75 ), moartea le-a 
venit oamenilor pentru că au mirosit duhoarea. Dar pentru mitul 
shipaia (M 76 ), greşeala constă într-o sensibilitate olfactivă defi¬ 
cientă: dacă oamenii ar fi perceput duhoarea morţii, n-ar fi 
adoptat-o. în consecinţă, într-un caz, nu trebuia perceput un 
miros tare; în celălalt, să percepi un miros slab. 

Să luăm acum codul vizual. Un mit.sherente care va fi 
rezumat mai departe (M 93a , p.219) asociază originea vieţii scurte 
cu vederea şi perceperea olfactivă a unei scene celeste. Or, 
mitul tenetehara (M 79 ) dă o explicaţie inversă acestei origini: 
oamenii mor prea tineri pentru că, fiind adormiţi, nu au văzut 
cerul nocturn şi gol umplîndu-se cu stele. E vorba într-adevăr 
de o proprietate indeformabilă a submulţimii din care face parte 
M 79 , deoarece se regăseşte la fel în variantele amazoniene în 
cod acustic (• M 86 ): fiul-şarpe, părăsit de mama sa, urcă în cer, 
unde va deveni curcubeu, nu fără a le fi recomandat oamenilor 
să răspundă la chemarea pe care le-* va adresa de sus. Dar 
bunica sa adormită nu-1 aude, spre deosebire de şopîrle, şerpi şi 
arbori, care, din acest motiv, întineresc şi-şi schimbă pielea 
(Barbosa Rodrigues, p. 233-235,239-243). Aceeaşi concluzie în 
altă variantă (• M g6a ), unde curcubeul e desemnat în chip ciudat 
ca fiind fiul unui jaguar; e adevărat că a fost înregistrată de la 
un metis detribalizat (Tastevin 3, p. 183, 190). Un mit 
cashinawa (• M 86b ) explică şi el că, spre deosebire de copaci şi 
de reptile, oamenii au devenit muritori pentru că nu au răspuns, 
în timpul somnului, la chemările strămoşului care se urca la cer 
strigîndu-le “Schimbaţi-vă pielea!” (Abreu, p. 481-490). 

Vechea mitografie ar fi scăpat ieftin de o asemenea 
dificultate, fiindcă în cazuri de acest fel era de ajuns să-i 
impute gîndirii mitice o lipsă de rigoare şi caracterul mereu 
aproximativ al analizelor cu care se mulţumeşte. Noi plecăm 
însă de la principiul invers: cînd apare o contradicţie, e o 

dovadă că analiza n-a fost împinsă destul de departe, şi că anu¬ 
mite caractere distinctive au trecut neobservate. Iată dovada în 
cazul care ne preocupă. 

Grupul miturilor relative la viaţa scurtă o prezintă pe 
aceasta sub două aspecte, unul prospectiv, altul retrospectiv. E 
oare posibil să previi moartea, adică să eviţi ca oamenii să 
moară mai tineri decît ar vrea ? Şi invers, e posibil ca atunci 
cînd oamenii au îmbătrînit, să le redai tinereţea, sau, dacă au 
murit deja, să-i învii ? Soluţia primei probleme e întotdeauna 
formulată în termeni negativi: să nu auzi, să nu miroşi, să nu 
vezi, să nu guşti... Soluţia celei de a doua e formulată întot¬ 
deauna în termeni pozitivi: să auzi, să miroşi, să atingi, să vezi, 
să guşti. Pe de altă parte, prima soluţie îi interesează numai pe 
oameni, pentru că plantele şi animalele au un fel al lor de a nu 
muri, care constă în a întineri schimbîndu-şi pielea. Or, anumite 
mituri consideră numai condiţia' umană, şi se citesc deci într-un 
singur sens (viaţă lungă prospectivă, prescripţie negativă); altele 
opun condiţia umană celei a fiinţelor care întineresc, şi admit o 
lectură în ambele sensuri (prospectiv şi retrospectiv, pozitiv şi 
negativ). 

Aceste transformări sînt respectate cu atîta scrupulozitate, 
încît adoptarea unui punct de vedere implică, pentru un mit şi o 
populaţie date, o schimbare corelativă a tutor aspectelor mitului 
aceleiaşi populaţii, aspecte în care apărea punctul de vedere opus. 
Să comparăm cele două mituri karaja, M 7(J şi M 85 . Primul pri¬ 
veşte imortalitatea prospectivă exclusiv a oamenilor; aceasta le e 
refuzată pentru că au mers de jos în sus, şi au hotărît să se sta¬ 
bilească la suprafaţa pămîntului, unde găsesc din belşug fructe şi 
miere (produse naturale) şi lemnul mort care le va servi la aprin¬ 
sul focului (de bucătărie). în schimb, M 85 opune condiţia umană 
celei a animalelor care-şi schimbă pielea. Problema nu e mai e 
deci prelungirea vieţii dincolo de durata ei normală, ci, aşa cum 
indică mitul, de a-i întineri pe bătrîni. Corelativ, e vorba de o 
coborîre în loc de o urcare (coborîrea păsării pe pămînt); de 
acordarea luminii celeste în loc de aceea a focului terestru (în 
legătură cu care mitul are grijă să precizeze că oamenii îl posedă 
deja); de obţinerea artelor civilizaţiei, şi nu a resurselor naturale. 
Aşa cum s-a văzut, condiţia nemuririi prospective ar fi fost să nu 
se audă în M 7U ; condiţia tinereţii retrospective, să se audă în M 85 . 

Contradicţia aparentă 
în schema următoare care 

dintre codurile senzoriale dispare 
condensează demonstraţia noastră: 

M 70 , Mg, 

M?2> M75 

(a auzi a nu auzi). 

t 

(a simţi a nu simţi), 

M 86 


M77 

M-jg(despreoameni) 

(a atinge a nu atinge). 

(a vedea a nu vedea). 


M 79 (despre insecte) 


M 82 (despre oameni) 


(a gusta a nu gusta) 


M g2 (despre insecte) 


Numai mitul caduveo ocupă o poziţie intermediară, care 
se explică dintr-un triplu punct de vedere. Mai întîi, pentru că 
recurge la coduri multiple: gustativ (a nu fuma pipă); tactil (a-1 
apuca pe creator de subsuoară, pentru a-i lua cu forţa ţigara de 
foi oferită); vizual (să nu vadă fata). Apoi, aceste trei prescripţii 
sînt, prima şi a treia negativă, a doua pozitivă. în fine, şi mai 
ales, problema vieţii scurte este pusă aici simultan în două 
feluri: eroul îşi dă ca scop să întinerească (şi să învie) bătrînii 
şi copacii; dar el însuşi va muri mai tînăr decît ar fi trebuit, 
pentru că, devenind tată, s-a lăsat prins în ciclul periodic al 
generaţiilor. Pretutindeni altundeva, codurile senzoriale inversează 
regulat valoarea termenilor, după cum e vorba de a întîrzia 
moartea, sau de a asigura învierea. Fuga se dublează cu o con- 
trafugă. 

CANTATA SARIGII 


“Je veux peindre en mes vers des măres le modale. 
Le sarigue, animal peu connu parmi nous, 

Mais dont Ies soins touchants et doux, 
Dont la tendresse matemelle, 

Seront de quelque prix pour vous.” 

FLORI AN, Fables, Cartea a Doua, I. 


a) Povestirea sarigii 

în ceea ce precede nădăjduim că am stabilit cîteva 
adevăruri. Mai întîi, şi din punct de vedere formal, că mituri 
foarte diferite în aparenţă, dar care se referă toate Ia originea 
vieţii scurte, transmit acelaşi mesaj, şi nu se disting între ele 
decît prin codul folosit. în al doilea rînd, codurile acestea sînt 
de acelaşi tip: folosesc opoziţii între calităţi sensibile, promovate 
astfel la o adevărată existenţă logică. în al doilea rînd, fiindcă 
omul are cinci simţuri, codurile fundamentale sînt în număr de 
cinci, arătînd astfel că toate posibilităţile empirice sînt sistematic 
inventariate şi puse la contribuţie. în al patrulea rînd, unul din 
aceste coduri ocupă o poziţie privilegiată: cel care se referă Ia 
regimurile alimentare - codul gustativ, prin urmare - al cărui 
mesaj îl traduc celelalte, mai degrabă decît să le traducă el pe 
ale lor, deoarece miturile despre originea focului, deci a bucătă¬ 
riei, sînt acelea care dau acces la miturile despre originea vieţii 
scurte, iar la apinaye, originea vieţii scurte formează numai un 
episod în sînul mitului despre originea focului. începem astfel să 
înţelegem ce loc cu adevărat esenţial revine bucătăriei în filo¬ 
zofia indigenă: nu numai că ea marchează trecerea de la natură 

la cultură; datorită ei şi prin ea, condiţia umană se defineşte cu 
toate atributele, chiar şi cu acelea care - precum mortalitatea - 
ar putea părea cele mai indiscutabil naturale. 

Nu trebuie să ascundem totuşi faptul că, pentru a obţine 
aceste rezultate, am trecut mai uşor peste două dificultăţi. Dintre 
toate versiunile ge, numai aceea apinaye conţine episodul vieţii 
scurte. Sigur că, la începutul celei de a treia părţi, am explicat 
de ce era legitim, în cazul ge, să suplinim lacunele unor versi¬ 
uni cu ajutorul unor versiuni mai complete. Dar trebuie totuşi 
neapărat să cercetăm dacă celelalte grupuri ge nu-şi fac o idee 
diferită despre originea vieţii scurte, şi care anume. în plus, 
pentru a asigura convertibilitatea reciprocă a codurilor, am pus 
ecuaţia ; lemn dur = came animală, şi ea trebuie verificată. 
Toate acestea din fericire sînt posibile, pentru că există un grup 
ge care asociază motivul lemnului tare şi cel al vieţii scurte. 
Or, dacă aceste mituri - spre deosebire de M 9 , pe care ne-am 
sprijinit îndeosebi - se referă la originea focului - tema lor ră- 
mîne esenţialmente culinară, fiindcă este vorba despre originea 
plantelor cultivate. în sfîrşit, aceste mituri ne vor permite, 
printr-un ocol neprevăzut, să obţinem o confirmare decisivă a 
concluziilor la care am ajuns deja. 

• M 87 . Apinaye: originea plantelor cultivate. 

Un tînăr văduv, care dormea sub cerul liber, se 
îndrăgosteşte de o stea. Aceasta îi apare, la început sub 
forma unei broscuţe, apoi sub cea a unei femei linere şi 
frumoase pe care o ia de soţie. Pe vremea aceea, 
oamenii nu cunoşteau grădinăritul, şi mîncau carnea 
împreună cu putregai de lemn în loc de legume. Stea îi 
aduce soţului ei cartofi dulci şi igname, pe care-1 învaţă 
cum să le mănînce. 

Bărbatul îşi ascunde cu grijă soţioara într-o 
tigvă, dar fratele lui mai mic o descoperă. De atunci, 
trăieşte public împreună cu ea. 

într-o zi cînd Stea era la scăldat împreună cu 
soacra ei, se preface în sarigă şi o hărţuieşte pe bătrînă 
pînă ce aceasta ajunge să observe un copac mare 
încărcat de ştiuleţi de porumb. “Iată, spune ea, ce ar 

trebui să mănînce oamenii în loc de putregai.” Sub 
formă de sarigă, se suie în copac şi culege ştiuleţii. 
Apoi redevine femeie, şi o iniţiază pe soacră în arta de 
a prepara turte de porumb. Încîntaţi de această nouă 
hrană, oamenii se pregătesc să doboare arborele de 
porumb cu o secure de piatră. Dar, de fiecare dată cînd 
se opresc ca să-şi tragă sufletul, tăietura se lipeşte la 
loc. Trimit doi adolescenţi în sat ca să caute o secure 
mai bună. Pe drum, aceştia prind o sarigă de savană, o 
ucid, o frig şi o mănîncă, deşi această came e interzisă 
băieţilor. Abia au terminat de mîncat, că se preschimbă 
în moşnegi cu spinarea cocîijată. Un vrăjitor izbuteşte 
să le redea tinereţea. 

Cu mare greutate, oamenii izbutesc în cele din 
urmă să doboare arborele. Stea îi învăţă cum să 
defrişeze şi să facă o plantaţie. Cînd soţul ei muri, ea 
se urcă înapoi la cer (Nim. 5, p. 165-167). 

O altă versiune a acestui mit apinayd (• M 87a ) nu 
conţine nici episodul sarigii, nici pe acela al arborelui de 
porumb. Aflăm din ea numai că Stea a adus din cer plantele 
cultivate şi i-a învăţat pe indieni să împletească rogojini şi 
coşuri. Dar soţul ei o înşeală cu o muritoare, şi atunci ea se 
urcă înapoi la cer (C.E. de Oliveira, p. 86-88). 

Cum nu înţelegem să facem o analiză completă a aces¬ 
tui grup, ci numai să utilizăm anumite aspecte ale lui pentru a 
completa o demonstraţie care în esenţă a fost deja prezentată, 
vom simplifica celelalte versiuni, limitîndu-ne la a sublinia par¬ 
ticularităţile fiecăreia. 

• M gg . Timbira: originea plantelor cultivate. 

Eroul îndrăgostit de o stea nu e văduv, ci 
schilodit fizic. După ce ascunzătoarea tinerei a fost des¬ 
coperită de fratele mai mic al soţului. Stea îl face pe 
acesta să descopere porumbul (care aici creşte pe stru- 
jeni), şi mestecă boabele verzi pe care i le scuipă în 
faţă [în gură, M g7a ]. Apoi îi învaţă pe indieni cum să-l 
pregătească. Defrişînd pădurea ca să facă o plantaţie, 
bărbaţii îşi sparg securea şi trimit un băiat să aducă alta 

din sat. Acesta întîlneşte un bătrîn care frigea o sarigă. 
în ciuda interdicţiei bătrînului, băiatul insistă s-o 
mănînce. îndată părul îi albeşte, şi are nevoie de un 
baston ca să-şi sprijine paşii nesiguri. 

Stea i-ar fi dezvăluit şi alte taine soţului dacă 
acesta nu i-ar fi cerut să cedeze la insistenţele lui 
amoroase. Ea se resemnează, dar apoi îşi obligă bărbatul 
s-o însoţească în cer (Nim. 8, p. 245). 

• M 89 . Krahâ: originea plantelor cultivate. 

Cînd Stea bagă de seamă că oamenii se 
hrănesc cu “pau puba” (lemn putred; cf. p. 107), îi 
arată soţului un arbore acoperit de toate felurile de po¬ 
rumb, ale cărui grăunţe umplu nul ce scaldă poalele co¬ 
pacului. Ca şi în versiunea timbira, fraţilor le e la înce¬ 
put frică de acest soi de hrană, pe care o cred otrăvi¬ 
toare; dar Stea izbuteşte să-i convingă. Un copil din fa¬ 
milie e surprins de ceilalţi săteni, care-1 întreabă ce mă- 
nîncă; se miră că porumbul provine din rîul unde au ei 
obiceiul să se scalde. După ce vestea se împrăştie print¬ 
re toate triburile, arborele de porumb e doborît şi se 
împarte recolta. Apoi Stea îi arată soţului şi cumnaţilor 
ei cum se foloseşte palmierul bacaba (care dă fructe 
comestibile: Oenocarpus bacaba ) şi-i învaţă să constru¬ 
iască un cuptor săpat în pămînt, care se umple cu pietre 
fierbinţi şi e stropit cu apă ca să etuveze fructele... A 
treia şi ultima fază a învăţăturii ei se referă la manioc, 
la cultura lui şi la prepararea plăcintelor. 

în toată această vreme. Stea şi soţul ei păstrau 
o castitate riguroasă. într-o zi cînd soţul e la vînătoare, 
un indian o violează pe tînără, al cărei sînge curge. Ea 
prepară atunci o fiertură, şi otrăveşte toată populaţia. 
Apoi se urcă din nou la cer, lăsînd plantele cultivate 
rarilor supravieţuitori. 

A doua versiune precizează că, atunci cînd Stea 
a coborît, oamenii se hrăneau cu lemn putred şi cu 
bucăţi de termitiere. Cultivau porumbul numai ca plantă 
decorativă (informatorul e un metis evoluat). Stea îi 

învaţă cuin să-l prepare şi să-l consume. Dar porumbul 
disponibil nu ajunge. Stea, care e deja însărcinată, îşi 
învaţă soţul cum să defrişeze pădurea şi să facă o plan¬ 
taţie. Se urcă apoi la cer, de unde aduce maniocul, 
pepenele verde, dovleacul, orezul, cartoful dulce, ignama, 
arahida. Povestirea se încheie printr-un curs de bucătărie. 

A treia versiune, obţinută de la un metis, face 
din Stea, deja căsătorită, dar încă fecioară, victima unui 
viol colectiv, pe ai cărui vinovaţi îi pedepseşte scuipîn- 
du-şi saliva mortală în gura lor. Apoi se întoarce în cer 
(Schultz, p. 75-86). 

Kayapo (gorotire şi kubenkranken) par să disocieze 
mitul lui Stea, donatoare sau nu a plantelor cultivate, de un alt 
mit referitor la revelarea acestor plante de către un mic animal. 
Se cunoaşte numai al doilea dintre aceste mituri la gorolire : 

• M 90 . Kayapâ-gorotiră: originea plantelor cultivate. 

Pe vremea cînd indienii mîncau numai ciuperci 
de copac şi praf de putregai, o femeie care se scălda 
află de la un mic şobolan de existenţa porumbului, care 
creştea- pe un arbore enorm, unde papagalii şi maimuţele 
se certau pe grăunţe. Trunchiul era atît de gros, încît 
oamenii au trebuit să trimită pe cineva în. sat să mai 
aducă o secure. Pe drum, tinerii uciseră şi mîncară o 
sarigă de savană şi se prefăcură în bătrîni. Vrăjitorii 
încercară să le redea tinereţea, dar fără succes. De atun¬ 
ci, carnea de sarigă este strict interzisă. 

Datorită porumbului, indienii trăiră în belşug. 
Cum se înmulţeau, apărură triburi diferite prin limbi şi 
obicieiuri (Banner 1, p. 55-57). 

La kubenkranken (• M 91 : Metraux 8 , p. 17-18), Stea e 
înlocuită de o femeie născută din unirea unui bărbat cu ploaia. 
Ca să-şi hrănească fiul, femeia se întoarce în cer (unde s-a 
născut) şi aduce de acolo plantele cultivate (batate, dovleci şi 
banane). Iată acum un rezumat al celuilalt mit: 

• M 92 . Kayapâ-kubenkranken: originea plantelor 
cultivate: porumbul. 

După ce oamenii au obţinut focul de la jaguar 
(cf. M 8 ) se întîmplă că o bătrînă, care se scălda împre¬ 
ună cu nepoţica ei, fu necăjită de un şobolan (amyure) 
care, pînă la urmă, îi arătă arborele de porumb, ai cărui 
ştiuleţi căzuţi umpleau rîul pînă într-atît că aproape nu te 
mai puteai scălda. Satul se ospătează din preparatele 
bătrînei, şi se hotărăşte să doboare arborele de porumb. 
Dar în fiecare dimineaţă găsesc tăietura din ajun lipită la 
loc. Bărbaţii se hotărăsc atunci să încerce cu foc, şi trim¬ 
it un adolescent în sat să mai aducă o secure. Pe drumul 
de întoarcere, acesta ucide şi frige o sarigă cu coada 
lungă (ngina); tovarăşul său îl previne împotriva 
consumării unui animal “atît de unt”. îl mănîncă totuşi, 
şi se preface într-un moşneag “aşa de bătrîn şi de şubred 
încît cordoanele de bumbac îi căzuseră pînă la glezne”. 

Bărbaţii îi vin de hac arborelui, care se 
prăbuşeşte cu vuiet; îşi împart porumbul. După care, 
popoarele se împrăştiară (M6traux8, p. 17-18). 

Ca şi kayapo, sherentă disociază cele două mituri, dar, 
aşa cum se poate prevedea într-o societate clar patrilineară, 
inversează valenţa semantică a cenilui feminin (aici canibal), 
fără a modifica sensul opoziţiei sexuale dintre sus şi jos: 

• M 93 . Shcrcnte: planeta Jupiter. 

Stea (Jupiter) coborî într-o zi din cer ca să-l ia de 
bărbat pe un tînăr celibatar care se îndrăgostise de ea. 
Acesta îşi ascunse soţia în miniatură într-o tigvă, unde fraţii 
o descoperă. Supărată, Stea îşi duce soţul în cer, unde totul 
este altfel. Oriîncotro priveşte, tînărul nu vede decît came de 
om afumată sau friptă; apa în care se scaldă e plină de 
cadavre mutilate şi de leşuri spintecate. Fuge, lăsîndu-se să 
alunece pe trunchiul palmierului bacaba, care-i îngăduise să 
şi urce, şi, întors printre ai săi, îşi povesteşte păţania. 
Totuşi, nu supravieţui multă vreme. Atunci când muri, sufle¬ 
tul lui se sui la cer, unde deveni o stea (Nim. 7, p. 184). 

O versiune mai veche (• M 93a ) precizează că deschizînd 
tigva, fraţii se sperie la vederea tinerei femei, pe care o iau 
drept “un animal cu ochi de foc”. Cînd bărbatul ajunge în cer, 
acesta îi apare ca “o cîmpie pustie”. Nevasta lui se străduieşte în 
zadar să-l ţină la distanţă de cabana părinţilor ei, ca să nu vadă 
scena de canibalism care are loc acolo, şi să nu simtă mirosul 
de putreziciune care vine dinăuntru. Fuge, şi moare de îndată ce 
a pus piciorul pe pămînt (J.F. de Oliveira, p. 395-396). 

• M 94 . Shercntâ: originea porumbului. 

O femeie stătea pe malul unei bălţi cu copilul 
ei, împletind o vîrşă ca să prindă peşte. Apare un 
şobolan sub chip uman, care o invită la el să mănînce 
porumb, în Ioc de lemnul putred cu care se hrăneau pe 
atunci indienii. îi dă chiar voie să ia o turtă acasă, dar 
îi recomandă să păstreze secretul despre provenienţa 
acesteia. Dar copilul e surprins atunci cînd îşi mănîncă 
porţia. Sătenii o interoghează pe femeie şi se îndreaptă 
spre plantaţia al cărei proprietar o ia la fugă, părăsind-o 
în favoarea indienilor, după ce el însuşi s-a prefăcut în 
şobolan (Nim. 7, p. 184-185). 

Acest important grup de mituri ne interesează din două 
motive. Mai întîi insistă asupra durităţii arborelui în care creştea 
primul porumb. în aparenţă, acest amănunt invalidează ipoteza 
noastră despre o congruenţă între came şi lemnul tare, în mitul 
apinaye despre originea focului. Dar dacă privim mai atent, 
vedem că de fapt o confirmă. 

Miturile rezumate mai sus, ca şi cele relative la origi¬ 
nea focului (în continuarea cărora se înscriu, aşa cum se şi 
spune în M 92 ) opun starea de natură stării de cultură, şi chiar 
stării de societate: aproape toate versiunile fac să dateze diferen¬ 
ţierea popoarelor, limbilor şi obiceiurilor de la cucerirea porum¬ 
bului. în starea de natură, oamenii - pămînteni - practică 
vînătoarea, dar ignoră agricultura; se hrănesc cu came, crudă 
după mai multe versiuni, şi cu putregai vegetal: lemn descom¬ 
pus şi ciuperci. în schimb, “zeii” - locuitori ai cerului - sînt 
vegetarieni, dar porumbul lor nu e cultivat: creşte spontan şi în 

cantităţi nelimitate, pe un copac din pădure, a cărui esenţă e 
deosebit de dură (pe cînd porumbul cultivat are tulpina subţire 
şi se rupe uşor). Porumbul acesta e deci, în ordinea alimentelor 
substanţiale, simetric cu carnea, hrana substanţială a oamenilor 
în starea de natură. Această interpretare e confirmată de versi¬ 
unea sherente a mitului Stelei (M 93 ), care inversează celelalte 
versiuni ge din acelaşi grup. După această versiune, oamenii 
posedă deja plantele cultivate (a căror dobîndire datează, după 
sherente, din vremea eroilor civilizatori, cf. M 108 ); ca urmare, 
carnivorii sînt fiinţele cereşti, sub forma extremă a unor canibali 
consumatori de came omenească, fie gătită (friptă sau afumată), 
fie putrezită (macerată în apă). 

Dar îndeosebi, miturile acestea înnoiesc tema vieţii scurte, 
incluzînd-o într-un ansamblu etiologic (originea plantelor cultivate) 
paralel cu cel despre originea focului, fiindcă în ambele cazuri e 
vorba de originea bucătăriei. Tema vieţii scurte e tratată aici în 
două feluri, tot atît de diferite unul de altul, pare-se, pe cît 
fiecare luat în parte diferă de modul în care această temă era 
tratată în mitul apinaye despre originea focului (M 9 ). 

într-adevăr, în grupul care a fost examinat, bătrîneţea (sau 
moartea) se impune omenirii ca şi cum ar fi fost preţul care tre¬ 
buie plătit de aceasta în schimbul plantelor cultivate, fie datorită 
răzbunării Stelei, căreia cumnaţii i-au răpit virginitatea (pentru că, 
pînă atunci, nu se unea cu soţul ei decît prin surîsuri caste); fie 
pentru că nişte adolescenţi au consumat came de sarigă, care le 
era interzisă (sau care a devenit interzisă după acest ospăţ funest). 
Or, miturile despre viaţa scurtă, analizate înainte, îi atribuiau 
acesteia cu totul alte cauze: reacţie pozitivă sau negativă la zgo¬ 
mote, mirosuri, contacte, spectacole sau gusturi. 

Stabilisem atunci că, dincolo de codurile utilizate, care 
pot varia de la un mit la altul, dar care rămîn totuşi izomorfe, 
era mereu vorba să se exprime aceeaşi opoziţie pertinentă, de 
natură culinară, între hrana gătită şi hrana crudă sau putrezită. 
Dar iată că în prezent problema se lărgeşte, pentru că sîntem 
confruntaţi, datorită miturilor pe care le-am introdus, cu alte 
cauze ale vieţii scurte. Ce legătură poate fi între, pe de o parte, 
răspunsul la chemarea lemnului putred, perceperea olfactivă a 
duhorii, dobîndirea unui penis moale, neperceperea unui specta¬ 
col, neingestia unei beri viermănoase şi, pe de altă parte,violarea 

unei fecioare şi ingestia unei sarigi fripte ? Aceasta e problema 
pe care trebuie s-o rezolvăm acum, mai întîi pentru a valida 
conexiunea afirmată de mituri dintre originea vieţii scurte şi cea 
a plantelor cultivate (demonstraţie paralelă cu cea făcută deja, a 
conexiunii dintre originea vieţii scurte şi , cea a focului de 
bucătărie); apoi, îndeosebi, pentru că astfel am dispune de o 
dovadă suplimentară în sprijinul interpretărilor noastre. Aritmetica 
foloseşte proba “prin 9”. Noi vom stabili că există dovezi şi în 
domeniul mitologiei, şi că aceea “prin sarigă” poate fi la fel de 
convingătoare ca şi cealaltă. 


b) Arie în rondo 

Singurul zoolog, după cîte ştim, care a făcut cercetări 
într-un trib ge observă, în legătură cu timbira: “N-am întîlnit la 
ei un concept corespunzător subclasei Marsupialia, şi nu mi s-a 
pomenit niciodată spontan despre punga marsupială, şi nici 
despre rolul ei în dezvoltarea puilor. N-am cules decît o singură 
specie, gambă sau mucura (Didelphys marsupialia)-. klo-ti.” 
(Vanzolini, p. 159). E ştiut că sariga ocupă un loc destul de 
modest în miturile din Brazilia centrală, poate că pur şi simplu 
datorită incertitudinilor care planează asupra denumirilor acestui 
animal. Vechii autori l-au confundat cîteodată cu vulpea (în por¬ 
tugheză: “raposa”, un canid), cu care sariga seamănă prin 
fizionomie. Indienii înşişi desemnează, pare-se, unele varietăţi de 
marsupiale ca “şobolani”; s-a văzut mai sus că, după versiunile 
mitului ge despre originea plantelor cultivate, Stea (sau stăpînul 
porumbului, M 92 ) se transformă într-un animal care se numeşte 
cînd sarigă, cînd şobolan. Numele timbira al sarigii, klo-ti, este 
şi el semnificativ, pentru că pare să indice că indigenii clasează 
în aceeaşi grupă şi prea (klo; cf. mai sus, p. 173) şi sariga, 
prin simplă adăugare a augmentativului. Dacă aceeaşi clasificare 
s-ar regăsi şi în alte limbi, ar trebui să ne întrebăm dacă prea, 
care joacă un rol important în miturile bororo şi ofaie, nu e în 
corelaţie ori în opoziţie cu sariga. Faptul că miturile menţionea¬ 
ză sariga destul de rar se poate explica prin aceea că anumite 
triburi o clasifică împreună cu alte animale: marsupiale mici, ro¬ 
zătoare, sau canide. 

La fel de tulburătoare e şi absenţa aproape completă a 
oricărei referiri mitice la punga marsupială, cu excepţia unui 
scurt episod al mitului de origine apapocuva de care va fi 
vorba mai departe (p.233). într-adevăr, temele de inspiraţie mar¬ 
supială, ca să zicem aşa, sînt frecvente, şi am insistat deja de 
mai multe ori asupra uneia dintre ele: cel al amantei (sau 
mamei) şarpelui, al cărei amant sau fiu ofidian locuiesc în 
matrice, pe care o părăsesc sau în care se întorc după dorinţă. 

Sariga, numită “mucura” în nordul Braziliei, “timbu” în 
nord-est, “gambă” în sud şi “comadreja” în Argentina, este cel 
mai mare marsupial sudamerican, şi singurul care are o valoare 
alimentară. De mai mică importanţă sînt sariga de apă (“Cuica 
d’agua”: Chironectes minimus), sariga cu blană (“Mucura chichi- 
ca”: Caluromys philander), şi speciile pitice de mărimea unui 
chiţcan (“Catita”: Marmosa pusilla, Peramys domestica ) 
(Guenther, p. 168, 389; Gilmore, p. 364; Ihering, art. “Quica”). 
Sariga propriu-zisă măsoară 70 pînă la 90 de cm lungime. 
Acelaşi termen desemnează patru specii braziliene: Didelphys 
aurita (de la nord de Rio Grande do Sul la Amazon); D. 
paraguayensis (pe Rio Grande do Sul); D. marsupialis 
(Amazonia); D. albiventris (Brazilia centrală) (Ihering, art. 
“Gambă”). Sariga figurează în mai multe tipuri de povestiri, pe 
care la prima vedere am fi tentaţi să le distingem în mituri de 
origine pe de o parte, snoave sau povestiri amuzante pe de alta. 
Să le cercetăm pe rînd. 

Personajele majore din mitologia indienilor tukuna sînt 
doi gemeni numiţi Dyai şi Epi. Celui dintîi i se datorează 
crearea omenirii, a artelor, a legilor şi a obiceiurilor. Cel de-al 
doilea este un înşelător, încurcă-lume şi obraznic; cînd vrea să 
ia chip animal, se preface de cele mai multe ori în sarigă. El o 
descoperă (• M 95 ), în flautul unde Dyai a ascuns-o (cf. M 87 _ 89 , 
M 93 ), pe soţia secretă a fratelui său, născută din fructul de 
Poraqueiba sericea Tul. Ca s-o oblige să se trădeze, o face să 
rîdă (cf. M46-47) la priveliştea peştilor care sar în sus ca să 
scape de căldura focului, pe cînd el însuşi îşi deznoadă centura 
şi dansează, astfel îneît penisul lui se agită la fel ca peştii. îşi 
violează cumnata cu o asemenea impetuozitate, îneît sperma 
ţîşneşte pe gura şi prin nările victimei. însărcinată imediat, a 
devenit prea mare ca să mai încapă în adăpostul pe care-1 ocu- 

pase. Dyai îşi pedepseşte frateie obligîndu-1 să-şi dea pe 
râzătoare propria came, şi aruncă pasta aceasta la peşti (Nim. 
13, p. 127-129). 

Scena violului confirmă natura de sarigă a lui Epi. 
într-adevăr, penisul sarigii este bifurcat, de unde credinţa atestată 
în toată America de Nord că acest animal copuleazâ prin nări, 
şi că femela îşi strănută puii în punga marsupială (Hartman, p. 
321-323) 50 . 

Am notat în treacăt înrudirea acestui mit cu grupul ge 
despre soţia celestă a unui muritor. în acest grup, Stea este o 
sarigă, care e violată de cumnaţii ei; aici, fiica arborelui 
Poraqueiba (al cărei fruct a căzut = coborît] pe pămînt, aşa cum 
steaua a coborît pe pămînt, mai întîi sub formă de broască) este 
violată de cumnatul ei, care e o sarigă. De la ge pînă la tuku- 
na, funcţia sarigii este deci inversată, şi este interesant să notăm 
că în acelaşi timp, darul plantelor cultivate trece, la tukuna, de 
la sarigă la furnici (M 54 ; Nim. 13, p. 130). Vom interpreta mai 
departe această transformare (p. 232 sq.). 

E clar că mitul tukuna reia într-un alt context un inci¬ 
dent dintr-unul din cele mai celebre mituri ale tupi-lor vechi şi 
actuali (• M 96 ), din care o versiune a fost culeasă în secolul al 
XVI-lea de Thevet: soţia însărcinată a zeului civilizator Maire 
Ata călătorea singură, iar pruncul pe care-1 purta în pîntece 
stătea de vorbă cu ea şi-i arăta drumul. Totuşi, cum mama lui 
nu voia “să-i dea nişte legume de care se aflau pe drum”, se 
supără şi nu mai zise nimic. Femeia se rătăceşte şi ajunge la 

locuinţa unui bărbat numit Sarigoys. în timpul nopţii el 

abuzează de ea, “astfel îneît o lăsă gravidă cu încă un fiu, 

care-i ţinu tovărăşie primului în pîntece.. ” Drept pedeapsă, fu 
preschimbat în sarigă (Thevet, in: Metraux 1, p. 235-236). 

Acelaşi episod se regăseşte la un bu, tembe şi shipaia, 
care-1 numesc respectiv pe seducător Mikur, Mykura, Mukura, 
termeni apropiaţi de numele sarigii în lingua geral: muctira. 

în America de Sud, sariga figurează şi ca eroul unei 
povestiri tragi-comice. Ca să ne limităm la cîteva exemple, 
mundurucu (• M 97 ), tenetehara (• M 9g ) şi vapidiana (• M 99 ) 
povestesc că Sarigă a făcut experienţe dezastruoase cu ginerii pe 
care şi i-a ales. Fiecare are un talent anume: la pescuit, la 

vînătoare sau la cultivarea pămîntului. Sarigă încearcă să-i imite 

şi nu reuşeşte; ba uneori se mai şi răneşte. De fiecare dată îi 
porunceşte fiicei sale să-şi schimbe soţul, dar rezultatele sînt şi 
mai rele. în cele din urmă, Sarigă se arde sau sîngerează pînă 
la moarte (Kruse 2, p. 628-630; Murphy 1, p. 118-120; Wirth 
2, p. 205-208; Wagley-Galvăo, p. 151-154). 

Versiunea mundurucu precizează că aceste evenimente 
s-au petrecut într-o vreme cînd sarigile erau oameni. în schimb, 
ginerii succesivi: pasărea-pescar, ploşniţa, porumbelul, “vulpea” 
mîncătoare-de-miere, pasărea-muscă, vidra şi căpuşa, care aveau 
şi formă omenească, “erau animale de-adevărat”. Amănuntul 
acesta, care face un ciudat ecou credinţei indienilor koasati, un 
trib din sud-estul Statelor Unite, că opossumij mitici posedau un 
limbaj articulat (Swanton, p. 200), ne permite deja să întreve¬ 
dem că, dincolo de diversitatea de ton, există o structură 
comună a "poveştilor cu sarigi”, fie că fac obiectul unor mituri 
de origine sau al unor basme comice. Miturile de origine pun 
în scenă zei cu înfăţişare omenească, dar cu nume de animale; 
basmele, animale cu înfăţişare omenească. De fiecare dată, 
Sarigă îndeplineşte o funcţie ambiguă. Zeu în mitul tukuna 
(M 95 ), el copulează aşa cum se presupune că o face sariga în 
mod firesc. Deşi e animal în povestirea mundurucii (M 97 ), e 
totuşi un om, spre deosebire de celelalte jivine. în fine, după 
cum considerăm miturile sau basmele, poziţia lui apare 
inversată: 


mituri de origine 


“animal” 


(sarigă) A 


povestiri amuzante 


“animal” 


om : 

A (sarigă) 


O 


Notă. - Mitul tukuna precizează cu grijă că domnişoara preschimbată în 
fruct de Poraqueiba este fiica cumnatului (soţul soţiei) gemenilor. In 
schema din slînga, tatăl femeii nu figurează dintr-o simplă nevoie de 
simetrie. 


Huxley, care şi-a pus problema simbolismului sarigii, a 
pretins să dea seama de o ambiguitate confuz întrezărită, prin 

două caractere: pe de o parte, cum am şi văzut, sariga are un 
penis bifurcat, care ar face-o deosebit de aptă să dea naştere la 
gemeni; pe de altă parte, cînd se simte ameninţată, o face pe 
moarta şi pare deci în stare să învie (Huxley, p. 195). Pe lîngă 
faptul că nici un mit nu-i atribuie sarigii paternitatea celor doi 
gemeni, ci numai a unuia dintre ei, nimic nu ni se pare mai 
fragil decît aceste conjecturi scoase dintr-un folclor eclectic, 
chiar dacă nu sînt improvizate pentru nevoile cauzei. Interpre¬ 
tarea nu poate fi niciodată postulată: ea trebuie să rezulte din 
miturile înseşi, sau din contextul etnografic; şi, în măsura posi¬ 
bilului, din amîndouă deodată. Pentru a înţelege funcţia seman¬ 
tică a sarigii, vom începe prin a face o rapidă incursiune în 
mitologia sud-estului Statelor Unite, nu numai fiindcă marile 
teme mitice din Lumea Nouă au o difuziune panamericană bine 
atestată, şi pentru că e posibil să se treacă, printr-o serie întrea¬ 
gă de intermediari, dintr-o emisferă în cealaltă: procedeul acesta 
de explorare nu va ţine loc de demonstraţie. Ne va ajuta numai 
să formulăm o ipoteză, pe care chiar miturile analizate pînă în 
prezent o vor confirma cu brio. 

Indienii creek şi cherokee credeau că opossumul femelă 
face pui fără intervenţia masculului (Swanton, p. 60; Mooney, p. 
265, 449). Cherokee explică în miturile lor că opossumul nu are 
soţie; coada lui, odinioară foarte stufoasă, şi de care era insupor¬ 
tabil de mîndru, i-a fost rasă de lăcustă, care acţiona după in¬ 
strucţiunile iepurelui; şi în sfîrşit, că nu-i îngheaţă labele niciodată 
(Mooney, p. 266, 269 , 273, 431, 439). Povestea cozii preafrumoase, 
tunse de greier, ori ai cărei peri au dispărut din cauza focului sau 
a apei, e cunoscută şi de creek, de koasali şi de natchez. Cu 
această ocazie, mufeta a obţinut frumoasa coadă a sarigii (Swanton, 
p. 41, 200, 249). E limpede că aceste calificări ale sarigii sau 
opossumului, adăugate la indicaţiile deja date, evocă o sexualitate 
ambiguă: în acelaşi limp deficientă (celibatul masculului, procieaţie 
numai prin femelă, castrare simbolică prin pierderea frumoasei cozi) 
şi supraabundentă (copulaţie impetuoasă sau pe nări, fetus sau 
spermă eliminate prin strănut, picioare mereu calde). 

Acestea fiind zise, să ne întoarcem în America de Sud 
şi să introducem un grup de mituri unde broasca ţestoasă joacă 
rolul de termen constant, avînd ca antagonist, cînd pe jaguar, 
cînd pe crocodil - uneori pe amîndoi - cînd pe sarigă. 

•M 100 . Kayapd-gorotire: jaguarul şi broasca ţestoasă. 

Jaguarul o dispreţuia pe broasca ţestoasă pentru 
încetineală şi pentru vocea plăpîndă. Aceasta îl provoa¬ 
că: fiecare pe rînd să se ascundă într-o groapă; se va 
vedea cine va rezista mai mult. Fără aer, fără apă, fără 
hrană, broasca ţestoasă rezistă mai multe zile. Apoi se 
supune jaguarul la încercare, dar pe măsură ce trec 
zilele, glasul îi slăbeşte. Cînd broasca ţestoasă destupă 
orificiul, jaguarul a murit: nu mai e decît un roi de 
muşte care bîzîie peste resturile lui (Banner 1, p. 46). 

• M, 01 . Mundurucu: jaguarul, crocodilul şi 
broasca (estoasă. 

Nişte maimuţe o invită pe broasca ţestoasă să 
mănînce fructe împreună cu ele în vîrful unui copac. O 
ajută să se caţere, apoi pleacă, părăsind-o acolo sus. 

Trece un jaguar. O sfătuieşte pe ţestoasă să 
coboare, fiindcă nădăjduieşte s-o mănînce. Ea refuză, şi 
jaguarul se hotărăşte ^să rămînă pe loc, neslăbindu-şi 
prada din ochi. în cele din urmă, oboseşte şi lasă capul 
în jos. Ţestoasa se lasă atunci să cadă, şi carapacea ei 
tare sparge craniul jaguarului 51 . “Weh, weh, weh,” strigă 
ţestoasa rîzînd şi bătînd din palme. îl mănîncă pe jaguar 
şi-şi face un fluier dintr-un os de-al lui, cîntînd din el 
pentru a-şi sărbători victoria. 

Un alt jaguar o aude, vrea să-şi răzbune tova¬ 
răşul şi 6 atacă, dar ţestoasa se refugiază într-o vizuină. 
Un crocodil începe cu ea o discuţie pe tema dacă 
fasolea creşte pe liane sau pe copaci. Supărat că e con¬ 
trazis, astupă vizuina şi se întoarce în fiecare zi ca s-o 
sîcîie pe ţestoasă; pretinde că multe ciuperci de copac 
(cu care se hrănesc ţestoasele) cresc în pădure. Dar ţes¬ 
toasa nu se lasă păcălită. îşi leapădă şi-şi părăseşte ve¬ 
chea carapace, secretă una nouă şi fuge. Nemaiobţinînd 
răspuns, crocodilul destupă gaura ca s-o mănînce pe 
broasca ţestoasă, pe care o crede moartă. Dar aceasta 
apare din spatele lui şi-l închide înăuntru rîzînd: “Weh, 

weh, weh,” şi bătînd din palme. A doua zi se întoarce 
ca să-şi sîcîie duşmanul: nu ştie că rîul e plin de peşti 
stricaţi ? Curînd, crocodilul se usucă (cf. M 12 ) şi 
slăbeşte. Glasul îi devine greu de auzit, apoi se stinge; 
a murit. Ţestoasa rîde: “Weh, weh, weh,” şi bate din 
palme (Murphy 1, p. 122-123; Kruse 2, p. 636-637. 
Variantă tenetehara in: Wagley-Galvâo, p. 155-156). 

într-o altă versiune mundurucu, ţestoasa îl învinge pe 
jaguar pentru că se poate lipsi de apă mai multă vreme decît 
el. îşi udă carapacea cu urină şi se grozăveşte în faţa jaguaru¬ 
lui, trimifîndu-1 să caute un izvor pe care ea pretinde că l-a 
descoperit (Murphy 1, p. 124). 

Acelaşi mit există la tenetehara, şi la diferite triburi 
amazoniene şi guyaneze, dar locul jaguarului (sau al crocodilu¬ 
lui) este adeseori ocupat de sarigă: 

• M ]02 . Tenetehara: broasca ţestoasă şi sariga. 

Broasca ţestoasă o provoacă pe sarigă la o 
întrecere de post. Ea se îngroapă cea dintîi. Timp de 
două luni, sariga vine în fiecare zi s-o întrebe ce mai 
face. De fiecare dată, ţestoasa răspunde cu glas puternic 
că mai continuă încercarea. De fapt, ea descoperise o 
ieşire şi pleca să mănînce în fiecare zi. Cînd veni rîn- 
dul sarigii, aceasta nu putu rezista mai mult de zece 
zile, şi muri. Ţestoasa îşi invită suratele să mănînce res¬ 
turile sarigii (Wagley-Galvâo, p. 154). 

Pentru cîteva versiuni amazoniene aproape identice, cf. 
Hartt, p. 28, 61-63. Pentru versiunile guyaneze, cf. Roth 1, p. 223. 

Unele aspecte ale acestor mituri vor fi examinate în altă 
parte. Pentru moment ne vom mărgini să notăm că aici sariga 
apare permutabilă cu jaguarul sau cu crocodilul, despre care 
ştim că sînt respectiv stăpînul focului (M 7 _ 12 ) şi al apei (M 12 ) 52 . 
Care ar putea fi deci opoziţia pertinentă între ţestoasă (termen 
invariant) şi sarigă, jaguar şi crocodil (termeni permutabili) ? 
Miturile sînt foarte explicite în privinţa-ţestoasei: cînd precizează 
că ea poate rămîne multă vreme sub pămînt, lipsindu-se de 

băuturi şi de mîncare, pentru că e un animal care hibernează; 
cînd o descriu ca hrănindu-se cu ciuperci şi cu lemn descompus 
(Mi 01 ; cf. şi M 82 ; şi pentru aceeaşi credinţă la urubu, Huxley, 
p. 149). Ţestoasa e deci din două motive stăpînul putregaiului; 
pentru că nu putrezeşte, şi pentru că e o “mîncătoare de 
putreziciuni”. Şi crocodilul consumă came stricată (M 101 ), dar 
numai în apă, unde stricăciunea nu-şi împrăştie duhoarea (cf. 
M 72 : abia cînd ies din apă, spiritele acvatice încep să pută). în 
sfîrşit, ştim că jaguarul se defineşte în raport cu axa care uneşte 
crudul şi gătitul, excluzînd astfel putridul. 

Faptul că în toate miturile noastre opoziţia pertinentă 
este între fetid şi non-fetid, putrescibil şi imputrescibil, reiese 
clar din recurenta aceluiaşi amănunt, formulat adesea în termeni 
identici, oricare ar fi adversarii ţestoasei, şi în ciuda distantei 
care desparte populaţiile de la care provin aceste mituri. Cînd 
ţestoasa nu obţine răspuns de la rivalul ei, destupă groapa şi 
descoperă în locul, fie al jaguarului, fie al crocodilului: “o 
mulţime de muşte care bîzîie peste resturile lui” (M 100il oi); sau, 
în locul sarigii, “o mulţime de muşte” (Amazonia; Hartt, p. 28; 
Tastevin 1, p. 283-286), “multe muşte” (rio Jurua; Hartt, p. 62), 
“muşte, singurele vii pe hoitul sarigii” (warrau, carib; Roth 1, p. 
223) 53 . 

Să revenim acum la episodul terminal al basmelor din 
grupul “Sarigă şi ginerii lui” (cf. mai sus, p. 223). O versiune 
amazoniană se încheie cu necazul sarigii, salvată după ce fusese 
înghiţită de un peşte tucunar6 (Cichla ocellaris): “de atunci, a 
rămas urît şi puturos (“feiq e fedorento”), datorită căldurii care 
domnea în burta peştelui” (Barbosa Rodrigues, p. 191-194). Ne 
aducem aminte că acelaşi cuvînt portughez “feio” serveşte pen¬ 
tru a motiva interdicţia de a consuma carnea sarigii, într-unul 
din miturile kubenkranken despre originea plantelor cultivate 
(M 92 ). în schimb, versiunile mundurucu şi vapidiana ale lui 
“Sarigă şi ginerii săi” se încheie cu un episod în cursul căruia 
sariga îşi arde coada (mundurucu) sau cade în foc (vapidiana). 
La fel se întîmplă şi înlr-o altă versiune amazoniană (Barbosa 
Rodrigues, p. 173-177) 54 . 

Dar am văzut că, după indienii creek, coada sarigii e 
jumulită fie datorită acţiunii focului, fie a apei. Altfel zis, 
într-un caz e arsă, în celălalt e putrezită. Nu există oare două 

feluri de a duhni, prin expunere prelungită, fie la foc, fie la 
apă? 

Unele mituri din sud-estul Statelor Unite asociază îndea¬ 
proape sariga şi mufeta (“skunk”: Mephitis mephitica, suffocans). 
Indienii hitchiti povestesc că mufeta a salvat-o pe sarigă de 
lupi, împroşcîndu-i pe aceştia cu fluidul ei puturos (Swanton, p. 
158). Lupii joacă în acest mit un rol paralel cu cel al jaguarilor 
în M 101 ; e remarcabil că în sud-estul Statelor Unite, transferul 
către mufetă al unei funcţii îndeplinite în altă parte de către 
ţestoasă e însoţit de o răsturnare a raporturilor dintre sarigă, 
ţestoasă şi jaguar: ţestoasa o ajută pe sarigă aducîndu-i înapoi 
puii pierduţi şi tăindu-i punga marsupială ca să şi-i poată păstra 
mai bine (/.c., p. 199-200); sariga o ajută pe puma la vînătoare, 
convingîndu-i pe cerbi că fiara a murit, că a devenit un hoit de 
care se pot apropia fără teamă; puma profită ca să-i ucidă (l.c., 
p. 200). în ciuda depărtării geografice, avem deci de-a face cu 
mituri care ţin sigur de acelaşi grup. 

Or, la cherokee există un mit care explică duhoarea 
mufetei. Ca s-o pedepsească pentru că e hoaţă, celelalte animale 
o aruncă în foc; de atunci, a rămas neagră şi miroase a ars 
(Mooney, p. 277). în America de Nord ca şi în America de 
Sud, prin urmare, mirosurile de ars şi de stricat formează cuplu: 
sînt cele două moduri ale duhorii. Uneori cuplul corespunde 
celui dintre mufetă şi sarigă; alteori numai sariga are sarcina să 
exprime fie o modalitate, fie pe cealaltă. 

Putem trage din analiza noastră încheierea că funcţia se¬ 
mantică a sarigii este de a semnifica duhoarea. Indienii catawba, 
care trăiau în statele Carolina de Nord şi de Sud, desemnează 
opossumul cu un termen al cărui sens aproximativ este 
“bălosul” (Speck, p. 7). Pentru taulipang din Guyana, sariga este 
un animal căcăcios (K.G. 1, p. 141). într-un mit amazonian de 
origine nedeterminată (• M 103 ), o fată scapă de tentativele 
amoroase ale sarigii, fiindcă recunoaşte animalul după duhoarea 
pe care o împrăştie (Couto de Magalhăes p. 253-257; 
Cavalcanti, p. 161-177). Un alt mit din aceeaşi regiune (• M 104 ) 
care, în termeni destul de obscuri, o asociază pe sarigă 
îmbătrînirii, adică vieţii scurte, descrie coliba a trei bătrîne 
preschimbate în sarigă: “Puţea atît de tare încît nu puteai intra” 
(Amorim, p. 450). Indienii kayuă din Brazilia meridională 

povestesc cum l-a învins sariga pe cîine la alergare, stropindu-1 
cu urină (Schaden 1, p. 117) 55 . Sariga, după cum am văzut, e 
descrisă în mai multe feluri în mituri, ca “animal putred”, 
“coadă putredă”, “coadă arsă”. Mitul tupinamba despre gemeni 
(Mjg), la care ne-am referit deja, pune explicit accentul pe 
acelaşi aspect. După ce a abuzat de soţia lui Maire Ata, 
seducătorul “a fost prefăcut într-o jivină, care se numeşte cu 
numele omului preschimbat, anume Sarigoys, care are pielea 
foarte împuţită...” (Thevet in: Mdtraux 1, p. 236). La fel ca şi 
indienii, călătorii au fost frapaţi de acest amănunt: “Opossumul 
răspîndeşte un nliros împuţit”, notează Enciclopedia lui Diderot 
şi d’Alembert (art. “Philandre”). Observatori mai recenţi sublini¬ 
ază şi ei că sariga “emite un miros insuportabil” (Guenther, p. 
168), “extrem de respingător” (Tastevin 1, p. 276); “Glandele ei 
secretă un miros foarte dezagreabil” (Ihering, art. “Gambă”); 
“împrăştie un miros cumplit”, de unde numele - format pornind 
de la al ei - care se dă arumului de apă, care miroase urît 
(Ahlbrinck, art. “aware”). 

Un mit bolivian adună la un loc într-un mod convin¬ 
gător toate afinităţile sarigii, după filozofia naturală a indienilor 
sudamericani: 


• Mjo 5 . Tacana: originea sarigii. 

O indiană profita de somnul tapirului pentru a 
prinde căpuşele de care era plin. Le învelea într-o 
frunză, le punea într-o cratiţă, le gătea şi le mînca [cf. 

MJ. 

Pasărea “schie” (Crotophaga ani), care se hră¬ 
nea de obicei cu paraziţii tapirului, i se plînse vulturului 
de această concurenţă neloială. Şi vulturul îi făgădui s-o 
răzbune transforraînd-o pe femeie în sarigă. 

Zbură deasupra femeii şi o acoperi de găinaţ. 
Se adună atîta, încît abia mai mergea, cocîrjată. Atunci 
vulturul o trînti jos, îi smulse părul şi i-1 lipi pe tot 
corpul cu dejecţiile lui. Folosi acelaşi lipici ca să-i fixe¬ 
ze coada unui şarpe tînăr pe posteriorul nefericitei; 
aceasta se chirci pînă la dimensiunile unei sarigi. 

Vulturul luă o rădăcină, o mestecă şi o scuipă peste blana 
sarigii, ca s-o vopsească în galben. Din chipul femeii făcu 
un bot de sarigă punîndu-i un mugure de palmier. 

Vulturul îi spuse femeii că nu va naşte decît 
căpuşe, şi că doar acelea care nu vor fi mîncate de 
pasărea “schie” se vor transforma mai tîrziu în sarigi. 
Sariga nu mănîncă decît creieri şi ouă de păsări. Doarme 
ziua, vînează noaptea... (Hissink-Hahn, p. 116-117). 

Acum înţelegem cum pot miturile g6 să atribuie origi¬ 
nea vieţii scurte, fie răspunsului la chemarea lemnului putred 
(M 9 ), fie inspirării unui miros de putred, emanat de duhurile 
acvatice (M 73 ), fie ingerării cărnii de sarigă (M 87 . g8 , M^, M 92 ). 
E acelaşi lucru: putreziciune primită prin ânz, prin miros sau 
prin gust. Sub acest prim raport, interpretările nostre sînt deja 
validate. 

Totuşi rămîne o dificultate. De ce în miturile g€ despre 
originea plantelor cultivate, Stea trebuie să se prefacă în sarigă 
pentru a le dezvălui oamenilor existenţa porumbului ? Să notăm 
mai întîi că motivul nu e prezent pretutindeni. Dar acolo unde 
lipseşte e înlocuit cu altele: Stea îi scuipi porumbul în faţă 
soţului (M88) sau în gură(M 87a ): e deci o “băloasă”, ca şi opos- 
sumul catawba; sîngerează după ce a fost violată şi devine 
ucigaşă (M 89 ); după ce a fost violată, îşi ucide cumnaţii scuipîn- 
du-le în gură (M 89 ). Deci ea spurcă pretutindeni: fie sub forma 
unui animal a cărui piele secretă un lichid greţos; fie sub forma 
unei creaturi omeneşti, cînd spurcată, cînd spurcătoare. Un mit 
din acelaşi grup, provenit de la aguaruna de pe Maranhăo supe¬ 
rior (• M 106 ), relatează că Stea şi-a transformat urina în hrană 
(Guallart, p. 68). 

După ce am izolat această trăsătură invariantă, putem 
pune în evidenţă structura comună a miturilor de origine în care 
intervine sariga, fie pe de o parte mulţimea tupi-tukuna, fie, pe 
de alta, mulţimea g£. în amîndouă, protagoniştii sînt aceiaşi: o 
femeie, soţul ei şi fraţii (uneori “falsul frate”) al acestuia. 
Configuraţia aceasta de alianţă e simetrică faţă de aceea care 
ne-a apărut ca subiacentă miturilor despre originea porcilor, şi 
care consista într-un bărbat, sora lui sau surorile lui şi soţii lor: 

( 1 ) 


O = A A 

E remarcabil faptul că la g& aceste două structuri cores¬ 
pund, una (1) cu' un mit despre originea /plantelor /cultivate/, 
celălalt (2) cu un mit despre originea /a nima lelor /sălbatice/. 

Totuşi, în mulţimea tupi-tukuna, rolul sarigii e deţinut 
de un frate al soţului, violator al cumnatei, pe cînd în mulţimea 
g 6, e deţinut chiar de aceasta. Dar în fiecare caz, hrana e califi¬ 
cată altfel. 

Soţia tukuna (M 95 ) este un fruct căzut, prefăcut în 
femeie. O versiune urubu (M 95> ) adaugă că acest fruct, căzut pe 
jos, este plin de viermi (Huxley, p. 192) 56 . Deci femeia divină 
reprezintă aici putreziciunea vegetală, mai puţin puternic marcată 
decît putreziciunea animală, ceea ce aduce după sine o dublă 
transformare. Mai întîi, distanţa iniţială care o desparte de 
oameni. e micşorată, fiindcă pică din pom ca un fruct, în loc să 
pogoare din cer ca o stea. în al doilea rînd, funcţia sarigii, care 
e metonimică în grupul g 6 (unde este un animal veritabil pe 
timpul unei părţi a povestirii), devine metaforică în grupul tupi: 
copilul vorbeşte din pîntecele ei, ca şi cum s-ar fi născut deja 
şi ar folosi matricea maternă ca pe o pungă marsupială. Invers, 
versiunea tukuna, din care ultimul motiv lipseşte,, desăvîrşeşte 
transformarea cumnatului violator, din sarigă metaforică 
(copulaţie prin nări, ca sariga) în sarigă metonimică: atunci cînd 
îşi umple interiorul prepuţului cu o pastă albă şi lipicioasă, 
argumentînd prin prezenţa acestui “seu” pretenţia sa că e încă 
virgin. Or, şi acestă spurcăciune e de origine vegetală, de vreme 
ce înşelătorul a folosit pulpa fructului palmierului paxiubinha 
(Iriartela sebigera Mart.). Să adăugăm că, în această versiune 
tukuna unde funcţia sarigii este asumată de cumnat, fructul în 
care se transformă pentru o clipă soţia divină este acela al 
arborelui umari, al cărui miros încîntător e atestat de mai multe 
mituri amazoniene (Amorim, p. 13, 379), pe cînd sariga miroase 
urît. în fine, în aceeaşi versiune, femeia are raporturi sexuale cu 
soţul ei - invers faţă de ce se petrece în versiunile ge - fără 
îndoială pentru a sublinia că, aşa ca un mit choco din acelaşi 
grup (• M 107 ), că soţul ei “are nevoie de ea exclusiv în calitate 


( 2 ) 

A = O A 

de bucătăreasă” (Wassen, 1, p. 131). Putreziciunea vegetală 
conotează deci activitatea sexuală normală (= conjugală) a 
femeii, castitatea normală (= puerilă) a bărbatului. Şi putreziciu¬ 
nea animală conotează activitatea sexuală anormală (= violul) a 
bărbatului, castitatea anormală (= conjugală) a femeii. 

Problema inversiunii sarigii (mascul sau femelă, violator 
sau violată) fiind astfel rezolvată, vedem ce au în comun per¬ 
sonificările sarigii în cele două mulţimi tupi şi g 6. în miturile 
tupi, sariga este un mascul care abuzează de o persoană umană, 
deja mamă, dîndu-i un copil. în miturile g 6, sariga este o 
femelă, nu mamă (pentru că e fecioară, deşi căsătorită), de care 
bărbaţii abuzează, şi care le dăruieşte hrana. Eroina tupi este o 
mamă care refuză să fie doică (îşi maltratează fiul aflat încă în 
pîntecele ei). Eroina g6 este o doică ce refuză să devină mamă. 
Aceasta e adevărat despre toate versiunile g 6, cu excepţia celei 
sherentd (M 93 ), despre care am văzut că transforma valenţele 
semantice ale cerului şi pămîntului: femeia celestă e calificată 
negativ, ca fiică de canibali, neputincioasă să-şi salveze soţul. în 
acelaşi timp (• M| 08 ), rolul de donatoare a plantelor cultivate 
(aici maniocul) trece asupra unor fiinţe omeneşti - femei pămîn- 
tene, prin urmare; în plus, deja mame şi dornice să-şi îndepli¬ 
nească sarcinile de doică. Neliniştite pentru că şi-au părăsit prea 
multă vreme pruncii din cauza lucrărilor agricole, ele se întorc 
de la grădini alergînd atît de repede încît laptele le ţîşneşte din 
sînii umflaţi. Picăturile căzute pe pămînt încolţesc sub forma 
unor răsaduri de manioc, dulce şi amar (Nim. 7, p. 182) 57 . în 
ultimă analiză, contradicţia pe care o exprimă personajul sarigii 
se rezolvă într-un scurt episod al mitului de origine apapocuva 
(• M i09 ): după moartea prematură a mamei lor, “cel mai mare” 
dintre gemeni nu ştie cum să-l hrănească pe frăţiorul lui încă 
sugaci. O imploră pe sarigă, şi aceasta are grijă, înainte de a 
deveni doică, să-şi lingă pieptul, pentru a-1 curăţa de secreţiile 
fetide. Drept răsplată, zeul îi dă punga marsupială şi-i promite 
că de acum înainte va naşte fără dureri (Nim. 1, p. 326) 58 . 
Deci mitul apapocuva face sinteza celor două caractere ale 
sarigii, pe care mitul tupinamba pe de o parte, miturile g 6 pe 
de alta, le prezentau sub o formă separată. De la primul, sariga 
apapocuva împrumută duhoarea; de la celelalte, funcţia de doică. 
Dar sinteza e posibilă numai pentru că funcţia aparent absentă 

se manifesta în ambele cazuri în deghizare: la tupinamba, unde 
sariga este un bărbat, el o lasă gravidă pe o femeie (ceea ce e 
felul masculin de “a fi doică”), la ge, unde sariga e o femeie, 
ea îi spurcă pe bărbaţii care se hrănesc cu ea (în mod real, 
cînd o mănîncă; în mod metaforic, cînd o violează şi ea sînge- 
rează) făcînd din ei bătrîni decrepiţi sau cadavre. 

Un mit karaja ne permite să închidem transformarea, 
arătînd ce se petrece cînd “doica” îşi asumă sexul masculin, 
încetînd să mai fie o sarigă, dar păstrînd misiunea de a intro¬ 
duce plantele cultivate: 

• M 110 . Karaja: originea plantelor cultivate. 

Odinioară, karaja nu ştiau' să defrişeze. Se 
hrăneau cu poame sălbatice, cu peşte şi cu vînat. 

într-o noapte, cea mai mare dintre două surori 
privea luceafărul de seară, fi spuse tatălui ei că i-ar 

place să se joace cu steaua, şi acesta rîse de ea. Dar a 

doua zi, steaua coborî, intră în colibă şi o ceru pe fată 

de soţie. Era un bătrîn adus de spate, cu faţa boţită şi 
cu părul alb; ea nu-1 vru. Pentru că el plîngea, fetei 
celei mici i se făcu milă de el şi-l luă de bărbat. 

A doua zi, soţul ei se duse să stea de vorbă cu 
marele fluviu şi intră în apă. Depărtînd picioarele, culese 
din apă ştiuleţi de porumb, răsaduri de manioc, şi 

seminţele tuturor plantelor pe care le cultivă acum kara¬ 
ja. Apoi plecă în pădure ca să-şi facă o grădină, interai- 
cîndu-i soţiei să-l urmeze. Ea nu-1 ascultă, şi-şi văzu 
soţul prefăcîndu-se într-un tînăr de o mare frumuseţe, 
bogat împodobit şi cu trupul acoperit de picturi. Sora 
mai mare îl revendică drept soţ, dar el rămase credincios 
mezinei, pe cînd cealaltă se transformă în pasăre de 
noapte ( Caprimulgus ) cu cîntec trist (Baldus 3, p. 19-21; 
4, p. 87; Botelho de Magalhâes, p. 274-276). 

în raport cu grupul ge, vom nota mai multe schimbări 
remarcabile. Eroul văduv sau schilod, iubitor de singurătate, 
devine o tînără fată care are părinţi şi stă de vorbă cu ei. 
Bărbatul se îndrăgosteşte de stea imediat; fata şi-l doreşte numai 

ca jucărie. în loc ca întîlnirea să aibă loc în brusă, ea se pro¬ 
duce în colibă. Eroul ge se căsătoreşte cu Stea, de care fraţii 
lui abuzează. Eroina karaja îl respinge, şi îl ia de soţ sora ei. 
Plantele cultivate sînt fie obiectiv dezvăluite de o femeie, în 
pădure, fie simbolic procreate de un bărbat, în apă. Mai ales, 
Steaua ge îi transformă pe bărbaţi din adolescenţi în moşnegi. 
Steaua karaja se transformă pe sine din bătrîn în adolescent. 
Acest dublu personaj păstrează deci ambiguitatea sarigii. Totuşi, 
pe cînd miturile ge evocă o situaţie reală (periodicitatea vieţii 
omeneşti), prin intermediul unei metafore zoologice, mitul karaja 
descrie o situaţie ireală (întinerirea moşnegilor), dar exprimîn- 

du-se în sens propriu. 

Abordînd studiul vieţii scurte, am făcut ipoteza (p. 161) 
că în toate miturile noastre, putreziciunea era simetricul şi inver¬ 
sul plantelor cultivate. “Proba prin sarigă” desăvîrşeşte confir¬ 
marea, pentru că acest animal urît mirositor (şi putred) asumă 

chiar acea poziţie. Necomestibilă, afară poate doar pentru moş¬ 
negi, care nu mai au a se teme de putreziciune, aparţinînd reg¬ 
nului animal în loc de regnul vegetal, sariga personifică în două 
feluri o antiagricultură care e şi o pre- şi o pro-agricultură. 
Pentru că, în acea “lume pe dos” în care consista starea de 
natură înainte de naşterea civilizaţiei, trebuia ca toate lucrurile 

viitoare să-şi aibă deja echivalentul, deşi sub un aspect negativ 

care era ca un fel de garanţie a apariţiei lor. Model negativ al 
agriculturii absente, sariga îi ilustrează forma viitoare, şi în 
acelaşi timp poate fi, aşa cum povestesc miturile, instrumentul 
prin care au obţinut oamenii această artă. Introducerea agricul¬ 
turii de către sarigă rezultă deci din transformarea unui mod de 
a fi în conversa lui 59 . O opoziţie logică se proiectează în timp 
sub forma unui raport de la cauză la efect. Cine ar putea con¬ 
cilia aceste două funcţii mai bine decît sariga ? Natura ei de 
marsupial împacă atribute antitetice, dar care numai la ea apar 
ca şi complementare. Căci sariga este cea mai bună dintre doici; 
şi pute. 


c) A Doua povestire 


Miturile ge despre originea vieţii scurte au un caracter 
remarcabil din mai multe puncte de vedere: mai întîi, distribuţia 

lor e deosebit de densă; apoi, densitatea aceasta se manifestă şi 
în conţinut. Miturile organizează într-un sistem coerent nişte 
teme care, oriunde altundeva, se întîlnesc în stare disociată: pe 
de o parte, căsătoria Stelei cu un muritor şi originea plantelor 
cultivate; pe de altă parte, descoperirea arborelui de hrană, şi 
originea morţii sau a vieţii scurtate. 

în sud-vestul domeniului ge, indienii matako şi ashluslay 
din Chaco cunosc povestea arborelui de hrană (• M m ); dar aces¬ 
ta e descris ca un arbore plin de peşti şi a cărui scoarţă, crăpată 
de un imprudent, lasă să se reverse apele care acoperă pămîntul 
şi distrug omenirea. Cît despre povestea lui Stea, ea există în 
Chaco la toba şi la chamacoco (• M 112 ): o zeiţă se căsătoreşte 
din milă cu un bărbat urît şi dispreţuit, pe care femeile îl batjo¬ 
coresc acoperindu-1 cu mucozităţi. în perioada de secetă, zeiţa 
obţine recolte miraculoase, apoi se retrage în cer împreună cu 
soţul ei. Dar acolo bărbatul îngheaţă, pentru că i se interzice să 
se apropie de foc, care este canibal. Sau alteori Stea, descoperită 
în tigva unde a ascuns-o soţul ei, le explodează în faţă murito¬ 
rilor indiscreţi şi-i arde (Metraux 4, passim). 

La nord de aria ge, adică în Guyana, tema Stelei, soţia 
unui muritor, slăbeşte şi se inversează: contrastul dintre stea şi 
sarigă se amortizează în personajul fiicei vulturului, originară din 
cerul atmosferic în loc de cerul empireu, şi de care se 
îndrăgosteşte un bărbat în ciuda verminei care o acoperă, a 
mirosului urît şi a murdăriei ei. Şi, după cum indică titlul de 
“vizită în cer”, sub care este cunoscut de obicei grupul acesta 
(• M N3 ), el se referă mai degrabă la peripeţiile unui muritor în 
împărăţia cerului, decît la acelea ale unei nemuritoare pe 
pămînt. Am făcut deja aluzie la asta (p. 187) şi vom reveni 
mai departe (p. 396 sq.). 

în schimb, mitul arborelui de hrană este bogat reprezen¬ 
tat la arawak şi la carib în Guyana, şi pînă în Columbia; odini¬ 
oară (• M 114 ), numai tapirul şi aguti îi ştiau taina, pe care nu 
voiau s-o împărtăşească oamenilor. Aceştia au pus să-i spioneze 
pe o veveriţă, pe un şobolan şi pe o sarigă. Odată descoperit 
locul arborelui, oamenii se hotărăsc să-l doboare. Din buturugă 
ţîşneşte apă (K.G. 1, p. 33-38; Wassen 1, p. 109-110), care se 
transformă în potop şi distruge omenirea (Brett, p. 106-110, 
127-130; Roth 1, p. 148-149; Gillin, p. 189; Farabee 3, p. 

83-85; Wirth 1, p. 259). Wapisiana şi taruma din Guyana bri¬ 
tanică povestesc (• M m5 ) că Duid, fratele creatorului, îi hrănea 
pe oameni cu fructele arborelui vieţii, dar că aceştia au 
descoperit de unde se aproviziona el şi s-au hotărît să se 

servească singuri. înfuriat de acestă nesupunere, creatorul doborî 
arborele, şi apa potopului ţîşni din buturugă (Ogilvie, p. 64-67). 

Faptul că e vorba tot de un mit de origine a vieţii 

scurte, legat de introducerea plantelor cultivate şi ţinînd de 
acelaşi grup ca şi miturile ge, reiese clar dintr-o versiune care 
opune chemarea pietrei şi chemarea apei. Dacă oamenii n-ar fi 
ascultat-o decît pe prima, ar fi trăit tot atît de mult ca şi stînca. 
Provoacă potopul ascultînd de duhuri, care slobozesc apele 
(Brett, p. 106-110)«. 

Ne vom mai întoarce de multe ori la aceste mituri. 
Pentru moment, să ne limităm la a releva două trăsături 

esenţiale. O versiune carib (• M n6 ) precizează că după ce 
oamenii au obţinut plantele cultivate, pasărea bunia le-a învăţat 
să le cultive şi să le gătească (Roth 1, p. 147). Pasărea aceasta 
joacă deci în parte rolul sarigii din miturile ge. Or, bunia 

(Ostinops sp.) poartă numele de “pasăre-împuţită”, datorită miro¬ 
sului greţos al penelor ei (/.c., p. 371) 61 . Ea reprezintă deci o 
“funcţie sarigă”, codată în termeni avieni. Se crede că bunia 
produce prin dejecţiile ei rădăcinile aeriene ale unei plante epi- 
fite, kofa (Clusia grandifolia, l.c., p. 231-232, 371). Eroul tuku- 
na Epi (• M n7 ) care ia bucuros înfăţişarea unei sarigi (M 95 şi 
Nim. 13, p. 124) emite dintr-un copac un jet de urină care, 
întărindu-se, devine o liană spinoasă (Phiiodendron sp.) 62 , pe 
cînd fratele lui dă naştere prin acelaşi procedeu unei varietăţi 
netede ( ibid.\ cf., p. 428 n. 56, şi M| 6I ). 

La rîndul lor, triburile din Chaco fac din stea stăpîna 
focului distrugător şi a apei creatoare; şi văd în arborele plin de 
peşti stăpînul - dacă se poate spune aşa - al apei distrugătoare. 
Arborele încărcat cu alimente vegetale din miturile guyaneze 
comandă şi el apa distrugătoare. 

Or, există un element din miturile ge corespunzătoare pe 
care l-am trecut sub tăcere şi asupra căruia se cuvine să 
atragem atenţia. în M 87 , M g9 (versiunea a doua), M 90 , M 91 , M 94 , 
proximitatea dintre primul porumb şi apă este subliniată cu o 
deosebită insistenţă. Revelaţia e primită de o femeie aflată la 

scăldat; ori se arată că grăunţele sau ştiuleţii umplu rîul. Aşadar 
Ia ge ca şi în Guyana, arborele de hrană este asociat apei: fie 
că ea curge la picioarele lui, fie că e închisă în rădăcinile lui. 
Sub formă interiorizată, apa aceasta e distrugătoare. Sub formă 
exteriorizată, ea e, dacă nu creatoare (M lm ), cel puţin conserva¬ 
toare a grăunţelor sau a ştiuleţilor. 

Această dublă transformare (intern—^extern; distruge¬ 
re—^conservare) a valorii semantice atribuite apei terestre, e 
însoţită de o alta, care afectează atitudinea faţă de plantele ali¬ 
mentare. în miturile guyaneze, plantele alimentare sînt fie oferite 
cu generozitate oamenilor de un demiurg hrănitor, fie deturnate 
cu răutate numai în profitul tapirului (sau aguti-ului), proprietar 
gelos al arborelui vieţii. Drept pedeapsă (M lls ), tapirul va fi lip¬ 
sit de apă, fiind condamnat s-o ducă cu ciurul (Roth 1, p. 147; 
cf. akawai, in Brett, p. 128), şi de plantele cultivate, pentru că 
nu i se lasă drept hrană decît fructele căzute din prunul sălbatic 
(id., Amorim, p. 271). Riguros inversă este soarta oamenilor, 
care n-au vrut să mai fie trataţi ca nişte sugaci: vor avea 
plantele cultivate, dar vor fi nimiciţi de apă, care ţîşneşte prea 
abundentă din rădăcinile arborelui tăiat (Ogilvie, l.c.). Egoismul 
şi ingratitudinea sînt pedepsite simetric. 

Miturile ge reuşesc să se menţină la distanţă egală de 
aceste două primejdii. Abuzul faţă de plantele alimentare ia 
într-adevăr aici o altă formă. El nu constă nici în hotărîrea 

oamenilor - care n-aveau la urma urmei decît să trăiască mai 

departe lăsîndu-se hrăniţi - de a-şi asuma activ lucrările agricole 
(M 115 ), nici în aceea de a-şi păstra pentru ei roadele arborelui 
(M| 14 , M U6 ). Textele ge sînt foarte instructive în această privin¬ 
ţă. Informaţi de sarigă, stăpînă generoasă şi dezinteresată a 
arborelui vieţii (spre deosebire de tapir), sătenii ar fi putut 

păstra numai pentru ei taina arborelui, şi să continue să se 
bucure de viaţa lungă. Dar pentru că un copil a fost văzut 
mîncînd, află de existenţa arborelui şi alte familii, sau alte sate. 
Ca urmare, acesta nu mai e suficient pentru toate necesităţile: 
trebuie doborît, seminţele împărţite şi plantate. Şi în timp ce 

bărbaţii fac această lucrare, adolescenţii gustă came de sarigă, 
permiţînd astfel vieţii scurte (intermediară între moartea violentă 
şi viaţa prelungită) să se instaureze. 

în consecinţă, funcţia mediatoare a sarigii, care o situea¬ 
ză la egală distanţă de demiurgul imperios hrănitor şi de tapirul 
avar din miturile guyaneze, aduce o soluţie medie a problemelor 
filozofice pe care le pune introducerea unui mod de viaţă agri¬ 
col. Soluţia aceasta constă, pe plan sincronic, în împărţirea 
echitabilă a resurselor, între popoare pe care abundenţa le face 
să se înmulţească şi să se diversifice; şi pe plan diacronic, în 
periodicitatea muncilor cîmpului. în acelaşi timp, apa devine con¬ 
servatoare a vieţii; nici creatoare, nici distrugătoare, pentru că nu 
vivifică arborele pe dinăuntru, şi nu distruge oamenii pe dinafară; 
ci stătătoare la picioarele copacului, pentru toată veşnicia. 

Din punct de vedere metodologic, analiza precendentă 
ne oferă două lecţii. în primul rînd, confirmă o chestiune asupra 
căreia am insistat deja, şi anume că pentru analiza structurală 
problemele de etimologie trebuie ţinute separate de problemele 
de semnificaţie. Nici o clipă n-am invocat un simbolism arheti¬ 
pal al apei; ba chiar am lăsat cu grijă deoparte această pro¬ 
blemă. E de ajuns să putem demonstra că, în două contexte 
mitice particulare, o variaţie a valorii semantice a apei este 
funcţie de alte variaţii, şi că în cursul acestor transformări, re¬ 
gulile unui izomorfism formal sînt mereu respectate. 

în al doilea rînd, putem da un răspuns la problema pe 
care o pune absenţa, la vechii tupinamba, a versiunii guarani (a- 
testată altminteri la aproape toate triburile tupi din Brazilia) a 
mitului despre originea focului, furat vulturului de un demiurg 
care se preface mort şi putrezit. Am relevat într-adevăr la ge 
două serii mitice strict paralele, care dau seamă de trecerea de la 
natură la cultură. într-un caz, cultura începe cu furtul focului 
jaguarului; în celălalt caz, cu introducerea plantelor cultivate. Dar 
pretutindeni, originea vieţii scurte e legată de începerea vieţii civi¬ 
lizate, concepută mai degrabă ca şi cultură acolo unde este vorba 
de originea focului (cucerirea “bunurilor jaguarului”; M s : focul de 
bucătărie, arcul şi săgeţile, firele de bumbac), şi mai degrabă ca 
societate atunci cînd e vorba de originea plantelor cultivate (M^: 
înmulţirea popoarelor, diversificarea limbilor şi obiceiurilor). în 
sfîrşit, după grupuri, apariţia vieţii scurte e legată fie de originea 
focului şi culturii (apinaye), fie de aceea a plantelor cultivate şi a 
societăţii (la ceilalţi ge); în fine, în Guyana şi în Chaco, ea e 
legată de originea apei şi (de distrugerea) societăţii. 

Limitîndu-ne aici numai la ge şi la tupi, e clar că, la 
apinaye, originea vieţii scurte (“chemarea lemnului putred”) este 
o funcţie a originii focului (M 9 ), pe cînd la ceilalţi ge, originea 
vieţii scurte (“chemarea sarigii”, animal putred) este o funcţie a 
originii plantelor cultivate. Se ajunge astfel la ipoteza următoare: 
de vreme ce tema putreziciunii (zeul-hoit) există la guarani şi la 
tupi contemporani ca o funcţie a mitului de origine a focului, 
absenţa unui asemenea mit la vechii tupinamba nu s-ar explica 
oare prin transferul temei putreziciunii la mitul despre originea 
plantelor cultivate? Or, după Thevet (• M n8 ; Metraux 7), 
tupinamba atribuiau această origine unui copil miraculos, pe care 
era de ajuns să-l baţi pentru ca plantele alimentare să cadă din 
trupul lui: adică un copil, dacă nu mort, măcar “mortificat” şi 
“putrezit” de lovituri. O legendă amazoniană de provenienţă tupi 
povesteşte că primul manioc a crescut pe mormîntul unui copil 
conceput de o fecioară (Couto de Magalhăes, p. 167) 63 . Se pare 
deci că tupinamba difereau de guarani şi de cea mai mare parte 
a celorlalţi tupi în acelaşi fel în care ceilalţi ge difereau de 
apinaye, adică situînd problema vieţii scurte într-o perspectivă 
sociologică, mai degrabă decît culturală. 

d) Arie finală: focul şi apa 

Am admis în mai multe rînduri, în mod mai mult sau 
mai puţin explicit, că gîndirea mitică sudamericană distinge două 
feluri de apă: o apă creatoare, de origine celestă, şi o apă dis¬ 
trugătoare, de origine terestră. La fel, ar exista două tipuri de 
foc: unul celest şi distrugător, altul terestru şi creator, care este 
focul de bucătărie. Vom vedea curînd că lucrurile sînt mai com¬ 
plexe. Dar mai întîi se cuvine să adîncim sensul opoziţiei fun¬ 
damentale, adică aceea a apei şi focului. 

Să ne întoarcem pentru aceasta la mitul de referinţă 
care, după cum am demonstrat (p. 183 sq.) este un mit de origi¬ 
ne a focului deghizat în mit de origine a apei, şi să-l reaşezăm 
în seria miturilor ge despre originea focului (M 7 _ 12 ). Deşi prin 
structura lor socială matriliniară şi matrilocală, bororo se opun 
faţă de sherente, care sînt patrilineari şi patrilocali, într-o măsură 
mai mare decît faţă de orice alt trib ge (şi. poate chiar pentru 
acest motiv), se observă o simetrie remarcabilă între miturile 

acestor două grupuri, al căror erou este un căutător de păsări 
(M, şi M, 2 respectiv). 

în primul rînd, şi numai ele în mulţimea M ll2 , aceste 
mituri tratează simultan despre apă şi despre foc. Mitul bororo 
suscită apa ca să distrugă focul, sau mai exact ca să facă din 
erou stăpînul focului. Mitul sherente afirmă că, pentru a deveni 
stăpînul focului, a trebuit mai întîi ca eroul să se pună în 
poziţia de stăpîn al apei: nimicind-o, am putea zice, pentru că o 
bea în întregime. Ne amintim într-adevăr că, după ce a fost 
cules de jaguar, eroul se plînge de o sete cumplită, pe care nu 
reuşeşte s-o satisfacă decît secînd pîrîul al cărui proprietar e 
crocodilul (Caiman niger), fără să-i lase o singură picătură. 
Acest incident se lămureşte graţie unui mit kayuâ (M 62 ), care 
precizează că crocodilul este stăpînul apei, şi că misiunea lui 
este să împiedice pămîntul să se usuce: “Jacare e capitâo de 
agua, para nâo secar todo o mundo” (Schaden 1, p. 113) 64 . 

în al doilea rînd, eroul celor două mituri se afirmă ca 
înşelător, dacă nu întotdeauna de la început (cînd contrastul 
apare mai mult între versiunile kayapo şi sherente: ouăle arun¬ 
cate se prefac în pietre, şi pietrele aruncate se schimbă în ouă), 
ci la sfîrşit: căutătorul de păsări bororo îi înşeală multă vreme 
pe ai săi, ascunzîndu-se sub înfăţişarea unei şopîrle; omologul 
lui sherente îi înşeală şi el, pretinzînd că friptura jaguarului este 
numai came expusă la soare. în ambele cazuri acţionează cu o 
neîncredere nejustificată. 

Acest comportament exagerat corespunde unei alte 
trăsături proprii celor două mituri. în ele nu va fi vorba, ca în 
versiunea apinaye, despre o viaţă umană a cărei durată va fi de 
acum înainte măsurată, ci de moarte urmată de înviere. Motivul 
apare de două ori în mitul bororo, unde eroul se trădează cu 
ocazia unui “dans al strămoşilor”, şi apoi reuşeşte să se întoarcă 
teafăr dintr-o expediţie în împărăţia sufletelor. Cît despre mitul 
sherente, sugerează că eroul rămîne atît de multă vreme ascuns 
pentru ai lui, pentru că e mort. într-adevăr, apare numai cu 
ocazia riturilor funerare aikman, care sînt celebrate în onoarea 
unor defuncţi iluştri (cf. mai sus, p. 108). Solicitînd numai puţin 
textele, s-ar putea spune deci că eroul timorat le procură oame¬ 
nilor o viaţă măsurată, pe cînd eroul neobrăzat le aduce o 
făgăduinţă de reînviere. Această opoziţie, între viaţa prelungită şi 

viaţa scurtată, pe de o parte, moarte şi înviere, de cealaltă 
parte, pare izomorfă cu aceea care se observă între mituri care 
sînt, fie numai mituri de origine a bucătăriei (= foc) sau a 
plantelor cultivate, fie, în chip solidar, mituri despre originea 
focului şi apei. 


* 


* 


* 


Să începem prin a stabili, cu ajutorul unei leme, că 
există într-adevăr în gîndirea indigenă o relaţie astfel încît: 

foc = apă ('*) 

Unul din miturile sudamericane cele mai răspîndite, şi 
care e foarte bine atestat la ge, are ca temă provocarea pe care 
şi-au adresat-o, fie gemenii mitici Soare şi Lună, fie furnicarul 
şi jaguarul, în legătură cu regimurile lor alimentare. După versi¬ 
uni, regimurile constau respectiv în fructe coapte şi fructe verzi, 
în came (hrană crudă) şi în furnici (hrană putredă, cf. M g9 , şi 
M 54 datorită transformării sarigă —> furnici; supra, p. 223), în 
hrană animală şi hrană vegetală etc.: 

(Soare: Lună, furnicar: jaguar):: (putred: crud, copt: verde, vegetal: animal...) 

Cu excepţia acestei deosebiri, marele furnicar şi jaguarul 
ar putea fi proclamaţi substituibili. Folclorul brazilian e bogat în 
povestiri care le pun pe picior de egalitate pe cele mai puter¬ 
nice animale din “sertăo”: unul prin muşcătura colţilor, celălalt 
prin strînsoarea labelor lui anterioare. Astfel, se povesteşte că în 
savană, jaguarul îl învinge întotdeauna pe furnicar, dar că în pă¬ 
dure se întîmplă invers: furnicarul se ridică în două labe, reze- 
mîndu-se de un copac cu coada, şi-l înăbuşă pe jaguar strîngîn- 
du-1 în braţe. 

Fiecare animal declară deci că el e acela care consumă 
hrana cea mai “tare”: şi, pentru a tranşa conflictul, hotărăsc că 
vor defeca ţinînd ochii închişi, iar apoi îşi vor compara excre¬ 
mentele. Furnicarul pretinde că-i vine mai greu, şi profită de 



243 


răgaz pentru a-şi schimba excrementele cu acelea ale jaguarului. 
Urmează o ceartă, în cursul căreia furnicarul îi scoate ochii 
jaguarului. Sau, alteori se povesteşte că: 

• M 119 . Kayuâ: ochii jaguarului. 

Jaguarul află de la cicadă că broasca rîioasă şi 
iepurele i-au furat focul pe cînd era plecat la vînătoare, şi 
că l-au dus pe celălalt mal al rîului. Jaguarul plînge; apare 
un furnicar, căruia jaguarul îi propune un concurs de 
excremente. Dar furnicarul operează o substituţie; îşi 
însuşeşte excrementele conţinînd came crudă, şi îl convinge 
pe jaguar că ale acestuia constau exclusiv în furnici. 

Ca să-şi ia revanşa, jaguarul îl invită atunci pe 
furnicar să se întreacă jonglînd cu ochii lor scoşi din 
orbite; aceia ai furnicarului cad la loc, pe cînd cei ai 
jaguarului rămîn agăţaţi într-un copac. Acum e orb. 

Rugată de furnicar, pasărea macuco îi face 
jaguarului ochi din apă, care-i vor îngădui să vadă pe 
întuneric. 

De atunci, jaguarul iese numai noaptea; focul 
l-a pierdut, şi îşi mănîncă carnea crudă. Nu atacă nicio¬ 
dată pasărea macuco [versiunea apapocuva: pasărea 
inhambu, care e tot un tinamid] (Schaden 1, p. 110-111 
şi 121-122). 

Versiunea aceasta e deosebit de instructivă, deoarece 
leagă rivalitatea dintre jaguar şi furnicar de tema jaguarului 
stăpîn al focului, care, de la începutul lucrării acesteia serveşte 
drept fir călăuzitor pentru cercetările noastre. După informatorul 
lui Schaden, legătura e şi mai puternică decît pare la prima 
vedere, fiindcă jaguarul, dacă ar fi putut recăpăta focul furat de 
animale, ar fi incendiat pămîntul. Faptul că jaguarul şi-a pierdut 
ochii dintîi (“în care strălucea lumina focului”, M 7 ) fereşte 
omenirea pe viitor de această primejdie: pînă şi ochii jaguarului 
sînt de acum înainte “pura agua”. apă chioară... 

Atunci cum trebuie să interpretăm conexiunea între jocul 
cu excrementele şi jocul cu ochii? Am spus că jaguarul şi fur¬ 
nicarul sînt permutabili, sub rezerva regimurilor alimentare 

antitetice. Or, sub raportul permutabilităţii, excrementele şi ochii 
sînt, s-ar putea spune, în antiteză anatomică: excrementele con¬ 
stituie o parte a corpului prin excelenţă permutabilă, fiindcă nu 
există decît ca să-l părăsească, pe cînd ochii sînt inamovibili. 
Mitul pune deci simultan: 

a) foc = apă 

b) jaguar = furnicar 

c) excremente = ochi 

Dacă excrementele sînt interşanjabile, dar ochii nu, 
rezultă că schimbul de ochi (spre deosebire de schimbul de 
excremente) nu poate consta într-o schimbare de proprietar, 
părţile corpului rămînînd identice, ci într-o schimbare de părţi 
ale corpului, proprietarul rămînînd identic. Altfel zis, într-un caz, 
jaguarul şi furnicarul îşi schimbă între ei excrementele; în 
celălalt caz, jaguarul îşi schimbă cu el însuşi proprii ochi: îşi 
pierde ochii de foc, care se potriveau cu natura lui de stăpîn al 
focului; şi, deoarece a pierdut focul, îi înlocuieşte cu ochi de 
apă, care este contrariul focului. 

Faptul că, în alte versiuni ale aceluiaşi mit, ochii artifi¬ 
ciali ai jaguarului sînt făcuţi din răşină şi nu din apă, ne con¬ 
duce numai să dezvoltăm ecuaţia de la p. 242; 

(... vegetal: animal, apă: foc). 

* 

* * 

Prin această lemă regăsim deci inversiunea focului şi 
apei, care ni s-a părut a caracteriza opoziţia dintre mitul bororo 
(M |) şi mitul sherente (M 12 ): unul nimiceşte focul şi creează 
apa; celălalt nimiceşte apa şi creează focul. Totuşi, apele acestea 
nu sînt de aceeaşi natură: celestă, malefică şi exteriorizată (fur¬ 
tuna) în terestră, benefică şi interiorizată (apă potabilă) în 
M 12 . în sfîrşit, moartea nu se introduce în acelaşi fel în fiecare 
structură: 



APĂ 

procurată 


FOC 

retras 

M,: 

M 12 : 


(moarte) 


✓ 


retrasă 


(moarte) 

^.procurat 


Altfel zis: moartea eroului bororo este condiţia apei 
procurate; şi focul procurat are drept consecinţă moartea eroului 
sherentd 

Am amintit deja că bororo şi sherentd se opun prin 
organizarea socială. Dar, pentru a da seamă de această inversare 
a miturilor lor despre originea focului şi apei, trebuie mai 
degrabă să ne referim la alte aspecte ale culturii celor două 
grupuri. Spre deosebire de triburile g 6, bororo nu trăiau exclusiv 
pe podiş sau în văile care-1 brăzdează. Ei sălăşluiau mai 
degrabă pe marginea occidentală a podişului şi la poalele lui, pe 
pămînturile joase care se înclină spre sud-vest, repede înecate de 
apele celei mai mari mlaştini din lume: Pantanal. Rezultă că 
felul lor de viaţă a rămas pe jumătate terestru şi pe jumătate 
acvatic. Apa le e un element familiar, în care ei chiar cred că 
se poate, dacă mesteci anumite frunze, să rămîi scufundat timp 
de mai multe ore ca să pescuieşti (von den Steinen 2, p. 452). 
Felul acesta de viaţă se potriveşte cu credinţele religioase, în 
care apa ocupă de asemenea un loc important. Bororo practică 
dubla înhumare. O primă înmormîntare sumară are loc în piaţa 
satului, unde, timp de mai multe săptămîni, rudele stropesc 
cadavrul cu apă din belşug pentru a-i grăbi descompunerea. 
Cînd aceasta a înaintat destul, se deschide mormîntul şi se spală 
scheletul pînă ce e curăţat complet de came. Osemintele, vopsite 
cu roşu şi împodobite cu mozaicuri de pene lipite cu răşină, 
sînt puse într-un coş şi coborîte solemn în fundul unui rîu sau 
al unui lac, “sălaşe ale sufletelor”. Apa şi moartea sînt deci 
mereu asociate în gîndirea indigenă. Ca s-o obţii pe una, trebuie 
s-o suferi pe cealaltă. Asta şi afirmă, în felul lui, mitul bororo 
al căutătorului de păsări. 

Nu s-ar părea că sherentd, locuind pe valea lui rio 
Tocantins, ar fi deosebit de expuşi la riscurile secetei. Totuşi, 
această teamă îi obsedează într-o măsură fără comparaţie cu ce 
se întîmplă în alte părţi. Teama lor cea mai mare este ca 

soarele înfuriat să nu usuce şi să nu ardă pămîntul. Ca să 
potolească astrul, odinioară adulţii se supuneau la un mare post, 
care se întindea pe mai multe săptămîni şi se încheia cu un ri¬ 
tual complicat asupra amănuntelor căruia vom reveni (p. 354). 

Să reţinem aici numai că, pentru gîndirea shcrentd, 
omenirea este ameninţată de un incendiu universal. Acestei 
credinţe într-un foc, cauză principală a morţii, îi corespunde un 
mit care, după cum am văzut, afirmă că trebuie să treci prin 
moarte dacă vrei să obţii focul. 

Numai ţinînd cont de toţi aceşti factori, ecologici şi re¬ 
ligioşi, se poate înţelege inversiunea miturilor bororo şi sherentd. 
Bororo trăiesc (şi mai ales gîndesc) sub semnul apei; pentru ei, 
aceasta conotează moartea, şi multe din miturile lor - unde 
plantele cultivate sau alte bunuri culturale, se nasc din cenuşa 
eroului care moare, uneori voluntar, pe un rug (cf. de ex. M 20 , 
M 2 7 ; şi Colb. 3, p. 199, 213-214) - atestă că există pentru ei o 
conexiune între foc şi viaţă. La sherentd este invers, ei gîndesc 
în termeni de secetă, adică de apă negativată. în miturile lor, şi 
în mod mult mai accentuat decît în altă parte, focul conotează 
moartea; şi ei îi opun o apă, nu letală (în riturile marelui post, 
nu li se oferă apă stătută decît pentru ca s-o refuze), ci vivifi- 
catoare. Şi totuşi toată apa din lume abia ajunge ca să 
potolească setea unui însetat. 

în sprijinul acestei opoziţii, se va observa că, în comun 
cu vecinii lor bakairi, bororo posedă şi ei un mit al focului dis¬ 
trugător; dar, lucru semnificativ, acesta apare sub o formă 
derivată, ca o consecinţă a pierderii apei, iar primejdia lui e 
repede înlăturată; 


• M 120 . Bororo: focul distrugător. 

Soare şi Lună locuiau odinioară pe pămînt. 
într-o zi cînd le era sete, le vizitară pe păsările acvati¬ 
ce, care păstrau apa în ulcioare mari şi grele. 

Neascultînd de păsări. Soare vru să bea apă 
ridicînd un ulcior pînă la buze. Dar îl scapă din mînă, 
vasul se sparge şi apa se varsă. Păsările se supără. 
Soare şi Lună fug, iar păsările îi ajung din urmă în 
coliba unde s-au refugiat. 

Acum, soarele a devenit prea fierbinte. Deran¬ 
jate de apropierea lui, păsările îşi agită evantaiele de 
paie, producînd un vînt din ce în ce mai puternic care-i 
ridică pe Soare şi pe Lună şi-i suie pînă în cer, de 
unde nu vor mai coborî (Colb. 3, p. 237-238; versiunea 
bakairi (• M 120a in: v. den Steinen 2, p. 482-483). 

Alte mituri relative la Soare şi la Lună îi arată dis- 
trugînd focul prin apă: fie (• M 12 i) urinînd peste focul vidrelor 
(Colb. 3, p. 233), fie (• M, 22 ) înecîndu-1 pe cel al oamenilor 
(j'd., p. 231). Prin urmare, aici se afirmă primatul apei asupra 
focului 65 . 

Nu este suficient să spunem că pentru bororo apa este 
cauza finală a morţii, în timp ce, pentru sherente, focul este 
cauza ei eficientă. Această diferenţă e însoţită de o alta, care se 
manifestă în seria paralelă a miturilor despre originea plantelor 
cultivate. Sherente disociază complet originea acestora de aceea 
a focului. Spre deosebitre de ceilalţi ge, ei inserează mitul 
plantelor cultivate în ciclul cosmogonic al aventurilor terestre ale 
celor doi eroi culturali. Soare şi Lună (M 108 ). Invers, bororo fac 
din originea plantelor cultivate tema unor povestiri mai degrabă 
legendare decît mitice. Pentru ei, nu e atît vorba să se explice 
originea agriculturii ca artă a civilizaţiei, cît se cere să se legiti¬ 
meze posesia, ca eponim, a unor anumite plante, şi chiar a unor 
anumite varietăţi ale unor specii, de către cutare ori cutare clan. 
Privilegiile acestea ar data încă de la sacrificiul eroilor daniei, 
care s-au ars de bună voie pe rug (foc distrugător ^ focul de 
bucătărie). Sub toate raporturile, aşadar, mitologiile bororo şi 
sherente referitoare la trecerea de la natură la cultură ocupă 
poziţii extreme, pe cînd mitologia celorlalţi ge se desfăşoară în 
zona intermediară. Bororo şi sherente asociază focul şi apa, 
atribuindu-le în acelaşi timp funcţii opuse: apă > foc / foc > 
apă; apă exteriorizată / apă interiorizată; apă celestă şi malefică/ 
apă terestră şi benefică; vatră culinară / rug funerar etc.; şi mar¬ 
ile evenimente la care se referă ambele populaţii sînt situate 
cînd pe un plan sociologic şi legendar, cînd pe un plan cosmo¬ 
logic şi mitic. în sfîrşit, şi bororo şi sherente pun deopotrivă 
accentul pe înviere, şi nu pe viaţa scurtată. 

Cum am văzut de altminteri, ceilalţi ge disociază origi¬ 
nea bucătăriei (legată de foc) de originea plantelor cultivate (le¬ 
gată de apă): cele două teme sînt tratate paralel şi independent, 
în loc să formeze un cuplu asimetric în sînul aceleiaşi serii 
mitice. Mai mult, ele asociază plantele cultivate cu putredul, şi 
nu cu arsul, ca bororo, sau cu proaspătul, ca sherente. 

Toate aceste relaţii pot fi ilustrate printr-o diagramă (fig. 8). 


MOARTE 



Fig. 8. - Integrarea miturilor bororo şi a miturilor g6 referitoare 
la originea focului sau a plantelor cultivate. 





PARTEA A PATRA 


ASTRONOMIA BINE 
TEMPERATĂ 



I. Invenţiuni pe trei voci 

II. Dublu canon răsturnat 

III. Toccata şi fugă 

a) Pleiadele 

b) Curcubeul 

IV. Piesă cromatică 



I 


INVENŢIUNI PE TREI VOCI 


Să convenim a numi armătură mulţimea proprietăţilor 
care rămîn invariante în două sau mai multe mituri; cod, sis¬ 
temul funcţiilor atribuite de fiecare mit acestor proprietăţi; 
mesaj, conţinutul unui mit individual/ Reluînd atunci 
consideraţiile asupra cărora se încheia partea a treia, putem pre¬ 
ciza relaţia dintre mitul bororo (Mj) şi mitul sherente (M 12 ) 
spunînd că, atunci cînd se Irece de la un mit la altul, armătura 
se menţine, codul se transformă şi mesajul se inversează. 

Rezultatele acestor analize ar fi definitiv validate dacă ar 
fi posibil să ajungem la aceeaşi structură de opoziţie prinlr-un 
demers regresiv care ar fi un fel de demonstraţie a contrario. 
Problema astfel pusă poate fi formulată după cum urmează. 

Fie două mituri, pe care le vom numi M x şi M y , şi 
care se află înlre ele într-un raport de transformare: 

Mx -> M y 

(/) 

Fiind admis că: M y = f M x , există oare un mit M ? = f 
M y , despre care să putem demonstra că îl reconstituie pe M x 
prin intermediul unei transformări simetrice, dar în sens invers, 
faţă de cea care-1 producea pe M y pornind de la M x ? 

Altfel zis, am stabilit mai sus că un mit sherente despre 
originea focului (M y ) este, o transformare a unui mit bororo 
despre originea apei (M x ). Vom putea oare acum să găsim la 
sherente un mit (M z ) despre originea apei, care să ne întoarcă 

la mitul bororo de la care am plecat, verificînd în acelaşi timp 


TM z -> M. - 

I |“M X -> M v 1 

L (f) 

| - L x (f) y J? 


Un asemenea mit există într-adevăr la sherente: 

• M 124 . Sherente: povestea lui Asare. 

A fost odată un indian, care era însurat şi avea 
mai mulţi fii, toţi adulţi, cu excepţia celui mai mic, 
care se numea Asare. într-o zi, cînd indianul acesta era 
la vînătoare, fraţii l-au trimis pe mezin s-o caute pe 
mama lor şi s-o aducă în casa bărbaţilor, sub pretextul 
că trebuia să-i tundă şi să-i picteze. Dar acolo o violară 
pe rînd. 

Pîrîţi de Asare, vinovaţii primesc de la tatăl lor 
o corecţie aspră. Ca să se răzbune, ei dau foc la colibă. 
Părinţii se prefac în ulii, din soiul căruia îi place să 
zboare prin fumul vetrelor, şi reuşesc să fugă prin 
deschizătura acoperişului... 

Rămaşi singuri pe lume, fiii se hotărăsc să 
plece foarte departe. în timpul călătoriei, Asare suferă 
de sete, iar apa nucilor de tucum (Astrocaryum tucuma) 
nu-i ajunge ca să se sature. Atunci, unul din fraţi sapă 
în pămînt cu ţepuşa, şi ţîşneşte atîta apă, îneît Asare, cu 
toate încurajările fraţilor, nu reuşeşte s-o bea toată. Apa 
se întinde şi, încetul cu încetul, formează oceanul. 

în vremea aceasta, Asare îşi aminteşte că a 
lăsat pe malul celălalt o săgeată la care ţinea foarte 
mult. Trece apa înot, îşi găseşte săgeata, şi se întoarce 
în acelaşi fel. în mijlocul fluviului, dă nas în nas cu un 
crocodil, născut dintr-o mulţime de şopîrle pe care le 
ucisese el însuşi în timpul călătoriei, şi care fuseseră 
luate de apa în creştere. Asare îl roagă pe crocodil să-l 
ducă pînă la malul celălalt, şi cum acesta refuză, îl 
insultă şi-şi bate joc de nasul lui urît. Crocodilul se ia 
după el. în vremea aceasta, fraţii zăresc săgeata plutind 
la vale. îşi închipuie că mezinul s-a înecat, şi pornesc 
din nou la drum. 

Asare ajunge la mal, urmărit îndeaproape de 
persecutorul săa Se refugiază în pădure, şi vede nişte 
ciocănitori care sfîşiau scoarţa copacilor, ca să scoată 
insectele din ea. La cererea lui, păsările îl ascund sub 
un morman de scoarţă, şi-l îndrumă pe crocodil într-o 
direcţie greşită. După ce-i trecu spaima, Asare îşi reluă 
călătoria, traversă un al doilea fluviu, unde întîlni un alt 
crocodil, cu aceleaşi consecinţe. Acestuia îi scapă 
datorită potîmichilor care dezgroapă arahide (Arachis 
hypogea), şi care se învoiesc să-l ascundă sub paie. 
Aceleaşi evenimente se repetă cu ocazia traversării unui 
al treilea fluviu, dar de data aceasta, Asare se ascunde 
sub cojile păstăilor de jatoba mîncate de nişte maimuţe. 
Vorbăreaţă din fire, una dintre maimuţe e cît pe-aci să 
trădeze taina; tovarăşa ei îi impune tăcerea lovind-o 
peste buze. 

Asare ajunge în cele din urmă la unchiul lui 
Mufetă, care-1 aşteaptă foarte hotărît pe crocodil şi-l 
stropeşte cu lichidul lui greţos. Crocodilul moare asfixi¬ 
at. Mufetă îi convoacă pe micii inhambu (Tinamus sp.), 
care transportă cadavrul pînă la fluviu şi-l aruncă în el. 
Asare va locui la unchiul său 66 . 

Cînd se formase oceanul, fraţii lui Asare voise¬ 
ră să se scalde în el imediat. Şi astăzi încă, spre 
sfîrşitul anotimpului ploios, se aude către apus zgomotul 
pe care-1 fac zbenguindu-se în apă. Puţin după aceea, îi 
vedem apărînd pe cer, curaţi şi înnoiţi, sub înfăţişarea 
celor şapte stele Sururu, Pleiadele (Nim. 7, p. 185-186). 

Analiza acestui mit ne va reţine multă vreme. Să 
începem prin a demonstra că, aşa cum am anunţat, el reconsti¬ 
tuie fidel, cu preţul unui anumit număr de transformări care 
afectează cînd codul, cînd mesajul, mitul bororo (M,) al 
căutătorului de păsări. 

Situaţia iniţială este aceeaşi: violarea unei mame de 
către fiul (sau fiii) ei. Se vor observa totuşi două diferenţe: în 
mitul bororo, mama este violată în pădure, unde s-a dus să 
îndeplinească o misiune rezervată femeilor. Aici, tatăl este dus 
în pădure, unde se ocupă cu vînătoarea, activitate masculină; şi 

violul e comis, nu în sat în general, ci anume în casa 
bărbaţilor, unde în mod normal femeile nu au voie să pătrundă, 
în al doilea rînd, M ( sublinia tinereţea fiului vinovat (nu e încă 
iniţiat), pe cînd M 124 îi descrie pe vinovaţi ca pe nişte ado¬ 
lescenţi iniţiaţi, nevoiţi să locuiască în casa bărbaţilor (cf. Nim. 
6, p. 49). 

Din aceste diferenţe decurge o a treia ca o consecinţă a 
lor: tatăl bororo nu-şi cunoaşte dezonoarea, şi face cercetări pen¬ 
tru a-şi verifica bănuielile; atunci cînd acestea sînt confirmate, 
caută să-şi ucidă fiul. Tatăl sherente e informat de îndată, dar 
fiii sînt aceia care vor să-l ucidă pe el. 

Tatăl bororo recurge la apă ca să-şi îndeplinească 
răzbunarea (focul va apărea mai tîrziu); în aceeaşi intenţie, fiii 
sherente folosesc focul (apa va apărea mai tîrziu). 

Părinţii sherente scapă de la moarte sub formă de ulii, 
prieteni ai focului de bucătărie; fiul bororo scapă de la moarte 
datorită unor salvatori cu înfăţişare de urubu, duşmani ai focului 
de bucătărie (deoarece mitul i-a zugrăvit hrănindu-se cu 
mortăciuni şi came crudă). 

Disjuncţia verticală (jos —> sus) îl afectează pe fiul 
bororo, pe părinţii sherente. Pe de altă parte, dacă în primul caz 
fiul este disjuns vertical - prin aer - de ascendenţii lui, eroul 
sherente va fi disjuns orizontal de fraţii lui, prin intermediul 
apei. 

îndepărtat de sat după ce s-a căţărat în vîrful unui 
perete stîncos, eroul bororo suferă de foame; îndepărtat de sat în 
urma unui drum deja lung, eroul sherente suferă de sete. Fiecare 
încearcă sucesiv două remedii, care sînt puse .în contrast de cele 
două mituri. în M,, e vorba mai întîi de o hrană animală crudă, 
care se putrefiază pentru că e supraabundentă; apoi de o hrană 
vegetală crudă, care nu ajunge niciodată, pentru că eroul nu e în 
stare s-o păstreze. în M 124 e vorba mai întîi de o băutură vege¬ 
tală puţin abundentă, apoi de o apă non-vegetală (htoniană), care 
e atît de copioasă încît eroul nu izbuteşte s-o epuizeze. în 
ambele cazuri, remediul cantitativ insuficient este vegetal şi 
benefic (apă de nuci de palmier, fructe proaspete); remediul can¬ 
titativ suficient (şi chiar supraabundent) este de origine non-vege- 
tală, şi malefic (şopîrlele putrede, apa oceanului, care riscă să 
aducă moartea eroului). 

Şi mitul bororo, şi mitul sherentâ se prezintă ca nişte 
mituri despre originea apei; dar sub formă de ploaie, apă 
celestă, în primul caz; sub formă de apă htoniană, ţîşnită din 
pămînt, în al doilea. 

Eroul bororo trebuie să treacă apa pentru a aduce 
instrumente liturgice; eroul sherentâ o traversează ca să aducă o 
săgeată, armă de vînătoare. 

în trei rînduri, eroul sherentd se înlîlneşte cu un croco¬ 
dil, născut din şopîrlele pe care le ucisese înainte ca apa să se 
împrăştie. Şi eroul mitului bororo a ucis şopîrle, ca să-şi 
potolească foamea şi să-şi facă o rezervă de merinde; chiar 
aceste provizii, repede stricate, atrag asupra lui vulturii. 

Dacă ne-am mărgini la textul lui M[, episodul ar 
rămîne de neînţeles. Mai exact, lipsa unui context sintagmatic 
ne-ar conduce, dacă ne-am încăpăţîna să căutăm o interpretare, 
la scotocirea la întîmplare a întregii mitologii americane, care 
ne-ar oferi prea puţine răspunsuri: şopîrla este o hrană precultur- 
ală pentru kubenkranken (Metraux 8 , p. 14); un stăpîn al focu¬ 
lui la warrau, choc<5 şi cuna (cf. p. 423; n. 37 ); în alte părţi, 
un stăpîn al somnului, pentru că n-are pleoape; şi un simbol al 
incestului şi vrăjitoriei, la popoare atît de îndepărtate reciproc 
precum sînt apaşii jicarilla din America de Nord, şi amuesha 
din Peni... 

Dar, pe cît de riscantă ar fi o căutare a etimologiei 
(am putea zice, a “mitemologiei”) şopîrlei, pe atît de sigură 
este investigarea sensului ei. Aşa cum indică fără echivoc mitul 
sherente, şopîrla este echivalentul terestru al crocodilului acvat¬ 
ic. M, şi M 124 se luminează deci reciproc: unul se desfăşoară 
pe uscat, şi face din erou un vînător de şopîrle, pentru acelaşi 
motiv pentru care celălalt mit, care se desfăşoară pe apă, face 
din crocodil un “vînător de eroi”. Această reciprocitate de per¬ 
spective dintre un mit bororo şi un mit ge ne permite poate să 
extindem la cel dintîi beneficiul unei glose apinaye: “Se zice 
că la naşterea unui băiat apinaye, urubu se bucură, pentru că 
va veni încă un vînător care le va lăsa mortăciuni în brusă. 
Dar cînd se naşte un copil de sex feminin, se bucură şopîrlele, 
pentru că femeilor le revine sarcina să prepare «berubu», masa, 
ale cărei resturi vor sluji la hrana acestor lacertieni.” (C.E. de 
Oliveira, p. 67). 

Dacă extrapolarea ar fi legitimă, am dispune deci de o 
dublă opoziţie: una internă lui M[, între şopîrle şi urubiî, cu o 
dublă valenţă: femelă / mascul, gătit / crud 67 ; cealaltă, externă 
şi înglobînd Mj şi M 124 , între şopîrle şi crocodil, tot cu o dublă 
valenţă: pămînt / apă, gătit / crud. 

în fine ştim că sherentă vedeau în crocodil un stăpîn al 
apei, şi în jaguar un stăpîn al focului (M 12 ). E deci perfect 
coerent ca în mitul lor despre originea apei terestre (M 124 ) eroul 
să se confrunte cu un crocodil, aşa cum în mitul lor despre ori¬ 
ginea focului terestru (M 12 ) eroul se confrunta cu un jaguar. Şi, 
deoarece am stabilit (p.244) că foc = apă* 1 ', e la fel de coerent 
ca, în cele două mituri, purtările respective ale animalului şi 
eroului să se inverseze. Eroul din M 12 se arată politicos cu 
jaguarul, care-i oferă ajutorul; cel din M 124 îl tratează cu 
obrăznicie pe crocodil, care refuză să-l ajute. 

* 

* * 


Să ne oprim acum asupra episodului animalelor servia¬ 
bile, care se află la începutul mitului bororo şi la sfîrşitul mitu¬ 
lui sherentă. Mergînd de la cel mai eficient la cel mai puţin 
eficient, animalele acestea sînt, în mitul bororo, pasărea-muscă, 
porumbelul, lăcusta. Deşi mitul sherentă păstrează tăcerea asupra 
valorii respective a ciocănitorilor şi potîmichilor, el precizează 
că maimuţele sînt cele mai puţin eficiente dintre toate, de vreme 
ce aproape că-1 trădează pe protejatul lor. Se poate deci pomi 
de la o corespondenţă ipotetică între cele două serii: 


Bororo 

pasărea-muscă( 1) 
porumbel (2) 

lăcustă (3) 


Sherentă 

ciocănitori (1) 
potîmichi (2) 
maimuţe (3) 


Totuşi, această corespondenţă pare să se inverseze cînd 
încercăm să calificăm speciile sub raportul susului şi josului. în 

seria sherente, maimuţele mănîncă fructe (sus), ciocănitorile 
atacă scoarţa trunchiului (mijloc), potîmichile • dezgroapă seminţe 
(jos). Dacă ţinem cont de faptul că în seria bororo lăcusta o- 
cupă prin natură o poziţie mai joasă decît păsările, şi că misiu¬ 
nea respectivă a celor trei animale este să pună mîna pe maraca 
cea mare şi cea mică (ţinute în mînă, deci relativ “de sus”, şi 
inegale prin mărime), apoi pe zurgălăii de gleznă (jos), ar trebui 
să avem: 


SUS: pasărea-muscă (1) . maimuţe (3) 

MULOC: porumbel (2) ciocănitori (1) 

JOS: lăcustă (3) potîmiche (2) 

Să vedem dacă e posibil să depăşim această dificultate. 
Ne amintim că mitul sherente despre originea focului (M 12 ) ne 
oferea o altă serie de trei animale, care jucau rolul de stăpîni ai 
apei. Erau, în ordine: 


urubu 

(1) 

«păsărele» 

(2) 

crocodil 

(3) 


Nu ştim care sînt acele “păsărele”; numai dacă nu e 
vorba de inhambu, din mitul lui Asare, calificaţi şi ei drept 
“mici”. Inhambu sînt (ca şi “potîmichile” din' acelaşi mit), nişte 
galinacee care trăiesc pe păraînt şi zboară puţin, sau cu greu¬ 
tate. Se situează deci poate, sub raportul sus-jos, între urubu şi 
crocodil. Pe de altă parte, vechii tupi de pe coasta de răsărit 
foloseau penele albe cu pete negre, provenind de la aceste 
păsări, ca să-şi împodobească armele atunci cînd plecau la 
război sau cînd se pregăteau să-şi execute prizonierii (Claude 
d’Abbeville, p. 237). Această întrebuinţare se potriveşte cu rolul 
de cioclu atribuit micilor inhambu în mitul lui Asară (deşi 
“inambu-tin”, despre care vorbeşte sursa veche, ar putea fi o 
specie mai mare). 

Miturile examinate pînă acum menţionează galinacee de 
mai multe ori (familiile tinamide şi cracide), şi de fiecare dată, 
pare-se (cu singura excepţie a lui M14 într-un pasaj puţin 
semnificativ) dîndu-le o valoare slabă, dacă nu chiar de-a drep¬ 
tul sinistră. Prea slabe ca să poarte focul, galinaceele îi înlătură 

resturile (M 8 , M 9 , M 12 ). Inhambu este un vînat inferior care dă 
o zeamă amară (M 143 ), şi pe care nimeni nu vrea să-l primească 
în schimbul cărnii de caetetu, vînat mai nobil (M 16 ); e singura 
hrană a unui băiat claustrat (Murphy 1, p. 74; Stromer, p. 133). 
O constelaţie a cerului nocturn este mama tinamidelor (M 28 ); 
jaguarul nu atacă păsările din această familie, şi a dobîndit obi¬ 
ceiuri nocturne, deoarece tinamidele i-au făcut ochi de apă, în 
locul ochilor de foc pe care i-a pierdut (M 119 ). Legătura dintre 
stele, noapte şi galinacee este desigur explicabilă prin obiceiul 
atestat la sherente “de a număra ceasurile după soare în timpul 
zilei, iar noaptea, după stele şi după strigătele inhambu-ului” 
(J.F. de Oliveira, p. 394) 6S . 

Asupra valorii semantice a altor animale posedăm indi¬ 
caţii mai precise. După unele mituri ge analizate mai departe 
(M 163 ), ciocănitorile sînt stăpînii focului distrugător, ceea ce le 
pune în corelaţie şi în opoziţie cu maimuţa, din care un mit 
bororo deja examinat (M 55 ) face stăpînul focului constructor 
(focul de bucătărie). Cît despre hulubiţă sau porumbel, e un 
stăpîn al apei, cum o atestă, nu numai mitul de referinţă, ci şi 
un mit sherente (M 138 ), în care vedem o familie scăpînd de la 
potop datorită unui hoit de porumbel (Leptoptila rufaxilla) care 
devine, crescînd în chip miraculos, o altă arcă a lui Noe (Nim. 
6, p. 92). în mai multe versiuni ale lui “Sarigă şi ginerii lui” 
(M 97 , M 9g ), Porumbel, care este unul din gineri, pescuieşte peştii 
dintr-un lac secîndu-1, după ce a băut toată apa din el (Wagley- 
Galvâo, p. 152). Apa aceasta, pe care, porumbelul trebuie s-o 
învingă sau s-o resoarbă, se defineşte prin proprietăţi negative, 
ca şi focul distrugător. Se poate deci afirma că porumbelul şi 
ciocănitoarea sînt izomorfe sub raportul apei şi focului. 

Mitul bororo (M,) defineşte lăcusta (mammori: Acridium 
cristatum, E.B., voi. I, p. 780) prin zborul ei lent (analog 
zborului potîmichii), care o expune primejdiei de moarte în tim¬ 
pul misiunii. în seria sherente, ea corespunde deci pe de o parte 
maimuţelor (din care una e cît pe-aci să-şi trădeze misiunea), pe 
de altă parte potîmichilor care, sub forma micilor inhambu, intră 
în contiguitate (fizică, şi nu morală) cu moartea, de vreme ce 
joacă rolul de gropari. Dacă postulăm că mitul (M 124 ) se înte¬ 
meiază mai ales pe cea de-a doua din aceste omologii, nu va 

mai rămîne de interpretat decît pasărea-muscă, asupra poziţiei 
semantice a căreia sîntem mai puţin informaţi. Miturile ge 
vorbesc mai puţin despre pasărea-muscă; trebuie să privim mai 
departe. 

în mitologia Guyanei, pasărea-muscă figurează în 
corelaţie şi în opoziţie cu pasărea bunia (v. mai sus, p.237); 
împreună, ele îl ajută pe un bărbat izolat în vîrful unui copac 
să coboare, apoi să se întoarcă în sat. Şi dacă bunia este o 
pasăre urît mirositoare, ale cărei dejecţii se transformă în liane 
(Roth 1, p. 209, 371), pasărea-muscă exală un parfum delicios, 
deşi uneori i se întîmplă să fie murdară de excremente (î.c., p. 
335, 371). Deci avem o dublă opoziţie: miros urît / miros 
plăcut, şi spurcător / spurcat. Pe de altă parte, rolul acordat de 
obicei păsării-muscă în miturile guyaneze este de a căuta tutunul 
pentru a-1 aduce oamenilor. Tutunul creşte pe o insulă, în 
mijlocul unui lac pe care pasărea-muscă reuşeşte să-l traverseze 
ca în miturile bororo; şi acest tutun va servi, precizează 
miturile, la “chemarea” duhurilor, cu condiţia să fie întrebuinţat 
în acelaşi timp cu maracasurile rituale (Roth 1, p. 336), pe care 
pasărea-muscă are misiunea de a le aduce în mitul bororo. 
Lăsînd pentru moment de-o parte problema tutunului, pe care o 
vom regăsi în altă parte (în volumul II al acestei lucrări), să 
notăm raportul dintre pasărea-muscă şi apă, pe care ne permit 
să-l lămurim nişte mituri din sud-estul Statelor Unite. Aceste 
mituri, din care posedăm versiuni natchez, alabama, koasati, 
hitchiti, creek şi cherokee, opun pasărea-muscă cocorului în 
modul: diurn / nocturn (în Guyana, după un mit warrau: spurcat 
/ spurcătoare, Roth 1, p. 335); pe de altă parte povestesc cum a 
jucat pasărea-muscă - şi i-a pierdut - apa şi peştii la o întrecere 
de alergare: pentru acest motiv, pasărea-muscă nu bea niciodată 
(Swanton, p. 202, 273 şi passim). 

în Brazilia, botocudo şi kaingang istorisesc nişte poveşti 
foarte asemănătoare: pasărea-muscă, odinioară stăpînă peste toată 
apa lumii, a pierdut-o în folosul celorlalte creaturi (Nim. 9, p. 
11; Metraux 6, voi. I, p. 540; Baldus 1, p. 60). Un mit krahd 
o pune în relaţie negativă cu apa, fiindcă e singura în stare să 
treacă prin flăcări (Schultz, p. 127). Ea disjunge focul şi apa 
după un mit surura, făcîndu-1 să rîdă pe un crocodil care ţinea 
focul în gură; pasărea-muscă i-1 fură şi li-1 dă oamenilor 

(Becher, p. 105). Fură focul într-un mit toba (Metraux 5, p. 
107-108, 110). 

Dacă vom conveni cu titlu de ipoteză, să generalizăm 
aceste indicaţii convergente, pasărea-muscă se va defini în 
funcţie de apă, dar în mod negativ, şi se va situa în corelaţie şi 
opoziţie cu porumbelul, mare băutor 49 . 

Am obţine atunci un sistem coerent: 

Bororo (M t ) Shcrcntâ (M l24 ) 

(1) pasărea-muscă (* apă)-(1) ciocănitoare (=foc distrugător) 

(2) porumbel (= apă) , (3) maimuţă (= foc creator) 

(3) lăcustă (viaţă/moarte) (2) “potîmiche” (viaţă/moarte) 

unde s-ar regăsi, pe de o parte, opoziţia apă / foc, pe de altă 
parte punerea în relaţie a unui element sau a celuilalt cu trece¬ 
rea de la viaţă la moarte, care ni s-a părut a caracteriza proble¬ 
matica indienilor bororo şi aceea sherente, respectiv. 

Să ne aşezăm acum într-o altă perspectivă. în cursul mi¬ 
siunii lor, animalele serviabile intră în contact cu obiecte: instru¬ 
mente de muzică salvatoare în mitul bororo, materiale servind 
drept ascunzători nu mai puţin salvatoare în mitul sherente: 

BororofM/) Sherente (M l2 4 ) 

pasărea-muscă : maraca cea mare ciocănitorile : scoarţă 

porumbel : maraca cea mică “potîmichi” : paie 

lăcustă : zurgălăi maimuţe : coji 

Lucrurile din mitul bororo sînt obiecte sonore care nu trebuie 
auzite. Cele din mitul sherente D împiedică desigur pe crocodil să-l vadă 
pe erou, dar ele au şi însuşirea remarcabilă de a fi resturi alimentare, 
adică lucruri care nu trebuie să fie mîricale. E vorba deci de o antihrană, 
formînd o serie comparabilă, sub acest aspect, aceleia din mitul apinaye 
stîncă, lemn tare, lemn putted, care sînt şi ele antihrană, dar - ca şi 
instrumentele bororo - “consumabile” prin ureche dacă nu prin gură. Prin 
intermediul, de data aceasta, al lui M 9 , simetria dintre M, şi M 134 este 
verificată din nou. 



261 


în M, la fel ca şi în M 124 , un personaj serviabil vine 
să se adauge seriei de trei animale: bunică umană în primul, 
unchi animal (mufeta) în celălalt. Prima îl salvează pe erou 
împrumutîndu-i bastonul ei magic, cel de-al doilea împroşcînd 
lichidul lui puturos. Vom reveni asupra acestei paralele, care 
admite şi alte lecţiuni (mai jos, p. 333). 

în sfîrşit, ca să încheiem comparaţia, M! evocă sosirea 
ploilor, adică sfîrşitul anotimpului secetos, pe cînd ultimele rîn- 
duri ale textului lui M 124 se referă la începutul acestui anotimp. 

S-a verificat deci pînă în cele mai mici amănunte 
corelaţia dintre M, şi M 124 . Am dovedit că dacă M y = f M x , 
există un mit M z = / M y , al cărui raport faţă de M x este ana¬ 
log aceluia dintre M x şi M y . 


* 

* * 

Demonstraţia poate fi împinsă şi mai departe. Aceea 
care precede lua drept punct de plecare un mit bororo cu temă 
dublă: apariţia apei celeste, dispariţia focului de bucătărie. Am 
stabilit că acest mit era în raport de transformare cu un mit 
sherente a cărui temă, tot dublă, contrasta cu cealaltă printr-o 
dublă inversiune, pentru că de data aceasta era vorba de apariţia 
focului şi de retragerea apei, şi că această apă era terestră şi nu 
celestă. 

Făcînd un pas în plus, ne-am întrebat dacă exista un 
mit sherente despre apariţia apei terestre, şi dacă un asemenea 
mit nu ar reconstitui contururile mitului bororo iniţial, privind 
apariţia apei celeste. După ce s-a dat un răspuns afirmativ aces¬ 
tor două întrebări, ne vine fireşte în minte o a treia: există oare 
un mit sherente despre introducerea apei celeste, a cărui trans¬ 
formare să fie în schimb un mit bororo ? 

Nu cunoaştem un asemenea mit. Pur şi simplu poate 
pentru că Nimuendaju nu l-a obţinut. Poate şi pentru că pre¬ 
zenţa lui ar fi de neconceput la sherente, care fac din cer să¬ 
laşul unor divinităţi canibale (M 93 ), dominat de un soare grăbit 
să usuce ploaia şi să ardă pămîntul (cf. mai sus, p. 246 şi mai 
jos, p. 354). în schimb, mitul există la ceilalţi ge, a căror 

mitologie am stabilit că ocupă o poziţie intermediară între aceea 
boroto şi aceea sherentă. 

De fapt g£ nu au un mit al apei celeste, ci două. Se 
pare intr-adevăr că disting între două feluri de ploaie, una 
binefăcătoare, cealaltă nefastă. Indienii kubenkranken (Metraux 8, 
p. 17) şi gorolirt (Lukesch 1, p. 983) atribuie ploaia bună fiicei 
celeste a unui muritor, care introduce plantele cultivate (M 9I ), şi 
al cărei tată este în mod direct răspunzător de furtuni şi de 
vijelii. Cum mitul de referinţă priveşte şi originea furtunilor, ne 
va retine atenţia mai degrabă tatăl decît fata: 

• M, 25 - Kayapd: originea ploii şi furtunii. 

Doi vînători au ucis un tapir. Unul dintre ei, 
pe nume Bepkororoti, a fost însărcinat să cureţe şi să 
tranşeze animalul, in timp ce spăla matele în rîu, 
ceilalţi bărbaţi şi-au împărţit toată carnea, lăsîndu-i 
numai două labe maţele, [Lukesch 1, 2]. în zadar 
protestă Bepkororoti. Întorcîndu-se în sat, îi ceru 
nevestei să-l radă în cap şi să-l picteze în roşu şi 
negru, cu pastă de urucu şi cu suc de genipa. Apoi îi 
povesti ce i se întîmplase, şi o preveni că el se va 
retrage în vîrful unui munte. La sfîrşit îi spuse să se 
pună la adăpost cînd va vedea un nor negru. 

Bepkororoti confecţionă un arc şi săgeţi şi o 
măciucă mare şi groasă a cărei extremitate o unse cu 
sînge de tapir. îşi duse fiul în vîrful muntelui. Cînd 
ajunse sus, începu să strige ca o turmă de porci sălbatici 
[ca oamenii, atunci cînd vînează porci; Lukesch, 2]. 
Auzind zgomotul, indienii veniră în goană ca să vîneze. 
Atunci, un fulger străbătu cerul, tunetul bubui, şi 
Bepkororoti aruncă trăsnetul, care ucise o mulţime de 
oameni. Fiul lui şi cu el se urcară la cer. (Versiune 
kubenkranken: Mdtraux 8, p. 16-17. Versiuni gorotird: 
Banner 1, Lukesch 1, 2). 

Unele versiuni gorotire (• M 12 5 ab ) apropie nedreptatea 
căreia îi cade victimă eroul de faptul că, fie înainte (din negli¬ 
jentă), fie după (din indignare), li se înfăţişase tovarăşilor săi cu 

mîinile pătate de sînge. înainte de a se retrage pe munte (sau 
pe o ridicătură de teren), el inventează şi introduce printre indi¬ 
eni practica tunderii şi a picturilor corporale, obiceiul de a 
folosi sucul de genipa, ca şi pe acela de a unge măciucile cu 
sînge înainte de a pomi la război. Din refugiul unde s-a retras, 
eroul îi insultă şi-i provoacă pe foştii săi- tovarăşi, iar cînd 
aceştia îl atacă, îi ucide cu trăsnetul. Apoi se urcă la cer şi dis¬ 
pare. La puţin timp după aceea avu loc prima furtună, însoţită 
de o vijelie. De atunci, de fiecare dată cînd se pregăteşte de 
vijelie, indienii, înarmaţi şi împodobiţi ca pentru război, încearcă 
s-o îndepărteze prin ameninţări şi strigăte (Lukesch 1, p. 983; 
Banner 1, p. 46-49) 70 . 

Vom identifica foarte uşor mitul bororo a cărui transfor¬ 
mare este acest mit kayapd: este evident mitul lui Baitogogo 
(M 2 ), altfel zis, un mit despre originea apei, dar terestră în loc 
de celestă; benefică, şi nu malefică. 

Iată tabloul operaţiunilor: 

M 2 colectă feminină / femei + bărbat “tapir” / bărbatul “tapir” 
violează o femeie / eroul îşi sîngerează prea încet victima 
(“tapir”) 

M| 25 vînătoare masculină / bărbaţi + tapir (animal) / bărbaţii 
vînători ucid un tapir / eroul îşi sîngerează prea repede victima 
(tapir) \ 

// 

M 2 un fiu lipsit de mamă / se disjunge de tatăl său / care e 
zdrobit de un copac / erou ruşinat 

M 125 un fiu lipsit de hrană/ se conjunge cu tatăl său / care se 
înalţă pe un munte / erou furios 

II 

M 2 crearea apei terestre / arbore resorbit sub apă / muzică rituală 
/ originea gătelilor şi riturilor funerare 

M, 25 crearea apei celeste / munte înălţat (pînă la cer) / strigăte 
asemănătoare celor ale vînatului / originea gătelilor şi riturilor 
războinice 

M 2 indieni ucid // populaţie rară 
M 12 5 indieni ucişi / populaţie rară 

Se vede că, rămînînd credincioşi metodei noastre, 
admitem că detaliul cel mai mărunt poate fi pertinent. Atunci 
cînd informatorii cărora le datorăm M 12 5 compară strigătele lui 
Bepkororoti cu acelea ale porcilor sălbatici (sau ale vînătorilor 
de porci), ei nu se lasă de loc în voia fanteziei, fiindcă tenete- 
hara îl asociază şi ei pe porcul sălbatic cu tunetul, al cărui ani¬ 
mal favorit este: “Cînd indienii omoară mulţi porci, tunetul se 
supără: întunecă cerul sau trimite o aversă de ploaie” (Wagley, 
p. 259, n. 23). Apartenenţa violatorului bororo la clanul tapirului 
nu este* nici ea întîmplătoare, deoarece acest animal figurează şi 
în mitul kayapo. Vom reveni mai jos (p. 335). în fine, un 
amănunt din mitul bororo care rămînea de neînţeles atunci cînd 
era examinat din unghiul raporturilor sintagmatice, se lămureşte 
dacă -1 apropiem de un amănunt corespondent din mitul kayapâ. 
Rafinamentul minuţios cu care eroul din M 2 îşi ucide rivalul, 
făcîndu-i răni succesive din care numai ultima este mortală, 
păstrează sub o formă inversată (pentru că mesajele celor două 
mituri sînt inversate) purtarea neglijentă şi precipitată a eroului 
din M j 25 care se aşează la masă cu mîinile încă murdare de pe 
urma slujbei lui de măcelar (cf. M71). 

Singura divergenţă dintre cele două mituri constă din 
demersul mitului bororo, care analizează greşeala eroului în trei 
momente succesive, fiecare corespunzînd unui aspect al greşelii 
unice a eroului kayapd: 

[M 2 eroul dispune prea încet de omul “tapir”] / [îşi sugrumă 
soţia (fără vărsare de sînge)] / [e spurcat de găinaţ] 

M | 25 eroul dispune prea repede de tapir (animal)] / [tranşează 
animalul vărsîndu-i sîngele] / [rămîne spurcat de acest sînge] 

Se observă deci în M 2 un soi de dialectică a spurcării: 


1 [sînge (+)] —» 2 [sînge (-)] ^[dejecţie] 

care pare a lipsi din mitul kayapo; numai dacă, amintindu-ne că 
împrejurările uciderii soţiei bororo implicau refuzul mormîntului 
acvatic, nu înlocuim al doilea termen din formula de mai sus: 
sînge evitat, printr-un altul: apă evitată, al cărei echivalent există 
în mitul kayap 6 (abluţiuni evitate), ceea ce ar permite să se 
construiască serii paralele: 

M 2 = sînge (+) / apă(-) / găinaţ de pasăre (dejecţie animală) 
M 12 5 = sînge (+)- / apă(-) / tinctură de genipa (dejecţie vegetală) 


Se vede deci că cele patru mituri despre originea apei, 
care au fost comparate, sînt unite prin raporturi de transformare 
care opun versiunile bororo versiunilor ge într-un chiasm: 


BORORO 
apă celestă (M^ 


Gfi 

(Mi 25 ) apă celestă 


apă terestră (M 2 ) * * (M 124 ) apă terestră 


Pe de altă parte, amintindu-ne că, dacă M[ se referă 
simultan şi la apă şi la foc, există un mit M 12 care se referă 
simultan şi la foc şi la apă 71 , vom putea completa tabelul de 
mai sus făcînd să figureze şi acest ultim mit. Vom obţine astfel 
un grup de transformări cu două torsiuni: 


Bororo Kayapo 

Ml — 

M2 -► M125 

E vorba mereu fie de aducerea, fie de retragerea unui 
element care poate fi apa sau focul. Fiecare element este anali¬ 
zabil în două modalităţi, una celestă, cealaltă terestră (focul de 
bucătărie, despre care este exclusiv vorba în acest grup, e teres¬ 
tru, în opoziţie cu focul celest, distrugător. Chestiunea aceasta 


Sherent 
► M12 


I 


M124 

va fi stabilită ulterior, p. 360); în sfîrşit, evenimentul pertinent 
rezultă dintr-o disjuncţie care poate fi verticală sau orizontală: 



M, 

M , 2 

M 124 

m 2 

M 125 

aducere/retragere 

+/(-) 

+/(-) 

+ 

+ 

+ 

foc / apă 

-/(+) 

+/(-) 

- 

- 

- 

terestru/celest 

- 

+ 

+ 

+ 

- 

orizontal/vertical 

- 

- 

+ 

+ 

- 

E remarcabil 

faptul că. 

dacă 

ne limităm la 

cele patru 

opoziţii din tabel, Mj 

şi M124 

apar 

identice. 

Totuşi 

cele două 


mituri diferă prin conţinut într-o măsură atît de mare, încît 
nimănui nu i-ar trece prin minte să le apropie, decît prin inter¬ 
mediul lui M 125 , care diferă el însuşi de ambele prin două 
transformări: terestru —) celest, orizontal —> vertical. 

Pentru a da seamă de această anomalie, vom sublinia că 
opoziţiile din tabel privesc numai mesajele, care sînt transmise 
cu ajutorul codurilor. Acestea la rîndul lor constau dintr-o gra¬ 
matică şi un lexic. Analiza noastră ne-a permis să stabilim că 
armătura gramaticală a acestor coduri este invariantă pentru toate 
miturile considerate. Dar acest lucru nu se repetă nici în cazul 
mesajelor, nici în cazul lexicurilor. Comparat cu acela al altor 
mituri, mesajul unui mit oarecare poate apărea fie mai mult sau 
mai puţin transformat, fie identic. Dar aceste diferenţe vor afecta 
şi lexicurile. Pentru două mituri din acelaşi grup, acestea vor 
putea rămîne cu atît mai apropiate, cu cît mesajele 
corespunzătoare vor fi mai adînc transformate; şi dacă domeniul 
transformării se reduce pe planul mesajului, va avea tendinţa să 
crească pe planul lexicului. Este deci cu putinţă, aşa cum am 
făcut de altfel, să adunăm două mesaje parţial inversate şi să 
regăsim lexicul iniţial, după regula că două semitransformări la 
nivelul mesajelor valorează cît una la nivelul lexicului, deşi 
fiecare semitransformare luată în parte afectează mai mult com¬ 
poziţia lexicului decît ar fi făcut-o o transformare întreagă. Cu 
cît transformarea mesajului e mai parţială, cu atît lexicul iniţial 
tinde să fie mai bruiat, devenind de nerecunoscut atunci cînd 
transformarea mesajelor le aduce pe acestea la identitate. 

Se va completa deci schema de la pagina 265, notînd că 
miturile care ocupă unghiurile superioare ale dreptunghiului 

utilizează acelaşi lexic pentru a coda mesaje inversate, pe cînd 
cele aflate în colţurile inferioare transmit acelaşi mesaj cu lexi- 
curi diferite. 


* 

* * 

Am observat deja că toate triburile considerate împart focul 
în două categorii: foc celest şi distrugător, foc terestru (sau de 
bucătărie) şi creator. Aspectul acesta va apare mult mai clar în 
cele ce urmează, dar pe baza indicaţiilor deja date, ştim că această 
opoziţie este slab marcată în mitologia bororo (cf. M 120 ). Invers, 
analiza apei pare împinsă mai puţin departe în mitologia sherente 
de care dispunem, decît în mitologia celorlalţi ge. într-adevăr, 
mitologia sherente recunoaşte o singură apă: marea, prelungită de 
reţeaua hidrografică, oarecum în felul unui trunchi din care pornesc' 
crengi ramificate (reprezentare explicită în mitul choco despre origi¬ 
nea plantelor cultivate, cf. Wassen 1, p. 109). Miturile celorlalţi ge 
nu par a face un loc special reţelei hidrografice, dar, în schimb, 
disting două ape celeste: ploaia de furtună şi ploaia blîndă, legate 
respectiv de “tatăl” şi de “fiica” ploii (M 125 , M 9] ). Cît despre boro¬ 
ro, ei subîmpart apa în trei categorii distincte: apa terestră, consti¬ 
tuită din reţeaua hidrografică (M2); şi două ape celeste: pe de o 
parte ploaia de furtună (M(), pe de alta ploaia calmă şi blîndă: 

• M, 27 . Bororo: originea ploii blînde. 

Maltrataţi de mamele şi surorile lor, nişte 
bărbaţi din clanul Bokodori Cera s-au prefăcut în păsări 
xinadatau (“galinha do bugre”) şi au pierit în văzduh. 
Abia au apucat femeile să reţină un copil. Acestui 
frăţior, păsările îi spuseră că, dacă îi era sete sau prea 
cald, n-avea decît să le imite strigătul: tokâ, tokâ, tokâ, 
tokâ, kâ, kâ. Ei aveau să afle atunci că el avea nevoie 
de apă şi vor aduce un nor purtător al unei ploi blînde 
şi calme. Acest fel de ploaie este asociat duhurilor 
Butaudogue, pe cînd ploile violente, însoţite de vînt şi 
de vijelie, sînt asociate duhurilor Badogebague (Colb. 3, 
p. 229-230). 

Interpretarea acestui mit se loveşte de două dificultăţi. 
Mai întîi, care sînt păsările numite în bororo: xinadatau, şi în 
portugheza ţărănească: “galinha do bugre”? Ihering, care cu¬ 
noaşte al doilea termen, se declară incapabil să identifice specia. 
Crede că ar putea fi vorba de jacamin sau pasărea-trompetă, 
Psophia crepitans. Dar strigătul acestei păsări, aşa cum îl tran¬ 
scrie el: “hu-hu-hu-hfl, cu ultima silabă foarte prelungită şi pro¬ 
nunţată ca de un ventriloc” (art. “Jacamin”), nu se aseamănă de 
loc cu acela descris în M 127 . Sub articolul: “Cinadatâo”, 
Enciclopedia Bororo se exprimă după cum urmează: 
“Onomatopee (pasăre care, cîntînd, pare să spună cinadatâo): 
cancan (Nomonyx dominicus)." (Voi. I, p. 542.) în ciuda scur¬ 
timii, definiţia trezeşte mai multe obiecţii. Mai întîi, şi cum toc¬ 
mai am amintit, mitul bororo evocă precis cîntecul păsării, şi 
transcrierea fonetică pe care o dă este complet diferită de cuvîn- 
tul indigen, care nu poate deci să fie o onomatopee. în al doi¬ 
lea, rînd, în portugheza rustică "cancan” desemnează un falconid 
(Ihering, art. “Cancan”); or, dl. Jacques Berlioz, profesor la Mu¬ 
zeul de Istorie Naturală, a binevoit să ne precizeze că Nomonyx 
dominicus este o raţă scufundătoare din grupul Erismaturelor 
(Anatide - Oxyurinee). Pare deci exclus ca taxinomia populară 
să se fi făcut vinovată de solecismul care constă în a-i aplica 
termenul de “galinha” (găină) unei raţe. De fapt, termenul 
vemacular “galinha do bugre” (găina indianului) nu pare aplica¬ 
bil - prin antifrază - decît cancanului, care este o pasăre 
mîncătoare de hoituri care nu se teme de vecinătatea omului, 
sau altminteri unei păsări asimilate direct de gîndirea indigenă 
unui galinaceu. în ambele cazuri, pasărea aceasta ar fi opozabilă 
porcului sălbatic în sînul unui cuplu, fie pentru motivele indicate 
mai sus (p.258), fie pentru că opoziţia lor s-ar reduce la aceea 
între animal tehnofil şi animal tehnofob. 

în al doilea rînd, nu ştim exact ce este această “ploaie 
blîndă” de care vorbeşte mitul. S-a văzut că după Colbacchini 
ea trebuie atribuită duhurilor Butaudogue, ceea ce pare contrazis 
cu cîteva rînduri mai sus de afirmaţia că aceleaşi duhuri “îi 
chinuiesc pe indieni cu frigul, cu vîntul şi ploaia” (Colb. 3, p. 
229). în vocabularul lui Magalhăes (p. 26), cuvîntul: butau, 
înseamnă “iarnă, anotimp ploios”. După E.B. (voi. I, p. 295- 
296), duhurile Butao-doge prezidează anotimpul ploios, care 

durează de la începutul lui octombrie pînă Ia sfîrşitul lui aprilie. 
Restul anului este ocupat de anotimpul uscat: boe-ki, “vreme de 
secetă”, sau: crubutu, “aprindere” (a brusei sau a savanei). 
Totuşi, limba sacră pare să asocieze cu aceleaşi spirite 
Butaodoge ploaia măruntă (ibid., p. 975). în stîrşit, E.B. nu 
conţine nici o referire la duhurile Badogebague, termenul de 
Baado Jebage nefiind citat decît în accepţiuni socio-politice 
(ibid., p. 190-193). 

în ciuda acestor incertitudini, mitul stabileşte clar că 
bororo concep două tipuri de apă celestă, care sînt între ele 
într-un raport dc corelaţie şi de opoziţie: una calmă şi blîndă, 
cealaltă violentă; una benefică pentru că răcoreşte şi potoleşte 
setea, celaltă nefastă. Am stabilit că există un raport de transfor¬ 
mare directă între miturile kayapo şi bororo despre originea apei, 
fie terestre (bororo, M 2 ), fie celeste (kayapo, M 125 ). Se vede 
acum că există şi un raport de transformare directă între mitul 
kayapo (M l25 ) despre originea apei celeste (malefice) şi mitul 
bororo (M, 27 ) despre originea apei celeste (benefice). în fiecare 
caz se observă o disjuncţie verticală, rezultat al unor rele trata¬ 
mente aplicate, fie în sînul unui grup funcţional (vînători) şi mo- 
nosexuat (masculin), fie în sînul unui grup familial şi bisexuat. 
Victima disjunsă se transformă, fie în duşman (kayapo), fie în 
aliat (bororo), după cum dublul mai tînăr (fiu sau frate) o 
însoţeşte în cer sau rămîne pe pămînt. Eroul răzbunător îşi atrage 
foştii tovarăşi imitînd strigătul porcilor sălbatici, vînat superior; 
tovarăşii credincioşi vor fi atraşi de erou dacă imită strigătul 
păsărilor, vînat inferior. într-un caz, apare ploaia dc furtună, care 
aduce moartea; în celălalt, ploaia blîndă, care asigură bunăstarea 
şi viaţa. 

Ştim de altminteri că bororo se referii la sezonul ploilor 
într-un alt mit (M,) a cărui simetrie am demonstrat-o cu mitul 
sherente (M 124 ), care tratează despre începutul anotimpului sece¬ 
tos. Nu poate fi deci vorba despre anotimpul ploios în M, 27 , ci 
fără îndoială de acele ploi rare şi binefăcătoare pentru grădini 
care cad uneori în mijlocul anotimpului secetos, şi care sînt 
numite, după regiune, “chuva dc preguiţa” (pentru că numai ele 
sînt destul de mărunte ca să pătrundă prin blana leneşului), 
“chuva de cigarra” (pentru că însoţesc ecloziunea cicadelor), şi 

mai la sud, “chuvas de caju” (pentru că umflă fructele caju). 
Dacă ipoteza aceasta ar fi exactă, sistematica apei la bororo ar 
fi următoarea: 

ploaie blîndă ploaie vijelioasă 

din anotimpul uscat- 1 -— din anotimpul ploios 

(apă intermitentă) (apă cotidiană) 

nuri şi lacuri 
(apă permanentă) 

Indienii mudurucu par a avea şi ei o clasificare tripar¬ 
tită a apei sub forma: 1) ploaie şi vînt; 2) ploaie de vijelie; 3) 
ploaie măruntă (Murphy 1, p. 21; cf. şi Kruse 3, voi. 47, p. 
1002-1005). 

Trebuie să revenim aici asupra unui amănunt din M,. 
Acest mit despre originea vîntului şi ploii (corespunzînd deci 
anotimpului ploios, aşa cum s-a stabilit prin comparaţie cu M| 24 , 
şi cum vom demonstra direct ceva mai departe) se încheie cu 
uciderea tatălui, înecat în apa unui lac care e mai degrabă o 
mlaştină (plină de plante acvatice). Or, toţi cei care au călătorit 
prin Pantanal ştiu că nu poate fi trecut în anotimpul ploios (de 
care e răspunzător eroul mitului), dar că seacă parţial în timpul 
verii tropicale (din aprilie pînă în septembrie). Prin urmare, 
reţeaua hidrografică şi mlaştina se opun de două ori ca: apă 
curgătoare / apă stătătoare; non-periodică (tot anul) / periodică 
(jumătate de an). Acelaşi mit arată că mlaştina este sălaşul 
duhurilor canibale, peştii buiogoe (“piranhas”); pe cînd un alt 
mit bororo (• M 128 ) ne spune că crearea reţelei hidrografice de 
către eroul Baitogogo era incompletă, pentru că lipseau peştii. A 
fost nevoie deci ca un anume Baiporo (“Deschizătura colibei”), 
din clanul paiwe, să ia asupra sa sarcina de a desăvîrşi opera 
predecesorului său, şi să dea naştere diverselor specii de peşti 
(mitul are grijă să-i excludă pe piranhas), aruncînd în rîu ramuri 
de diferite specii florale (Colb. 3, p. 211). 

Cele trei categorii de apă corespund deci cu trei 
regimuri alimentare: canibalismul e asociat cu mlaştina, aceasta 
însăşi fiind o funcţie relativă de anotimpul ploios; pescuitul, 
congruent cu vînătoarea sub aspectul apei, este asociat reţelei 

hidrografice permanente; alimentaţia vegetală e asociată ploilor 
intermitente din anotimpul secetos. 

Triada apei e omologă cu aceea a celor trei chemări 
emanînd de la diverse feluri de antihrană (M 9 ): stînca (inversul 
canibalismului), lemnul tare (inversul cămii), lemnul putred 
(inversul plantelor cultivate), conform cu demonstraţia noastră de 
la paginile 199 sq., antihrană a cărei omologie am dovedit-o de 
altfel cu triada din mitul sherente (M 124 ) despre originea apei 
terestre, omologă ea însăşi cu triada iniţială a celor trei instru¬ 
mente muzicale din mitul de referinţă (M^. 



II 


DUBLU CANON RĂSTURNAT 


“Există un al treilea fel de Canon foarte rar, atît din 
cauza dificultăţii excesive, cît şi pentru că de obicei 
nu sînt deosebit de plăcute, neavînd alt merit decît că 
au fost foarte greu de făcut. E cel care ar putea fi 
numit dublu Canon răsturnat, atît datorită inversiunii 
care se face în el, în Cîntul Părţilor, cît şi datorită 
inversiunii care se face între Părţile înseşi, cînd se 
cîntă. Astfel este meşteşugul acestui soi de canon, 
încît, fie că se cîntă părţile în ordinea firească, fie că 
se întoarce hîrtia cu capul în jos ca să fie cîntate în 
ordine retrogradă, astfel încît să se înceapă cu 
sfîrşitul, iar basul să devină tenor, avem întotdeauna 
o bună armonie şi un canon regulat.” 

J.-J. ROUSSEAU, Dict. de Musique, art. “Canon”. 

Să ne întoarcem acum la mitul lui Asare (M 124 ), întrucît 
unul din aspectele lui esenţiale a fost lăsat provizoriu deoparte. 
Ne amintim că la sfîrşit sînt evocaţi fraţii eroului, zbenguindu-se 
în apă, undeva spre vest; după care “se arată în cer, curaţi şi 
înnoiţi, ca Sururu, Pleiadele.” în monografia sa despre sherente, 
Nimuendaju (6, p.85) precizează că Asare este steaua K din 
constelaţia Orion, şi că gîndirea indigenă pune în opoziţie K din 
Orion cu Pleiadele: cea dintîi e asociată soarelui divinizat, şi cla¬ 
nului “străin” prase, din jumătatea shiptato, celelalte sînt asociate 
lunii divinizate, şi clanului “străin” krozake, din jumătatea 
sdakran (pentru aceeaşi opoziţie între protagoniştii mitului de 
origine a focului M 12 , cf. mai sus, p. 107, unde s-a arătat că cel 
mai în vîrstă dintre cumnaţi este sdakran, iar mezinul shiptato). 

Totuşi reiese clar din M 124 că ambele constelaţii se situează 
împreună de aceeaşi parte a opoziţiei dintre anotimpul ploios şi 
anotimpul secetos, deoarece întoarcerea lor coincide cu începutul 
sezonului uscat. Un amănunt neexplicat al mitului confirmă 
asocierea: fraţii lui Asare încearcă zadarnic să i potolească setea 
spărgînd nuci de palmier tucum (Astrocaryum), pentru ca el să 
bea apa din ele. Or, ceva mai la sud-vest (lat. 18° pînă la 24° 
S.), spre mijlocul secolului al XVIII-lea, indienii caduveo cele¬ 
brau marile sărbători la mijlocul lui iunie, în legătură cu 
întoarcerea Pleiadelor şi - precizează o sursă din primii ani ai 
secolului al XlX-lea - cu coacerea nucilor de palmier 
(Acrocomi a) (Ribeiro 1, p. 68) 72 . 

Imensa dezvoltare pe care o ia ritualul Pleiadelor la 
triburile din Chaco pune probleme pe care nu le vom aborda 
aici. îl menţionăm numai pentru a atesta mai bine legătura care, 
în toată America tropicală, leagă Pleiadele şi anotimpurile (cf. în 
legătură cu această chestiune, von den Steinen 1). 

în legătură cu sherente, avem indicaţii foarte precise, şi 
care ne ajută să înţelegem textul cam enigmatic - din punct de 
vedere astronomic - al lui M| 24: “Ei socotesc lunile calendaris¬ 
tice după fazele lunii; anul lor începe în iunie, cînd răsar 
Pleiadele şi cînd soarele iese din constelaţia Taurului. Pleiadele 
le numesc sururu, şi această constelaţie e binecunoscută de toţi 
indigenii din Brazilia. Cam o săptămînă mai tîrziu apar pluvias 
Hyades şi centura lui Orion, pe care sherente le cunosc de 
asemenea. Cînd aceste stele apar dimineaţa, se crede că e semn 
de vînt. Indienii povestesc diverse legende despre Pleiade. 
Răsăritul lor heliac (înainte de soare) şi răsăritul lor cosmic 
(odată cu soarele) sînt observate. între aceste două răsărituri ale 
lui sururu, sherente numără 13 luni (13 oâ-ite), care formează 
un an = oâ hu (hu = colecţie ?).” 

“împart anul în două părţi: 1° - patru luni de anotimp 
secetos, aproximativ din iunie pînă în septembrie; 2° - nouă' 
luni de ploaie (a-ke-p.an) din septembrie pînă în mai. în cursul 
primelor două luni de anotimp secetos, defrişează o porţiune 
de pădure doborînd arborii mari. în timpul următoarelor două 
luni, ard tufele şi seamănă, ca să profite de ploile de la 
sfîrşitul lui septembrie şi din octombrie.” (J.F. de Oliveira, p. 
393-394.) 



274 


La fel se întîmplă la lapirape, care locuiesc aproximativ 
la aceeaşi latitudine (10° S), ceva mai la vest: “Pleiadele... sînt 
urmărite cu nelinişte, şi cu o nerăbdare crescîndă pe măsură ce 
slăbesc ploile, fiindcă dispariţia Pleiadelor sub orizontul occiden¬ 
tal în mai înseamnă sfîrşitul anotimpului ploios. E momentul 
celei mai mari sărbători a anului. Poziţia Pleiadelor slujeşte şi la 
fixarea datei numeroaselor ceremonii care au loc în toiul 
sezonului ploios, adică între noiembrie şi aprilie.” (Wagley, p. 
256-257.) Timbira (3° pînă la 9° S) se pregătesc pentru anotim¬ 
pul ploilor, care durează din septembrie pînă în aprilie, cînd 
Pleiadele (krot) sînt vizibile la orizontul de vest după apusul 
soarelui; e momentul să se lucreze la plantaţii. Şi cînd ele 
devin invizibile seara în acea direcţie, începe perioada controlată 
de jumătăţile zise “ale anotimpului ploios” (Nim. 8, p. 62 , 84, 
163). Pentru bororo, cînd Pleiadele apar Ia orizont înaintea 
aurorei, spre sfîrşitul lunii iunie, e semn că anotimpul uscat e 
foarte înaintat (E.B., voi. I, p. 296). 

în Amazonia, Pleiadele dispar în mai şi reapar în iunie, 
anunţînd creşterea apelor, năpîrlirea păsărilor, reînnoirea vegetaţiei 
(Barbosa Rodrigues, p. 221, n. 2). După acelaşi autor, indigenii 
cred că, în timpul scurtei lor perioade de invizibilitate. Pleiadele 
se ascund în fundul unui puţ din care se adapă însetaţii. Puţul 
acesta aminteşte de cel pe care fraţii lui Asare - care încarnează 
Pleiadele - îl sapă pentru a-i potoli setea eroului. 

Mai la nord, dispariţia Pleiadelor îi anunţă pe taulipang 
(3° pînă la 5° N) că se apropie ploile şi belşugul; apariţia lor 
vesteşte începutul sezonului uscat (K.G. 1, p. 12, şi t. III, p. 
281 sq.). în Guyana franceză (2° pînă la 5° N), “Pleiadele sînt 
cunoscute de toţi indigenii... ei salută cu bucurie reapariţia lor 
la orizont, deoarece coincide cu începutul sezonului uscat. 
Dispariţia lor, care are loc în luna mai, este însoţită de o 
recrudescenţă a ploii care face... navigaţia... imposibilă” 
(Crevaux, p. 215). Pleiadele erau la fel de însemnate pentru 
vechii tupinamba de pe coastă: “De aceea, scrie Thevet, ei 
cunosc că Cloşca cu pui face să le crească maniocul, din care 
îşi fac făina” (Metraux 1, p. 51, n. 3). Despre tupi din secolul 
al XVII-lea se spune: “ Annos suos numerant■ a b exorCu Heliaco 
Pleiadum quos Ceixu vocant atque ideo annum eodem nomine 
denotant: accidit autem is ortus mense nostro Maio" (Piso, p. 

369) 73 . “Numără anii după răsăritul heliac al Pleiadelor, pe care 
le numesc Ceixu, şi de acea numesc anul cu acelaşi cuvînt; 
răsăritul acestor stele are loc în luna mai”. 

Deşi toate subliniază importanţa Pleiadelor, mărturiile 
par adesea divergente. Am văzut că apariţia Pleiadelor e legată 
pentru taulipang de începutul anotimpului secetos; indienii 
palikur, care locuiesc la aceeaşi latitudine, se slujesc de ea ca 
să prezică începutul ploilor (Nim. 14a, p. 90). Dar, pe lîngă 
faptul că textele nu precizează în ce moment al nopţii se face 
observaţia, nici ce conjunctură e considerată semnificativă 
(răsăritul cosmic sau răsăritul heliac, vizibilitate sau non-vizibili- 
tate la orizontul occidental după apusul soarelui etc.) 74 , mai e 
nevoie să dăm importanţă şi felului de viaţă: belşugul despre 
care vorbesc indienii taulipang este belşugul de peşte din rîuri, 
care nu coincide neapărat cu acela al vînatului cu păr sau al 
produselor vegetale. în regiunea guyaneză se disting într-adevăr 
patru anotimpuri în loc de două: există un anotimp ploios “mic” 
şi unul “mare”, un anotimp secetos “mic” şi unul “mare” 
(Ahlbrinck, art. “weyu”), şi aceşti termeni au numai o valoare 
relativă, căci precipitaţiile variază doar în intensitate de-a lungul 
anului, fără să se întrerupă vreodată complet. în sfîrşit, va trebui 
să nu uităm că în Brazilia regimul ploilor se inversează, cînd se 
trece de la coasta de nord-est la platoul central, şi de la coasta 
de nord la coasta de sud (fig. 9). 

în orice caz, înţelegem să ne limităm aici la problemele 
deosebite puse de mitul lui Asare. Mitul acesta (M| 24 ) se referă 
la o stea din constelaţia Orion şi la Pleiade. Le pune simultan 
în corelaţie - e vorba de fraţi - şi în opoziţie: un frate e nevi¬ 
novat, ceilalţi vinovaţi, şi deşi fraţi, fac parte din jumătăţi 
diferite. Or, această dublă relaţie se verifică şi în Lumea Veche, 
unde apariţia celor două constelaţii nu poate totuşi avea aceleaşi 
implicaţii meteorologice, de vreme ce anotimpurile se inversează 
cînd se trece de la o emisferă la alta. 

Pentru antici, Orion era legat de anotimpul urît: “Cum 
subito adsurgens fluctu nimbosus Orion ” (Virgil, Eneida, I, 535) 
“cînd ploiosul Orion se înalţă odată cu furtunile”]. Pe de altă 
parte, o rapidă trecere în revistă a adjectivelor care-i califică pe 
Orion şi pe Pleiade la poeţii latini arată că din punct de vedere 
meteorologic, cele două constelaţii erau intim asociate. 



Fig. 9. - Regimul ploilor în America tropicală 
(după P. Gourou, Atlas Classique, 
voi. II, Paris, Hachette, 1956) 

Orion este “nimbosus”, “aquosus”, “nubilus”, “pluvius”; 
Pleiadele sînt “nimbosae”, “aquosae”, “pluviae”, sau “udae”, ume¬ 
de; “imbriferae”, aducătoare de ploaie; “procellosae”, furtunoase. 
Prin extensie, numele lor poate chiar sluji pentru a desemna fur¬ 
tuna; “Haec per et Aegeas hiemes, Pliadumque nivosum Sidus” 
“şi în iama egee, sub constelaţia Pleiadelor, care aduc zăpada”] 
(Staţiu, Silvele, I, 3, 95, in: Quicherat). într-adevăr, deşi apare o 
legătură etimologică între primăvară şi numele latin al Pleiadelor 
(“vergiliae”, de la “ver”, primăvară), marinarii credeau că ele 
aduceau ploaia şi că furtunile se ridicau odată cu ele. 

Intim legate pe plan sithbolic, cele două constelaţii se 
opun adesea prin spiritul care prezidează la denumirea lor. 
Faptul se vede şi din terminologia noastră. “Pleiadele” - înainte 
vreme “Pleiada” - este un nume colectiv care indică la un loc 
mai multe stele lăsîndu-le în indistincţie. La fel se întîmplă şi 
în cazul denumirilor populare; Căpriţele, Cloşca; în italiană 
"Gallinelle”, în germană “Gluckhenne”... în schimb, constelaţia 

lui Orion e supusă unui decupaj. 
Stelele sau grupurile de stele sînt 
deosebite prin asocierea lor cu 
indivizi, cu părţi ale corpului sau 
cu obiecte: genunchiul drept, 

piciorul stîng, umărul drept, 
umărul stîng; scut, sabie, centură 

sau greblă - în germană 

“Jacobsstab”; în spaniolă “las tres 
Marias” sau “los tres Magos” (cf. 
Hofman-Krayer, p. 677-689). 

Sîntem uimiţi să constatăm că 
aceeaşi opoziţie se regăseşte în 
multe limbi sudamericane: “Pentru 
indienii bakairi steaua aceasta 
Sirius] formează un grup cu 
Aldebaran şi cu Pleiadele. Orion 

este o mare capră de lemn pentru 
uscat maniocul, stelele principale 
sînt capetele ţăruşilor; aşa că Sirius este extremitatea unei grinzi 
orizontale care susţine capra. Pleiadele... reprezintă un pumn de 
făină vărsată pe jos” (von den Steinen 2, p. 461). Tupi de pe 

coasta de nord-vest asociau cu Pleiadele o constelaţie numită de 

ei: seichujura (schela albinei): “constelaţie de nouă Stele aşezate 
în formă de grătar care le prevesteau ploile”. 

“Avem aici Cloşca cu pui pe care ei o cunosc foarte 
bine şi o numesc Seychou. Ea nu începe a apare în Emisfera 
lor decît spre jumătatea lui ianuarie, şi de îndată ce apare ei se 
aşteaptă să plouă, aşa cum neîntîrziat se şi întîmplă.” (Claude 
d’Abbeville, p. 316.) In loc de seichu, von den Steinen (1, p. 
245) dă ca nume al Pleiadelor termeni fonetic vecini: eischu, 
eiruşu, “roiul”. 

După macushi, centura lui Orion ar consta din trei bucăţi 
dintr-un cadavru dezmembrat (Barbosa Rodrigues, p. 227-230). 
Tamanako numesc Pleiadele “Brusa”; kumanagoto şi chayma 
“Coşul împletit” (a se compara cu motivul din fig. 12); mojo, 
“Micii papagali” (von den Steinen 1, p. 243-246). Karaja numesc 
şi ei Pleiadele: teraboto, “Peruşile”, iar pe Orion: hatedăotă, 
“Arsura” (adică parcela de pădure ai cărei copaci au fost doborîţi 

Fig. 10.- Constelaţia Pleiadelor 
(stelele au o rază proporţională 
cu strălucirea). 

şi arşi pentru a se deschide o plantaţie; Ehrenreich, p. 89). 
Aztecii numeau Pleiadele “Grămada” sau “Piaţa” (Seler, voi. I, p. 
621). Hopi le opun centurii lui Orion ca “stelele îngrămădite” şi 
“stelele înşirate” respectiv (Frigout; la tewa: Harrington, p. 50). în 
ce-i priveşte pe bororo, informaţiile sînt contradictorii. Orion, sau 
nişte părţi din Orion, ar fi numite “Carapacea broaştei ţestoase” 
(von den Steinen 2, p. 650; E.B., voi. I, p. 612-613), 
“Picioroange” (B. de Magalhăes, p. 44), sau “Barza călătoare” 
(Colb. 2, p. 220), “Căruţa mare” (ibid.), “Bagheta albă” (Colb. 3, 
p. 219); pe cînd Pleiadele ar purta numele de “Buchetul de 
flori”, sau de “Puf alb” (ceea ce e acelaşi lucru, cuvîntul; akiri, 
“puf’, desemnînd în limba sacră florile din savană, cf. E.B., voi. 
I, p. 975). Oricare ar fi situaţia acestor incertitudini, asupra cărora 
vom reveni, e clar că, în toate cazurile, forma opoziţiei rămîne 
neschimbată 75 . 



Fig. 11.- Constelaţia lui Orion 

Toate aceste denumiri, fie că sînt europene sau ameri¬ 
cane, ne trimit deci la acelaşi contrast, prezentat în chip diferit: 
pe de o parte. Pleiada, Căpriţele, Cloşca cu pui, Peruşile, Roiul 
de albine 76 . Cuibul broaştei ţestoase, Mîna de făină vărsată, 
Brusa, Coşul împletit. Puful alb,. Buchetul de flori; pe de altă 
parte, Grebla sau Centura (Sabia, Scutul etc.). Capra, Arsura, 
Schela, Bagheta etc. Adică, pe de o parte, denumiri reduse la 
un termen colectiv ce evocă o distribuţie aleatorie de elemente 
mai mult sau mai puţin apropiate; şi pe de altă parte termeni 
analitici care descriu un aranjament sistematic de elemente net 
individualizate, adeseori obiecte manufacturate şi compozite. 
Unele analogii sînt şi mai frapante. Astfel e comparaţia pe care 
o fac tukuna între Pleiade şi un grup de persoane care se ridică 
la cer pe o piele de tapir (M S2 ), şi denumirea antică a 
Pleiadelor prin locuţiunea “postavul negustorilor” (denumire 
totuşi raţionalizată: se spunea că negustorii ghiceau după Pleiade 
dacă iama va fi rece şi vor vinde mult postav). La fel, analiza 
constelaţiei Orion în “umeri” şi “genunchi” are un echivalent la 
tukuna: cuvîntul venkica îl desemnează şi pe Orion, şi cîrligul 
de atîmat în formă de N care slujeşte pentru a agăţa uneltele 
de bucătărie pe pereţii colibelor. Unul din miturile tukuna unde 
este vorba de Orion (• M| 29a ) povesteşte cum zeului Venkica i-a 
paralizat genunchiul îndoit (ceea ce explică forma cîrligului) şi a 
devenit Orion, “Cîrligul ceresc” (Nim. 13, p. 15, 142, 149). Un 
alt mit tukuna (• M 129b ) face din Orion un erou cu un singur 
picior (Nim. 13, p. 147) 77 , ceea ce evocă, pe de o parte, 
miturile din Guyana, dintre care am analizat deja unul (M 2a ), iar 
pe de altă parte evocă, în America de Nord, anume la triburile 
de săteni de pe Missouri superior (mandan, hidatsa), identifi¬ 
carea celor trei stele din centură şi ale stelelor de dedesubt cu 
o mînă tăiată, a cărei poveste o istorisesc miturile (Beckwith, p. 
41-42). 

Nu pretindem că această opoziţie care - ca să vorbim 
pe scurt - aşează Pleiadele de partea continuului, iar pe Orion 
de partea discontinuului, este universală. Mărginindu-ne la 
America de Sud, e posibil să mai existe, sub o formă slabă, la 
ipurina, care văd în Pleiade un şarpe şi în Orion un scarabeu. 
Lucrurile se complică în cazul terminologiei urubu, conformă în 
parte cu ipoteza noastră, deoarece ei numesc Pleiadele “Bunicul 

multe-lucruri”, şi pe Orion “Trei-ochi”, dar se îndepărtează de 
ea în măsura în care identifică fiecare stea din Pleiade cu un 
om bogat împodobit (Huxley, p. 184-185). Toba şi alte triburi 
din Chaco numesc Pleiadele fie “Bunicul”, fie “Nepoţii” (fig. 
12), si văd în Orion trei bătrîne aşezate în casa sau în grădina 
lor (fig. 13). 


Fig. 12. - Joc cu jsfoara al indienilor toba reprezentînd constelaţia 
Pleiadelor (după Lehmann-Nitsche 5, p. 183) 

Dar se cunosc şi decupaje diferite. Matako fac o sin¬ 
gură constelaţie, pe care o numesc “Barza mare”, din Pleiade 
(capul), Hyade (corpul) şi din centura lui Orion (picioarele). în 
alte părţi, Ursa mare şi Orion ar fi imaginate fiecare sub forma 
unui om sau a unui animal cu un singur picior (Lehmann- 
Nitsche 3, p. 103-143). 


Rigel 



Betelqeuse 


Fig. 13. - Constelaţia Orion după indienii Toba 
(după Lehmann-Nitsche 4, p. 278). 

Indienii din Guyana procedează, pare-se, după un alt 
principiu. Nu e de ajuns să spunem că pentru ei centura lui 
Orion închipuie un membru tăiat. Amănuntul acesta se înscrie 
într-o suită foarte complicată de evenimente: Pleiadele sînt o 
femeie care încearcă să-şi ajungă din urmă soţul (Hyadele) 
căruia tocmai i s-a tăiat un picior (centura) (M 28 ); sau, Pleiadele 


Fig. 14. - Pictură australiană 
pe scoarţă a indigenilor din 
Groote Eylandt reprezentînd 
Pleiadele (sus) şi Orion (jos) 
(după Australia. Aboriginal 
Paintings - Amhem Land. 
New York Graphic Society 
- Unesco, 1954, pi. XXX) 


sînt o femeie sedusă de un tapir al cărui cap e închipuit de 
Hyade, şi ochi de Aldebaran, pe cînd soţul (Orion) îi urmăreşte 
pe amanţii vinovaţi (Brett, p. 199-200). în sfîrşit, după tauli- 
pang, Pleiadele, grupul lui Aldebaran şi o parte din Orion 
formează un personaj unic, corespunzînd respectiv capului, 
trupului şi piciorului unic care-i mai rămîne după mutilare (K.G. 
1, p. 57) 1a . 

în ciuda tuturor excepţiilor, a nuanţelor care ar trebui 
introduse şi a corecţiilor indispensabile, credem totuşi că există 
în lumea întreagă un raport de corelaţie şi de opoziţie între 
Orion şi Pleiade, care apare destul de des, şi în regiuni sufi¬ 
cient de îndepărtate ca să i se poată recunoaşte o valoare sem¬ 
nificativă. Or, semnificaţia aceasta pare să ţină de două carac¬ 
teristici remarcabile pe care le au aceste constelaţii. Luate 
împreună, Orion şi Pleiadele pot fi definite, în diacrbnie, în ter¬ 
meni de prezenţă sau de absenţă. Pe de altă parte, în timpul 

perioadei lor de vizibilitate, se opun între ele - în sincronie de 
această dată - ca un sistem bine articulat cu un ansamblu inar- 
ticulat, sau, dacă preferăm, ca un decupaj net al cîmpului faţă 
de o formă confuză în cîmp: 


SINCRONIE 


prezenţă 

continuu 

discontinuu 

absenţă 



Al doilea contrast, care-1 interiorizează şi în acelaşi timp 
îl dublează pe primul, face din cuplul Orion-Pleiade un semnifi¬ 
cam privilegiat al alternanţei anotimpurilor, de care este legat 
empiric, şi care poate fi conceptualizată în moduri diferite, după 
regiuni şi după societăţi: vară şi iarnă, anotimp secetos şi 
anotimp ploios, vreme stabilă şi instabilă, muncă şi timp liber, 
belşug şi foamete, regim cameu şi regim vegetarian etc. E con¬ 
stantă numai forma opoziţiei; dar felurile în care e interpretată 
şi conţinuturile care i se dau variază de la un grup la altul şi 
de la o emisferă la alta. în ultimul caz, şi chiar pentru o 
opoziţie cu conţinuturi identice, funcţiile comune ale lui Orion 
şi ale Pleiadelor vor fi evident inversate. 

Totuşi, fără ca aceasta să fi apărut în mod clar, sîntem 
confruntaţi cu o problemă ciudată. în antichitatea clasică, Orion 
era asociat cu ploaia şi cu furtuna. Or, s-a văzut că în Brazilia 
centrală Orion este asociat tot cu apa, dar cu apa terestră în loc 
de celestă. Orion greco-latin făcea să cadă ploaia. în persoana 
lui Asare, erou însetat, Orion este cauza pentru care apa ţîşneşte 
din adîncurile pămîntului. 

Se înţelege cu uşurinţă, pentru că e o evidenţă cosmo- 
grafică, faptul că aceeaşi constelaţie care produce ploile în emis¬ 
fera boreală anunţă seceta în emisfera australă: între Ecuator şi 
Tropicul Capricornului, anotimpul ploilor corespunde aproximativ, 
în regiunile din interior, cu toamna şi iama noastră, iar anotim¬ 
pul secetos cu vara şi primăvara. Mitul lui Asare prezintă cu 
fidelitate versiunea “australă” a acestui adevăr factual, pentru că 

Pleiadele, şi Orion care le urmează îndeaproape, se spune acolo 
că anunţă începutul anotimpului uscat. Pînă aici, nimic sur¬ 
prinzător. Dar mitul merge mult mai departe: dedublează tema 
apei sub forma unei perechi: apă celestă retrasă / apă terestră 
suscitată; adică, pe de o parte, sosirea anotimpului uscat, pe de 
altă parte, originea oceanului şi a reţelei hidrografice. Sub acest 
ultim raport, mitul lui Asare păstrează asocierea boreală a Iui 
Orion cu apa, dar cu o apă inversată. 

Deci cum e posibil ca într-o emisferă Orion să fie aso¬ 
ciat cu apa celestă, conform cu experienţa meteorologică, şi ca 
în cealaltă emisferă, fără să se poată invoca nici o referinţă la 
experienţă, simetria e păstrată prin intermediul unei conexiuni, 
incomprehensibile la început, dintre Orion şi o apă de origine 
htoniană, adică o apă celestă imaginată, ca să spunem aşa, cu 
susul în jos? 

Se prezintă de la început o ipoteză care trebuie elimi¬ 
nată. Specialiştii în preistorie consideră că indienii americani au 
sosit din Lumea Veche în paleoliticul mijlociu, şi am putea 
admite că mitologia lui Orion datează dintr-o perioadă atît de 
îndepărtată, şi că a venit odată cu ei. Ei ar fi adaptat-o pur şi 
simplu la noile condiţii astronomice şi meteorologice din emis¬ 
fera australă. Problema pusă de precesiunea echinocţiilor nu ar 
ridica mari dificultăţi, dimpotrivă, de vreme ce ciclul global este 
de ordinul a 26 000 de ani, corespunzînd aproximativ cu 
începutul populării Lumii Noi (cel puţin în starea actuală a 
cunoştinţelor noastre). Prin urmare, în acea epocă, aşezarea con¬ 
stelaţiilor în zodiac era aproximativ aceeaşi cu cea de astăzi. în 
schimb, nimic nu ne garantează (şi nenumărate indicaţii dezmint) 
că pe atunci condiţiile meteorologice în America de Sud ar fi 
fost aceleaşi cu cele de acum, şi nici că au rămas constante de- 
a lungul mileniilor. Explicaţia pe care am considerat-o întîlneşte 
îndeosebi o altă dificultate, care e mult mai considerabilă. Ca 
Orion să fie asociat cu originea apei terestre, n-ar fi de ajuns 
ca strămoşii îndepărtaţi ai indienilor sherente să se fi mulţumit 
a inversa simbolismul meteorologic al acestei constelaţii; ar mai 
fi trebuit şi să aibă cunoştinţă că pămîntul e rotund, şi să fi 
transformat apoi (logic, dar numai cu această condiţie), ploaia 
care cade din cer în Lumea Veche într-o apă care urcă din 
adîncurile pămîntului în Lumea Nouă. 

Sîntem astfel trimişi la singura explicaţie acceptabilă. 
Mitul sherente al lui Orion, în care astrele îndeplinesc faţă de 
apă o funcţie simetrică aceleia pe care o au în emisfera boreală, 
trebuie să fie reductibil la transformarea unui alt mit din emis¬ 
fera australă, unde funcţia asumată de erou să fie exact identică 
aceleia a lui Orion în emisfera opusă. Or, acest mit există, şi-l 
cunoaştem, pentru că e mitul de referinţă: cel al căutătorului de 
păsări bororo, răspunzător de originea furtunii, a vîntului şi a 
ploii; erou căruia i se aplică perfect epitetul de “ nimbosus ” care 
a fost cel al lui Orion - “astru detestat”, precizează Pliniu - în 
bazinul mediteranean. 

Eroul se numeşte Geriguiguiatugo, nume în legătură cu 
care am evocat deja probleme de etimologie (cf. mai sus, 
p.184). Indicam atunci faptul că etimologia avansată de salesieni 
îşi va primi confirmarea mai tîrziu. într-adevăr, ei descompun 
numele în: atugo, “jaguar” (fapt al cărui interes a fost subliniat, 
de vreme ce eroul bororo se află în poziţia de stăpîn al focului, 
precum jaguarul dn miturile ge), şi: geriguigui, “broască ţestoasă 
terestră”, care e şi numele constelaţiei Corbului. S-ar putea deci 
ca Geriguiguiatugo să fie Corbul, aşa cum Asare este kappa 
Orionis. 

. Colbacchini însuşi, scriind singur sau cu concursul lui 
Albisetti, citează în mai multe rînduri cuvîntul: geriguigui, cu 
sensul de “constelaţia Corbului, căgado: broască ţestoasă teres¬ 
tră” (Colb. 1, p. 34; 2, p. 219, 254, 420). Enciclopedia Bororo, 
datorată aceluiaşi Albisetti, părăseşte brusc primul sens în 
favoarea unei alte constelaţii situate în imediata vecinătate a lui 
Orion, reluînd astfel, pare-se, o veche lecţiune culeasă odinioară 
de von den Steinen pentru o parte a lui Orion: “carapace de 
jaboti” (“ Jabuti-Schildkrole ”, 2, p. 399 a textului german); 
într-adevăr, în graiurile din Mato Grosso, termenii jaboti şi 
căgado sînt folosiţi cu o anumită libertate, şi uneori se suprapun 
(cf. Ihering, art. “Căgado”; E.B., voi. I, p. 975: în limba sfîntă 
jaboti este numit “căgado mare”). După E.B., cuvîntul: jerigigi 
ar desemna, în afară de “o varietate de căgado” (p. 185, 689), 
o mică constelaţie de cinci stele în formă de broască ţestoasă, 
al cărei cap ar fi reprezentat de Rigel (p. 612). Să observăm în 
treacăt că s-ar putea ca această constelaţie să fie identică cu 
aceeea descrisă de Koch-Griinberg, “compusă din Rigel şi din 

patru stele mai mici, situate la nord şi la sud”, şi pe care indi¬ 
enii din Guyana o numesc “banca lui Zilikawei”, adică a 
eroului reprezentat la ei de Orion (K.G., 1, voi. III, p. 281). 

în legătură cu această divergenţă dintre sursele salesiene, 
se impun cîteva remarci. în primul rînd, von den Steinen nota 
deja acum optzeci de ani că bororo “nu erau întotdeauna de 
acord între ei asupra semnificaţiei constelaţiilor” (2, p. 650). Am 
citat mai sus (p. 278) exemple semnificative pentru această 
instabilitate a vocabularului astronomic, a cărei dovadă poate fi 
găsită în modernismul unor denumiri: “Căruţa cea mare” pentru 
Ursa mare (Colb. 2, p. 220), “Puşca mare, “Puşca mică” pentru 
alte două constelaţii (E.B., voi. I, p. 612-613). Rezultă că o 
denumire nu o exclude neapărat pe oricare alta, şi că pentru 
cele mai recente e necesar un anumit grad de suspiciune. 
Acestea fiind spuse, pare de neconceput să fi confundat 
Colbacchini în mod constant Corbul cu o altă parte a lui Orion, 
îndepărtată de acesta cu mai bine de 100° (ascensiunile drepte 
fiind de 12 ore şi de 5 ore respectiv). încă de la prima sa 
lucrare (Colb. 1, p. 33-34), acest autor se arăta capabil să iden¬ 
tifice, în afarăide Corb, constelaţii atît de modeste ca 
Telescopul, Argo şi Păunul, pe cînd continuatorii săi sînt întot¬ 
deauna vagi şi confuzi, situînd de exemplu “în vecinătatea lui 
Orion” constelaţia pe care Colbacchini o declara aproape iden¬ 
tică cu Argo, şi aceasta deşi ascensiunile drepte respective diferă 
cu 3 ore, iar declinaţiile cu 60°. 

Pentru toate aceste motive, nu punem la îndoială faptul 
că, acum 50 de ani, informatorii lui Colbacchini înţelegeau prin: 
geriguigui constelaţia Corbul, chiar dacă acest sens s-a pierdut 
ulterior, fie ca urmare a unei confuzii independent atestate între 
cuvintele ce desemnau broaşte ţestoase de specii diferite, fie 
datorită unui transfer al numelui primitiv al Corbului la o parte 
a lui Orion. Departe de a o exclude pe cea de a doua ipoteză, 
cea dintîi îi întăreşte mai degrabă probabilitatea. 

între mitul lui Geriguiguiatugo (M,) şi cel al lui Asare 
(M 12 4 ) apare atunci o nouă conexiune. în mod independent, am 
demonstrat deja că cele două mituri sînt în raport de transfor¬ 
mare. Această demonstraţie nu e doar extinsă acum la un alt 
domeniu, deoarece de data aceasta înglobează unele echivalenţe 
astronomice. Obţinem astfel două rezultate esenţiale. 



286 


Mai întîi, înţelegem de ce sherente fac din Orion ori¬ 
ginea sau semnul apei terestre. Aşa cum se putea presupune, nu 
există nici o relaţie directă între astronomia populară din Lumea 
Veche şi cea din Lumea Nouă; dar există o relaţie indirectă, 
perfect plauzibilă. Grecii şi latinii îl asociau pe Orion anotimpu¬ 
lui urît pentru motive empirice. E suficient să postulăm, în 
primul rînd, că în emisfera lor bororo urmau un demers compa¬ 
rabil, asociind Corbul cu anotimpul ploios, şi în al doilea rînd, 
că Orion şi Corbul domină cerul austral la perioade diferite, 
pentru ca să rezulte că, dacă două mituri se opun între ele 
într-un mod atît de sistematic precum M, şi M 124 recurgînd însă 
la acelaşi lexic, şi dacă unul priveşte originea apei celeste, iar 
celălalt pe cea a apei htoniene, (cf. schemele de la p. 265), în 
sfîrşit, dacă unul din aceste mituri trimite la constelaţia Corbul: 
atunci celălalt va trimite neapărat la constelaţia Orion, cu singu¬ 
ra condiţie ca între cele două constelaţii să existe efectiv o 
opoziţie concepută de gîndirea indigenă. 

• Explicaţia precedentă e condiţională. Dar verificarea ei 

ar avea şi un alt rezultat, încă mai important decît primul. Căci 
în ultimă analiză ne dăm seama că, în totalitatea sa (în măsura 
în care diversele lui părţi erau înlănţuite logic), demersul pe 
care l-am urmat de la început e pasibil de o verificare obiec¬ 
tivă. Raporturile de transformare pe care le-am descoperit între 
mituri rămîneau pînă acum o chestiune de interpretare. 
Veracitatea lor depinde acum de o ipoteză şi numai de una sin¬ 
gură: constelaţia Corbul e capabilă să îndeplinească în emisfera 
australă aceeaşi funcţie pe care o îndeplineşte cea a lui Orion 
în emisfera boreală, sau a fost capabilă odinioară. Ipoteza aceas¬ 
ta poate fi demonstrată în două feluri. Prin etnografie, stabilind 
că indienii din Brazilia fac efectiv observaţii asupra Corbului cu 
această intenţie; sau, dacă nu izbutim, verificînd că există pe 
cerul austral un decalaj între mersul Corbului şi cel al lui 
Orion, corespunzind aproximativ decalajului anotimpurilor. 

Asupra primei chestiuni, e neplăcut că etnografia 
sudamericană nu oferă indicaţii tot atît de bogate şi de precise 
precum acelea care provin, la latitudini comparabile, din mai 
multe insule ale Pacificului, unde Corbul pare să fi avut rolul 
postulat de ipoteza noastră. Astfel, în Caroline: sor-a-bol 
“Corvi”, literal “văzătorul plantaţiilor de taro” (Christian, p. 388- 

389); în Marchize: me’e “Corvus”, poate o expresie care trebuie 
apropiată de mei: fructul arborelui de pîine, care se recoltează 
în anotimpul ploios, care e şi anotimpul cînd pescuitul e cel 
mai abundent (Handy, p. 350-352); în Pukapuka: Te Mânu (o 
pasăre), “Corvus”, al cărui răsărit matinal anunţă pescuitul colec¬ 
tiv pe recife (Beaglehole, p. 350). Precizările acestea sînt cu atît 
mai interesante cu cît în Polinezia, Pleiadele joacă un rol analog 
celui pe care li-1 atribuie indienii sudamericani, şi cu cît acolo 
există, pentru a explica originea anumitor constelaţii, mituri a 
căror armătură este identică celei a miturilor. americane (cf. mai 
departe, p.300). 

Pentru America tropicală, trebuie să ne mulţumim cu 
informaţii mai vagi. N-o să ştim poate niciodată dacă acea con¬ 
stelaţie, vizibilă în timpul ploilor în nord-estul Braziliei, avînd o 
formă de inimă, şi pe care vechii tupi o numeau “Vulturul 
hoitar” (Claude d’Abbeville, cap. LI), era sau nu Corbul. în 
favoarea răspunsului afirmativ, se va observa că triburile de pe 
văile afluenţilor de dreapta ai lui rio Negro îi dau acestei con¬ 
stelaţii tot un nume de pasăre: “Stîrcul zburător” (K.G. 0, p. 
60); ei imaginează diagonalele care unesc două cîte două stelele 
aflate în vîrfurile trapezului, în loc de laturi, aşa cum fac boro- 
ro şi Claude d’Abbeville el însuşi, atunci cînd vorbesc, fie de 
“carapace de broască ţestoasă”, fie de “inimă”. Se cuvine totuşi 
să fim prudenţi, pentru că, aşa cum am văzut mai sus (p. 279), 
aceiaşi tupi de pe coastă, invers faţă de sherente din interior, 
asociază Pleiadele cu anotimpul ploios, şi poate chiar şi pe 
Orion. Un alt trib de pe coastă instalat cu cîteva grade mai la 
nord, indienii palikur, vedeau în patru constelaţii “stăpînii ploii”. 
Două din aceste constelaţii ar fi Orion şi Scorpionul, dar cele¬ 
lalte n-au putut fi identificate (Nim. 4a, p. 90). 

Sub numele de Pakamu-sula-li, “grătarul de afumat 
peşte” (Batrachoides surinamensis', Ahlbrinck, art. “pakamu”), 
constelaţia Corbul juca în mitologia carib din Guyana un rol 
important dar obscur. Se spunea că răsăritul ei - desigur cel 
vesperal - coincide cu “micul” anotimp secetos din zona ecuato¬ 
rială (de la mijlocul lui februarie la mijlocul lui mai), şi, în 
condiţii nu prea bine determinate, culminaţia lui diurnă trebuia 
să anunţe sfîrşitul acestei lumi şi naşterea alteia noi (Penard, in: 
Goeje, p. 118) 79 . 

Sub numele de Tauna, se descrie în interiorul Guyanei o 
divinitate răufăcătoare care trimite furtunile şi nimiceşte arborii 
cu trăsnetul. Tauna poate fi văzut pe cer, în picioare, între cele 
două grătare de afumat carnea “tauna-zualu”, formate din cele 
patru stele principale ale Ursei mari şi ale Corbului (K.G. I, voi. 
HI, p. 278 sq.). Informaţia aceasta prezintă pentru noi un triplu 
interes. Mai întîi, conţine o referire expresă la Corb, asociat ca 
şi la Bororo cu vîntul, cu furtuna şi cu ploaia. în al doilea rînd, 
personajul masculin al lui Tauna, pedepsindu-i pe oameni cu tor¬ 
nade şi fulgere, ne face imediat să ne gîndim la Bepkororoti din 
mitul ge (M 125a> „), în legătură cu care am stabilit deja, dar pe 
alte baze, că era în raport de transformare cu mitul de referinţă 
(cf. mai sus, p. 262-267 ). Dacă omologul guyanez al eroului ge 
reprezintă, ca şi eroul bororo, constelaţia Corbului (sau un 
ansamblu de constelaţii incluzînd şi Corbul), e un argument 
suplimentar în sprijinul reconstrucţiei noastre. în sfîrşit, afabulaţia 
guyaneză subliniază că cele patru stele principale din Ursa mare 
(care ocupă vîrfurile trapezului) şi acelea ale Corbului, care au 
aceeaşi dispunere, au ascensiuni drepte foarte apropiate (diferenţa 
fiind de ordinul a cîteva minute). S-ar putea deci ca Tauna, în 
picioare între aceste două constelaţii, să trebuiască identificat cu 
stele sau cu un grup de stele avînd aceeaşi ascensiune dreaptă 
ca acestea, şi diferind numai prin declinaţie, care ar fi intermedi¬ 
ară între aceea a Ursei mari (+60°) şi a Corbului (-20°). Părul 
Berenicei, care satisface ambele condiţii, ar putea prin urmare 
juca în mituri rolul de variantă combinatorie a Corbului. Or, se 
întîmplă că această constelaţie micuţă ocupă un loc important la 
kalina din Guyana, dar, printr-un paradox care va fi rezolvat 
îndată, ea e asociată vizibil, nu cu ploaia, aş.a cum ne-am putea 
aştepta datorită poziţiei ei zodiacale, ci cu anotimpul secetos 
“mare”, care e chiar desemnat cu numele ei (Ahlbrinck, art. 
“sirito”, 5c; “weyu”, 8). 

Pentru a rezolva dificultatea trebuie să privim lucrurile 
mai îndeaproape. Marele anotimp uscat durează de la mijlocul 
lui august pînă la mijlocul lui noiembrie şi, în ţinutul kalina, 
Părul Berenicei devine vizibilă în luna octombrie (f.c, art. “siri¬ 
to”), deci cînd anotimpul uscat e pe sfîrşite. în kalina, 
constelaţia se numeşte; ombatapo, ceea ce înseamnă “faţă”. 
Mitul de origine (• M| 30 ) povesteşte cum o bătrînă înfometată a 

furat un peşte din vîrşa ginerelui ei. Acesta, furios, i-a îndemnat 
pe peştii pataka (Hoplias malabaricus ) s-o mănînce. Deşi n-a 
mai rămas din ea decît capul şi partea de sus a pieptului, 
femeia izbuti să ajungă la mal. Se hotărî să se urce la cer şi să 
se transforme în stea. Ca să se răzbune, jură să extermine 
peştii: “Cînd va veni vremea secetoasă, eu o să apar şi o să 
usuc mlaştinile şi bulboanele peştilor. Peştii vor muri... Trebuie 
să fiu mîna dreaptă a soarelui pentru ca să-i fac să mi-o 
plătească” ( l.c ., art. “ombatapo”). Din aceste indicaţii diverse 
rezultă că: 1) Părul Berenicei e asociat cu anotimpul uscat la 
răsăritul ei matinal; 2) asocierea trimite la o perioadă cînd 
anotimpul secetos este foarte înaintat, capabil deci să usuce 
iazurile şi mlaştinile, să ucidă peştii; deci cu puţin înainte de 
reînceperea ploilor. E deci de imaginat că două populaţii vecine 
dau aceleiaşi constelaţii întrebuinţări diferite, şi că pentru una, 
ea este simbolul secetei prelungite făcîndu-şi ultimele ravagii, iar 
pentru a doua, anunţătoarea ploilor apropiate. în acest ultim rol 
ar fi Părul Berenicei o variantă combinatorie a Corbului. 


Analiza precedentă este confirmată şi de existenţa, în 
Guyana, a unui cuplu de opoziţii definibile în termeni de pes¬ 
cuit. Vom vedea într-adevăr că Orion şi Pleiadele promit belşug 
de peşte (M 134 | 35 ), şi verificăm deja faptul că o constelaţie care 
ţine locul Corbului are drept funcţie, în aceeaşi regiune, de a 
indica dispariţia peştelui. Fie: 

CORBUL: ORION:: Bc, roro-ge [ ploi (+): ploi (_)].. 

(Guyana) [peşte (.y peşte (+)] ( =ploaie prospectivă: ploaie retrospectivă), 

transformare uşor de înţeles, deoarece opoziţia dintre anotimpul 
uscat şi anotimpul ploios este şi mai puţin marcată, şi mai com¬ 
plexă, în zona ecuatorială, decît în Brazilia centrală, ceea ce 
aduce după sine transferarea opoziţiei, de pe o axă propriu-zis 
meteorologică, spre aceea a consecinţelor biologice şi economice 
ale climei, unde o opoziţie, comparabilă cu cealaltă prin simpli¬ 
tate, poate fi restabilită mult mai uşor. 




Fig. 15. - Cerul ecuatorial (după K.G. 0). De la stingă la dreapta: Hercule (“peştele pacu") şi Bouarul (“peştele piranha”) încadrind 
Coroana boreală (“tatu-ui"); jos la stînga Scorpionul (“şarpele cel mare") urmat spre dreapta de Corbul (“stircul zburător”); apoi Leul 
C'crabul"), după aceea Gemenii, Cîinele mare şi jos Porumbiţa, apoi, urcînd de-a lungul Căii Lactee, Orion şi Eridan (“securea de 
dans"). Pentru indieni, acest ansamblu (mai puţin Eridan) figurează cinci vidre care fură peştele aşezat pe un grătar de afumat 
(Porumbiţa) de către un pescar înarmat cu o plasă (întinsă între Rigel, Betelgeuse şi trei stele din constelaţia Orion). Sus spre dreap¬ 
ta, Hyadele şi Pleiadele (“băieţeii”, roiul de viespî’); în extrema dreaptă, Balena (“jaguarul"). Calea Lactee este indicată prin puncte; 
partea din centru şi spre dreapta e aceea la care se referă miturile. 

Să nu uităm, în plus, că dacă sosirea peştilor coincide 
cu viiturile, în lacuri şi în pîrîuri se pescuieşte cu atît mai bine 
cu cît e mai puţină apă. Şi totuşi, e clar că anumite elemente 
structurale subzistă, cînd se trece de la mitul bororo despre 
originea Corbului (M^ la mitul kalina despre originea Părului 
Berenicei (M 130 ). în ambele cazuri, un aliat vinovat (fie bărbat, 
fie femeie) e devorat de peşti. Viscerele unuia urcă la suprafaţa 
apei şi rămîn acolo; capul celeilalte se ridică deasupra apei, şi 
apoi la cer. Paralelismul acesta pune o problemă asupra căreia 
vom reveni mai jos (p....). 

Au putut fi adunate astfel un anumit nuinăr de dovezi în 
favoarea unei conexiuni, direct sau indirect concepute de gîndirea 
indigenă, între anotimpul ploilor şi constelaţia Corbului. Acum 
rămîne de tratat problema prin cealaltă metodă, cercetînd ce 
legătură există obiectiv între Corb şi Orion pe de o parte, şi alter¬ 
nanţa anotimpurilor de cealaltă. Astfel ajungem la o dificultate 
deja evocată, aceea pe care o ridică procesiunea echinocţiilor. în 
mare, există deja un interval de 2-3000 de ani între momentele 
cînd au fost fixate în scris tradiţiile greco-latine şi cele americane. 
Intervalul acesta e probabil neglijabil, fiindcă în ambele cazuri 
miturile trebuie să fie de formaţiune mult mai veche. în plus, pre- 
cesiunea echinocţiilor nu ar ridica o dificultate adevărată decît 
dacă am studia separat fie mituri din Lumea V»che, fie mituri din 
cea Nouă, şi dacă am pretinde, printr-o cercetare a corelării dintre 
conţinutul miturilor şi mersul anotimpurilor, să ne facem o idee 
aproximativă despre vechimea celor dintîi. în ce priveşte Lumea 
Nouă, ar rămîne necunoscute două variabile: evoluţia climatică a 
emisferei australe în cursul ultimilor zece sau douăzeci de mii de 
ani (deşi geologia aduce unele lumini în această chestiune) şi mai 
ales mişcarea populaţiilor actuale şi a celor care le-au precedat, de 
la un capăt la altul al continentului. Chiar şi numai în ultimele 
trei secole, triburile tupi şi ge s-au deplasat considerabil de mult. 

Dar nu avem nevoie să ne punem aceste întrebări, 
într-adevăr, nu cercetăm care ar putea fi, într-o epocă dată şi 
într-o regiune determinată, corelaţia între momentul răsăritului 
sau culminaţiei unei constelaţii, şi anumite ocurenţe meteorologi¬ 
ce. Ne întrebăm numai ce raport există între mersul unei con¬ 
stelaţii a într-o emisferă şi acela al unei constelaţii b în cealaltă. 
Raportul acesta e constant, oricare ar fi perioada la care dorim 

să ne referim. Pentru ca întrebarea noastră să aibă un sens, e 
deci suficient să admitem, după cum e şi verosimil, că unele 
cunoştinţe astronomice elementare, şi întrebuinţarea lor pentru 
determinarea anotimpurilor, datează dintr-o epocă foarte veche 
din viaţa omenirii, şi care a fost probabil aceeaşi pentru toate 
fracţiunile neamului omenesc. 

La problema pusă în termenii pe care i-am enunţat, emi¬ 
nentul astronom care este domnul Jean-Claude Pecker a binevoit 
să ne răspundă construind trei grafice pe care le reproducem 
aici, şi pentru care îi mulţumim (fig. 16). Rezultă din ele că: 1° 
către anul 1000 înainte de Hristos, răsăritul vesperal al lui Orion 
nu mai putea fi observat către sfîrşitul lunii octombrie, perioadă 
coincizînd cu începutul brumelor (ulterior, Orion este deja dea¬ 
supra orizontului atunci cînd, după apusul soarelui, încep să se 
vadă stelele); 2° că în acea perioadă, cînd Orion avea o semnifi¬ 
caţie meteorologică deplină, el se afla sensibil în opoziţie de 
fază cu Corbul, aşa cum acesta poate fi observat azi; ceea ce ar 
califica ultima constelaţie ca potrivită să joace în zilele noastre 
în emisfera sudică - dar prin răsăritul ei matinal - rolul odini¬ 
oară atribuit lui Orion în emisfera nordică. 

în sfîrşit, dacă ţinem cont că, observat în orice epocă 

(desigur, cu condiţia să fie aceeaşi), raportul de fază dintre Orion 

şi Corb este aproximativ de 120°, şi că acest raport corespunde în 
Brazilia centrală cu durata relativă a anotimpului uscat şi a anotim¬ 
pului ploios (5 luni şi 7 luni respectiv, şi mai adeseori 4 şi 8, 
după modurile indigene de a socoti), se va recunoaşte că astrono¬ 
mia oferă verificarea externă a argumentelor de ordin intern care 
ne incitaseră (la p. 265) să punem în opoziţie miturile M, şi M ]24 . 
într-adevăr, din toate aceste date rezultă că, dacă Orion poate fi 
asociat anotimpului uscat, atunci Corbul poate fi asociat cu anotim¬ 
pul ploios. Şi corelativ, dacă Corbul e asociat cu apa celestă, 
raportul lui Orion cu apa va trebui să se stabilească cu contrariul 
apei celeste, care nu poate fi decît o apă provenind de jos. 

Această a doua consecinţă e verificabilă în alt fel: 

căutînd să prindem o sclipire suplimentară, care să se adauge la 
toate cele pe care jocul nostru de oglinzi le-a captat deja. în 
Corbul sudamerican am recunoscut simetricul lui Orion. S-a ade¬ 
verit de asemenea că, trecînd din emisfera boreală în emisfera 
australă, funcţiile lui Orion se inversau pe două axe: aceea a 




Fig. 16. - Mersul lui Orion în Lumea Veche comparat cu acela al 
Corbului în Lumea Nouă. 

anotimpurilor, pe care constelaţia le califică drept umede sau 
uscate, şi acela al susului şi josului (cer şi pămînt), în raport cu 
care valorile precedente sînt permutabile, deoarece e la fel de 
adevărat că Orion conotează tot apa: fie cea de sus, atunci cînd 
constelaţia anunţă anotimpul ploios; sau, atunci cînd anunţă 
anotimpul uscat (M 124 ), apa de jos. 

Acum să facem un pas mai departe, şi să punem o 
nouă întrebare. Dacă în America de Sud continentală Corbul 
îndeplineşte o funcţie inversă faţă de acea a lui Orion, şi dacă 
funcţia atribuită lui Orion se inversează şi cînd se trece dintr-o 
emisferă într-alta, ar trebui să urmeze că, tot dintr-o emisferă 
într-alta, funcţiile respective a lui Orion şi a Corbului se repro¬ 
duc. Am început această demonstraţie comparînd mitologia lui 
Orion în Lumea Veche cu aceea a Corbului în Lumea Nouă. 
Dar e oare posibil să ducem demonstraţia pînă la capăt ? Mai 
exact, există oare în Lumea Veche o funcţie a Corbului, care ar 
fi de data aceasta omologă celei încredinţate lui Orion de indie¬ 
nii din America tropicală ? 

Incitat de o aluzie din La Grande Encyclopedie du 
XLXe siecle: “Printre antici, unii vedeau în această constelaţie 
Corbul pe care Apollo l-a condamnat la sete veşnică...”, am 
apelat la ştiinţa colegului nostru, dl. Jean-Pierre Vemant, care a 
avut bunătatea să ne ofere indicaţiile următoare. Mai întîi, un 
pasaj din Fenomenele lui Arătos asociază cele trei constelaţii 
vecine, anume Hidra (şarpele de apă). Craterul şi Corbul: “în 
mijlocul spirei (Hidrei) este pus Craterul, şi la capăt imaginea 
Corbului, care pare s-o lovească cu ciocul.” (Araţi Phaenomena, 
ed. J. Martin, Biblioteca di studi superiori, voi. XXV, Firenze, 
1956, p. 172.) Trei variante dintr-o povestire destul de veche 
(deoarece, aminteşte dl. Vemant, ecoul ei se găseşte la Aristotel, 
ed. Rose, fragm. 29) atestă această asociere. Variantele se află 
în: Pseudo-Eratosthenes, Catasterismoi , 41; Elian, De natura ani¬ 
mal ium, I, 47; Dionysos, Peri omit/ion (in: A. Cramer, Anecdota 
graeca e codd. manuscriptis Bibliothecae Regiae Parisiensi, I, 
25, 20). Sub afabulaţii diverse, e vorba de un corb rugat de 
Apollo să aducă apă, dar care se opreşte într-un cîmp de grîu 
verde, sau lîngă un smochin, şi aşteaptă să se coacă boabele 
sau fructele înainte să se achite de misiunea lui. Apollo îl 
pedepseşte condamnîndu-1 să-i fie sete în timpul verii. Dl. 

Vernant completează aceste informaţii cu observaţia că 
numeroase texte şi anumite rituri fac din corbi (ca şi din ciori 
şi din stăncuţe) păsări atmosferice, semne ale vremii şi, mai 
ales, anunţători ai ploii. 

Ca şi eroul Asare din M ]2 4 , în care - şi se cuvine s-o 
amintim aici pentru ultima dată - indienii recunosc o stea din 
constelaţia lui Orion, corbul din mitul grec, prototip al 
constelaţiei care-i va purta numele, este un însetat. Ca să-i 
treacă setea lui Asare, fructele coapte nu sînt de ajuns: trebuie 
săpat un puţ, din care se va naşte oceanul. Corbul grec 
dispreţuieşte o fîntînă unde izvorăşte o apă tot de origine teres¬ 
tră, şi se încăpăţînează să aştepte ca boabele sau fructele să fie 
coapte; drept urmare, nu va mai putea face să-i treacă setea. 

într-un caz, fructele se coc la sfîrşitul sezonului ploios 
(în timpul căruia s-au umflat de apă); în celălalt caz, se vor 
coace la sfîrşitul sezonului uscat, datorită unei insolaţii prelun¬ 
gite. Deci Corbul putea anunţa ploile în vechea Grecie în cali¬ 
tate de constelaţie asociată anotimpului uscat. Pasărea cheamă 
apa celestă absentă, pentru că i-e sete; şi i-e sete, pentru că a 
dispreţuit o apă terestră prezentă, şi s-a arătat prea lacomă de 
binefacerile vremii însorite. Or, ne amintim că Asare dispreţuise 
binefacerile anotimpului ploios (apa conţinută în nuci) şi că, 
pentru a-i mulţumi setea lacomă, a trebuit ca apa terestră să 
devină nu numai prezentă, ci şi supraabundentă, permilîndu-i 
eroului să se sature şi să-şi răcorească tot trupul, înainte de a 
introduce anotimpul uscat; pe cînd, din cauza acestuia, glasul 
corbului va răguşi şi gîtul i se va usca. într-una din variantele 
mitului grec, corbul îl acuză pe un şarpe, stăpînul fîntînii, că-i 
interzice accesul la apă; ceea ce într-adevăr pretinde să facă, în 
mitul brazilian, un crocodil stăpîn al apei. 

Se vede deci că cele două mituri, cel din Lumea Veche 
şi cel din Lumea Nouă, se reflectă unul pe celălalt aşa cum am 
postulat; inversiunile aparente provin numai din faptul că, 
ambele fiind referitoare la anotimpul uscat, un mit îl consideră 
Ia începutul lui (după ploi), iar celălalt la sfîrşit (înainte de 
ploi). în Lumea Veche şi în regiunile meridionale ale Lumii 
Noi, în consecinţă, miturile privindu-i pe Orion şi pe Corb 
formează perechi contrastate, şi organizate în chip analog în ce 



296 


priveşte legătura cu anotimpul frumos şi cel urît: 

Orion: Corbul: 


Lumea Veche 


Lumea Nouă 



Fie patru tipuri de mituri formînd un chiasm, şi fiecare definit 
în funcţie de trei opoziţii: Lumea Veche şi cea Nouă, anotimp 
uscat şi anotimp ploios, Corb şi Orion (fig. 17). 

M 124 


"Corvus "Nimbosus 

sitiens" 


Fig. 17. - Pozifia respectivă a lui Orion şi a Corbului în 
miturile din Lumea Veche şi din Lumea Nouă. 



III 


TOCCATA ŞI FUGĂ 

a) Pleiadele 

Acceptînd că miturile pot avea un sens astronomic, nu 
înţelegem nicidecum să ne întoarcem la rătăcirile mitografiei 
solare din secolul trecut. Pentru noi, contextul astronomic nu 
oferă o referinţă absolută; ca să pretinzi că ai interpretat 

miturile, nu-i de ajuns să le traduci în termeni astronomici. 
Adevărul mitului nu se află într-un conţinut privilegiat. El 
constă în raporturi logice lipsite de conţinut, sau, mai exact, în 
raporturi a căror valoare operatorie constă exclusiv în proprie¬ 
tăţile lor invariante, deoarece raporturi comparabile se pot sta¬ 
bili între elementele unui mare număr de conţinuturi diferite. 
Am arătat astfel că o temă, cum e aceea a originii vieţii 

scurte, se întîlneşte în mituri care diferă aparent unele de 
altele prin conţinut, dar că în ultimă analiză, diferenţele se 

reduc la tot atîtea coduri, constituite cu ajutorul categoriilor 
sensibilităţii: gust, auz, miros, pipăit, văz... în paginile prece¬ 
dente, n-am făcut nimic altceva decît să demonstrăm realitatea 
unui alt cod, vizual şi el, dar al cărui lexic e format din 

perechi contrastate, extrase dintr-o mulţime spaţio-temporală 
care, pe de o parte, constă în periodicitatea diacronică a anu¬ 
lui, pe de alta, în organizarea sincronică a cerului înstelat. 
Codul acesta cosmografie nu e mai adevărat decît celelalte; şi 
nu e nici măcar mai bun, decît numai din punctul de vedere 
al metodei, în măsura în care operaţiile lui pot fi controlate 
din afară. Dar nu e exclus ca progresele biochimiei să ne 
ofere într-o zi referinţe obiective la fel de precise, ca să con¬ 
trolăm rigoarea şi coerenţa codurilor formulate în limbajul sen- 

sibilităţii. Miturile sînt construite pe baza unei logici a 
calităţilor sensibile care nu face o deosebire tranşantă între 
stările subiectivităţii şi proprietăţile cosmosului. Totuşi, nu tre¬ 
buie uitat că această distincţie a corespuns, şi încă mai cores¬ 
punde, într-o mai mică măsură, unei etape a dezvoltării 
cunoaşterii ştiinţifice, şi că, în drept dacă nu în fapt, destinul 
ei e să dispară. Din acest punct de vedere, gîndirea mitică nu 
e pre-ştiinţifică; ci mai degrabă anticipează asupra stării 
viitoare a unei ştiinţe pe care mişcarea ei trecută şi orientarea 
actuală ne-o arată progresînd mereu în acelaşi sens. 

în orice caz, emergenţa în unele din miturile noastre a 
unui codaj astronomic ne încurajează să verificăm dacă acest 
cod nu ar exista, fie sub o formă manifestă, fie latentă, în 
mituri în care s-ar putea să nu-1 fi observat. Se înţelege de la 
sine că mitul bororo despre originea stelelor, deja analizat (M 34 ), 
oferă un aspect astronomic; dar nu e oare cu putinţă să pre¬ 
cizăm conţinutul aparent al mitului - în care stelele figurează în 
general - şi să-l rcstrîngem anume la originea Pleiadelor ? în 
disjuncţie verticală, copiii, descoperitori ai unei hrane vegetale 
supraabundente (dar pe care o consumă cu lăcomie) pot fi 
echivalentul fraţilor lui Asare (M 124 ), care, aşezaţi în disjuncţie 
orizontală, sînt descoperitorii unei băuturi “minerale” supraabun¬ 
dente, pe care o dăruiesc cu generozitate (insistînd ca mezinul 
să nu mai lase nici o picătură). 

Apropierea e cu atît mai plauzibilă cu cît un mit 
matako, a cărui armătură e foarte apropiată de aceea a mitului 
bororo despre originea stelelor (M 34 ), trimite explicit la Pleiade: 

• M, 3Iil . Matako: originea Pleiadelor. 

Odinioară, indienii obişnuiau să se suie pînă la 
cer pe un copac înalt. Găseau acolo belşug de miere şi 
de peşti. într-o zi, cînd tocmai se dădeau jos, întîlniră 
la poalele arborelui o bătrînă care le ceru un pic din 
merindele lor, dar ei o refuzară. Ca să se răzbune pe 
această zgîrcenie, bătrîna dădu foc copacului. Indienii 
care rămăseseră în cer se prefăcură în stele, şi alcătuiră 
constelaţia Pleiadelor (Campana, p. 318-319). 

Am arătat că alte mituri din Chaco atribuie originea 
Pleiadelor răpirii la cer a unor copii, care sînt prea zgomotoşi 
după căderea nopţii. Or, în America de Sud e cunoscută o 
foarte răspînită interdicţie de a mînca noaptea. Mai multe triburi 
de pe Amazonul superior o justifică prin credinţa că hrana care 
rămîne toată noaptea în stomac nu mai poate fi digerată; de 
unde practica vomismentelor matinale, prin excitarea gîtlejului cu 
o pană. Indienii arawak din Guyana cred că oricine mănîncă 
după apusul soarelui se va preschimba în animal (Roth 1, p. 
295; cf. mit ibid., p. 184-185). 

Ipoteza unei echivalenţe între abuzul de zgomot şi 
abuzul de hrană este confirmată în cazul Pleiadelor de un mit 
macushi care rămîne foarte apropiat de mitul bororo despre 
originea stelelor, reproducînd în acelaşi timp miturile din Chaco 
despre originea Pleiadelor, prin simplă transformare a copiilor 
zgomotoşi (bororo = lacomi) în copii nesăţioşi: 

• M )3 | b . Macushi: originea Pleiadelor. 

Un bărbat avea şapte fii, care plîngeau mereu 
şi cereau de mîncare. Mama lor îi certa şi le spunea: 
“Copii, tot mereu vă dau de mîncare şi nu sînteţi nicio¬ 
dată sătui. Ce mîncăi mai sînteţi !” - Sastisită, luă de 
pe grătar o falcă de tapir 80 şi le-o aruncă. - “Nu 
ajunge !” - protestară înfometaţii şi, după ce împărţiră 
carnea între cei mai mici, se hotărîră cu toţii să se 
prefacă în stele. Ţinîndu-se de mînă, cîntînd şi dansînd, 
începură să se ridice în aer. Văzînd aceasta, mama 
strigă: “Unde vă duceţi ? Luaţi de aici mîncare !” 
Copiii îi spuseră că nu-i purtau pică, dar hotărîrea lor 
era nestrămutată. Şi dispărură încet-încet (Barbosa 
Rodrigues, p. 223). 

Or, acest mit din Guyana formează, dacă se poate spune 
aşa, un fel de articulaţie între mitul bororo (M 34 ) şi mai multe mituri 
nordamericane despre originea Pleiadelor, care sînt exact simetrice faţă 
de mitul bororo, cu inversiune semantică (copii înfometaţi de părinţi, 
în loc să-i înfometeze ei pe aceştia), aşa cum e şi de prevăzut 
datorită schimbării de emisferă. Iată versiunea wyandot: 



300 


• Mj 32 - Wyandot: originea Pleiadelor. 

Şapte băieţi se jucau şi dansau la umbra unui 
copac. După o vreme, li se făcu foame. Unul dintre ei se 
duse să caute pîine, dar o bătrînă îl alungă. Copiii îşi 
reluară jocurile, şi, ceva mai tîrziu, un altul dintre ei se 
duse să caute ceva de mîncare. Bălrîna îl refuză şi pe 
acesta. Atunci copiii făcură o tobă şi începură să danseze. 

Pe loc începură să se ridice în aer, aşa dan- 
sînd. Se ridicau din ce în ce mai sus. Bălrîna îi văzu 
atunci cînd erau deja deasupra copacului. Alergă îndată 
cu merinde. Dar era prea tîrziu. Nu mai voiau s-o 
asculte, deşi acum era dornică să le dea de mîncare. 
Deznădăjduită, bătrîna începu să plîngă. 

Pentru că li s-a refuzat hrana, cei şapte copii 
au devenit Hutinatsija, “Grupul”, care se vede acum pe 
cer (Barbeau, p. 6-7) 81 . 

în Polinezia, în insulele Hervey, se cunoaşte un mit 
aproape identic, dar care se referă la constelaţia Scorpionului 
(Andersen, p. 399). în regiunile amazoniană şi guyaneză, Scorpionul 
înlocuieşte Pleiadele anunţînd ploile din noiembrie şi decembrie, şi 
viiturile subite pe care le produc (Tastevin 3, p. 173). 

E cu putinţă ca mitul de referinţă (M ( ), al cărui erou 
am văzut că poartă acelaşi nume cu constelaţia Corbului, să 
ascundă o altă referire astronomică, de data aceasta la Pleiade. 
Ne amintim că la sfîrşitul mitului, eroul prefăcut în cerb îşi 
aruncă tatăl în apele unui lac, unde peştii canibali “piranhas” îl 
devoră, cu excepţia viscerelor, care ies deasupra şi se prefac în 
plante acvatice. 

Motivul prezintă o răspîndire panamericană, încît poate 
fi regăsit aproape fără schimbare la eschimoşii din Alaska 
(•M m ). Soţia celui mai mare dintre cinci fraţi îl ura pe cel mai 
tînăr, şi-l ucise. Cînd fraţii descoperiră cadavrul, acesta era plin 
de viermi. Hotărîră atunci ca femeia să aibă aceeaşi soartă, şi o 
duseră pe malul unui lac, sub pretextul că fac o întrecere la 
alergare în jurul acestuia. Dar femeia era mai puţin iute; după 
ce o întrecu, soţul ei o ajunse iarăşi din urmă. O împinse în 
apă, unde ceilalţi fraţi avuseseră grijă să dea nadă viermilor cu 

came. Viermii se aruncară asupra femeii şi-i devorară carnea. 
După puţină vreme, nu mai rămăseseră din ea decît plămînii, 
care pluteau la suprafaţă (Spencer, p. 73-74) 82 . 

La eschimoşi, ca şi la bororo, motivul acesta al vis¬ 
cerelor plutitoare pare a fi lipsit de referinţă astronomică. Dar în 
zona intermediară nu se întîmplă la fel. Pentru indienii zuni, 
“stelele mici” provin din plămînii unui căpcăun dezmembrat 
(Parsons 1, p. 30). Invers, vecinii lor navaho povestesc că ani¬ 
malele acvatice provin din măruntaiele scufundate ale unui urs 
monstruos (Haile-Wheelwright, p. 77-78). Or, un mit din 
Guyana juxtapune ambele interpretări: 

• M 134 . Akawai (?): originea Pleiadelor. 

Un bărbat, care o dorea pe soţia fratelui său, îl 
ucise pe acesta şi îi arătă. cumnatei braţul tăiat al 
soţului, ca dovadă a morţii lui. Ea acceptă să-l ia de 
bărbat, dar, alarmată de protestele fantomei, înţelese 
repede adevărul şi-l respinse pe criminal. Acesta o ucise 
atunci pe nefericită şi pe tînărul ei fiu, închizîndu-i 
într-o scorbură. în acea noapte, fantoma i se înfăţişă 
bărbatului şi-i spuse că nu-i purta pică pentru crimele 
lui, pentru că soţia şi fiul se transformaseră în animale 
(respectiv “acouri” şi “adourie”) 83 şi erau de acum 
înainte la adăpost. în schimb, fantoma ceru ca fratele 
să-i înmormînteze cadavrul mutilat, şi-i făgădui abun¬ 
denţă de peşte, cu condiţia să-i îngroape numai corpul 
şi să-i împrăştie măruntaiele. 

Ucigaşul se execută, şi văzu măruntaiele plutind 
în aer şi ridicîndu-se pînă la cer, unde se prefăcură în 
Pleiade. De atunci, în fiecare an, pe vremea cînd apar 
Pleiadele, peştii devin abundenţi în fluvii (Roth 1, p. 262). 

Eroul unui mit taulipang despre originea Pleiadelor 
(*M 135 ) exclamă şi el: “Cînd o să ajung în cer, vor fi furtuni şi 
ploi. Atunci vor veni bancurile de peşti, şi vei avea mult de 
mîncare 1” (K.G. 1, p. 57). Legătura dintre Pleiade şi viscerele 
care plutesc e atestată şi de mitul următor: 

• M| 36 - Arekima: Jilijoaibu (Pleiadele) îşi ucide soacra. 

Soacra lui Jilijoaibu îi dădea ginerelui de mîn- 
care peşti extraşi din uter. Cînd descoperi adevărul, 
Jilijoaibu sfărîmă nişte cristale, şi presără cioburile pe 
malul pe care umbla bătrîna, avînd grijă să le acopere 
cu frunze de bananier. Soacra se împiedică şi căzu, 
pietrele îi tăiară braţele, picioarele şi tot trupul: aşa că 
muri. Pietrele săriră în apă şi se transformară în peşti 
“piranha”, care au rămas din acest motiv canibali. în 
apă căzu şi ficatul bătrînei, dar pluti deasupra. Se mai 
vede şi azi sub formă de “mureru brava”, plantă acvati¬ 
că cu frunze roşii. Sămînţa acesteia e inima bătrînei 
(K.G. 1, p. 60). 

Nu e nevoie să subliniem că mitul acesta, al cărui erou 
e constelaţia Pleiadelor, se suprapune exact cu episodul terminal 
din mitul de referinţă, al cărui erou este constelaţia Corbul. Or, 
pentru bororo, Corbul este răspunzător de ploaie, rol care, după 
indienii guyanezi, revine Pleiadelor. 

Miturile de mai sus sugerează că motivul viscerelor plu¬ 
titoare poate îndeplini două funcţii distincte ca termen de cod; 
se poate spune că e bivalent. în cod “acvatic”, viscerele cores¬ 
pund peştilor şi plantelor de mlaştină. în cod “celest”, corespund 
stelelor, şi în special Pleiadelor. Dacă în regiunea în care 
locuiau bororo acum două secole, şi a cărei parte centrală o 
mai ocupă şi azi (între 15° şi 20° S, 51° şi 57° V), răsăritul 
Pleiadelor are loc în mijlocul anotimpului uscat, e normal ca 
mitul M 34 despre originea stelelor (= Pleiadelor) să se prezinte 
şi ca un mit despre originea animalelor sălbatice. Referinţa man¬ 
ifestă este la vînătoare, deoarece sezonul secetos e deosebit de 
favorabil acestui gen de activitate într-o regiune în care ploile 
fac circulaţia dificilă. în schimb, mitul anotimpului ploios 
foloseşte în mod manifest codul acvatic, datorită motivului vis¬ 
cerelor plutitoare, dar evită orice referinţă directă la Pleiade. 

Am atins aici două caracteristici fundamentale ale 
gîndirii mitice, care se completează şi se opun în acelaşi timp. 
în primul rînd, aşa cum am demonstrat deja în legătură cu un 
alt exemplu (p. 80),sintaxa mitică \nu e niciodată cu desăvîrşire 

liberă, şi supusă numai propriilor sale reguli. Ea suferă şi con- 
strîngerile infrastructurii geografice şi tehnologice. Dintre toate 
operaţiunile teoretic posibile atunci cînd se ia în considerare 
numai punctul de vedere formal, unele sînt eliminate fără drept 
de apel, şi aceste lacune - ca şi cum ar fi decupate dintr-un 
tablou care altminteri ar fi fost normal - desenează ca negativ 
contururile unei structuri într-o structură, care trebuie să fie inte¬ 
grată cu cealaltă ca să se obţină sistemul real al operaţiilor. 

în al doilea rînd, şi cu toate cele ce s-au spus mai sus, 
în gîndirea mitică totul se petrece ca şi cum sistemul semnifi- 
canţilor ar opune o rezistenţă proprie atingerilor pe care le 
suferă din afară lucrurile semnificate. Cînd condiţiile obiective 
exclud unele din aceste lucruri semnificate, semnificanţii cores¬ 
punzători nu dispar dintr-o dată. Cel puţin o vreme, ei rămîn să 
marcheze locul termenilor absenţi, ale căror contururi apar atunci 
decupate, în loc să fie desenate. în regiunea guyaneză, motivul 
viscerelor plutitoare poate avea un dublu sens, pentru că apariţia 
Pleiadelor pe cer coincide obiectiv cu aceea a peştilor în rîuri. 
Această coincidenţă nu se verifică pretutindeni. 

în ziua de astăzi la bororo răsăritul Pleiadelor înainte de 
zori are loc în mijlocul anotimpului uscat, spre mijlocul lunii 
iunie sau la începutul lunii iulie. Indigenii celebrează atunci o 
sărbătoare numită: akiridoge e-wure kowudu, “ca să ardă 
picioarele Pleiadelor”, în scopul, spun ei, ca Pleiadele să-şi 
încetinească mersul şi să prelungească astfel anotimpul uscat, 
favorabil activităţilor nomade (E.B., voi. I, p. 45). Se vede deci 
că, la fel ca şi sherente, bororo asociază Pleiadele cu anotimpul 
uscat - deşi, pare-se, fără să le observe în acelaşi moment - dar, 
spre deosebire de sherente, acordă Pleiadelor o conotaţie negativă. 

Totuşi, la eschimoşii din Alaska ca şi la bororo din 
Brazilia centrală, lucrul care încetează de a fi semnificat pozitiv 
(Pleiadele) îşi păstrează locul virtual în sistemul semnifi- 
canţilor 84 . Pur şi simplu unul din coduri dispare, pe cînd celălalt 
intră în stare latentă, ca pentru a face să dispară cheia izomor¬ 
fismului dintre cele două. în sfîrşit, cele două fenomene sînt 
însoţite de o schimbare de lexic: prin transformare identică la 
eschimoşi, unde: viscere —> viscere, şi prin transformare diferită 
la bororo, unde: viscere —> plante animale) acvatice. 

b) Curcubeul 

Să reluăm acum un alt mit bororo deja analizat (M 5 ), 
din care pare să lipsească de asemenea orice referinţă astrono¬ 
mică, şi să începem prin a deschide o scurtă paranteză. 

în . America de sud, curcubeul are o dublă semnificaţie. 
Pe de o parte, ca şi în alte regiuni, anunţă sfîrşitul ploii; pe de 
altă parte, e considerat răspunzător de boli şi de diverse cata¬ 
clisme naturale. Sub primul aspect, curcubeul operează disjuncţia 
cerului de pămînt, unite înainte prin intermediul ploii. Sub al 
doilea aspect, înlocuieşte această conjuncţie normală şi 
binefăcătoare printr-o conjuncţie anormală şi nefastă: aceea pe 
care o asigură el însuşi între cer şi pămînt, substituindu-se apei. 

Prima funcţie reiese clar din teoria timbira: “Curcubeul, 
«persoana ploii», are ambele capete sprijinite în gura unor şerpi 
sucuriju, care dau naştere ploii. Cînd îl vedem, e semn că ploa¬ 
ia a încetat; şi cînd dispare, înseamnă că doi peşti asemănători 
ţiparilor pupeyre (port. “muţum”) s-au suit în cer ca să se 
ascundă într-o baltă. Cînd va veni iar o ploaie mare, ei se vor 
întoarce în apa terestră.” (Nim. 8, p. 234). 

A doua funcţie a curcubeului e atestată din Guyana pînă 
în Chaco; “Curcubeul vine să-l îmbolnăvească pe indianul carib, de 
Fiecare dată cînd nu găseşte nimic de mîncare în cer... de îndată 
ce apare deasupra pămîntului, indigenii se ascund în colibele lor, 
crezînd că e un duh misterios şi răzvrătit care caută pe cineva să-l 
omoare” (La Borde, in: Roth 1, p. 268). în Chaco, indienii vilela 
au un mit (Mi 73 ) în care un băiat sperios ş i singuratic, vînător de 
păsări, se preface în şarpe multicolor şi ucigaş: curcubeul. 
Lehmann-Nitsche, care a publicat mai multe versiuni ale acestui 
mit, a arătat şi cît de frecventă este în America de Sud asimilarea 
curcubeului cu un şarpe (L.N. 2, p. 221-233). Acelaşi autor acceptă 
în sfîrşit teza după care arborele de hrană din miturile din Guyana 
şi Chaco (cf. mai sus, p. 236 et sq.) ar fi la rîndul lui asimilabil 
cu Calea Lactee. Am avea astfel o echivalenţă: 

a) Calea Lactee: curcubeul:: viaţă: moarte. 

Echivalenţa aceasta nu se aplică desigur la întreaga mi¬ 
tologie a Lumii Noi, Fiindcă există multe motive să presupunem 

că se inversează în mai multe sisteme mitice din America de 
Nord. Dar validitatea ei pare indirect confirmată pentru America 
tropicală de anumite remarci ale lui Tastevin. într-un studiu pe 
care l-a consacrat reprezentărilor mitice ale curcubeului în bazi¬ 
nul amazonian, acest autor subliniază că, după informatorii lui, 
şarpele Boyusu se manifestă ziua sub forma curcubeului, iar 
noaptea sub forma unei pete negre din Calea Lactee (3, p. 182- 
183). Echivalentul nocturn al curcubeului ar fi deci non-prezenţa 
Căii Lactee într-un punct unde aceasta ar trebui normal să se 
afle, adică ecuaţia: 

b) curcubeu = Calea Lactee 

care o confirmă pe precedenta. 

După aceste explicaţii preliminare, se va admite mai 
uşor că, fără ca textul lui M 5 s-o precizeze, mama bolilor e 
transformabilă în curcubeu. Sub raportul maladiilor, şi ea şi 
curcubeul sînt calificaţi deopotrivă, deoarece ambii sînt cauza 
acestora. Episodul final al mitului întăreşte ipoteza. Ne amintim 
că fraţii femeii vinovate i-au tăiat trupul în două bucăţi, pe care 
le-au aruncat respectiv într-un lac de la răsărit şi într-unul de la 
apus 85 . Or, s-a văzut că timbira pun în raport cele două capete 
ale curcubeului cu doi şerpi, şi acest aspect “dual” al curcubeu¬ 
lui ocupă un loc important în miturile sudamericane, fie sub 
formă simplă, fie sub o formă ea însăşi dedublată: “Indienii 
katawishi cunosc două curcubee: Mawali la apus şi Tini la 
răsărit. Aceştia erau fraţi gemeni... Tini şi Mawali au produs 
potopul, care a inundat tot pămîntul şi a ucis tot ce era viu, cu 
excepţia a două fete pe care le-au salvat ca să trăiască cu ele. 
Nu trebuie să-l priveşti pe nici unul din ei: dacă-1 priveşti pe 
Mawali, devii moale, leneş, nenorocos la vînat şi la pescuit; 
omul care-1 priveşte pe Tini devine atît de neîndemînatic încît 
nu poate ieşi din sat fără. să se împiedice şi să-şi zgîrie 
picioarele în toate obstacolele de pe drum, şi nu poate lua în 
mînă un instrument ascuţit fără să se taie.” (Tastevin 3, p. 191 
şi 192.) 86 Şi indienii mura credeau că există două curcubee, 
unul “superior”, celălalt “inferior” (Nim. 10, voi. III, p. 265). 
La fel şi tukuna, care deosebeau curcubeul de răsărit de cel de 
apus; ambele sînt demoni subacvatici, respectiv stăpînii peştilor 

şi ai lutului de olărie (Nim. 12, voi. III, p. 723-724). A doua 
asociaţie e comentată de Tastevin (/.c„ p. 195-196). De alt¬ 
minteri indienii din Guyana pun în raport direct lutul de olărie 
şi bolile: “Sînt convinşi că lutul trebuie săpat numai în prima 
noapte cu lună plină... în acea seară se adună foarte mulţi 
oameni, şi a doua zi dimineaţă se întorc în sat cu provizii 
enorme de lut. Sînt profund convinşi că nişte oale făcute dintr- 
un lut care ar fi fost extras în alt moment, nu numai că s-ar 
sparge mai uşor, ci' i-ar îmbolnăvi de diverse boli pe cei care 
ar mînca din ele” (Schomburgk, voi. I, p. 203; în acelaşi sens, 
cf. Ahlbrinck, art. “orino”). 

Să ne oprim o clipă la aceste concepţii amazoniene. 
Cele două curcubee sînt stăpînii peştilor - animale acvatice - şi 
al lutului de oale, care e tot un mod al apei, deoarece miturile 
tukuna au întotdeauna grijă să precizeze că este extras din albia 
rîurilor (Nim. 13, p. 78, 134), aşa cum de altfel confirmă şi 
observaţia etnografică: “în toate pîraiele din ţinutul tukuna se 
găseşte, mai mult sau mai puţin din abundenţă, argilă de olărie, 
plastică şi de bună calitate” ( ibid ., p. 46; cf. şi Schomburgk, 
voi. I, p. 130, 203). Extragerea lutului este riguros interzisă 
femeilor gravide. 

Eroina bororo este contrariul unei femei gravide, pentru 
că e mama unui copil sugaci. Ca şi curcubeul occidental la 
tukuna, ea asumă - sau mai degrabă uzurpă - rolul de stăpînă a 
peştilor. Mamă rea, îşi părăseşte copilul pe o creangă (deci în 
poziţie exterioară, invers faţă de o femeie însărcinată, al cărei 
copil este în interior), provocînd transformarea lui în termitieră: 
pămînt tare şi uscat, invers faţă de lutul moale şi umed al 
rîurilor. Deci chiar în timpul cînd se conjunge fizic cu apa, 
hrănindu-se cu peştii morţi care plutesc la vale, ea disjunge 
cerni şi pămîntul, aşa cum o indică mitul în două feluri: copilul 
care era în copac, în poziţie înălţată, se polarizează sub formă 
terestră; şi asumă această funcţie terestră la modul secetei, pen¬ 
tru că lutul termitierelor se opune lutului olarului prin uscăciune 
şi duritate. Ne amintim că în miturile ge, resturile termitierelor 
erau unul din alimentele omenirii aflate încă în starea de natură; 
dimpotrivă, argila olarului constituie una din materiile prime ale 
culturii. în sfîrşit, deja opuse sub raportul pămîntului şi apei, al 
uscatului şi umedului, al naturii şi culturii, cele două argile se 

opun şi sub aspectul crudului şi gătitului. Bucăţile de termitieră 
cu care se hrăneau oamenii în starea de natură erau crude, pen¬ 
tru că ei nu cunoşteau focul. Lutul olarului trebuie să fie ars, 
adică gătit. Din acest ultim punct de vedere, teoria kayapo a 
curcubeului se află la jumătatea drumului între teoriile bororo şi 
tukuna. Pentru gorotire, curcubeul este “marele cuptor de 
pămînt” în care soţia lui Bepkororoti, “stăpînul furtunii” (M^s), 
îşi coace turtele de manioc. Invers, mama bolilor bororo 
mănîncă peştii cruzi. 

E ciudat că toate aceste fire răzleţe ale mitului bororo 
despre originea bolilor ne duc la un mit toba (•M| 37 ) unde se 
întîlnesc toate, dar într-un caier atît de încurcat, încît ar dura 
prea mult şi ar fi prea riscant să pretindem a-1 descurca. în 
acest mit, eroul cultural apare ca stăpîn egoist al peştilor, iar 
Vulpoiul se proclamă în acelaşi timp rivalul şi succesorul lui. 
Ca să-l pedepsească pentru această obrăznicie, curcubeul 
provoacă un potop. Vulpoiul se refugiază pe creanga unui copac 
şi acolo se preface în termitieră, pe care oamenii o vor dis¬ 
truge. Ca urmare, sînt ameninţaţi de o epidemie (Metraux 5, p. 
137-138). Bolile, curcubeul, apa, termitieră sînt deci legate aici 
în mod manifest. 

Ne vom limita la mitul bororo, pentru că ipoteza coda- 
jului astronomic latent al acestuia poate fi validată altminteri. în 
el, eroina se manifestă sub două aspecte. Mai întîi, e o doică 
rea, care-şi părăseşte copilul ca să se îndoape cu peşti; apoi, 
exsudă aceşti peşti prin tot corpul, sub formă de boli care ucid 
nenumăraţi oameni. 

Or, mai înainte, am caracterizat sariga prin două 
modalităţi comparabile cu cele evocate aici. Sariga, spuneam 
atunci, este o doică bună, şi pute. Notînd aceste două modalităţi 
respectiv cu (1) şi (2), obţinem transformarea sarigii în eroina 
bororo sub dubla condiţie: 

( 1 )-» (- 1 ) 

( 2 ) -* ( 2 ") 

Altfel spus, eroina bororo este o sarigă a cărei modali¬ 
tate pozitivă se transformă în inversul ei, şi a cărei modalitate 
negativă este ridicată la o putere nedeterminată, dar mare. Este 

o sarigă a cărei duhoare (devenită mortală pentru toată 
omenirea) exclude de acum înainte calitatea hrănitoare. 

Acestea fiind spuse, e cu atît mai remarcabil că indienii 
din Guyana numesc curcubeul: yawarri, “sarigă” (Didelphys sp.), 
“datorită blănii roşcate a acestui animal, care pentru ei evocă 
culorile curcubeului” (Roth 1, p. 268). Oricare ar fi sursa - 
poate indigenă - a acestei raţionalizări, se va recunoaşte că 
rămîne la suprafaţa lucrurilor 87 . Sariga e plină de ambiguitate: 
ca doică, ea e în serviciul vieţii; ca animal puturos sau putred, 
anticipează moartea. E de ajuns să variem aceste atribute antite¬ 
tice în sens invers, pentru a obţine o valoare limită a sarigii, 
confundîndu-se cu aceea normală a curcubeului, asimilat el 
însuşi cu şarpele. Vom reveni asupra acestui aspect al problemei 
într-o lucrare ulterioară. 

Pentru moment, constatăm că anumite mituri se 
îmbogăţesc cu o dimensiune suplimentară datorită codajului astro¬ 
nomic, şi că devine posibil, dacă le considerăm sub acest aspect, 
să le articulăm cu alte mituri, al căror codaj evident astronomic 
se vede astfel că nu era întîmplător. Variind în sens invers valo¬ 
rile semantice ale sarigii, se obţine transformarea ei în curcubeu. 
Şi ştim deja că, variindu-le tot în sens invers, dar în direcţii 
opuse, pe amîndouă, obţinem transformarea sarigii în stea. 
într-adevăr, steaua căsătorită cu un muritor este o “super-doică” 
(donatoare a plantelor cultivate), şi de loc puturoasă, deoarece o 
altă sarigă - sau aceeaşi, după ce violul i-a schimbat natura - 
introduce viaţa scurtă şi preia toată sarcina funcţiei negative: 

stea: sarigă: curcubeu: 

’ (f max.) -» f doică-* (/ neg.) 

(f neg.) -> f puturoasă -> (f max.) 


Or, sherente, care trec sub tăcere funcţia hrănitoare a 
funcţiei feminine (= planeta Jupiter, M 93 ) întăresc considerabil 
cealaltă funcţie, într-un mit construit pe aceeaşi schemă, în care 
o stea masculină (= planeta Venus) ocupă datorită acestui fapt, 
un loc exact intermediar între locul sarigii stelare (la toţi ceilalţi 
ge) şi acela al sarigii meteorice (la bororo): 

• M l38 . She rente: planeta Venus. 

Planeta Venus (personaj masculin) trăia sub 
înfăţişare omenească printre oameni. Trupul lui era 
acoperit de buboaie scîrboase deasupra cărora zbîrnîiau 
muştele verzi. Toţi locuitorii se ţineau de nas cînd tre¬ 
cea el. Nimeni nu-1 primea în casă. 

Numai indianul Waikaura l-a primit pe nenoro¬ 
cit, i-a oferit o rogojină nouă ca să se aşeze, şi l-a des¬ 
cusut cu politeţe. Venus îi spuse că se rătăcise. 

Waikaura ceru apă caldă ca să-i spele rănile, şi 
insistă pentru ca operaţia să aibă loc în colibă, şi nu 
afară, aşa cum cerea oaspetele. Ba chiar îi porunci fetei 
sale virgine să-l ţină pe Venus pe coapsele ei goale. 
Datorită acestor îngrijiri atente, vizitatorul se vindecă. 

La căderea nopţii, acesta îl întrebă pe Waikaura: 
“Ce doreşti ?” - Şi cum acesta nu înţelegea, preciză: 
“Să trăieşti, sau să mori ?” - Fiindcă soarele se supărase 
pe indieni, care se omorau unii pe alţii şi sacrificau 
chiar şi copii mici. Venus îl sfătui pe binefăcătorul său 
să se pregătească să plece pe ascuns. Dar mai întîi să 
omoare un porumbel (Leploplila rufaxilla). 

Cînd Waikaura se întoarse de la vînătoare, 
Venus pretinse că în lipsa lui i-a violat fiica virgină, şi 
se oferi să plătească o compensaţie. Dar Waikaura nu 
vru să primească nimic. 

Din toracele porumbelului, Venus făcu o arcă 
în care luară loc Waikaura împreună cu ai săi, pe cînd 
Venus se ridică la cer într-un mare vîrtej de vînt. De 
departe se auzea bubuitul apelor, care se năpustiră 
curînd asupra satului. Cei care nu pieriră înecaţi muriră 
de frig şi de foame (Nim. 6, p. 91-92). 

Mitul acesta cere consideraţii de două ordini diferite. 

Mai întîi, aşa cum am indicat mai sus, M| 38 se apropie 
de M 5 , amplificînd la extrem funcţia negativă a sarigii 88 . Dar 
există o diferenţă. în M 5 , împuţirea se manifesta spre în afară; 
sub formă de boli, îi atingea pe ceilalţi înainte de a-1 atinge pc 
subiectul însuşi. Inversul se produce în M, 38 , deoarece Venus 
nu-şi incomodează vecinii decît datorită bolii de care el mai 

întîi este afectat. Or, numai prima formulă exprimă metaforic 
realitatea zoologică: sariga nu e stînjenită de propria ei duhoare, 
care nici nu rezultă dintr-o stare patogenă. Se constată deci că 
duhoarea, externă înainte de a fi internă, presupune o “sarigă” 
femelă (cf. M 5 şi seria ge pe tema stelei, soţia unui muritor), 
pe cînd duhoarea internă înainte de a fi externă implică o trans¬ 
formare: femelă —> mascul, cu inversarea corelativă a tuturor 
termenilor. în locul unei fecioare, vizitatoare celestă, M 138 pune 
în scenă o fecioară, gazdă terestră, ale cărei funcţii, descrise 
complezent de mit, formează un soi de chiasm cu acelea ale 
unei mame care alăptează: steaua feminină din M 87 -M 92 era o 
doică activă; tînăra indiană din M 13S este o infirmieră pasivă. 
Rolul celei dintîi se înţelegea într-un sens metaforic; ea îi 
“hrănea” pe oameni impunîndu-le cu forţa folosirea plantelor 
cultivate. Rolul celeilalte se joacă în contiguitate: îl aşează pe 
bolnav pe coapsele ei goale. 

Dar asta nu e tot. Stea, fecioară violată, devine spurcă- 
toare: introduce moartea. în M ]38 , fiinţa celestă îşi schimbă 
sexul şi funcţia: spurcat mai întîi de ulcerele care-1 afectează, se 
face violator al unei fecioare şi le salvează viaţa protejaţilor săi. 
în sfîrşit. Stea feminină îşi ucide aliaţii cu ajutorul unei ape, 
interne în ce priveşte originea sau destinaţia: poţiune otrăvitoare 
administrată, ori salivă mortală expectorată; şi-i cruţă pe ceilalţi 
oameni. Venus masculin îi ucide pe ceilalţi oameni cu ajutorul 
unei ape externe (potopul), şi-şi cruţă aliaţii. 

în al doilea rînd, am fost aduşi la M 138 , care am văzut 
că ţine de grupul “căsătoria stelei” (M 87 -M 92 ), prin intermediul 
mitului lui Asare (M ]24 ), deşi la prima vedere acest mit are 
prea puţine puncte comune cu celelalte. Demersul acesta va fi 
justificat retroactiv, dacă putem demonstra că există o mulţime, 
ale cărei submulţimi sînt formate de grupul lui Asare, pe de o 
parte, de grupul Stelei pe de altă parte. Aceasta e posibil cu 
ajutorul unui mit kraho care apare exact ca intersecţia ambelor: 

• M 139 . Kraho: povestea lui Autxepirire. 

Un indian, înşelat de soţia lui, se hotărî s-o 
părăsească şi să plece departe. îşi luă cu el fiul şi fiica, 
aceasta fiind cea mai tînără din toţi copiii lui. Abia 

intraţi în pădure, bărbaţii se prefac în cerbi ca să 
meargă mai repede, dar mititica nu reuşeşte să facă la 
fel. Se întîlnesc cu căpcăunul Autxepirire, care 
pescuieşte cu timbo, şi bărbaţii se prefac în păsări scu¬ 
fundătoare ca să-i fure peştele. Nici de data asta, fetiţa 
nu izbuteşte să-i imite, şi se apropie în chip imprudent 
de căpcăun, care o zăreşte, se îndrăgosteşte de ea şi o 
cere în căsătorie. Cum îşi doreşte să fie pictat la fel de 
frumos ca şi logodnica lui, bărbaţii îl conving să se 
lase fript pe foc. Căpcăunul se învoieşte, şi moare ars. 

Fetiţa îşi aduce aminte că a uitat o tigvă altă 
variantă: o brăţară] lîngă rug, şi se întoarce îndărăt. 
Scotoceşte prin cenuşă, şi găseşte o bucată din penisul 
căpcăunului, care e tocmai pe cale de a învia. Fuge, 
urmărită de monstru. 

Întîlneşte în drum două rîuri. Le traversează 
succesiv pe spinarea unui crocodil, care acceptă rolul de 
podar, cu condiţia ca fetiţa să-l insulte imediat după 
aceea. Atunci, în ciuda făgăduielilor lui, el fuge după ea 
ca s-o mănînce. Eroina se refugiază mai întîi la struţ 
(ema), apoi la viespi, care o ascund în cuibul lor. în 
sfîrşit îşi regăseşte familia, şi scapă cu toţii, nu fără 
greutate, de duhurile canibale autxepirire, care-i atacă în 
copacul unde s-au refugiat. Izbutesc să taie frînghia pe 
care se caţără persecutorii lor. Aceştia cad şi se prefac 
în crabi. 

Iarăşi rătăcită şi părăsită, fetiţa ajunge în satul 
sariemelor, urubuşilor şi vulturilor. Se ascunde lîngă un 
izvor şi sparge, scuipînd pe ele, toate tigvele cu care vin 
păsările să ia apă (cf. M l20 ). Ca să se răzbune, păsările 
se adună şi o supun unui viol colectiv, neuitînd nici 
ochii, nici urechile, nici nările, nici degetele de la 
picioare... Astfel “putrezită” de mîngîieri, fata moare şi 
animalele o taie în bucăţi. Fiecare ia o bucată de vulvă 
şi o agaţă de o prăjină pronunţînd cuvinte magice. îndată, 
fiecare bucată creşte peste tot acoperişul colibei. Uliul, 
care făcuse asta cel dintîi, avu o locuinţă frumoasă, dar 
bucata urubului rămase mititică şi uscată (cf. M 29 , M 30 ). 
(Schultz, p. 144-150; Pompeu Sobrinho, p. 200-203). 

Nu vom întreprinde analiza completă a acestui mit, din 
care n-am dat decît un succint rezumat. Ceea ce ne interesează 
cel mai mult la el este faptul că e oarecum transversal faţă de 
alte mituri deja cunoscute, şi se suprapune cu ele în mai multe 
puncte. Prima parte e o transformare manifestă a mitului lui 
Asare. Amîndouă încep prin dislocarea orizontală a unui grup 
familial, urmată de un incident căruia îi servesc de pretext apa 
(M| 24 ), sau focul (M 139 ). Asare, erou masculin, se rătăceşte 
căutînd o săgeată; omologul lui feminin din M 139 are aceeaşi 
soartă căutînd o tigvă sau o brăţară. Amîndoi traversează cursuri 
de apă unde se întîlnesc cu un crocodil. Am dat deja la p. 256 
regula care ne permite să transformăm acest episod în acela al 
întîlnirii cu jaguarul, în grupul de la M 7 la M 12 . O nouă trans¬ 
formare dă seamă de particularităţile acestei întîlniri în M 139 . 


M, 

M,2 

> un jaguar 

îşi oferă 
ajutorul eroului 

cu condiţia să fie 
tratat cu respect 

axa verticală: 
sus-jos 

M,24 


îi refuză 
ajutorul eroului 

în consecinţă, 
e tratat fără respect 


^139 1 

un crocodil 

îi oferă ajutorul 
eroinei 

cu condiţia să fie 
tratat fără respect (!) 

axă orizontală: 
apă-pămînt 


Se vede că exigenţele crocodilului din M ]39 , absurde pe 
plan sintagmatic, devin coerente din punct de vedere paradigma¬ 
tic, deoarece corespund cu o permutare a elementelor din celula 
a treia, care, prin ipoteză, trebuie să fie diferită de celelalte 
două permutări 89 . 

Cît despre cea de a doua parte a lui M 139 , e o transfor¬ 
mare, pe de o parte, a mitului despre originea femeilor, aşa 
cum o demonstrează concluzia, care se suprapune exact pe 
aceea din M 29 -M 30 , şi doar ceva mai puţin literal, pe aceea a 
celorlalte mituri din acest grup (M 31 , M 32 ); şi, pe de altă parte, 
o transformare a mitului despre originea femeii: stea coborîtă pe 
pămînt (M S7 pînă la M 92 ), sau fruct putred metamorfozat (M 95 , 
M 95a ). Dar şi de data aceasta, transformarea se bazează pe o 
triplă inversiune. în M 139 , femeia e dată de la început - atît de 
complet şi de total omenească, îneît nu poate, ca tatăl şi fraţii 

ei, să adopte o formă animală - şi regresează, dar numai la 
sfîrşitul mitului, la starea de lucru putred. Mitul evocă deci 
pierderea femeii, în loc de originea ei; mai mult, această 
pierdere afectează animalele (păsările), pe cînd în alte mituri, 
apariţia femeii era profitabilă pentru oameni. Se înţelege atunci 
de ce mitul pierderii femeii respectă logica procedînd la o a 
treia inversiune: aceea a episodului final din M 29 , în care bucăţi 
din prima femeie, puse bine în interiorul colibelor, produceau 
fiecare o soţie pentru un bărbat, o gospodină pentru un cămin 
domestic, pe cînd aici, aceleaşi bucăţi, agăţate în exteriorul coli¬ 
belor, nu produc altceva decît acoperişuri noi: paznici inerţi ai 
căminului. 



Prin urmare, şi sub rezerva transformărilor care au fost 
semnalate, M, 39 împrumută jumătate din armătură de la mitul 
lui Asare (M 124 ) - un băiat scăpat de apă, deci de putreziciune, 
şi ulterior preschimbat în stea - şi cealaltă jumătate de la 
miturile tupi-tukuna (M 95 , M 95a ) relative la un fruct putred 
preschimbat în femeie (scăpată şi ea de putreziciune). Şi 
descoperim că, dacă sînt puse cap la cap, cele două fragmente 
reconstituie armătura miturilor privind un corp ceresc preschim¬ 
bat în om (bărbat sau femeie), dar numai cu condiţia ca acesta 
să fie atins de putreziciune. Ceea ce reiese clar dintr-o simplă 
inspecţie a schemei de mai sus, care arată limpede: 1) simetria 

inversată a lui M 124 şi M 139 ; 2) proprietatea lor aditivă prin 
intermediul unei inversări de semn, deoarece structurile I şi V, 
adăugate una celeilalte, reconstituie domeniul global al struc¬ 
turilor II, III şi IV, 



IV 


PIESĂ CROMATICĂ 


Miturile referitoare la un personaj supranatural, care pune 
la încercare generozitatea oamenilor sub aparenţa unui bătrîn, a 
unui infirm sau a unui sărman, sînt cunoscute de la un capăt la 
celălalt al Lumii Noi. Ca să rămînem în America tropicală, 
asemenea mituri există din Columbia şi Peru (Davila, p. 125- 
127) pînă în Chaco. Am întîlnit deja un mit (M 107 ) al indienilor 
choco, unde eroul acoperit de răni nevindecabile este Luna, 
aşezat între o soţie răuvoitoare şi o fiică compătimitoare (Wassen 
1, p. 110-111). într-un mit toba corespunzător, eroul este un 
cîine plin de puroi, primit de o familie miloasă pe care drept 
mulţumire o salvează de la potop (Lehmann-Nitsche 5, p. 197- 
198). Variantele acestea confirmă echivalenţa introdusă la p. 310: 

(Duhoare) [ ext erior: interior ]:: [femelă: mascul] 

Este oare posibil să explicăm de ce ? 

Mama bolilor din mitul bororo (M 5 ) se manifestă în 
cursul unei expediţii colective de pescuit de felul numit în 
Guyana franceză “â la nivree”, şi altminteri “cu otravă”. 
Tehnica aceasta constă în a sufoca peştii aruncînd în apă bucăţi 
grosolan strivite din plante de specii diverse, cel mai adesea 
liane ( Dahlstedda , Tephrosia, Serjania, Paullinia etc.), a căror 
sevă dizolvată împiedică, pentru motive probabil fizice, alimenta¬ 
rea cu oxigen a aparatului respirator. Otrăvurile de pescuit se 
clasifică în două categorii, numite respectiv “timbo” şi “tingui”. 
Vom conveni să desemnăm toate otrăvurile de pescuit prin 
temenul timbo, care e cel mai frecvent întrebuinţat. 

Nu e stabilit în chip indiscutabil că în Brazilia centrală 
pescuitul ar fi o ocupaţie exclusiv masculină, pe cînd femeile ar 
avea sarcina să care peştele pînă în sat, de teamă ca pescarii să 
nu fie lipsiţi de noroc. Regula aceasta diii urmă pare a fi 
imperativă în Guyana (cf. M 28 ). în ce priveşte îndeosebi pescui¬ 
tul cu timbo, femeile ar putea fi şi ele excluse de la funcţiile 
active, aşa cum o sugerează indicaţiile următoare relative la 
mundurucu: “Bărbaţii care au sarcina să otrăvească apa urcă în 
susul rîului, pe cînd ceilalţi bărbaţi, împreună cu femeile şi cu 
copiii, aşteaptă în aval sosirea peştilor ameţiţi, duşi de curent.” 
Şi mai departe: “Femeile folosesc plase pentru a culege peştii, 
bărbaţii îi harponează cu săgeţi de pescuit sau îi lovesc cu 
măciuca” (Murphy 2, p. 58). 

în această privinţă, mitul bororo conţine o indicaţie ciu¬ 
dată. Textul precizează că pescuitul a avut loc în ajunul uciderii 
bunicii, şi că în acea zi, indienii au adus acasă peştii şi i-au 
mîncat. Numai a doua zi s-au dus femeile la rîu ca să caute 
restul de peşti morţi, şi cu ocazia acestei conjuncţii între femei 
şi apă eroina, în loc să care peştii pînă în sat după pilda 
tovarăşelor ei, îi devoră pe loc, şi, întorcîndu-se în sat, 
exsudează bolile. Dacă ipoteza noastră a unei diviziuni sexuale a 
muncii în timpul pescuitului cu timbo este exactă, va rezulta că, 
în M 5 , apariţia bolilor poate fi pusă în legătură cu încălcarea 
unor interdicţii 90 . Dar înainte de a continua, trebuie să deschi¬ 
dem o paranteză. 


* 

* * 

Indienii kayapo-gorotire au un mit despre originea 
bolilor, diferit de mitul bororo, dar unde motivul pescuitului cu 
otravă apare şi el. Mitul acesta (• M 140 ) vorbeşte despre o 
pasăre acvatică (egretă) capturată şi domesticită, şi a cărei 
natură misterioasă se manifestă cu ocazia unei furtuni: trăsnetul 
loveşte şi face să clocotească apa din bazinul amenajat pentru 
pasăre într-o piuliţă veche, înconjurînd zburătoarea cu fum, dar 
fără să-i facă nici un rău. Puţin mai tîrziu, nişte femei care 
aşteaptă pe malul apei ca să culeagă peştele mort pe care 

bărbaţii îl otrăvesc în amonte, observă pasărea cocoţată pe o 
creangă. Brusc, ea se repede în direcţia lor, nu răneşte pe 
nimeni, dar totuşi femeile mor “ca peştele otrăvit”. Aceasta e 
originea bolilor. Pasărea akranre e responsabilă anume de 
anchiloza care însoţeşte paludismul, ca şi de alunecările de teren 
(Banner 2, p. 137). în gorotire, cuvîntul: kapremp, desemnează 
în acelaşi timp bolile şi alunecările de teren (Banner 1, p. 61- 
62). La rîndul lor, indienii din Amazonia atribuie curcubeului nu 
numai bolile, ci şi prăbuşirile falezelor (Tastevin 3, p. 183). 

Oricît de obscur ar fi mitul, datorită lipsei de variante 
şi de context etnografic, se presimte că armătura lui se bazează 
pe o dublă echivalenţă: pe de o parte, între apa (clocotită) în 
conjuncţie cu focul, şi apa (devenită spumoasă datorită sevei de 
timbo) în conjuncţie cu otrava ucigătoare; pe de altă parte, între 
otrava “care ucide fără să rănească”, şi boală. Interpretarea 
aceasta se poate sprijini pe asimilarea, făcută de guarani mai la 
sud, între boală, substanţă depusă în corpul omenesc, şi foc, 
substanţă depusă în lemn, aşa cum afirmă. kaiova-guaranî, care 
argumentează invocînd febra în sprijinul acestei concepţii 
(Schaden 2, p. 223). 

Ar fi riscant să înaintăm mai mult în analiza mitului, 
care pune o problemă etnografică delicată. într-adevăr, concepţia 
după care pantele rîpoase şi lipsite de vegetaţie se datorează 
acţiunii distrugătoare a unei păsări supranaturale se regăseşte, 
cuvînt cu cuvînt, la irochezi: “Vulturul («Dew-Eagle») e atît de 
înfricoşător încît aripile lui ascund soarele, şi, coborînd pe 
pămînt, zgîrie cu ghearele mari brazde şi lasă rîpe în urma lui.” 
(Fenton, p. 114.) 

Or, din punct de vedere al virtuţilor medicale, vulturul 
irochez este simetric cu egreta kayapo; ea ucide, el vindecă. E 
remarcabil cu deosebire faptul că, pentru a preciza natura bolilor 
la care se referă mitul kayapo şi pentru a le apropia mai mult de 
pantele rîpoase, Banner foloseşte cuvintele “convulsii şi alte 
fenomene asemănătoare” (1, p. 62), pe cînd la irochezi, dansul 
Vulturului serveşte mai mult la vindecarea “convulsiilor, care sim¬ 
bolizează felul în care vulturul îşi ia zborul” (Fenton, p. 114). 

Toate acestea ar putea fi pure coincidenţe, dacă nu am 
constata altminteri că mitul kayapo e interpretabil ca o transfor¬ 
mare simplă şi directă mitului irochez prin care se întemeiază 

dansul vulturului 91 . Acest ultim mit (• M 14 |) se referă la un 
tînăr vînător care se adăposteşte în scorbura unui copac, şi pe 
care un vultur îl duce dincolo de ceţuri şi de nori, în cerul 
empireu. Pentru că acceptă să slujească de doică pentru puii de 
vultur - tăind în bucăţi mărunte cu ajutorul cuţitului său de 
cremene vînatul adus de vultur - acesta îl aduce pînă la urmă 
înapoi printre oameni, pe care eroul îi va învăţa riturile dansului 
(id., p. 80-91). Fie grupul de transformări: 

M 140 Egretă în conjuncţie cu apa / răpită de un om şi pusă 
într-un trunchi scobit (plin cu apă) / în sat (disjuncţie apă —» 
pămînt); / foc (cer) în conjuncţie cu apa prin fum (cald) / 
femeile la rîu, preschimbate în complice ale unui omor (strîng 
peştele pe care nu-1 ucid); / femeile cad victime bolii / egretă 
ucigaşă 

M i4 , Vulturul, în conjuncţie cu focul (cerul empireu), / răpeşte 
un bărbat aşezat în scorbura unui trunchi (plin de aer) / departe 
de sat (disjuncţie pămînt —» cer); / foc (cer) în disjuncţie cu 
pămîntul prin ceţuri şi nori (rece) / bărbatul în cer, preschimbat 
în doică (taie vînatul pe care nu-1 ucide); / bărbatul învingător 
al bolii; vultur vindecător 

Aceasta nu e tot. Deşi nici o variantă sigură a mitului 
kayapo n-a fost culeasă de la ceilalţi ge, el este incontestabil 
înrudit cu miturile apinaye şi timbira, referitoare la una sau 
două păsări de pradă supranaturale, care prind oamenii ca să-i 
mănînce, sau care le taie capul cu o lovitură de aripă. în versi¬ 
unea apinaye (• M 142 ), aceste păsări sînt ucise de gemenii mitici 
Kenkuta şi Akreti după ce aceştia şi-au impus să trăiască izolaţi 
(e vorba de mitul de întemeiere a unei faze a ritualului de 
iniţiere), şi în condiţii foarte deosebite: merg în susul unui curs 
de apă, se scaldă în el, apoi se întind pe un trunchi gros căzut 
de-a curmezişul. A doua zi, bunicul, neliniştit de dispariţia lor, 
pleacă să-i caute, mai întîi în aval, apoi în amonte, şi în cele 
din urmă îi descoperă. Fraţii declară că vor rămîne culcaţi pe 
trunchi, şi bunicul le construieşte alături o platformă de crengi 
la suprafaţa apei. în fiecare zi pune pe ea hrană. Aşa au cres¬ 
cut fraţii mari şi puternici (Nim. 5, p. 171-172). 

într-o altă versiune, platforma de crengi e înlocuită de o cabană 
construită pe stîlpi (C.E. de Oliveira, p. 74-75), alteori, de pro¬ 
totipul casei bărbaţilor (Pompeu Sobrinho, p. 192). în orice caz, 
motivul pare a fi o transformare a motivelor scorburii (irochez) 
şi piuliţei pline cu apă (kayapo): 

M 14 q copac scobit, apă interioară / conjuncţie verticală: cer -» apă / 
eroine ambigui (mame ucigaşe) 

M 141 copac scobit, aer interior / disjuncţie verticală: pămînt / —> cer / 
erou ambiguu (bărbat hrănitor) 

M 142 copac plin, apă exterioară / disjuncţie orizontală: aval t —> amonte 
/ eroi ambigui (hrăniţi, eroici) 

II 

M 140 disjuncţie orizontală: amonte t —» aval / egretă ucigaşă 

M 141 conjuncţie verticală: cer —» pămînt / vultur vindecător 

M, 42 disjuncţie verticală: cer / —» pămînt vulturi (mai) ucigaşi 

Trunchiul scobit apare astfel ca un mediator; fie între 
apă şi cer (M 140 ), fie între pămînt şi cer (M 141 ), pe cînd 
trunchiul plin joacă acelaşi rol între pămînt şi apă (M 142 ). 

* 

* * 


Să ne întoarcem acum la mitul bororo despre originea 
bolilor (M 5 ), ale cărui amănunte îşi capătă întreaga semnificaţie cînd 
comparăm acest mit cu acelea referitoare la originea timbo-ului: 

• M 143 . Mundurucu: originea otrăvii de pescuit. 

Era odată un indian care nu reuşea să vîneze 
mai nimic. Nu-i aducea soţiei decît păsări inhambu (cf. 

M 16 şi p.257), a căror fiertură e amară. Cum odată sur¬ 
prinse o reflecţie neplăcută din partea femeii, se duse 
departe în pădure, unde întîlni un pîlc de maimuţe 
capucin (Cebus sp.) copii transformaţi în maimuţe], 
încearcă să prindă succesiv o femelă, apoi un mascul, 
apucîndu-i de coadă, dar maimuţele se aruncă asupra 
bărbatului, îl ucid şi-l mănîncă apoi în întregime, cu 
excepţia unui picior. Apoi iau formă omenească, şi se 
duc să-i dea văduvei în dar piciorul soţului ei. Dar 
aceasta nu se lasă înşelată de vizitatori, care vor s-o 
facă să creadă că în coşul lor e un vînat oarecare. 
Recunoaşte piciorul, nu se trădează, şi fuge împreună cu 
fetiţa ei. 

Urmărită de maimuţe, întîlneşte succesiv un 
şarpe veninos, un păianjen şi toate animalele pădurii, 
dar nici unul nu vrea s-o ajute. în sfîrşit, o furnică o 
trimite la o broască vrăjitoare la vrăjitorul Uk’uk, numit 
astfel deoarece cîntă “uk’uk” în timpul nopţii], care le 
apără pe fugare cu trupul său, se înarmează cu un arc 
şi cu săgeţi, şi ucide maimuţele şi celelalte animale care 
se pregăteau să le devoreze pe nefericite. 

După ce a terminat măcelul, broasca îi 
porunceşte femeii să despoaie victimele, să pună carnea 
la afumat şi să ardă pieile. Erau atîtea, încît femeia s-a 
înnegrit toată de funingine. Broasca îi spuse să meargă 
la rîu să se spele. Dar să aibă grijă să stea cu faţa spre 
amonte, şi să nu privească în spate. 

Femeia se execută, şi murdăria care-i acoperea 
trupul înnegri toată apa. Jegul acesta acţiona ca şi 
timbo: peştii se ridicau la suprafaţă şi mureau, după ce 
băteau de trei ori apa cu coada. Zgomotul o surprinse 
pe femeie, care se întoarse să vadă de unde venea, 
îndată, peştii înviară şi fugiră. între timp sosi broasca 
pentru a culege peştii morţi. Nevăzînd nici unul, o des- 
cusu pe femeie, care-şi mărturisi greşeala. Broasca îi 
spuse că, dacă ea ar fi ascultat-o, indienii n-ar mai fi 
trebuit să se ostenească pentru a căuta lianele sălbatice 
în pădure 92 . Peştele ar fi murit mai uşor: otrăvit de 
jegul femeilor la baie (Murphy 1, p. 112-113; Kruse 2, 

p. 618. Despre această ultimă versiune, v. n.183). 

• M| 44 . Vapidiana: originea otrăvii de pescuit. 

O femeie îşi încredinţa copilul vulpii ca să i-1 
crească. Dar cum copilul plîngea mult, vulpea se 
descotorosi de el şi i-1 cedă unui tapir femelă. Cînd 
băiatul crescu, femela îl luă de soţ. Curînd însărcinată, 
îşi rugă soţul s-o ucidă cu săgeţile şi să extragă 
copilul din cadavrul ei. După ce se supuse, bărbatul 
descoperi că de fiecare dată cînd spală copilul la rîu, 
mor peştii. Şr cînd muri, copilul se prefăcu în timbo- 
aiyare, din care se extraga otrava de pescuit (Wirth 1, 

p. 260-261). 

O versiune mult mai bogată a aceluiaşi mit provine de 
la alt trib guyanez: 

• M 14î . Arekuna: originea otrăvurilor de pescuit 
aza şi ineg. 

Nemaiputînd suporta plînsetele copilului ei, o 
femeie îl părăseşte ca să-l mănînce vulpea. Aceasta îl 
ia, îl creşte şi-l hrăneşte, dar o femelă de tapir pune 
mîna pe el. Copilul creşte complet acoperit de căpuşe, 
care sînt mărgelele tapirului. 

Cînd creşte mare, femela tapirului îl ia de soţ. 
Ea îl învaţă semnificaţia diferită pe care o au pentru 
tapiri fiinţele şi lucrurile: şarpele veninos este o plită de 
sobă, dar cîinele este un şarpe veninos... 

Se întîmplă că femela, însărcinată, devastează 
plantaţia rudelor soţului ei. Atunci ea îl îndemnă pe 
acesta să-i viziteze pe ai săi, şi îl sfătuieşte să ţină 
secretă căsătoria lor. Băiatul e primit cu căldură, dar 
toţi se miră de ce e plin de căpuşe. El pretinde că s-a 
rătăcit în pădure. 

A doua zi se descoperă plantaţia devastată şi 
urmele tapirului, pe care se hotărăsc. să-l ucidă. Tînărul 
mărturiseşte atunci că e vorba de soţia lui, şi că e 

însărcinată. O pot ucide, dar trebuie să aibă grijă să n-o 
atingă în pîntece: numai la subsuoară, la cap sau la 
picioare... Şi îşi roagă mama să-i urmeze pe vînători, 
pentru a extrage copilul din trupul animalului de îndată 
ce acesta îşi va da ultima suflare. 

Aşa cum anunţase de altminteri eroul, mama 
constată că, de fiecare dată cînd scaldă copilul în rîu 
(pe furiş, după recomandarea fiului ei), peştii mor în 
număr mare. Prin urmare spală copilul de fiecare dată 
cînd duc lipsă de mîncare. 

Dar rudele prin alianţă (soţii surorilor eroului) 
se întreabă care e pricina acestui misterios belşug, şi îi 
pun pe nişte copii să le spioneze soacra. Descoperă ast¬ 
fel secretul bătrînei. De acum înainte baia şi culegerea 
peştilor morţi vor avea loc în public, cu ajutorul 
tuturor 93 . 

Astfel află şi păsările piscivore că baia copilu¬ 
lui asigură un pescuit miraculos. Pasărea tuyuyu 
(Mycteria mycteria) îi cere tatălui copilului să 1 scalde 
şi în folosul lor, şi sugerează ca operaţia să aibă loc nu 
într-un pîrîu, ci într-o viitoare la picioarele unei cascade, 
unde peştele e mai abundent. Tatăl înspăimîntat 
protestează: “O să-mi ucideţi copilul !” Dar pasărea 
insistă într-atît încît, de lehamite, tatăl, copilul şi toată 
familia se duc să cerceteze viitoarea. 

Aici găsesc păsările, care-şi dăduseră întîlnire. 
Se constată că viitoarea e plină de peşti. Tatăl îi 
porunceşte fiului să se scufunde, dar acestuia i-e frică 
de apa adîncă şi ameninţătoare. Tatăl se face mai insis¬ 
tent; supărat, băiatul se aruncă în apă, se scufundă de 
mai multe ori. Atunci, tatăl său îi spune: “Ajunge, 
fiule ! Sînt o mulţime de peşti morţi ! întoarce-te 
acum !” - dar copilul mînios nici nu vrea să audă. Peş¬ 
tii morţi se îngrămădesc. în cele din urmă, înotătorul se 
suie pe o stîncă din mijlocul bulboanei, şi se culcă pe 
burtă fără a spune o vorbă. Acum îi era frig, pentru că 
intrase în apă aprins de mînie şi asudat. Şi, pe cînd oa¬ 
menii şi păsările se înghesuie să strîngă peştele, el moa¬ 
re în tăcere. într-adevăr, în timpul uneia din 



323 


scufundările sale, Keieme - care este curcubeul, sub 
înfăţişarea unui mare şarpe de apă - îl rănise cu o 
săgeată. Keieme este bunicul păsărilor acvatice; uşa 
locuinţei sale subterane se deschidea chiar în fundul 
bulboanei unde avusese loc pescuitul fatal. 

Kulewente (acesta e numele tatălui) le 
reproşează păsărilor cu amărăciune moartea fiului său, şi 
le cere să-l răzbune. Una după alta, păsările încearcă să 
ajungă pînă la fundul bulboanei, dar fără succes. Pe 
urmele lor, nici păsările terestre, nici patrupedele nu au 
mai multă izbîndă. 

Rămîn numai trei păsări (un galinaceu, 
Grypturus sp., şi două păsări scufundătoare, Colymbus 
sp.), care se ţin deoparte, pentru că ele nu-i ceruseră 
tatălui nimic, şi nu aveau nici o răspundere pentru 
moartea băiatului. Totuşi, ele acceptă să intervină, se 
scufundă şi-l ucid pe Keieme în fundul apei. 

Cu ajutorul unei liane legate în jurul gîtului 
acestuia, oamenii şi animalele reuşesc să tragă monstrul 
pe uscat. E jupuit, tăiat în bucăţi şi împărţit. După felul 
şi culoarea porţiei care-i revine fiecăruia, animalele 
dobîndesc strigătul, particularităţile anatomice, blana sau 
penele care vor fi de acum înainte proprii fiecărei 
specii. 

Kulewente puse trupul fiului său într-un coş şi 
plecă. Bunica luă coşul şi rătăci la întîmplare. Din coş 
se scurseră sîngele, apoi carnea descompusă, dînd 
naştere timbo-ului, din care se extrage otrava de pescuit. 
Osemintele şi părţile sexuale dădură varietatea slabă, 
restul trupului varietatea tare. Bunica se transformă pînă 
la urmă în ibis, mîncător de rîme, de care oamenii se 
slujesc ca momeală pentru pescuit (K.G. 1, p. 68-76). 

Iată o altă versiune guyaneză: 

• M 146 . Arawak: originea otrăvii de pescuit 

Un bătrîn căruia îi plăcea să pescuiască îşi 
duse într-o zi fiul la rîu. Peste tot pe unde înota 
copilul, peştii mureau. Şi totuşi, erau buni de mîncat. 

Din ce în ce mai des, tatăl făcu apel la fiul 
lui, pe care peştii se hotărîră să-l ucidă. Dar nu 
îndrăzneau să se apropie de el în apă. Aleseră deci, 
pentru a săvîrşi omorul, un copac căzut pe care copilul 
avea obicei să se culce, ca să se încălzească la soare 
după baie 94 . Acolo îl atacară peştii, şi raia îi făcu o 
rană mortală. Tatăl îşi duse fiul în pădure. înainte de 
a-şi da sufletul, copilul îi atrase atenţia asupra plantelor 
ciudate care vor creşte acolo unde sîngele lui va uda 
pămîntul; şi vesti că rădăcinile acestor' plante îl vor 
răzbuna (Brett, p. 172). 

Motivul otrăvii de pescuit produse de jegul unui copil 
este atestat şi în mitologia indienilor guarani meridionali 
(Cadogan, p. 81). Invers, tukuna povestesc istoria (*M 146a ) unei 
fecioare fecundate de o rădăcină de timbo, şi devenită mama 
u-nui copil pe care e suficient să-l moaie în apă ca să moară 
peştii. Se pare că în trecut tukuna au avut obiceiul să spele ri¬ 
tual fetele pubere cu o soluţie de timbo, ca să-şi asigure un 
pescuit rodnic (Nim. 13, p. 91-92). 

Complexitatea acestor mituri ne va obliga să le discu¬ 
tăm pe fragmente, şi să întîrziem analiza celei de a treia părţi 
din M 145 (originea penajului, blănii şi strigătului fiecărei specii 
animale). * 

Vom începe prin a stabili că în ciuda unei afabulaţii 
diferite, mitul acesta aparţine aceluiaşi grup ca şi mitul 
mundurucu despre originea timbo-ului (M 143 ). Transformarea se 
face prin intermediul unui ciudat mit amazonian, care provine 
probabil de pe malul stîng al lui rio Negro: 

• M 147 . Amazonia: povestea lui Amao. 

A fost odată o tînără fecioară, pe nuine Amao. 
Fecundată înfîmplător de un peşte care-i pătrunsese în vulvă, 
dădu naştere unui băiat. Pruncul avea două luni, cînd se 
întîmplă că, lăsîndu-1 ea pe o piatră ca să pescuiască 
peştişori, către prînz, cînd se întoarse, copilul murise. 

Plînse toată noaptea. Dimineaţa, copilul începu să 
vorbească şi-i spuse că animalele îl uciseseră speriindu-1. 

Dacă mama lui voia să fie ferită de persecuţiile lor, tre¬ 
buia să le afume cu un foc de răşină, pînă ce se vor 
preschimba în pietre. 

Cînd veni seara, Amao îşi înmormîntă fiul. La 
miezul nopţii, toate animalele deveniseră pietre, cu 
excepţia şarpelui cel mare, raiei, porcului sălbatic şi 
tapirului, care se duseseră la izvorul unde pierise copilul. 

Amao se duse şi ea acolo, doborî porcul sălbatic 
şi tapirul, îi tăie în bucăţi şi aruncă camea în pîrîu, cu 
excepţia unei coapse de-a fiecărui animal, pe care le puse 
pe stîncă, unde se împietriră. Apoi îi prinse cu ajutorul 
unui laţ pe şarpele cel mare şi pe râie, care mîncau pe 
fundul apei. Folosind răşina, îi preschimbă în piatră. 

Apoi se întoarse ca să-i înveţe pe ai ei 
bucătăria şi artele civilizaţiei. După care dispăru, nimeni 
nu ştie unde (Amorim, p. 289-290). 

Prin motivul copilului culcat pe o piatră la marginea 
apei şi ucis de animalele duşmănoase (dintre care şarpele cel 
mare), mitul acesta se racordează cu grupul M 144 la M 146 . Prin 
motivul bucătăriei, care se dedublează aici în antibucătărie (dar 
care înnegreşte ca şi cealaltă), şi în bucătărie veritabilă 
(necunoscută pînă atunci), se racordează cu M 143 . 

Ne apropiem şi mai mult de M 143 cu un scurt mit ama- 
zonian (• M 148 ) care povesteşte cum un curupira, duh al pădurii, 
a ucis un vînător şi i-a luat ficatul, pe care i-1 aduse, ca vînat, 
soţiei victimei a cărei înfăţişare o luase. Femeia intră la bănuieli 
şi fugi împreună cu fiul ei. Mama şi copilul se aşezară sub 
protecţia unei broaşte, care unse un copac cu răşină extrasă din 
trupul ei. Curupira se lipi de răşină încercînd să se suie în 
copac, şi muri (Barbosa Rodrigues, p. 63-64).. 

Acelaşi autor căruia îi datorăm acest mit descrie în altă 
parte moravurile ciudate ale broaştei arboricole cunauaru (de 
fapt un brotac: Hyla venulosa după Schomburgk, voi. II, p. 
334-335): “ca să-şi facă cuibul, acest batracian adună răşină de 
breu branco (Protiurn heptaphyllum ) şi o modelează în formă de 
cilindri terminaţi cu o pîlnie, în care-şi depune ouăle. Apa 
pătrunde prin orificiul inferior şi protejează ouăle. Se crede că 
această răşină provine chiar din corpul broaştei, şi de aceea e 

numită cunauaru icica, răşină de cunauaru. E folosită la 
fumigaţii contra durerilor de cap“ (Barbosa Rodrigues, p. 197, 
n. 1). 

Explicaţiile acestea sînt date în chip de comentariu la 
un mit (• M 149 ) care ne aduce înapoi direct la grupul căutătoru¬ 
lui de păsări (M,, M 7 pînă la M 12 ). Un celibatar şi cumnata lui 
aveau relaţii vinovate. Soţul, care era cam vrăjitor, prinse un ara 
de coadă şi-l vîrî în scorbura unui copac. Apoi îşi convinse 
soţia să-i ceară rivalului să-i dea pasărea, ca s-o crească. 
Bărbatul se sui în copac, dar “lucrul rău” - un spectru - îl 
prinse. Zadarnic îşi cheamă fratele în ajutor, e preschimbat în 
broască cunauaru ( l.c ., p. 196-197). 

Ar fi cu atît mai ispititor să'explorăm această cale de 
întoarcere, cu cît există un mit arekuna (• M 149a ) despre viaţa 
scurtă, al cărui erou este un căutător, nu al unor păsări, ci al 
unei broaşte. Atunci cînd e cît pe-aci să fie prins în vîrful unui 
copac, batracianul îl duce pe om înot într-o insulă, unde-1 
părăseşte, la poalele unui copac de care nefericitul nu se poate 
îndepărta, pentru că insula e prea mică, şi unde vulturii îl acop¬ 
eră de găinaţ. Venus şi Luna refuză succesiv să-l ajute. Soarele 
însă se învoieşte, îl încălzeşte, îl spală, îl îmbracă şi-i dă în 
căsătorie pe una din fiicele lui. Dar indianul o înşeală cu o 
fiică de-a vulturilor. Ca urmare, tinereţea şi frumuseţea lui vor 
fi de scurtă durată (K.G. 1, p. 51-53). 

Ca să nu îngreunăm expunerea, îl vom părăsi aici pe 
acest paradoxal căutător de batracian, care-şi pierde tinereţea 
veşnică pentru că a cedat, ca şi căutătorul de ara din M 9 , la 
chemarea blîndă a putreziciunii. într-adevăr, parcurgînd în fugă 
grupul miturilor “cu broască”, n-aveam decît un singur scop: să 
stabilim realitatea unei serii paraculinare, ai cărei termeni sînt 
fumul de răşină, fumul negru al unei bucătării prea grase, 
murdăria trupului omenesc şi timbo. Pentru ca această serie să 
se închidă asupra ei înseşi, e suficient să admitem că “broasca” 
din M| 43 este cunauaru. Broasca din mit ucide animalele perse¬ 
cutoare cu săgeţile. Cunauaru proiectează la distanţă de un 
metru o secreţie caustică şi inodoră care, în contact cu pielea, 
provoacă apariţia unei băşici care dezveleşte, derma (Chermont 
de Miranda, art. “Cunauaru”). Deci este în acelaşi timp un pro¬ 
ducător de răşină şi de otravă 95 . 



Să revenim la otrava de pescuit, a cărei origine e 
povestită de mitul vapidiana (M I44 ) în mod foarte schematic. în 
ciuda (sau din cauza) sărăciei sale, această versiune este 
preţioasă, deoarece oferă un intermediar între mitul mundurucu 
despre originea timbo-ului (M 143 ) şi un altul, din care posedăm 
nenumărate versiuni (mundurucu, tenetehara, tupari, apinaye, 
kayapo, kraho, ofaie, toba, tacana etc.): acela al amantei tapiru- 
lui, şi mai adeseori al femeilor care au luat drept amant un 
tapir. Surprinzînd secretul, soţul sau soţii lor ucid tapirul şi 
pedepsesc femeile, fie făcîndu-le să consume penisul tapirului, 
fie servindu-se de el pentru a o ucide pe vinovată, înfigînd bru¬ 
tal membrul tăiat în vaginul acesteia. 

Or, numai prin referire la acest mit e posibil să inter¬ 
pretăm mitul mundurucu despre originea otrăvii de pescuit. 
Simetria lor reiese deja din încheierile respective. Mitul despre 
originea otrăvii de pescuit face din aceasta un substitut (am zice 
un Ersatz) al jegului fizic al unei femei care abuzează de 
bucătărie - şi nu de propriul ei trup, ca amanta tapirului. 
într-adevăr, eroina din M 143 îşi supără soţul cu plîngerile ei 
culinare, şi cauza murdăriei ei e o întreprindere culinară lipsită 
de măsură. în ciclul tapirului seducător, femeile adultere se 
îndepărtează de soţul lor printr-un erotism excesiv pe care ani¬ 
malul e mai potrivit să-l satisfacă. Jegul lor e moral, aşa cum 
se exprimă un informator indigen în portugheza lui naivă, cali- 
ficînd-o pe amanta tapirului drept “semvergonha muito suja” 
(Ribeiro 2, p. 134). Chiar şi printre noi, limba populară nu 
numeşte o asemenea femeie “otreapă” ? Or, femeile îndopate de 
tapir (pe sus sau pe jos, după versiuni) se răzbună transformîn- 
du-se în peşti. Mijloc vegetal de pescuit în anumite mituri, ele 
devin obiect animal al pescuitului în altele. 

Să intrăm acum în detalii. Cele două tipuri de mituri îşi 
corespund cu precizie. Soţul din M l43 este un prost vînător. 
Amantele tapirului îşi neglijează şi bucătăria şi copiii. în versiu¬ 
nea mundurucu a mitului tapirului seducător (• M 150 ), eroina e 

atît de grăbită să se întoarcă la amant, încît uită să-şi alăpteze 
pruncul. Copilul se preface în pasăre şi-şi ia zborul 96 . 

Pe de altă parte, cum să înţelegem în M 143 episodul 
soţului jignit, întîlnind o turmă de maimuţe şi căţărîndu-se în 
copac pentru a prinde de coadă o femelă, care strigă: “Laşule ! 
Se poate rupe !”, la care bărbatul apucă de coadă un mascul, 
care se întoarce şi-l muşcă de nas - fără să ne referim la tapirul 
seducător pe care-1 întîlnesc femeile la scăldat (mundurucu, 
kayapo; apinay<5 cu transformarea: tapir —> crocodil), la poalele 
unui copac (kraho) sau strigîndu-1 dintr-un copac (tupari), al 
cărui penis enorm este evocat cu insistenţă de atîtea versiuni ? 
Pentru a valida această interpretare, e de ajuns să considerăm 
specia căreia îi aparţin maimuţele în M I43 . Mitul precizează că 
sînt maimuţe “prego”, în portugheză “macaco prego”, maimuţe 
cu cui: denumire pe care o explică erecţia aproape constantă a 
unui penis a cărui extremitate e turtită în forma unei flori de 
cui. Sub raportul indecenţei, maimuţa prego este deci un omolog 
al tapirului, aşa cum confirmă şi glosele indigene: indienii tupari, 
care, chiar şi la scăldat, păstrează o teacă peniană deosebit de 
strictă, îi compară pe “civilizaţi”, care se scaldă goi, expunîndu- 
şi penisul, “cu tapirii şi cu maimuţele” (Caspar 1, p. 209). 

Bărbaţii, ucigaşi ai tapirului, dau carnea să-i fie con¬ 
sumată de femei sau de copii; sau îi administrează penisul 
femeii vinovate (M 150 pînă la M 155 ). Maimuţele, ucigaşe ale 
soţului, îi taie piciorul şi-l oferă soţiei în chip de vînat (M 143 ); 
ca pentru a circumscrie mai bine sensul propriu, transpunerea 
aceasta metaforică urmează altora trei: maimuţă femelă prinsă de 
coada “prea fragilă”, maimuţoi suferind acelaşi tratament, şi care 
ripostează muşcînd nasul vînătorului... în ciclul tapirului 
seducător, femeile se disjung de bărbaţi, fie devenind peşti la 
fundul apei (M 150 , • M 15I , • M 153 , • M 154 ), fie întemeind un sat 
îndepărtat (• M 155 , • M 15S ). în cazul mitului mundurucu despre 
originea timbo-ului (M 143 ), ele caută să se disjungă pe pămînt, 
prin fugă, de maimuţe şi de celelalte animale ale pădurii care le 
urmăresc. Femeia din M 143 nu ajunge să fie timbo-ul care ucide 
peştii; din vina ei, redevine o femeie, al cărei rol se mărgineşte 
la a culege peşti pe care nu-i ucide. Amantele tapirului vor să 
fie peşti, dar, pescuite de bărbaţi, se transformă la loc în femei. 

Nu e surprinzător că un mit despre originea timbo-ului 
e construit prin inversarea unui mit despre originea peştilor. 
Aceştia sînt o hrană, şi chiar, atunci cînd sînt pescuiţi cu timbo, 
o hrană excepţional de abundentă 97 . Cît despre timbo, un mit 
mundurucu îl situează cu precizie la marginea cîmpului semantic 
care regrupează toate produsele alimentare: mijloc de hrană, fără 
a fi el însuşi o hrană: 

• M 157 . Mundurucu: originea agriculturii. 

De mult, nu existau nici grădini, nici plante cultivate. 

O bălrînă era hărţuită de nepoţelul ei căruia îi 
era foame, şi care cerea să mănînce produse agricole, 
care nu existau încă. 

Ea puse să se defrişeze şi să se incendieze un 
colţ de pădure, şi-i informă pe oameni despre tot ceea 
ce avea să crească acolo: porumb, cartofi dulci, trestie 
de zahăr, banane, manioc dulce, cara şi macaxeira, 
pepeni galbeni, caju, păstăi de inga, fasole... Şi pentru 
fiecare plantă, ea le spuse cînd trebuiau s-o recolteze, 
cum s-o gătească, şi cum s-o asezoneze. 

Dar le mai spuse şi că timbo-ul (otrava de pes¬ 
cuit) era veninos şi că nu putea fi mîncat. Bărbaţii tre¬ 
buiau să-l smulgă, să-l piseze în apă, şi să invite pe 
toată lumea la împărţeala peştelui mort, care însă putea 
fi mîncat în ciuda otrăvii. 

Apoi îi puse s-o îngroape în grădină, şi din 
trupul ei ieşiră toate plantele... (Murphy 1, p. 91. O 
versiune destul de diferită a aceluiaşi mit, in: Kruse 2, 
p. 619-621 şi 3, p. 919-920, va fi discutată într-un alt 
context voi. II al acestei lucrări]). 

Otrava de pescuit este deci cuprinsă în categoria hranei 
vegetale; dar, dacă se poate spune aşa, este o hrană neco¬ 
mestibilă. Or, la ofaie există două variante ale mitului referitor 
la unirea dintre o fiinţă umană şi un tapir, variante care oferă 
un interes deosebit, pentru că sînt legate mai direct decît cele¬ 
lalte de teme alimentare şi vegetale, şi pentru că, de la o vari¬ 
antă la alta, sexele partenerilor respectivi sînt inversate. 

într-una (• M 15g ) e vorba de un tînăr care se căsătoreşte 
cu o femeie tapir de la care are o fiică (versiune deci foarte 
apropiată de aceea vapidiana, M 144 ). Se întoarce să se sta¬ 
bilească printre ai săi explicîndu-le că, datorită tapirilor, vor 
putea şi ei, ca şi el, să se sature cu minunate feluri de hrană 
(ceea ce trimite la miturile guyaneze-4vl 114 pînă la M 116 , unde 
tapirul este stăpînul arborelui vieţii). Dar femeile nu suportă 
prezenţa tapirilor, care devastează grădinile şi spurcă potecile. 
Sînt nişte grădinărese prea meticuloase (în versiunile tacana, 
bărbatul se arată un gurmand prea mofturos; cf. Hissink-Hahn, 
p. 297). Descurajaţi, bărbatul şi familia sa tapir dispar. 
Omenirea va fi lipsită pe veci de hrana lui minunată (Ribeiro 2, 
p. 128-129). 

A doua versiune (• M l59 ) evocă timpurile cînd bărbaţii 
nu făceau altceva decît să vîneze, femeile purtînd toată povara 
muncilor agricole. Totuşi, o indiancă îşi neglija grădina, şi nici 
nu răspundea avansurilor soţului ei. Acesta o pîndeşte şi descop¬ 
eră un culcuş de tapir plin de baligi drept în mijlocul plantaţiei. 
Acolo vine în fiecare zi femeia la întîlnire cu amantul ei, pe 
care pare de altminteri mai grăbită să-l satisfacă oferindu-i 
mîncăruri alese decît mîngîieri. Ajutat de cumnatul său, soţul îl 
ucide pe tapir, al cărui penis femeia reuşeşte să-l păstreze, pen¬ 
tru a-şi procura plăceri solitare. E surprinsă, şi o dată cînd ea e 
la scăldat i se dă foc la colibă, astfel penisul fiind ars în 
întregime. Femeia moare de melancolie (/.c., p. 133-135). 

Prima versiune se încheie deci cu un refuz alimentar, a 
doua cu un refuz sexual. Să cercetăm mai îndeaproape aspectul 
alimentar, în versiunile din care reiese cel mai bine. 

Miturile vapidiana şi arekuna despre originea otrăvii de 
pescuit povestesc cum li s-a procurat oamenilor o substanţă 
necomestibilă (deşi ţine de categoria alimentelor ) şi vegetală. 

Prima versiune ofaie povesteşte cum le-a fost refuzată 
oamenilor o hrană vegetală prodigioasă, suprem comestibilă. 

Miturile despre originea peştilor povestesc cum le-a fost 
procurată oamenilor o hrană animală şi comestibilă, ea însăşi 
funcţie de un aliment vegetal necomestibil (timbo), care o 
procură pe cealaltă în cantităţi uriaşe. 

Cum să calificăm atunci mitul mundurucu despre origi¬ 
nea timbo-ului? Acesta nu este retras, ci lăsat; refuzul afectează 

o otravă supremă: jegul feminin, care se deosebeşte de cealaltă 
prin trăsături anume: e de origine animală, pentru că provine 
din trupul omenesc; şi cauza ei e în acelaşi timp culturală, pen¬ 
tru că murdăria în chestiune este aceea a unei femei exercitîn- 
du-şi funcţia de bucătăreasă. 

Sub aspectul alimentar prin urmare, miturile prezentate 
aici pot fi clasificate cu ajutorul a patru opoziţii: 



M 144 , M 145 : 

Mi5g: 

M, 43 : 

Mi50 


originea 

pierderea 

pierderea 

originea 


timbo-ului 

hranei 

timbo-ului 

peştilor 



minunate 

minunat 


Comestibil/necomestibil 

- 

+ 

- 

+ 

Animal / vegetal 

- 

- 

+ 

+ 

Cultural / natural 

- 

- 

+ 

- 

Procurat / refuzat 

+ 

- 

- 

+ 


în plus faţă de aspectul alimentar, toate aceste mituri 
oferă şi un aspect sexual. Ca şi în restul lumii, limbile sudame- 
ricane atestă faptul că ambele aspecte sînt strîns legate. Tupari 
semnifică coitul prin locuţiuni al căror sens propriu este: “a 
mînca vaginul” (kiimă ka), “a mînca penisul” (ang ka) (Caspar 
1, p. 233-234). La fel se întîmplă şi la mundurucu (Stromer, p. 
133). Dialectele kaingang din Brazilia meridională au un verb 
care înseamnă deopotrivă “a copula” şi “a mînca”; în anumite 
contexte poate fi necesar să precizezi: “- cu penisul”, pentru a 
evita amfibologia (Henry, p. 146). Un mit cashibo (• M 160 ) 
povesteşte că abia creat, omul a cerut de mîncare; şi soarele l-a 
învăţat cum să semene sau să răsădească porumbul, bananierul 
şi celelalte plante comestibile. Atunci omul şi-a întrebat penisul: 
“Şi tu, ce vrei să mănînci ?” Penisul a răspuns: “Sexul femi¬ 
nin.” (Metraux 7, p. 12-13.) 

Totuşi, e remarcabil că în miturile citate mai sus, codul 
sexual apare numai cu referinţele masculine: penisul tapirului, 
indicat explicit şi descris cu complezenţă. Cînd referinţele sînt 
feminine, codul sexual trece în stare latentă şi se ascunde sub 
codul alimentar: mijloc de pescuit (timbo), obiect de pescuit 
(peşte), procurate; hrană minunată, sau otravă minunată, pierdute... 

Pentru ca să înţelegem această lipsă de paritate între 
cele două coduri, trebuie să ţinem seama de un fapt etnografic. 

în viaţa lor sexuală, indienii din Brazilia se arată deosebit de 
sensibili la mirosurile corpului feminin. Tupari cred că mirosul 
vaginal al unei bătrîne produce migrenă partenerului masculin, 
numai mirosul unei femei tinere fiind inofensiv (Caspar 1, p. 
210). La vederea unui fruct stricat şi plin de viermi, Mair, 
demiurgul urubu, exclamă: “Ar putea ieşi din el o femeie fer¬ 
mecătoare !”; şi fructul se transformă imediat în femeie 
(Huxley, p. 190). într-un mit tacana, jaguarul se lasă păgubaş 
de a viola o indiană după ce i-a mirosit vulva, care i se pare 
că duhneşte a came viermănoasă (Hissink-Hahn, p. 284-285). Un 
mit mundurucu deja citat (M 58 ) povesteşte că, după ce animalele 
le-au făcut un vagin primelor femei, tatu-ul a frecat fiecare 
organ cu o bucată de nucă putredă; de unde mirosul lor carac¬ 
teristic (Murphy 1, p. 79) 98 . 

Regăsim deci, de data aceasta în termeni de cod 
anatomic, duhoarea şi putreziciunea, despre care am stabilit deja 
că ele conotează natura, în opoziţie cu cultura. Şi femeia este 
peste tot natură, chiar şi la bororo matrilineari şi matrilocali, 
unde casa bărbaţilor, strict interzisă celuilalt sex, joacă rolul de 
sanctuar al vieţii religioase, oferind în acelaşi timp celor vii 
imaginea societăţii sufletelor. 

Tot aşa cum în starea de natură omenirea se hrănea cu 
lemn putregăit, deci cu un aliment necomestibil; tot aşa cum 
otrava de pescuit - care e tot un aliment necomestibil - poate fi 
echivalentul jegului infantil, dacă pruncul a ieşit din conjuncţia 
directă a unui bărbat cu un animal, adică cu natura, sau al je¬ 
gului feminin dacă acesta e de origine culinară, rezultînd dintr-o 
conjuncţie directă a femeii cu cultura; tot aşa, duhoarea este 
manifestarea naturală, sub formă necomestibilă, a feminităţii, 
cealaltă manifestare naturală a ei - laptele - oferind aspectul 
comestibil. Mirosul vaginal este deci contrapartida funcţiei 
hrănitoare; anterior acesteia, este imaginea ei inversată şi poate 
fi considerată cauza acesteia, deoarece a precedat-o în timp. 
Codul anatomic şi fiziologic reconstituie astfel o schemă logică 
care ne apăruse mai întîi în termeni de cod alimentar, şi con¬ 
form căreia sariga, corespunzînd putregaiului pe care-1 consumau 
oamenii înainte de introducerea agriculturii, putea fi la originea 
acesteia (p. 240)". Dar atunci e vorba de o sarigă virgină, 
într-adevăr, femeia poate fi comparată cu sariga doică, numai 

cînd devine mamă. Atunci cînd abia intră în viaţa sexuală, 
miroase pur şi simplu urît. 

Toate acestea sînt afirmate implicit de mitul bororo 
despre originea bolilor (M 5 ). S-a văzut că tînăra eroină, lacomă 
de peşte, introducătoare a morţii, poate fi transformată în per¬ 
sonajul sarigii, ale cărei atribute au fost variate, fiind împinse la 
limită (p. 307). Sub acest aspect, ea îşi dublează bunica moartă, 
care-şi împuţea nepotul cu gaze intestinale, îndeplinind astfel 
funcţia de mufetă (cf. mai sus, p. 229). Ultima asimilare e 
coroborată indirect de mitul lui Asare (M l24 ), şi prin simetria pe 
care o oferă cu mitul căutătorului de păsări (M,), care aparţine 
aceluiaşi grup ca şi M 5 . Mufeta cu vînturi ucigaşe figurează şi 
în miturile toba şi matako (Metraux 5, p. 128-129; 3, p. 22-23). 
Ea este la originea morţii înlr-un mit ofaie (M 75 ). 

Am demonstrat paralelismul dintre animalele serviabile 
care intervin în M, şi în M l24 . Cu acest prilej am observat că 
în fiecare mit apare cel din urmă şi un al patrulea personaj, 
care nu mai e un simplu animal, ci o rudă: bunica în M,, care 
acţionează pozitiv dîndu-i eroului un baston magic; unchiul în 
M, 24 care acţionează negativ ucigînd crocodilul cu lichidul său 
nimicitor, căci unchiul acesta e o mufetă. De la un mit la altul, 
se observă deci o transformare; 

a) (M |> bunică serviabilă (om) -> < M I24 ) unchi serviabil (animal = mufetă) 

Iar cum am demonstrat şi că M, şi M 5 sînt ele însele 
simetrice, nu e surprinzător dacă, prin intermediul lui M 124 , se 
verifică acum transformarea: 

b ) ( M t > bunică serviabilă (om) -* < M 5 > bunică ostilă (om = mufetă) 

Acestea fiind spuse, se înţelege de ce, în ambele sale 
episoade succesive, mitul despre originea bolilor ilustrează cele 
două moduri imaginabile, pentru o femeie, de a nu se purta ca 
o mamă; un mod fizic dacă e vorba de o bunică, femeie care a 
trecut deja de vîrsta procreării; şi un mod moral, dacă e vorba 
de o femeie tînără deja mamă, pe care un apetit avid o deter¬ 
mină să-şi părăsească pruncul. Una ucide metonimic prin vîn- 
turile ei (parte a corpului), cealaltă, prin bolile pe care le 

exsudă metaforic, neputînd evacua hrana ingerată. Oricît de 
diferite ar fi între ele, ambele soluţii ţin de aceeaşi 
demonstraţie: dacă din feminitate eliminăm maternitatea, nu 
rămîne decît duhoarea. 


* 

* * 

Ceea ce precede nu e decît un fel nou de a administra 
“demonstraţia prin sarigă” (p. 221-235). Ne vom întoarce acum 
la mitul arekuna ca să-l cercetăm sub alte aspecte, care ne vor 
aduce de altminteri în acelaşi loc, sau foarte aproape. 

Să începem prin a releva un amănunt care, pe altă cale 
decît aceea folosită pînă acum, ne va îngădui să consolidăm 

grupul “tapirului seducător”. Se înţelege de la sine că acest grup 
ar merita un studiu special, care nu poate fi întreprins aici, 
unde ne mulţumim numai să 1 schiţăm 100 . 

Cînd indienii din M )4 5 se hotărăsc să ucidă tapirul fe¬ 
melă care le-a devastat plantaţiile, eroul - căruia tapirul îi este 
soţie, şi pe deasupra însărcinată - îi roagă cu aceste cuvinte: 
“Dacă vreţi să ucideţi acest tapir, trageţi-i o săgeată în sub¬ 
suoară, dar nu în pîntece... Puteţi să-l ucideţi, dar nu în pînte- 
ce ! Puteţi trage în cap, sau în labe, dar nu în pîntece !” (K.G. 
1, p. 70). încercarea aceasta de enumerare a diverselor părţi ale 
corpului pe care săgeţile le pot atinge, fiind exclusă una sin¬ 

gură, ne aminteşte de îndată o dezvoltare analogă dintr-un mit 
bororo rezumat la începutul acestei cărţi (M 2 , p. 74-76), asupra 
interesului căreia am atras deja atenţia (p. 265). Ca să se 
răzbune pe indianul care i-a violat nevasta, Baitogogo îi trimite 
succesiv cîteva săgeţi, exclamînd: “Na, ţine şi rana asta în 
umăr, dar nu muri ! Ţine şi rana asta în braţ, dar nu muri ! 
Na şi rana asta în şold, dar nu muri ! Na şi rana asta în fesă, 
dar nu muri ! Na şi rana asta în picior, dar nu muri ! Ţine şi 

rana asta în faţă, dar nu muri ! Na şi rana asta în coastă... şi 

mori !” (Colb., p. 202-203) 101 . Victima este un bărbat din cla¬ 
nul tapirului, deci şi el un “tapir seducător”. Invocasem mai sus 
acest argument pentru a-1 pune pe M 2 (mitul de origine al apei 
terestre şi binefăcătoare) în corelaţie şi în opoziţie cu mitul 

kayapo al lui Bepkororoti (M 125 ), care explică originea apei 
celeste şi malefice, şi unde tapirul, ca animal şi ca vînat, este 
tăiat, jupuit şi tranşat, într-un mod neîndemînatic şi precipitat, 
care contrastează cu supliciul rafinat pe care i-1 aplică M 2 omu- 
lui-tapir. Mitul arekuna completează şi îmbogăţeşte acestă com¬ 
paraţie, deoarece conţine un episod de acelaşi tip şi deoarece, 
ca şi mitul bororo, pune în scenă un tapir seducător (femelă în 
loc de mascul; şi animal, în loc de om). Aşadar, în M, 25 , tapi¬ 
rul , care-şi păstrează natura animală şi despre care se poate 
spune, pentru a facilita comparaţia cu M 2 şi M 145 , că suferă o 
transformare identică (sieşi), e victima unui asasinat fuşerit, pe 
cînd în M 2 şi M, 45 (care se opun între ele sub un dublu raport: 
mascul-femelă, şi om-animal), tapirul e victima unui omor îngri¬ 
jit, dar cu intenţii foarte diferite, pentru că e vorba, fie de a-1 
răni peste tot înainte de a-1 ucide (M 2 ), fie (M 145 ) de a-1 ucide 
oricum, înainte de a-1 nimeri într-un punct anume (pîntecele, 
unde ar putea fi atins copilul): 

M, 25 (tapir —> tapir) = ^(omor fuşerit) 

M 2 (tapir —» om) = ' (omor îngrijit: a răni > a ucide) 

M| 45 (om —» tapir = ‘ (omor îngrijit: a ucide > a răni) 

Pentru a justifica acest sistem de ecuaţii, să precizăm că 
bărbatul din clanul tapirului din M 2 este reductibil la o “funcţie 
tapir” asumată de un om, pe cînd tapirul femelă din M, 45 este 
reductibil la o funcţie umană (mamă şi soţie) asumată de un animal. 

Să trecem acum la un al doilea aspect al lui M 145 (ver¬ 
siunea arekuna) şi M, 44 (versiunea vapidiana): de ce originea 
otrăvii de pescuit este legată de motivul tapirului seducător? 
Întrucît ne propunem să arătăm că această legătură presupune o 
concepţie foarte specială despre locul otrăvurilor vegetale în sis¬ 
temul fiinţelor, vom introduce la început un mit nou: acela 
despre originea curarei, care e o otravă de vînătoare, şi nu una 
de pescuit. Mitul provine de la un mic trib de limbă carib, 
sălăşluind pe cursul mijlociu al rîurilor Trombetas şi Cachorro: 

• M lel . Kachuyana: originea curarei. 

A fost odată un tînăr celibatar care trăia de¬ 
parte de ai săi, într-o colibă singuratică. Întorcîndu-se de 
la o vînătoare deosebit de rodnică, îşi găti tot vînatul 
şi-l mîncă, mai puţin o maimuţă guariba femelă 
(Alouatta sp.), pe care o puse la afumat pentru a doua 
zi. Apoi se culcă. 

La trezire, vru să mănînce maimuţa înainte de 
a pleca iar la vînătoare, dar, la vederea trupului ai cărui 
peri îi pîrlise, fu cuprins de repulsie. Se mînie: “Ce-oi 
fi păţit cu maimuţa asta ? Mi-e foame şi nu pot s-o 
mănînc !” Dar o lăsă pe grătarul de afumat, şi plecă să 
vîneze. 

Seara, cină din vînatul ucis în timpul zilei, 
zicîndu-şi: “Mîine o să mănînc maimuţa...” Dar a doua 
zi se repetă aceeaşi scenă; e deajuns s-o privească pe 
maimuţă, ca să-i treacă pofta de mîncare, atît i se pare 
de grasă şi de drăguţă. Aruncînd maimuţei o ultimă 
privire, suspină: “Dacă s-ar putea preface în femeie pen¬ 
tru mine !” 

Cînd se întoarse de la vînătoare, masa era gata: 
came, supă, turte... Şi în ziua următoare la fel, cînd se 
întoarse de la pescuit. Indianul îşi bate capul, stă la 
pîndă: în sfîrşit, găseşte în hamac o femeie micuţă, 
care-i spune că e maimuţa pe care şi-a dorit-o el de 
nevastă. 

După încheierea lunii de miere, bărbatul îşi 
aduce soţia în sat, pentru a le-o înfăţişa părinţilor. Apoi 
e rîndul femeii să-şi prezinte soţul alor ei: o familie de 
maimuţe, a căror colibă este într-un copac. Soţia îl ajută 
pe bărbat să se caţere; a doua zi, ea se îndepărtează cu 
celelalte maimuţe. Nici ea, nici ele nu se mai întorc, în 
aşa fel încît eroul, neputînd coborî singur, rămîne blocat 
în vîrful copacului. 

într-o dimineaţă trece pe acolo vulturul regal. îl 
descoase pe om, care-i spune povestea lui, şi-i explică 
în ce încurcătură a intrat. “Stai puţin !” spune vulturul, 
silindu-se să strănute. Din nas îi ţîşnesc mucozităţi care 

curg pînă pe pămînt şi se prefac în liană. Dar liana 
aceasta era aşa de subţire, încît omul obiectă că se va 
rupe sub greutatea lui. Vulturul îl chemă atunci pe vul- 
turul-harpie (port. “gaviăo-real”), care strănută la rîndul 
lui şi ale cărui filamente de mucozităţi formară o liană 
mai groasă, de-a lungul căreia eroul se lăsă să alunece 
cf. M ll6 - M, 1 7 ]. înainte de a-1 părăsi, vulturul-harpie îi 
oferi mijlocul de a se răzbuna. Trebuia să taie liana 
numită “săgeata vulturului-harpie”, s-o pregătească după 
instrucţiunile lui, şi invocîndu-şi protectorul aşa cum se 
cuvine, să plece Ia vînătoare de maimuţe guariba. 

Omul aşa şi făcu. Sînt ucise toate maimuţele 
guariba, cu excepţia unui pui, din care se trag cele de 
astăzi (Frikel 1, p. 267-269). 

Ar fi multe de spus despre acest mit. într-adevăr, otrava 
de vînătoare (şi odinioară poate şi de război) a indienilor 
kachuyana este extrasă dintr-o liană. Prepararea ei necesită o 
îndelungată abţinere de orice contact direct sau indirect cu 
trupul feminin. Pentru acest motiv, cu ea sînt însărcinaţi adesea 
tineri celibatari. Indigenii consideră vulturul-harpie drept cel mai 
puternic vrăjitor din lumea de dincolo 102 . în sfîrşit, cu toate că 
astăzi otrava slujeşte mai mult la vînarea maimuţelor coata (a 
căror came e mai apreciată şi care sînt consumate ritual), indi¬ 
genii ung săgeţile cu otravă folosind o pensulă din peri de 
guariba - care e o maimuţă bărboasă ( l.c p. 269-274). Specia 
aceasta pare a fi marcată de două ori, sub aspectul otrăvii şi al 
putreziciunii. Ca şi celelalte maimuţe, guariba sînt vînate în mod 
normal cu săgeţi otrăvite. Dar, “chiar grav rănit, bugio = guari¬ 
ba] rămîne agăţat în copac, cu trupul în gol şi suspendat de 
coadă. Se zice chiar că poate rămîna aşa mai multe zile, şi că 
nu cade decît atunci cînd e pe jumătate descompus.” (Ihering, 
voi. 33, p. 261). Trebuie deci ca guariba să fie putred ca să 
cedeze otrăvii, invers faţă de sariga din miturile ge, care, 
putrezită sau spurcată, devine ea însăşi otravă. în orice caz, şi 
ca să nu ne îndepărtăm de scopul nostru, care e desprinderea 
trăsăturilor comune ale miturilor despre originea otrăvurilor 
vegetale, vom reţine doar cîteva aspecte dintr-o problemă com¬ 
plexă. 

Un prim caracter sare în ochi: otrava provine mereu 
dintr-o murdărie corporală: jeg feminin (M 143 ), jeg infantil M l44 - 
M 146 ), mucozităţi (M 16l , unde se văd două specii de liană care 
se nasc din mucozităţile păsărilor protectoare, deşi trebuie să 
recunoaştem că nimic nu ne indică faptul că specia otrăvitoare 
ar avea aceeaşi origine). în plus, murdăria aceasta este hiperbo¬ 
lică în principalele mituri: rezultă dintr-o activitate culinară lip¬ 
sită de măsură (M, 43 ); aparţine unui copil de două ori “natural” 
(născut în afara căsătoriei, fiu al unui animal: M 145 ); sau unei 
păsări, stăpînă a otrăvii, ale cărei mucozităţi sînt descrise (în 
opoziţie cu cele ale altei păsări) ca deosebit de copioase (M 16l ). 

Mai ales, s-ar zice că, pentru a ajunge la otravă, toate 
miturile trebuie să treacă printr-un fel de defileu, a cărui îngustime 
apropie foarte mult natura şi cultura, animalitatea şi umanitatea. 

Femeia mundurucu (M, 43 ) se aşează sub protecţia unei 
broaşte, şi o slujeşte ca bucătăreasă, adică în calitate de agent 
cultural. Eroul arekuna (M, 45 ) se lasă sedus de un tapir femelă; 
eroul kachuyana (M 161 ) de o maimuţă. Peste tot, natura imită 
lumea culturii, dar pe dos. Bucătăria pe care o cere broasca 
este contrariul bucătăriei oamenilor, deoarece îi porunceşte 
eroinei să jupoaie vînatul, să aşeze camea pe grătarul de afumat 
şi să pună pieile în foc, cea ce înseamnă să acţioneze împotriva 
bunului simţ: într-adevăr, vînatul se afumă cu piele cu tot, şi se 
întreţine un foc mic de lemne dedesubt 103 . în mitul arekuna, 
acest aspect de lume pe dos devine şi mai accentuat: tapirul 
femelă îşi acoperă fiul adoptiv cu căpuşe în loc de mărgele: 
“Ea i le puse în jurul gîtului, la picioare, la urechi, la testicule, 
sub braţe, pe tot corpul” (K.G. 1, p. 69); pentru ea, şarpele 
veninos este o plită de copt turtele de manioc, cîinele e un 
şarpe veninos... Eroul kachuyana e obsedat de aparenţa umană 
a cadavrului unei maimuţe. 

Deci nu e suficient să spunem că, în aceste mituri, natura, 
animalitatea, se inversează în cultură şi în umanitate. Natura şi cultura, 
animalitatea şi umanitatea devin aici reciproc permeabile. De la un 
regn la altul se trece liber şi fără obstacole: în loc să existe o 
prăpastie între cele două, se amestecă pînă într-ait, îneît fiecare termen 
dintr-un regn evocă imediat un termen corelativ din regnul celălalt, 
capabil să-l semnifice, aşa cum şi el îl semnifică la rândul lui. 

Or, acest sentiment privilegiat al unei transparenţe reci¬ 
proce între natură şi cultură, pe care o traduce poetic purtarea 
eroului înfometat din M 16[ , care nu-i totuşi în stare să consume 
un vînat a cărui formă o sugerează pe aceea a graţioasei soţii 
care-i lipseşte, nu poate fi oare inspirat dintr-o anume concepţie 
despre otravă ? între natură şi cultură, otrava operează un soi 
de scurt-circuit. E o substanţă naturală care, ca atare, se 
inserează într-o activitate culturală: vînătoarea sau pescuitul, sim- 
plificînd-o la extrem. Otrava îl surclasează pe om şi mijloacele 
de care dispune el de obicei, îi amplifică gestul şi-i anticipează 
efectele, acţionează mai repede şi cu o eficacitate mai mare. 
S-ar înţelege deci dacă gîndirea indigenă ar vedea în ea o 
intruziune a naturii în cultură. Natura ar invada momentan cul¬ 
tura: pentru cîteva clipe, ar avea loc o operaţiune cu mijloace 
întrunite, unde participările fiecăreia ar deveni indiscernabile. 

Dacă am interpretat corect filozofia indigenă, folosirea 
otrăvii va apare ca un act cultural, produs direct de către o pro¬ 
prietate naturală. în problematica indiană, otrava ar defini astfel 
un punct de izomorfism între natură şi cultură, rezultînd din 
întrepătrunderea lor. 

Or, fiinţa aceasta naturală care se manifestă fără inter¬ 
mediar în procesul culturii, dar care-i schimbă mersul, oferă 
imaginea însăşi a seducătorului, în măsura în care e descris 
exclusiv ca atare. într-adevăr, seducătorul este o fiinţă lipsită de 
statut social în raport cu conduita pe care o are - dacă nu, n-ar 
mai fi exclusiv un seducător - şi acţionînd numai prin puterea 
determinărilor lui naturale: frumuseţe fizică, putere sexuală, 
pentu a subverti ordinea socială a căsătoriei. în consecinţă, şi el 
reprezintă intruziunea violentă a naturii în chiar inima culturii. 
Prin urmare, înţelegem că otrava de pescuit poate fi fiul unui 
tapir seducător, sau cel puţin al unei seducătoare. Căci soci¬ 
etatea umană, care e mai întîi o societate a bărbaţilor, refuză să 
echivaleze seducerea unei femei de un bărbat, cu seducerea unui 
bărbat de către o femeie. Dacă opoziţia dintre natură şi cultură 
se poate suprapune pe aceea dintre femelă şi mascul, aşa cum 
este practic cazul în lumea întreagă, şi în orice caz la 
populaţiile considerate aici, atunci, seducerea unei femei de către 
un animal mascul nu poate avea decît un produs natural, după 
operaţia: 

a) natură + natură= natură 

şi în consecinţă, femeile seduse de un tapir vor deveni peşti, pe 
cînd seducerea unui bărbat de către uii animal femelă satisface 
operaţia: 

b) Cultură + natură= (natură = cultură) 

avînd ca produs otrava de pescuit: fiinţă mixtă şi cu sexualitate 
ambiguă, pe care mitul arekuna (M 145 ) o descrie sub înfăţişarea 
unui copil, mascul desigur, dar ale cărui testicule n-au ajuns la 
maturitate, şi nu produc decît o varietate slabă de otravă. Dar 
faptul că ambele operaţiuni aparţin aceluiaşi grup reiese clar din 
faptul că, în prima, femeile nu devin un animal oarecare. Ca 
peşti, ele restabilesc cu timbo un raport de complementaritate. 
Ele sînt materia acţiunii lui 104 . 

Tehnica pescuitului respectă şi ea complementaritatea 
mitului, deoarece bărbaţii şi femeile îndeplinesc funcţii distincte. 
Cei dintîi au un rol activ, ei pregătesc şi manipulează timbo, şi 
înfruntă peştii vii. Rolul femeilor este pasiv; el constă în a se 
grupa în aval pentru a aştepta sosirea peştilor morţi, duşi de 
curent, şi pe care femeile se vor mărgini să-l adune 105 . Fie: 

[Plan mitic] [Plan empiric] 

< m i 43 > femei < M I45 > copil mascul bărbaţi femei 

a) -—- 

peşti timbo timbo peşti 

chiasmul rezultînd din aceea că. pe planul mitic, transformarea 
femeilor în peşti este realizată activ, iar aceea a copilului în 
timbo, suferită pasiv, pe cînd pe plan empiric, activitatea este a 
bărbaţilor, iar pasivitatea, a femeilor. 

Dovadă stă greşeala comisă de eroina mundurucu din 
M 143 . Şi-ar fi păstrat preţioasa ei toxicitate fiziologică, dacă 
privirile i-ar fi rămas aţintite spre amonte, astfel încît să-i fie cu 
neputinţă să vadă peştii încă vii în jurul ei: dacă deci ar fi 
respectat principiul atribuirii posturilor de pescuit celor două 
sexe. Ea încalcă acest principiu, întorcîndu-se spre aval ca să 
vadă murind peştii, deoarece bărbaţii, care stau în amonte prin¬ 
tre peştii vii, sînt aceia care se uită la vale, pe cînd femeile 
privesc spre amonte pîndind peştii morţi care coboară pe firul 

apei. Uzurpare de rol care aduce după sine o triplă consecinţă: 
transformarea otrăvii din animală în vegetală; din culturală în 
naturală; din bun feminin, în bun masculin. 

Se va nota şi că ecuaţia: 

[Plan empiric] 

b) (bărbaţi: femei:: amonte: aval) 

subzistă, cu preţul unei întăriri a celor două opoziţii, şi în mitul 
arekuna (M| 45 ), unde se află confruntaţi, nu bărbaţii şi femeile, 
ci oamenii şi păsările piscivore. Acestea sînt faţă de oameni 
ceea ce sînt la pescuit femeile în raport cu bărbaţii, de vreme 
ce un alt mit guyanez descrie păsările acvatice în termenii 
următori: “toate păsările care trăiesc astăzi pe malul apelor 
stătătoare, în mîl, hrănindu-se cu peşte şi cu came stricată” 
(K.G. 1, p. 262). Pasărea tuyuyu (numele amazonian al genului 
Mycteria, numit mai la sud jabiru), care joacă, în calitate de 
ambasador al păsărilor acvatice, un rol fatal în M 145 , personifică 
o specie ai cărei reprezentanţi se înfiinţează cu miile după 
revărsări, pentru a mînca peştii rămaşi pe uscat în cantităţi atît 
de mari, încît dacă n-ar fi păsările s-ar părea că atmosfera ar fi 
infectată de descompunerea organică (Ihering, voi. 36, p. 208- 
209). Păsările, care aşteaptă ca peştii să moară ca să-i mănînce, 
sînt deci transformabile în femei care, la pescuit, aşteaptă ca 
peştii să moară (ucişi prin munca bărbaţilor) ca să-i ia. Episodul 
în care păsările cer ca pescuitul să aibă loc în apă adîncă, se 
explică prin transformarea: 

c) (bărbaţi/femei): (amonte/aval):: (oameni/pâsări): (riu/bulboanâ la poalele cascadei) 

Cea din urmă ecuaţie e importantă, pentru că permite să 
demonstrăm că pierderea timbo-ului de origine umană are 
aceeaşi cauză în M 145 ca şi în M 143 . în cel din urmă mit, 
femeia cu timbo îşi pierde puterea, pentru că - din vina ei - s-a 
aşezat în poziţie masculină. în celălalt, copilul cu timbo moare 
pentru că - din vina păsărilor, transformare a femeilor pescăriţe 
- s-a aşezat în poziţie joasă (la picioarele cascadei), cores¬ 
punzătoare avalului, care e poziţia feminină. Inversiunea aceasta 
a unei scheme comune ambelor mituri e însoţită de o inversiune 

a concluziilor respective: pierderea timbo-ului extraordinar 
(M l43 ), originea timbo-ului obişnuit (M 145 ). 

Să ne întoarcem la problematica otrăvii. Mitul arekuna 
îi atribuie originea unei intervenţii a curcubeului, şi am sugerat 
(la p.305 sq.) că eroina mitului bororo despre originea bolilor 
(M 5 ), lacomă de peşte pescuit cu timbo, ar putea fi în legătură 
cu acest fenomen meteoric. într-adevăr, ea e mama bolilor, şi 
am stabilit că în întreaga Americă tropicală, acestea sînt în gen¬ 
eral imputate curcubeului, cel puţin cînd iau forma de epidemie. 
Să încercăm să aprofundăm această concepţie. 

Spre deosebire de bătrîneţe, de accidente şi de război, 
epidemiile decupează lacune enorme în ţesutul demografic. 
Aceasta e o trăsătură pe care o au în comun cu otrava de pes¬ 
cuit, despre care am văzut că face în populaţia rîurilor ravagii 
disproporţionate cu rezultatele care s-ar putea obţine cu alte 
mijloace. Această conexiune între boală şi pescuitul cu otrava 
nu este speculativă, deoarece furnizează argumentul unui mit 
guyanez: 


• M 162 . Carib: originea bolilor şi a otrăvii de pescuit. 

în timpurile de odinioară, oamenii nu cunoşteau 
boala, suferinţa şi moartea. Nu erau certuri. Toată lumea 
era fericită. Duhurile pădurii trăiau atunci în tovărăşia 
oamenilor. 

într-o zi, unul din Duhuri, care luase înfăţişarea 
unei femei alăptîndu-şi pruncul, îi vizită pe indieni, 
care-i oferiră o tocană atît de fierbinte şi de ardeiată, 
încît femeia supranaturală fu arsă “pînă la inimă”. Ea 
ceru îndată apă, dar gazda ei răuvoitoare pretinse că nu 
avea. Duhul alergă atunci să bea apă de la rîu, lăsîn- 
du-şi pruncul în colibă. De îndată ce ea ieşi, o femeie 
rea îl aruncă în oala care fierbea pe foc. 

Întorcîndu-se în colibă, Duhul îşi căută pretutin¬ 
deni copilul, şi cînd, trecînd pe lîngă oală, mestecă din 
automatism tocana cu lingura; văzu ridicîndu-se la supra¬ 
faţă micul cadavru. Izbucnind în lacrimi, îi copleşi pe 
indieni cu reproşuri şi le vesti că de acum înainte, ca să 
plîngă şi ei cum o făcuseră pe ea să plîngă, copiii lor 

vor muri. Femeile vor suferi şi de durerile facerii. Cît 
despre bărbaţi, nu le va mai fi de ajuns, ca înainte, să 
golească rîurile cu tigvele ca să adune peştele, şi să le 
umple la loc pentru ca peştele să fie abundent. De acum 
înainte, vor trebui să muncească, să trudească, şi să se 
ostenească pentru a otrăvi iazurile cu rădăcini. în cele 
din urmă, duhul pădurii o ucise pe femeia vinovată, şi 
jigni copii insultînd grosolan memoria mamei lor. Nu 
dispăru decît atunci cînd se pronunţă cuvîntul “batată”, 
întrucît Duhurile au o groază de acest tubercul (Roth 1, 
p.179. Pentru analiza acestui mit, cf. mai jos, p.376 sq.). 

Miturile bororo (M 5 ) şi kayapo (M| 40 ) despre originea 
bolilor fac dintr-un sat, ocupat cu o partidă de pescuit colectiv, 
victima, tot colectivă, a primei epidemii. Două mituri bororo 
(M 2 , M 3 ) subordonează instaurarea culturii faţă de masacrarea 
unei populaţii. Din examinarea acestor două mituri, am inferat 
(p. 76-81) că trecerea de la natură la cultură corespunde în 
gîndirea indigenă celei de la continuu la discontinuu. 

Or, problematica otrăvii de pescuit ne-a sugerat că dis¬ 
continuul se situează, din punct de vedere semantic, într-o zonă 
unde trecerea de la natură la cultură are loc fără soluţie de con¬ 
tinuitate sau aproape. Să zicem că în ideea pe care şi-o fac indi¬ 
genii despre otrava de origine vegetală, intervalul dintre natură şi 
cultură, care există desigur peste tot şi pretutindeni, se află redus 
la minimum. Prin urmare, otrava de pescuit sau de vînătoare 
poate fi definită ca un continuu maximum care generează un dis¬ 
continuu maximum, sau, dacă se preferă, ca o unire a naturii şi 
culturii care determină disjuncţia lor, deoarece natura ţine de 
cantitatea continuă, iar cultura de cantitatea discretă. 

Deci nu e o întîmplare că mitul arekuna (M l45 ) despre 
originea otrăvii de pescuit comportă un episod - asupra căruia 
vom mai reveni, şi pe care numai îl vom evoca aici pe scurt - 
în care se atribuie îmbucătăţirii curcubeului discontinuitea anatom¬ 
ică a fiinţelor vii, adică instaurarea unei ordini zoologice care, ca 
şi ordinea celorlalte regnuri, asigură culturii o stăpînire asupra 
naturii (L.-S. 8, 9; passim). în spatele acestei juxtapuneri de teme 
în aparenţă eteroclite, percepem în mod confuz lucrarea unei 
dialectici a micilor şi marilor intervale, sau, ca să împrumutăm 

termeni comozi din limbajul muzical, o dialectică a cromaticului 
şi a diatonicului. E ca şi cum gîndirea sudamericană, hotărît pesi¬ 
mistă prin inspiraţie, diatonică prin orientare, i-ar atribui croma¬ 
tismului un soi de ticăloşie originară, astfel încît marile intervale, 
indispensabile în cultură pentru ca aceasta să existe, şi în natură 
pentru ca aceasta să poată fi gîndită de om, n-ar putea rezulta 
decît din autodistrugerea unui continuu primitiv, a cărui putere se 
mai face simţită întotdeauna în acele rare locuri unde au 
supravieţuit rămăşiţe de-ale lui: fie în folosul omului, sub forma 
otrăvurilor pe care el s-a făcut stăpîn; fie împotriva lui, în curcu¬ 
beul pe care acesta nu-1 poate lua sub control. 

Cromatismul otrăvii e de ordin ideologic, deoarece ţine 
de ideea unui interval foarte mic între natură şi cultură. 
Cromatismul curcubeului este empiric şi sensibil. Dar dacă, în 
acelaşi rînd cu consideraţiile precedente, s-ar putea admite că 
cromatismul, ca o categorie a intelectului, implică aprehensiunea 
conştientă sau inconştientă a unei scheme colorate, anumite 
reflecţii ale lui Jean-Jacques Rousseau asupra cromatismului ar 
dobîndi un interes şi mai mare: “cuvîntul acesta vine din 
Grecescul xP^l 10 care înseamnă culoare, fie pentru că Grecii 
însemnau acest Gen cu caractere roşii sau divers colorate; fie, 
zic Autorii, pentru că Genul cromatic este mediu între celelalte 
două, aşa cum culoarea este mijlocie între alb şi negru; sau, 
după alţii, pentru că acest gen variază şi înfrumuseţează 
Diatonicul prin semi-Tonurile sale. care fac, în Muzică, acelaşi 
efect pe care în Pictură îl face varietatea culorilor” (Dictionnaire 
de Musique, art. “Chromatique”). 

Nu e nevoie să subliniem că, la fel ca şi G. Rouget 
(care a pus magistral problema cromatismului primitiv într-un arti¬ 
col recent), luăm acest termen în accepţia foarte generală de 
folosire a micilor intervale, ceea ce acoperă sensul grec şi sensul 
modem, diferite între ele din alte privinţe, şi păstrînd semnificaţia 
comună pe care cuvîntul cromatism o poate avea în muzică şi în 
pictură. Vom continua de altminteri să-l cităm pe Rousseau, pen¬ 
tru a arăta că această concepţie sudamericană a cromatismului 
(gîndit mai întîi în termeni de cod vizual) n-are nimic bizar şi 
exotic, de vreme ce, încă de la Platon şi Aristotel, occidentalii îi 
arată (de această dată însă pe plan mu-zical) o neîncredere 
asemănătoare, şi-i atribuie aceeaşi ambiguitate; asociindu-1, precum 

asociază indienii din Brazilia curcubeul, cu suferinţa şi cu doliul: 
“Genul Cromatic este admirabil pentru a exprima durerea şi 
întristarea; accentuînd rinforzando Sunetele sale suitoare, are un 
efect sfîşietor. în coborâre nu e mai puţin energic; ţi se pare 
atunci că auzi adevărate gemete... De altminteri, cu cît mai ener¬ 
gic e acest gen, cu atît mai puţin trebuie abuzat de el. Asemenea 
acelor mâncăruri delicate al căror belşug face repede silă, pe cît e 
de fermecător cînd e întrebuinţat cu sobrietate, pe atât de respin¬ 
gător e cînd e pus cu toptanul” (I c.). La care Littre, care citează 
începutul articolului lui Rousseau, adaugă: “în vorbirea curentă, 
cromatic, cromatism, înseamnă pasaj languros, moale, plîngăreţ” 
(art. “Chromatique”). 

Aici e locul să amintim că în Guyana, curcubeului i se 
spune cu acelaşi nume ca şi sarigii. Un raţionament foarte dife¬ 
rit de cel pe care-1 urmăm acum ne condusese să vedem în 
această asimilare efectul intervalului foarte mic care, în person¬ 
ajul sarigii aşa cum o concep miturile, distinge între funcţii 
logic opuse: aceea a dătătorului de viaţă, şi aceea a dătătorului 
de moarte (p. 305). Aşadar, sariga e şi ea o fiinţă "cromatică”. 
De altfel, nu le administrează ea otravă seducătorilor ei în M 89 , 
şi nu este ea însăşi otravă în celelalte mituri din acelaşi grup ? 

Nu vom merge pînă la a sugera că Isolda este 
reductibilă la o funcţie “sarigă”. Dar faptul că analiza unor 
mituri sudamericane ne-a condus să facem din otrava de pescuit 
sau de vînătoare o variantă combinatorie a seducătorului, 
otrăvitor al ordinii sociale, şi că între natură şi cultură, ambii 
ne-au apărut ca două modalităţi din regnul micilor intervale, e 
de natură să ne convingă că filtrul de iubire şi filtrul de moarte 
sînt interşanjabile pentru alte motive decît pentru acelea ieşite 
din simpla oportunitate, şi ne dă de gîndit asupra cauzelor pro¬ 
funde ale cromatismului lui Tristan. 




PARTEA A CINCEA 

SIMFONIE RUSTICĂ 
ÎN CINCI MIŞCĂRI 


“Mais aussi vois-tu bien que ce ne sont 
pas contes qui ressemblent fort aux fables 
vagues, et vaines fictions que Ies poetes et 
autres fabuleux ecrivains controuvent â plaisir, 
ne plus ne moins que Ies araignees qui d’elles- 
memes sans aucune matiere ni sujet, filent et 
tissent leurs toiles, ains est apparent qu’ils conti- 
ennent des accidents et memoires de quelques 
inconvenients: ainsi comme Ies Mathematiciens 
disent, que l’arc-en-ciel est une apparence seule- 
ment de diverse peinture de couleur, paT la 
refraction de notre vue contre une nuee: aussi 
cette fable est apparence de quelque raison qui 
replie et renvoie notre entendement â la consid- 
eration de quelque autre verite.” 


PLUTARH, Despre Isis şi Osiris, 
trad. Amyot, § x. 



I. Divertisment pe o temă populară 

II. Concert de păsări 

III. Nuntă 

I 

DIVERTISMENT PE O TEMĂ 
POPULARĂ 


Să revenim acum la mitul de referinţă, şi să stabilim 
poziţia. Unde am ajuns ? 

Am stabilit că miturile bororo (M, şi M 5 ) şi ge (M 7 
pînă la M 12 ) aparţin aceluiaşi grup, şi că este posibil să se 
treacă de la un mit la altul prin intermediul anumitor trans¬ 
formări. Transformarea principală se situează pe plan etiologic, 
deoarece mai multe mituri, al căror erou este deopotrivă un 
căutător de păsări, se prezintă cînd ca mit despre originea apei 
(Mi), cînd ca mituri despre originea focului (M 7 pînă la M 12 ). 
Bororo ilustrează primul caz, ge pe cel de-al doilea. Mai trebuie 
totuşi amintit că nu e vorba de orice fel de foc, de orice fel de 
apă. Focul este acela al vetrei domestice; şi apa e aceea care 
stinge vetrele domestice, sub formă de furtună şi de ploaie. 

Opoziţia aceasta este dublată de o alta. în toate 
miturile, reuşita eroului în cursul unei expediţii care-1 duce fie 
în împărăţia sufletelor, stăpînele apei (bororo), fie la sălaşul 
jaguarului, stăpîn al focului (ge), este direct sau indirect subor¬ 
donată unor anumite precauţii privind zgomotul: să nu provoace 
zgomot, să nu se lase provocat de zgomot; să spunem, pentru a 
simplifica, o conduită de mutism sau o conduită de surditate. 
Chiar şi mitul sherente (M, 2 ), unde aparent motivul acesta e 
absent, face aluzie la sfîrşit la el, ca şi cum s-ar fi căit: întors 
în sat încărcat de came friptă, asaltat de întrebările alor săi, 
eroul o face pe surdul , prelinzînd că n-a făcut decît să expună 
carnea la soare (p. 103). Conduita lui de surditate corespunde 
astfel conduitei de mutism a eroului bororo, pe cînd eroul 
apinaye (M 9 ) are urechea prea fină (aude chemarea lemnului 

putred), iar cel din mitul timbira (M 10 ) face prea mult zgomot 
mîncînd. în această perspectivă, linia de demarcaţie se 
deplasează şi traversează grupul ge, lăsînd de o parte miturile 
bororo şi timbira (conduită de mutism, mai mult sau mai puţin 
eficace), şi de cealaltă parte miturile apinaye şi sherente (con¬ 
duită de surditate, şi ea mai mult sau mai puţin eficace). 

Negativ sau pozitiv, toate miturile se raportează la origi¬ 
nea gătitului alimentelor. Ele opun acest fel de a se hrăni celor¬ 
lalte: acela al carnivorelor, mîncătoare de came crudă; acela al 
hoitarilor, mîncători de came stricată. Dar - şi aici apare o a treia 
diferenţă - miturile evocă diferite forme de canibalism: aerian 
(urubu) şi acvatic (piranha) în mitul bororo; terestru în miturile ge, 
dar atunci, fie natural, referitor la carnea crudă (animal carnivor), 
fie supranatural şi preferind carnea gătită (vidma apinaye). 

După această ordonare, ne-am putea considera sarcina 
îndeplinită dacă n-ar rămîne două dificultăţi. 

în primul rînd, de ce leagă bororo originea furtunii şi a 
ploii (antifocul) de urmările unui incest, pe cînd tema aceasta 
lipseşte din miturile ge ? Desigur, tema nu lipseşte complet, 
deoarece antagonismul dintre tată şi fiu (care, în filiaţia 
matriliniară, sînt rude prin alianţă) e înlocuit prin acela dintre 
doi cumnaţi, dintre care unul e un adult, celălalt un copil. Dar, 
în locul inversării directe la care ne aşteptăm 105 , acolo apare 
numai o slăbire a opoziţiei, care e o constantă a grupului, din¬ 
tre doi bărbaţi din generaţii diferite, puşi în relaţie prin inter¬ 
mediul unei femei. Slăbirea aceasta trebuie explicată. 

în al doilea rînd, cum să interpretăm conexiunea ciu¬ 
dată, comună tuturor versiunilor sau aproape, dintre gătitul ali¬ 
mentelor şi atitudinea faţă de zgomot ? 

Cele două probleme sînt una singură în realitate, şi de 
îndată ce ne-am dat seama de asta, apare soluţia. Pentru a duce 
la bun sfîrşit această demonstraţie grea, ne vom îngădui să 
recurgem la o metodă puţin ortodoxă, care va consta în a părăsi 
din cînd în cînd miturile noastre braziliene, în favoarea unor 
excursuri rapide în domeniile mitologiei generale şi folclorului. 
Aceste aparente ocoluri vor fi de fapt nişte scurtături. 

* 


* * 

Dacă l-am întreba ex abrupto pe un etnolog care sînt 
împrejurările în care zgomotul dezordonat e prescris de cutumă, 
se poate paria că va cita imediat două: charivari -ul din tradiţia 
europeană, şi vacarmul la care se dedau, acum sau odinioară, un 
număr considerabil de societăţi primitive (şi civilizate), cu ocazia 
eclipselor de soare şi de lună. Să le examinăm pe rînd. 

Enciclopedia lui Diderot şi d’Alembert defineşte^ chari- 
vari-ul după cum urmează: “Cuvîntul acesta... înseamnă şi zu¬ 
grăveşte zgomotul de batjocură care se face noaptea cu tigăi, 
lighene, cazane etc., la uşa persoanelor care se căsătoresc pentru 
a doua sau a treia oară, şi chiar a celor care se căsătoresc cu 
persoane de o vîrstă foarte inegală cu a lor. 

“Abuzul acesta s-a întins atît de departe odinioară, încît nu 
erau cruţate nici reginele care se recăsătoreau” (art. “Charivari”). 

Van Gennep enumeră împrejurările şi persoanele care 
dau ocazia unui charivari: căsătorie între soţi de vîrstă prea ine¬ 
gală; recăsătorirea văduvilor; soţi bătuţi de neveste; fete care-1 
părăsesc pe un iubit bine văzut de opinia publică, pentru un 
pretendent mai bogat, .prea bătrîn, sau străin; fete care duc o 
viaţă dezordonată; logodnice însărcinate care fac o căsătorie de 
circumstanţă; băieţi care “se vînd” unei femei pentru banii ei; 
neveste adultere; fete care au drept amant un bărbat căsătorit; 
soţi complezenţi; căsătorii între gradele de rudenie interzise. 
După Du Cange, ar exista o posibilitate de răscumpărare, dacă 
se plăteşte o compensaţie Abatelui Tineretului. în majoritatea 
cazurilor, notează Van Gennep, charivari-ul se face bărbatului, 
mai degrabă decît femeii (V.G., t. I, voi. II, p. 614-620). 

Cît despre vacarmul făcut cu ocazia eclipselor, scopul lui 
manifest este să sperie şi să alunge animalul sau monstrul care se 
pregăteşte să mănînce corpul ceresc. Obiceiul a fost semnalat în 
lumea înkeagă: China, Birmania, India, Malaezia; în Africa, în spe¬ 
cial în Dahomey şi în teritoriile învecinate; în America, din Canada 
•pînă în Peru, trecînd prin Mexic. Era cunoscut şi de antici, 
deoarece îl menţionează Tit-Liviu şi Tacit, şi pare să fi supravieţuit 
pînă într-o epocă recentă, sub forma tradiţională, sau redus la mitul 
care îl explică, în Italia, în Scandinavia şi chiar în Franţa, cu 
credinţa că eclipsa se datorează unui lup care atacă luna sau 
soarele. 

Ce este comun între cele două cazuri, şi ce rezultat se 
urmăreşte prin zgomotul produs? 

La prima vedere, răspunsul pare uşor de dat. Charivari- 
ul sancţionează unirile condamnabile, şi eclipsa pare a fi efectul 
unei conjuncţii periculoase: aceea dintre monstrul devorator şi 
corpul ceresc ce-i cade pradă. Interpretarea obişnuită a tărăboiu¬ 
lui făcut cu ocazia eclipselor ne-ar convinge pe deplin că zgo¬ 
motul trebuie să alunge, într-un caz, monstrul cosmologic care 
devorează astrul, iar în celălalt “monstrul” sociologic care-şi 
“devorează” nu mai puţin nevinovata sa pradă. Şi totuşi, e de 
ajuns să parcurgi exemplele date de Van Gennep ca să vezi că 
explicaţia aceasta nu li se poate aplica tuturor. Uneori, charivari- 
ul e adresat victimei pesupuse, mai degrabă decît celui sau celei 
care se poartă abuziv. 

Să încercăm deci să examinăm lucrurile mai îndeaproa¬ 
pe. Dificultatea provine din faptul că, după caz, zgomotul pare 
a sancţiona, cînd o conjuncţie condamnabilă, cînd o disjuncţie 
plină de riscuri. Dar de fapt conjuncţia constituie oare fenome¬ 
nul primar ? în cazul căsătoriei ca şi în cel al eclipsei, ea se 
defineşte mai întîi negativ: e ruptura unei ordini în care alter¬ 
nează printr-o înlănţuire regulată, soarele şi luna, ziua şi noap¬ 
tea, lumina şi întunericul, căldura şi frigul; sau, pe plan socio¬ 
logic de această dată, bărbaţi şi femei care sînt între ei într-un 
raport de convenienţă reciprocă, din punct de vedere al stării 
civile, al vîrstei, al averii etc.: 

a, b, c, d, e, . f, g, h, . 1, m, n, .. 

Ceea ce sancţionează vacarmul nu e o simplă conjuncţie 
între doi termeni ai lanţului sintagmatic, adică o situaţie de 
tipul: 


. n 

a, b, c, d, e, 

u 


f, g, h, . 1, m, n. 


ci ceva mai complex, care constă, pe de o parte, în ruptura 
lanţului sintagmatic, pe de altă parte în intruziunea unui element 
străin de acest lanţ: element care captează - sau încearcă să 
capteze - un termen al lanţului, şi provoacă astfel desfacerea 
acestuia. 

Noţiunea de captare permite să depăşim antinomia 
disjuncţiei şi conjuncţiei, mai ales dacă precizăm că această captare 
poate afecta, fie un termen dintr-o pereche virtuală, fie termenul 
care joacă rolul de intermediar înlre termenii acestei perechi virtuale. 

O anchetă inedită asupra charivari-ului făcut văduvilor, 
datorată lui P. Fortier-Beaulieu, şi în legătură cu care îi 
mulţumim d-lui Georges-Henri Rivifere, conservator şef al 
Muzeului Artelor şi Tradiţiilor Populare, că a binevoit să ne-o 
pună la dispoziţie, confirmă analiza de mai sus. Deşi 
menţionează, printre cauzele charivari-ului, diferenţele de vîrstă 
dintre soţi, reaua purtare a unuia dintre ei, căsătoria unei fete 
însărcinate, refuzul de a da un bal cu ocazia nunţii, e uimitor 
că răspunsul la întrebarea pusă e pozitiv în 92,5% din cazurile 
recenzate, care privesc într-adevăr recăsătorirea, dar mai ales 
însoţită de diferenţe de vîrstă sau de avere, sau între parteneri 
prea bătrîni, sau survenind după o rea purtare în timpul 
văduviei. Aceste feluri de recăsătoriri apar probabil ca întrecînd 
măsura. Dar în acelaşi timp fac manifestă natura adevărată a 
recăsătoririi, care constă întotdeauna în captarea - de către un 
individ pe care văduvia ar fi trebuit să-l scoată, ca să spunem 
aşa, în afara circuitului - unui soţ, care astfel încetează să mai 
fie disponibil cu titlu general, şi a cărui deturnare rupe continui¬ 
tatea ideală a lanţului alianţelor matrimoniale. De altminteri, în 
ancheta citată, asta şi spune un informator (d’Eyguibres, B. du 
R.), spunînd că charivari-ul serveşte la exercitarea unor “repre¬ 
salii împotriva unui văduv sau a unei văduve care le lipseşte de 
fete sau pe băieţi de un celibatar sau de o celibatară.” 

Demonstraţia care precede are valoare de lemă. Ea ne per¬ 
mite să stabilim, cu titlu preliminar, ce rol veritabil e atribuit zgomo¬ 
tului, în charivari ca şi cu ocazia eclipselor. Rolul acesta constă în a 
semnala o anomalie în desfăşurarea unui lanţ sintagmatic. Doi ter¬ 
meni ai lanţului sînt disjuncţi şi, corelativ, unul din aceşti termeni 
intră în conjuncţie eu un alt termen, deşi acesta este exterior lanţului. 

Acum, în ce privinţă ne ajută acest rezultat ? 

Pe parcursul lucrării de faţă, ne-am referit de multe ori 
la echivalenţa, practic universală, dintre opoziţia sexelor şi aceea 
a cerului şi pămîntului. Miturile ge despre stea, soţia unui muri¬ 
tor (M g7 pînă la M 93 ) îi atribuie cerului o conotaţie feminină, 
iar pămîntului o conotaţie masculină. Relaţia se inversează în 
miturile corespunzătoare din America de Nord, şi uneori chiar în 
America de Sud (cf. de pildă M uo ). Numai forma ecuaţiei nu e 
modificată: 

cer: pămînt:: sex x: sex y 

Or, după toate miturile noastre, descoperirea bucătăriei a 
afectat profund relaţiile care dominau pînă atunci între cer şi 
pămînt. înainte de a cunoaşte focul şi gătirea alimentelor, oame¬ 
nii erau siliţi să pună carnea pe o piatră pentru a o expune ra¬ 
zelor soarelui (atribute, respectiv, terestru şi celest prin 
excelenţă) 107 . Prin intermediul cărnii, se atesta astfel proximitatea 
dintre cer şi pămînt, dintre soare şi omenire. Un mit o spune 
explicit: “Odinioară, tenetehara nu cunoşteau focul. îşi găteau 
carnea la căldura soarelui, care, pe vremea aceea, era mai 
aproape de pămînt [subliniat de noi]...” (Wagley-Galvăo, p. 133). 

Nu e desigur o întîmplare faptul că printre ge, care for¬ 
mulează implicit aceeaşi ipoteză, se află şi un trib care trăia 
odinioară cu obsesia unei asemenea apropieri. 

Sherente credeau că perioadele de secetă se datorau 
supărării soarelui împotriva oamenilor. Ca să-i îndepărteze mînia, 
celebrau o ceremonie pe care durata şi rigoarea o consacrau 
drept cel mai important dintre riturile lor. Timp de trei săptă- 
mîni, bărbaţii adulţi posteau şi cîntau aproape fără întrerupere, 
lipsindu-se de somn. Le era interzis şi să se spele, sau mai 
exact să folosească apa. La sfîrşitul acestei perioade de mortifi¬ 
care, penitenţii slăbiţi, murdari şi arşi de razele soarelui trebuiau 
să vadă şi să audă două viespi negre, purtătoare de săgeţi; îndată 
toată populaţia satului îşi cobora privirile şi-şi acoperea faţa, dar 
dacă unul singur dintre penitenţi nu izbutea să vadă insectele, 
postul trebuia să continue pînă la o nouă apariţie a acestora. 

Ulterior, vizitele viespilor devin mai dese, şi ele lasă să 
cadă săgeţi miniaturale pe care le prind penitenţii. Atunci cînd 

fiecare din ei a obţinut o săgeată, are loc prima baie, urmată de 
tundere şi de alte îngrijiri corporale care însoţesc întoarcerea la 
colibele familiale. 

Etapele următoare cuprind o vînătoare colectivă, o 
împărţire de hrană, şi o întrecere de fugă “cu buşteanul”. După 
aceea se ridică în timpul nopţii un catarg, înalt de zece metri şi 
cu un diametru de patruzeci de centimetri, numit “drumul ceru¬ 
lui”. Cel care se suia primul pînă în vîrf, întotdeauna un mem¬ 
bru al clanului kuze din jumătatea shiptato (cf. mai sus, p. 107 
şi 272), implora soarele să-i dea un foc, şi mănunchiul de fibre 
pe care-1 ducea cu el se aprindea imediat. Fibrele acestea slu¬ 
jeau pentru reaprinderea tuturor vetrelor din sat. Apoi căţărătorii 
urcau unul după altul, şi fiecare le întreba cît timp i-a mai 
rămas de trăit pe sufletele rudelor sale defuncte, care-i apăreau 
în vîrful catargului (J. Feliciano [de Oliveira], p. 23). Pe de 
altă parte, fiecare lăsa să-i cadă de sus un obiect: pană, frunză, 
sămînţă etc. ilustrînd forma vizibilă sub care se va reîncarna. 
Cel din urmă căţărător căpăta, prin intermediul unui herald 
celest, răspunsul soarelui: mărturia că e satisfăcut de buna 
desfăşurare a ritualului, şi asigurarea că va trimite ploaia ca 
semn al compătimirii lui. 

A doua zi, catargul era doborît înainte de zori şi aruncat 
în apă. Apoi, pentru ultima oară, penitenţii se adunau, grupaţi pe 
jumătăţi, şi oficiantul care fusese însărcinat- să culeagă într-o 
tigvă obiectele simbolizînd sufletele, le restituia proprietarilor 
respectivi prefăcîndu-se că le introduce în corpul fiecăruia prin 
deschizătura mistică a tonsurii (Nim. 6, p. 93-98). Şi kayapd văd 
în soare un vechi persecutor al omenirii (Banner 1, p. 49). 

Ne vor reţine îndeosebi atenţia două faze ale ritualului. 
Penitenţii se împart în două grupuri majore: awakbonikwa şi 
aimbati, plus un mic grup suplimentar cuprinzînd cîţiva bătrîni. 
Aceştia din urmă sînt obligaţi la un post de numai cinci zile. 
Rolul lor principal constă în a oferi, de dimineaţa pînă seara, 
cîte o înghiţitură de apă penitenţilor. Or, acest grup poartă, 
numele: asare, care ni-1 aminteşte pe acela al eroului însetat din 
M| 24 , confirmînd, dacă mai era nevoie, că ritul şi mitul sînt în 
intimă conexiune. De altminteri, la sfîrşitul ultimului Mare Post 
de care-şi mai aduc aminte indigenii, rolul de herald al soarelui 
a fost îndeplinit de K Orionis, altfel zis Asare. 

în al doilea rînd, bărbaţilor adunaţi în jurul catargului le 
împart apă trei oficianţi care-i reprezintă respectiv pe Venus, 
Jupiter şi Marte. Primii doi oferă apă limpede, într-o tigvă din 
specia Lagenaria, cel dintîi, Crescentia cel de-al doilea. Dar 
băutorii îi refuză lui Marte apa tulbure pe care le-o oferă, într-o 
cupă împodobită cu pene (cea de Lagenaria este împodobită cu 
bumbac). Venus şi Jupiter sînt din jumătatea shiptato, Marte din 
jumătatea sdakran. Şi aici, ritualul trimite la o structură socială 
şi la mituri deja discutate (M 93 şi M| 38 ). 

Pe urmele lui Nimuendaju, dl. I. de Queiroz a crezut că 
găseşte în această ceremonie dovada că sherente au trăit odinioa¬ 
ră într-un ţinut unde seceta era mai de temut decît este cazul în 
teritoriul lor actual. A uitat astfel că tema soarelui malefic, care 
se apropie în chip periculos de pămînt şi provoacă seceta, dacă 
nu chiar un incendiu general, există şi în Amazonia (Amorim, p. 
459-460), în special la mundurucu (Stromer, p. 136-137), şi că 
ocupa primul plan în gîndirea mitică a indigenilor din estul şi 
vestul canadian: montagnais-naskapi şi kwakiutl, ca şi a triburilor 
numite “săteşti” din Missouri (pawnee, mandan), în legătură cu 
care e greu de crezut că vreunii au cunoscut vreodată condiţii 
climatice corespunzătoare acestei ficţiuni. 

Mai ales. Marele Post al indienilor sherente pare să 
respecte o schemă pe care desfăşurarea ritualului o face mani¬ 
festă. Schema se bazează pe o distincţie între un foc “bun” şi 
unul “rău”. Numai cel de-al doilea rezultă dintr-o acţiune prea 
directă a soarelui asupra pămîntului. Trebuie convins deci mai 
întîi soarele să se îndepărteze, şi odată obţinut acest rezultat 
prin mortificări, oamenii se pot apropia cu moderaţie de el 
(căţărîndu-sei pe catarg), pentru ca să le cedeze cele două ele¬ 
mente complementare, capabile să opereze medierea între cer şi 
pămînt: focul de bucătărie pe de-o parte, datorită fibrelor aprinse 
care servesc la reaprinderea vetrelor, ploaia pe de altă parte, pe 
care o promite soarele; adică chiar aceleaşi elemente a căror 
origine se străduiesc s-o regăsească, pe a .celui de-al doilea 
mitul bororo, pe a celui dintîi miturile ge, atribuind-o în ambele 
cazuri unui copil care s-a aventurat în vîrful unui catarg... Şi, 
ca şi căţărătorii din ritualul sherente, căutătorul de păsări îşi 
găseşte acolo moartea simbolică, înainte de a învia şi de a 
reveni printre ai săi. 

Această interpretare a Marelui Post îşi găseşte confir¬ 
marea printr-un grup de mituri ge pe care nu le-am examinat 
încă, deşi se referă şi ele la originea focului. Dar nu mai e 
vorba, de data aceasta, de binefăcătorul foc de bucătărie. Focul 
de care va fi vorba acum este malefic, deoarece incendiază 
pămîntul. Miturile acestea ţin de ciclul celor doi eroi civilizatori 
Soare şi Lună, care am văzut că după o versiune kraho (M n ) 
au jucat un rol şi la originea focului de bucătărie, pe care l-au 
furat oamenilor cînd s-au hotărît să-i părăsească. Există deci o 
legătură reală între cele două grupuri de mituri. Numeroasele 
versiuni ge sînt atît de apropiate, încît, fără vreun neajuns, pot 
fi confundate într-un rezumat sincretic: 

•M 163 . Gc centrali şi orientali; focul distrugător. 

Cu mult înainte a: să existe omenirea. Soare şi 
Lună trăiau pe pămînt. într-o zi, fără ştirea fratelui său, 
Soare plecă în savană şi ajunse “la poalele cerului” 
kraho]. Acolo, auzi zgomotul caracteristic făcut de 
ciocănitori cînd găuresc scoarţa copacilor cu ciocul. Una 
dintre păsări tocmai confecţionase o diademă de pene 
roşii, care strălucea ca focul. Soare îi ceru podoaba 
ciocănitorii, care se învoi, dar îl preveni că avea s-o 
arunce din copac: Soare trebuia s-o prindă din zbor, 
fără s-o lase să atingă pămîntul ! 

Diadema căzu învîrtindu-se prin aer. Strălucea 
atît de tare, încît părea foc adevărat. Soare o prinse, şi 
o săltă repede dintr-o mînă într-alta, pînă ce se mai 
răci, ca s-o poată ţine... 

La puţin timp după aceea. Lună descoperi 
diadema într-o ascunzătoare unde o pusese Soare, şi-şi 
imploră fratele să-i găsească una la fel. Cam în silă. 
Soare îl duse pe Lună la ciocănitori. Acestea se învoirâ 
să-i dea o a doua diademă. Dar, pe cînd Soare se 
pregătea s-o prindă, Lună ceru s-o facă el însuşi, în 
ciuda avertismentelor fratelui său care se temea de un 
dezastru. Lună era într-adevăr foarte neîndemînatic. Aşa 
cum prevăzuse Soare, diadema îi arse mîinile şi o lăsă 
să cadă pe jos; toată savana luă foc şi animalele se 

prefăcură în cenuşă (tirabira: Nim. 8, p. 243-244; 
apinaye: Nim. 5, p. 160-161, C.E. de Oliveira, p. 82-86; 
kraho: Schultz, p. 57 sq.; Pompeu Sobrinho, p. 204-205). 

Motivul podoabei arzătoare are o răspîndire enormă: se 
întîlneşte în cosmogonia vechilor tupinamba ca şi în aceea a ve¬ 
chilor mexicani. Rolul de pirofor al ciocănitorilor reapare în 
America de Nord, şi anume la zuni, precum şi la caddo, 
wichita, la apaşii jicarilla şi mescalero, tot în ciclul imitatorului 
neîndemînatic (“Bungling Host”), mitul de mai sus fiind un bun 
exemplu sudamerican al acestei teme. Ciocănitoarea e stăpînul 
focului în mai multe mituri din Columbia britanică (cf. de pildă 
Boas 2, p. 894-896). Se ştie că aproape toate speciile au capul 
împodobit cu pene roşii. Ne-am mai referit la funcţia lor (p. 
258) prin care - desigur, în calitate de “mîncători” de lemn - 
ciocănitorile se opun păsărilor acvatice “băutoare” de apă. în 
orice caz, asta sugerează un mit bororo deja citat (M, 2 o), referi¬ 
tor la îndepărtarea Soarelui şi Lunii (în loc să fie vorba de o 
apropiere a focului celest), şi datorită unei stîngăcii care de astă 
dată constă în a vărsa apa şi nu tocul (p. 246). 

în spatele unor încurcături comice, adesea chiar scato¬ 
logice, ale însoţitorului neîndemînatic, se ascund nu prea bine 
nişte propoziţii metafizice, care sînt aceleaşi ca şi cele cărora 
sherente le-au dat o expresie rituală tragică 108 . Focul celest nu 
trebuie să intre în conjuncţie cu pămîntul, fiindcă din contactul 
lor ar rezulta un incendiu general, al cărui prodrom modest, dar 
verificabil empiric, este seceta. Totuşi, condiţia umană primitivă 
imita această apropiere (ba poate chiar o presupunea), înainte ca 
focul de bucătărie, de două ori “domesticit”, să apară pentru a 
sluji de mediator între cerul de sus şi pămîntul de jos; mani- 
festînd în această lume virtuţile focului ceresc, dar scutindu-1 pe 
om de violenţa şi excesele acestuia; şi îndepărtînd soarele de 
pămînt, de vreme ce nu mai e nevoie de apropierea lor pentru 
ca alimentele să poată fi încălzite. 

Dar pe cînd sherente se tem să nu se producă între 
soare şi pămînt o apropiere catastrofală, indienii kraho par mai 
degrabă preocupaţi de riscul invers, la care de altminteri se gîn- 
desc şi sherente (Nim. 6, p. 87-88, 93): ei se tem (• M ]64 ) ca 
nu cumva fiecare eclipsă de soare să nu anunţe întoarcerea 

“nopţii celei lungi”, care domnea odinioară, şi în timpul căreia 
omenirea era silită să se hrănească cu scoarţă şi frunze, fiind 
supusă atacurilor mortale ale tuturor animalelor - fie ele şi 
numai ţînţarul sau lăcusta - astfel încît mulţi oameni preferau să- 
şi pună capăt zilelor, decîl să înfrunte monştrii (Schultz, p. 159). 

Medierea focului de bucătărie între soare şi omenire se 
exercită prin urmare în două feluri. Prin prezenţa sa, focul de 
bucătărie evită o disjuncţie totală, el uneşte soarele şi pămîntul 
şi îl fereşte pe om de lumea putredă care i-ar fi sortită dacă 
soarele ar dispărea cu adevărat; dar prezenţa aceasta este şi 
interpusă, ceea ce. înseamnă că îndepărtează riscul unei 
conjuncţii loiale, al cărei rezultai ar fi o lume arsă. Aventurile 
soarelui şi Lunii adună ambele eventualităţi: după stingerea 
incendiului universal. Lună se arată incapabil să-şi gătească ali¬ 
mentele, fiind silit să mănînce carne stricată şi plină de viermi; 
fiind alternativ mufetă şi sarigă (p.279), el oscilează între cele 
două extreme ale cărnii arse şi cărnii stricate, fără să ajungă 
vreodată să găsească echilibrul, prin gătitul alimentelor, între 
focul care distruge şi lipsa de foc, care distruge şi ea. 

începem să înţelegem de ce, în toate miturile noastre, 
dobîndirea focului de bucătărie cere o atitudine de rezervă faţă 
de zgomot, care e contrariul celei care se impune faţă de 
dezordinea cosmică a eclipsei, sau de dezordinea socială a 
căsătoriilor condamnabile. Cînd e vorba de a se obţine focul de 
bucătărie, zgomotul e periculos (de emis sau de perceput). 
Incompatibilitatea aceasta între bucătărie şi zgomot e atestată 
pînă şi în Occident, prin precepte tradiţionale: “Taciturnitatea 
între cărnuri e necesară”, zice un tratat francez din secolul al 
XH-lea (Hugues de Saint-Victor, De Institutione Novitiarum, cit. 
de Franklin, p. 154). Ca să interpretăm ecuaţia: (latină) nausea 
> (franceză veche) noise, nu e deci nevoie să ne punem atîtea 
întrebări, ca unii lingvişti, şi nici să invocăm o complexă 
evoluţie semantică (ca de pildă Spitzer). Aici se exprimă nemi¬ 
jlocit izomorfismul categoriilor gustativă şi auditivă, într-un chip 
doar cu puţin mai viguros decît în folosirea pejorativă a cuvîn- 
tului francez "gargote” pentru a desemna un loc unde se 
serveşte o bucătărie respingătoare, doarece cuvîntul acesta vine 
de la “gargoter”, al cărui sens primitiv este: a face zgomot clo¬ 
cotind. 

Dar să revenim din Europa în America tropicală, oco¬ 
lind prin New Mexico, numai cu scopul de a adăuga încă un 
exemplu. Indienii zufii îşi coc turtele de porumb care constituie 
baza alimentaţiei lor pe nişte plăci de piatră care trebuie 
încălzite progresiv impregnîndu-le cu ulei şi cu răşină. în timpul 
acestei operaţiuni fundamentale “nu trebuie să se pronunţe nici 
o vorbă, decît în şoaptă... dacă vocea unei persoane prezente se 
aude mai tare decît ca un murmur, piatra se va crăpa” 
(Stevenson, p. 362). 

Dacă acţiunea mediatoare a focului de bucătărie între 
soare (cer) şi pămînt cere tăcere, e normal ca situaţia inversă să 
necesite zgomot, fie că se manifestă în sens propriu (disjuncţia 
soarelui şi pămîntului) sau în sens figurat (disjuncţia, printr-o 
unire condamnabilă, a unor soţi virtual destinaţi unul altora prin 
poziţia lor în sînul reţelei normale de alianţe); într-un caz, 
vacarm cu ocazia eclipselor, în celălalt charivari. Totuşi, nu tre¬ 
buie să uităm că situaţia “anticulinară” se poate realiza în două 
feluri, aşa cum s-a arătat. Ea e într-adevăr absenţa medierii între 
cer şi pămînt, dar absenţa aceasta se poate concepe prin lipsă 
(disjuncţia polilor), sau prin exces (conjuncţie): 


MEDIERE 

ABSENTĂ: 


prin exces: prin lipsă: 

conjuncţie totală,--disjuncţie totală, 

“lume arsă” “lume putredă” 


MEDIERE foc de bucătărie 

PREZENTĂ: interpus: 

conjuncţie + disjuncţie 


Există deci în total trei posibilităţi, dintre care una 
implică medierea, pe cînd celelalte două o exclud. Numai cea 
dintîi are nevoie de tăcere 109 . în schimb, paginile anterioare 
ne-au îngăduit să stabilim că zgomotul se impune de fiecare 
dată cînd doi termeni în pereche (fie că e vorba de cer şi de 
pămînt, sau de soţi virtuali) sînt disjuncţi. Se vede deja că, 
împotriva raţionalizărilor indigenilor, urmate de raţionalizările 
etnologilor, adevăratul rol al vacarmului nu e atît să-l gonească 
pe captator (fie monstrul care devorează corpul ceresc, fie pre¬ 
tendentul abuziv), cît mai degrabă să umple simbolic golul creat 
de captare. Dar ce se petrece în al treilea caz, adică atunci cînd 

lipsa de mediere rezultă dintr-o apropiere excesivă a termenilor 
împerecheaţi ? 

Aici se arată deosebit de instructiv ritualul sherente. 
într-adevăr, scopul lui este de a pune capăt unei situaţii de 
acest tip, sau de a-i îndepărta ameninţarea. Deci cum procedează 
oficianţii? în trei feluri: postesc (consumînd numai cîteva turte 
de porumb); se lipsesc de apă (numai două înghiţituri, una 
dimineaţa, una seara); şi cîntă aproape fără întrerupere. Primele 
două conduite nu ridică probleme. Ele rezultă foarte simplu din 
împrejurările în care se presupune că se desfăşoară ritualul, şi 
care exclud prin ipoteză focul de bucătărie şi ploaia, datorită 
conjuncţiei iminente a soarelui cu pămîntul. Focul domestic şi 
ploaia vor fi date înapoi oamenilor numai după ce soarele va 
accepta să se îndepărteze. 

Cît despre a treia conduită, natura ei acustică este evi¬ 
dentă. Ce altceva ar putea face penitenţii decît să cînte, 
deoarece şi tăcerea şi tărăboiul ar fi la fel de nepotrivite în 
situaţia terţă în care se află ei, fiecare din ele fiind potrivite cu 
una din celelalte două situaţii ? Deci trebuie să se recurgă la o 
conduită acustică aflată oarecum la jumătatea drumului între 
tăcere şi zgomot. Conduita aceasta există, şi anume sub două 
forme: cuvîntul, care constituie modalitatea ei profană, şi cîntul, 
care constituie modalitatea sacră 1,0 . Indienii bororo nu expli- 
citează aspectul culinar în versiunea lor (Mj) a mitului 
căutătorului de păsări. în schimb, ei insistă asupra unui incest, 
pe care-1 subînţeleg şi ge, dar dîndu-i o expresie atenuată: 
antagonism între cumnaţi din generaţii diferite, în loc să fie 
între tată şi fiu, deci tot între doi bărbaţi apropiaţi prin inter¬ 
mediul unei femei, ruda unuia şi aliata celuilalt. Dar atunci ge 
pun accentul pe descoperirea şi cucerirea focului de bucătărie. 
Fie, într-un caz, o situaţie iniţială - incestul - analogă eclipsei şi 
inversă situaţiei pre-culinare, într-un mit care inversează tema 
originii focului (deoarece pretinde s-o explice pe cea a apei) 111 ; 
şi, în cazul celălalt, o situaţie iniţială pre-culinară, inversă eclip¬ 
sei, într-un mit care abordează deschis problema originii focului. 
Conjuncţia inaugurală, care la bororo e socială (mama şi fiul 
apropiaţi), la ge este cosmică: pentru ei ea constă în apropierea 
cerului şi pămîntului prin expunere directă (= incestuoasă) a 
cărnii la căldura soarelui, înainte de apariţia focului de 

bucătărie 112 . însă toate aspectele sînt atît de îngrijit articulate în 
mituri, încît, ca şi cum ar face-o din;,scrupul logic'!;indienii din 
grupul ge lasă totuşi să figureze incestul, însă sub o formă 
inversată, aşa cum era de aşteptat: omorîrea soţiei jaguarului de 
către erou, după ce acesta devenise fiul ei adoptiv. Deci e cu 
atît mai remarcabil faptul că acest episod, deja inversat, reapare 
în mitul bororo al căutătorului de păsări, cu preţul unei noi 
răsuciri: uciderea tatălui de către fiu, sub forma unei devorări 
(reale, în locul ameninţării cu devorarea) de către peşti (caniba¬ 
lism acvatic în loc de terestru). Sub o formă negativată, miturile 
se restabilesc astfel pe axele lor respective: funcţia canibală 
fiind inerentă fie stăpînei focului (originea focului), fie stăpînului 
apei (originea apei). 


* 

* * 


Toate acestea pot părea ipotetice şi speculative. Totuşi, 
cunoaştem un mit a cărui răspîndire este panamericană, 
deoarece-1 găsim din Brazilia meridională şi din Bolivia pînă la 
strîmtoarea Bering (şi dincolo de ea, în Asia septentrională, în 
Rusia de Nord, în Malaezia), trecînd prin Amazonia şi 
Guyana 113 , şi care pune, direct de această dată, principiul unei 
echivalenţe între eclipsă şi incest. Este mitul despre originea 
soarelui şi lunii, din care dăm aici o versiune eskimo din 
regiunea strîmtorii Bering: 

•M i65 . Eskimo (strîmtoarea Bering): originea 
soarelui şi a lunii. 

într-un sat de pe coastă trăiau odinioară un 
bărbat cu nevasta lui. Aveau doi copii, o fată şi un 
băiat. Cînd copiii ajunseră mari, băiatul se îndrăgosti de 
sora lui. Cum el nu mai contenea urmărind-o cu 
stăruinţele lui, ea fugi pînă la urmă în cer, unde deveni 
luna. De atunci, băiatul tot fuge după ea, în chip de 
soare. Cîteodată o ajunge din urmă şi izbuteşte s-o 
îmbrăţişeze, provocînd astfel o eclipsă de lună. 

După ce copiii l-au părăsit, tatăl s-a făcut 
morocănos şi plin de ură faţă de omenire 114 . O pomi 
prin lume, semănînd bolile şi moartea, iar victimele 
bolilor îi slujeau de hrană; însă lăcomia lui crescu într- 
atît, încît nu mai putea să şi-o potolească. Atunci, 
începu să omoare şi să mănînce şi pe oamenii 
sănătoşi... (Nelson, p. 481). 

într-o versiune ingalik (• M, 66 ), sora anunţă ea însăşi 
apariţia bolilor (Chapman, p. 21), pe cînd la mono din California 
(• M 167 ) sora incestuoasă devine canibală (Gayton-Newman, p. 
59). O versiune eskimo (• M| 68 ) precizează că sora mîniată îşi 
lipsi fratele de hrană, în locul căreia îşi oferi sînul tăiat: 

“M-ai dorit noaptea trecută, aşa că îţi dau sînul 
meu. Dacă mă doreşti, mănîncă-1 1” Dar băiatul refuză. 
Femeia se urcă la cer, unde devine soarele. El se preface 
în lună şi o urmăreşte, fără a o ajunge vreodată din 
urmă. Cum Lună este lipsit de hrană, dispare încet-încet 
din cauza foamei, pînă ce nu mai poate fi văzut. Atunci 
Soare se apropie de el şi-i dă să mănînce din farfuria pe 
care sora îşi pusese sînul. După ce se hrăneşte. Lună îşi 
recapătă încet-încet rotunjimea; lipsit din nou de mîncare, 
începe iar să scadă. Acestea sînt fazele lunii (Nelson, p. 
482. Cf. Rink, p. 236-237 şi, pentru o versiune sudameri- 
cană (taulipang) foarte slăbită, K.G. 1, p. 55). 

Acest mit, din care am fi putut da multe versiuni, nu 
numai că pune în legătură incestul cu eclipsa, ci, ca şi miturile 
bororo şi ge, introduce o a doua echivalare, anume cu canibalis¬ 
mul, consecinţă ultimă a apariţiei bolilor. 

Ca multe alte popoare, şi pentru ge eclipsele şi epi¬ 
demiile coincid. Epidemia de gripă spaniolă, care a exterminat 
atîţia indigeni sudamericani în 1918, a fost atribuită de sherente 
unei eclipse a soarelui, ale cărui bale mortale s-ar fi împrăştiat 
pe pămînt (Nim. 6, p. 93). Aceeaşi credinţă există în Chaco: 
“O eclipsă de soare sau de lună anunţă boala. Cînd soarele sau 
luna se supără pe oameni, corpul ceresc se întunecă. Ca să se 
descopere, trebuie să batem toba, să strigăm, să cîntăm. Cînd 

soarele se întunecă, e semn de vărsat dc vînt.” (Metraux 3, p. 
97). 

Observaţiile acestea nu le infirmă pe acelea semnalate 
mai înainte, despre legătura dintre curcubeu şi boli (p. 342). 
într-adevăr, am arătat la p. 304 cele două aspecte ale curcubeu¬ 
lui, unul diurn, altul nocturn; curcubeul nocturn ocupă pe cer un 
loc desenat în negativ, ca să spunem aşa; o pată neagră în 
mijlocul Căii Lactee, adică o “eclipsă” de stele. Ziua ca şi 
noaptea, prin urmare, curcubeul e semnificat prin conjunctura 
cea mai puternic “marcată”. în timpul zilei, el reprezintă 
fenomenul în care lumina e intensificată de culoare; în timpul 
nopţii, pc acela în care o absenţă locală a aştrilor adaugă şi 
mai mult întunericului. Congruenţa dintre eclipsă şi curcubeu se 
află astfel confirmată. 

în al doilea rînd, “balele” de care a fost vorba, şi care 
vor reapărea mai jos în alte exemple, par a oferi în termeni de 
cod nocturn un soi de echivalent tactil al cromatismului vizual 
pe care are misiunea să-l semnifice curcubeul în timpul zilei. 
Fiindcă astfel trecem, printr-o gamă insensibilă, de la păstos la 
vîscos, la lipicios, la fluid, la volatil... Deci întunericul nu 
aboleşte cromatismul, ci mai degrabă îl transpune dintr-o cate¬ 
gorie de sensibilitate într-alta. Şi noi spunem că noaptea este 
deasă, sau că e o ceaţă de s-o tai cu cuţitul, recunoscînd astfel 
că şi lipsa se lumină, la fel ca şi culorile irizate, îi impune 
omului noţiunea de mici intervale. Cei vechi nu se îndoiau de 
loc de asta: “...strălucirea şi lumina zilei este una şi simplă: şi 
zice Pindar, că se vede soarele prin aerul singuratic, acolo unde 
aerul nopţii este o compoziţie şi un amestec de mai multe lumi¬ 
ni şi mai multe puteri...” (Plutarh, § xlii). 

Pornind de la problema originii mitice a bucătăriei, am 
fost nevoiţi să verificăm interpretarea noastră despre vatra 
domestică în calitate de mediator între cer şi pămînt, făcînd apel 
la mitul incestului unor fraţi, ca origine a eclipsei. Demonstraţia 
se întăreşte atunci cînd observăm că popoarele care cunosc acest 
mit imaginează o relaţie directă între eclipsă, uneltele de 
bucătărie, hrană şi vatra domestică. Iată mai întîi cîteva exemple 
nordamericane. 

Populaţiile de pe Yukonul inferior cred că, atunci cînd se 
produce o eclipsă de lună, pe pămînt difuzează o esenţă subtilă, 

o influenţă malefică, care, dacă ar reuşi să pătrundă în vreo 
unealtă, ar produce boala 115 . De aceea, chiar de la începutul 
eclipsei, femeile se reped să întoarcă toate oalele, găleţile şi far¬ 
furiile cu fundul în sus (Nelson, p. 431). Cînd avea loc o eclipsă 
de soare sau de lună, indienii alsea din Oregon îşi aruncau rezer¬ 
vele de apă potabilă: “Se întorceau cu fundul în sus găleţile, de 
teamă ca în apă să nu pătrundă sînge de la uciderea soarelui.” 
(Frachtenberg, p. 229). După o eclipsă, indienii wintu din 
California aruncau toată mîncarea, ba chiar şi apa, de teamă să 
nu fie spurcate de sîngele soarelui sau al lunii (Du Bois, p. 77). 
Mai la sud, la serrano, “cînd se observa o eclipsă... era interzis 
să ingerezi orice fel de hrană, pentru că se credea că acela care 
mănîncă ajută duhurile” (morţilor, care devorau corpul ceresc; 
Strong, p. 35). ~ . 

în America de Sud, în Guyana, “indienii lolaca şi 
atabaca... erau convinşi că dacă luna ar muri cu adevărat, s-ar 
stinge focurile din toate vetrele. Femeile, plîngînd şi urlînd - la 
care explozie de strigăte se asociau şi bărbaţii - luau fiecare 
cărbuni aprinşi şi-i ascundeau sub nisip sau pămînt. înduioşată 
de lacrimile şi rugăminţile lor, luna redevenea vizibilă; iar 
vetrele ascunse se stingeau imediat. Dar dacă luna ar fi murit 
cu adevărat, jarul îngropat ar fi rămas incandescent” (Gumilla, 
voi. II, p. 274). Invers, un mit chiriguano (• M 169 ) afirmă că o 
eclipsă de soare prelungită ar avea ca efect înverzirea şi 
înmugurirea tăciunilor. Atunci cînd va veni timpul ca, din lipsă 
de lemne uscate, vor trebui arse pînă şi tigvele, atunci va 
începe “noaptea cea lungă” (Metraux 2, p. 158) 116 . 



II 


CONCERT DE PĂSĂRI 


Cu acest ultim citat, bucla se închide. Un mit despre 
originea furtunii şi ploii (M,) ne-a condus la mituri despre origi¬ 
nea focului şi a gătitului alimentelor (M 7 pînă la M ]2 ). 
Apartenenţa tuturor acestor mituri la acelaşi grup a putut fi sta¬ 
bilită prin consideraţii diverse, dintre care cea mai semnificativă 
s-a dovedit a fi rolul atribuit de toate aceste versiuni zgomotului, 
sau lipsei de zgomot. Astfel pusă, problema, zgomotului a evoca¬ 
t-o pe aceea a unirilor condamnabile - a căror ocurenţă în 
miturile bororo M,, M 2 şi M 5 ne intrigase deja - sancţionate prin 
charivari, şi problema eclipsei, care necesită vacarmul. Şi iată că 
eclipsa, după ce ne-a trimis la incest, apoi la ustensilele culinare 
şi la hrana preparată, ne aduce înapoi la vatra domestică. 

Rămîne totuşi o întrebare. Cum se facă că răspîndirea 
celor două mari rituri de tărăboi e atît de inegală ? Definit stricto 
sensu , charivari-ul aparţine tradiţiei populare europene. Eforturile 
lui Saintyves de a generaliza instituţia par puţin convingătoare. Pe 
măsură ce se lărgeşte baza comparativă, obiceiurile îşi pierd 
omogenitatea. La sfîrşit, nu putem fi de loc siguri că avem de-a 
face cu un grup. în schimb, vacarmul cu ocazia eclipselor are o 
răspîndire practic universală, iar aria lui de extensie o include şi 
pe aceea, mult mai restrînsă, a charivari-ului. 

Problema e grea, pentru că rezolvarea ei ar necesita o 
dovadă negativă. Vom îndrăzni totuşi să sugerăm că în socie¬ 
tăţile fără scriere categoria mitică a zgomotului e investită cu o 
semnificaţie prea înaltă, şi densitatea sa simbolică este prea pu¬ 
ternică, pentru a putea fi folosită fără primejdie pe planul mo¬ 
dest al vieţii satului şi al intrigilor particulare. Dacă s-ar acţiona 
altfel, ar însemna într-un fel că se face “mult zgomot pentru 
nimic”, sau prea mult zgomot - desigur, nu pentru un lucru 

mărunt, deoarece unirile condamnabile sînt adesea urmate de 
sancţiuni cosmologice, dar cel puţin în raport cu întrebuinţarea 
pe care-şi pot permite s-o dea oamenii unei puteri atît de con¬ 
siderabile ca aceea a zgomotului. Pentru ca aceasta să poată fi 
mobilizată în orice împrejurare şi să fie pusă în întregime la 
discreţia oamenilor, e necesar ca mai întîi gîndirea mitică să se 
fi laicizat în foarte mare măsură. Un argument în favoarea aces¬ 
tei ipoteze ar putea fi acela că, în sens invers, chiar şi acolo 
unde a încetat practica charivari-ului, zgomotul îşi păstrează 
totuşi funcţia generală pînă la un punct. Europa secolului XX e 
prea familiarizată cu ştiinţa pentru ca să se poată imagina azi 
vacarmul în timpul eclipselor. Totuşi, se mai recurge la tărăboi 
cu ocazia ruperilor, sau primejdiei de rupere a lanţului cosmo¬ 
logic, dar numai cînd aceste ruperi sînt concepute ca evenimente 
sociale mai degrabă decît cosmice. în Lituania unde, pînă în 
secolul nostru, copiii încă mai erau învăţaţi să bată cu beţele în 
cratiţe şi alte ustensile de metal ca să gonească duhurile rele în 
momentul eclipselor de soare, sărbătorile de primăvară mai au 
încă un caracter de tărăboi. în Vinerea Mare, tinerii sparg cu 
zgomot mobile ca mese, paturi etc. în trecut se spărgea cu zgo¬ 
mot mobilierul mortului după deces. Se crede că vacarmul, apa 
şi focul sînt eficiente pentru a îndepărta puterile răului 
(Gimbutas, p. 117). Obiceiurile acestea ţin de un sistem global, 
care supravieţuieşte fără îndoială mai la vest prin spargerea 
veselei şi prin petardele din noaptea de 1 ianuarie în Italia, şi 
prin concertele de claxoane cu care se salută trecerea din anul 
vechi în anul nou în Times Square, Piccadilly Circus şi pe 
Champs Elysees... 

Există de altminteri un grup de mituri americane unde 
legătura dintre ordinea socială şi ordinea cosmică este clar ates¬ 
tată. în general, ele provin de pe coastele septentrionale ale 
Oceanului Pacific: 


• Mi,,,. Tsimshian: povestea lui Nalq. 

De mult, tinerii aveau obiceiul să se întîlnească 
seara în spatele caselor. Se distrau şi făceau mult zgo¬ 
mot pînă la o oră tîrzie din noapte. Supărat de gălăgie, 
cerul lăsă să cadă o pană magică, pe care tinerii încer- 

cară s-o prindă din zbor. Dar primul care izbuti s-o 
apuce fu ridicat în aer, şi după el toţi ceilalţi, fiecare 
vrînd să-l reţină pe cel dinaintea lui apucîndu-1 de 
picioare. Cînd acest lanţ omenesc se desprinde cu totul 
de pămînt, pana scăpă şi, neavînd de ce se ţine, tinerii 
căzură şi se zdrobiră. Nu supravieţui nici unul. 

Totuşi, o femeie tînără rămăsese acasă, fiindcă 
tocmai născuse. Ea naşte în continuare un şir de copii 
miraculoşi. Aflînd de soarta familiei lor, aceştia se 
hotărăsc s-o răzbune, şi provoacă din nou cerul, care le 
trimite pana, iar ei reuşesc s-o ia în puterea lor. înzes¬ 
traţi cu acest talisman, întreprind o călătorie prin cer, la 
capătul căreia se căsătoresc cu vînturile din cele patru 
puncte cardinale, cărora le fixează regimurile pe care 
acestea le au astăzi (Boas 2, p. 125-131). 

Am scurtat foarte mult rezumatul acestui mit, ca să ne 
fie mai uşor iertată provenienţa lui, atît de îndepărtată de 
America tropicală. Şi totuşi, fără acest ajutor, ne-ar fi fost mai 
greu să introducem un mit brazilian care, în ciuda distanţei, îi 
corespunde îndeaproape: 

• M ]7 |. Caduveo: culoarea păsărilor. 

Trei copii aveau obiceiul să se joace pînă după 
miezul nopţii în faţa colibei. Tatăl şi mama nu dădeau 
nici o atenţie acestui fapt. într-o noapte, cînd se jucau - 
şi era foarte tîrziu - coborî din cer o oală de pămînt; 
era foarte împodobită, şi plină cu flori... 

Copiii văzură florile şi începură să pună mîna 
pe ele, dar de îndată ce întindeau mîna, florile se 
duceau în capătul celălalt al oalei, astfel încît au trebuit 
să se suie în oală ca să le prindă. 

Oala începu să se ridice în aer. Alarmată, 
mama nu mai izbuteşte decît să-l prindă pe unul din 
copii de un picior. Piciorul se rupe şi din el se scurge 
un lac de sînge în care cea mai mare parte a păsărilor 
(al căror penaj era înainte vreme complet alb) veniră să 
se scalde, complet sau parţial, dobîndind astfel penele 

divers colorate pe care le au în prezent (Ribeiro 1, p. 
140-141). 

Apropierea dintre cele două mituri, canadian şi brazilian, 
ne permite să introducem aici un important grup de mituri 
sudamericane referitoare tot la culoarea păsărilor, şi să sugerăm 
o intepretare a lor. Unul dintre aceste mituri ne e deja cunos¬ 
cut. E vorba de mitul arekuna despre originea otrăvii de pescuit 
(M 145 ), al cărui penultim episod fusese amînat ca discuţie şi 
interpretare (cf. p. 319-324). După ce şarpele curcubeu a fost 
ucis de păsări, toate animalele s-au adunat şi şi-au împărţit 
pielea lui multicoloră. în funcţie de culoarea particulară a 
bucăţii care i-a revenit fiecăruia, animalele au obţinut strigătul, 
blana sau penajul care le caracterizează: 

• M 145 . Arekuna: originea otrăvii de vînătoare 
(continuare). 

Egreta albă şi-a luat bucata şi a cîntat: “a-a”, 
strigăt pe care-1 are şi azi. Maguari ( Ciconia maguari ) a 
făcut la fel şi a scos strigătul ei urît: “ă(o)-â(o)”. Soco 
(Ardea brasiliensis) îşi puse bucata pe cap şi pe aripi 
(unde se află penele colorate) şi cîntă: “koro-koro-koro”. 
Pescăruşul-albastru (Alcedo sp.) îşi puse bucata pe cap 
şi pe piept, unde penele deveniră roşii, şi cîntă: “se-txe- 
txe-txe”. Apoi a fost rîndul tucanului, care şi-a acoperit 
pieptul şi burta (unde penele lui sînt albe şi roşii). Şi el 
a zis: “kîon-he, kîon-he-he”. O bucată de piele i-a 
rămas agăţată de cioc, care a devenit galben. Atunci a 
venit mutum-ul ( Crax sp.); şi-a pus o bucată pe guşă şi 
a cîntat: “hm-hm-hm-hm” şi o bucată de piele care mai 
rămînea i-a făcut nara galbenă. Apoi a venit cujubim 
(Penelope sp.) a cărui bucată i-a albit capul, pieptul şi 
aripile, şi care a cîntat: “krrr”, aşa cum face de atunci 
în fiecare dimineaţă. Fiecărei păsări “fluierul ei i se 
păru frumos, şi-l păstră”. 

Penajul bogat colorat al păsării ara provine din 
faptul că a luat o bucată mare de piele şi şi-a acoperit 
cu ea tot trupul, fiind imitat în această privinţă de 

papagali şi de peruşile galbene. Pasărea oazabaka (o 
pasăre de savană, neidentificată) a obţinut un cîntec plin 
de graţie: “oazabakă-oazabakă-ku-lu-lu-lu-lu”. Şi toate 
păsările, inclusiv jacu şi privighetoarea, îşi primiră astfel 
“fluierul” şi penajul. 

Apoi fu rîndul vînatului cu păr: tapir, capivara 
(Hydrochoerus capibara), cerb. Fiecare luă o bucată de 
piele. Cea care-i reveni cerbului dădu naştere coamelor. 
De fapt, coarnele speciei de pădure erau odinioară 
apanajul speciei de savană şi invers; dar cum mărimea 
coamelor îl stînjenea pe cerbul din prima specie, care se 
încurca în liane şi în crengi, se hotărîră să facă schimb. 

Cotia (Dasyprocta aguti) a dobîndit peri roşcaţi, 
albi pe piept şi pe burtă, ca şi micul ei “fluier”: “kin- 
kin”; la fel şi paca (Coelogenys paca). Tapirul şi-a 
primit strigătul de chemare, care seamănă cu un fluierat. 
Caetetu (Dicotyles torquatus) şi-a pus pielea pe umeri, 
şi de atunci are peri lungi şi negri; şi-a primit şi 
strigătul “hx-hx”, pe cînd taiassu (=queixada: Dicotyles 
labiatus ) spune: “rr-rr”. în sfîrşit, marele furnicar 
(Myrmecophaga jubata) şi-a acoperit cu pielea braţele şi 
şira spinării, unde perii i-au devenit galbeni, şi a primit 
strigătul de “rr-rT” (mai clar decît acel “rT-rr” înfundat 
şi gutural al lui taiassu). Fiecare specie de maimuţe şi-a 
primit şi ea strigătul, şi astfel toate felurile de vînat au 
primit culorile şi “fluierul” lor (K.G. 1, p. 73-75). 

Acest mit - admirabilă lecţie de etnozoologie ale cărei 
vioiciune şi bogăţie a ştiut să i le păstreze Koch-Griinberg, cu 
simţul său ascuţit al adevărului etnografic - trebuie apropiat, aşa 
cum a făcut-o Koch-Griinberg, de o altă versiune guyaneză: 

• M| 72 . Arawak: culorile păsărilor. 

Oamenii şi păsările au făcut o alianţă ca să-l 
nimicească pe marele şarpe de apă care ataca toate 
fiinţele vii. Dar luptătorii, speriaţi, cerură unul cîte unul 
să fie scuzaţi, sub pretextul că nu ştiau să lupte decît 
pe pămînt uscat. în cele din urmă, cormoranul avu 

curajul să se scufunde, şi-l răni de moarte pe monstrul 
care stătea pe fundul apei, încolăcit în jurul rădăcinilor 
unui copac uriaş. Scoţînd strigăte înfiorătoare, oamenii 
izbutiră să-l scoată pe şarpe din apă, îi veniră de hac 
şi-l jupuiră. Cormoranul ceru pielea drept răsplată a vic¬ 
toriei. Şefii indieni îi spuseră în batjocură: “Cum să 
nu ! n-ai decît s-o iei !” - “îndată !”, răspunse cor¬ 
moranul, făcîndu-le semn celorlalte păsări. Toate se 
năpustiră, apucînd fiecare o bucăţică de piele în cioc, şi 
zburară cu ea. Jigniţi şi furioşi, indienii au devenit de 
atunci duşmanii păsărilor. 

Păsările se aşezară deoparte ca să-şi împartă 
pielea. Se înţeleseră ca fiecare să primească bucata pe 
care o ţinuse în cioc. Pielea aceasta avea culori minuna¬ 
te: roşu, galben, verde, negru şi alb, şi era împodobită 
cu desene cum nu mai văzuse nimeni pînă atunci. De 
îndată ce fiecare pasăre obţinu bucata la care avea drep¬ 
tul, se produse o minune: toate fuseseră întunecate la 
culoare pînă atunci, şi iată că deveniră dintr-o dată albe, 
galbene, albastre... Papagalii se acoperiră cu verde şi 
roşu, iar ara, cu pene necunoscute pînă atunci, trandafirii, 
purpurii şi aurii. Dar cormoranului, care făcuse totul, nu- 
i mai rămase decît capul, care era negru. Totuşi el se 
declară mulţumit şi aşa (K.G. 1, p. 292-293; Brett, p. 
173-175; Im Thum, p. 382-383; Roth 1, p. 225-226). 

Indienii vilela din Chaco-ul bolivian (relativ apropiaţi 
deci de caduveo) au un mit de acelaşi tip: 

• Mj 73 . Vilela: culoarea păsărilor. 

O văduvă avea un singur fiu, căruia îi plăcea 
să vîneze păsări, mai ales păsări-muscă. Era singura lui 
ocupaţie, şi-l absorbea pînă într-atît încît se întorcea 
întotdeauna tîrziu noaptea. Această îndîrjire o neliniştea 
pe maică-sa, care presimţea o nenorocire, dar el n-o 
asculta. 

într-o zi, găsi pe malul apei nişte pietricele co¬ 
lorate pe care le adună cu grijă ca să le găurească şi 

să-şi facă din ele un colier de mărgele. Dar abia apucă 
să şi-l pună la gît, că se preschimbă în şarpe. Sub 
această formă, se refugie într-un copac. Deveni tot mai 
mare şi mai gros, şi se făcu un monstru canibal care 
extermina încet-încet populaţia din toate satele. 

Un indian se hotărî să-i vină de hac. începu 
lupta. Deşi e ajutat de o porumbiţă, omul e cît pe ce 
să-şi piardă viaţa, cînd toate păsările se adunară ca să-i 
vină în ajutor: “Se grupară pe familii cîntînd, căci pe 
vremea aceea, se spune, cîntecul era limbajul păsărilor, 
şi toate păsările ştiau să vorbească.” 

Ofensiva păsărilor eşuează, pînă ce o puternică 
familie, aceea a cucuvelelor pitice (Glaucidium nannum 
King) 117 , se amestecă în bătălie. Ea atacă monstrul 
scoţînd strigătul ei de luptă: “not, not, not, pi” şi-i 
scoate ochii. Celelalte păsări îi vin de hac şi îl spintecă 
eliberînd astfel victimele acestuia, din care mai multe 
trăiesc încă şi azi. După care păsările se retrag, fiecare 
familie mergînd într-o direcţie anume. 

La puţin timp după aceea a plouat, şi cadavrul 
monstrului apăru în văzduh, sub forma curcubeului care, 
de atunci, a existat mereu, şi va exista întotdeauna 
(Lehmann-Nitsche 2, p. 221-226). 

Aceste mituri sînt de provenienţe foarte diverse, deoa¬ 
rece M i70 aparţine nord-vestului canadian, M| 45 şi M n2 Guyanei, 
Mp, şi M | 7 3 sud-vestului Americii tropicale. E totuşi clar că se 
reduc la variaţiuni pe aceeaşi temă: instaurarea unei ordini natu¬ 
rale, meteorologice şi zoologice în acelaşi timp. Eroii din mitul 
tsimshian fixează regimul vînturilor, adică periodicitatea anotim¬ 
purilor; în plus, ei reconstituie, cu destulă stîngăcie, scheletele 
părinţilor lor morţi, ceea ce explică diversitatea actuală (anatom¬ 
ică) a tipurilor umane. Ambele aspecte apar şi în mitul caduveo, 
care dă seamă despre diversitatea păsărilor (ordinea zoologică), 
dar unde sîngele copilului dezmembrat se află la originea culorii 
speciale a cerului atunci cînd cad ultimele ploi, chiar înainte de 
începutul anotimpului secetos, după o versiune (Ribeiro 1, p. 
141), sau, într-o altă versiune (Baldus 4, p. 124), la originea 
curcubeului. Miturile guyaneze apropie şi ele curcubeul de 

culoarea păsărilor, pe cînd mitul vilela, referitor tot la curcubeu, 
defineşte ordinea zoologică după un criteriu acustic în loc de 
unul vizual: diferenţierea păsărilor după cîntec. Versiunile jivaro, 
pe care nu le-am introdus pentru a simplifica expunerea, fac la 
fel (Karsten 1, p. 327-328; Farabee 2, p. 123). S-a văzut că 
mitul arekuna explică simultan diferenţierea blănii şi a penajului, 
ca şi pe cea a cîntecelor şi strigătelor animalelor. O versiune 
toba (• M, 74 ), care are un corespondent exact în Amazonia 
(Amorim, p. 277-279) şi în Guyana (Ahlbrinck, art. “nomo”), se 
apropie din alte privinţe de mitul tsimshian, deoarece mînia 
curcubeului, jignit că apa lui fusese poluată de o fată indispusă 
care a băut din ea, provoacă un potop în care mor toţi indienii: 
“cadavrele deveniră galbene, verzi sau negre, şi îşi luară zborul 
păsări de toate culorile, negre, albe, verzi” (Metraux 5, p. 29). 
Ordinea zoologică, legată de curcubeu, e calificată aici de două 
ori: în legătură cu oamenii, şi în legătură cu păsările. 

* 

* * 


Ca să explice originea culorii păsărilor, toba şi matako 
au alt mit, fără legătură aparentă cu cel precedent. De unde 
rezultă o problemă, pe care e necesar s-o cercetăm. 

• M 175 . Matako: culoarea păsărilor. 

Demiurgul şi înşelătorul Tawkxwax călătorea 
de-a lungul unui rîu. îşi petrecu noaptea pe mal. Cînd 
se deşteptă, înfometat, pomi din nou la drum şi ajunse 
către prînz la o cabană înconjurată de nenumărate 
ulcioare pline cu apă. Aici locuia o bătrînă. Tawkxwax 
se apropie şi ceru de băut. Bătrîna îi arătă ulcioarele, 
şi-i spuse să bea cît pofteşte. 

Dar Tawkxwax făcu în aşa fel încît apa se 
încălzi, şi o rugă pe bătrînă să-i aducă apă proaspătă de 
la rîu. Cum ea era neliniştită din cauza nepoţelei pe 
care o îngrijea, Tawkxwax o sfătui s-o culce în hamac, 
şi şopti cîteva cuvinte magice, pentru ca ulciorul 

bătrînei să nu se umple pînă ce nu va termina el de 
mîncat copilul. Ajunsă la rîu, bătrîna încearcă în zadar 
să scoată apă. în vremea aceasta, Tawkxwax ia copilul, 
îl frige şi-l mănîncă, apoi pune în locul lui un bolovan 
versiune toba: Vulpoiul îşi pune gura pe anusul sugaciu- 
lui şi-i aspiră toată substanţa: nu mai rămîne din el 
decît pielea]. Atunci pune capăt vrăjii, ulciorul se umple 
şi bătrîna se întoarce. 

Văzînd bolovanul, plînge şi se înfurie. Această 
bătrînă era o albină sălbatică, din soiul numit moro- 
moro altă versiune: o viespe zidăriţă]. îl face pe înşe¬ 
lător să adoarmă un somn adînc şi, pe cînd doarme, îi 
astupă cu ceară sau cu pămînt orificiile corporale: gura, 
nările, ochii, subsuorile, penisul, anusul; în sfîrşit umple 
şi spaţiile libere dintre degete. 

Cînd demiurgul se trezeşte, constată că se 
umflă în chip primejdios. Păsările (care erau pe atunci 
oameni) îi vin în ajutor, şi încearcă să-l destupe cu se¬ 
curea, cu ciocul adică, însă ceara e prea tare. Singura 
care izbuteşte s-o străpungă este o minusculă ciocănitoa- 
re. Sîngele demiurgului ţîşneşte prin orificiu şi stropeşte 
păsările cu pete roşii; numai corbul e murdărit de 
necurăţeniile care ieşeau din anus (Metraux 3, p. 29-30; 
5, p. 133-134. Palavecino, p. 252-253). 

Interpretarea acestui mit se loveşte de două feluri de 
dificultăţi. Dacă ne mărginim la a considera lanţul sintagmatic, 
adică desfăşurarea povestirii, aceasta pare incoerentă şi construită 
în modul cel mai arbitrar. Iar dacă încercăm să aşezăm mitul în 
ansamblul paradigmatic format de celelalte mituri referitoare la 
culoarea păsărilor, inclusiv M 174 , care provine totuşi tot de la 
toba şi de la matako, rezistenţa întîlnită nu e mai mică, fiindcă 
povestea pe care ne-o spune acesta pare foarte diferită 118 . 

Să examinăm mai întîi aspectul acesta din urmă. 
Miturile despre culoarea păsărilor se referă la împărţirea 
cadavrului unui monstru canibal. Or, în mitul considerat aici, 
înşelătorul îşi asumă chiar rolul de monstru canibal, deoarece 
înfulecă un copil viu. Mărginindu-ne deocamdată la ultima parte 
a mitului, obţinem deci transformarea: 

M,45 etc. monstru canibal jupuit / păsările duşmane îşi împart pielea lui 
/ (acţiune centrifugă) / culoarea păsărilor 

M, 75 monstru canibal astupat / păsările serviabile îi redeschid orificiile 
/ (acţiune centripetă) / culoarea păsărilor 

Trebuie oare atunci să admitem că prima parte din 
M i75 , cu construcţia ei minuţioasă, cu bogăţia ei de amănunte 
aparent gratuite, n-arc alt scop decît să justifice funcţia 
înşelătorului ca monstru canibal ? Concluzia pare inevitabilă, 
dacă luăm în considerare numai raporturile sintagmatice. Dar 
întîrziem asupra acestui mit, tocmai pentru a ilustra o regulă 
esenţială a metodei structurale. 

Luat în stare brută, orice lanţ sintagmatic trebuie consi¬ 
derat ca lipsit de sens; fie pentru că nu apare din capul locului 
nici o semnificaţie, fie fiindcă ni se pare că percepem un sens, 
dar nu ştim dacă e cel adevărat. Ca să învingem această dificul¬ 
tate nu există decît două procedee. Primul constă în a decupa 
lanţul sintagmatic în segmente care se suprapun, şi a demonstra 
că ele sînt variaţiuni pe aceeaşi temă (L.-S. 5, p. 227-256; 6). 
Celălalt procedeu, complementar cu primul, constă în a supra¬ 
pune un lanţ sintagmatic luat în totalitatea lui, altfel zis un mit 
întreg, pe alte mituri sau segmente de mituri. Prin urmare, în 
ambele cazuri se înlocuieşte un lanţ sintagmatic cu un ansamblu 
paradigmatic, diferenţa fiind că, în primul caz, acest ansamblu 
este extras din lanţ, iar în celălalt caz lanţul este încorporat în 
ansamblu. Dar fie că ansamblul este confecţionat din bucăţile 
lanţului, sau lanţul însuşi îşi găseşte locul în ansamblu ca o 
bucată a lui, principiul rămîne acelaşi. Două lanţuri sintagmatice 
sau fragmente ale aceluiaşi lanţ, care, luate separat, n-aveau nici 
un sens sigur, dobîndesc un sens prin simplul fapt că se opun. 
Şi de vreme ce semnificaţia ţîşneşte de îndată ce s-a constituit 
perechea, înseamnă că ea nu exista înainte, ascunsă dar prezentă 
în felul unui reziduu inert, în fiecare mit sau fragment de mit 
considerat izolat. Semnificaţia se află întreagă în relaţia dinamică 
ce întemeiază simultan mai multe mituri sau părţi ale aceluiaşi 
mit, şi sub efectul căreia aceste mituri şi aceste părţi sînt pro¬ 
movate la existenţă raţională, şi se împlinesc împreună ca 
perechi opozabile ale aceluiaşi grup de transformări. în cazul 

care ne preocupă, demonstraţia va fi şi mai probantă, pentru că 
cere două etape, din care fiecare o repetă pe cealaltă şi con¬ 
tribuie s-o lămurească. 

Cunoaştem, într-adevăr, un mit al cărui lanţ sintagmatic 
se poate spune că-1 “explică” pe acela din mitul toba-matako, 
fiindcă i se opune punct cu punct. Este mitul carib din Guyana 
despre originea otrăvii de pescuit şi a bolilor (M ]62 ), care a fost 
rezumat mai sus (p. 342): 

M 175 Un Duh înşelător, masculin, călătoreşte pe lîngă un rîu, nu 
departe de care e o cabană; / stăpîna cabanei este o bunică, ce 
îngrijeşte un sugaci; / stăpîna cabanei îşi expune şi oferă cu 
generozitate rezervele de apă. / Duhul cere de băut (deşi i-e 
foame); / Duhul vizitator face ca băutura oferită să fie prea 
caldă; / gazda se ducă să caute pentru vizitator apă rece de la 
rîu, părăsindu-şi sugaciul; / Duhul mănîncă sugaciul gazdei fript, 

sau îl înghite crud; (Cf. p. 375) / .M| 75 . / originea 

culorii păsărilor. 

M| 62 Un Duh cinstit, feminin, vizitează o cabană, nu departe de 
care este un rîu; / vizitatoarea cabanei este o mamă care-şi 
alăptează sugaciul; / stăpîna cabanei îşi ascunde şi-şi refuză cu 
egoism rezervele de apă; / Duhul acceptă să mănînce (dar îi 
va fi sete); gazda umană înfierbîntă prea mult hrana oferită; / 
vizitatoarea se duce să caute, pentru ea însăşi, apă rece de la 
rîu, părăsindu-şi sugaciul. / Gazda fierbe (fără să-l mănînce) 
sugaciul Duhului; .| M 145 ]. / originea otrăvii de pescuit. 

Vom da mai jos (p. 397-398) un alt exemplu de trans¬ 
formare prin inversiune, ajungînd într-un caz la otravă, în 
celălalt la culoarea păsărilor. Pentru moment, chestiunea impor¬ 
tantă este că M 175 este, în prima parte, izomorf cu M 162 , şi în 
a doua parte, izomorf cu M 145 care e un mit foarte diferit. Ne 
vom întreba atunci dacă există o relaţie între M l45 şi M 162 , şi 
dacă da, care anume. 

M 145 şi M 162 sînt amîndouă mituri despre originea 
otrăvii de pescuit, dar îşi îndeplinesc fiecare misiunea comună 
parcurgînd drumuri inverse. M, 45 îi atribuie originea otrăvii de 

pescuit curcubeului, şi celelalte mituri pe care le-am trecut aici 
în revistă descriu curcubeul ca pe un monstru canibal, care 
făcea să domnească peste omenire suferinţa şi moartea. 
Dimpotrivă, M l62 evocă, în situaţia sa iniţială, o epocă în care 
suferinţa şi moartea erau necunoscute. Unei fiinţe supranaturale, 
şarpe masculin şi devorator, îi corespunde un duh femelă 
asumînd rolul de doică. El persecută oamenii (şi păsările în 
M 172 ); ea le arată afecţiune. în persoana unui copil, oamenii sînt 
victimele răutăţii celui dintîi (M 145 ); tot în persoana unui copil, 
cea de a doua este victima răutăţii oamenilor (M 162 ). Şarpele- 
curcubeu trăieşte pe fundul apei, al cărei stăpîn este. Duhul 
femelă este lipsită de apă şi însetată. în M 145 , antagonismul 
major se manifestă între curcubeu şi păsări (fiinţe aeriene) care-1 
extermină; Duhul din M 162 , ca toţi cei din neamul său, are o 
antipatie violentă pentru cartofii dulci (fiinţă htoniană?), şi sim¬ 
pla evocare verbală a acestora e de ajuns ca să-i provoace dis¬ 
pariţia 119 . 

Se vede că M 162 ocupă o poziţie specială: aceea de “cri¬ 
tică” - în sensul kantian al termenului - a lui M 145 , deoarece pro¬ 
blema, care este pusă şi rezolvată în acest mit, poate fi formulată 
în felul următor: care este ansamblul condiţiilor cerute pentru ca 
o fiinţă supranaturală, inversa curcubeului, să ajungă să acţioneze 
exact ca el ? Deşi se situează la nivel formal, analiza noastră ne 
permite deci să formulăm o ipoteză despre vîrsta respectivă a 
celor două mituri, despre funcţia lor primară sau derivată: pentru 
ca lanţurile sintagmatice să devină inteligibile, trebuie ca M 145 să 
fie anterior lui M 162 , şi ca al doilea mit să poată apărea ca rezul¬ 
tatul unui soi de reflecţie, inconştientă desigur, asupra celui dintîi. 
Ipoteza inversă ar fi lipsită de forţă explicativă. în acelaşi fel, 
M 175 pare derivat în raport cu M 145 şi M 162 şi le presupune pe 
amîndouă, deoarece originalitatea lui constă în a le juxtapune 
inversîndu-le. Dar nu le inversează în acelaşi fel: M 175 transmite 
acelaşi mesaj ca M 145 (culoarea păsărilor), cu preţul unei simple 
inversiuni lexicale; şi transmite mesajul invers al lui M l62 prin 
intermediul unui cod păstrat. Luînd în prima jumătate funcţia 
curcubeului (funciar rea) şi în a doua jumătate funcţia Duhului 
prietenos (funciar bună), înşelătorul, care e şi bun şi rău în 

acelaşi timp, îşi manifestă pe plan formal dualitatea în mai multe 
feluri: realizînd un fel de “Crossing over” între cele două mituri; 
adoptînd, pentru unul din aceste mituri, versiunea lui inversă; 
întorcînd această versiune pe dos într-un mod original; adoptînd o 
versiune “dreaptă” a celulalt mit, şi o răsturnare originală (dar pe 
o altă axă) a acestei versiuni. 

în ciuda acestei concluzii deja complexe, problema e 
departe de a fi epuizată. Există un mit karaja (• M 177 ), a cărui 
analiză n-am fâcut-o pentru a nu lungi prea mult expunerea, 
deşi se prezintă sub anumite aspecte ca o versiune inversată a 
mitului kachuyana despre originea curarei (M 161 ). Este vorba în 
el de un erou vindecat de bube de către un şarpe, şi care 
obţine în plus de la acesta săgeţi magice, cu ajutorul cărora va 
distruge un neam de maimuţe canibale din specia guariba. 
Săgeţile acestea nu sînt otrăvite, ci dimpotrivă, de vreme ce e 
neapărat nevoie ca puterea lor să fie slăbită cu un unguent 
magic, ca să nu se întoarcă împotriva utilizatorului lor 
(Ehrenreich, p. 84-86; Krause, p. 347-350). Se va observa o 
simetrie ciudată între un detaliu al acestui mit şi M 175 , care toc¬ 
mai am văzut că inversează şi el (dar altminteri) miturile despre 
originea otrăvii. în M l77 , eroul este învăţat să simuleze coitul cu 
o broască, a cărei complicitate trebuie s-o obţină, frecîndu-şi 
penisul în intervalele degetelor de la membrele batracianului, 
adică tratînd aceste unghere şi cute ca şi cum ar fi orificii 120 . 
în schimb, în M l75 , albina sau viespea astupă aceste orificii, şi 
umple şi intervalele dintre degete, pe care le tratează tot ca pe 
nişte orificii. 

Pe de altă parte - şi comparînd de astă dată pe M 175 
cu M, 62 - ne amintim că inversul curcubeului, eroina supranatu¬ 
rală din M 162 se comportă pînă la urmă ca şi acesta, arătîndu-se 
responsabilă de originea morţii, a bolilor şi a otrăvii de pescuit. 
Simetric, eroina din M 175 , corespunzătoare curcubeului cînd se 
prezintă sub formă omenească - ca stăpînă a apei - se dovedeş¬ 
te pînă la urmă a fi o viespe sau o albină moro-moro: termen 
de origine quechua; cuvîntul muru-muru înseamnă "multicolor”, 
ceea ce e deja instructiv. Ca şi broasca din M 177 , albina con¬ 
fundă cutele articulaţiilor cu orificiile, dar obţine rezultatul opus: 
broasca îşi imaginează că încheieturile i se pot “străpunge”; 

albina esle victima unei iluzii contrare, încăpăţînîndu-se să le 
astupe pe corpul altcuiva. Ca şi curcubeul, broasca ţine de ele¬ 
mentul umed; şi eroina din M im este nemijlocit calificată prin 
setea ei, ca şi sub raportul secetei, deoarece este lipsită de apă. 
Conlinuînd să aplicăm aceleaşi reguli de transformare, putem 
deduce că albina sau viespea din M n5 , a cărei purtare este 
inversă faţă de aceea a broaştei din M, 62 , posedă o conotaţie 
“aridă”, ceea ce confirmă cu anticipaţie lucrurile pe care le vom 
spune, în n. 202, despe funcţia semantică a viespilor în ritualul 
sherente. 


* 

* * 

Să ne întoarcem pentru puţină vreme la versiunea 
tsimshian (M no ) care a servit de punct de plecare acestei 
discuţii. Ea prezenta deja un dublu interes în ea însăşi. înainte 
s-o introducem, conduitele de vacarm ni se înfăţişaseră în două 
contexte net distincte: ordinea socială (charivari), ordinea cos¬ 
mică (eclipsă). Originalitatea lui M| 70 consta în aceea că le 
unea: într-adevăr, mitul începea prin a evoca reaua purtare a 
tinerilor, adică o dezordine socială, care marca începutul unei 
lungi aventuri, încheiată cu instaurarea unei ordini meteorologice 
şi cosmice. 

Or, la o privire mai atentă, se observă că miturile cadu- 
veo (Mp,) şi vilela (M, 73 ) fac exact acelaşi lucru. Cel dintîi 
asociază purtarea zgomotoasă a copiilor pe de o parte, culoarea 
apusului de soare şi a curcubeului pe de altă parte. în ambele 
versiuni ale mitului vilela pe care le posedăm, greşeala eroului 
constă, fie în aceea că se întoarce prea tîrziu, fie că evită 
tovărăşia băieţilor şi fetelor de vîrsta lui (Lehmann-Nitsche 2, p. 
226). Aceste purtări asociale au drept consecinţă ultimă naşterea 
curcubeului şi împărţirea păsărilor în specii, distincte prin felul 
de locuire şi prin strigăt. 

în al doilea rînd, M, 7() ne trimite la un grup de mituri 
vast şi complex, al cărui studiu nu poate fi abordat aici, şi care 
are ca temă pedepsirea unei purtări necuviincioase a tinerilor. 
Unele din aceste mituri se referă la zgomot: tărăboi nocturn. 

insulte adresate stelelor, sau cerului pentru că ninge, sau unor 
excremente umane; alte mituri, mai răspîndite în America, 
sancţionează dispreţul sau nepăsarea arătate unor produse ali¬ 
mentare. Dacă ni se îngăduie, cu titlul de ipoteză de lucru, să 
afirmăm că hrana este o modalitate terestră (pămîntul cuprinzînd 
aici uscatul şi apa, adică josul în opoziţie cu susul, cf. L.-S. 6), 
faptul atestat de mituri că cerul reacţionează la zgomot ca şi 
cum ar fi o ofensă personală, ne îndeamnă să propunem o 

echivalenţă asupra căreia va trebui să revenim în altă parte, 
într-adevăr, dacă zgomotul înseamnă a abuza de cer, şi lipsa de 
respect faţă de hrană (sau băutură, cf. M l74 ) a abuza de pămînt 
(sau de apă: să ne gîndim la mitul toba citat mai sus, şi la 
pescuitul miraculos cu hiperpeştii incarnaţi), rezultă că: 

[zgomot (= abuz de x): cer]:: [abuz de hrană: pămînt (sau apă)] 

Sub această formă încă problematică, echivalarea poate fi 
confirmată în două feluri. Există cel puţin un trib brazilian care 
parcurge, în cuprinsul unui singur mit, itinerarul complicat pe 
care l-am urmat noi punînd cap la cap mai multe mituri, pentru 
a trece de la vacarm la eclipsă, de la eclipsă la incest, de la 

incest la dezordine, şi de la dezordine la culoarea păsărilor: 

• M i7k . Shipaia: culoarea păsărilor 

Doi fraţi locuiau împreună cu sora lor într-o 
cabană părăsită. Unul din ei se îndrăgosti de fată ; se 
ducea la ea în fiecare noapte, fără să-i spună cine era. 
Celălalt frate descoperi că sora lui era însărcinată, şi-i 
porunci să-l însemne pe vizitatorul nocturn, mînjindu-1 
pe faţă cu suc de genipa. Cînd vinovatul se văzu trădat 
de pete, fugi în cer împreună cu sora lui. Dar odată 

ajunşi acolo, se certară, şi bărbatul o îmbrînci pe 

femeie, care căzu ca un meteorit şi atinse pămîntul cu 
un zgomot puternic sublinierea noastră; cf. M 172 , unde 
bărbaţii trag şarpele pe uscat “scoţînd strigăte 
înfiorătoare”, p. 3701; ea se prefăcu în tapir, pe cînd 
fratele incestuos, rămas în cer, deveni luna. 

Celălalt frate chemă războinicii şi le porunci să 
ucidă luna cu săgeţile. Numai tatuul o atinse. Sîngele 
lunii, multicolor, şiroi pînă pe pămînt; bărbaţii şi 
femeile fură împroşcaţi. Femeile s-au şters de jos în 
sus, de aceea sînt supuse influenţei lunii. Bărbaţii s-au 
şters de sus în jos. Păsările s-au scăldat în băltoace # de 
cuiori diferite, şi fiecare specie şi-a dobîndit astfel pena¬ 
jul caracteristic (Nim. 3, p. 1010). 

Pe de altă parte, aruneînd o privire retrospectivă asupra 
demersului nostru, putem spune că acesta începe cu mituri al 
căror erou este un căutător de păsări (M,, apoi M 7 « 9 , M 12 ), 
şi că, deocamdată cel puţin, ea duce la mituri referitoare la 
culoarea păsărilor (M m | 72 | 72 | 74 _ | 75 , 7(( ). Pentru a justifica 
lungul periplu, tocmai am arătat că, dacă miturile cu căutător de 
păsări sînt mituri de bucătărie, acelea despre culoarea păsărilor 
pun, în termeni sociologici, zoologici, meteorologici sau cosmo¬ 
logici, o problemă formal de acelaşi tip cu aceea a instaurării 
unei ordini care s-ar putea numi alimentare. Ne întoarcem astfel 
la consideraţii anterioare (p. 359); focul de bucătărie este media¬ 
tor între sus şi jos, între soare şi pămînt. Prin urmare, căutătorul 
de păsări, rătăcit la jumătatea drumului între'sus şi jos, şi - cu 
titlu de cumnat sau de fiu - mediator între un bărbat şi o 
femeie, între alianţă şi rudenie, poate introduce (sau sustrage: în 
orice caz e stăpînul acestuia) focul de bucătărie care, pe planul 
culturii, instaurează o ordine congruentă cu alte ordini: fie 
sociologică, fie cosmică, fie situată Ia nivele intermediare. 

Odată amintit acest lucru, e cu atît mai uimitor de con¬ 
statat că miturile juxtapun în mod abrupt motivul căutătorului de 
păsări şi pe acela al culorii păsărilor: 

• M ]79 . Parintintin: culoarea păsărilor. 

Doi indieni bătrîni, care erau foarte buni prie¬ 
teni, s-au hotărît să se ducă în pădure ca să aducă pui 
de vulturi-harpie (“gaviâo-real”, Thrasaetus harpyia). 
Făcură la repezeală o scară şi unul din ei se căţără în 
copacul unde se afla cuibul observat dinainte. Văzînd că 
tovarăşul lui găsise un pui, bătrînul rămas jos îl întrebă: 

“Com e puiul acela de vultur ?” La care celălalt răspun¬ 
se: “Păros ca ... nevcsti-ti !” 121 . Furios, bătrînul jignit, 
care se numea Ipanitegue, rupse scara şi plecă. Timp de 
cinci zile, tovarăşul lui, pe nume Canaurehu, rămase în 
copac, fără apă şi fără hrană, chinuit de viespi şi de 
ţînţari (“cabas e carapanans”) care-1 înţepau şi ziua şi 
noaptea. în sfîrşit, într-o zi spre prînz, auzi de departe 
chemarea vulturului care le aducea puilor came de leneş. 
Înspăimîntat, bătrînul se sui drept în vîrful copacului, 
unde se ghemui fără să sufle o vorbă. Vulturul zbură 
pînă la cuib şi, în timp ce puiul mînca, îl văzu pe om. 
Pasărea speriată zbură într-un arbore vecin şi-l descusu 
pe indian, care-i povesti ce păţise; şi cînd repetă răspun¬ 
sul comic pe care-1 dăduse, vulturul era să se înece de 
rîs. Vru să se apropie ca să audă mai bine, şi ceru să i 
se povestească din nou. Dar bărbatului i-era frică să 
nu-1 ucidă vulturul. Liniştit în cele din urmă, povesti din 
nou toată istoria, care i se pare aşa de amuzantă vultu¬ 
rului, încît rîde pînă nu mai poate. 

Atunci vulturul îi propuse lui Canaurehu să-l 
ajute să se răzbune. îşi scutură penele deasupra lui pînă 
ce bătrînul e acoperit de ele şi se transformă în vultur. 
Cînd metamorfoza e desăvîrşită, pasărea îl învaţă pe om 
să zboare, şi să rupă ramuri din ce în ce mai groase. 

împreună, dornici să atragă atenţia asupra lor, 
zboară pe deasupra pieţei satului cu strigăte puternice 
sublinierea noastră]; în mijlocul pieţei, Ipanitegue se 
aşezase ca să-şi facă o săgeată. Cele două păsări se nă¬ 
pustesc asupra lui rupîndu-1 cu ciocul şi cu unghiile, şi-l 
răpesc ţinîndu-1 care de cap, care de picioare. Indienii 
trag săgeţi care n-o ating decît pe victimă. La fel, 
încearcă fără mult succes s-o reţină pe aceasta trăgînd 
de firul înfăşurat pe săgeată, care se rupe imediat. în 
piaţa satului era acum o băltoacă de sînge, plină de 
bucăţi de măruntaie şi de creieri. 

Vulturii îşi transportă prada pînă la cuib şi 
invită toate păsările la ospăţ, cu condiţia ca fiecare să 
accepte să fie “tatuat”. Ara fu vopsit cu sînge. Ciocul 
şi vîrful aripilor mutum-ului fu mînjit cu creier, ciocul 

păsării tangara-hii cu sînge, penele papagalului şi peruşii 
cu fiere, cele ale egretei tot cu creier. Cu sînge fu vop¬ 
sit pieptul lui surucua-hu şi gîtul lui jacu-pemun-hu... 
Astfel fură tatuate toate păsările mari şi mici; unele 
căpătară ciocul sau penele roşii, celelalte căpătară pene 
verzi sau albe, pentru că toate culorile se aflau în sîn- 
gele, în fierea şi în creierul bătrinului asasinat. Cît 
despre carne, păsările o mîncară (Pcreira, p. 87-92). 

Comparînd materialele lui Nunes Pereira cu acelea culese 
de el însuşi de la alte triburi. Nimuendaju l-a acuzat pe acest 
autor de transcrieri greşite şi incomplete (Nim. 11, voi. HI, p. 
293-294). Discuţia care urmează va arăta, credem, că nu trebuie 
niciodată să critici cu uşurinţă un text cules la prima mînă. în 
materie de analiză mitică, divergenţele dintre versiuni nu pot fi 
recuzate a priori. într-adevăr, ceea ce este remarcabil în această 
versiune extravagantă a căutătorului de păsări este faptul că 
inversează punct cu punct, cu o rigoare sistematică ce nu pare fi 
efectul neglijenţei colectorului, sau capriciului naratorului, toate 
amănuntele, şi pînă şi structura mitului ge corespunzător; 

M| 7 „ doi bătrîni de aceeaşi vîrstă / legaţi prin prietenie, / căutători de 
vulturi (carnivori); 

M 7 pînă la M, 2 doi bărbaţi de vîrstă inegală (adult, copil), / aliaţi prin 
căsătorie, / căutători de papagali (frugivori); 


II 

M1 7 y Unul îl insultă pe celălalt prin intermediul unei relaţii sociale 
absente (soţia lui x * sora lui y); / eroul părăsit, persecutat de insecte 
veninoase 122 . 

M 7 pînă la M 12 Unul îl insulta pe celălalt prin intermediul unei re,aţii 
naturale prezente (pasăre prezentă, pretins absentă; ou preschimbat în 
piatră); / eroul părăsit, acoperit de găinaţ şi de vermină. 

II 

M| 7 , 7 Mediere printr-un leneş, simbol al unei conjuncţii cosmice 12 ' / 
vulturul îşi hrăneşte puiul, şi nu-l adoptă pe erou, ci se “aliază” cu el; 
/ eroul îl face pe vultur să rîdă de el (obiect de rîs, +). 

M 7 pînă la IVI( 2 Mediere prin caetetu (M 8 ), simbol al unei conjuncţii 
sociale (cf. mai sus, p.125); / jaguarul nu are copil, îl adoptă şi-l 
hrăneşte pe erou; / eroul se fereşte să rîdă de jaguar (subiect de rîs, -). 

// 

M n ,j vulturul îl acoperă pe erou cu o natură de pasăre (pene) / vultu¬ 
rul îi dăruieşte eroului o putere naturală (puterea de a zbura, forţă 
supraomenească), / îl ajută să se răzbune pe un prieten (rămas om). 

M 7 pînă la Mu Jaguarul îl curăţă pe erou de o natură de pasăre 
(găinaţ şi vermină); / jaguarul îi dăruieşte eroului o putere culturală 
(arme, foc de bucătărie), / îl ajută să se răzbune pe o rudă (mamă) 
devenită animal. 

// 

M| 7 , ; Instaurarea unei ordini naturale şi zoologice; / ospăţ canibal în 
afara satului; a face zgomot pentru a fi auzit. 

M 7 pînă la M 12 Instaurarea unei ordini culturale şi alimentare; / ospăţ 
cu carne friptă în sat; / a nu face zgomot, sau a nu-l auzi. 

Să ne întrebăm acum care poate fi motivul tuturor aces¬ 
tor răsturnări. 

Am izolat mai sus un vast ansamblu de mituri al căror 
numitor comun este atribuirea aceleaiaşi funcţii pertinente unor 
conduite diverse referitoare la zgomot, sau unor conduite în care 
se recunosc transformări ale primelor. Funcţia semantică a acestor 
mituri e de a atesta că există un izomorfism între două tipuri de 
ordini, care pot fi, după caz, ordinea cosmică şi ordinea cultur¬ 
ală; ordinea cosmică sau meteorologică, şi ordinea socială; sau 
una oarecare din aceste ordini şi ordinea zoologică, care se 
situează la un nivel mediu în raport cu ele. în mitul bororo al 
căutătorului de păsări (M,), ordinea meteorologică este explicită 
(originea vîntului şi a ploii), iar ordinea culturală (originea 
bucătăriei) implicită. în miturile ge din acelaşi grup se întîmplă 
invers. Dar nici unul nu se referă la ordinea zoologică, care se 
află pe primul plan în miturile din Chaco şi în cele din Guyana 
(în legătură cu care verificăm încă o dată că sînt mai apropiate 

între ele prin armătură, decît miturile din Brazilia centrală şi ori¬ 
entală, care se află totuşi la jumătatea drumului între cele două 
regiuni). Se constată atunci că între versiunile din Brazilia cen¬ 
trală şi orientală pe de o parte, şi cele din Chaco şi Guyana pe 
de altă parte, versiunea parintintin formează şamieră. Cu ajutorul 
unui cod împrumutat de la ciclul căutătorului de păsări, ea 
“transmite” un mesaj care aparţine ciclului culorii păsărilor: 


parintintin 



Dar, pentru a opera această răsturnare, M, 79 trebuie să se 
realizeze ca o caricatură a celorlalte versiuni. Deoarece e vorba 
să se dea seamă de o ordine naturală, relaţiile familiale şi 
statutele sociale (al căror vocabular este moştenit de la versiunile 
bororo şi ge) sînt negativate, sau luate în derîdere. Celor doi 
cumnaţi, unul bărbat tînăr, celălalt băiat adolescent, le urmează 
doi bătrîni fără legături de rudenie, şi pur şi simplu “prieteni” în 
loc de aliaţi: adică cea mai slabă dintre legăturile sociale, faţă de 
cea mai puternică. Şi totuşi, insultîndu-şi tovarăşul în persoana 
nevestei (care nu e o soră, deoarece cei doi bătrîni sînt numai 
prieteni), ridicolul erou din M ]79 dovedeşte forţa logică a legăturii 
absente. Aceeaşi figură aluzivă revine mai departe în mit, unde 
culorile specifice ale păsărilor, care ţin de o ordine naturală, sînt 
numite “tatuaje”, deci asimilate cu mărci distinctive de ordin cul¬ 
tural. în mijlocul dipticului format din bărbatul căutător de păsări 
din Brazilia centrală şi orientală, şi din bărbatul pescuitor de peşti 
din Guyana, mitul parintintin inserează pasărea pescuitoare de 
oameni, ca să formeze un al treilea panou. 

Indienii mundurucu, care vorbesc un dialect tupi, 
formează tranziţia între triburile din grupul lingvistic ge, la 
răsărit, şi parintintin - de limbă tupi ca şi ei - la apus. Această 
situaţie geografică şi lingvistică explică poate faptul că la ei 
mitul despre culoarea păsărilor exclude cu grijă orice referinţă la 
acela al căutătorului. Mitul mundurucu este, s-ar putea spune, 
perfect “dezumanizat”: el se situează exclusiv pe planurile zoo¬ 
logic (explicit) şi cosmologic (implicit): 

• M lli0 . Mundurucu: culoarea păsărilor. 

O femelă de vultur regal îşi creştea puiul 
într-un cuib în vîrful unui copac. într-o zi, ea plonjă în 
apă ca să prindă o broască ţestoasă venită la suprafaţă; 
dar ţestoasa era prea mare: o duse pe pasăre la fund. 
Aceasta pieri înecată. 

Vulturaşul părăsit atrage cu strigătele lui un 
vultur negru care începe să-l îngrijească, dar se plicti¬ 
seşte repede şi pleacă. îi urmează un vultur “rapina” şi, 
cînd vulturaşul creşte mare, cei doi protectori ai săi îl 
pun să exerseze ridicarea unor trunchiuri din ce în ce 
mai grele, pentru ca să-şi poată lua revanşa asupra 
broaştei ţestoase, şi să răzbune moartea mamei sale. 

Cînd este gata, pîndeşte ţestoasa. Aceasta iese la 
suprafaţa apei şi-l provoacă. S-a împodobit toată cu pe¬ 
nele vulturoaicei. Pasărea plonjează, apucă ţestoasa care 
încearcă s-o tragă în apă, dar celelalte ţestoase o împing 
la suprafaţă. Pasărea zboară pînă la cuib cu prada. 

Vulturul invită toate păsările să mănînce broas¬ 
ca ţestoasă, a cărei carapace trebuie spartă mai întîi. 
Tucanul încearcă s-o sfărîme şi i se turteşte ciocul, care 
capătă forma pe care o are în prezent; ciocănitoarea 
însă izbuteşte. Atunci păsările se vopsesc cu sîngele 
roşu, cu fluidul albastru din vezica biliară, şi cu 
grăsimea galbenă. Tucanul îşi vopseşte cu albastru con¬ 
turul ochilor; cu galben, rădăcina cozii şi o fîşie trans¬ 
versală pe piept. îşi pune şi sînge pe coadă. Ciocăni¬ 
toarea îşi vopseşte capul în roşu, pipira se mînjeşte 
complet cu albastru. Mutum-ul îşi pătează cu sînge 

labele şi ciocul, şi, ca s-o lipsească pe galsa (garşa ? - 
“o pasăre de ape puţin adînci”, l.c., p. 143) de vopse¬ 
lele animale, îi propune să folosească argilă albă. Galsa 
se execută, dar cînd vine rîndul mutum-ului, acesta 
fuge. Pasărea păcălită nu-i poate prinde decît vîrful cozii 
care, pînă în ziua de azi, a rămas alb. 

Ca să-i mulţumească vulturului “rapina” pentru 
grija lui, vulturul regal îi oferă capul ţestoasei, din care 
acela făcu o trompetă care suna: “Toc, toc, poat, poat”. 
Vulturul tawato AsCur sp. ? cf. Ihering, art. “Tauatu 
pintado”] fu gelos fiindcă, deşi era mare, avea un 
strigăt subţirel. îi ceru deci să facă schimb. De atunci, 
vulturul tawato are un glas gros şi vulturul “rapina” 
piuie: “iii-iii-iii” (Murphy 1, p. 128-129). 

E greu de analizat acest mit, din cauza incertitudinii 
care domneşte în privinţa celor trei specii de “vulturi” şi asupra 
poziţiei lor în taxinomia indigenă. Vulturul “rapina” ar fi 
Cerchneis sparverios eidos, şi tawato Hypomorphnus urubitinga 
urubitinga , după Murphy (1, p. 143). O altă versiune le dă 
respectiv numele de: ii, şi: uayuptauhu sau puatpuat (Kruse 2, 
p. 633). De altminteri, vulturii serviabili nici nu figurează într-o 
versiune amazoniană fără provenienţă precisă (Barbosa 
Rodrigues, p. 167-171). 

Ne vom mărgini deci să subliniem că M 180 şi M, 79 sînt 
în mare parte izomorfe. Bărbatul din M[ 79 , ca şi pasărea din 
M i80 , se antrenează să ridice bucăţi de lemn la fel de grele ca 
adversarii lor. Pasărea părăsită strigă zgomotos, omul părăsit nu 
suflă o vorbă. Bărbatul acoperit de pene din M 179 corespunde 
ţestoasei împodobite cu pene din M, 8n ; în primul caz, luptătorii, 
care sînt sus, strigă şi-şi insultă adversarul aflat jos, în al doilea 
caz e invers: vulturul rămîne tăcut şi aşteaptă ca ţestoasa să-l 
provoace şi că-I insulte; în fine, tovarăşii umani ai victimei 
încearcă s-o reţină (M !79 ), pe cînd tovarăşii animale o resping 
(M, so ). în episodul capului oferit animalului celui mai merituos 
apare o înrudire cu versiunile guyaneze (M )72 )- 

E clar mai ales că invers faţă de mitul parintintin, acesta 
se desfăşoară în întregime în lumea animală, deşi se referă, ca şi 

mitul parintintin, la nişte vulturi prădători în loc de papagali luaţi 
din cuib: păsări războinice în loc de paşnice, carnivore şi nu fru- 
givore, şi, în mitul mundurucu, legate de apă, pe cînd papagalii 
sînt legaţi de pămînt, purtătorul copacilor în care îşi caută hrana. 
Cea din urmă opoziţie e bine atestată la bororo, care cred că 
preoţii lor se prefac uneori în păsări, ca să ajute la căutarea ali¬ 
mentelor: în ara, ca să culeagă fructe, în vulturi-harpii, ca să pes¬ 
cuiască peşti sau să ucidă alte păsări (Colb. 3, p. 131). 



III 


NUNTA 



Igor Stravinsky, Nunta, tabloul 4. 

Toate miturile referitoare la curcubeu pe care le-am tre¬ 
cut în revistă asociază acest fenomen meteoric cînd cu originea 
otrăvii de pescuit, cînd cu aceea a culorii păsărilor. Dar în 
funcţie de tipul de legătură reţinut, curcubeul nu intervine în 
acelaşi fel: e sau agent, sau obiect pasiv al unei acţiuni care se 
exercită asupra lui. 

Numai datorită răutăţii sale, directe sau indirecte, curcu¬ 
beul viu provoacă apariţia otrăvii şi maladiilor: e un fel de cau¬ 
ză morală a lor. în ce priveşte culoarea păsărilor, e numai o 
cauză fizică, fiindcă păsările nu-şi vor dobîndi penajul distinctiv 
decît după ce-1 vor fi ucis în prealabil şi-şi vor fi împărţit pie¬ 
lea lui. Împrumutînd un alt limbaj, s-ar putea spune despre 
curcubeu că semnifică otrava şi bolile, dar că funcţia lui logică 
trece de la aceea de semnificant la aceea de semnificat atunci 
cînd se aplică la culoarea păsărilor. 

Cînd am întîlnit pentru prima dată această problemă, am 
rezolvat-o apelînd la o dialectică a intervalelor mari şi mici. 
Constataserăm că boala şi otrava aveau un dublu caracter. 
Amîndouă implicau o tranzitivitate, fie de la viaţă la moarte, fie 
de la natură la cultură; în sînul lor, trecerea de la un ordin la 
celălalt se face pe nesimţite, fără să se poată discerne stadiile 
intermediare. În plus, boala şi otrava, care sînt prin esenţă numite 
fiinţe “cromatice”, produc efecte care pot fi numite “diatonice”. 

deoarece pescuitul cu otravă, ca şi bolile, croiesc imense goluri în 
populaţiile care le cad victime. Indienii guarayu din Bolivia trag 
din această comparaţie o concluzie rezonabilă: ei cred că orice 
boală rezultă dintr-o otrăvire, şi că oamenii n-ar muri, dacă n-ar 
fi otrăviţi (Cardus, p. 172). 

Pentru că recunoaştem în ele fiinţe “cromatice”, otrava şi 
boala au o proprietate comună cu curcubeul, drept care acesta le 
poate semnifica. Pe de altă parte, observarea empirică a ravagiilor 
pe care le fac aduce după sine inferenţa (sau verifică ipoteza) 
după care continuul poartă în sine discontinuul, sau chiar îi dă 
naştere. Dar imediat ce încetăm să considerăm curcubeul ca pe 
un agent, imediat ce facem din el obiectul unei acţiuni, relaţia de 
mai sus se inversează. Un cromatism semnificam , formă negativă 
a ordinii diatonice (deoarece ordinea diatonică nu e decît rămăşiţa 
unui continuu devastat), face loc unui cromatism semnificat: 
materie pozitivă pornind de la care se construieşte o ordine tot 
diatonică, şi care va fi trecută ca şi cealaltă pe seama naturii, 
într-adevăr, decimarea unei populaţii anume (fie oamenii prin epi¬ 
demii, fie peştii prin pescuit) apare simetrică faţă de discontinui¬ 
tatea generală a speciilor: e izomorfă acestei discontinuităţi în 
interiorul unui gen. Pe o cale diferită, ajunsesem deja mai înainte 
la această concluzie (partea întîi, I, d). 

Ne amintim în ce condiţii se preschimbă eroul vilela 
din M| 73 în fiinţă cromatică, “ale cărei culori se văd strălucind 
de departe şi pe întuneric” (Lehmann-Nitsche 2, p. 222). 
Evenimentul se produce după ce a adunat de pe malul apei 
pietre de culori diferite, făcîndu-şi din ele un colier, adică o 
fiinţă multicoloră formată din elemente anterior dispersate, şi 
între care, de îndată ce au fost apropiate prin înşirare pe acelaşi 
fir, intervalele au devenit foarte mici. Procedeul evocat în mit e 
cu atît mai semnificativ, cu cît credem că ar fi foarte greu să 
descoperim un colier corespunzător acestei descrieri în colecţiile 
etnografice provenind din America tropicală, unde colierele indi¬ 
gene se remarcă prin sobrietatea de culoare şi prin regu¬ 
laritate 124 . Aproape întotdeauna sînt făcute din mărgele albe şi 
negre: discuri mici, tăiate din scoici de moluşte acvatice şi din 
coji de nuci de palmier. Diversitatea mărgelelor comerciale nu e 
exploatată: albul şi negrul, folosite alternativ, rămîn culorile cele 
mai preţuite. Mărgelele de alte culori, acceptate uneori, slujesc 

la fabricarea unor coliere monocrome, albastre de pildă, cînd 
această culoare (pe care indigenii o deosebesc rareori de negru) 
are o conotaţie religioasă (Huxley, p. 47; Nino, p. 197). Nu 
i-am văzut niciodată pe indigenii din cele şapte sau opt triburi 
la care am locuit folosind varietatea, cu totul inutilă, a 
mărgelelor pe care li le împărţeam (L.-S. 3, p. 260), ca să 
înşire coliere multicolore, aşa cum a făcut imprudentul vilela... 

S-a observat la bororo reticenţa de care dădeau dovadă 
odinioară femeile faţă de ţesăturile în dungi sau imprimate cu 
flori care li se dăruiau: “Am dat întîi vina pe modă sau pe 
capriciu. Mai tîrziu am aflat că atitudinea lor era în funcţie de 
anumite idei religioase... Preoţii... le explicau că aceste ţesături 
în dungi sau cu flori aparţineau împărăţiei sufletelor, şi că, pen¬ 
tru acest motiv, era interzis să le primeşti, chiar şi în dar; decît 
doar pentru a-1 împodobi pe acela care încarnează sufletul 
defunctului în riturile funebre, sau pentru a-1 răsplăti pe preotul 
însărcinat să cheme sufletele; şi nici acesta din urmă nu le 
poate purta, decît după ce le-a anunţat pe suflete despre ce are 
de gînd.” Acelaşi autor arată că bororo prescriu folosirea unor 
ţesături în culori luminoase şi uniforme (Colb. 3, p. 131; E.B., 
voi. I, p. 174). In 1935, indigenii evocau consideraţii de acelaşi 
ordin ca să ne explice de ce olăria lor era de culoare întunecată 
şi nu era împodobită cu nici un motiv decorativ 125 . Oroarea 
aceasta de policromie reprezintă desigur, pentru America de Sud, 
un fenomen destul de excepţional. Totuşi, bororo nu fac decît 
să împingă pînă la ultima limită o atitudine pe care o împart cu 
alte populaţii, numai că la acestea se manifestă mai nuanţat. 
Intr-unui din miturile lor (• M lgl ), tukuna povestesc că instru¬ 
mentele muzicale rituale erau odinioară vopsite uniform în roşu. 
O divinitate îi porunci eroului civilizator să utilizeze de 
preferinţă “argila de toate culorile”, care se găsea în apropierea 
unui curs de apă, dar fără s-o atingă cu mîinile. Trebuia s-o 
culeagă cu sarbacana, înfigînd acest instrument de mai multe ori 
în pămînt, pînă ce va fi cules eşantioane din toate varietăţile. 
După care urma să extragă culorile desfundînd sarbacana cu un 
băţ, şi să se slujească de acestea ca să picteze. înfăţişarea mul¬ 
ticoloră a acestei picturi este motivul principal pentru care 
instrumentele sînt tabu, vederea lor fiind interzisă femeilor. Un 
alt mit (• M| g2 ) povesteşte că o femeie s-a ascuns într-un copac 

pentru a-şi satisface curiozitatea. Dar de îndată ce au apărut 
instrumentele, ea a fost ca fascinată de culorile lor. în loc de 
trompetă, i s-a părut că vede un crocodil: “Urină din abundenţă 
şi pâ ! căzu din copac.” Cîntăreţii se năpustiră şi o tăiară în 
bucăţi pe care le afumară. Le obligară chiar şi pe sora şi pe 
mama ei să ia parte la ospăţ (Nim. 13, p. 77-78, 134). 

Povestirile acestea suscită mai multe observaţii. Mai întîi, 
ne amintim că tukuna fac dintr-unul din cele două curcubee, 
stăpînul lutului de olărie (mai sus, p. 304 sq.). în al doilea rînd, 
metoda foarte deosebită care i se impune eroului pentru 
prepararea paletei dă impresia că implică un amestec parţial, dînd 
picturii instrumentelor un aspect fondu, asemănător curcubeului, 
în fine, descrierea morţii femeii vinovate, fascinată pe creanga ei, 
apoi urinînd şi căzînd, corespunde foarte exact cu ceea ce se 
petrece atunci cînd o maimuţă este atinsă de o săgeată otrăvită 
cu curara, după cum am observat noi înşine la nambikwara; ceea 
ce, pe de altă parte, sursa noastră confirmă în mod independent: 
“Acţiunea otrăvii] asupra animalului atins se manifestă imediat 
printr-o incontinenţă a fecalelor şi a urinei; căderea survine după 
circa trei minute.” (Nim. 13, p. 30.) Regăsim deci tripla asociere 
a curcubeului, a cromatismului şi a otrăvii; diferenţa dintre boro- 
ro şi tukuna fiind că cei din urmă par să limiteze efectele 
dăunătoare ale decoraţiei cromatice la sexul feminin. 

Ceramica tukuna este împodobită grosolan cu motive 
brune pe fond alb, geometrice sau zoomorfe, şi Nimuendaju nu 
crede că în trecut această decoraţie ar fi fost mai rafinată ( l.c ., 
pi. 6, şi p. 47-48). Situaţia e diferită la alte triburi amazoniene, 
care fac o foarte frumoasă şi savantă ceramică policromă. Or, 
această aptitudine tehnică şi artistică e însoţită de o modificare 
semnificativă a mitologiei curcubeului: 

• M 183 . Amazonia (lacul Teffe): originea 
ceramicii pictate. 

A fost odată o femeie tînără foarte neîndemî- 
natică. Oalele pe care le făcea erau ca vai de lume. Ca 
să-şi rîdă de ea, cumnatele i-au pus lut în cap, mulîn- 
du-1 după craniul ei, şi i-au zis să-l ardă în cuptor ca 
pe o oală. 

într-o zi i s-a înfăţişat o bătrînă, căreia ea i-a 
povestit necazurile. Bătrîna era de fapt o zînă 
binevoitoare, care a învăţat-o să facă oale minunate. 
Plecînd, i-a spus că i se va înfăţişa de acum înainte 
sub chipul unui şarpe, pe care tînăra va trebui să-l 
sărute fără silă. Eroina se execută, iar şarpele se preface 
de îndată în zînă, care-i arată protejatei sale cum să 
picteze oalele: “Ea luă argilă albă şi acoperi oalele cu 
un strat neted. Apoi, cu pămînt galben cu pămînt roşu 
şi cu rucu urucu: Bixa orellana], desenă motive fru¬ 
moase şi foarte variate, iar tinerei îi spuse: “Există două 
feluri de pictură: pictura indiană şi pictura florilor. 
Numim pictură indiană pe aceea care înfăţişează capul 
şopîrlei, drumul Marelui Şarpe, ramura de ardei, pieptul 
lui Boyusu şarpele-curcubeu, etc., şi cealaltă e pictura 
care înfăţişează flori.” 

Apoi zîna luă vemi negru şi împodobi cu el 
multe tigve, pe care le făcu strălucitoare, iar înăuntrul 
lor făcu diferite desene: carapacea ţestoasei de uscat, 
şiroaiele ploii, cotiturile fluviului, cîrligul de pescuit, fi¬ 
guri numeroase şi frumoase...” (Tastevin 3, p. 192-198). 

Aşadar, într-o cultură care foloseşte olăria policromă, cur¬ 
cubeul dobîndeşte un sens ambiguu şi echivoc. Puterea lui de 
temut poate deveni protectoare şi complezentă. Sub această a doua 
înfăţişare a curcubeului, otrava (pe care o distila sub cealaltă 
înfăţişare) regresează, dacă se poate spune aşa, pînă la un excre¬ 
ment pentru care nu trebuie simţit dezgust: ocrul brun, care dă 
vopseaua cafenie, se numeşte “excrementul Marelui Şarpe” (l.c., p. 
198). Dacă, pentru a-şi găsi inspiraţia, olăriţele evocă curcubeul 
sub înfăţişarea unei zîne bătrîne, bărbaţii fac acelaşi lucru într-un 
scop erotic: lor, curcubeul le apare ca o amantă tulburătoare ( id ., 
p. 197) 126 . Se observă deci o mişcare inversă faţă de aceea care 
ne-a condus (la p. 339 sq.) de la filtrul de iubire la filtrul de 
moarte, şi de la animalul seducător la otravă. Mişcarea aceasta re¬ 
trogradă e caracteristică unei estetici care cade la înţelegere cu 
cromatismul 127 , contrar aceleia a indienilor bororo. 

Oricum, există în America tropicală un domeniu în care 
policromia pare să fie universal acceptată, fără nici un fel de 

rezerve. Ne gîndim la gătelile din pene, exemplele bororo fiind 
somptuoase 128 . Dar nu degeaba pun miturile din această parte a 
lumii problema diversităţii speciilor referindu-se mai întîi (M, 45 ) 
sau exclusiv (M m j 72 ,i 73 > etc.) la păsări. Folosirea practică a 
penelor crea fără îndoială o dificultate teoretică la a cărei 
depăşire ajută miturile. 

S-ar putea obiecta că în anumite mituri guyaneze, ceea 
ce se naşte din trupul dezmembrat şi ars al unui şarpe nu sînt 
păsările, înzestrate cu penajul lor distinctiv, ci talismanele vege¬ 
tale (Roth 1, p. 283-286; Gillin, p. 192 194; Orico 2, p. 227- 
232). Or, aceste talismane constau mai ales în varietăţi de 

Caladium, din care fiecare primeşte o întrebuinţare magică bine 
determinată. E vorba deci şi aici de o diversitate specifică ce 
serveşte la exprimarea unor contraste semnificante. Nomenclatura 
botanicii ştiinţifice, care grupează sub denumirea comună de 
Caladium bicolor numeroasele varietăţi de aroidee cu frunze 
pestriţe colorate strălucitor, subliniază în felul ei proprietatea cea 
mai remarcabilă a acestor frunze, care ne poate sugera să 

vedem în ele adevăratele echivalente vegetale ale penelor. Cu 
toată această excepţie aparentă, se cuvine deci să ne îndreptăm 
raţionamentele tot spre cazul penelor. 

Alegerea penelor care servesc la confecţionarea gătelilor 
pare inspirată de un adevărat delir cromatic. Aici verdele trece 
în galben, apoi în portocaliu şi în roşu, care dă în albastru 

printr-o bruscă întoarcere la verde, sau prin intermediul purpuri¬ 
ului; sau iarăşi, albastrul se topeşte într-un galben care în altă 
parte se stinge sub cenuşiu. Au loc cele mai puţin plauzibile 

tranziţii: de la albastru la portocaliu, de la roşu la verde, de la 
galben la violet... Cînd culoarea penelor este uniformă, se reme¬ 
diază prin colaje ingenioase aplicate cu o artă rafinată, sau prin 
juxtapunerea unor pene de culori diferite (D. & B. Ribeiro). 
Totuşi, miturile afirmă prioritatea discontinuităţii universale a 
speciilor asupra continuităţii interne a cromatismului propriu 
fiecăreia. Spre deosebire de amatorul de artă, indianul nu 
priveşte o pană ca pe un obiect estetic, ale cărei nuanţe trebuie 
descrise şi analizate. Fiecare tip de pană este dimpotrivă per 
ceput în totalitatea sa, în care se enunţă în termeni sensibili for¬ 
mula distinctivă a unei specii, imposibil de confundat astfel cu 
altă specie, deoarece, după îmbucătăţirea trupului curcubeului, 

fiecare specie se ştie definită irevocabil în funcţie de decupajul 
la care a participat. 

Prin urmare, de fiecare dată cînd e vorba de culori în 
mituri, trebuie să ne întrebăm care e tipul de policromie aflat în 
cauză: fie culorile se topesc unele în altele, şi culorile devin 
indiscernabile; fie, dimpotrivă, culori nete, sau chiar grupuri de 
culori contopite între ele, formează ansambluri contrastate. Un 
mit amazonian (• M ltt4 ) dă o ilustrare frapantă a primului caz, 
prin descrierea semnelor precursoare ale potopului care a nimicit 
omenirea: “Soarele şi luna au devenit roşii, albastre, galbene; şi 
vînatul s-a amestecat fără teamă printre oameni, chiar jaguarul şi 
alte fiare fioroase...” (Barbosa Rodrigues, p. 214). Indienii 
mundurucu evocă aceeaşi dominaţie a micilor intervale în ter¬ 
meni grafici şi acustici, atunci cînd povestesc că şarpele Muyusu 
- curcubeul, adică - domic să-i înveţe pe oameni să scrie, i-a 
atras imitînd glasul tuturor soiurilor de animale (Kruse 2, p. 
623). E într-adevăr uimitor că indigenii care încearcă să imite 
scrierea trasează linii ondulate, ca şi cum ea ar consta, nu în 
caractere opuse formal, ci într-o suită de fluxiuni infinitezimale 
(fig. 19). în schimb, un mit mundurucu (• M, 85 ) alege ostentativ 
un cod vizual ca să ilustreze celălalt tip de policromie, 
exprimîndu-se cu ajutorul marilor intervale: pictînd oamenii în 
diverse culori, verde, roşu, negru, galben, demiurgul i-a reparti¬ 
zat pe triburi şi i-a transformat pe unii în animale (Barbosa- 
Rodrigues, p. 245-251). După una din tradiţiile lor, bororo se 
trag dintr-o larvă de lepidopter pe care ei o numesc: aororo, sau 
aroro. Şi cum această larvă e împodobită în culori vii şi 
tranşante - roşu, galben şi negru - ei au adoptat-o drept 
emblemă distinctivă (Colb. 1, p. 51; E.B.,- voi. I, p. 175). 
Fiecărui tip de policromie îi corespund deci, fie confuzia, fie 
discriminarea. 

Ca dovadă suplimentară a realităţii acestei dialectici a 
micilor şi marilor intervale s-ar putea cita un mit guyanez 
despre originea culorii păsărilor (• M| 86 . Brett, p. 29-30; Roth 1, 
p. 212). Din nefericire ar fi imposibil, aşa cum bine a văzut 
Koch-Griinberg (1, p. 278 sq.) să analizăm acest mit fără a-1 
reaşeza în enormul grup panamerican zis al “vizitei în cer”. O 
asemenea întreprindere ar cere un întreg volum. Ne-ar permite 
însă probabil să conchidem că însurătoarea unui muritor cu o 

femeie-vultur “plină de păduchi” (Van Coli, p. 482) sau care 
murdăreşte podeaua colibei cu dejecţiile ei (Wirth, in: Baldus 2, 
p. 23) e interpretabilă ca transformarea căsătoriei unui muritor 
cu o stea sarigă, ambele soţii avînd acelaşi caracter celest şi 
aceeaşi ambiguitate. Comparaţia pare de altminteri a fi fost 
făcută spontan într-un mit amazonian de provenienţă incertă (• 
M 187 ). Aici e vorba de o femeie care respinge un pretendent 
odios, adresîndu-i epitetul de “sarigă”. Dar, cînd prin insistenţă 
izbuteşte să o seducă, se dovedeşte a fi un urubu a cărui 
duhoare infectă o impregnează pe amantă. După acelaşi mit, 
vulturii urubu practică pescuitul cu otravă, şi se hrănesc cu hoi¬ 
turi în care mişună viermii (Amorim, p. 435-440). 



Fig. 19. - O paginS’scrisă" de un indian nambikwara 
(cl. L S. 3, p. 314-315). 


Fără a aborda miturile vizitei în cer, ne vom limita la a 
confrunta M, 86 şi M l61 , pentru a arăta că cel dintîi, referitor la 
culoarea păsărilor, e în întregime simetric cu al doilea, care e 
un mit despre originea otrăvii de vînătoare (şi fără îndoială de 
război; cf. mai sus, p. 279-280). Comparaţia verifică deci faptul 

că, conform cu ceea ce am fi putut deduce a priori prin dialec¬ 
tica intervalelor, un mit despre originea culorii păsărilor reconsti¬ 
tuie prin inversare un mit despre originea otrăvii; şi deci că din 
punct de vedere dialectic, regnurile intervalelor mici şi mari sînt 
reciproc convertibile: 

M 161 Eroul se căsătoreşte cu o femeie-maimuţă; / îşi vizitează părinţii 
(oameni); / e părăsit în vîrful unui copac, cu ocazia unei vizite la 
socrii Iui (animale) 

// 

Mj 86 Eroul se căsătoreşte cu o femeie-vultur; / îşi vizitează socrii (ani¬ 
male); / e părăsit în vîrful unui copac cu ocazia "unei vizite proiectate 
la părinţii lui (oameni) 

// 

Mj6i Coboară cu ajutorul unor liane lipicioase, / ajutat de păsări de 
pradă (= vulturi); /devine protejatul păsărilor 

// 

Mi86 Coboară în ciuda unui trunchi spinos, / ajutat de păianjeni şi de 
păsări (^vulturi); / devine şeful păsărilor. 

// 

M 16 | Soţia l-a părăsit definitiv; distruge maimuţele cu otravă; / cruţă 
un pui al maimuţelor. / M J86 Se încăpăţînează să ajungă la soţie; / e 
ucis de fiul lui, vultur; distruge vulturii prin foc; 

// 

Mi6i Acceptînd să vîneze împreună cu vulturul, omul obţine curara: / 
originea otrăvii de vînătoare. 

Mi 86 Certîndu-se la împărţirea prăzii, păsările obţin penajul lor actual: / 
originea culorii păsărilor. 



La începutul acestei a cincea părţi, ne întrebam care este 
sensul opoziţiei dintre tăcere şi zgomot. Problema zgomotului ast¬ 
fel pusă ne îndemna să reflectăm asupra împrejurărilor în care 
vacarmul e prescris de obiceiuri. Constatam atunci că aceste 
împrejurări interesează fie ordinea socială, fie ordinea cosmică, 
între cele două tipuri de ordini apărea în curînd un al treilea, ca 
termen mediator: ordinea zoologică, în legătură cu care arătam 
că, mediatoare şi ea pe un alt plan, nu era diferită de aceste 
creaturi ale dezordinii care sînt curcubeul, epidemiile, şi 
otrăvurile de pescuit sau de vînătoare, decît prin lărgirea in¬ 
tervalelor dintre termenii constitutivi. Discontinuitatea biologică se 
manifestă deci în mituri sub două aspecte, unul pozitiv şi celălalt 
negativ: ca discontinuitate zoologică, ea oferă o tranziţie între 
ordinea cosmică şi ordinea socială; şi ca discontinuitate 
demografică, joacă acelaşi rol între ordine şi dezordine. în 
acelaşi timp în care, pe cele două noi axe, observam noi legături 
între mituri pe care le apropiasem deja din motive foarte diferite, 
descopeream scurtături neprevăzute care ne aduceau la punctul 
nostru de plecare, adică la miturile al căror erou este un căutător 
de păsări. Astfel se dovedea existenţa obiectivă, în gîndirea 
mitică, a unor scheme pe care, privind această gîndire dinafară, 
trebuisem să le reconstituim cu multă trudă. 

în legătură cu tăcerea şi zgomotul, ne lovisem totuşi de 
o dificultate, care ţinea de răspîndirea foarte inegală a con¬ 
duitelor de vacarm, în societăţile fără scriere şi în tradiţia popu¬ 
lară occidentală: aceasta din urmă le aplică indiferent la con¬ 
juncturi cosmologice sau sociologice; cele dintîi par a le rezerva 
numai pentru conjuncturile cosmologice. Am sugerat atunci (la 
p. 366 sq.) că absenţa charivari-ului pentru pedepsirea unirilor 
condamnabile se explica în societăţile fără scriere prin faptul că 
această categorie a zgomotului nu e disponibilă pentru scopuri 
atît de modeste. Totul s-ar petrece ca şi cum ar exista temerea 
că o asemenea folosire moralizatoare ar însemna ca oamenii să 
abuzeze de zgomot. 

Există totuşi şi cazuri în care opoziţia dintre tăcere şi 
zgomot e net marcată. La warramunga din Australia, cînd un 

bolnav intra în agonie era nevoie să se facă tărăboi înainte de 
moarte, şi linişte după (Spencer & Gillen, p. 516-517 şi 525- 
526). în mod simetric, marele rit bororo al vizitei sufletelor 
(care e un fel de înviere simbolică şi temporară a strămoşilor) 
începe noaptea, în întunericul şi tăcerea cele mai complete, şi 
după ce toate vetrele au fost stinse. Sufletele se tem de zgomot; 
dar, imediat ce sosesc, se dezlănţuie vacarmul. La fel se întîm- 
plă cînd un animal ucis la vînătoare e introdus în sat, şi cînd 
vrăjitorul invocă duhurile ca să intre în posesia lui (Colb. 3, p. 
93, 100-102). 

Pe de altă parte, zgomotul are un contrariu: tăcerea, la 
care nu numai tradiţia populară occidentală, ci şi un număr con¬ 
siderabil de societăţi fără scriere au făcut apel pentru a sancţiona 
anumite tipuri de raporturi sociale. Avem în vedere un ansamblu 
de obiceiuri de care Frazer (1, passim ; 2, voi. IV, p. 233-237) 
s-a interesat în două rînduri, şi care constau în impunerea unei 
perioade de mutism femeii (cîteodată şi bărbatului) în timpul 
văduviei, şi chiar mult mai adesea la începutul căsătoriei. 

în .diferite regiuni din Australia, din Oceania şi din 
Africa, tinerii căsătoriţi erau condamnaţi la tăcere pentru o 
perioadă de timp variabilă: de la două luni la un an, de la un 
loc la altul. Un obicei analog a fost observat în Armenia, în 
Caucaz şi în Sardinia. Cel mai adesea, consemnul de tăcere era 
ridicat la naşterea primului copil. Întrebîndu-se care este semnifi¬ 
caţia acestui obicei, Frazer conchide: “E probabil că tăcerea 
femeii pînă la naşterea primului copil se explică prin vreo 
credinţă superstiţioasă referitoare la prima sarcină, pe care n-am 
izbutit încă s-o elucidăm.” (2, voi. IV, p. 236-237.) 

Nu sarcina e în cauză, ci naşterea. Dacă, aşa cum am 
încercat să arătăm în altă parte (L.-S. 2, 4; passim), orice căsă¬ 
torie compromite echilibrul grupului social, atîta vreme cît fami¬ 
lia conjugală nu s-a transformat în familie domestică (deoarece 
căsătoria, ţinînd de marele joc al alianţelor, retrage provizoriu 
pioni din joc, înainte de a-i da înapoi sub formă de descen¬ 
denţi), rezultă că, în miniatură şi pe un alt plan, conjuncţia unui 
bărbat şi a unei femei reprezintă un eveniment care aminteşte, 
simbolic vorbind, unirea atît de temută a cerului şi pămîntului. 
Naşterea copilului, soţ disponibil virtual pentru un alt soţ procre¬ 
at într-o familie diferită, atestă nu numai reinserarea în ciclul 



400 


schimburilor matrimoniale a unei familii care se exclusese din 
acestea atît timp cît dura sterilitatea ei: ci constituie şi apariţia 
unui al treilea termen, servind de mediator între cei doi poli, dar 
punînd în acelaşi timp între ei o distanţă, de unde rezultă pentru 
grup o dublă securitate: şi socială şi psihologică. între soţ şi 
soţie, copilul (şi mai ales primul născut) joacă deci un rol ana¬ 
log celui al focului de bucătărie între cer şi pămînt. Cuplul 
nemediatizat este vacarm şi cheamă vacarmul; lucrul e atestat de 
tărăboiul din noaptea nunţii. Trebuie deci ca însuşi cuplul să 
devină tăcere, înainte ca opoziţia dintre tăcere şi zgomot să 
poată fi depăşită de naşterea primului copil, în dialogul regăsit. 
Astfel se explică, cel puţin parţial, faptul că executarea charivari- 
ului revenea tineretului, iar Abatele Tineretului era însărcinat să 
perceapă amenda care dădea dreptul la scutirea de tărăboi. 

Mai multe fapte confirmă izomorfismul dintre o căsă¬ 
torie încă sterilă, ca şi al unei prime (sau recente) naşteri, cu 
conjuncturi astronomice. Tăcerii care precedea prima naştere i-ar 
putea corespunde credinţa vechilor laponi că luna nouă, aurora 
boreală, nu trebuie supărate cu nici un fel de zgomot (Hastings, 
voi. VII, p. 799a). Invers, la diferite populaţii americane, eclip¬ 
sa, care cheamă vacarmul, le privea în mod deosebit pe femeile 
însărcinate şi pe mamele cu copii mici. Indienii micmac din 
Canada orientală le impuneau atunci femeilor să iasă din cabană 
şi să-şi îngrijească pruncii (W.D. & R.S. Wallis, p. 98). La 
Jemez, un pueblo din New Mexico, se credea că eclipsele pro¬ 
duc avorturi. De aceea femeile însărcinate trebuiau să se claus¬ 
treze în case, sau, dacă trebuiau neapărat să iasă, să-şi pună la 
brîu o cheie sau un vîrf de săgeată, ca să împiedice luna să le 
devoreze fătul, ori ca pruncul să nu se nască avînd bot-de- 
iepure, credinţă de origine spaniolă după spusele lui Parsons, 
deşi în epoca precolumbiană exista de asemenea teama ca nu 
cumva o femeie însărcinată să iasă afară în timpul unei eclipse, 
fiindcă i se năştea un copil monstruos (Parsons 2, voi. I p. 181, 
n. 1). Şi astăzi pocomchi de limbă maya enunţă pentru caz de 
eclipsă regulile următoare: “Mai întîi vi se acoperă capul... O 
femeie însărcinată sau chiar un bărbat proaspăt căsătorit trebuie 
să rămînă acasă... nu e bine să priveşti luna în timp ce ea 
luptă.” în chip de comentariu, informatorul adaugă că “luna 
nouă nu e bună cînd plantezi ceva... E mai bună luna plină... 

Cînd luna începe să scadă, condiţiile sînt iarăşi nefavorabile, 
pentru că atunci luna e viermănoasă («wormy»)” (Mayers, p. 
38-39). 

Se cunosc deci cazuri cînd societăţile fără scriere 
sancţionează anumite situaţii sociologice prin tăcere, sau invers, 
pun anumite situaţii sociologice în raport cu conjuncturi cosmo¬ 
logice care necesită zgomot. în ce le priveşte, societăţile 
tradiţionale din Europa nu sînt indiferente la proiecţia metafizică 
şi cosmologică a obiceiurilor lor sociale. E uimitor că în cînte- 
cele cîntate la charivari se folosesc uneori metafore apropiate de 
acelea de care se slujesc pretinşii primitivi ca să explice 
eclipsele. Odinioară în Bretania se striga: “Charivari,un vieux 
chat et une jeune souris F (“Charivari, un motan bătrîn şi o 
şoricică tînără !”) (V.G., l.c., p. 626). într-o cu totul altă ordine 
de idei, se ştie că sunetul clopotelor era pe vremuri crezut 
capabil să îndepărteze calamităţile atmosferice. 

Fără să dea loc la charivari, căsătoria unui mezin sau a 
unei mezine, dacă are loc înaintea celei a fraţilor mai mari, era 
văzută cu nemulţumire. în schimb, căsătoria ultimului născut era 
celebrată cu rituri speciale. Unul dintre acestea ar putea fi inter¬ 
pretat în lumina consideraţiilor precedente, deşi noi nu ascun¬ 
deam faptul că baza lor documentară era fragilă. “în regiunea 
numită bocage vendeen şi mai la nord, cînd se căsătoreşte 
ultimul copil, în dimineaţa nunţii, prietenii şi rudele plantează 
un anin într-un loc pe unde va trece alaiul de nuntă ca să 
treacă spre biserică. E înconjurat cu crenguţe şi lemne uscate, 
după ce a fost împodobit cu o coroană de verdeaţă cu flori na¬ 
turale. în vîrful copacului e legată o băşică mare plină cu apă. 
La întoarcerea de la ceremonia religioasă, mireasa e invitată să 
aprindă rugul, iar mirele trebuie să tragă cu puşca şi să 
nimerească în băşică. Dacă o găureşte din prima sau din a doua 
împuşcătură, atunci deschide balul împreună cu mireasa; dacă 
nu, cinstea primului dans îi revine cavalerului de onoare” (V.G., 
l.c., p. 639-640, care menţionează acelaşi obicei în Anjou, 
Vendee şi Poitou, dar acolo observat poate la toate căsătoriile, 
cf. p. 484-485). 

Invers faţă de unirile condamnabile sancţionate prin 
charivari, căsătoria ultimului născut este foarte de dorit, deoarece 
marchează închiderea unui ciclu. Este opusul recăsătoriei, care 

sustrage un partener din ciclul normal al schimburilor, în loc 
să-l completeze. Ultima căsătorie reprezintă conjuncţia celui sau 
celei care trebuie însurat sau măritat, cu atît mai mult cu cît a 
rămas singurul disjunct, după surorile şi fraţii săi. Or, ritul 
descris de Van Gennep asimilează această salutară conjuncţie 
socială cu o conjuncţie de elemente: apa şi focul, cărora sîntem 
ispitiţi să le atribuim o valoare cosmologică. Desigur, în obi¬ 
ceiul vendeean, apa este sus, iar focul jos. Dar societatea 
franceză este net patrilineară, ceea ce nu se poate spune despre 
ge, cu singura excepţie a populaţiei sherente, al cărei regim 
patrilinear nu e totuşi atît de tranşant ca al nostru. Astfel s-ar 
explica faptul că, în obiceiul despre care este vorba, bărbatul se 
ocupă de burduful plin cu apă, care este în poziţie celestă în 
vîrful copacului, unde figurează cerul atmosferic, iar femeia de 
foc - care şi la ge e terestru - dar care a coborît acum cu o 
treaptă şi a devenit htonian, deoarece rugul e aşezat peste o 
coroană de verdeaţă împodobită cu flori naturale, evocînd 
pămîntul şi podoaba lui vegetală: 

Brazilia Franţa 

+ cer empireu 

+ cer atmosferic + cer atmosferic 

+ pămînt + pămînt 

+ foc 

Se va obiecta pe drept cuvînt că aceasta e o manieră 
prea simplistă de a formula nişte relaţii care sînt mult mai com¬ 
plexe. E-de ajuns să ne raportăm la mitul Stelei, soţia unui muri¬ 
tor (M 87 pînă la M 93 ), ca să verificăm faptul că la toţi ge, fie ei 
matrilineari sau patrilineari, femeia este în poziţie cer, iar bărbatul 
în poziţie pămînt. Răsturnarea impusă de infrastructură se produce 
în altă parte: din binefăcătoare a omenirii, introducătoarea 
plantelor cultivate, eroina sherente se preface în principesă cani¬ 
bală. în timp ce în celelalte versiuni ea era dezgustată de hrana 
putredă a unei omeniri prehorticole, e rîndul bărbatului acum să 
se scîrbească văzînd în cer cadavre fripte şi afumate. De aceea 
am putut arăta că sherente consacră originii plantelor cultivate un 
alt mit (M 10g ), unde laptele matern figurează ca termen corelativ 
în sînul unui cuplu de opoziţii implicit, termenul celălalt fiind, la 
kraho (M 89 ), sîngele deflorării (mai sus, p. 233 sq.). 

Reciproc, dacă se compară două triburi matrilineare ca 
irochezii şi mandan din America de Nord, al căror fel de viaţă 
ţine în acelaşi timp şi de agricultură şi de vînătoare, sîntem mai 
întîi surprinşi să constatăm că în ciuda acestor caractere 
comune, sistemele lor mitice asociază susul şi josul cu poli se¬ 
xuali respectiv opuşi: 

Cer Pămînt 


Iroquois.O A 

Mandan .A O 


Dar sensul mişcării originare, care a dat naştere omenirii, 
e şi el inversat în fiecare sistem: pentru irochezi, e o coborîre 
sau o cădere; pentru mandan, o ascensiune sau o emergenţă. 
Integrînd ambele scheme, se verifică deci că această contradicţie 
aparentă se rezolvă în identitatea unei formule unice: O > A. 

Am da deci dovadă de naivitate, dacă ne-am închipui că 
există întotdeauna şi pretutindeni o corelaţie simplă între 
reprezentările mitice şi structurile sociale, exprimîndu-se prin 
aceleaşi opoziţii; de pildă, că miturile dioscurice sînt în mod 
normal însoţite de organizări dualiste; sau că în societăţile 
patrilineare, cerul trebuie să fie masculin şi pămîntul feminin, pe 
cînd relaţia inversă ar prevala automat în societăţile matrilineare. 

Raţionînd astfel, am neglija mai întîi un fapt: de la un 
grup la altul, numărul opoziţiilor întrebuinţate de gîndirea mitică 
nu este constant. Unele grupuri se mulţumesc să opună cerul şi 
pămîntul, susul şi josul. Altele subdivizează aceste categorii 
unitare în subcategorii, de care se slujesc ca să exprime opoziţii 
nu mai puţin fundamentale decît cele dintîi. Astfel, opoziţia mas¬ 
cul / femelă poate ţine în întregime de categoria susului, unde 
ambele principii vor coexista (dacă nu se opun iarăşi) sub 
înfăţişarea lunii şi soarelui, dacă aceste corpuri celeste sînt înzes¬ 
trate cu sexe diferite, a luceafărului de seară şi luceafărului de 
dimineaţă, a cerului atmosferic şi cerului empireu etc. Sau iarăşi 
opoziţia sexelor se deplasează în întregime spre categoria josului: 
uscat şi apă, înveliş vegetal şi lume subpămînteană etc. în ase¬ 
menea sisteme, opoziţia dintre sus şi jos, care în alte locuri este 
esenţială, poate să nu mai fie pertinentă, sau să funcţioneze 
numai ca o transformare oarecare, pertinenţa aflîndu-se atunci la 

nivelul grupului sau al “pachetului” de opoziţii, şi nu la nivelul 
fiecăreia dintre acestea considerate izolat. 

De multe ori nu se ţine îndeajuns seama de faptul că 
■sistemul mitologic e relativ autonom în raport cu celelalte mani¬ 
festări ale vieţii şi gîndirii grupului. Pînă la un anumit punct, 
toate sînt solidare, dar solidaritatea aceasta nu are ca efect ra¬ 
porturi rigide, care să impună ajustări automate între nivele. E 
vorba mai degrabă de constrîngeri pe termen lung, în limitele 
cărora sistemul mitologic poate să dialogheze cumva cu el în¬ 
suşi şi să se aprofundeze dialectic: adică tot să-şi comenteze 
modalităţile mai directe de inserţie în real, dar uneori sub formă 
de pledoarie sau de tăgăduire. Astfel, rar se va întîmpla ca un 
sistem mitologic, dacă e cît de cît dezvoltat, să nu ajungă să 
epuizeze toate codajele posibile ale unui mesaj unic, fie chiar şi 
cu preţul inversării aparente a anumitor semne. 

Aceeaşi populaţie, sau mai multe populaţii învecinate 
prin teritoriu, limbă ori cultură, elaborează cîteodată mituri ce 
atacă sistematic cutare ori cutare problemă, luînd în considerare, 
variantă după variantă, mai multe moduri imaginabile de a o re¬ 
zolva. De pildă, problema medierii, de la Mesia pînă la cuplul 
maniheist, trecînd prin androgin, înşelător şi dioscuri; sau prob¬ 
lema dioscurismului, încercînd succesiv toate formulele: erou 
divizibil, gemeni identici, fraţi duşmani, bunică şi nepot, bătrînă 
vrăjitoare şi erou tînăr; sau şi problema dualităţii sexelor, per- 
mutînd principiile masculin şi feminin sub mai multe raporturi 
succesive: cer şi pămînt, urcare şi coborîre, activitate şi pasivi¬ 
tate, facere de bine şi facere de rău, vegetal şi animal etc. 

Se va spune oare că, în aceste condiţii, studiul structu¬ 
ral nu mai e posibil ? Fiindcă, dacă miturile unei societăţi auto¬ 
rizează toate combinaţiile, ansamblul lor devine un limbaj fără 
redundanţă; cum orice combinaţie are vocaţia de a semnifica, la 
fel de bine ca şi alta, la limită, oricare poate însemna orice 
pentru interpret. Mitografia s-ar reduce atunci la o glosolalie. 

E de ajuns să citim cîteva lucrări pretins consacrate studiului 
miturilor, pentru ca să ne convingem că această dificultate e reală. 
Dar asta se întîmplă pentru că cea mai mare parte a autorilor au 
încălcat cele trei reguli de metodă care ne îngăduie să găsim redun¬ 
danţa indispensabilă, fără de care nu există nici gramatică, nici sin¬ 
taxă, însă pe care trebuie să ştim s-o descoperim acolo unde se află. 

în primul rînd, aceste versiuni, atît de diferite încît par 
de multe ori contradictorii, nu se situează toate la acelaşi nivel 
al gîndirii mitice. Trebuie să le clasificăm într-o ordine, care e 
şi ea variabilă după caz, dar care să constituie o proprietate 
“naturală” a fiecărei societăţi. La pueblo se disting cu uşurinţă 
trei nivele: cel al miturilor de emergenţă şi de origine, teoretic 
comune unei populaţii întregi, deşi fiecare confrerie religioasă le 
nuanţează în funcţie de propriile prerogative şi atribuţii, şi în 
ciuda existenţei unor variante ezoterice sau exoterice; apoi 
miturile de migraţie, care au în mai mare măsură un caracter 
legendar, şi care întrebuinţează teme şi motive identice, dar 
manipulate cu îndemînare ca să dea seamă de privilegiile şi 
obligaţiile proprii fiecărui clan; în sfîrşit, basmele săteşti, care 
sînt un patrimoniu comun, în felul miturilor din primul grup, 
dar unde marile opoziţii logice şi cosmologice sînt diminuate, 
reduse la scara raporturilor sociale. Or, se constată frecvent că 
trecînd de la primul la al doilea grup, şi de la al doilea la al 
treilea, axa susului şi josului devine permutabilă cu alte axe: 
mai întîi nord-sud, apoi est-vest. La fel, la bororo şi la ge, 
ciclul lunii şi al soarelui rămîne distinct de acela al celorlalţi 
mari eroi culturali, şi sistemul permutărilor nu e exact acelaşi 
pentru fiecare. 

în al doilea rînd, analiza formală a fiecărei versiuni per¬ 
mite determinarea numărului de variabile întrebuinţate, şi gradul 
de complexitate relativă. Deci din punct de vedere logic, toate 
versiunile pot fi ordonate. 

în sfîrşit, fiecare versiune oferă o imagine aparte a 
realităţii: raporturi sociale şi economice, activitate tehnică, relaţie 
cu lumea etc., şi observaţia etnografică trebuie să ne spună dacă 
această imagine corespunde sau nu cu faptele. Critica externă 
permite astfel, cel puţin cu titlul de ipoteză de lucru, să se sub¬ 
stituie ordinilor relaţionale deja obţinute o ordine absolută, con¬ 
struită după regula că miturile al căror conţinut exprimă direct 
realitatea observată, sînt mituri de rangul întîi, celelalte, mituri 
de rangul doi, trei sau patru etc.: cu atît mai îndepărtate, de 
tipul logic cel mai simplu (fiindcă nu e vorba aici de prioritate 
istorică), cu cît vor trebui supuse la un mai mare număr de 
transformări - dezrăsucite, ca să spunem aşa - pentru a ajunge 
din nou la tipul simplu. Astfel, redundanţa, departe de a fi dată 

în conţinutul mitului, aşa cum se crede prea adesea, se mani¬ 
festă numai după o reducţie sau după o critică, căreia structura 
formală a fiecărei versiuni îi e materie primă, numai că prelu¬ 
crată prin confruntarea metodică a conţinutului şi contextului. 

* 

* * 

După aceste observaţii de metodă, putem relua cu mai 
multă siguranţă comparaţia dintre obiceiuri care sînt numite 
respectiv primitive şi tradiţionale. S-au semnalat în diferite 
puncte ale Franţei aceleaşi practici destinate să grăbească 
căsătoria unor băieţi sau fete care întîrzie în celibat - nişte 
“Baitogogo”, după sensul pe care l-am dat acestei porecle la p. 
84 - practici a căror interpretare l-a încurcat destul de mult pe 
Van Gennep. La începutul secolului al XlX-lea, în regiunea 
Saint-Omer: “Dacă o fată mezină se mărita prima, era vai de 
capul surorii mai mari, fiindcă, vrînd-nevrînd, într-un moment 
sau altul al serbării era prinsă, luată pe sus şi dusă sub bolta 
cuptorului, fiindcă se spunea că trebuie încălzită, de vreme ce 
din starea ei părea să rezulte că rămăsese nesimţitoare la iubire. 
Un obicei asemănător exista sub Napoleon al IlI-lea la Wavrin, 
în regiunea Lille...” în Somme, în Pas-de-Calais, în Nord, în 
Hainaut, în Brabantul valon, în zonele belgiene ale Ardenilor şi 
Luxemburgului, “n-a mai rămas decît o expresie care variază 
puţin în funcţie de localităţi: se zice că sora cea mare trebuie 
să «danseze pe dosul cuptorului», sau să fie «dusă pe bolta» 
sau pe «nădragii cuptorului». Expresia aceasta e cunoscută în 
aproape tot departamentul Pas-de-Calais şi în departamentul 
Nord, fără ca oamenii să mai poată da în ziua de azi vreo ex¬ 
plicaţie.” Nu fără motiv. Van Gennep îndepărtează interpretarea 
erotică avansată de Saintyves. El ar fi dispus să accepte alta, 
întemeiată pe utilizarea poliţei cuptorului pentru obiectele de 
aruncat ( l.c ., t. I, voi. II, p. 631-633). în mai multe regiuni ale 
Angliei, sancţiunea era diferită, şi consta în faptul că sora mai 
mare celibatară era obligată să danseze fără pantofi (Frazer 3, 
voi. II, p. 288; Westermarck, voi. I, P- 373-374), pe cînd în 
Franţa, în Haut-Forez, în Isere, în Ardeche, în Gard, fratelui şi 
surorii mai mari celibatare li se servea o salată făcută din 

ceapă, urzici, rădăcini, sau din trifoi şi din ovăz; aceasta se 
numea “a da salata” sau “ a da gulia” (V.G., l.c., p. 630-632; 
Fortier-Beaulieu 1, p. 296-297). 

în loc să interpretăm separat aceste obiceiuri, vom reuşi 
să desprindem ce au în comun, şi vom putea nădăjdui să le 
înţelegem, dacă le comparăm şi le opunem între ele. Mai mult 
sau mai puţin explicit, toate par a se baza pe opoziţia dintre gătit 
(cuptorul) şi crud (salata), sau pe aceea dintre natură şi cultură, 
pe care limba o asimilează bucuros cu cealaltă: în secolul al 
XVII-lea, a dansa fără pantofi s-ar fi putut spune danser ă cm, 
lit. “a dansa crud”, cf.: chausser des bottes ă cm, “a-şi trage 
cizmele fără ciorapi”, monter ă cru, “a călări fără şa; la fel, în 
engleză a dormi fără cămaşă se spune încă ”to sleep raw”. 


Recâsălone 

0 

Ultima căsătorie 

(sînt uniţi cai ce ar trebui 
să rămînă disjuncţi) 0 

A 

(sînt uniţi cei ce 
trebuie 6ă fie uniţi) 


CORUPERE COACERE 

Fig. 20. - Conotaţiile cosmologice şi sociologice 
ale stărilor de stricat şi de gătit. 

Pe de altă parte, s-ar putea ca "frigerea” simbolică a 
surorii mai mari celibatare să trebuiască a fi apropiată de alte 
credinţe şi de ale obiceiuri, de multă vreme în vigoare în socie¬ 
tăţile exotice. în Cambodgia (ca de altfel şi în Malaezia, în 
Siam şi în diverse regiuni din Indonezia), după naştere, mama 
se întindea pe un pat sau grătar supraînălţat sub care ardea un 
foc mic. Dar, în momentul primului ciclu, tînăra fată “intra în 
umbră” şi trebuia să se ferească de soare (Poree-Maspero, p. 31, 
39). în America, mamele pueblo năşteau deasupra unui morman 
de nisip cald, a cărui sarcină era probabil să-l transforme pe 
copil în “persoană gătită” (în opoziţie cu fiinţele naturale şi cu 



408 


obiectele, naturale sau manufacturate, care sînt “persoane crude”, 
cf. Bunzel, p. 483). La mai multe populaţii din California, 
tinerele lehuze şi fetele pubere erau instalate în cuptoare săpate 
în pămînt. După ce erau acoperite cu rogojini şi apoi cu pietre 
calde, erau “gătite” conştiincios; yurok desemnau de altminteri 
toate riturile de vindecare printr-o aceeaşi locuţiune: “a găti 
răul” (Elmendorf, p. 154). Practica aceasta era însoţită de altele, 
a căror rtjspîndire e şi mai mare: astfel e folosirea obligatorie, 
mai ales pentru fetele pubere, a pieptenilor şi a uneltelor de 
scărpinat în cap, astfel încît să nu-şi atingă părul şi faţa, ca şi 
a tuburilor de băut şi a cleştilor pentru apucarea alimentelor. 

Această rapidă evocare a unor obiceiuri care ar trebui 
inventariate şi clasificate metodic ne îngăduie măcar să dăm o 
definiţie provizorie: sînt “gătiţi” indivizii implicaţi intens într-un 
proces fiziologic: nou-născut, lehuză, fată puberă. Conjuncţia 
unui membru al grupului social cu natura trebuie să fie mij¬ 
locită prin intervenţia focului de bucătărie, căruia-i revine în 
mod normal sarcina să medieze conjuncţia produsului crud cu 
consumatorul uman, şi deci prin operaţia căruia o fiinţă naturală 
este în acelaşi timp gătită şi socializată: “Spre deosebire de 
cerb, indianul tarahumara nu mănîncă iarbă, ci interpune între 
iarbă şi pofta lui de mîncare animalică un ciclu cultural compli¬ 
cat, care necesită folosirea şi îngrijirea animalelor domestice... 
Şi un tarahumara nu e nici cum e coiotul, care se mulţumeşte 
să smulgă o halcă de came dintr-un animal încă palpitînd, şi 
s-o mănînce crudă. între came şi foamea pe care o resimte, 
tarahumara inserează tot sistemul cultural al bucătăriei.” (Zingg, 
p. 82.) Analiza aceasta pătrunzătoare, inspirată de observarea 
unui trib mexican, s-ar putea aplica multor altor populaţii, aşa 
cum o sugerează concepţiile aproape identice ale unui trib din 
Filipine, formulate într-un limbaj abia cu puţin diferit: “Un 
hanunoo nu consideră hrană «adevărată» decît pe aceea care 
prin gătit a devenit proprie consumului uman. De aceea 
bananele coapte, care trebuie consumate crude, sînt considerate 
ca bune numai de «gustare» («snack food»). Hrana adevărată, ca 
bananele verzi, tuberculele, cerealele, castraveţii, roşiile şi ceapa, 
nu e niciodată servită crudă. «Masa» trebuie să cuprindă întot¬ 
deauna hrană gătită. De fapt, masa e desemnată de obicei prin 
locuţiunea: pag?apuy, «a aprinde focul»” (Conklin, p. 185). 

Funcţiei mediatoare a gătitului simbolic i se adaugă 
aceea a ustensilelor: scărpinătorul de cap, tubul de băut, fur¬ 
culiţa sînt intermediari între subiect şi trupul lui, temporar “na¬ 
turalizat”, sau între subiect şi lumea fizică. Deşi în mod normal 
e inutilă, folosirea lor devine indispensabilă atunci cînd poten¬ 
ţialul care încarcă ambii poli sau numai pe unul creşte atît de 
mult, încît trebuie interpuşi izolatori ca să nu aibă loc un scurt¬ 
circuit. Funcţie pe care şi bucătăria o îndeplineşte în felul ei: 
gătitul alimentelor evită expunerea directă a cărnii la soare. 
Expunerea la soare e evitată de lehuze şi de fete aflate în 
momentul pubertăţii. 

La indienii pueblo, tratamentul administrat unui individ 
atins de trăsnet (= intrat în conjuncţie cu focul celest) consta în 
hrană crudă. De multe ori starea de conjuncţie se manifestă şi 
sub forma unei saturaţii a individului prin el însuşi: e prea plin 
de umori care l-ar putea face să putrezească. De unde practicile 
care se impun - cum ar fi postul, scarificările, ingerarea unor 
vomitive - la pubertate sau la naşterea primului copil. în limba 
carib din Antile, locuţiunea care-1 desemna pe întîiul născut 
însemna literalmente “lucrul pentru care se posteşte”. Chiar şi 
azi, indienii carib “negri” din Hondurasul britanic le interzic 
femeilor însărcinate să se scalde în mare, de teapiă să nu 
dezlănţuie furtuna. Vechii carib din Antile numeau perioadele de 
post şi de izolare (prescrise la pubertate şi la naşterea primului 
copil, dar şi în caz de pierdere a unei rude apropiate, sau de 
ucidere a unui duşman): iuenemali, “retragerea dintr-o poziţie 
expusă”; expusă, fiindcă expesul de “căldură” corporală îl pune 
pe subiect prea direct şi prea intens “în priză” cu ceilalţi, şi cu 
lumea exterioară (Taylor, p. 343-349). în acest sens, e vorba de 
a preveni un abuz de comunicare. 

Se va spune că obiceiurile tradiţionale sînt mai puţin 
logice decît cele primitive. Acestea din urmă acţionează toate în 
acelaşi sens: “gătirea” mamelor şi adolescentelor corespunde exi¬ 
genţei unei mediatizări a raporturilor lor cu ele însele şi cu 
lumea, prin folosirea unor ustensile “hiperculturale”. Pe cînd în 
Europa, ducerea surorii mai mari celibatare la cuptor, pe de o 
parte, scoaterea pantofilor şi oferta de hrană crudă pe de alta, 
ar trebui să primească, după interpretarea noastră, semnificaţii 
opuse. 

Să remarcăm mai întîi că sora mai mare celibatară se 
află într-o situaţie simetrică, dar inversă, faţă de aceea a lehuzei 
sau a fetei pubere. Cea dintîi necesită mediatizare deoarece este 
afectată de o carenţă, şi nu pentru că ar fi izvorul momentan al 
unei supraabundenţe. Ca să reluăm o formulă aplicată deja la 
rezolvarea unei dificultăţi de acelaşi tip (mai sus, p. 359), sora 
mai mare celibatară ţine de “lumea putredă”, pe cînd lehuza şi 
fata puberă ţin de “lumea arsă”. Celei dintîi, gătitul şi chiar 
consumul de crudităţi îi adaugă ceva care îi lipsea: o ridică, 
dacă se poate spune, mai sus cu una sau două trepte. Asupra 
celorlalte, gătitul şi consumul de crudităţi au o acţiune în sens 
invers: reglîndu-le sau stingîndu-le ardoarea, ele corectează exce¬ 
sul acesteia. 

Explicaţia ni se pare că poate fi primită, dar e incom¬ 
pletă: într-adevăr, se referă la conţinut, dar neglijează forma. Or, 
sub raportul acesteia din urmă, riturile apar ca un “paralimbaj”, 
care poate fi folosit în două feluri. Simultan sau alternativ, rit¬ 
urile îi oferă omului mijlocul, fie de a modifica o situaţie prac¬ 
tică, fie de a o desemna şi de a o descrie. Cel mai adesea, 
funcţiile se suprapun, sau traduc două aspecte complementare ale 
aceluiaşi proces. Dar acolo unde dominaţia gîndirii magice tinde 
să slăbească, şi cînd riturile capătă caracter de vestigiu, cea de 
a doua funcţie îi supravieţuieşte primei. Ca să revenim la chari- 
vari, ar fi riscant să credem că, fie şi în ungherul cel mai 
adînc al inconştientului popular, vacarmul îndeplineşte aceeaşi 
funcţie pe care i-o atribuie primitivii cu prilejul eclipselor, adică 
de a speria şi de a pune pe fugă un monstru devorator, fie că 
acesta se manifestă pe plan social sau pe plan cosmic. în satele 
noastre, tărăboiul charivari-ului nu mai servea (decît secundar, 
umilindu-1 pe vinovat), dar e limpede că semnifica mai departe. 
Ce anume ? Ruperea unui lanţ, apariţia unei discontinuităţi 
sociale, pe care n-o poate corecta cu adevărat continuitatea com¬ 
pensatoare a zgomotului, deoarece se situează pe alt plan şi ţine 
de un cod diferit; dar pe care o semnalizează obiectiv, şi pe 
care, metaforic, pare măcar că o poate contrabalansa. 

La fel se întîmplă şi în cazul obiceiurilor discutate. 
Ducerea la cuptor poate fi, ca şi gătirea lehuzelor şi a fetelor 
pubere, un gest simbolic destinat să mediatizeze un personaj care 
a rămas, în calitate de celibatar, prizonierul naturii şi crudităţii, 

ba poate chiar e destinat putrezirii. Dar dansul fără pantofi, 
oferirea salatei, nu contribuie atît să-i schimbe condiţia, cît slu¬ 
jesc s-o semnifice, sub raportul josului şi al pămîntului. La fel, 
demediatizarea simbolică a miresei, în anticiparea nopţii de 
nuntă, constă în a-i fura jartiera, care ţine de lumea mijlocie. 

Se poate găsi o oarecare mîngîiere, sau se poate 
conchide la inutilitatea atîtor osteneli, din faptul că nişte inter¬ 
pretări elaborate cu atîta trudă, pornind de la mituri îndepărtate 
şi la început incomprehensibile, coincid cu nişte analogii univer¬ 
sale, şi perceptibile imediat, oricare ar fi limba noastră maternă, 
în folosirea curentă a cuvintelor. Adineauri aduceam aminte că 
în franceză, şi desigur şi în alte limbi, echivalenţa implicită a 
două opoziţii, aceea a naturii şi a culturii, şi aceea a crudului şi 
gătitului, se manifestă la lumina zilei în folosirea figurată a 
cuvîntului “crud” pentru a semnala absenţa, între trup şi lucruri, 
a unui intermediar cultural normal: şa, ciorapi, haine etc. Şi nu 
se spune oare, despre cei a căror purtare ar fi adus odinioară 
după sine un charivari, pentru că întorc căsătoria spre alte sco¬ 
puri decît cele dorite de cultură, că sînt “stricaţi” ? Spunînd 
aceasta, nu ne prea gîndim la sensul propriu al cuvîntului. Poate 
că înţelesul acesta e mai prezent în mintea celui care, în sinea 
sa, o numeşte pe o fată bătrînă ”sex mucegăit”. în orice caz, 
epitetele n-ar putea fi intervertite, şi astfel se restabileşte în 
sînul categoriei putredului opoziţia fundamentală între distrugere 
rapidă şi distrugere lentă, prin intermediul căreia miturile 
deosebesc categoriile putredului şi arsului: 


PUTRED ARS 

Cînd aceste mituri, care au servit de punct de plecare 
pentru reflecţiile noastre, descriu un erou acoperit de găinaţ şi 
de vermină, sau prefăcut în hoit împuţit, ele nu brodează “crud” 
pe marginea unor metafore care sînt folosite şi astăzi chiar de 
noi, aşa cum atestă acest adverb care ne-a venit spontan în vîr- 
ful peniţei. Inversul e adevărat: datorită miturilor, se descoperă 
că metafora se bazează pe intuirea unor raporturi logice între un 
domeniu şi altele, în ansamblul cărora metafora nu face altceva 
decît să-l reintegreze pe cel dintîi, în ciuda gîndirii reflexive 
care se străduieşte să le despartă. Departe de a se adăuga lim¬ 
bajului ca o înfrumuseţare, fiecare metaforă îl purifică şi-l aduce 
înapoi la natura lui primă, ştergînd pentru o clipă una din 
nenumăratele sinecdoci din care e făcută vorbirea. Dacă deci 
miturile şi riturile manifestă o predilecţie pentru hiperbolă, nu e 
vorba de un artificiu retoric. Emfaza le vine firesc, exprimă 
direct proprietăţile pe care le au, e umbra vizibilă a unei struc¬ 
turi logice care rămîne ascunsă. înscriind sistemul raporturilor 
umane într-un context cosmologic care pare a le depăşi cu mult, 
dar care am demonstrat totuşi că, luat în totalitatea lui, era izo- 
morf cu ele, şi că, în felul lui, le putea şi include şi imita, 
gîndirea mitică repetă un demers lingvistic a cărui importanţă nu 
mai trebuie subliniată. 

Ne gîndim la reduplicare, cunoscută în toate limbile, 
deşi inegal folosită. Cel mai adesea e observată în limbajul 
copiilor (Jakobson, p. 541-542), desigur nu fiindcă ar avea un 
iluzoriu caracter primitiv, ci pentru că, fiind vorba de un pro¬ 
cedeu fundamental, se numără printre acelea de care copilul nu 
se poate lipsi de îndată ce vorbeşte. Nici un alt procedeu, de 

altminteri, nu contribuie mai mult la instaurarea unei conduite 

lingvistice. 

Deja la stadiul gînguritului, se aude grupul de foneme 
/pa/. Dar diferenţa dintre /pa/ şi /papa/ nu ţine numai de 
dublare: /pa/ este un zgomot, /papa/ este un cuvînt. Reduplicarea 
atestă intenţia subiectului vorbitor; ea conferă celei de a doua 

silabe o funcţie diferită de aceea pe care ar fi avut-o numai 

prima singură, sau dimpotrivă, ansamblul unei serii virtual 
nelimitate de sunete identice /papapapapa.../ produsă de gîngurit. 
Cel de-al doilea /pa/ deci nici nu-1 repetă, nici nu-1 semnifică 
pe primul. El este semnul că primul /pa/ era deja un semn ca 

şi el, şi că perechea lor se situează de partea semnificantului, 
nu a semnificatului. 

Aceasta fiind amintit, e şi mai frapant că duplicarea, 
triplicarea, şi uneori chiar quadruplicarea radicalului se observă 
mai ales în cuvintele formate pe baza onomatopeelor. Intr-ade¬ 
văr, în celelalte cazuri, caracterul arbitrar a cuvintelor în raport 
cu lucrurile pe care le denotă, e suficient ca să le ateste natura 
de semne. în schimb termenii onomatopeici cuprind întotdeauna 
un echivoc, deoarece, fiind întemeiaţi pe asemănare, nu indică 
limpede dacă subiectul vorbitor îşi propune, pronunţîndu-le, să 
reproducă un zgomot sau să exprime un sens. Prin reduplicare, 
cel de-al doilea membru subliniază emfatic intenţia semnificantă, 
care ne-am fi putut îndoi că e prezentă în primul dacă acesta ar 
fi rămas singur. Al doilea termen joacă rolul de semn că primul 
era un semn, şi nu un zgomot emis în mod gratuit, sau pur şi 
simplu imitat. Alte forme de emfază ţin de aceeaşi interpretare. 
Ca să ne limităm la un exemplu, arta caricaturii constă în 
exploatarea emfatică a unei aparenţe sensibile, inspirată de 
dorinţa, nu de a reproduce modelul, ci de a semnifica o funcţie 
sau un aspect al acestuia. 

Se înţelege astfel de ce au greşit mitologii care pre¬ 
supuneau că fenomenele naturale, de care e atît de des vorba în 
mituri, formau pentru acest motiv esenţa a ceea ce încearcă să 
explice miturile. Greşeala aceasta îi corespunde pur şi simplu 
alteia, de care s-au făcut vinovaţi cei care, .în reacţie faţă de 
înaintaşii lor - care ei înşişi reacţionau la alt tip de interpretare 
- au încercat să reducă sensul miturilor la o glosă moralizatoare 
a condiţiei umane: explicarea iubirii şi a morţii, a plăcerii şi a 
suferinţei, în loc de fazele lunii şi de schimbarea anotimpurilor, 
în ambele cazuri scăpa trăsătura distinctivă a miturilor, care e 
tocmai emfaza, rezultînd din multiplicarea unui printr-un altul 
sau prin mai multe, şi care, ca şi în limbă, are ca funcţie să 
semnifice semnificaţia. 

Structura foiletată a mitului, asupra căreia atrăgeam 
odinioară atenţia (L.-S. 5, cap. XI) ne permite să vedem în el o 
matrice de semnificaţii organizate pe rînduri şi pe coloane, dar 
unde, oricum s-ar citi, un plan trimite mereu la alt plan. în 
acelaşi fel, fiecare matrice de semnificaţii trimite la altă matrice, 
fiecare mit la alte mituri. Si dacă ne întrebăm la care semnificat 

ultim trimit toate aceste semnificaţii care se semnifică unele pe 
altele, fiindcă la urma urmei toate împreună trebuie să se refere 
la ceva, singurul răspuns pe care-1 sugerează această carte este 
că miturile semnifică spiritul, care le elaborează cu ajutorul 
lumii din care face el însuşi parte. Astfel pot fi generate simul¬ 
tan, miturile însele de spiritul care le cauzează, şi prin mituri, o 
imagine a lumii deja înscrisă în arhitectura spiritului. 

Luîndu-şi materia din natură, gîndirea mitică procedează 
ca şi limbajul, care-şi alege fonemele dintre sunetele naturale pe 
care i le oferă gînguritul într-o gamă practic' nelimitată. Fiindcă 
n-ar putea, cum nici limbajul nu poate, admite fără distincţie în 
abundenţa lor toate aceste materiale empirice, nu le-ar putea uti¬ 
liza şi aşeza pe aceaşi treaptă pe toate. Şi aici, va trebui să ne 
înclinăm în faţa faptului că materia este instrumentul, şi nu 
obiectul semnificaţiei. Pentru ca materia să se preteze la acest 
rol, trebuie sărăcită mai întîi: nu se reţin din ea decît un mic 
număr de elemente, proprii să exprime contraste şi să formeze 
perechi de opoziţii. 

Dar, ca şi în limbaj, elementele respinse nu dispar aşa 
de uşor. Vin să se ascundă în spatele celor promovate la rangul 
de căpetenii, care le acoperă cu trupul lor, care sînt mereu gata 
să răspundă pentru toată coloana şi, dacă e cazul, să-l cheme pe 
cutare sau cutare soldat afară din rînd. Altfel zis, totalitatea vir¬ 
tual nelimitată a elementelor rămîne mereu disponibilă. Ordinea 
interioară a fiecărei coloane poate fi schimbată, numărul lor 
poate varia prin fuziunea sau fisiunea unora dintre ele. Toate 
acestea sînt posibile, cu două rezerve: o schimbare internă care 
afectează organizarea unei coloane e însoţită de o schimbare de 
acelaşi tip în celelalte; iar principiul formaţiei pe coloane con¬ 
tinuă să fie respectat. într-adevăr, e indispensabil ca termenii 
separaţi prin cele mai mici intervale să fie grupaţi şi reduşi la 
starea de variante reciproce, pentru ca fiecare batalion să se 
poată distanţa, şi să menţină un spaţiu suficient de mare între el 
şi celelalte batalioane. Pluralitatea nivelelor apare deci ca preţul 
plătit de gîndirea mitică pentru a trece de la continuu la discret. 
Ea trebuie să simplifice şi să ordoneze diversitatea empirică, 
după principiul că nici un factor de diversitate nu poate fi 
admis să lucreze pe cont propriu în întreprinderea colectivă de 
semnificare, ci numai în calitate de înlocuitor, obişnuit sau 

ocazional, al altor elemente clasificate în acelaşi pachet, (iimlnva 
mitică nu acceptă natura decît cu condiţia s-o poată repeta. 
Chiar prin aceasta, se obligă să nu reţină din natură decît pro¬ 
prietăţile formale datorită cărora natura se poate semnifica pe 
sine însăşi, şi care au prin urmare vocaţie de metaforă. De 
aceea zadarnic căutăm să izolăm în mituri nivele semantice priv¬ 
ilegiate: fie miturile astfel tratate se vor reduce la platitudini, fie 
nivelul pe care am crezut că-1 eliberăm ne va scăpa, ca să-şi 
reia automat locul într-un sistem care comportă întotdeauna mai 
multe nivele. Numai atunci partea se va supune unei interpretări 
figurate, prin intermediul unui întreg, capabil să îndeplinească 
acest rol tocmai pentru că o sinecdocă tacită extrăsese mai întîi 
din el această parte, pe care cele mai elocvente metafore ale 
mitului însărcinează întregul s-o semnifice. 

Iunie 1962 - iulie 1963 


Note 


1. Astfel, datorită publicării lor recente, anumite lucrări, 
ca Die Tacana a lui Hissink şi Hahn (Stuttgart, 1961) n-au fost 
cercetate decît superficial, şi altele, ajunse în Franţa după ter¬ 
minarea acestei cărţi, n-au fost consultate de loc. Este cazul lui: 
J.WILBERT, Indios de ia region Orinoco-Ventuari (Caracas, 
1963), Warao Ora1 Literaturo (ibid., 1964), şi N. FOCK, 
Waiwai, Religion and Society of an Amazonian Tribe 
(Copenhagen, 1963), de unde am analizat totuşi un mit despre 
sarigă, care verifică analizele noastre din părţile a treia şi a 
patra. Aceste materiale noi vor fi utilizate într-un nou volum. 

2. “...Dacă există legi undeva, trebuie să fie legi pre¬ 
tutindeni.” Aceasta era deja concluzia pasajului din Tylor pe 
care, acum şaptesprezece ani, îl pusesem ca motto la Structurile 
elementare ale rudeniei. 

3. P. RICOEUR, “Symbole et temporalite”, Archivio di 
filosofia, nP 1-2, Roma, 1963, p. 24. Cf. şi p. 9: “Mai degrabă 
un inconştient kantian decît unul freudian, un inconştient catego¬ 
rial, combinatoriu...”; şi p. 10: “...sistem categorial fără 
referinţă la un subiect gînditor... omolog naturii; ba poate că e 
chiar natură...”. 

Cu fineţea şi perspicacitatea-i obişnuite, Roger Bastide (p. 
65-79) a anticipat toată dezvoltarea de mai sus. Întîlnirea noastră 
înlru aceeaşi idee îi pune în evidenţă luciditatea cu atît mai mult 

cu cît n-am luat cunoştinţă de textul său, comunicat cu amabili¬ 
tate, decît în momentul în care corectam şpalturile acestei cărţi. 

4. Indienii ojibwa consideră miturile drept “fiinţe înzes¬ 
trate cu conştiinţă, capabile de gîndire şi de acţiune.” W. 
JONES, “Ojibwa Texts”. Publ. of the Amer. Ethnol. Soc., voi. 
HI, partea a Il-a, New York, 1919, p. 574 n. 1. 

5. Nunta, palm scene coregrafice de Stravinsky, prezentate în pre¬ 
mieră la Paris de Baletul rus al lui Diaghilev la 13 iunie 1923 (n. trad.). 

6. Proclamînd această paternitate, ne-am face vinovaţi de 
nerecunoştinţa dacă nu ne-am mărturisi şi alte datorii. Mai întîi 
faţă de opera lui Marcel Granet,sclipind de intuiţii geniale; şi 
apoi - last but not least - faţă de cea a d-lui Georges Dumezil; 
şi faţă de Askiepios, Apollon Sminlheus el Rudra a d-lui Henri 
Gregoire (Memoires de l’Academie Royale de Belgique, classe 
des Lettres..., t. XLV, fasc. 1, 1949). 

7. Dacă eliminăm, ca neverosimil, şuierul vîntului în 
trestiile Nilului, invocat de Diodor, nu mai rămîne în natură 
decît cîntecul păsărilor, drag lui Lucreţiu - “liquidas avium 
voces” - ca să-i slujească muzicii drept model. Deşi ornitologii 
şi acusticienii sînt de acord că emisiile vocale ale păsărilor au 
caracter de sunete muzicale, nu prea merită să discutăm ipoteza 
gratuită şi neverificabilă a unei legături genetice între ciripit şi 
muzică. Sigur că omul nu e singurul producător de sunete muzi¬ 
cale, de vreme ce împarte acest privilegiu cu păsăretul, dar con¬ 
statarea nu ne afectează teza, deoarece spre deosebire de 
culoare, care e un mod al materiei, tonalitatea muzicală e un 
mod al societăţii, şi la păsări şi la oameni. Aşa-zisul “cîntec” al 
păsărilor se situează la limita limbajului; serveşte pentru expri¬ 
mare şi comunicare. Rămîne deci adevărat că sunetele muzicale 
ţin de cultură. Căci linia de demarcaţie dintre cultură şi natură 
n-o mai urmează pe vreuna din cele care despart umanitatea de 
animalitate, cu aceeaşi exactitate cum se credea altădată. 

8. Folosind, dacă mai e nevoie s-o spunem, primele 
şase nume care ne-au venit în minte. Dar nu numai din întîm- 
plare, desigur, pentru că se întîmplă că, dacă-i aşezăm pe aceşti 
compozitori în ordine cronologică, funcţiile respective pe care le 
evocă se organizează în felul unui ciclu închis în sine, ca şi 
cum în două secole s-ar părea că muzica de inspiraţie tonală şi- 
ar fi epuizat capacităţile interne de înnnoire. Am avea în- 

tr-adevăr pentru cei “vechi” o secvenţă: cod —» mesaj —» mit, şi 
pentru “moderni” secvenţa inversă: mit —» mesaj —» cod; cu 
condiţia totuşi să acceptăm a da o valoare semnificativă inter¬ 
valelor modeste care despart datele de naştere ale lui Debussy 
(1862), Ravel (1875) şi Stravinsky (1882). 

9. “Sott. ‘a cercare foglie di palma per costruire i bâ.” 
(Colb. 2, p. [92] şi n. 4.). Mai departe, autorul comentează: “Per 
fare questi bâ in occasione d’un’iniziazione, le donne vanno a11a 
foresta a cercare foglie della palma uaguassu, come appare anchc 
dalia leggenda di Gerigigiatugo” ( l.c ., p. [107-108]). 

10. într-o perspectivă istorică, e interesant de apropiat 
mitul acesta de acel episod din mitul apapocuva în care fraţii 
Fai, purtînd un cachc-scxe şi îmbrăcaţi bogat, vin să le împartă 
oamenilor gătelile şi ornamentele (Nim. 1, p. 37-38). 

11. Sensurile de “tare” şi “slab” au fost culese indepen¬ 
dent de Colbacchini şi de noi înşine, pe teren. Totuşi un infor¬ 
mator al lui Colbacchini le contestă (Colb. 3, p. 30), şi E.B. 
(voi. I, p. 444) le respinge categoric. Rămînem totuşi perplecşi 
în faţa unei formule care figurează în cea mai veche versiune a 
mitului gemenilor (M 46 ): dacă ucideţi vulturul canibal, le spune 
eroilor jaguarul, veţi fi tari şi puternici şi veţi porunci “a 
muitos tugaregedos (servos)” (Colb. 1, p. 118); sau, după o altă 
versiune: “un mare popor vă va fi supus” (Colb. 3, p. 194). 

12. Pe urmele lui Colbacchini, unii vor vedea aici un 
dublu mister, fiindcă de fapt şefia se transmite de la o generaţie 
la alta, şi de la unchi după mamă la nepot. Dar din acest 
exemplu se poate întrezări deja că un mit nu-şi trage înţelesul 
din instituţii contemporane sau arhaice a căror oglindire ar fi, ci 
din poziţia pe care o ocupă în raport cu alte mituri în sînul 
unui grup de transformări. 

13. Se povesteşte, zice E.B. (voi. I, p. 58-59), că orice 
bororo necunoscut care sosea într-un sat era inspectat din cap 
pînă-n picioare, ca să se vadă dacă avea vreun obiect care putea 
interesa pe cineva. în caz afirmativ, era primit cu voie bună; 
dacă nu, era asasinat. Maraca cea mică despre care e vorba în 
M, ar fi fost obţinută în modul acesta, pentru prima dată, de la 
o indiană căreia i se făcuseră întîi demonstraţii de ostilitate. 

14. De comparat cu formele vecine sau identice: ragudu- 

dog 6, rarai-dogd, nume de triburi legendare (Colb. l,p. 5); bure- 
moddu-dogd, “oameni cu picioare frumoase” (porecla clanului 
ki); raru-dogd, “nume pe care bororo şi-l dau lor înşile în mai 
multe legende”; codage, “furnici din genul Eciton"', boiwugă, 
“ultimii veniţi” (E.B., voi. I, p. 526, 895, 544, 504). 

15. Şi poate şi cu cea a indienilor arua de pe rio 
Branco, fiindcă unul din miturile lor evocă distrugerea omenirii 
printr-un potop din care au fost salvaţi, prin intervenţia unei 
divinităţi, numai două perechi de copii născuţi din “cele mai 
bune familii” (L.-S. 1, voi. III, p. 379). 

16. Cum se va vedea mai departe, miturile din Chaco şi 
miturile g 6 corespunzătoare (M 29 . 32 , M 139 ) au ca obiect să dea 
seamă despre o discontinuitate deopotrivă socială şi naturală; 
aceea a femeilor, împărţite în drăguţe şi urîte; sau, prin extensie 
metonimică, a colibelor familiale. 

17. Adică aruncînd în apă bucăţi dintr-o liană a cărei 
sevă, dizolvată, modifică tensiunea supeficială a luciului de apă, 
provocînd moartea peştilor prin sufocare. Cf. mai jos, p. 315 sq. 

18. O povestire în spirit pe jumătate legendar, pe 
jumătate mitic (• M 6 ) (dar e oare cu putinţă să hotărîm o linie 
de demarcaţie între cele două genuri ?) îi pune în scenă pe 
Birimoddo “Tugard”, pe tovarăşul său de şefie Aroia Kurireu, şi 
pe Kaboreu, care, în mitul despre originea bolilor, este fratele 
lui Birimoddo “Cera”, deşi, după E.B., voi. I, p. 207, 277, 698) 
pare să se confunde cu celălalt. 

Cei doi şefi organizează şi conduc în mod imprudent o 
expediţie războinică, al cărei scop este să fure urucu (Bixa orel- 
lana, sămînţă colorantă), pe care -1 cultivă duşmanii lor 
kaiamodogue. De fapt, Birimoddo nu vrea să asculte sfaturile 
înţelepte pe care i le dă tovarăşul său. Kaiamodoguă surprind 
toată ceata şi o extermină, mai puţin cei doi şefi care reuşesc 
să scape, pe jumătate morţi. 

Cînd ajunseră în sat, “cei doi şefi erau sfîrşiţi de 
oboseală şi de răni, şi nu se puteau ţine pe picioare, de aceea 
nevestele lor le-au făcut, în colibă, un soi de pat, din ţăruşi 
înfipţi în pămînt, susţinînd o împletitură din fibre de scoarţă. 
Acolo se culcară, aproape fără a mai da semne de viaţă; şi nu 
se mişcau nici măcar ca să-şi facă nevoile” (Colb. 3, p. 209). 

Personajele acestea culcate, închise în coliba feminină, 

şi acoperite de murdării, sînt nişte “baitogogo”, în sensul pe 
care am convenit să-l dăm termenului. 

Totuşi puterile le revin încet-încet, şi pînă la urmă vor 
organiza o expediţie de represalii, pe care însă de această dată 
o conduc cu o circumspecţie asupra căreia povestirea insistă 
îndelung. în timpul marşului de apropiere, cei doi şefi fac 
recunoaşterea terenului ocolind, unul prin dreapta, celălalt prin 
stînga; şi numai după ce se întîlnesc la mijloc, abia atunci 
Kaboreu porunceşte războinicilor să înainteze. 

Cînd ajung la kaiamodogud, Birimoddo îşi aşează 
războinicii împrejurul satului, pe care-1 încercuiesc cu şase inele 
concentrice. îl aşează pe Aroia Kurireu şi cu oamenii lui la apus, 
ca să taie retragerea duşmanilor, şi pe Kaboreu cu cei mai vig- 
uroşi războinici la răsărit, gata de ofensivă. El însuşi se apropie 
de casa bărbaţilor cu cîţiva însoţitori. Şi cînd, la răsăritul soarelui, 
un bătrîn kaiamo iese afară ca să urineze, îl loveşte şi dă sem¬ 
nalul de atac. Nici un duşman nu scapă (Colb. 3, p. 206-211). 

19. La sherentd, în momentul nunţii, logodnicul dădea 
semne de ruşine, de tristeţe, de timiditate (JP. de Oliveira, p. 
393); noile sale rude prin alianţă îl duceau cu sila şi timp de 
mai multe săptămîni sau mai multe luni, nu încerca să se apropie 
de soţie, de teamă de a nu fi respins. în timpul acestei perioade, 
împărţea camera nupţială cu o prostituată (Nim. 6, p. 29-30). 

20 . Cf. de exemplu Holmer şi Wassen. Sau şi unui foc, 
de altminteri; în bororo: eru “foc”, erubbo “febră” (Colb. 3, p. 
297), sau, în transcrierea lui Magalhâes: djoru “foc”; djorubo 
“boală”; djoru-biîto “intrarea în anotimpul secetos” (p. 35). 

21 . Secvenţele sînt totuşi identice dacă ne referim la 
textul indigen al lui M 2 din Colb. 2, p. [73], care dă: “okwaru, 
ennokuri, “gerego, bokodori”. 

22 . La tukuna, acelaşi autor descrie prepararea unei 
băuturi alcoolice pe bază de pastă de manioc lăsată să fer¬ 
menteze timp de două-trei zile, după care e “acoperită cu un 
slrat gros de mucegai alb”. Şi adaugă puţin mai jos: “După 
părerea mea, paiauaru are un gust neplăcut, de fermentat şi de 
putred... dar indienii îl beau cu o intensă satisfacţie” 
(Nimuendaju 13, p. 34; cf. şi Ahlbrink, art “woku”). Un mic mit 
taulipang povesteşte cum clinele, primul posesor al hamacului şi 
al seminţelor de bumbac, le-a cedat oamenilor în schimbul excre- 

mentelor lor, pe care le numeşte sakura, adică piureu de manioc 
mestecat în gură şi fermentat, servind la prepararea berii (K.G. 
1, p. 76-77). Un mit analog există în Chaco (Mdtraux 3, p. 74). 

23. Un tinamideu din genul Grypturus (cf. mai sus, p. 
105); după un alt mit mundurucu (M 143 ), e un vînat inferior a 
cărui fiertură e amară. 

24. Alte versiuni mundurucu în Tocantins, p. 86-87 
(reprodusă de Coudreau); Stromer, p. 137-144; Kruse 3, voi. 46, 
p. 923-925; versiunea apiaca, Kruse 3, voi. 47, p. 1011-1012. 
Se ghiceşte o versiune inversată într-un mit warrau din Guyana 
(• M n ), în care un Spirit supranatural, căsătorit cu o femeie 
umană, le dăruieşte porcii sălbatici cumnaţilor lui, care vînau 
numai păsări (numindu-le “porci sălbatici”); dar neisprăviţii de 
cumnaţi confundă specia timidă cu specia feroce, care devoră 
copilul spiritului. De atunci, porcii împrăştiaţi sînt greu de vînat 
(Roth 1, p. 186-187). Pentru o formă vecină a aceluiaşi mit la 
shipaia şi la mura, cf. Nim. 3, p. 1013 sq. şi 10, p. 265-266. 

25. Ceea ce sugerează şi alte mituri mundurucu (Murphy 
1, p. 36; Kruse 3, voi. 47, p. 1006) şi un text “amazonian” 
(Barbosa Rodrigues, p. 47-48). 

26. Vom trece cu vederea o versiune matako prea elip¬ 
tică (Metraux 3, p. 61). Versiunea cariri va fi discutată mai 
departe (p. 109). Din cele trei versiuni rămase, una (• M 19 ) 
cashinawa (Abreu, p. 187-196), şi cealaltă (M 21 ), bororo (Colb. 
3, p. 260), evocă un conflict, nu între cumnaţi, ci între soţi 
actuali sau virtuali, cu transformarea corelativă a abuzului de 
coit (în versiunea mundurucu) într-un refuz de coit (cashinawa), 
sau într-o conduită anti-amoroasă (bororo). Vom reveni asupra 
acestei transformări (p. 130,140). Numai ultima versiune (carib 
din Guyana, in Ahlbrinck, art. “wireimo”) nu evocă explicit 
vreo relaţie de alianţă; ea atribuie transformarea unui grup de 
vînători în porci sălbatici pur şi simplu voracităţii vînătorilor. . 

27. “...Pikia... dă fructe mari comestibile, care au parti¬ 
cularitatea de a cuprinde un gol între pulpă şi sîmburele plin de 
ţepi tari care provoacă răni grave pătrunzînd în piele” (Bates, p. 
203). Lăsăm deoparte o versiune culeasă în 1917 (Rondon, p. 
167-170), mai explicită în anumite privinţe, dar care, la fel ca şi 
celelalte mituri din lucrare, prezintă lacune care o fac practic inu¬ 
tilizabilă în lipsa unui studiu filologic şi critic al textului indigen. 

28. Folclorul indigen din Brazilia, ca şi cel al ţăranilor 
din interior, arată că turmele de porci sălbatici (queixada) sînt 
mult mai temute (şi de fapt, mult mai periculoase) decît 
jaguarul. Acesta din urmă poate fi rareori considerat vinovat de 
accidente altele decît cele produse de nesăbuinţa vînătorului 
(Ihering, voi. 37, p. 346). 

“Spre deosebire de credinţa populară, remarcă un spe¬ 
cialist din Columbia, jaguarul... nu prezintă un adevărat pericol 
pentru om, pe care nu-1 atacă nciodată primul. Indienii o ştiu 
din experienţă directă, deoarece cunosc mai bine ca noi ani¬ 
malele pădurii.” Căutînd să explice atunci importanţa jaguarului 
în mitologie, acelaşi autor subliniază obiceiurile lui nocturne, 
prin care se aseamănă cu cucuveaua şi liliacul. Jaguarul e mare 
şi puternic, le domină şi le mănîncă pe celelalte animale. Mai 
mult, animalele cu care se hrăneşte sînt aceleaşi care-i slujesc 
de hrană şi omului: tapirul, cerbul, porcul sălbatic, micii 
rozători, vitele. Jaguarul este un concurent de teinut pentru om, 
datorită forţei, agilităţii, ascuţimii vederii şi mirosului său 
(Reichel-Dolmatoff, voi. I, p. 266-267). Jaguarul apare deci mai 
degrabă ca un “rival” al omului decît ca un "mîncător” de 
oameni. Rolul acesta din urmă, cînd îi este atribuit de mituri în 
mod actual sau virtual, are mai ales valoarea unei expresii 
metaforice a celuilalt. 

29. Bororo: ippie, ipie; termen pe care, în traducerea pe 
care o face la M 2 [, Cobacchini îl redă prin “lontra”, vidră, dînd 
în glosar o definiţie bizară: “ariranha: um bichinho que fica a 
fior d’agua” (p. 422). Cf. Magalhâes (p. 39) şi E.B. (I, p. 643): 
ipie, “ariranha”. în mod normal, “ariranha” desemnează vidra 
uriaşă (Pteroneura brasiliensis ), care poate depăşi 2 metri 
lungime, dar în Brazilia centrală şi meridională, termenul se 
aplică vidrei comune (Ihering, voi. 36, p. 379). 

O versiune mai veche (Colb. 2, p. 210-211) nu conţine 
episodul vampirului. Baitogogo însuşi se înfurie cînd îşi vede 
supuşii folosind tutunul cum nu se cuvine,- şi-i transformă în 
“ariranhas”. 

Trebuie precizat că termenul bororo: mea, nu desem¬ 
nează tutunul veritabil şi speciile vecine din genul Nicotiana, ci 
de asemenea mai multe alte feluri de frunze aromatice care sînt 
fumate deopotrivă. După sursele noastre, M 26 se raportează la 

Nicotiana tabacum care ţine de danul bokodori, şi M 27 la o 
anonacee aflată sub controlul clanului paiwe (Colb. 2, p. 212; 3, 
p. 213; E.B., voi. I, p. 787, 959). 

30. Sufletele indienilor gorotird se duc la Casa de 
Piatră: “Am avut prilejul să vizităm acest interesant loc, aflat în 
savanele lui rio Vermelho. După ce timp de multe ceasuri lungi 
şi grele ne-am căţărat pe un munte înalt şi pietros, am zărit 
deasupra vîrfurilor copacilor turnurile unui adevărat templu al 
pădurii, alb şi strălucitor în soarele amiezii. Dar, departe de a fi 
fermecată, “Casa de Piatră” (ken kikrd) este o lucrare a naturii, 
scobită într-o uriaşă stîncă albă. Patru rînduri de coloane susţin 
bolta, sub care piuie hoarde de lilieci, asociaţi mereu în gîndirea 
indigenă cu men karon [asupra acestui termen, cf. mai sus, p. 
106], Pereţii navelor şi transeptelor, car formează un labirint, 
poartă cîteva desene considerate a fi opera unui men karon, dar 
care de fapt sînt pur şi simplu opera răbdătoare a vreunui 
sculptor primitiv. Se recunosc reprezentări: .un liliac, labe de 
ema, un fel de blazoane împărţite în patru cu un motiv în 
cruce...” (Banner 2, p. 41-42). 

31. în jargonul numit lingua geral, Caprimulgus (“Mae 
de lua”) se numeşte urutau, yurutahy etc., “gură mare”. Un text 
amazonian o compară pe aceasta cu o vulvă (Barbosa 
Rodrigues, p. 151-152), ceea ce dă cheia echivalenţei cu anu¬ 
mite mituri guyaneze despre originea focului, pe care o bătrînă 
îl păstra în vagin. 

32. Care se întîlneşte în GUyana, sub formă de vestigiu, 
ca un episod printre altele, şi al cărui ansamblu formează gesta 
- mai degrabă decît mitul - eroului Konewo. La apusul soarelui, 
Konewo stătea pe malul unui rîu. Apare un jaguar care-1 
întreabă ce face: “Tai lemne penru foc”, răspunse Konewo, 
arătînd o stea care strălucea deasupra vîrfului unui copac uscat. 
Şi adăugă, adresîndu-se jaguarului: “Du-te să iei foc de acolo ca 
să-l aprindem pe al nostru!” Jaguarul plecă, dar umblă degeaba, 
pentru că nu ajunse pînă la foc. în vremea aceasta, Konewo 
ridică tabăra (K.G., 1, p. 141). 

33. Aşa cum explică un mit yurukard (Barbosa 
Rodrigues, p. 253). Cf. şi numele lui paca în limba tunebo: 
bătara, “cel fără coadă” (Rochereau, p. 70). Despre coada aguti- 
ului, Ihering remarcă (art. “Cutia”) că e rudimentară şi abia vi- 

zibilă la Dasyprocta aguti şi la D. azarae. în schimb, o specie 
amazoniană mai mică, D. acouchy , posedă “o coadă mai bine 
dezvoltată, lungă de circa 8 centimetri, şi înzestrată cu un smoc 
de păr la vîrf’. Dar chiar şi la una din primele două specii, cei 
dintîi observatori ai Braziliei notau prezenţa unei “cozi tare 
scurte” (Lery, cap. X), “lungă numai de un deget” (Thevet, cap. 
X). Un basm amazonian împarte animalele în două grupuri: cele 
care au coadă (maimuţă, aguti) şi cele care, ca broasca rîioasă 
ori prea, nu au (Santa Anna Nery, p. 209). Cuvîntul bororo: aki 
pio, desemnează “toate patrupedele lipsite de coadă, precum 
capivara şi cotia” (E.B., voi. I, p. 44). 

34. Distincţia aceasta este tipică pentru cele două 
grupuri. Jaguarul posedă focul sub specie nalurae: îl are pur şi 
simplu. Maimuţa din M 55 îl dobîndeşte sub specie culturae: 
inventează tehnica ce îngăduie să fie produs. Prea ocupă o 
poziţie intermediară, fiindcă, în cazul lui, focul e pierdut şi 
regăsit. în această privinţă se va nota paralelismul între M 56 şi 
un mic mit matako (• M 59 ): jaguarul era stăpînul focului şi nu-1 
dădea nimănui. într-o zi, cobaiul se duse la jaguar şi, sub pre¬ 
text că-i oferă un peşte, îi fură puţin foc pentru ca indienii, 
care erau la pescuit, să-şi poată găti mîncarea. Cînd indienii au 
plecat, jăratecul rămas de la vatră a dat foc ierbii, pe care 
jaguarii s-au grăbit s-o stingă cu apă. Nu ştiau că indienii lua¬ 
seră cu ei foc (Nordenskiold 1, p. 110). Şi aici prin urmare 
există două feluri de foc: unul pierdut, celălalt păstrat. 

35. Trecînd de altfel liber de la unul la altul; cf. mitul 
arekuna (M 126 ), unde Makunaima o doreşte pe soţia castă a 
fratelui său mai mare. Se preface mai întîi în “bicho de pe” (un 
mic parazit), ca s-o facă să rîdă, dar degeaba; apoi îşi ia 
înfăţişarea unui bărbat cu trupul acoperit de răni, şi ea rîde. 
îndată se aruncă asupra ei şi o violează (K.G. 1, p. 44. Cf. şi 
mai jos, M 95 ). 

36. Cea a bunicii; mama tatălui, trebuie presupus, 
deoarece, dacă ar fi fost invers, tatăl ar fi locuit în aceeaşi 
colibă, ceea ce nu e cazul; versiunea în limba bororo dă de alt¬ 
fel termenul: imarugo (Colb. 3, p. 344), care o desemnează pe 
mama tatălui. Mama mamei ar fi fost numită: imuga (E.B., voi. 
I, p. 455). 

37. E ciudat că o formă intermediară între miturile ge şi 

bororo (şi care confirmă prin simpla ei existenţă posibilitatea 
trecerii de la un tip la altul) se întîlneşte într-un loc foarte 
îndepărtat de Brazilia centrală şi orientală: la indienii cuna din 
Panama. Mitul lor despre originea focului (• M 6I ) îl pune în 
scenă pe jaguar, stăpînul focului, foc pe care animalele îl fură 
făcînd să cadă o ploaie care stinge toate vetrele, cu excepţia 
celei aflate chiar sub hamacul fiarei. O mică iguană reuşeşte să 
ia un tăciune şi urinează pe ceilalţi ca să-i stingă. Apoi trece 
rîul cu prada ei. Jaguarul nu-i în stare s-o urmărească, pentru 
că nu ştie să înoate (Wassen 2, p. 8-9). Prin urmare, motivul 
comun cu mitul ge este jaguarul stăpînul focului. Comune cu 
mitul bororo sînt motivele focului cucerit negativ datorită ploii 
care udă toate vetrele fără una, aflată în coliba eroului (aici a 
jaguarului); şi motivul şopîrlei (iguană) stăpîna acestui din urmă 
foc. Şi Ia indienii choco, şopîrla este stăpînul focului (Wassen 
1, p. 109-110). Episodul jaguarului neînstare să înoate se 
regăseşte la kayuâ (M u9 ). 

38. Motivul jaguarului stăpîn al focului este tipic pentru 
ge; nu se mai regăseşte altundeva în America de Sud, decît în 
mod sporadic, şi întotdeauna sub formă atenuată: de pildă la 
toba, la matako, la vapidiana. Motivul, eroului. blocat într-o 
crăpătură a peretelui stîncos apare în mitul de origine a focului 
la indienii kaingang din Brazilia meridională, a căror apartenenţă 
la grupul ge este acum contestată. 

39. Despre istoria indienilor ge orientali şi occidentali, 
cf. Nim. 8, şi Dreyfus, cap. I. 

40. Aşa cum se întîmplă de multe ori, un mit din 
Guyana (taulipang, • M 69 ) păstrează acest episod, dar lipsindu-1 
de semnificaţia lui generală, şi inserîndu-1 pur şi simplu în gesta 
unui erou: Makunaima moare pentru că, împotriva 
recomandărilor fratelui său, a răspuns strigătului îndepărtat al 
căpcăunului Paima, sau al unui spectru (K.G. 1, p. 49). Pentru 
mitul complet în Guyana, cf. mai jos, p. 430, n.60 . 

în ce priveşte opoziţia: stîncă / putregai, şi relaţia sa 
simbolică în care se găseşte cu sfîrşitul vieţii omeneşti, se va 
observa că la sfîrşitul înmormîntării unuia de-ai lor, indienii 
kaingang din Brazilia meridională îşi freacă trupul cu nisip şi 
pietre, pentru că aceste fiinţe nu sînt niciodată supuse putrezici¬ 
unii: “Vreau, spun ei, să fiu asemenea pietrei care nu moare 

niciodată. O să ajung la fel de bătrîn ca şi pietrele” (Henry, p. 
184). 

41. Bakairi îi atribuie sariemei pene “urîte şi subţiri” 
(von den Steinen 2, p. 488-489). 

42. într un studiu interesant apărut atunci cînd cartea de 
faţă era deja sub tipar, Heizer subliniază (p. 189) caracterul 
excepţional al doborîrii lemnului viu pentru a face focul. 

43. Bororo împărtăşesc aceeaşi repulsie faţă de sînge: “Se 
consideră infectaţi atunci cînd, pentru un motiv oarecare, fie şi 
numai prin uciderea animalelor sălbatice, se întîmplă să se 
murdărească de sînge. Se apucă imediat să caute apă, se spală şi 
se freacă pînă ce dispare pînă şi cea mai mică urmă. De aici şi 
dezgustul lor pentru hrana în sînge” (Colb. 1, p. 28). O asemenea 
atitudine nu e universală în America tropicală, deoarece nambik- 
wara mănîncă pe jumătate crude şi în sînge micile animale care 
constituie baza alimentaţiei lor camee (L.-S. 3, p. 303-304). 

44. Ideeea se regăseşte în America de Nord, mai ales în 
zona de nord-vest, unde povestea “vidmei cu coşul” figurează în 
numeroase versiuni ale căror amănunte sînt într-un remarcabil 
paralelism cu versiunile ge. Desigur, multe sînt miturile din 
Lumea Nouă care au o difuzare panamericană. Totuşi, nord-ves- 
tul Americii de Nord şi Brazilia centrală au în comun atîtea 
trăsături, încît nu se poate evita punerea unei probleme de isto¬ 
rie culturală. încă n-a venit momentul să deschidem acest dosar. 

45. Trebuie probabil apropiate de ceea ce e la kayapo 
mru kaok: monstru acvatic în formă de şarpe care nu poate fi 
văzut niciodată, dar care poate fi uneori auzit şi mirosit. E 
vinovat de congestii şi de sincope (Banner, 2, p. 37). Acelaşi 
termen ar avea şi sensul de “fals, imitat” (ic/.). 

46. Jaratatăca (maritatâca, jaritatâca) este acelaşi lucru cu 
cangambă (Conepatus chilensis), congenerul sudamerican al 
mufetei sau sconcsului din America de Nord. Răspîndit în 
Brazilia centrală' şi meridională, se presupune că acest patruped 
nocturn şi carnivor se bucură de o imunitate naturală la veninul 
şerpilor, pe care-i vînează adesea. E înzestrat cu o glandă anală 
ce secretă un fluid cu miros greţos, cu care-şi împroaşcă 
duşmanii (Ihering, voi. 34, p. 543-544). în statul Pemambuco, în 
limba curentă există »cuvîntul “tacâca”, avînd sensul de “transpi¬ 
raţie fetidă, duhoare a trupului omenesc” (l.c., voi. 36, p. 242). 

Vom reveni în mai multe rînduri asupra mufetelor americane (p. 
225,228,261,333, 436, n. 87) şi aici ne vom limita la o singură 
observaţie. E vorba de un animal din familia mustelidelor care 
împrăştie moartea printre oameni odată cu propria lui duhoare 
(M 75 ). După M 27 , strămoşii bororo au fost preschimbaţi în 
mustelide (vidre) fiindcă refuzau să expire fumul mirositor al 
tutunului. Kokridho din M 72 sînt nişte ploşniţe de apă, animale 
cărora li s-ar potrivi mai bine decît vidrei definiţia cuvîntului 
bororo: ippie, pe care o dă Colbacchini, şi asupra ciudăţeniei 
căreia am atras deja atenţia (p. 422, n 29). Bănuim aici vreo 
echivalenţă zoologică între mustelide şi o insectă de apă încă 
neidentificată. E drept că nimic din E.B. nu încurajează această 
presupunere, decît poate faptul că o echivalenţă de acelaşi fel e 
semnalată în legătură cu un alt animal: cuvîntul okîwa desem¬ 
nează în acelaşi timp pe capivara ( Hydrochoerus) şi o insectă 
acvatică ce trăieşte, la fel ca şi omonimul ei, pe malul rîurilor 
(l.c., voi. I, p. 829). Un coleopter acvatic cu giraţie rapidă: 
yamai, e unul din animalele primordiale din cosmogonia guarani 
(Cadogan, p. 30, 35). 

47. De comparat cu penisul de ceară care se topeşte la 
soare, cauza vieţii scurte într-un mit ofaie (Ribeiro 2, p. 121-123). 

48. Indienii bororo (• M g3 ) derivă viaţa scurtă dintr-o 
discuţie între piatră şi bambus: una este veşnică, celălalt moare 
şi renaşte din lăstari. Bambusul iese învingător în numele perio¬ 
dicităţii (Colb. 3, p. 260-261). 

49. Cochetăria jaguarului îl duce la pierzanie (Metraux 
8 , p. 10-12). în schimbul agilităţii şi îndemînării, îi dădu şopîr- 
lei “puţină frumuseţe, şi-i pictă pielea pe ambele laturi” (Colb. 
3, p. 258). 

50. înşelătorul din mitologia Matako posedă un dublu 
penis (Metraux 3, p. 33), şi omologul său toba este o “vulpe”. 

Aceste credinţa americane pun o problemă de mitologie 
comparată. Ele se întîlnesc în Lumea Veche (unde nu există 
marsupiale), dar aplicate la nevăstuici. Galanthis a fost transfor¬ 
mată de Lucina în nevăstuică drept pedeapsă pentru că a ajuta- 
t-o pe Alcmena să nască, şi pentru ca ea însăşi să nască de 
acum înainte pe gura din care ieşise minciuna care o înşelase 
pe zeiţă (Ovidiu, Metamorfozele, Cartea IX, v. 297 sq.). 
într-adevăr, se credea că nevăstuică naşte pe gură (Plutarh, Isis 



427 


şi Osiris, § xxxix); altminteri, femeile rele erau comparate eu 
nevăstuicile (Gubernatis, II, p. 53). Lumea Nouă, care cunoaşte 
nevăstuicile, le atribuie în schimb rolul de a facilita naşterile, 
datorită uşurinţei cu care aceste animale se strecoară afară din 
gaura lor (L.-S. 9, p. 82-83). în sfîrşit, o versiune a mitului 
bororo al gemenilor (M 46 ), strict paralelă cu mitul tupi de care 
va fi vorba mai jos, menţionează un mustelid (portugheză: 
“irara”: Tayra sp.) într-un rol care-1 evocă pe acela care la tupi 
este jucat de sarigă (Colb. 1, p. 114-115; 2, p. 179-180). 

51. Prin transformarea episodului corespunzător din M 55 
(jaguarul păstrează capul sus şi deschide gura), în legătură cu 
care am demonstrat deja (p. 176) că aparţine de acelaşi grup ca 
şi episodul invers din M g . 

52. Se întîmplă uneori ca aceste funcţii să se inverseze. 
Cf. Amorim, p. 371-373, şi C.E. de Oliveira, p. 97. 

53. Acelaşi amănunt într-o poveste apinaye unde tatu-ul 
face oficiul de victimă (C.E. de Oliveira, p. 97). Permutarea 
tatu-ului şi sarigii este atestată la kayapo şi prin trecerea asupra 
tatu-ului O’oimbre a unei anumite stîngăcii a socrului Sarigă, în 
ciclul “Sarigă şi ginerii Iui”. Comp. Murphy 1, p. 119 
(Mundurucu) şi Metraux 8, p. 30 (kayapo-kubenkranken). Dar la 
ge, sariga e chemată să îndeplinească funcţii mai înalte. 

54. Barbosa Rodrigues observă că la fel se întîmplă şi 
în Popol Vuh (cf. Raynaud, p. 49). Evităm intenţionat să uti¬ 
lizăm miturile civilizaţiilor înalte ale Americii Centrale şi 
Mexicului, care, datorită faptului că au fost redactate de literaţi, 
ar avea nevoie de o lungă analiză sintagmatică înainte de a fi 
folosite în mod paradigmatic. Dar nu ne scapă faptul că din 
multe puncte de vedere, ele îşi găsesc locul în mai multe din 
grupurile pe care le-am format. Despre poziţia sarigii în vechiul 
Mexic, cf. Sahagun, Cartea a Via, cap. 28, şi XI, cap. 4, §4, şi 
Seler, voi. IV, p. 506-513. 

55. Mitul acesta din Brazilia meridională îşi găseşte ilus¬ 
trarea într-un dans ritual al indienilor timbira orientali unde 
mufeta (în loc de sarigă) e închipuită de un dansator cu o tigvă 
plină de apă, din care-i stropeşte pe cîinii care-1 urmăresc, inter¬ 
pretaţi de femei. Acestea fug urlînd, precum cîinii cînd sînt 
atinşi de fluidul mufetei (Nim. 8, p. 230). 

56. Fruct al arborelui apu-i, care figurează în mai multe 

rînduri în mitologia indienilor mundurucu, sub acelaşi nume sau 
sub numele de “apoi”: “Apui sau iwapui , arbore parazit care 
creşte pe ramurile altor copaci şi emite rădăcini aeriene, din 
care unele se înfig în sol, iar celelalte încolăcesc trunchiul 
arborelui purtător pînă ce îl înăbuşă.” (Tastevin 1, addenda , p. 
1285.) Este stîlpul care susţine bolta cerească, şi rădăcinile lui 
au ieşit, ca nişte mucozităţi, din nările înşelătorului Daiiru. Şi 
ele sînt pline de vermină (Murphy 1, p. 79, 81, 86). O altă 
versiune relatează că rădăcinile arborelui apui au ieşit din ochii, 
din urechile, din nasul şi din anusul înşelătorului (Kruse 3, voi. 
47, p. 1000; cf. şi Stromer, p. 137). Există deci o dublă afini¬ 
tate a arborelui apoi cu dejecţiile şi putreziciunea, care-i întăresc 
conotaţia similară din mitul urubu. 

57. Se va observa în treacăt că acest mit sherente 
urmează un demers invers faţă de mitul bororo despre originea 
bolilor (M 5 ). în acesta din urmă, o mamă care-şi părăseşte pruncul 
şi care se îndoapă lacom cu peşti exsudează bolile. în mitul sher¬ 
ente, mamele care se apropie de copiii lor, şi care împrăştie cu 
generozitate laptele, exsudează plantele cultivate. Faptul că e vorba 
aici de manioc, inclusiv varietă|ile toxice, îşi va căpăta întraga 
semnificaţie cînd vom fi constituit grupul miturilor de origine a 
otrăvii, din care face parte tocmai M 5 (cf. mai jos, p.343). 

58. Cadogan dă o altă lecţiune guarani (M 109a ) după 
care, pe cînd cel mai mare dintre gemeni încearcă să reconstitu¬ 
ie trupul mamei, mezinul înfometat se repede la sînul abia 
isprăvit şi distruge toată lucrarea (id. în versiunea guarani M 109b 
a lui Borba, p. 65). Descurajat, fratele mai mare îşi transformă 
mama în paca (Coelogenys paca , guarani “jaicha”, dar textul 
spune şi “mbyku”, care e chiar termenul tradus prin “sarigă” de 
Montoya). Din acea zi, soarele întîrzie să răsară de fiecare dată 
cînd în timpul nopţii s-a prins în capcană vreun paca (Cadogan, 
p. 77-78, 86-87, 197, 202). 

Sub o formă întrucîtva alterată, episodul mitului apapo- 
cuva reapare la mundurucu: 

M l09c . Mundurucu: copilăria lui Karusakaibe. 

O femeie adulteră căuta în toate felurile să se 
descotorosească de fiul ei bastard: îl lăsa pe jos, sau 
într-un pîrîu. Ajunse chiar să-l îngroape de viu. Dar 

copilul rezista la toate aceste rele tratamente. 

în cele din urmă, o sarigă îl luă şi-i dădu să 

sugă. De aceea sariga naşte fără dureri (Kruse 3, voi. 

46, p. 920. Cf. mai jos M l44 şi 145 , şi p. 439 n 1180). 

59. Numai solul pădurii este cultivabil, nu şi acela al 
savanei. Or, în mitul karaja despre originea vieţii scurte (M 70 ), 
oamenii devin muritori pentru că au răspuns la chemarea 
sariemei, “pasăre de savană”. Şi se pare că miturile ge despre 
originea plantelor cultivate (şi a vieţii scurte) disting două specii 
de sarigă: o specie forestieră, al cărei chip îl ia Stea pentru ca 
să dezvăluie oamenilor existenţa porumbului în pădure, dar cu 
condiţia ca ei să meargă acolo; şi o specie de savană pe care o 
consumă din imprudenţă tinerii, preschimbaţi de aceea în 
moşnegi, atunci cînd au ieşit din pădure pentru ca să meargă în 
sat să caute o secure (cf. M 87 ,M 9n ). Dualitatea speciilor anali¬ 
zează ambiguitatea iniţială transpunînd-o pe plan ecologic. O 
specie aduce viaţa, care este - în momentul prezent - în afara 
ei; cealaltă moartea, care este înăuntru. 

în sprijinul interpretării pe care o dăm rolului sarigii, se 
va observa că la populaţiile din Costa Rica aparţinînd grupului 
lingvistic talamanca, numai groparii profesionişti aveau dreptul 
să se atingă de cadavre, de vulturii hoitari şi de opossumi 
(Stone, p. 30, 47). 

60. Brett a fost adesea tratat drept fantezist, din cauza 
transcrierilor sale versificate. Totuşi nu putea cunoaşte miturile 
despre originea vieţii scurte despre care am vorbit mai înainte. 
Alte variante guyaneze ce confirmă mărturia lui Brett au fost 
culese ulterior de la warrau şi de la arawak: “Sătenii fuseseră 
anunţaţi că la miezul nopţii vor trece duhurile Hisi (“împuţit”) 
şi Kake (“viu”). Trebuiau să rămînă treji, şi să le strige pe 
duhuri pe nume. Hisi trecu cel dintîi, dar toată lumea dormea. 
Spre dimineaţă trecu şi Kake, iar oamenii se treziră 
strigînd:”Hisi”. De atunci, oamenii au devenit muritori.” (Goeje, 
p. 116.) Faptul că un mit din acelaşi grup a existat mai de 
mult este atestat în Panama (Adrian, in: Wassen 4, p. 7). 

61. Bunia guyaneză este acelaşi lucru cu japu din 
Brazilia centrală şi meridională. E o pasăre din familia 
Icteridelor, care-1 mai cuprinde şi pe japim (Cassicus cela), al 
cărui miros dezagreabil a fost observat (liering, voi. 36, p. 236). 

62. Liana aceasta e numită cipo ambe sau cipo guembe. 
Indienii kayuâ, care culeg şi consumă fructele acestui 
Philodendron (Watson, p. 28), povestesc că Soare, venit să 
cerşească la sarigă, n-a putut obţine nimic de la ea, “pentru că 
nu poseda decît pe cipo guaimbe” (Schaden 1, p. 112). 

63. Schema e bine atestată în America tropicală, la 
kaingang (victimă al cărei cadavru, tîrît peste plantaţii, dă 
naştere porumbului; Borba, p. 23); în Guyana (plante cultivate, 
exsudate, excretate sau procreate de o bătrînă); la bororo şi la 
paressi (plante cultivate, născute din cenuşa unor tineri, inces- 
tuoşi sau nu, care pier pe un rug). 

64. în legătură cu perechea jaguar-crocodil (stăpîn al 
focului, stăpîn al apei), vom aminti că tupinologii au apropiat 
numele tupi al jaguarului: iagua, de cuvîntul jacare care desem¬ 
nează crocodilul şi care s-ar putea analiza în: iagua-re, “celălalt 
fel de jaguar”. Nu ştim cît valorează în ochii filologilor această 
etimologie. Dar e interesant de notat că, imediat după formulare, 
a fost respinsă, pentru simplul motiv că n-ar exista nici o 
echivalenţă imaginabilă între cele două specii (Chermont de 
Miranda, p. 73-74). 

65. O serie întreagă de mituri bororo despre originea 
focului îl arată deci pe acesta stins de ploaie (M,), de apa 
răsturnată (M 122 ), de urină (M 121 ). în grupul despre originea 
plantelor cultivate, mitul sherente (M, 08 ) arată maniocul ger- 
minînd din picăturile de lapte care le curg mamelor. Fie trans¬ 
formarea: 

(Seria foc) f 1 

L urină —» foc (-) J —» 

(Seria plante) 1 j 

—> Llapte —> plante (+) J 

E interesant de remarcat că un mit mexican din regiu¬ 
nea Nayarit (• M 123 ) oferă transformarea inversă, permiţîndu-ne 
să revenim la primul termen plecînd de la al doilea: cum igua- 
na a dus focul în cer, corbul şi pasărea-muscă nu izbutesc să-l 
recupereze. Sariga reuşeşte, prefăcîndu-se că vrea numai să se 
încălzească (întoarcere la M S6 prin transformarea: sarigă —» 
prea). Dar focul îi scapă din mînă şi lumea este cuprinsă de 
flăcări. Pînă la urmă Pămînt izbuteşte să stingă focul cu laptele 

ei (Preuss 2, voi. 1, p. 169-181). 

Am semnalat deja (p. 424, n.37) că indienii cuna din 
Panama inversează, ca şi bororo, originea focului în originea 
apei, fie că e vorba de ploaia care stinge toate vetrele, fără una 
(comp. Mj, M 61 ), sau despre urina care stinge o vatră unică 
(comp. M m , M 6 |). 

66. Mufeta e identificată în text cu Mephitis suffocans , 
“cangambâ” (Maciel, p. 431). De fapt, această surată sudamericană 
a sconcsului din America de Nord este un conepat (cf. p. 426 , 
n. 46). 

67. Şi poate chiar: vegetal / animal, dacă urmăm o altă 
indicaţie a aceleiaşi surse, unde şopîrlele sînt grupate la un loc 
cu lăcustele, şobolanii şi iepurii, ca nişte paraziţi ai grădinilor 
(7.c„ p. 65). 

68. Aceeaşi credinţă e atestată de Ihering (art. 
“Inambu”) în legătură cu Crypturus strigulosus, de unde numele 
popular de “inambu relogio”: pasărea orologiu. Cf. şi Cavalcanti, 
p. 159-160: pasărea cujubim (un cracid) anunţă zorii, dar inham- 
bu cîntă noaptea. în sfîrşit mutum, care este şi el un cracid, 
“cîntă noaptea cu atîta exactitate, încît poate fi auzit la interval 
de două ore... de aceea pentru indigeni reprezintă un soi de 
orologiu al pădurii” (Orico 2, p. 174). 

69. Un mit al indienilor pima din Arizona asociază 
pasărea-muscă unei divinităţi numite El Bebedor, “băutorul”, 
vinovat de potop (Russell, p. 226, notă). 

Prin negarea apei împinsă la limită, pasărea-muscă se 
poate confunda cu ciocănitoarea, stăpîn al focului distrugător. 
Aceasta se produce într-un mit kaingang (Mi24a), în care 
ciocănitoarea şi pasărea-muscă asociate îi fură focul jaguarului 
(Baldus 4, p. 122). Dar e remarcabil că în acest caz se trans¬ 
formă personajul ciocănitorii: mai întîi se udă, apoi devine un 
stăpîn al focului de bucătărie: nu pe de-a-ntregul totuşi, pentru 
că acest foc (devenit distrugător) incendiază pămîntul, iar focul 
creator (de bucătărie) trece deci la rolul de factor subordonat. 

70. Şi aici (cf. p. 425 n 40 ) un mit, întreg în Brazilia 
centrală, supravieţuieşte în Guyana ca un rest lipsit de funcţie 
structurală, simplu episod încorporat unei geste: aceea a lui 
Makunaima (arekuna, • M126). Tînărul erou a ucis un tapir, pe 
care fratele mai mare îşi arogă dreptul să-l tranşeze şi să-l 

împartă, nelăsîndu-i decît maţele. Makunaima, nebun de furie, 
transportă în chip magic coliba familială pe vîrful unui munte, 
apoi o coboară (K.G. 1, p. 43). 

71. Ca şi Mj 25 , de altfel, dacă reţinem o indicaţie a lui 
Lukesch (1, p. 983; 2, p. 70) după care indienii ar fi primit de 
la Bepkororoti tehnica de producere a focului prin sfredelire. 

72. Indienii caduveo au două mituri diferite despre origi¬ 
nea stelelor nibetad, Pleiadele. Ba sînt nişte copii preschimbaţi 
în stele, drept pedeapsă pentru că s-au jucat zgomotos după 
căderea nopţii (a se compara în M| 24 zgomotul pe care-1 fac 
fraţii lui Asare scăldîndu-se, şi mai departe M m , p. 368), ba o 
stea bărbat coborîtă din cer ca să se însoare cu o muritoare, 
căreia îi dăruieşte porumbul şi maniocul, care, pe vremea aceea, 
se coceau imediat ce erau plantate (Ribeiro 1, p. 138). 
Transformarea lui Stea în personaj masculin, tipică pentru 
mitologia nord-americană, există în America de Sud la karaja 
(M|, 0 ) şi la umotina (Baldus 2, p. 21-22). 

73. Legătura dintre primul răsărit al Pleiadelor şi 
defrişările prin' incendiere din anotimpul secetos explică probabil 
de ce sariga îşi alege această dată pentru a-şi da foc la coadă 
(Barbosa Rodrigues, p. 173-177). 

74. într-adevăr, rar se găsesc în literatură indicaţii atît 
de precise ca acestea: “Atunci cînd seara, după ce stelele devin 
vizibile, Pleiadele se ridică la răsărit, pentru ei [indienii de pe 
Orinoco] începe anul nou [anotimpul ploilor]...” (Gumilla, voi. 
B, p. 281). 

“...într-adevăr, de la est la vest, în toată regiunea 
guyaneză, de la Orinoco pînă la Cayenne, reapariţia Pleiadelor 
la orizontul de răsărit, puţin după apusul soarelui în decembrie, 
marchează schimbarea anului.” (Roth 2, p. 715.) 

75. Se va compara cu mai multe denumiri ale lui Orion 
în America de Nord: “Undiţele care atîmă” (zuni), şi la eschi¬ 
moşii din strîmtoarea Bering, “Ţăruşii de întins pieile”, în 
opoziţie cu “Puii de vulpe” pentru Pleiade (Nelson). Eschimoşii 
din Alaska desemnează şi ei Pleiadele printr-un termen colectiv, 
“Vînătorii” (Spencer, p. 258). 

76. “Telescopul”, scrie în legătură cu Pleiadele un 
astronom contemporan, “ne dezvăluie o asociaţie de cel puţin 
cîteva sute de stele, care seamănă puţin cu un roi de albine. 

Dacă mişcarea aparentă a acestor stele ar putea fi accelerată de 
cîteva miliarde de ori, analogia ar fi şi mai limpede, pentru că 
am vedea că fiecare individ se îndreaptă într-o direcţie diferită, 
pe cînd roiul însuşi îşi păstrează coerenţa” (Limber, p. 58) 

77. Deşi obscur, mitul acesta prezintă un interes deosebit. 
Prin începutul lui, care pune în scenă doi fraţi, din care cel mai 
mare se poartă cu discreţie, iar mezinul indiscret, faţă de un 
căpcăun, el trimite la M 2 g, care se referă tot la originea lui Orion. 
Dar în acelaşi timp, e vorba şi de o poveste de bucătărie: greşeala 
mezinului e că a mîncat batatele coapte ale căpcăunului. Acesta, 
anunţat de o batată vorbăreaţă, îl adoarme pe vinovat atît de adînc, 
încît fratele lui nu reuşeşte să-l trezească, nici măcar arzîndu-1 cu 
un cărbune. Apoi căpcăunul îi smulge un picior şi i-1 mănîncă. 

în ciuda infirmităţii, şchiopul se dovedeşte a fi un 
vînător expert, şi chiar miraculos, deoarece ia cu el numai o 
bucăţică minusculă de came din vînatul pe care l-a ucis, dar 
cînd se întoarce în sat, aceste fragmente se măresc pînă la a o 
acoperi complet pe nevasta eroului, dezamăgită la început la 
vederea unei vînători atît de sărace. 

Eroul ucide pînă la urmă un tapir pe care li-1 oferă 
vulturilor-hoitari, cu condiţia ca ei să-l transporte în cer, unde 
devine constelaţia lui Orion (Nim. 13, p. 147). 

Prin urmare, în acest mit totul pare să se petreacă 
invers: căpcăunul e stăpînul hranei vegetale gătite, hrana ingerată 
vorbeşte, şchiopul e mai iute decît dacă ar fi avut două 
picioare, bucătăreasa e îngropată sub carnea pe care ar fi trebuit 
s-o pună în oală... 

Or, episodul final este evident o inversare a mitului tupi 
despre originea focului: eroul oferă vulturilor un tapir proaspăt, 
în loc să se transforme el însuşi în tapir putrezit (nu fără a fi 
fost ars cu un cărbune, ceea ce constituie o întrebuinţare antic- 
ulinară şi “canibală” a focului de bucătărie); în schimbul acestu¬ 
ia e transportat în cer sub formă de stea (foc celest), în loc să 
aducă pe pămînt focul de bucătărie, rezervat pînă atunci unei 
întrebuinţări canibale. E vorba deci de o disjuncţie pe axa cer- 
pămînt, a cărei origine se află într-un paradox culinar 
(căpcăunul se hrăneşte cu tubercule vegetale, în felul unui om 
civilizat), pe cînd, în mitul tupi, mijlocul de a face bucătărie le 
este furat vulturilor canibali, prin efectul unei conjuncţii pe axa 

ccr-pămînt. într-un caz, eroul este efectiv dezmembrat pentru a 
fi mîncat proaspăt; în celălalt, se preface că se oferă intact, 
pentru a (nu) fi mîncat stricat. 

Cînd examinăm ambele mituri din această perspectivă, 
trebuie să recunoaştem că transformarea lor nu poate fi con¬ 
cepută decît într-un singur sens. Se poate admite ca M 65 să-i fi 
dat naştere lui M| 2 % prin inversarea tuturor elementelor. Ipoteza 
contrară ar ridica dificultăţi insolubile. Iată deci un exemplu 
tipic de informaţii pe care analiza structurală, chiar dacă se 
menţine la nivelul cel mai formal, le poate aduce despre 
relaţiile istorice şi concrete dintre popoare. 

78. Schema “diacronică” guyaneză a urmăririi se 
regăseşte la eschimoşii centrali. Cf. Boas 1, p. 636, 643. 

79. La început nu-ţi vine să admiţi că indigenii se pot 
referi, ca la un fenomen observabil, la culminaţia diurnă a unei 
constelaţii. Totuşi, acuitatea lor vizuală, datorată desigur exer¬ 
ciţiului, este mult superioară acuităţii noastre. Astfel s-a sem¬ 
nalat la bororo “miraculoasa dezvoltare a simţului văzului... care 
le permite, de pildă, să indice în plină zi unui tovarăş poziţia 
planetei Venus” (E.B., voi. I, p. 285). Astronomii consultaţi s-au 
arătat sceptici, şi complet increduli în ce priveşte culminaţia 
diurnă a Corbului. Dar nu avem nevoie să admitem că această 
culminaţie este observată efectiv (ca de altminteri nici răsăritul 
cosmic al Pleiadelor de care a fost vorba la p. 273) pentru a 
înţelege cum se pot referi miturile la noţiuni de acest ordin. Ar 
fi de ajuns ca poziţia diumă a unor astre ca Venus (de şase 
sute de ori mai luminoasă decît Corbul, ne spune dl. Pecker) să 
fie perceptibilă pentru priviri mai bine antrenate decît ale noas¬ 
tre, pentru ca gîndirea indigenă să se simtă astfel autorizată să 
postuleze, pe cerul dium, evenimente comparabile cu acelea pe 
care noi le putem observa numai pe cerul nocturn. 

80. Reprezentînd probabil Hyadele; cf. Roth 1, p. 266, şi 
Goeje (p. 103): “Hyadele... numite falcă de tapir de indieni...” 

81. Raporturile de transformare între miturile Americii 
tropicale şi cele din regiunile centrală şi septentrională ale 
Americii de Nord urmează să facă obiectul unei alte lucrări; 
prin urmare ne vom mărgini să semnalăm un mit blackfoot 
despre originea Pleiadelor, care face tranziţia între miturile de 
tipul de mai sus şi cel al lui Asare (Wissler-Duvall, p. 71-72). 

82. E încă şi mai ciudat să regăsim aceeaşi asociere 
între apă, viscere şi plantele acvatice în Australia: “Cît despre 
crinii de apă albaştri, care acoperă cu miile suprafaţa iazurilor, 
indigenii le mănîncă florile, despre care cred că cresc datorită 
osemintelor celor morţi” (Spencer şi Gillen, p. 546). Pe de altă 
parte, în sud-vestul provinciei Victoria, indigenii consumau 
carnea friptă a cadavrelor părinţilor lor, cu excepţia viscerelor şi 
intestinelor, care erau arse în acelaşi timp cu oasele (Frazer 2, 
voi. IV, p. 262). Comparate cu faptele americane, aceste obser¬ 
vaţii sugerează existenţa unei opoziţii majore între viscere şi 
oase pe plan anatomic, şi o punere în relaţie a acestei perechi 
cu apa şi focul, astfel încît focul depăşeşte opoziţia (ocazionînd 
conjuncţia viscerelor şi oaselor), pe cînd apa o actualizează (dis- 
juncţia oaselor - care se duc la fundul apei - şi a viscerelor - 
care plutesc la suprafaţă -, sub forma plantelor acvatice). 

83. “Acouri” este Dasyprocta agouti, “adourie” ar desem¬ 
na o mică specie de ca vid (Goeje, p. 67), sau, după Roth (2, p. 
164), Dasyprocta acuchy. Cf. M, şi M 55 , şi mai sus, p. 173-174. 

84. La fel, pare-se, şi la shipaia, sub o formă şi mai 
slăbită. Cf. Nim. 3, p. 1033. 

85. în acest fel se apărau indienii guyanezi împotriva 
şarpelui mitic camudi, care-şi ucidea victima asfixiind-o cu 
emanaţii puturoase: “De aceea nu călătoresc niciodată singuri... 
Trebuie să fie cel puţin doi, astfel încît, dacă buio... îl atacă pe 
unul, celălalt, scoţîndu-şi acoperămîntul din cap sau luînd o 
creangă de copac, să bată şi să taie aerul dintre tovarăşul său şi 
monstru.” (Gumilla, voi. II, p. 148). 

86. Cea din urmă credinţă e atestată şi în Chaco 
(Grubb, p. 141). 

87. Valoarea semantică atribuită acestui cromatism e cu 
atît mai ciudată cu cît numele nordamerican al sarigii, “opossum” 
(Didelphys virgini ana, Kerr), este derivat dintr-un dialect indian 
din Virginia unde cuvîntul: apasum. înseamnă “animal alb”. 
Indienii delaware numesc opossumul woap/ink, ceea ce are exact 
acelaşi sens (Mahr, p. 17). Am fi tentaţi să comparăm această 
răsturnare a valorilor cromatice ale sarigii cu răsturnarea care pare 
să afecteze, cînd se trece din America de Sud în America de 
Nord, funcţiile simbolice respective ale curcubeului şi Căii Lactee, 
dacă pe de altă parte n-ar fi un fapt bine stabilit că opossumul 

din America de Nord e în general cenuşiu, uneori alb, şi că au 
fost întîlniţi albinoşi adevăraţi (Carter, p. 209). în favoarea 
ipotezei după care ar exista o necesitate logică pentru inversarea 
valenţei cromatice a sarigii, cînd se trece din America de Sud în 
America de Nord, se poate invoca mitologia indienilor pawnee, 
unde mufeta, în locul sarigii (dar am demonstrat că formează 
împreună un cuplu de opoziţii), este asociată curcubeului. 
Concomitent, miturile pawnee îi atribuie mufetei puterea exclusivă 
de a învia morţii, inversă puterii asupra vieţii scurte, care aparţine 
sarigii în miturile Americii tropicale (cf. Dorsey, p. 71-73, 342). 

88. Se va observa că în schimb, indienii bororo par să 
asocieze planeta Venus cu frumuseţea fizică (E.B., vol.I, p. 758). 

89. într-o versiune karaja, obscură şi fragmentară, croco¬ 
dilul îi cere eroinei să cedeze dorinţelor lui, dar ea izbuteşte 
să-l înşele (Ehrenreich, p. 87-88). Grupul acesta, care se 
regăseşte în America de Nord, comportă şi alte transformări. Ca 
să ne mărginim aici la America tropicală: un crocodil îi cere 
eroului să-l insulte, ca să poată să-l devore (la lembe, Nim. 2, 
p. 299); îl acuză că l-a înjurat ca pretext ca să-l mănînce (la 
kayapo, Metraux 8, p. 31); este efectiv înjurat de erou atunci 
cînd nu-1 mai poate mînca (la mundurucu, Murphy 1, p. 97) 
etc. Problemele de ansamblu puse de grupul “podarului suscepti¬ 
bil” vor fi tratate într-un alt volum, în legătură cu exemplele 
nordamericane. 

90. Pescuitul cu limbo, aşa cum e practicat de bororo, 
este foarte rodnic. Dar peştele trebuie afumat imediat, ca să nu 
se strice; altminteri ar fi periculos de mîncat. Cînd sînt departe 
de sat, indigenii îşi afumă produsul pescuitului cu atîta artă, 
încît îl păstrează în bună stare timp de mai multe zile (Colb. 1, 
p. 26). Nu întotdeauna este cazul, de vreme ce se spune despre 
oayana din Guyana franceză (şi mai degrabă în spiritul mitului 
bororo): “Peştele afumat nu se păstrează bine şi poate provoca 
intoxicaţii grave, care se observă mai ales la cîtva timp după 
marile «nivrees», luînd uneori aparenţa unor epidemii de dizen¬ 
terie, şi soldîndu-se cu morţi” (Hurault, p. 89). 

91. N-ar fi de altfel singurul exemplu de mit de stil 
irochez cules din inima Braziliei centrale. Cf. mitul mundurucu 
despre originea tutunului, in: Kruse 3, voi. 46, p. 918. 

92. Precizarea aceasta este indispensabilă, fiindcă pe 

lîngă lianele sălbatice, indienii mundurucu utilizează un arbust 
pe care-1 cultivă pe plantaţiile lor (Murphy 2, p. 57-58; Frikel 
2, p. 12. Tocantins (p. 122-123) semnalase deja cultura lui 
Paullinia pinnata la mundurucu). 

93. Chiar asta spune mitul, şi nu avem nici un motiv 
să-l urmăm pe Koch-Griinberg, atunci cînd propune să corectăm 
lecţiunea informatorului: “Bătrîna îşi invită toate rudele să 
culeagă peştele...” prin: “Bătrîna îşi invită... să mănînce” (/.c., 
p. 71, n. 1). 

94. Ca şi stînca din M 145 , trunchiul acesta trebuie 
apropiat de M l42 . 

95. “Cînd animalul e apucat, îi curge prin urechi un 
lichid albicios. Din neatenţie, alungînd ţînţarii, mi-am atins faţa 
cu acest lichid, şi am simţit o durere ascuţită. A doua zi 
dimineaţa, urmele deveniseră negre, şi după cîteva zile toată 
pielea căzu.” (Schomburgk, voi. II, p. 335.) De Goeje (p. 48, 
127-128) a avut meritul să observe ce problemă pune cunauaru. 
Dar n-a înţeles din ce motive acest animal mitic e un stăpîn al 
vînătorii, şi nici de ce animalul real e utilizat ca talisman de 
vînătoare. Motivele presupun toată problematica indigenă a 
otrăvii. Cf. mai jos, p. 338 sq, 339 sq. Pentru coroborare, se va 
compara M, 43 cu cele două mituri guyaneze despre cunauaru in: 
Roth 1, p. 213-215, ele însele fiind variante ale lui M| 77 despre 
care va fi vorba mai departe (p. 378). 

96. A se compara cu M 5 : 

M| 50 : femei preschimbate în peşti; mamă (apă) / copil 

(cer) 

M 5 : peşti [“preschimbaţi”] în femeie; mamă (apă) / 
copil (pămînt). 

Vom aminti şi că, în M 2 , seducătorul soţiei lui 
Baitogogo este un bărbat din clanul tapirului. 

97 “Eficacitatea acestei tehnici de pescuit este remarcabilă. 
Soţia mea şi cu mine am participat la un pescuit... la care se 
adunaseră 100 de persoane originare din mai multe sate. Cantitatea 
de peşti ucişi s-a ridicat la două tone.” (Murphy 2, p. 59.) 

98. Pentru acelaşi motiv desigur, un mit warrau îi 
încredinţează buniei, pasărea puturoasă (mai sus, p. 236 sq.), 

sarcina de a modela vaginul primei femei (Roth 1, p. 131). 
Invers, demiurgul Makunaima a dat gust fructelor palmierului 
inaja (Maximiliana regia), care erau insipide la început, frecîn- 
du-le de penisul său (K.G. 1, p. 33 sq.). 

99. Se va observa că în versiunile kraho ale mitului 
Stelei (M g9 ) aceasta, violată şi spurcată, îşi otrăveşte cumnaţii 
vinovaţi fie cu salivă, fie cu o infuzie de scoarţă, preparat ana¬ 
log timbo-ului. 

100. Astfel, pentru a elucida funcţia semantică a 
“vulpoiului” din M| 44 -M 145 , va trebui să construim un grup care 
să exploateze contrapunctic, cu toată simplitatea sa aparentă, un 
număr considerabil de opoziţii: claustrat / exclus; hrănit / 
antihrănit; om / animal; mamă adevărată / mamă adoptivă; femeie 
hrănitoare / vidmă; mamă / soţie; mufetă / vulpe; timbo / peşte: 

( copil (1) claustrat-antihrănit de mamă 

substitutivă = mufetă 

copil (2)- - exclus de mamă umană 

- antihrănitoare, lacomă 
de peşte pescuit 
cu timbo 


cules de doică 
animală (tapir) -> 
solie, f «tundă în 
limbo pentru 
pescuit peştele 

După care, va trebui să urmărim transformările “vulpii” 
din Amazonia (cf. M l09c unde este o sarigă) pînă în extremi¬ 
tatea de sud a continentului, la indienii yamana, unde vulpea, 
mamă adoptivă a unor gemeni ieşiţi din dedublarea unui copil 
părăsit pentru că plîngea fără oprire, îşi face apoi socoteala să i 
mănînce; atitudine pe care indigenii o explică prin gusturile 
necrofage ale speciei (Gusinde, voi. II, p. 1141-1143). 

101. în legătură cu alte mituri, Koch-Grunberg (1, p. 
270 sq.) subliniase deja valoarea de topos a acestei turnuri nara¬ 
tive. Ar fi interesant de cercetat dacă miturile pe care le citează 
ca exemplu, şi acelea pe care le comparăm din acelaşi punct de 
vedere, ar putea şi ele forma un grup. De altminteri, se vor 
găsi în Colbacchini (2, p. [25], n. 2) mai multe exemple de 


M 144' M I45 


copil exclus • 


hrănit de mamă 
substitutivă = vulpe ■ 

folosire a aceleiaşi turnuri în vorbire. 

102. “Acolo sus se află toată ştiinţa vulturului”, spun 
indigenii din Surinam ca să explice locul acordat acestei păsări 
în miturile lor (Van Coli, p. 482). Vulturii adevăraţi ( Aquila ) nu 
există în Brazilia, unde termenul de “gaviăo-real” desemnează în 
general una din cele patru specii de vulturi-harpie, adică două 
specii din genul Spizaetus (numite şi “gaviăo pega-macaco”), 
Morphnus guyanensis şi Thrasaetus harpyia, a căror anvergură 
poate atinge 2 m. (Ihering, art. “Harpia”). 

103. Acest episod lipseşte din versiunea Kruse 2 a lui 
M l43 , unde toţi temenii sînt decalaţi înspre umanitate: maimuţele 
sînt copii transformaţi, broasca e un vrăjitor cu înfăţişare ome¬ 
nească, dar al cărui strigăt caracteristic îi trădează adevărata 
natură. Cf. mai sus, p. 319-320. 

104. Faptul că otrava de pescuit este copilul tapirului 
explică o credinţă ciudată referitoare la obiceiurile acestui ani¬ 
mal: “Cînd găseşte iazuri pline de peşte, îşi depune în ele 
excrementele, intră în apă, le bate cu picioarele; peştele, stîmit, 
vine la miros, mănîncă, se îmbată, pluteşte deasupra apei şi 
tapirul îl mănîncă. Creolii, care-i cunosc această stratagemă, îl 
pîndesc pe malul iazului şi duc cu ei ce rămîne de la masa 
lui.” într-adevăr, se spune că “balega lui seamănă cu aceea a 
calului, are efectul de a îmbăta peştele, de care tapirul e foarte 
lacom” (Pitou, voi. II. p. 44). Uimitor exemplu de denaturare a 
realului, sub influenţa unui mit prost înţeles. 

105. Cf. de exemplu acest episod dintr-un mit 
mundurucu: “într-a cincea zi, Perisuât a întîlnit o pereche de 
jaguari care pescuiau cu timbo. Soţul era în amonte, ocupat să 
dizolve timbo-ul, soţia stătea în aval, ca să adune peştii.” 
(Murphy 1, p. 99. Cf. şi Kruse 2, p. 644-645.) 

106. Se va vedea mai jos, la p. 361-362, că inversiunea 
există, dar sub formă indirectă. 

107. Ipoteza aceasta mitologică nu este deloc evidentă. 
Triburile din statele Oregon şi Washington, în America de Nord, 
care formulează problemele mitologice în termeni uimitor de 
apropiaţi de termenii ge, spun că înainte ca eroul civilizator să 
fure focul, oamenii puneau carnea la subsuoară sau se aşezau pe 
ea ca s-o încălzească. Dar vecinii lor de pe nul Thompson, în 
Columbia Britanică, au aceeaşi teorie ca şi ge, pe cînd în America 



440 


de Sud, jivaro. tukuna şi mundurucu asociază ambele teorii. 

108. Se înţelege aşadar de ce anumite triburi nordameri- 
cane consideră povestirile din acest ciclu (pe care noi le-am 
asimila cu un fel de rustic “Roman al Vulpii”, bun numai ca să-i 
distreze pe cei mari şi pe cei mici - dar “Romanul Vulpii” este 
oare numai asta ?) ca fiind lucruri foarte sfinte (Swanton, p. 2). 

109. Să se compare cu ipoteza lui Dumezil despre zeiţa 
latină a tăcerii: “Oare nu cu ajutorul tăcerii, abţinîndu-se riguros 
de la vorbire, izbutea Angerona primitivă să îndeplinească 
lucrarea aşteptată de la ea în nevoinţa solstiţiului de iarnă?” (p. 
52-53). 

110. Din nefericire, nu sîntem în măsură să interpretăm 
episodul cu viespile numai în funcţie de contextul sintagmatic. 
Totuşi e ciudat că acestea apar mai întîi sub formă de insecte 
cîntătoare, al căror bîzîit caracteristic informatorii ţin să-l descrie 
astfel: “ken! ken! ken-ken-ken-ken!” (Nim. 6, p. 95); e cu atît 
mai interesant, cu cît în Guyana, o altă insectă neidentificată, 
dar care ar putea fi o himenopteră sau o hemipteră (“Sun-bee”, 
“Wamong-bee”) intervine, din cauza “vocii sale puternice”, în 
iniţierea şamanului, ca să-l facă bun cîntăreţ (Butt). Cf. mai 
departe, p. 442, n. 122. 

111. Pe o cale diferită, Huxley a ajuns la aceeaşi 
ipoteză a unei congruenţe între incest şi apă (l.c., p. 145). 

112. Nu e indiferent pentru demonstraţia noastră faptul 
că şi în Africa lucrarea bucătăriei este asimilată coitului între 
soţi: “a pune lemne pe foc, înseamnă a copula. Pietrele vetrei 
sînt fesele, oala e vaginul, polonicul e penisul” (Cory, p. 87). 
în acelaşi sens, cf. Dieterlen şi Calame-Griaule (passim), şi, în 
America de Nord, simbolismul falie al vătraiului la indienii 
pueblo. 

113. Brazilia meridională: Nim. 1, p. 331; 14, p. 148; 
Borba, p. 69; Cadogan, p. 77-80. Brazilia de nord-est: Huxley, 
p. 165-166. Guyana: Roth 1, p. 256; K.G.l, p. 54-55. 
Venezuela: Osbom, p. 79-80, etc. Bolivia: Cardus, p. 78. 

114. Ne amintim că indienii kayapo (M 7 ) folosesc exact 
aceiaşi termeni pentru a descrie sentimentele jaguarului după ce 
oamenii i-au furat focul. 

115. Ca în insulele Hawaii, unde, cînd fulgera în timpul 
vreunei vijelii, se acopereau recipientele cu apă (Handy-Pukui, p. 

118, n. 19). 

116. Antipatia aceasta dintre eclipsă şi uneltele culinare 
ni se pare că poate fi pusă în legătură, ca formă slabă, cu tema 
revoltei obiectelor împotriva stăpînilor lor. Eschimoşii ilustrează 
tranziţia dintre cele două teme: în caz de eclipsă, ingalik îşi 
adună imediat toate uneltele, de frică să nu zboare departe 
(Osgood, p. 65). în nord-vestul Statelor Unite, triburile de limbă 
sahaptin şi vecinele lor situează răscoala obiectelor în perioada 
de haos care a precedat organizarea lumii de către Lună. Tacana 
din Bolivia o situează după moartea astrului (Hissink-Hahn, p. 
84-85). Credinţa în misiunea ordonatoare a lunii se regăseşte în 
Brazilia septentrională, la bare de pe rio Negro superior 
(Stradelli, p. 753-762). Pentru America de Sud, Metraux (2, p. 
128) remarcase deja că chiriguano, ca şi vechii locuitori din 
Huarochiri (Davila, p. 110), pun răscoala obiectelor în legătură 
cu o eclipsă solară. Aceeaşi asociaţie există şi la tacana 
(Hissink-Hahn, p. 85). Dacă ipoteza noastră este exactă, s-ar 
putea ca lipsa acestei concepţii dintr-o vastă zonă intermediară 
să se explice prin înlocuirea ei cu forma slabă (antipatia dintre 
eclipsă şi ustensilele culinare) în sud şi în nord; iar în centru, 
prin această veritabilă inversiune a mitului revoltei obiectelor pe 
care o constituie mitul referitor la ustensilele agricole care 
lucrează singure pentru stăpînul lor (“self-working agricultural 
implements”), a cărui arie principală de răspîndire se întinde în 
America din sud-estul Statelor Unite (natchez) pînă în Chaco 
(chane), trecînd prin Mexic (quiche). Guyana (taulipang), 
Brazilia septentrională şi centrală (tembe, timbira, apinaye). 
Discutarea acestei importante probleme ar cere un studiu separat. 

117. Genul Glaucidium cuprinde ciuvici minuscule: 
anvergura aripilor lui Glaucidium brasilianum nu depăşeşte 13 
cm. Spre deosebire de alte cucuvele, acestea sînt întotdeauna 
păsări diurne, şi, “deşi pigmeii familiei, sînt nişte vînători foarte 
combativi” (Ihering, voi. 34, p. 516-517). 

118. Pentru motivele deja indicate (p. 427, n. 54), nu 
vom încerca să apropiem mitul contemporan de vechile mituri 
peruviene (Davila) şi de un pasaj din Popol Vuh (Raynaud, p. 
50-51). 

119. Recunoaştem fără greutate că această ultimă inter¬ 
pretare este fragilă. Ar putea fi poate coroborată cu un alt mit 

din Guyana (• M n6 ), de provenienţă arawak. Este vorba de un 
pescar, care capturează duhul feminin al apelor şi ia această 
fiinţă de soţie. Totul merge bine, pînă cînd soacra, îmbătîndu-se, 
dezvăluie originea supranaturală a nurorii, încălcînd astfel 
legămîntul de taină cerut de sirenă. Jignită, aceasta se hotărăşte 
să-i părăsească pe oameni şi să se întoarcă în sălaşul ei acvatic 
împreună cu soţul, dar nu înainte de a înlocui peştele (cu care 
ea îşi aproviziona din belşug familia umană) printr-un ulcior de 
cassiri - bere făcută din manioc şi din “batate roşii” 
( Dioscoreal ) - şi printr-o provizie de cartofi dulci, pe care le-o 
trimite din fundul apei. După ce s-au săturat, indienii aruncă 
înapoi în apă ulciorul gol şi cojile de batate. Sirena transformă 
ulciorul în somn mare (Silurus sp.) şi cojile în imiri 
(Sciadeichthys), care sînt nişte peştişori de formă îndesată. Din 
acest motiv, indienii arawak numesc somnul “ulciorul pescaru¬ 
lui”, iar pe imiri “batatele pescarului” (Roth 1, p. 246-247). 
Dacă se admite că peştii sînt faţă de apă ca păsările faţă de 
aer, echivalenţa introdusă de mit între peşti şi batate ar putea fi 
generalizată sub forma: 

(batate: pămînt):: (peşti: apă):: (păsări: aer). 

120. Amănuntele acestea ne amintesc din nou de 
broscoiul cunauaru (cf. mai sus, p. 325-326), al cărui corp “este 
acoperit cu o substanţă cleioasă cu miros neplăcut, care e 
deosebit de greu de îndepărtat de pe umflăturile pe care le are 
brotacul la vîrful degetelor” (Schomburgk, voi. U, p. 335). 

121. Pentru un răspuns la fel de inspirat, a se vedea 
Murphy-Quain, p. 76. 

122. Această opoziţie remarcabilă confirmă interpretarea 
deja schiţată a episodului viespilor din ritualul sherente al 
Marelui Post (cf. mai sus, p. 440 n. 109 şi p. 379). Dacă, într- 
adevăr, vermina conotează “lumea putrezită”, insectele veninoase 
trebuie să conoteze “lumea arsă” (în sensul pe care l-am dat 
acestor termeni la p.359-360). Or, Marele Post are ca scop să 
îndepărteze de oameni ameninţarea lumii arse, şi sfîrşitul lui e 
anunţat de apariţia viespilor, mesagerele acestei lumi arse, dar în 
dubla calitate de “cîntăreţe” (acordată oamenilor care cîntă) şi 
de donatoare ale unor săgeţi miniaturale, adică âcele lor trans¬ 
formate din forma lor naturală de ac veninos, duşmănoasă faţă 

de omenire, într-o formă culturală (săgeata) aflată în slujba aces¬ 
tei omeniri. Ceea ce ar putea să însemne “domesticirea” lumii 
arse. Banner (2, p. 20, 27-28) a descris recent la kayapo un joc 
ritual în cursul căruia adolescenţii, imitaţi uneori de copii, se 
bat cu viespile, al căror nume indigen înseamnă “duşmani”. 

123. Pentru această funcţie a leneşului, care ne intere¬ 
sează aici numai indirect, şi pe care n-am avut încă ocazia s-o 
stabilim în mod independent, vom trimite îndeosebi la miturile 
indienilor tacana din Bolivia, unde leneşul este un stăpîn al 
focului distrugător care incendiază pămîntul, şi ale cărui excre¬ 
mente, dacă nu le poate face la sol, şi e silit să defece din 
copac, “dobîndesc eficacitatea unei comete”: răstoarnă pămîntul 
şi nimicesc toate fiinţele (Hissink-Hahn, p. 39-40). Ecoul acestor 
credinţe se regăseşte de altfel în Guyana, unde se consideră că 
steaua zisă “a leneşului”, care poate fi văzută la orizont la 
începutul marelui anotimp secetos, coboară pe pămînt ca să-şi 
facă nevoile (Ahlbrinck, art. “kupirisi”). 

124. Chiar şi la indienii chiriguano, puţin îndepărtaţi de 
vilela, la care. călătorii au semnalat coliere de coral şi de mala- 
chit, observaţie imaginară de altfel, inventată de B. de Nifio (p. 
197). Nu e exclus ca invenţia ciudată din mitul vilela să fi fost 
inspirată indigenilor de coliere vechi de provenienţă andină. Dar, 
cum motivul pietrelor colorate se regăseşte în Guyana, asociat 
cu Duhul curcubeului (Goeje, p. 33) - noi ştiind de altminteri 
că numele carib al acestuia desemnează şi sariga (cf. mai sus, 
p. 307) - credem că originea acestui motiv ţine de speculaţie 
mai curînd decît de experienţă. 

125. Vechiul Egipt pare să fi întrebuinţat de asemenea 
opoziţia cromatismului şi monocromatismului, dar în folosul unei 
liturghii a costumului care e opusă celei bororo: “De altminteri, 
veşmintele lui Isis sînt de diferite nuanţe şi culori, fiindcă toată 
puterea ei zace în materie şi se dezvoltă din ea, materia pri¬ 
mind toate formele şi transformîndu-se în tot felul de lucruri, 
lumină, întuneric, zi, noapte, foc, apă, viaţă, moarte, început, 
sfîrşit; dar veşmintele lui Osiris nu au nici o umbră şi nici o 
varietate, ci sînt de o singură culoare simplă, adică de culoarea 
luminii, pentru că principiul şi cauza dintîi e simplu, fără de 
amestec, fiind spiritual şi inteligibil: iată de ce ei nu arată decît 
o singură dată aceste veşminte, iar în restul timpului le ţin 

închise şi le păzesc cu străşnicie, nelăsînd pe nimeni să le vadă 
sau să le atingă, şi dimpotrivă întrebuinţează adeseori veşmintele 
lui Isis, pentru că lucrurile sensibile sînt în folosinţă, şi le avem 
mereu la îndemînă, şi cu cît sînt mai supuse la multe 
preschimbări, cu atît mai des sînt desfăcute şi privite. Dar 
înţelegerea a ceea ce este spiritual şi intelectual, simplu şi pur 
şi sfînt, strălucind ca un fulger, nu se dă sufletului ca să-l 
privească şi să-l pipăie decît o singură dată.” (Plutarh, § xli). 

126. E cel puţin curios că o povestire maya, probabil 
vestigiu al unui vechi mit, transformă după moarte o logodnică 
părăsită, al cărei nume ar putea avea sensul de “Mătuşa 
Curcubeu”, într-o divinitate înşelătoare care-i seduce pe călători, 
apoi se preface în şarpe cu coada bifurcată, înfige vîrfurile cozii 
în nările victimei, şi o striveşte pe aceasta sub greutatea ei 
(Comyn). Această copulaţie inversată e într-adevăr simetrică 
aceleia evocate în M 95 în legătură cu un zeu sarigă. Astfel, vom 
regăsi în Mexic reunirea şarpelui, curcubeului şi sarigii ca 
seducător (transformat aici în fecioară antisedusă, apoi în şarpe 
femelă care seduce bărbaţii în felul în care procedează o sarigă 
mascul faţă de femele. Se ştie de altminteri că mufeta îşi avea 
locul ei în reprezentările religioase ale vechilor mexicani (cf. 
Seler, voi. IV, p. 506), ca una din formele - alături de 
nevăstuică şi de scarabeul de băligar - sub care se reîncarnează 
morţii obişnuiţi. 

127. Aici e locul să amintim frumosul cîntec de 
dragoste brazilian citat de Montaigne (Eseuri, cartea I, cap. 
xxx): “Şarpe, opreşte-te; opreşte-te, şarpe, pentru ca sora mea să 
ia, după chipul culorilor tale, modelul şi lucrătura unui cordon 
bogat pe care să-l dăruiesc prietenei mele: fie în orice vreme 
frumuseţea şi alcătuirea ta mai plăcute decît ale tuturor celorlalţi 
şerpi.” Cf. şi de Goeje (p. 28, n. 24) în legătură cli jurimagua, 
ale căror femei evocau şi ele şerpii, ca să copieze motivele ce 
le împodobeau pielea pe ulcioarele de ceramică. 

128. Rezervate de altminteri bărbaţilor, invers faţă de 
olăria policromă, acolo unde există, care e considerată întotdeau¬ 
na o lucrare femeiască. Asupra acestei opoziţii la bororo, v. mai 
sus, p. 55. 



TABEL DE SIMBOLURI 


A bărbat 

O femeie 

A = O căsătorie (disjuncţia ei: *) 

A O frate şi soră (disjuncţia lor: —&— ) 

A O 

I I 

A O tată şi fiu, mamă şi fiică etc. 

T transformare 

—* se transformă în... 

: este faţă de... 

:: ca 

/ opoziţie 

= congruenţă, omologie, corespondenţă 

^ non-congruenţă, non-omologie, non-corespondenţă 

= identitate 

* diferenţă 

~ izomorfism 

• » unire, reunire, conjuncţie 

// dezunire, disjuncţie 

—> se conjunge cu... 

» se disjunge de 

f funcţie 

*<->) x inversat 

+, - semnele acestea sînt utilizate cu conotaţii variabile 
în funcţie de context: mai mult, mai puţin; 
prezenţă, absenţă; primul, cel de-al doilea termen al 
unui cuplu de opoziţii. 




BESTIAR 



AGUTI-BROASCĂ ŢESTOASĂ 




3. Broasca ţestoasă (jaboti) 


CAPIVARA-CAPUCIN 



4. Capivara 



5. Capucin (maimuţă "cu cui") 



CER VIDE 



CIOCANITOARE-COATI 



7. Ciocănitoare 


9. Coati 


8. Coatâ 
(maimuţă "păianjen”) 




EGRETA-EMA 



10 . 




FURNICAR-GUARIBÂ 




13. Guaribâ 
<maimuţă urlătoare) 




JAGUAR-JAO 


1 7 . Jaguar 



18. Jad 
(pasărea -) 




LENES-MUFETĂ 



19. Leneş 



20. Mufetă 


MUTUM-PAPAGAL 



21. Muţim 
(pasărea •) 




PIRANHA-PORCI SĂLBATICI 



(peşte -) 



25. Porc sălbatic (caetetu) 



26. Porc sălbatic 
(queixada) 



PREA-PUMA 



27. Prea 








RATON DE APĂ-SARIGĂ 




31. Sarigă 





SOBOLAN-TATU 





34. Tatu 
(tatu peludo) 





TATU-TATU URIAŞ 



35. Tatu 
(tatuete) 



36. Tatu encoubert 



37. Tatu uriaş 



INDEXUL MITURILOR 


î. - După număr de ordine şi după subiect 


M, Bororo: o xibae e iari, ara şi cuibul lor: 8, 11, 

12, 13, 14, 34, 59, 82, 83 , 89, 91, 92, 93, 104, 
126, 142, 145, 173, 174, 179, 181, 182, 183, 

189, 190, 195, 241, 244, 245, 251, 253, 254, 

255 , 256 , 258 , 260, 261, 265 , 266, 267 , 269, 

270, 271, 285, 286, 291, 292, 300, 326, 333, 

349, 361, 366, 381, 384. 

M 2 Bororo: originea apei, a podoabelor şi a riturilor 

funebre: 68 , 74, 78 , 82, 83 , 85 , 87 , 89 , 90, 91, 
92, 93, 142, 156, 189, 243, 264, 265, 266, 267, 
269, 334, 335, 343, 366. 

M 3 Bororo: după potop: 77, 78, 343. 

M a Mundurucu: băiatul claustrat: 84, 139. 

Mj Bororo: originea bolilor: 89, 90, 91, 92, 93, 

149, 156, 171, 179, 180, 181, 189, 304, 305, 

309, 310, 315, 316, 319, 333, 342, 343, 349, 

366. 

M* Bororo: război împotriva duhurilor kaiamodogue. 

M 7 Kayapo-gorotire: originea focului: 12, 13, 14, 

34, 94, 104, 107, 108, 109, 110, 115, 142, 144, 
145, 161, 175, 177, 178, 179, 180, 182, 183, 

227, 240, 242, 312, 326, 349, 366, 381, 383, 

384. 

M g Kayapo-kubenkranken: originea focului: 12, 96, 

99, 104, 105, 107, 108, 109, 110, 116, 117, 

121, 126, 132, 175, 218, 239, 358, 381, 384. 

M, Apinaye: originea focului: 97, 100, 104, 105, 

106, 108, 109, 110, 149, 153, 179, 180, 181, 

195, 197, 198, 205 , 209, 210, 212 , 214 , 220, 

231, 240, 258, 260, 271, 326, 349, 381. 

M 9b Apinaye: originea focului: 99, 100, 101, 108, 

109, 117, 

M l0 Timbira orientali: originea focului: 101, 104, 

105, 106, 108, 109, 110, 179, 180, 181, 182, 

195, 350. 

Mj| Timbira orientali (grupul kraho): originea focu¬ 
lui: 102, 104, 105, 106, 108, 109, 110, 113, 

184, 357, 381. 

M] 2 Sherente: originea focului: 12, 13, 14, 103, 104, 

105, 107, 108, 109, 110, 142, 144, 145, 161, 

175, 177, 178, 179, 180, 182 ,183, 227, 240, 

241, 244, 245 , 251, 256, 257 , 258 , 265 , 266, 

272, 312, 326, 349, 366, 381, 383, 384. 
Guarani-mbya: căpcăunul Charia: 106, 149. 

Ofaie: soţia jaguarului: 114, 117, 121, 125, 132, 
257. 

Tenetehara: originea porcilor sălbatici: 117, 121, 
129, 137, 140. 

Mundurucu: originea porcilor sălbatici: 85, 118, 
121, 123, 128, 129, 130, 131, 132, 137, 138, 
139, 140, 156, 174, 258, 320. 

Warrau: originea porcilor sălbatici: 138. 
Kayapo-kubenkranken: originea porcilor sălbatici: 
119, 121, 123, 126, 127, 129, 137, 138, 156, 
173, 174. 

M i9 Cashinawa: originea porcilor sălbatici: 140. 

Mtq Bororo: originea bunurilor culturale: 127, 128, 

129, 130, 131, 132, 176, 197, 246. 

M 21 Bororo: originea porcilor sălbatici: 129, 130, 

131, 132, 145, 146. 

M 22 Matako: originea jaguarului: 134, 142. 

M 2 j Toba-pilagâ: originea tutunului: 134, 141, 142. 

M 24 Tereno: originea tutunului: 136, 141, 142. 

M 25 Cariri: originea porcilor sălbatici şi a tutunului: 

137, 140, 156. 

M 26 Bororo: originea tutunului (1): 140, 141, 145, 

167. 

Mj 7 Bororo: originea tutunului (2): 142, 145, 246. 

M a Warrau: originea stelelor: 15, 147, 156, 158, 

161, 171, 176, 179, 258, 279, 281, 316. 

M m Sherente: originea femeilor: 150, 158, 180, 209, 

311, 312, 313. 

M w Chamacoco: originea femeilor: 151, 158, 161, 

180, 311, 312. 

Mj, Toba-pilagă: originea femeilor: 152, 156, 158, 

171, 176, 180, 312. 

M 32 Matako: originea femeilor: 153, 156, 161, 171, 

176, 180, 312. 

M 33 Caduveo: originea omenirii: 154. 

Bororo: originea stelelor: 140, 148, 155, 156, 
161, 298, 299, 302. 

M 35 Bororo: copilul preschimbat în papagal: 160, 

180. 

Toba-pilagă: originea animalelor: 161, 168. 

M 37 Mundurucu: ginerele jaguarului: 162, 168, 169, 

179, 185. 

M 3k Mundurucu: ginerele maimuţei: 162, 176, 179. 

M 3S Arawak din Guyana: rîsul interzis: 163. 

M^ Kayapo-gorotire: originea rîsului: 163, 168, 176, 

177, 179. 

M 41 Guarayu: rîsul interzis: 164, 168. 

M 4 , Tacana: rîsul interzis: 164. 

M 4 j Apinaye: războiul cu liliecii: 164, 176, 177. 

Apinaye: satul femeilor: 165: 

M * 5 Tereno: originea limbajului: 165, 176, 177, 180. 

M4„ Bororo: soţia jaguarului: 165, 166, 179, 181, 

222 . 

M 47 Kalapalo: soţia jaguarului: 166, 222. 

M 4 h Guyana: rîsul interzis: 166, 179. 

M 4 „ Mundurucu: soţia şarpelui: 166, 179, 181. 

Toba-pilagâ: soţia ■ şarpelui: 167, 179, 181. 

M 51 Tenetehara: soţia şarpelui: 167. 

Warrau: soţia şarpelui: 167. 

M 53 Tukuna: ginerele jaguarului: 116, 117, 167, 169, 

179, 181. 

M 5j Tukuna: originea focului şi a plantelor cultivate: 

13, 169, 176, 223, 242. 

M 55 Bororo: originea focului: 13, 34, 170, 173, 174, 

175, 177, 178, 180, 182, 190, 258. 

M 5A Ofaie: originea focului: 172, 173, 174. 

M; ? Kayapo-kubenkranken: bunica, copilul şi jaguarul: 

173, 174. 

Mj„ Mundurucu: cum au dobîndit femeile un vagin: 

174, 332. 

M 5 <, Matako: originea focului. 

M rtl Tukuna: vizită Ia maimuţe: 176. 

M ai Cuna: originea focului. 

M w Kayuă: stăpînii focului: 185, 241. 

M w Tukuna: transformarea cerbului: 185. 

M m Apapocuva: originea focului: 14, 186. 

M 6 , Guarani-mbya: originea focului: 34, 186. 

Tembe: originea focului: 187, 230. 

Shipaia: originea focului: 187. 

Guarayu: originea focului: 188. 

M w Taulipang: chemarea spectrului. 

M 1(p Karaja: viaţa scurtă (1): 196, 197, 204, 209, 

210 , 211 , 212 . 

M 7i Timbira: incendiatorul rănit: 198, 364. 

M 72 Kraho: viaţa scurtă: 201, 210, 212, 228. 

M 73 Timbira: duhurile apelor: 201, 231. 

M 74 Jivaro: originea duhorii: 201. 

M 75 Ofaie: originea morţii: 201, 210, 212, 333. 

M 7(> Shipaia: viaţa scurtă: 201, 210, 212. 

M 77 Tenetehara: viaţa scurtă (1): 202, 203, 204, 212. 

M,« Caduveo: viaţa scurtă: 202. 

M 7 g Tenetehara: viaţa scurtă (2): 203, 204, 205, 206, 

207, 210, 212. 

M 80 Urubu: viaţa scurtă: 204, 212. 

Mg, Tukuna: viaţa scurtă: 204, 205, 207, 209, 210. 

M 82 Tukuna: viaţa lungă: 205, 206, 212, 228, 279. 

M 87 Bororo: viaţa scurtă. 

Tukuna: băutura nemuririi: 207. 

M 85 Karaja: viaţa scurtă (2): 209, 211, 212. 

M 86 Amazonia: viaţa scurtă: 210, 212. 

M 86a Amazonia: viaţa scurtă: 210. 

M 86b Cashinawa: viaţa scurtă: 210. 

M 87 Apinaye: originea plantelor cultivate: 212, 222, 

231, 237, 310, 312, 354, 402. 

M* 7i Apinaye: originea plantelor cultivate: 215, 231. 

Mşş Timbira: originea plantelor cultivate: 215, 231, 

402. 

M Sb Kraho: originea plantelor cultivate: 216, 222, 

231, 237 , 242, 345. 

M 90 Kayapo-gorotire: originea plantelor cultivate: 217, 

231, 237, 239. 

Mg, Kayapo-kubekranken: originea plantelor cultivate (1): 

217, 237, 262, 267. 

Mţ , 2 Kayapo-kubenkranken: originea plantelor cultivate ( 2 ): 

218, 219, 221, 228, 231, 310, 312. 

M„ Sherente: planeta Jupiter: 2189, 220, 222, 233, 

261, 308, 354, 356, 402. 

Mş 3a Sherente: soţul stelei: 210, 219.- 

Mţ 4 Sherente: originea porumbului: 219, 237. 

Mgj Tukuna: fiica arborelui umari: 222, 224, 232, 

237, 312, 313. 

Mg 5a Urubu: fiica arborelui apu-i: 232, 312, 313. 

M , 6 Tupinamba: originea sarigii: 188, 223, 230. 

M y , Mundurucu: Sarigă şi ginerii lui: 223, 224, 258. 

Tenetehara: Sarigă şi ginerii lui: 223, 258. 
Vapidiana: Sarigă şi ginerii lui: 223. 

M ]00 Kayapo-gorotire: jaguarul şi broasca ţestoasă: 

226, 228. 

M ]0) Mundurucu: jaguarul, crocodilul şi broasca ţestoasă: 

13, 226, 228, 229. 

M 102 Tenetehara: broasca ţestoasă şi sariga: 227. 

M 103 Amazonia: Sarigă îndrăgostit: 229. 

M|o 4 Amazonia: bătrînele preschimbate în sarigi: 229. 

M 105 Tacana: originea sarigii: 187, 230. 

M 106 Aguaruna: soţia celestă: 231. 

M 107 Choco: soţia Lunii: 232, 315. 

M 10g Sherente: originea plantelor cultivate: 220, 233, 

247, 402. 

M 109 Apapocuva: originea sarigii: 223. 

Mjo 9 a Mbya-guaranî: originea lui paca. 

M I09b Guarani de pe Parană: sugaciul nerăbdător. 

Mjo 9 c Mundurucu: copilăria lui Karusakaibe: 139. 

M II0 Karaja: originea plantelor cultivate: 234, 238, 

354. 

M nl Matako-ashluslay: arborele de hrană: 236. 

M ll2 Toba-chamacoco: soţia celestă 236. 

M m3 Guyana: vizita în cer 236. 

M M4 Guyana: arborele vieţii 236, 238, 330. 

M„5 Vapidiana-taruma: arborele vieţii: 237, 238. 

M U6 Carib: originea plantelor cultivate 237, 238, 330, 

337. 

M 117 Tukuna: originea lianelor 237, 337. 

M ll8 Tupinamba: originea plantelor cultivate: 240. 

M II9 Kayuâ: ochii jaguarului: 242, 258. 

M 120 Bororo: focul distrugător: 246, 267, 311, 358. 

M l20a Bakairi: focul distrugător: 247. 

M| 2I Bororo: focul înecat (1): 247. 

M 122 Bororo: focul înecat (2): 247. 

Cora: originea focului. 

Sherente: povestea lui Asare: 252, 245, 255, 
256, 258 , 260, 261, 265, 266, 269, 270 , 271, 
272, 273, 275, 285, 286, 292, 294, 295, 298, 
310, 312, 313, 314, 333, 355. 

Kaingang de pe rio Ivahy: originea focului. 
Kayap6: originea ploii şi furtunii: 262, 264, 265, 
266, 267, 269, 307, 335. 

Gorotire: originea ploii şi furtunii: 262, 288. 
Arekuna: gesta lui Makunaima. 

Bororo: originea ploii blînde: 267, 268 , 269. 
Bororo: originea peştilor: 270. 

Tukuna: Orion (1): 279. 

Tukuna: Orion (2): 279. 

Kalina: Părul Berenicei: 288, 291. 

Matako: originea Pleiadelor: 298. 

Macushi: originea Pleiadelor: 299. 

Wyandot: originea Pleiadelor: 300. 

Eskimo: viscerele plutitoare: 12, 300. 

Akawai (?): originea Pleiadelor: 289, 301. 
Taulipang: originea Pleiadelor: 289, 301. 

Arekuna: Jilijoaibu (Pleiadele) îşi ucide soacra: 
12, 302. 

Toba: originea bolilor: 307. 

Sherente: planeta Venus: 258, 309, 310, 356. 
Krah6: povestea lui Autxepirire: 13, 310, 312, 
313, 314. 

Kayap6-gorotire: originea bolilor: 316, 318, 319, 
343. 

Iroquois: dansul vulturului: 318, 319. 

Apinaye: pasărea ucigaşă 318, 319. 

Mundurucu: originea otrăvii de pescuit: 258, 
319, 324, 325, 326, 327, 328, 331, 338, 340, 
341, 342. 

Vapidiana: originea otrăvii de pescuit: 321, 325, 
327, 330, 331, 335, 338. 

M |45 Arekuna: originea otrăvurilor' de pescuit: 321, 

324, 331, 334, 335, 338, 340, 341, 342, 343, 
372, 375, 376, 377, 394. 

M 14 * Arawak: originea otrăvii de pescuit: 15, 323, 

325, 338, 369. 

M l46a Tukuna: fiul timbo-ului: 324. 

M 147 Amazonia: povestea lui Amao: 324. 

M 148 Amazonia: broasca cu răşină (1): 325. 

M M9 Amazonia: broasca cu răşină (2): 326. 

M l49a Arekuna: căutătorul de broaşte: 326. 

M 150 Mundurucu: tapirul seducător 85, 327, 328, 331. 

M i51 Tenetehara: tapirul seducător: 328. 

M 152 Kraho: tapirul seducător. 

M 153 Kayapo-kubenkranken: tapirul seducător: 328. 

M 154 Kayapo-gorotire: tapirul seducător: 328. 

M 155 Tupari: tapirul seducător: 328. 

M 156 Apinaye: caimanul seducător: 328. 

M 157 Mundurucu: originea agriculturii: 329. 

M 15g Ofaie: femela de tapir seducătoare: 330, 331. 

M 159 Ofaie: tapirul seducător: 330. 

M| WI Cashibo: crearea omului: 331. 

M 161 Kachuyana: originea curarei: 14, 237, 336, 338, 

339, 378, 396, 397. 

M 1W Carib: originea bolilor şi a otrăvii de pescuit: 

342, 376, 378, 379. 

M| 63 Ge centrali şi orientali: focul distrugător: 258, 

357. 

M i64 Kraho: noaptea cea lungă: 358. 

M [6 $ Eskimo (slrîmtoarea Bering): originea soarelui şi a lunii: 

362. 

M l66 Ingalik: originea soarelui şi a lunii: 363. 

M 167 Mono: originea soarelui şi a lunii: 363, 377. 

M 168 Eskimo: originea soarelui şi a lunii: 363. 

M l69 Chiriguano: noaptea cea lungă. 

M no Tsimshian: povestea lui Nalq: 367, 372, 379. 

M m Caduveo: culoarea păsărilor: 368, 372, 379, 381, 

394. 

M l72 Arowak: culoarea păsărilor: 370, 372, 377, 380, 

381, 387, 394. 

M 173 Vilela: culoarea păsărilor, 304, 371, 372 , 379, 

381, 390, 394. 

M 174 Toba: culoarea păsărilor: 373, 374, 380, 381. 

M 11S Toba-matako: culoarea păsărilor: 373, 375, 376, 

377, 379, 378, 381. 

M 176 Arawak din Guyana: Duhul apelor. 

M 177 Karaja: săgeţile magice: 378. 

M, 78 Shipaia: culoarea păsărilor: 380, 381. 

M 179 Parintintin: culoarea păsărilor: 11, 381, 383, 384, 

385, 387. 

Migo Mundurucu: culoarea păsărilor: 11, 386, 387. 

M (>J Tukuna: originea picturii policrome: 391. 

M 182 Tukuna: originea interdicţiei instrumentelor muzicale: 

391, 392. 

Mj 33 Amazonia (lacul Teffe): originea ceramicii pictate. 

M, w Amazonia: semnele prevestitoare ale potopului: 

395. 

M ,85 Mundurucu: organizarea pe culori: 395. 

M| te Guyana: culoarea păsărilor: 15, 395, 396, 397. 

M lg7 Amazonia: vizita în cer: 396. 

n. - După triburi 

AGUARUNA M l06 . 

AKAWAI (?) M 134 . 

Amazonia (triburi din - neidentificate) 

^86, 86a, 103, 104, 147, 148, 149, 183, 184, 187- 

APAPOCUVA M m l09 . 

Apinaye M 99a4387i 87a,142,156,163* 

ARAWAK, AROWAK (Guyana) M 39i146i172 176 . 

AREKUNA Mi26,136,145,149a* 

Ashluslay M m . 

Bakairi M120a. 

Bororo M, 2, 3, 5, 6, 20, 21, 26, 27, 34, 35, 46, 55, 83, 120, 121, 122, 128" 

CADUVEO M 33i7g>l71 . 

Caingang. Vezi: KAINGANG 

CARAJA. Vezi: KARAJA 

Carib (Guyana) M 116162 . (Vezi: KALINA) 

CARIRI M 25 . 

CASHIBO M 160 . 

CASHINAWA M 19- 86b . 

CHAMACOCO M 30112 . 

CHIRIGUANO M 169 . 

CHOCO M 107 . 

CORA Mi 23 . 

CUNA M 61 . 

ESKIMO (America de Nord) 

^133,165,168" 

Gfi. Vezi: APINAYE, KAYAPO, KRAHO, SHEREN 

Tfi, TIMBIRA. 

GOROTIRfi. Vezi KAYAPO. 

GUARANf (de pe Parană) M 109b . 

GUARAYU M 41i68 . 

GUYANA (triburi din neidentificate) M 48 ll3 ll4186 . 

INGALIK (America de Nord) Mi 66 - 

IROQUOIS (America de Nord) M 14l . 

JIVARO M 74 . 

KACHUYANA M I6I . 

KAINGANG M 124a . 

K AL AP ALO M 47 . 

KALINA M l30 . (Vezi: CARIB) 

KARAIA M 70 ,85,110,177- 

Kayapd M 7 8 lg ^ 57 w 91 92 10O 125 |25a |25b 140 153 154 . 

KAYUÂ M 62i119 . 

KRAHO Mn, 7 2 , 8 9 ,i 39 ,i 5 2 ,i 6 3 ,i 6 4 " (Vezi: TIMBIRA) 

KUBEKRANKEN. Vezi: KAYAPO. 

MACUSHI 

M] 3 ib- 

MATAKO 

M22.32_59.il 1,131a, 175- 

MBYA 

Ml3 i6 5,|09a- 

MONO (America de Nord) M 167 . 

MUNDURUCU M 4 16 37 3g 49 5g 97 i IQ1, 109c, 143, 190, 157, 180, 185- 

OFAlfi 

M14,56,75,158,159- 

PARINTINTIN 

Mn 9 . 

PILAGÂ. 

Vezi TOBA-PILAGÂ. 

sHERENTfi 

M12, 2 9,93,93a,94,108,124,138 • 

SHIPAIA 

^67,76,178- 

TACANA 

^42,105- 

TARUMA 

M„ 5- 

TAULIPANG 

M69.135- 

TEMBfi 

M 6 6- 

TENETEHARA ^15,51,77,79,98,102,151 • 

TERENO 

M 2 4,45- 

TlMBIRA 

Mio, 7 i, 73 , 88 , 163 - (Vezi KRAH6) 

TOB A-PILAGÂ M 23i31 i 12,137,174.175 • 

TSIMSHIAN (America de Nord) M 170 . 

TUKUNA 

M53, 54, 60, 63, 81, 82, 84 , 95, 117, I29a> 129b - l46a - ,81 - 182 - 

TUPARI 

M,55- 

TUPINAMBA 

M96J18- 

URUBU 

Mgo.gs,,. 

VAPIDIANA 

M99J 15,144- 

VILELA 

Mi 73 . 

WAPISIANA. 

Vezi: VAPIDIANA. 

WARRAU 

M 1728,52- 

WYANDOT (America de Nord) M 132 . 

LISTA PLANŞELOR 

I. Un aspect al formaţiunilor stîncoase din chapada , unde indi¬ 
enii bororo caută pui de ara. 

II. Pui de ara. 

III. Vedere parţială a satului bororo de la kejara, pe rio 
Vermelho. în faţă casa bărbaţilor, în spate colibele jumătăţii 
Tugare. Se vede în depărtare faleza chapadei. 

IV. Indian bororo purtînd teaca peniană de sărbătoare, 
împodobită cu pene lipite şi cu o fîşie ţeapănă de pai împletit, 
pictată în culorile clanice (clanul ki). 


(Fotografiile autorului.) 




Un aspect al formaţiunilor stîncoase din chapada unde indienii bororo caută păsări ara. 






II. Pui de ara. 







III. Vedere parţială a satului bororo Kejara pe Rio Vermelho. Casa bărbaţilor apare pe fundalul 
colibelor din jumătatea Tugare. Se văd în parte chapada cu contraforţii. 






IV. Indian bororo purtînd teaca peniană de sărbătoare 
ornată cu pene şi prevăzută cu o banderolă rigidă de 
pai vopsită în culorile clanului (clan ki). 

